
1 
Mantelio sektorius, Šiaurės Nekhebetas, 
Resurgamas, Povo Deltos sistema, 2551-ieji 


Artėjo pasiutvėjis. 

Silvestis stovėjo kasinėjimų aikštelės pakraštyje ir svarstė, ar 
po nakties bus matyti bent menkiausi jo darbų rezultatai. Arche- 
ologinę kasinėjimų vietą sudarė daugybė gilių kvadratinių šachtų, 
kurias atskyrė žemių ruožai - klasikiniai Vylerio gardeliai. Ver- 
tikalių dešimtis metrų gylio siekiančių tunelių sienas dengė ko- 
ferdamas - permatoma, iš hiperdeimanto išlieta, nepralaidi van- 
deniui užtvara. Lakštus slėgė milijonai geologinių sluoksnių metų. 
Visgi užtektų vienos nuožmesnės smėlio audros, kad šachtos bū- 
tų užverstos kone iki viršaus. 

- Gavome patvirtinimus, sere, - pranešė vienas jo komandos 
narių, išlindęs iš pirmojo, prie žemės prigludusio, visureigio. Žmo- 
gaus balsą prislopino respiratorius. - Kiuvjė ką tik perdavė, jog 
Šiaurės Nekhebeto sausumos masyve numatomos itin prastos 
oro sąlygos. Visos lauke dirbančios grupės raginamos grįžti į ar- 
timiausią bazę. 

- Vadinasi, mes turėtume susikrauti daiktus ir sprukti atgal į 
Mantelį? 

- Audra bus arši, sere. - Nenustygdamas vietoje vyriškis 
pasikėlė striukės apykaklę. - Ar įsakyti pradėti visuotinę evaku- 
aciją? 

Silvestis nužvelgė kasinėjimų teritoriją. Kiekvienos šachtos 
šonus nutvieskė aplink atviras ertmes išdėlioti prožektoriai. Šio- 
se platumose Povas niekada nepakildavo pakankamai aukštai, 
kad parūpintų užtektinai šviesos; dabar, slinkdamas link horizon- 
to, pasislėpęs už milžiniškų dulkių verpetų, jis tepriminė rūdžių 
spalvos dėmelę išskydusiais kontūrais. Netrukus pasirodys dul- 
kių šėtonai, atrūksiantys Ptero stepėmis nelyginant per daug pri- 
sukti Žaisliniai giroskopai. Įkandin visu pajėgumu užgrius uraga- 
nas, įgaunantis juodo priekalo formą. 

- Ne, - atsakė jis. - Mums nebūtina išvykti. Čia negresia jo- 
kie pavojai - nežinau, ar pastebėjai, bet aplinkiniai akmens luitai 


5 


nesudūlėję. Jei audra pernelyg įsisiautės, mes pasislėpsime visu- 
reigiuose. 

Žmogus nukreipė akis į uolas, palingavo galva tarsi negalė- 
damas patikėti savo ausimis. 

- Sere, Kiuvjė pataria slėptis nuo atšiaurių oro sąlygų tik vie- 
ną ar porą kartų per metus - tokio rimto perspėjimo dar nebuvo- 
me girdėję. 

- Kalbėk už save. - Silvestis pamatė, kaip vyriškis nesąmo- 
ningai dėbtelėjo jam į akis ir susigėdęs vėl įsistebeilijo sau po ko- 
jomis. - Paklausyk manęs. Mes neturime teisės palikti radimvie- 
tę. Ar supranti, ką sakau? 

Pašnekovas atsigręžė į šachtas. 

- Angas galima uždengti, sere. Vidun nuleisime radijo švytu- 
rėlius. Net jei dulkės užklos visus tunelius, mes čia sugrįšime ir 
pratęsime darbus. - Už akinių, kurie apsaugojo nuo dulkių, sly- 
pinčiose žmogaus akyse nušvito paklaikęs, maldingas žvilgsnis. 
- Vėliau virš aikštelės suręsime kupolą. Argi tai nebūtų geriau, 
sere, nei rizikuoti žmonių gyvybėmis bei įrengimais? 

Silvestis žengtelėjo prie Žmogaus priversdamas šį atsitraukti 
atatupstą link artimiausios šachtos. 

- Štai ką tu padarysi. Pranešk visoms komandoms, kad jos 
darbuotųsi toliau. Nebent aš suteikčiau leidimą atsipūsti. Nenoriu 
girdėti jokių kalbų apie sugrįžimą į Mantelį. Kol kas suneškite į 
visureigius pačius jautriausius instrumentus. Aišku? 

- O kaipgi Žmonės, sere? 

- Žmonės darys tai, dėl ko čia atkeliavo. Kask. 

Silvestis nudelbė pašnekovą priekaištingu žvilgsniu tarytum 
siūlydamas nepaklusti jo nurodymams, tačiau po ilgų dvejonių 
akimirkų vyriškis apsisuko ant kulno ir nudriuokė per kasinėjimų 
teritoriją, lengvu, patirties nestokojančio Žmogaus žingsniu nar- 
dydamas tarp tunelių angų. Sustiprėjus vėjui, švelniai virptelėjo 
trapūs vaizdą perduodantys gravitometrai, kurie, stovėdami ap- 
link šachtas, priminė patrankas su nukreiptais žemyn vamzdžiais. 

Minutę luktelėjęs Silvestis patraukė jam iš paskos, bet neil- 
gai trukus pasuko į šoną ir nudrožė iki centrinės kasinėjimų vie- 
tos, kur keturios šachtos buvo sujungtos į vieną didelę duobę - 
tiek jos skersmuo, tiek gylis siekė trisdešimt metrų. Silvestis pa- 

skubomis ėmė leistis kopėčiomis, pritvirtintomis prie daubos sie- 
nos. Per pastarąsias kelias savaites tomis kopėčiomis tiek sykių 
kursavo aukštyn žemyn, jog dabar labiau neramino ne galvos 
svaigulys, o pranykęs jo pojūtis. Slinkdamas palei koferdamą Sil- 
vestis leidosi pro suslėgtą geologinį laikmetį. Nuo Įvykio praėjo 
devyni šimtai tūkstančių metų. Didžiąją sluoksnių dalį sudarė nie- 
kada netirpstantis Resurgamo subpoliarinėms platumoms būdin- 
gas amžinasis įšalas. Šiek tiek giliau slūgsojo regolitas, po kuriuo 
glūdėjo plauko plonumo juoda patį Įvykį menanti linija - sudegu- 
sių miškų pelenai. 

Duobės apačioje siaurėjantys laipteliai vedė žemyn į gelmę, 
nutolusią nuo paviršiaus per keturiasdešimt metrų. Norint išsklai- 
dyti prieblandą, prisireikė papildomų prožektorių. Ankštoje erd- 
vėje kunkuliavo darbas. Giliai po žeme nebuvo įmanoma pajusti 
nė menkiausio vėjo dvelksmo. Archeologai triūsė tylėdami, tik 
protarpiais apsikeisdami vienu kitu žodeliu; jie klūpėjo ant kilimė- 
lių ir krapštė dirvą su įrankiais, panašiais į chirurginius instru- 
mentus. Komandai priklausė ir trys studentai iš Kiuvjė - visi gi- 
mę Resurgame. Jų užnugaryje kėpsojo nurodymų laukiantis me- 
chaninis patarnautojas. Mašinos pravertė ankstyvosiose kasinė- 
jimų stadijose, tačiau pagrindinių darbų joms niekas nesiruošė 
patikėti. Netoli grupelės sėdėjo moteris, ant kelių pasidėjusi del- 
ninuką - šio ekrane žvilgėjo diagrama, rodanti, kaip vystėsi ama- 
rantinų kaukolės. Pastebėjusi Silvestį, kuris nulipo apačion labai 
tyliai, ji krūptelėjo, užvožė kompiuterio dangtelį ir atsistojo. Mo- 
teris vilkėjo milinę, ant jos kaktos krito juodų plaukų kirpčiukai, 
įgavę geometrinių figūrų pavidalus. 

- Ką gi, tu neklydai, - pratarė ji. - Kad ir kas tai būtų, jis - 
milžiniškas. Maža to, stebėtinai gerai išsilaikęs. 

- Turi kokių nors teorijų, Paskale? 

- Juk tai tavo sritis, ar ne? Aš čia atvykau tik tam, kad kurp- 
čiau reportažus. - Paskalė Diubua, jauna žurnalistė iš Kiuvjė, 
nuo pat pradžių rašė apie kasinėjimus, neretai purvindavosi ran- 
kas kartu su tikrais archeologais, mokėsi jų žargono. - Tačiau tie 
kūnai siaubingi. Nors Žinau, jog tai nežmogiškos būtybės, man 
regis, tarsi galėčiau pajusti jų skausmą. 

Vienoje duobės pusėje, laiptų apačioje, jie atrausė dvi ak- 

mens luitais išklotas kapavietes. Laidojimo patalpos glūdėjo po 
žeme devynis šimtus tūkstančių metų - mažų mažiausiai, - jos 
atrodė beveik nepaliestos, o viduje tūnantys kaulai anatominių 
požiūriu nedaug kuo tarpusavyje skyrėsi. Atsitiktinis, patyrusių 
antropologų gretoms nepriklausantis žiūrovas galėtų palaikyti ti- 
piškus amarantinų skeletus žmonių palaikais, nes tie padarai - 
dvikojai su keturiomis galūnėmis, savo sudėjimu, kaulų struktūra, 
kaukolės apimtimi panašūs į žmogiškas būtybes. Jutimo, kvėpa- 
vimo, bendravimui skirti organai irgi buvo išdėstyti analogiškose 
padėtyse. Antra vertus, abiejų amarantinų kaukolės atrodė pail- 
gos kaip paukščių, su kranialiniu gūbriu, kyšančiu tarp talpių aki- 
duobių, nutįsusiu iki pat viršutinio snapo formos žandikaulio. Šen 
bei ten kaulus dengė tamsių išdžiūvusių audinių skaidulos, dėl 
kurių persikreipę kūnai, rodės, spinduliavo agonišką kančią. 
Amarantinai neturėjo nieko bendra su įprastomis fosilijomis: mi- 
neralizacijos procesas nė nebuvo prasidėjęs, o kapavietėse ar- 
cheologai teaptiko kaulus ir vieną kitą artefaktą, su kuriais negy- 
vėlius palaidojo. 

- Galbūt, - tarė Silvestis ištiesdamas ranką ir paliesdamas 
vieną kaukolę, - kažkas norėjo, jog mes taip galvotume. 

- Ne, - paprieštaravo Paskalė. - Kūnus deformavo džiūstan- 
tys audiniai. 

- Nebent juos palaidojo tokiomis pozomis. 

Per pirštines, kurios į pirštų galiukus perduodavo lytėjimo i1n- 
formaciją, užčiuopdamas kaukolę jis prisiminė Bedugnės miesto 
aukštybėse iškilusį geltonąjį kambarį, ant kurio sienų puikavosi 
metano ledynų akvatintos. Tarp svečių zujo livrėjas vilkintys, 
saldumynus ir taureles su likeriu nešiojantys patarnautojai; po or- 
namentais išpuoštomis lubomis kabojo spalvingos krepo portje- 
ros; ore spindėjo anuomet madingi, šleikščiai saldūs holografiniai 
serafimų, cherubinų, kolibrių, fėjų vaizdai. Silvestis prisiminė ir 
svečius: dauguma tebuvo šeimos sąjungininkai, vos pažįstami ar- 
ba nekenčiami žmonės, nes draugų jis turėjo tik vieną kitą. Kaip 
įprastai tėvas vėlavo. Pokylis artėjo į pabaigą, kai Kalvinas tei- 
kėsi pasirodyti. Toks elgesys buvo visiškai normalus; suvokimas, 
jog Kalvinas įgyvendins paskutinį, didingiausią, savo sumanymą, 
prilygo lėtam merdėjimui, toli gražu neprilygstančiam projekto 
kulminacijai, kuri užsibaigs jo savižudybe. 


Tėvas įteikė sūnui dėžutę, inkrustuotą susivijusiomis ribonuk- 
leininėmis gijomis. 

- Pakelk dangtelį, - tarė Kalvinas. 

Silvestis prisiminė, kaip paėmė dėželę, nusistebėjo, kokia ji 
lengva, atšovęs viršų pamatė minkštą įklotą, kuriame pūpsojo to- 
kio paties atspalvio, kaip ir dėžutė, rusvomis dėmelėmis nusėtas 
kupolas - kaukolė be žandikaulio, akivaizdžiai priklausanti žmo- 
gui. 

Jis prisiminė, jog tą akimirką kambaryje įsiviešpatavo tyla. 

- Tik tiek? - atsiliepė Silvestis pakankamai garsiai, kad visi 
aplinkui jį išgirstų. - Senas kaulas? Ach, dėkui, tėti. Aš pakerė- 
tas. 

- Nieko keista, - pareiškė Kalvinas. 

Silvestis gana greitai susigaudė, jog tėvo dovana išties nepa- 
prastai vertinga. Kaukolės amžius siekė du šimtus tūkstančių 
metų ir, kaip netrukus paaiškėjo, priklausė moteriai iš Atapuer- 
kos, Ispanijos. Iš aplinkos, kurioje ji buvo atrasta, lengvai pavyko 
sužinoti, kada moteris mirė. Tiesa, mokslininkai, kurie atkasė 
griaučius, atliko ir tikslesnius apskaičiavimus pasitelkdami tuo- 
metinius moderniausius metodus: datą nustatė ištyrę kalį ir argo- 
ną, aptiktus kapavietę atstojančio urvo uolose, išanalizavę uraną, 
rastą sienas užklojusiame klintiniame tufe, ir vulkaninį stiklą iš- 
raizgiusias trūkio linijas, termošvitinimu patikrinę titnago degėsių 
nuotrupas. Šiais metodais - patobulinus kalibravimą ir praktinį 
pritaikymą - naudojosi ir Resurgamo mokslininkai. Būdų, kaip 
nustatyti datą, gausą apribodavo fizika. Silvesčiui derėjo iš karto 
suprasti, ką reiškia kaukolė - seniausias Geltakmenyje esantis 
žmonių objektas, kuris pakliuvo į Eridano Epsilon sistemą prieš 
ištisus šimtmečius ir prapuolė iš akiračio per koloniją krėtusias 
suirutes. Tai, jog Kalvinui pasisekė jį atkasti, prilygo nedideliam 
stebuklui. 

Šiaip ar taip, gėdos jausmą pakurstė ne tiek nedėkingumas, 
kiek mintis, kad jis parodė savo neišmanymą, kurį galėjo lengvai 
nuslėpti. Silvestis prižadėjo sau, jog tokioms silpnumo akimir- 
koms daugiau nepasiduos. Gerokai vėliau kaukolė iškeliavo kar- 
tu su juo į Resurgamą, idant visuomet primintų priesaiką. 

Nūnai apie nesėkmę nevalia net galvoti. 


- Jei tu teisus, - prabilo Paskalė, - vadinasi, juos taip palai- 
dojo dėl kažkokios priežasties. 

- Gal tai perspėjimas, - pratarė Silvestis ir žengė link trijulės 
studentų. 

- Bijojau, jog taip ir pasakysi. - Paskalė nusekė pavymui. - 
Kokią būtent siaubingą žinią mums norėta perduoti? 

Jos klausimas iš esmės buvo retorinis. Paskalė puikiai Žinojo, 
ką pašnekovas manė apie amarantinus, ir vis erzindavo jį dėl įsi- 
tikinimų, tarytum, verčiant šiuos nuolat kartoti, teorijose būtų 
įmanoma aptikti vienokią ar kitokią loginę klaidą, kuri, pripažinta 
paties Silvesčio, paneigtų jo nuomonę. 

- Apie Įvykį, - atsakė Silvestis. 

- Įvykį, kuris užgriuvo amarantinus, - pridūrė Paskalė. - Jie 
nieko negalėjo pakeisti. Be to, viskas atsitiko tiesiog žaibiškai. 
Tos būtybės neturėjo laiko laidoti kūnų, kad įspėtų ateities kar- 
tas, net jeigu ir susiprotėjo, kas jiems nutiko. 

- Jie supykdė dievus. 

- Aba, - linktelėjo Paskalė. - Manau, mes visi sutinkame, 
kad jie būtų palaikę Įvykį teistinio nepasitenkinimo išraiška... ta- 
čiau prieš mirtį amarantinai nebūtų spėję savo tikėjimo perteikti 
ilgalaikiu pavidalu, jau nekalbant apie laidojamus kūnus, kuriuos 
siektų išsaugoti ateities archeologams, priklausantiems svetimai 
rasei. - Ji paslėpė galvą po gobtuvu ir suveržė raištelius - į duo- 
bės gelmę atpleveno dulkių kamuolėliai; oras jau nebuvo toks ra- 
mus kaip prieš kelias minutes. - Bet tu taip negalvoji, ar ne? - 
nelaukdama atsakymo Paskalė užsidėjo gremėzdiškus akinius, 
trumpam išdraikiusius kirpčiukų galus, ir pažvelgė į pamažu ati- 
dengiamą objektą. 

Į jos akinius atplūdo duomenų srautas, kurį perdavė aplink 
Vylerio gardelius sustatyti gravitometrai, ir įprastą vaizdą ištry- 
nė stereoskopinis užkastos masės paveikslas. Silvesčiui tereikė- 
jo perduoti savo akimis atitinkamus nurodymus, kad išvystų tą 
patį. Dirvos pagrindas nelauktai sustiklėjo, prarado materialu- 
mą, virto padūmavusia matrica, kurioje tūnojo milžiniškas objek- 
tas, tiksliau sakant, obeliskas - didžiulis uolos blokas, savo ruožtu 
įkalintas akmeniniuose sarkofaguose. Jis buvo dvidešimties met- 
rų aukščio, bet archeologams tepavyko atrausti porą centimet- 
rų viršaus. Sprendžiant iš įrodymų, vieną gigantiško luito šoną 

margino rašmenys, standartiniai grafiniai ženklai iš vėlyvosios 
amarantinų vystymosi stadijos. Deja, vaizdą perduodantiems gra- 
vitometrams trūko erdvinės skiriamosios gebos, kad būtų galima 
įskaityti tekstą. Norint sužinoti ką nors vertinga, visų pirma obe- 
liską reikės iškasti. 

Silvestis liepė akims susigrąžinti įprastą regėjimą. 

- Darbuokitės mitriau, - įsakė jis studentams. - Man nusi- 
spjaut, jei paviršių išvagosite nereikšmingais įbrėžimais. Iki va- 
karo noriu matyti bent metrą objekto. 

Vienas iš studentų tebeklūpėdamas atsigręžė į Silvestį. 

- Sere, mes girdėjome, jog iš kasinėjimų teritorijos teks pa- 
sišalinti. 

- Kurių galų turėčiau iš čia išvykti? 

- Dėl audros, sere. 

- Velniop audrą. - Silvesčiui besisukant, Paskalė sugriebė jį 
už rankos šiek tiek šiurkščiau, nei derėtų. 

--Jie nerimauja pagrįstai, Denai. - Tyliai ištarti žodžiai buvo 
skirti tiktai jo ausims. - Aš irgi girdėjau perspėjimą. Mums reikė- 
tų traukti atgal į Mantelį. 

- Ir visa tai prarasti? 

- Sugrįšime čia kitą kartą. 

- Šios vietos greičiausiai neberasime, net jei užkasime švy- 
turėlį. - Silvestis neabejojo esąs teisus: niekas nežinojo, kur tiks- 
liai yra kasinėjimų sektorius. Žemėlapiai, kuriuose buvo pažymė- 
tos aplinkinės teritorijos, neišsiskyrė smulkiomis detalėmis. Juos 
paskubomis nubraižė tuo metu, kai prieš keturis dešimtmečius 
orbitoje sklendė iš Geltakmenio atskridęs “Loreanas". Po dvide- 
šimties metų maištininkai sunaikino ryšių palydovų sistemą - pu- 
sė kolonistų nusprendė pavogti erdvėlaivį ir grįžti namo. Nuo to 
laiko Resurgame neįmanoma tiksliai nustatyti koordinačių. Ne- 
gana to, per pasiutvėjį sugesdavo dauguma radijo švyturėlių. 

- Nemanau, kad mums derėtų rizikuoti žmonių gyvybėmis, - 
pastebėjo Paskalė. 

- Gali būti, jog dėl šito objekto verta daug ką paaukoti. - Jis 
pamojo ranka studentams ir spragtelėjo pirštais. - Dirbkite spar- 
čiau. Jei nesugebate, naudokitės patarnautojumi. Išbrėškus no- 
riu pamatyti obelisko viršūnę. 


11 


Sluka, studentų vyresnioji, kažką burbtelėjo panosėje. 

- Norėtum pasidalinti savo mintimis su mumis? - pasiteiravo 
Silvestis. 

Mergina atsistojo, ko gero, pirmą kartą po daugelio valandų. 
Jos akyse atsispindėjo įtampos kupinas žvilgsnis. Mažoji, žemių 
gremžimui skirta, mentelė nukrito šalia Slukos muklukų, minkš- 
taodžių batų. Ji nusiplėšė nuo veido respiratorių ir alsuodama 
Resurgamo oru pareiškė: 

- Mums reikia pasikalbėti. 

- Apie ką? 

Prieš atsakydama Sluka priglaudė kaukę prie burnos ir įtrau- 
kė į plaučius deguonies. 

- Jūs smarkiai rizikuojate, daktare Silvesti. 

- O tu stovi ant bedugnės krašto. 

Regis, Sluka jo neišgirdo. 

- Mums rūpi jūsų darbas. Mes pritariame jūsų įsitikinimams. 
Štai kodėl esame čia ir dėl jūsų verčiamės per galvą. Bet nema- 
nykite, jog neturime savo nuomonės. - Sužaibavusi akimis ji 
dirstelėjo į Paskalę. - Šiuo metu jums reikia visų sąjungininkų, 
kokių tik galite surasti, daktare Silvesti. 

- Tu man grasini? 

- Tik konstatuoju faktą. Jei būtumėte labiau kreipęs dėmesį 
į kitus kolonijos reikalus, dabar žinotumėte, jog Žirardjė ketina 
imtis prieš jus atitinkamų veiksmų. Pasak gandų, savo planus jis 
ruošiasi įgyvendinti kur kas greičiau, nei įsivaizduojate. 

Ant Silvesčio sprando pasišiaušė gyvaplaukiai. 

- Vardan Dievo, apie ką tu kalbi? 

- Apie perversmą, žinoma. - Sluka prasispraudė pro jį ir žen- 
gė prie kopėčių, kylančių duobės siena. Pastačiusi koją ant pir- 
mojo skersinio, mergina atsigręžė ir kreipėsi į kitus du studentus, 
kurie susikaupę stengėsi atkasti obeliską: - Darbuokitės, kiek 
širdis geidžia, tik nesakykite, kad jūsų neperspėjau. Jei nenuma- 
note, ką reiškia pakliūti į smėlio audros sūkurį, pažvelkite į S1l- 
vestį. 

Vienas studentas baikščiai pakėlė galvą. 

- Kur tu eini, Sluka? 

- Perduoti naujienas kitoms archeologų komandoms. Įspėji- 

mą tikriausiai išgirdo ne visi. Kai juos pasieks Žinia, vargu ar 
dauguma sutiks pasilikti kasinėjimų zonoje. 

Jai pradėjus lipti kopėčiomis, Silvestis ištiesė ranką ir sugrie- 
bė už mukluko. Sluka dėbtelėjo į jį. Merginos veidą dengė respi- 
ratorius, tačiau jos akys akivaizdžiai spinduliavo panieką. 

- Tavo darbas čia baigtas, Sluka. 

- Ne. Aš jį tiktai pradėjau. Man neramu dėl jūsų. 

Silvestis išanalizavo savo sąmonės būseną ir suprato, kad jis 
visiškai ramus, ko mažiausiai tikėjosi. Tačiau tokia ramybė, įta- 
kojama išorinių ir vidinių slėgių, egzistavo blizgančiose vandenilio 
jūrose, kurios tyvuliavo gigantiškose dujų planetose, atokiau nuo 
Povo. 

- Na? - pratarė Paskalė. 

- Man būtina su kai kuo šnektelėti, - atsakė jis. 


Silvestis užlipo trapu į savo visureigį. Kita transporto prie- 
monė buvo užgrūsta įrangos stelažais, surinktų pavyzdžių rezer- 
vuarais, studentų hamakais, įspraustais į ankštas neužimtas ni- 
šas. Jiems tekdavo miegoti mašinose, nes kasinėjimų sektoriuje 
kai kurias aikšteles, kaip šią ir Mantelį, skyrė diena kelio. Silves- 
čio visureigyje erdvės netrūko, trečdalį vidaus jis perdarė į kaju- 
tę ir gyvenamąsias patalpas. Likusią dalį užėmė papildomi įren- 
gimai ir keli kuklūs kambarėliai vyresniesiems darbininkams arba 
svečiams: šiuo atveju Slukai ir Paskalei. Tačiau dabar, be jo, vi- 
sureigyje nebuvo nė gyvos dvasios. 

Sprendžiant iš kajutės apstatymo, neatrodė, kad ji būtų 
įrengta mašinoje. Kambario sienos žvilgėjo raudonu aksomu, ant 
lentynų gulėjo tikslios mokslinių instrumentų kopijos bei reliktai. 
Didžiuliuose, elegantiškai apipavidalintuose Merkatore gamintuo- 
se Resurgamo žemėlapiuose juodavo taškeliai, žymintys vieto- 
ves, kuriose buvo padaryti svarbiausi, su amarantinais susiję, at- 
radimai; kitas sienos dalis dengė tekstas, kintantis sulig kiekvienu 
nauju informacijos srautu: rengiami akademiniai darbai. Rutini- 
nes pastarųjų užduotis atlikdavo beta lygio simuliacija, gebėjusi 
pamėgdžioti jo stilių geriau už patį Silvestį, kuriam sutelkti dėme- 
sio neleido naujasis atradimas. Vėliau, jei atsiras laiko, reikės pa- 
koreguoti tekstus, bet dabar, priartėjęs prie rašomojo stalo, pa- 

puošto marmuru, malachitu ir japoniškais paveikslėliais, kuriuose 
buvo pavaizduoti ankstyvieji kosminiai tyrimai, jis nudelbė sieną 
abejingu žvilgsniu. 

Silvestis atidarė stalčių ir ištraukė simuliacijos kapsulę, pri- 
menančią pilką keraminį vamzdelį. Norint atgaivinti Kalviną, už- 
teko įkišti ją į plyšį rašomojo stalo paviršiuje. Visgi jis dvejojo. 
Paskutinį kartą buvo prikėlęs tėvą iš numirusiųjų labai seniai, gal 
prieš kelis mėnesius, ir tuomet jųdviejų susitikimas ypač nenusi- 
sekė. Silvestis prisižadėjo iškviesti Kalviną nebent krizės atveju. 
Dabar beliko nuspręsti, ar jam išties gresia katastrofa, kuri pa- 
teisintų tokius veiksmus. Bėda ta, jog tėvo patarimais ne visada 
galima pasikliauti. 

Jis įspaudė kapsulę į prorėžą. 

Viduryje kambario iš šviesos gijų materializavosi figūra: di- 
džiuliame soste įsitaisęs Kalvinas. Savo tikroviškumu šmėkla 
pranoko bet kokią kitą hologramą - egzistavo netgi subtilūs še- 
šėlių efektai, - kadangi ją generavo manipuliacijos Silvesčio re- 
gėjimo lauku. Beta lygio vaiduoklis įkūnijo Kalviną šlovės viršū- 
nėje, kai jis, sulaukęs penkiasdešimties, gyveno Geltakmenyje. 
Keista, bet tėvas atrodė vyresnis už sūnų, nors fiziologiškai Kal- 
vinas buvo pavaizduotas septyniomis dešimtimis jaunesnis už Sil- 
vestį. Šis ėjo du šimtai devintuosius metus, tačiau ilgaamžišku- 
mą užtikrinančios gydymo priemonės, kuriomis sūnus naudojosi 
Geltakmenyje, buvo kur kas tobulesnės nei Kalvino laikais. 

Kita vertus, apie giminystės ryšius liudijo veido bruožai - 
abiejų lūpose amžiams sustingo kreivos šypsenėlės. Kalvinas tu- 
rėjo trumpesnius plaukus ir vilkėjo drabužius iš demaršistų nuo- 
stabiosios epochos, gerokai puošnesnius už sąlygiškai paprastą, 
ekspedicijai pritaikytą Silvesčio aprangą: palaidus marškinius, 
elegantiškai languotas prie odinių aulinių prisegtas kelnes, ant 
pirštų žvilgančius metalinius, brangakmeniais nusagstytus žiedus. 
Nepriekaištingai išdailinta Kalo barzdelė priminė rūdžių atspal- 
vio žandikaulius įrėminančią liniją. Aplink sėdinčią figūrą tviskėjo 
mažučiai holografiniai vaizdai: Būlio, trijų komponenčių logikos 
simboliai ir ilgos dvejetainių kaskados. Viena jo ranka lietė po 
smakru styrančius barzdaplaukius, kita spaudė raižytą ranktūrio 


galą. 

Projekcija atgijo, ir blyškiose akyse tvykstelėjo susidomėji- 
mas. 

Pasisveikindamas Kalvinas tingiai pakėlė pirštus. 

- Taigi... - nutęsė jis, - mėšlo ir ventiliatoriaus koordinatės 
netrukus sutaps. 

- Tu per daug pasitiki savo nuojauta. 

- Nuojauta čia nieko dėta, mano berniuk. Aš tiesiog prisijun- 
giau prie tinklo ir gavau naujausius kelis tūkstančius pranešimų. 
- Pakreipęs kaklą jis nužvelgė kambarį. - Koks mielas būstas. 
Beje, kaip tavo akys? 

- Kaip visada funkcionuoja normaliai. 

Kalvinas pakinkavo galva. 

- Skiriamoji geba ne itin didelė, bet, turint omenyje, kokiais 
instrumentais buvau priverstas naudotis, nieko geresnio tau pa- 
siūlyti negalėjau. Geriausiu atveju tepajėgiau perjungti keturias- 
dešimt procentų optinių tavo nervų kanalų, todėl geresnės kame- 
ros tau nepadėtų. Jei šioje planetoje atrastum nors truputį pado- 
resnę chirurginę įrangą, galbūt kai ką patobulinčiau. Argi Mike- 
landželas būtų sugebėjęs pastatyti Siksto koplyčią su dantų šepe- 
tuku? 

- Tu nuolat man tai kali į galvą. 

- Nieko panašaus, - paprieštaravo Kalvinas apsimesdamas 
nekaltybės įsikūnijimu. - Tik sakau, kad jeigu jau leidai Alicijai 
pasigrobti “Loreaną", ar negalėjai jos įkalbėti palikti bent dalį 
medicininės aparatūros? 

Prieš dvidešimt metų jo žmona vadovavo maištui, ir Kalvinas 
nuolat primindavo sūnui šitą faktą. 

- Ką gi, man teko savotiškai pasiaukoti. - Silvestis rankos 
mostu nutildė projekciją. - Atleisk, Kalai, bet iškviečiau tave ne 
tam, kad mes maloniai paplepėtume. 

- Tau nenudžiūtų liežuvis, jei vadintum mane tėvu. 

Silvestis nuleido jo žodžius negirdomis. 

- Ar žinai, kur esame? 

- Spėju, kad kasinėjimų aikštelėje. - Kalvinas trumpam užsi- 
merkė, teatrališkai susikaupdamas pirštais palietė smilkinius. - 
Nagi, pažiūrėkime. Du ekspedicijoms pritaikyti visureigiai. Už 
Mantelio ribų, netoli Ptero stepių... Vylerio gardeliai... keistai 

žavinga! Nors, manau, tavo poreikius jie patenkina. O kas čia? 
Aukštos skiriamosios gebos gravitometrai... seismografai... tu 
išties kažką aptikai? 

Staiga virš rašomojo stalo užsižiebė holograma, kuri prane- 
šė, kad jam skambina iš Mantelio. Užčiaupęs tėvą rankos mos- 
telėjimu Silvestis įniko svarstyti, ar atsiliepti į skambutį. Užmegzti 
ryšį bandė Anri Žanekenas, paukščių biologijos specialistas ir 
vienas iš nedaugelio atsidavusių jo sąjungininkų. Žanekenas pa- 
žinojo tikrąjį Kalviną, bet vargu ar matė šio beta lygį... 1r, be abe- 
j0, nė sykio nebuvo stebėjęs, kaip tėvas dalina patarimus savo 
sūnui. Pripažindamas, kad jam reikėjo Kalo pagalbos - jog tokia 
priežastis privertė jį pagalvoti apie simuliaciją, - Silvestis būtų 
parodęs nedovanotiną savo silpnumą. 

- Ko tu lauki? - nustebo Kalas. - Atsiliepk. 

- Jis nieko nežino apie tave... apie mus. 

Kalvinas palingavo galva, ir po akimirkos kambaryje išdygo 
Žanekenas, savo pasirodymu priblokšdamas Silvestį, kuris vis 
dėlto pasistengė išsaugoti šaltakraujišką veido išraišką, nes aki- 
moju susigaudė, kas čia įvyko. Kalvinas sumąstė, kaip įjungti as- 
meniniam naudojimui pritaikytas rašomojo stalo funkcijas. 

Tas išpera visuomet garsėjo savo klastingu būdu, pagalvojo 
Silvestis. Būtent todėl juo vertėdavo pasinaudoti. 

Žanekenas nušvito visu ūgiu, tačiau projekcija buvo ne tokia 
ryški kaip Kalvino, kadangi iš Mantelio ją persiųsdavo palydovi- 
nė sistema, tiksliau, tai, kas iš tinklo liko. Atvaizdą perduodan- 
čios kameros matė geresnius laikus, dingtelėjo Silvesčiui, kaip ir 
visa kita Resurgame. 

- Galų gale, - atsiduso Žanekenas, iš pradžių pamatęs tiktai 
Silvestį. - Mėginau susisiekti su tavimi visą valandą. Nejau, kai 
tūnai duobėje, tau nepraneša apie skambučius? 

- Praneša. Bet aš išjungiau žinučių gaviklį. Jis mane perne- 
lyg erzino. 

- Aišku... - vos pastebimai sudirgęs nutęsė Žanekenas. - 
Kaip įžvalgu. Ypač Žmogui, esančiam tokioje padėtyje kaip tu. 
Tikiuosi, suvoki, apie ką aš kalbu? Denai, tau gresia nemalonu- 
mai, galbūt kur kas rimtesni nei... - jis priKando liežuvį, nes pa- 

galiau išvydo Kalą. Sekundę kitą žvilgsniu tyrinėjo krėsle įsitai- 
siusią figūrą. - Vaje. Juk čia tu, ar ne? 

Kalas tylėdamas linktelėjo. 

- Tai beta lygio simuliacija, - tarė Silvestis. Prieš pratęsiant 
pokalbį, būtina tai išaiškinti. Alfos ir betos iš esmės tarpusavyje 
skyrėsi; pagal akmenių etiketą derėjo tiksliai nurodyti, kas yra 
kas. Silvestis pasielgtų itin netaktiškai, jei leistų Žanekenui ma- 
nyti, kad jis bendrauja su seniai prarastu alfa lygio įrašu. 

- Aš nutariau su juo pasitarti... su ta projekcija, - pridūrė Sil- 
vestis. 

Kalvino veidą perkreipė grimasa. 

- Dėl ko? - Žanekenas buvo pagyvenęs - tiesą sakant, se- 
niausias žmogus Resurgame, - ir sulig kiekvieneriais praeinan- 
čiais metais savo išvaizda vis labiau panėšėjo į savotišką simu- 
liacijos idealą. Dėl žilų plaukų, ūsų, barzdos, įrėminusių siaurą 
rausvą veidą, jis priminė marmozetę, retos veislės beždžionėlę. 
Geltakmenyje Žanekenas garsėjo kaip talentingiausias genetikos 
ekspertas, nepriklausantis derintojų klanui; kai kas laikė jį gero- 
kai sumanesniu už šios gildijos narius vien todėl, jog Žanekenas 
nesiekė aplinkiniams demonstruoti savo genialaus proto ir užuot 
blykstelėjęs talentu daugybę metų sunkiai plušėjo, idant sukauptų 
reikalingus įgūdžius. Ketvirto šimtmečio ribą jis įveikė prieš kelis 
dešimtmečius, ir garbaus amžiaus nepajėgė nuslėpti net gyveni- 
mą prailginančios gydymo priemonės. Gali būti, jog neilgai tru- 
kus Žanekenas taps pirmuoju žmogumi Resurgame, kuris mirs 
nuo senatvės. Tokios mintys pakurstė liūdesį. Nors Silvesčio ir 
biologo nuomonės dažnai nesutapdavo, svarbiausiais klausimais 
juodu visgi sutardavo. 

- Jis šį tą aptiko, - pasakė Kalas. 

Žanekeno akys nušvito; džiaugsmas, kurį suteikė mokslinis 
atradimas, tarytum padėjo atsikratyti slegiančia metų našta. 

- Tikrai? 

- Taip, aš... - ūmai įvyko kažkas keista. Kambarys išgaravo. 
Jų trijulė atsidūrė balkone, aukštai virš Bedugnės miesto, kurį Sil- 
vestis bematant atpažino. Vėl savo nagus prikišo Kalvinas. Ra- 
šomajame stale įdiegtos programos vykdė jo nurodymus it pa- 
klusnus šun tis. Jei Kalas įstengė prasiskverbti iki stalo funkcijų, 

pagalvojo Silvestis, jis be vargo galėjo atlikti ir tokį pokštą tiesiog 
įjungdamas vieną iš standartinių aplinkų. Simuliacija pasirodė be- 
santi nuostabi: skruostus netgi nutvilkė vėjo dvelksmas, šnerves 
pakuteno vos juntamas miesto kvapas, kurio stoka aiškiai paste- 
bima primityvesnėse projekcijose. 

Jis regėjo savo vaikystės miestą: nuostabiąją epochą. Tarp 
gigantiškų auksinių struktūrų, nusidriekusių į tolybes nelyginant 
nutapyti debesys, zvimbė oro transportas. Apačioje, gausybę ki- 
lometrų po kojomis, pakopomis leidosi parkai ir sodai, svaiginanti 
jų virtinė, įsiliejanti į žalumos ir šviesos miglą. 

- Argi ne malonu pamatyti senas vietas? - paklausė Kalas. 
- Kiek nedaug trūko, kad visa tai priklausytų mūsų klanui... kas 
žino, kaip būtų pakrypusi įvykių eiga, jeigu miesto valdžia būtų 
atitekusi mums? 

Žanekenas įsikibo į turėklus. 

- Labai žavu. Tačiau dabar vaizdai manęs nedomina. Denai, 
ką norėjai pasakyti, kai mus taip... 

- Nemandagiai nutraukė? - užbaigė Silvestis. - Ketinau pa- 
prašyti Kalo pateikti gravitometrų duomenis, nes jis aiškiai gali 
skaityti asmenines mano bylas. 

- Mano padėties žmogui toks darbas - vieni niekai, - atsakė 
Kalvinas. Po akimirkos, per kurią jis surado miglotą užkasto ob- 
jekto atvaizdą, už turėklų, priešais trijulę, pakibo natūralaus dy- 
džio obeliskas. 

- Įdomu, - sumurmėjo Žanekenas. - Netgi labai įdomu. 

- Neblogai, - pridūrė Kalas. 

- Neblogai? - pyktelėjo Silvestis. - Jis didesnis ir geriau išsi- 
laikęs nei kiti mūsų aptikti panašios vertės objektai. Pats tikriau- 
sias įrodymas, jog egzistavo pažangesnė amarantinų technologijų 
stadija... visai įmanoma, kad ji pranašavo industrinę revoliuciją. 

- Radinys iš tikrųjų gali būti reikšmingas, - nenoromis pripa- 
žino Kalas. - Tu, be abejo, hmm... ruošiesi jį iškasti? 

- Taip, planavau. - Silvestis kiek patylėjo. - Bet dabar kai 
kas pasikeitė. Mane... aš ką tik sužinojau, jog Žirardjė ketina 
pulti mane anksčiau, nei tikėjausi. 

- Jis negali tavęs paliesti, jei tam nepritars ekspedicijos tary- 
bos dauguma, - pastebėjo Kalas. 

- Negalėtų, - pritarė Žanekenas, - jei iš tiesų bandytų užsitik- 

rinti paramą. Bet atrodo, kad Žirardjė mėgins pasirinkti tiesesnį 
kelią. 

- Matyt, rengia kažką panašaus į... perversmą. 

- Būtent, - sutiko Žanekenas. 

- Tu tikras? - Kalvino kaktą išvagojo raukšlės, bylojančios, 
kad jis į kažką sutelkė dėmesį. - Taip... nenustebčiau, jei tai būtų 
tiesa. Pastarosiomis dienomis žiniasklaida be paliovos spėlioja, 
ko imsis Žirardjė. Tas faktas, jog Denas panūdo leistis į arche- 
ologinę ekspediciją, kai koloniją krečia su vadovybe susijusi kri- 
zė, nieko gera nežada. Be to, tarp žinomų Žirardjė šalininkų kur- 
suoja gerokai daugiau slaptų žinučių. Aš nepajėgsiu išgvildenti 
šifruočių, tačiau išaugęs jų srautas sukelia pagrįstus įtarimus. 

- Jie kažką rezga, ar ne? - Sluka sakė tiesą, pamanė Silves- 
tis. Vadinasi, mergina padarė jam paslaugą, nors ir grasino pa- 
sišalinti iš kasinėjimų teritorijos. Jeigu ne šis įspėjimas, jis nė už 
ką nebūtų iškvietęs Kalo. 

- Rodos, taip, - atsiliepė Žanekenas. - Štai kodėl bandžiau su 
tavimi susisiekti. Mano būgštavimus patvirtino tai, ką Kalas pra- 
nešė apie Žirardjė šalininkus. - Senis tvirčiau suspaudė turėklus. 
Plevėsuojantys jo striukės rankogaliai, iš kurių kyšojo liesos it 
šakaliai rankos, buvo papuošti povo akių raštais. - Vargu ar man 
verta čia likti, Denai. Stengiaus užmegzti su tavimi ryšį nepa- 
kurstydamas jokių įtarimų, tačiau beveik neabejoju, kad mūsų 
pokalbio slapta klausosi. Man daugiau nederėtų nieko sakyti. - 
Jis nusigręžė nuo miesto peizažo ir obelisko, kreipėsi į sėdintį 
žmogų: - Mudu labai seniai nesimatėme, Kalvinai... man buvo 
malonu vėl su tavimi susitikti. 

- Laikykis, - tarė Kalas kilstelėdamas ranką senio pusėn. - 
Tikiuosi, povai tavęs neapvils. 

Žanekenas neslėpė nuostabos. 

- Tu girdėjai apie mano mažąjį projektą? 

Kalvinas nusišypsojo, bet nieko neatsakė. Žanekenui nė ne- 
reikėjo klausti, pagalvojo Silvestis. 

Spūstelėjęs jo ranką - ši aplinka aprūpindavo ir lytėjimo po- 

Balkone liko tiktai tėvas su sūnumi. 

- Na? - paklausė Kalvinas. 

- Aš negaliu prarasti valdžios kolonijoje. - Silvestis iki šiol 
formaliai vadovavo ekspedicijai į Resurgamą, netgi po Alicijos 
pabėgimo. Teoriškai tie, kurie liko planetoje, užuot grįžę namo, 
Tačiau įvykiai klostėsi kiek kitaip. Ne visi, palaikę Aliciją, suge- 
bėjo nusigauti į “Loreaną", kol laivas dar nebuvo pasitraukęs iš 
orbitos. Nemažai likusių kolonistų, kurie anksčiau prijautė Silves- 
čiui, manė, jog krizės akivaizdoje jo elgesys nepateisinamas, net 
nusikalstamas. Anot priešų, tik dabar į dienos šviesą išniro po- 
kyčiai, kuriais sąmonės žonglieriai koregavo vadovo galvą prieš 
jam susitinkant su migločiais - patologijos, besiribojančios su pa- 
mišimu. Silvestis toliau tyrė amarantinus, bet darbų eiga paste- 
bimai sulėtėjo. Tuo tarpu politiniai nesutarimai ir priešiškumas 
nuolatos stiprėjo. Ištikimi Alicijos pasekėjai - pagrindinis jų buvo 
Žirardjė - susijungė su potvinistais. Aplinkinius pradėjo erzinti 
archeologai, ir šiems be paliovos teko gintis. Tiek viena, tiek kita 
pusė nestokojo aukų, pernelyg daug, kad kaltę būtų buvę galima 
suversti nelaimingiems atsitikimams. Dabar nesantaika pasiekė 
kulminaciją, todėl ekspedicijos vadovui derėjo atsidurti toje vie- 
toje, kur jis turėtų galimybę susidoroti su krize. 

- Bet aš negaliu palikti obelisko likimo valiai. - Silvestis pa- 
mojo į objektą, kybantį už turėklų. - Man reikia tavo patarimo, 
Kalai. Privalai jį suteikti, nes visiškai nuo manęs priklausai. Ne- 
užmiršk, koks tu trapus. 

Kalvinas nejaukiai pasimuistė krėsle. 

- Spaudi į kampą savo seną tėtušį? Nuostabu. 

- Ne, - iškošė Silvestis pro kietai sukąstus dantis. - Noriu 
pasakyti, kad jei man nepadėsi, gali pakliūti į priešiškas rankas. 
Minios nuomone, tu tesi eilinis garsaus klano narys. 

- Nors tu veikiausiai su tuo nesutiktum, tiesa? Tavo many- 
mu, aš - paprasčiausia programa, kuri mane atkuria. Kada vėl 
leisi užvaldyti tavo kūną? 

- Man bloga nuo tavo kvapo. 

Kalvinas priekaištingai pagrūmojo pirštu. 

- Prilaikyk už dantų liežuvį, sūnau. 7u mane iškvietei, o ne 
atvirkščiai. Aš pakankamai tavęs prisiklausiau. Įgrūsk mane at- 
gal į žibintą, jei tau taip maga. 

- Būtinai. Po to, kai išgirsiu tavo patarimą. 

Tėvas pasviro krėsle. 

- Sakyk, ką padarei mano alfa lygio simuliacijai, ir aš galbūt 
tau pagelbėsiu. Po velnių, gal net papasakosiu kelis tau negirdė- 
tus dalykus apie Aštuonias Dešimtis. 

- Tu neatskleistum man jokios paslapties, - atkirto Silvestis. 
- Žuvo septyniasdešimt devyni niekuo nekalti žmonės. Nema- 
nau, jog esi dėl to atsakingas. Kas kaltina tironų nuotraukas karo 
nusikaltimais? 

- Aš suteikiau tau regėjimą, nedėkingas mulki. - Krėslas pa- 
sisuko taip, jog dabar Silvestis tematė aukštą jo atkaltę. - Na, 
taip, tavo akių neįmanoma pavadinti meno kūriniu, bet ko tu ga- 
lėjai tikėtis? - krėslas sugrįžo į pradinę padėtį. Nūnai Kalvinas 
buvo apsirengęs kaip Silvestis, panašiai sušukuotais plaukais, 
nutaisęs tokią pačią šaltą veido išraišką. - Papasakok man apie 
migločius. Atskleisk savo nemalonias paslaptis. Kas iš tiesų įvy- 
ko prie Laskajo Miglyno? Tik man nereikia pasakėlių, kurias 
rietei nuo tada, kai grįžai. 

Silvestis žengė link rašomojo stalo pasirengęs ištraukti kap- 
sulę. 

- Palauk. - Kalvinas netikėtai pakėlė rankas. - Nori mano 
patarimo? 

- Galų gale išgirsiu kažką naudinga. 

- Neleisk Žirardjė laimėti. Jei gresia perversmas, privalai 
grįžti į Kiuvjė. Ten sutelksi savo šalininkų likučius. 

Silvestis žvilgtelėjo pro visureigio langą, nukreipė akis į 
šachtas. Tarp jų zujo šešėliai - darbininkai tyliai nešdinosi iš ka- 
sinėjimų aikštelės ir mygo link kitos, saugų prieglobstį žadančios, 
transporto priemonės. 

- O jeigu tai reikšmingiausias atradimas nuo tų laikų, kai Re- 
surgame įsikūrė kolonija? 

- Tau gali tekti jį paaukoti. Jei neprisileisi Žirardjė, bent jau 
turėsi progą čia sugrįžti ir vėl jo ieškoti. Bet jeigu Žirardjė pa- 
sieks pergalę, tavo atradimai bus nė velnio neverti. 

- Žinau. - Jųdviejų tarpusavio priešiškumas akimirkai ištirpo. 
Kalvinas samprotavo teisingai - neigti jo pastabas būtų kvaila. 

- Ar tai reiškia, jog paklausysi mano patarimo? 

Jis ištiesė ranką virš rašomojo stalo, pasiruošęs iškrapštyti iš 
prorėžos kapsulę. 
- Aš pagalvosiu. 


2 
Šviesaeigyje, tarpžvaigždinė erdvė, 2543-ieji 


Negyvėliai erzina tuo, pagalvojo triumvira Ilja Voljova, kad 
jie nežino, kada užsičiaupti. 

Ji pasitraukė iš tiltelio ir žengė į liftą nuvargusi po aštuonio- 
lika valandų trukusio pasitarimo su įvairiomis simuliacijomis, pri- 
klausančiomis laivo gyventojams iš tolimos praeities. Ilgą laiką 
bandė sučiupti juos meluojant, vylėsi, jog kuris nors nejučia at- 
skleis svarbius faktus apie saugyklos prigimtį. Darbas kaip rei- 
kiant išsekino - iš dalies todėl, kad senesnės beta lygio asmeny- 
bės net nemokėjo šiuolaikinės ispanglų kalbos, o programinė jas 
valdanti įranga kažkodėl atsisakė vertėjauti. Voljova traukė vieną 
cigaretę po kitos mėgindama perprasti gramatines ispanglų kal- 
bos subtilybes. Dabar taip pat neketino palikti plaučių be dūmų. 
Tiesą sakant, pašnekesiai pakurstė tokią nervinę įtampą, kad jai 
labiau nei bet kada anksčiau knietėjo užsirūkyti. Lifto vėdinimo 
sistema veikė prastokai, tad po kelių sekundžių patalpoje įsitvy- 
rojo miglelė. 

Voljova trūktelėjo savo odinės striukės rankogalį ir prabilo į 
kaulėtą riešą įkalinusią apyrankę. 

- Kapitono lygis, - pratarė kreipdamasi į “Begalybės nostal- 
giją“, kuri paskirs šią primityvią užduotį - kontroliuoti liftą - sa- 
vo mikroskopinei dalelei. Po sekundės grindys nėrė žemyn. 

- Gal pageidausite, kad kelionėje jus lydėtų muzikos garsai? 

- Ne. Jau tūkstančius kartų tau sakiau, jog aš tetrokštu ty- 
los. Užsičiaupk ir leisk man pamąstyti. 

Ji slinko pagrindiniu kanalu, keturių kilometrų ilgio šachta, 
kuri driekėsi nuo vieno laivo galo iki kito. Žengusi pro lifto duris 
kažkur tariamame tunelio viršuje (kiek jai buvo žinoma, erdvėlai- 
vį sudarė tiktai 1050 lygių), Voljova nuslydo apačion dešimties 
denių per sekundę greičiu. Patį liftą atstojo stiklinė magnetinio 
lauko kontroliuojama dėžė. Retsykiais, kai bebėgės šachtos sie- 

nos tapdavo perregimos, ji galėdavo nustatyti savo koordinates 
nė nežiūrėdama į vidinį lifto žemėlapį. Dabar moteris leidosi pro 
mišką: neprižiūrimi kabantys sodai, pilni planetinės augmenijos, 
išsikerojo, bet vėliau pradėjo nykti, nes dauguma ultravioletinių 
prožektorių, aprūpinančių žalumynus saulės šviesa, sugedo ir 
niekas negalėjo jų pataisyti. Žemiau miškų jai teko įveikti neap- 
rėpiamas devinto šimtuko erdves, kuriose kitados knibždėjo įgu- 
los nariai, kai šių skaičius siekė ne vieną tūkstantį. Po aštuoni- 
šimtuoju deniu liftas pralėkė pro milžinišką skydą, kuris atskyrė 
besisukančias gyvenamąsias laivo zonas nuo nesisukančių pa- 
galbinių sektorių, ir nėrė pro du šimtus lygių užimančias krioge- 
nines saugyklas: tokioje erdvėje tilptų šimtas tūkstančių miega- 
lių, jei tik jų tiek būtų. 

Voljova nutolo per kilometrą nuo pradinio taško, tačiau ap- 
linkos slėgis nepakito. Gyvybės palaikymo sistema - viena iš ne- 
daugelio funkcionuojanti be priekaištų. Vis dėlto kažkoks slaptas 
instinktas kuždėjo, jog nuo tokio greičio, kuriuo lėkė besileidžianti 
stiklinė dėžė, turėtų susprogti jos ausų būgneliai. 

- Atriumo lygiai, - pranešė liftas pasenusioje duomenų bazė- 
je patikrinęs laivo planą. - Skirti atsipalaidavimui ir poilsiui. 

- Labai juokinga. 

- Atleiskit? 

- Tu keistokai supranti atsipalaidavimą. Nebent manai, jog 
galima ilsėtis nuo vakuumo apsaugančiame skafandre ir mėgau- 
tis pykinančia antiradiacijos terapija. Tokie malonumai ne mano 
skonio. 

- Atleiskit? 

- Tiek to, nekreipk dėmesio, - atsiduso Voljova. 

Antrajame kilometre nestigo prastai hermetizuotų regionų. 
Moteris pajuto, kad jos svoris krenta, ir suprato skriejanti palei 
variklius, pritvirtintus korpuso išorėje ant elegantiškų strėlinių 
skersinių. Į savo Žiojinčius nasrus jie siurbė mažučius kiekius 
tarpžvaigždinio vandenilio, kurį apdorodavo pasitelkę nesuvokia- 
mus fizikos dėsnius. Niekas, netgi Voljova, nebandė apsimesti Ži- 
nąs, kaip veikė jungėjų varikliai. Svarbiausia, kad jie funkciona- 
vo. Be to, išspinduliuodavo šiltas, švytinčias elementariąsias da- 
leles. Nors daugumą nušluodavo išorinė korpuso apsauga, kai 

kurios prasiskverbdavo vidun. Štai kodėl liftas skriejo pro varik- 
lius gerokai sparčiau nei įprastai; greitį sumažino, kai atsidūrė už 
pavojingos zonos ribų. 

Ji įveikė du trečdalius kelio, vedančio į laivo apačią. Šią sritį 
pažinojo geriau nei likusieji įgulos nariai: Sadžakis, Hegazis ir kiti 
čia užklysdavo tik tuomet, kai turėdavo itin svarią priežastį. Kas 
galėtų juos kaltinti? Švilpdamas žemyn galėdavai nusigauti iki ka- 
pitono. Voljova buvo vienintelė, kuriai nepasišiaušdavo plaukai 
vien nuo minties apie jo artumą. 

Ne, užuot bijojusi šitų erdvėlaivio sektorių, triumvira pavertė 
juos savo imperija. 612-ame lygyje ji galėjo išlipti iš lifto, nukakti 
į kambarį-vorą, perkelti jį laivo išorėn ir pasiklausyti vaiduoklių, 
plevenančių tarp žvaigždžių. Kad ir kaip viliojančiai tai skambė- 
tų, iš pradžių reikėjo susidoroti su darbais - atlikti konkrečią už- 
duotį. Šmėklos niekur nepranyks. 500-ajame denyje buvo įreng- 
ta ginklinė. Voljova pagalvojo apie problemas, kurios dėl šios ki- 
lo, ir vos atsispyrė norui pradėti naujus tyrimus. Netrukus ginkli- 
nė pranyko viršuje, ir stiklinis liftas nulėkė pro saugyklą, vieną iš 
kelių didžiulių nehermetizuotų kamerų. 

Milžiniškos patalpos plotis siekė kone pusę kilometro, bet da- 
bar čia viešpatavo tamsa, todėl keturiasdešimt sandėlyje esančių 
objektų Voljovai teko įsivaizduoti. Tokia užduotis niekuomet ne- 
sukeldavo sunkumų. Nors didžiuma klausimų, susijusių su jų 
funkcijomis bei kilme, liko neatsakyti, moteris puikiai prisiminė 
objektų formas bei sąlygines koordinates, lyg tai būtų baldai, su- 
statyti aklo Žmogaus miegamajame. Net ir lifte Voljovai dingo- 
josi, tarsi ištiesus ranką pavyktų paliesti lydmetalio sluoksnį, den- 
giantį artimiausią pavidalą. Nuo tada, kai prisijungė prie triumvi- 
rato, ji stengėsi išgauti kiek įmanoma daugiau Žinių apie keistuo- 
sius objektus, tačiau šalia jų visada jausdavosi nejaukiai, užval- 
dyta įsimylėjėlės nerimo; suvokdavo, jog turima informacija tė- 
ra paviršutinė - tai, kas slypėjo tamsiose gelmėse, greičiausiai 
sunaikintų jos iliuzijas. 

Pasišalinant iš saugyklos, ją dažniausiai apimdavo sumišę 

450-ajame denyje Voljova praskriejo pro dar vieną apsauginį 
skydą, skiriantį pagalbinį sektorių nuo smailėjančios kūginės laivo 

uodegos, kuri driekėsi ištisą kilometrą. Vėlgi patekęs į radiacijos 
zoną liftas padidino greitį, bet neilgai trukus ėmė pamažu lėtinti 
tempą. Stiklinė dėžė įsiskverbė į antrąjį kriokamerų sektorių, už- 
imantį du šimtus penkiasdešimt lygių, kuriuose tilpo šimtas dvi- 
dešimt tūkstančių žmonių. Šiuo metu čia tebuvo vienas miega- 
lius, nors, atvirai kalbant, kapitono būsena anaiptol nepriminė 
miego. Viduryje kriogeninės zonos liftas galiausiai sustojo ir pa- 
skelbė nugabenęs ją iki tikslo. 

- Įėjimas į keleivių krioskyrių, - pranešė, - skirtą šaltajam 
miegui. Dėkui, kad naudojotės šia paslauga. 

Durys prasivėrė, ir Voljova perlipo slenkstį nudūrusi akis į 
plyšį, kuriame tviskėjo šachtos sienos. Ji keliavo mažne palei vi- 
są erdvėlaivio ilgį (arba aukštį - kad ir kaip žiūrėsi, laivas panė- 
šėjo į milžinišką pastatą), tačiau tunelis, regis, toliau leidosi į be- 
ribes gelmes. Šviesaeigis buvo toks didelis - toks idiotiškai dide- 
lis, - jog sąmonę vargino net mintys apie jo apimtis. 

- Taip, taip. O dabar malonėk atsiknisti. 

- Atleiskit? 

- Pranyk. 

Stiklinė dėžė, be abejo, neketino niekur trauktis - na, nebent 
tam, kad patenkintų triumviros įnorį, nes jokių iškvietimų liftas 
neturėjo. Jam beliko laukti keleivės. Iš visų įgulos narių būdravo 
tiktai Voljova, todėl ji vienintelė esant reikalui klajodavo iš vienos 
laivo vietos į kitą. 

Nuo centrinės šachtos iki tos vietos, kur jie laikė kapitoną, 
žygiuoti teko labai ilgai. Ji negalėjo pasirinkti tiesiausio kelio, ka- 
dangi ištisi laivo sektoriai vibždėjo įrengimus gadinančiais viru- 
sais. Vienas zonas užtvindė aušinamasis skystis, kitose įsiveisė 
įžūlios žiurkės. Trečias sergėjo pakvaišusios apsauginės progra- 
mos, kurių derėjo vengti, jei tiktai neapimdavo noras pamankš- 
tinti raumenis. Ketvirtuose tvyrojo nuodingos dujos, vakuumas, 
pernelyg aukšta radiacija arba, pasak gandų, sklandė šmėklos. 

Voljova netikėjo pamėklėmis (nors, aišku, klausydavosi sa- 
vųjų vaiduoklių kambaryje-vore), bet likusias grėsmes vertino 
rimtai. Į tam tikras laivo dalis nė nedrįsdavo įžengti beginklė. 
Visgi ji pakankamai gerai žinojo kapitoną supančią aplinką, kad 
nesiimtų perdėtų atsargumo priemonių. Žvarba privertė ją pasi- 

kelti striukės apykaklę, tvirčiau užsismaukti kepurę - brūkštelė- 
jęs trumpai kirptus plaukus sušiugždėjo tinklinis pamušalas. Ji 
prisidegė eilinę cigaretę, giliai į plaučius įtrauktais dūmais išsklai- 
dė galvoje pakibusį vakuumą, šį pakeitė lediniu karišku budru- 
mu. Vienatvė moters nevargino. Ji nebūtų atsisakiusi paben- 
drauti sų žmonėmis, tačiau nesikraustė iš proto geisdama drau- 
gijos. Bent jau ne tokios, kuri irgi turėtų spręsti su Nagorniu su- 
sijusias problemas. Galbūt, kai laivas pagaliau nukaks į Geltak- 
menio sistemą, reikės pasiieškoti naujo artileristo. 

Ir kaip tos neramios mintys ištrūko iš sąmonės užkaborių? 

Dabar jai labiau rūpėjo ne Nagornis, o kapitonas. Štai ir Bra- 
niganas, tiksliau, tai, kuo jis tapo. Voljova pasistengė susitvardy- 
ti. Būtina išlikti šaltakraujiškai, nors nuo šių tyrimų ji visada su- 
bloguodavo. Moteris jautė kur kas stipresnį pasibjaurėjimą nei ki- 
ti. Ji buvo brezgati, išglebėlė. 

Tikras stebuklas, jog Branigano šaldiklis tebeveikė. Seno 
modelio, patvariam agregatui vis dar sekėsi išsaugoti kūno ląste- 
les stazės būsenos, nors korpusą išvagojo gilios trūkio linijos, iš 
vidaus tarsi sparčiai plintantis grybelis veržėsi pluoštinės meta- 
linės ataugos. Kad ir kas liko iš kapitono, tai slypėjo jo širdyje. 

Nuo šaldiklio sklido tokia žvarba, kad Voljova ėmė drebėti. 
Šiaip ar taip, darbus teks atlikti. Iš striukės kišenės išsitraukusi 
grandiklį ji nudegino kelias pluošto gijas, kurias vėliau savo labo- 
ratorijoje analizuos ir mėgins apdoroti virusiniais ginklais vilda- 
masi aptikti bent vieną, galintį pakenkti ataugai. Voljova iš patir- 
ties žinojo, jog rutininiai bandymai nueis perniek, kadangi nelem- 
ta atauga tiesiog fantastiškai sugebėdavo pažeisti ją zonduojan- 
čius molekulinius įnagius. Tiesa, skubėti nereikėjo: agregato pa- 
stangomis Branigano kūno temperatūra tesiekė kelis šimtus mi- 
likelvinų virš absoliutaus nulio, ir šaltis, regis, pajėgė pristabdy- 
ti ligos plitimą. Antra vertus, taip sušaldytas negalėtų atgyti joks 
žmogus, tačiau šis faktas, palyginti su kapitono būkle, atrodė ne- 
reikšmingas. 

Tyliu balsu ji prabilo į apyrankę: 

- Įjungti mano registrinę bylą. Prie duomenų apie kapitoną 
pridėti šitą įrašą. 

Apyrankės zirzimas bylojo, kad užduotis įvykdyta. 

- Po to, kai pabudau, tikrinu kapitoną Braniganą trečią kartą. 
Nuo paskutinės apžiūros... 

Moteris prikando liežuvį puikiai suvokdama, jog neapgalvo- 
tai ištarta frazė, ko gero, supykdytų triumvirą Hegazį, nors ji ne 
itin dėl to nerimavo. Ar vadinti ligą Mišinio maru, geltakmenių 
sugalvotu pavadinimu? Ne, vargu ar tai būtų išmintinga. 

- „liga neišplito. Bent jau nedaugiau kaip per porą milimet- 
rų. Keista, tačiau kriogeninė kamera vis dar nepriekaištingai 
funkcionuoja. Bet manau, mums derėtų susitaikyti su mintimi, jog 
kada nors ateityje agregatas neišvengiamai suges... - jeigu iš tik- 
rųjų atsitiks tokia nelaimė, pagalvojo Voljova, ir Branigano nepa- 
vyks laiku perkelti į naują šaldiklį, tuomet jie atsikratys viena 
problema. Užsibaigs ir kapitono bėdos - bent ji taip vylėsi. 

- Uždaryti registrinę bylą, - tarė triumvira į apyrankę ir pri- 
dūrė nuoširdžiai gailėdamasi, kad neišsaugojo nė vienos cigare- 
tės: - Sušildyti kapitono smegenis penkiasdešimčia milikelvinų. 

Patirtis liudijo, jog reikėjo būtent tokio temperatūros poky- 
čio. Jei šis būtų pernelyg mažas, Branigano smegenys išliktų su- 
šalusios į ledą. Jei per didelis, maras pradėtų itin sparčiai jį 
transformuoti. 

- Kapitone? - prabilo Voljova. - Ar girdi mane? Čia Ilja. 


Silvestis išniro iš visureigio ir nudrožė atgal prie šachtų. Per 
pokalbį su Kalvinu gerokai sustiprėjo vėjas, kurio gūsiai nutvilkė 
jo skruostus. Ore, tarsi sukeltos raganiškų burtų, verpetais sukosi 
dulkės. 

- Tikiuosi, pašnekesys tau buvo į naudą, - sustaugė respi- 
ratorių nusiplėšusi Paskalė. Ji žinojo apie Kalvino egzistavimą, 
nors niekada tiesiogiai to neminėdavo. - Sutikai paklausyti sveiko 
proto balso? 

- Pakviesk Sluką. 

Įprastomis aplinkybėmis Paskalė galėjo nepaklusti tokiam 
nurodymui, bet dabar matydama, jog Silvestis prastos nuotaikos, 
ji be žodžių numynė į kitą visureigį ir netrukus išniro laukan kar- 
tu su Sluka bei saujele darbininkų. 

- Kiek suprantu, jūs pasirengęs mūsų išklausyti? - Sluka su- 
stojo priešais, virš apsauginių merginos akinių plaikstėsi plaukų 

sruoga. Vienoje rankoje ji gniaužė kaukę, iš kurios retsykiais 
įkvėpdavo deguonies, kitą laikė įrėmusi į šoną. - Ką gi, mes bū- 
sime sukalbami. Turėsime omenyje jūsų reputaciją. Mantelyje 
niekas iš mūsų nešnekės apie šitą reikalą. Sakysime, jog išgirdęs 
perspėjimą apie artėjančią audrą tučtuojau liepėte trauktis. Visi 
nuopelnai atiteks jums. 

- Manai, jog ateityje tai kam nors rūpės? 

Sluka purkštelėjo. 

- Kuo prakeiktas obeliskas toks reikšmingas? Kodėl, po vel- 
nių, jus taip domina amarantinai? 

- Tau visuomet sunkiai sekėsi pamatyti bendrą vaizdą, ar 
ne? 

Neatkreipdama į save dėmesio - bet ne taip atsargiai, kad jis 
nepastebėtų - Paskalė pradėjo įrašinėti pokalbį delninuko kame- 
ra. 

- Kai kas pasakytų, jog nėra į ką Žiūrėti, - atšovė Sluka. - 
Tvirtintų, esą jūs išpūtėte amarantinų reikšmę, kad archeologai 
nestokotų darbo. 

- Čia tavo žodžiai, tiesa? Antra vertus, tu niekada nepriklau- 
sei mūsų gretoms. 

- Ką turite galvoje? 

- Na, jei Žirardjė būtų norėjęs pasiųsti į mūsų tarpą ramybės 
drumstėją, tavo kandidatūra jam būtų pasirodžiusi tinkamiausia. 

Sluka atsigręžė į žiūrovus, kurie, vis stiprėjančiu Silvesčio 
įsitikinimu, visokeriopai jai pritarė. 

- Tik paklausykite, kaip tas vargšas mulkis rezga sąmokslų 
teorijas. Pagaliau susidūrėme su tuo, ką daugelį metų turėjo ste- 
bėti likusioji kolonijos dalis. - Ji vėl kryptelėjo galva į Silvestį. - 
Su jumis beprasmiška šnekėtis. Mes išvyksime, kai tiktai susi- 
krausime daiktus - gal net anksčiau, jei įsišėls audra. Jūs galite 
keliauti su mumis. - Sluka įtraukė oro iš kaukės, ir išblyškę jos 
skruostai parausvėjo. - Arba rizikuoti ir likti čia. Jums pačiam 
teks apsispręsti. 

Jis įsistebeilijo į darbininkų sambūrį. 

- Ką gi, bėkite. Pamirškite tokią smulkmeną, kaip ištikimybė. 
Nebent kuris nors iš jūsų turės pakankamai drąsos, kad užbaigtų 
pradėtus darbus. - Silvestis paeiliui nudelbė kiekvieną veidą, bet 
susidūrė tik su šalin krypstančiais žvilgsniais. Tuos Žmones jis 

pažinojo, tačiau ne iš tolimos praeities; nė vienas jų neatskrido 
laivu iš Geltakmenio; visi buvo gimę Resurgame, kuriame įsikū- 
rusi saujelė gyvenviečių tepriminė keletą rubinų, išbarstytų tuš- 
čiose dykrose. Už Slukos susispietusiems žiūrovams jis greičiau- 
siai atrodė siaubingai atavistinis. 

- Sere, - prabilo kažkuris iš darbininkų, tikriausiai tas pats, 
kuris pranešė apie audrą, - mes jus gerbiame, bet turime pagal- 
voti ir apie save. Negi neaišku? Kad ir koks objektas ten užkas- 
tas, dėl jo neverta rizikuoti gyvybėmis. 

- Dar ir kaip verta, - atkirto Silvestis. - Labiau, nei gali įs1- 
vaizduoti. Nejau nesupranti? Amarantinai patys sukėlė Įvykį. 

Sluka lėtai palingavo galva. 

- Jie privertė sprogti savo saulę? Jūs tikrai tuo tikite? 

- Trumpai tariant, taip. 

- Vadinasi, jums galutinai pakriko protas. - Nusisukusi nuo 
j0 Sluka kreipėsi į savo šalininkus: - Užveskite visureigius. Mes 
išvykstame. 

- O kaipgi įrengimai? - paklausė Silvestis. 

- Dėl manęs, tegul rūdija čia. - Išsisklaidę žmonės nupėdino 
link dviejų gremėzdiškų mašinų. 

- Palaukite! - suriko Silvestis. - Paklausykite manęs! Jums 
tereikia vieno visureigio - vietos užteks visiems, jei neimsite įran- 
gos. 

Sluka vėl atsigręžė. 

- Ką jūs ketinate daryti? 

- Užbaigti darbą drauge su tais, kurie panorės prie manęs 
prisijungti. 

Mergina krestelėjo galvą, atplėšė nuo veido kaukę ir neslėp- 
dama pasibjaurėjimo nusispjovė. Tačiau prisivijusi brigadą para- 
gino darbininkus kulniuoti į artimiausią visureigį, o kitą, su asme- 
nine kajute, paliko jam. Slukos pasekėjai žengė į mašiną, kai kas 
nešėsi smulkius įrankius arba į dėžes sudėtus artefaktus bei kau- 
lus: mokslininkų instinktų nepajėgė nuslopinti netgi maišto dva- 
sia. Kai pakilo trapas ir užsitrenkė liukai, visureigis atsistojo ant 
savo kojų, pamindžikavo vietoje, po sekundės išdrožė 1š kasinė- 
jimų teritorijos. Nepraėjo nė minutė, kai mašina visiškai pranyko 
iš akiračio, variklių riaumojimą veikiai užgožė vėjo gausmas. 

Jis atsisuko į tuos, kurie nusprendė pasilikti. 

Silvestis išvydo Paskalę (nieko nuostabaus - žurnalistė sektų 
paskui jį į kapą, jei manytų galėsianti parašyti gerą straipsnį) 1r 
saujelę studentų, atsispyrusių Slukos vilionėms. Gėda prisipažinti, 
bet Silvestis neprisiminė jų vardų. Jeigu nusišypsos sėkmė, šach- 
tose tūnos dar koks pustuzinis. 

Pasistengęs nurimti jis spragtelėjo pirštais dviem vaikinams. 

- Išardykite gravitometrus. Mums jų daugiau neprireiks. - 
Silvestis kreipėsi į kitą porą: - Visoje kasinėjimų zonoje surinkite 
įrankius, kuriuos paliko Slukos dezertyrai, užrašus ir į dėžes su- 
kištus artefaktus. Kai baigsite, susitiksime didžiojoje duobėje. 

- Kokie tavo planai? - pasiteiravo Paskalė išjungdama ka- 
merą ir leisdama jai šmurkštelėti atgal į delninuką. 

- Negi neaišku? - atsakė Silvestis. - Aš rengiuosi išsiaiškinti, 
kas užrašyta ant obelisko. 


Bedugnės miestas, Geltakmenis, 
Eridano Epsilon sistema, 2524-ieji 


Apartamentų konsolė nuskambėjo, kai Ana Kihurė valėsi 
dantis. Ji išniro iš vonios nė nenusibraukusi nuo lūpų baltų putų. 

- Labas rytas, Kasai. 

Į kambarį įčiuožė hermetikas su kelioniniais ornamentais pa- 
puoštais neštuvais, kurių priešakyje puikavosi mažutis tamsus 
langelis. Už žalio colio storio stiklo ji vos įžvelgė mirtinai blyškų 
K. S. Ng veidą. 

- Ei, kaip šauniai tu atrodai, - jo balsu sudžeržgėjo dėžės gar- 
siakalbis. - Būtų įdomu sužinoti, kas tau suteikė žvalumo? 

- Kava, Kasai. Per didelis sumauto gėralo kiekis. 

- Atleisk, pajuokavau, - atsiliepė Ng. - Tu primeni pašildytą 
mėšlo krūvą. 

Delnu brūkštelėjusi burną ji nutrynė putas. 

- Aš ką tik atsikėliau, šunsnuki. 

- Koks nevykęs pasiteisinimas. - Sprendžiant iš intonacijos, 
pabudimas Ng asocijavosi su senamadiška, nereikšminga fizine 
smulkmena - 1t kokiu apendiksu, - kurios jis seniai atsisakė. To- 
kia tikimybė visai įmanoma. Kihurė nė sykio nebuvo gerai įsiŽiū- 

rėjusi į dėžės viduje tūnantį žmogų. Hermetikai priklausė vienai 
iš keistų, po maro atsiradusių, kastų. Nenorėdami atsikratyti 1m- 
plantų, kuriems galėjo pakenkti užkratas, įsitikinę, kad šio liku- 
čiai tebesklando sąlygiškai švariame Skliaute, jie niekuomet ne- 
išlįsdavo iš savo slėptuvių, nebent aplinka būtų hermetiškai 1z0- 
liuota. Savo judėjimą kaip reikiant apribodavo, geriausiu atveju 
nukeliaudavo į vieną kitą orbitinę karuselę. 

- Jei neklystu, pagal mūsų grafiką šį rytą turėtume kai ką 
užmušti, - vėl sudžeržgė balsas. - Prisimeni Taraskį, kurį gainio- 
jamės pastaruosius porą mėnesių? Šitas vardas tau ką nors sa- 
ko? Tikiuosi, kad taip, nes būtent tu gavai užduotį nutraukti varg- 
šelio kančias. 

- Atšok nuo mano galvos, Kasai. 

- Brangioji Kihure, tai anatomiškai neįgyvendinama, net jei- 
gu man knietėtų atsidurti ant tavo viršugalvio. Nagi, surimtėki- 
me: rodos, mums pavyko išsiaiškinti aukos koordinates ir numa- 
tomą laiką, per kurį privalėsi įvykdyti užduotį. Tikiuosi, jau virtai 
dėmesingumo įsikūnijimu? 

Kihurė nurijo kelis kavos gurkšnius, likučius padėjo ant vi- 
ryklės, kad grįžusi turėtų ką atsigerti. Kava buvo vienintelė jos 
silpnybė, įgyta tuomet, kai teko kariauti Persvaroje. Sunkiausia 
pasiekti atitinkamą budrumo būseną, bet nespirgėti, antraip bus 
sunku nulaikyti ginklą drebančiose rankose. 

- Savo kofeino sistemoje sumažinau kraujo kiekį iki priimtino 
lygio, jei tą turėjai omenyje. 

- Aptarkime reikalus, susijusius su mirtimi. Kalbu, žinoma, 
apie Taraskį. 

Ng užpildė duomenų apie būsimą žmogžudystę spragas. Di- 
džiumą informacijos Kihurė žinojo arba nuspėjo iš patirties. Ta- 
raskis taps penktuoju iš eilės laimikiu, todėl medžiotoja pamažu 
pradėjo įsisąmoninti žaidimo esmę. Šis turėjo tam tikras, nors ir 
neakivaizdžias, taisykles, kurios subtiliai pasikartodamos atsispin- 
dėjo kiekvienos aukos manevruose. Kihurė patraukė į save ži- 
niasklaidos dėmesį, jos vardą vis dažniau linksniuodavo tie, kurie 
stebėjo Gaudynių žaidimą, o Kasas jau aiškiai buvo numatęs po- 
rą naujų pelningų taikinių. Ji nujautė veikiai įsiliesianti į šimtuką 
visoje planetoje geriausių žudikų, prisijungsianti prie elito. 

- Aišku, - tarė Kihurė. - Po Monumentu, aikštėje, aštuntaja- 
me lygyje, vakarinis priestatas, viena valanda. Kas gali būti 
lengviau? 

- Tu nieko nepamiršai? 

- O taip. Kur mano ginklas, Kasai? 

Hermetikas mostelėjo jai už nugaros. 

- Ten, kur jį padėjo dantukų fėja. 

Ng apsuko dėžę ir išsinešdino iš kambario po savęs palikda- 
mas silpną tepalų kvapą. Kihurė susiraukusi kyštelėjo ranką po 
pagalve ir išties kažką užčiuopė. Kai medžiotoja atsigulė miegoti, 
ten nieko nebuvo, tačiau pastaruoju metu tokios staigmenos jos 
nejaudino. Kompanijos nariai visuomet išsiskyrė paslaptingu bū- 
du. 

Netrukus ji pasiruošė išvykti. 

Po apsiaustu Kihurė paslėpė medžioklės įnagį, nuo stogo iš- 
sikvietė kabelinį taksi. Mašina kaipmat užfiksavo ginklą ir im- 
plantus moters galvoje. Durelės nebūtų prasivėrusios, jeigu ji ne- 
būtų pademonstravusi “Omegos taško" kompanijos liudijimo, įau- 
ginto po dešiniojo smiliaus nagu, ir pašokdinusi miniatiūrinio ho- 
lografinio po keratinu nušvitusio simbolio. 

- Monumentas Aštuonioms Dešimtims, - nurodė kelionės 
tikslą Kihurė. 


Pasitraukęs nuo kopėčių Silvestis pėdino ištryptu duobės pa- 
grindu, kol pasiekė šviesos salelėje kyšančią obelisko viršūnę. 
Sluka 1r kiti archeologai nuo jo nusigręžė, tačiau vienas likęs dar- 
bininkas drauge su mechaniniu patarnautoju sugebėjo atidengti 
beveik metrą objekto, nurėždamas akmeninių sarkofagų sluoks- 
nius, idant pasiektų masyvų obsidiano sluoksnį, ant kurio lygio- 
mis linijomis buvo išraižyti amarantinų grafiniai ženklai. Daugiau- 
sia tekstai: ištisos ideogramų eilės. Archeologai suprato išnyku- 
sios rasės kalbą, bent jau jos esmę, nors ir neturėjo Rozetės ak- 
mens, galinčio suteikti neįkainojamą pagalbą. Amarantinai tapo 
aštuntąja pražuvusia svetimų būtybių kultūra, kurią Žmonės ap- 
tiko skraidydami penkiasdešimties šviesmečių spinduliu aplink 
Žemę, tačiau jie nerado jokių įrodymų, jog tos rasės būtų kada 
nors vienos su kitomis susidūrusios. Padėti negalėjo nei sąmonės 

žonglieriai, nei migločiai: jie niekada neužsiminė, jog turi rašyti- 
nę kalbą. Silvestis, kuris kontaktavo tiek su žonglieriais, tiek su 
migločiais - tiksliau, su pastarųjų technologijomis, - žinojo tą ne- 
blogiau už kitus. 

Amarantinų kalbą perkando kompiuteriai. Prireikė trisdešim- 
ties metų tarpusavyje siejant milijonus artefaktų, bet galų gale 
pavyko išplėtoti dėsningą bendrą įrašų prasmę apibrėžusį mode- 
lį. Laimei, prieš žlungant civilizacijai, egzistavo tiktai viena ama- 
rantinų kalba, kitusi taip lėtai, jog tas pats modelis tiko tekstams, 
kuriuos skyrė dešimtys tūkstančių metų. Suprantama, derėjo ne- 
užmiršti ir reikšmių niuansų. Štai kur praversdavo žmonių intui- 
cija bei teorijos. 

Antra vertus, nieko panašaus į pranykusios rasės rašmenis 
anksčiau matyti neteko. Visi amarantinų tekstai buvo stereosko- 
piniai, sudaryti iš persipynusių linijų, kurios įsiliedavo į skaitytojo 
smegenų dalį, atsakančią už regėjimą. Jų protėviai priminė 
paukščius - skraidančius dinozaurus su lemūrų protu. Kadaise 
praeityje tų padarų akys buvo įspraustos į priešingas kaukolės 
puses, dėl ko išsivystė dvisluoksnė sąmonė: kiekvienas pusrutulis 
susintetindavo savąjį mentalinį pasaulio modelį. Vėliau jie įsisa- 
vino medžioklės meną ir įgijo dviakį regėjimą, tačiau sąmonės 
sankloda išliko įtakojama ankstyvesnės vystymosi stadijos. Di- 
džiuma amarantinų artefaktų atspindėjo jų mentalinį dvilypumą ir 
išsiskyrė simetrija abipus vertikalios ašies. 

Obeliskas netapo išimtimi. 

Silvesčiui nereikėjo specialių akinių, kuriuos bendradarbiai 
užsidėdavo norėdami perskaityti amarantinų grafinius simbolius: 
j0 akys suliedavo stereoskopinį vaizdą pasinaudojusios vienu iš 
vertingųjų Kalvino algoritmų. Tačiau dėl nuolatinės įtampos ir 
susikaupimo pats skaitymas vis vien prilygo kančiai. 

- Pašviesk, - tarė jis, ir studentas kilstelėjo nešiojamąjį pro- 
žektorių link obelisko šono. Kažkur viršuje sublyksėjo žaibas: dul- 
kių verpetus persmelkė elektros iškrovos. 

- Ką nors įskaitote, sere? 

- Bandau, - atsakė Silvestis. - Bet ši užduotis nėra lengva. 
Ypač jei tavo rankoje drebės žibintas. 


33 


- Atleiskit, sere. Stengiuos, kiek galiu. Vėjo gūsiai pastebi- 
mai sustiprėjo. 

Studentas neklydo - dulkės sūkuriavo netgi duobės gelmėje. 
Dėl įsišėlusio vėjo jų sluoksniai taip sutirštės, kad ore pakibs pil- 
ka nepermatoma marška. Tokiomis sąlygomis ilgai darbuotis 
nepavyks. 

- Nepyk, - atsiprašė Silvestis. - Aš vertinu tavo pagalbą. - 
Jausdamas, jog šių žodžių neužtenka, jis pridūrė: - Ir esu dėkin- 
gas, jog nutarei likti su manimi, užuot prisidėjęs prie Slukos. 

- Man nebuvo sunku apsispręsti, sere. Kai kurie iš mūsų 
neketina išsižadėti jūsų idėjų. 

Silvestis pakėlė akis nuo obelisko. 

- Visų? 

- Mes manome, kad jas reikėtų išnagrinėti. Kolonijos labui 
būtina suprasti, kas atsitiko. 

- Kalbi apie Įvykį? 

Studentas linktelėjo. 

- Jeigu jį išties sukėlė amarantinai... jei Įvykis iš tikrųjų su- 
tapo su tuo momentu, kai jie sukūrė kosminiams skrydžiams pri- 
taikytą transportą, tuomet jis gali pakurstyti ne vien akademinį 
domėjimąsi. 

- Nekenčiu šitos frazės. Akademinis domėjimasis - skamba 
taip, tarytum tiriama sritis būtų ne tokia reikšminga kaip kitos. 
Bet tu teisus. Mums reikia viską išsiaiškinti. 

Link jųdviejų žengė Paskalė. 

- Ką išsiaiškinti? 

- Kokių eibių prikrėtė amarantinai, kad buvo nužudyti savo 
pačių saulės. - Silvestis atsisuko į moterį įbesdamas į ją perdėm 
dideles, sidabru spindinčias dirbtines akis. - Juk mes nenorėtume 
padaryti tos pačios klaidos. 

- Manai, jog dėl jų pražūties kaltas nelaimingas atsitikimas? 

- Abejoju, kad jie ruošėsi nusižudyti. 

- Aišku. - Silvestis numanė, jog Paskalę siutino jo demonst- 
ruojamas pranašumas, be to, pats pyko ant savęs už tokį globė- 
jišką elgesį. - Tiesa, kiek girdėjau, tie akmens amžiaus nežemiš- 
ki padarai neturėjo priemonių, kuriomis būtų galėję specialiai ar- 
ba netyčia įtakoti savo žvaigždę. 

- Jų civilizacija buvo pažangesnė, nei tau atrodo, - paprieš- 
taravo Silvestis. - Amarantinai žinojo, kas yra ratas ir parakas, 
gilinosi į optikos mokslo užuomazgas. Žemdirbystė paskatino 
juos domėtis astronomija. Tokią išsivystymo stadiją pasiekusiai 
žmonijai prireikė nedaugiau kaip penkių amžių, kad pakiltų į kos- 
mosą. Kuo svetimos rasės blogesnės už mus? 

- Kurgi įrodymai? - Paskalė nusipurtė prie apsiausto prili- 
pusias dulkes. - Jau girdžiu, ką atsakysi - modernių technologi- 
jų neišliko, nes jos ne tokios patvarios kaip senieji artefaktai. 
Tarkim, kad įrodymai egzistuoja... bet ką tai keičia? Net jeigu 
jungėjai nekištų nagų prie žvaigždžių, nors jie technologiškai ge- 
rokai pranoksta likusią žmonijos dalį, įskaitant ir mus. 

- Žinau. Būtent tai man neduoda ramybės. 

- Kas čia parašyta? 

Silvestis atsiduso ir vėl nukreipė žvilgsnį į obeliską. Jis vylėsi, 
jog dėmesį išblaškęs pokalbis leis pasąmonei užbaigti pradėtą 
darbą, tikėjosi, kad užrašo reikšmė netikėtai paaiškės kaip atsa- 
kymas į vieną iš psichologinių problemų, kuri glumino prieš eks- 
pediciją pas migločius. Tačiau grafinių ženklų prasmės niekaip 
nesisekė atskleisti. Galbūt, dingtelėjo Silvesčiui, viskuo kaltinti 
derėtų nepamatuotus lūkesčius. Jis manė aptiksiąs kažką didin- 
ga, kas patvirtintų puoselėtas mintis, kad ir kokios gąsdinančios 
šios būtų. 

Deja, tekstas te;amžino amarantinų istorijai svarbų, tačiau jo 
lūkesčių nepateisinusį vietinės reikšmės įvykį. Norint tuo įsitikin- 
ti, reikės išsamios kompiuterinės analizės, juolab kad jis perskaitė 
ženklus, užimančius vos vieną metrą viršutinės artefakto dalies. 
Vis dėlto Silvestį užliejo nusivylimo banga. Nežinia, ką įkūnijo 
obeliskas, bet šis objektas jo nebedomino. 

- Kažkas čia atsitiko, - pratarė Silvestis. - Gal kilo mūšis, gal 
pasirodė dievas. Prieš mus - paprasčiausias memorialinis ak- 
muo. Gausime daugiau informacijos, kai jį iškasę nustatysime 
teksto datą. Išmatuosime ir patį artefaktą. 

- Tu ne to ieškojai, ar ne? 

- Kurį laiką galvojau kitaip. - Silvestis pažvelgė į apatinę ati- 
dengtą obelisko dalį. Tekstas užsibaigė, likus porai colių iki ne- 
nuplėšto sarkofagų sluoksnio, nuo kurio žemyn kažkas driekėsi. 

Lyg ir diagrama - jis tematė viršutines koncentrinių apskritimų 
arkeles. Kas gi tai? 

Silvestis negalėjo ir neturėjo laiko išsiaiškinti, ką regis. Audra 
sustiprėjo. Iš akiračio pranyko žvaigždės, dangaus skliautą už- 
dengė dulkių marška, šniokščianti nelyginant milžiniško šikšnos- 
parnio sparnas. Išnirę iš duobės jie atsidurs tikrame pragare. 

- Duokit man kastuvą, - paliepė jis ir nuo viršutinio sarkofago 
sluoksnio įniko grandyti amžinąjį įšalą tarsi kalinys, kuris stengia- 
si kuo sparčiau rausti tunelį, idant iki aušros spėtų pasprukti iš 
savo vienutės. Sekundę kitą padvejoję Paskalė su studentu puo- 
lė jam į pagalbą. Tuo tarpu lauke įsisiautėjo uraganas. 


- Aš nedaug ką prisimenu, - tarstelėjo kapitonas. - Mes te- 
besame Seliavos apylinkėse? 

- Ne, - atsakė Voljova stengdamasi neišsiduoti, kad visa tai 
jau aiškino tuziną kartų, kiekvieną sykį, kai sušildydavo Braniga- 
no smegenis. - Atsisveikinome su Kriugeriu 60A, Hegaziui išsi- 
derėjus reikiamą apsauginio ledo kiekį. 

- O... kurgi mes skrendam? 

- Geltakmenio pusėn. 

- Kodėl? - per garsiakalbį, sumontuotą atokiau nuo lavono, 
sududeno kapitono bosas. Sudėtingi algoritmai, skenuojantys jo 
smegenis, paversdavo gautus rezultatus kalbine išraiška ir, esant 
būtinybei, sukonkretindavo atsakymus. Braniganas nė neturėjo 
teisės išsaugoti sąmonės - nervų sistemos veikla privalėjo nu- 
trūkti, kai organizmas sušalo į ledo gabalą. Tačiau kapitono 
smegenys buvo prijungtos prie miniatiūrinių mechanizmų, ir dabar 
būtent pastarieji atgaivino mąstymo procesą, nors temperatūra 
tesiekė mažiau kaip pusę kelvino virš absoliutaus nulio. 

- Geras klausimas, - atsiliepė Voljova. Kažkas ją trikdė - ne 
vien pokalbis. - Mes vykstame į Geltakmenį, nes... 

- Taip? 

- Sadžakis mano, jog ten rasime Žmogų, galintį tau padėti. 

Kapitonas apsvarstė jos žodžius. Savo apyrankėje Voljova 
matė jo smegenų žemėlapį, kuriame šmaižė spalvotos dėmelės, 
primenančias mūšio lauke susidūrusias priešų armijas. 

- Matyt, Kalviną Silvestį, - pagaliau atsiliepė Braniganas. 

- Jis miręs. 


36 


- Tuomet kitą. Deną Silvestį. Jo 1r ieško Saždakis? 

- Ko gi dar? 

- Savo noru jis neatvyks. Kaip ir aną kartą. - Stojo tyla; 
kvantiniai temperatūros svyravimai trumpam privertė kapitoną 
netekti sąmonės. - Sadžakis turėtų tai Žinoti, - atsipeikėjęs pridū- 
rė Braniganas. 

- Neabejoju, jog Sadžakis apmąstė visas galimybes, - pareiš- 
kė Voljova tokiu balsu, kuris liudijo, kad ji dėl nieko nėra tikra. 
Šiaip ar taip, kalbant apie kitą triumvirą, visuomet derėjo galvoti, 
ką sakai. Saždakis buvo artimiausias kapitono adjutantas - juo- 
du susipažino kur kas anksčiau, nei Voljova prisijungė prie įgu- 
los. Jos žiniomis, daugiau niekas - įskaitant ir patį Sadžakį - su 
Braniganu nebendravo, nė nenutuokė, jog su juo įmanoma už- 
megzti ryšį. Tačiau kvailai rizikuoti nevertėjo - net ir žinant, ko- 
kia skylėta kapitono atmintis. 

- Tu sunerimusi, Ilja. Manimi galėjai pasitikėti visada. Gal- 
voji apie Silvestį? 

- Ne, veikiau apie vietinį. 

- Kažką iš įgulos narių? 

Voljova nujautė, jog niekada neįpras prie viešnagių pas ka- 
pitoną, bet pastarosiomis savaitėmis jos įgaudavo vis akivaizdes- 
nių įprastos rutinos atspalvių. Tarytum apsilankymai pas krioge- 
niškai užšaldytą lavoną, kurį apkrėtė potencialiai viską naikinan- 
ti, bet nūnai lokalizuota maro bacila, tebūtų vienas iš nemalonių, 
tačiau būtinų gyvenimo aspektų. Lyg tuo retsykiais užsiimtų visi. 
Dabar Voljova ketino įtvirtinti artimus santykius su kapitonu - 
nepaisyti abejonių, kurios neleido jai iškloti nuogąstavimų dėl Sa- 
džakio. 

- Pameni, ką pasakojau apie ginklinę? Patalpą, iš kurios 
kontroliuojami saugykloje esantys pabūklai? 

- Rodos, taip. Na, ir kas? 

- Mano apmokytas naujokas turėjo tapti artileristu, per neu- 
roninius implantus prisijungti prie pabūklų. 

- Apie kokį naujoką šneki? 

- Borisą Nagornį. Ne, tu nesi susitikęs su tuo žmogumi. Jis 
pateko į laivą neseniai. Kiek įmanydama stengiaus laikyti Na- 
gornį atokiau nuo įgulos narių. Nė už ką nebūčiau jo atsivedusi 

pas tave. - Esmė ta, jog užkrečianti kapitono liga galėjo įsi- 
skverbti į artileristo implantus, jeigu juodu būtų atsidūrę pernelyg 
arti vienas kito. Voljova atsiduso. Ji rengėsi pripažinti svarbiau- 
sią dalyką. - Nagornis visuomet pasižymėjo truputį nestabilia psi- 
chika, kapitone. Dėl savo kone pamišėliško būdo jis man atrodė 
naudingesnis nei sveiko proto žmogus - bent tuo metu taip gal- 
vojau. Tačiau aš nepakankamai įvertinau jo psichozės mastą. 

- Vyrukui pablogėjo sveikata? 

- Netrukus po to, kai įauginau implantus ir leidau Nagorniui 
prisijungti prie ginklinės, jis pradėjo skųstis, jog per miegus regi 
siaubingus košmarus. 

- Kaip vargšeliui nepasisekė. 

Pro Voljovos ausis neprasprūdo sarkazmo gaidelės. Palygin- 
ti su tuo, ką išgyveno kapitonas - ką jis iki šiol patiria, - daugu- 
mos žmonių košmarai geriausiu atveju primintų nuobodžias iliu- 
zijas. Sunku pasakyti, ar Braniganas jautė skausmą, bet ką reiš- 
kia fizinė kančia, kai žinai, jog kažkoks neįsivaizduojamai sveti- 
mas organizmas tave ėda gyvą ir tuo pačiu transformuoja? 

- Nenutuokiu, kokie būtent košmarai jį kankino, - pratęsė 
Voljova, - bet aišku viena: Nagornis, žmogus, kurio smegeninėje 
ir taip šmėžavo pakankamai kraupūs vaizdai, jų nepakėlė. 

- Ką tu darei? 

- Viską pakeičiau. Ir ginklinės sąsajos sistemą, ir 1mplantus 
jo galvoje. Tai nepadėjo. Košmarai neišnyko. 

- Tu tikra, jog problemos susijusios su ginkline? 

- Iš pradžių nenorėjau tuo patikėti, bet pastebėjau, kad po 
apmokymų, per kuriuos Nagornis sėsdavo į savo krėslą, jo psi- 
chinė būklė suprastėdavo. - Voljova prisidegė cigaretę; aplink 
kapitoną šilumą skleidė tik oranžinis jos galiukas. Tai, jog pasise- 
kė surasti naują cigarečių pakelį, tebuvo viena iš malonių akimir- 
kų, kurių gausa paskutinės kelios savaitės neišsiskyrė. - Taigi aš 
vėl pakoregavau sistemą. Padėtis dar labiau pablogėjo. - Ji 
trumpam nutyko. - Tuomet ir išklojau Sadžakiui, kokios proble- 
mos mane užgriuvo. 

- Kaip jis reagavo? 

- Paragino nutraukti eksperimentus, bent jau kol nusigausi- 
me iki Geltakmenio. Tegul Nagornis praleidžia kelerius metus 

šaldiklyje, pasiūlė jis, gal ilgas miegas išgydys jo psichozę. Aš, 
kaip ir anksčiau, galėčiau krapštytis ginklinėje, bet man nederėtų 
sodinti artileristo į jo krėslą. 

- Man regis, patarimas ganėtinai protingas. Bet, kiek su- 
prantu, tu jį atmetei. 

Voljova linktelėjo, apimta keisto palengvėjimo, jog kapitonui 
įspėjus, kuo ji prasikalto, nereikėjo pačiai to pripažinti. 

- Aš pabudau metais anksčiau už kitus, - atsiliepė triumvira, 
- kad turėčiau laiko patikrinti sistemą ir prižiūrėti tave. Porą mė- 
nesių tik tuo ir užsiiminėjau. Bet vėliau nusprendžiau pažadinti 
Nagornį. 

- Pratęsei eksperimentus? 

- Taip. Iki vakarykštės dienos. - Voljova giliai įtraukė dūmą. 

- Netempk gumos, Ilja. Kas vakar atsitiko? 

- Nagornis išnyko. - Na, štai, pagaliau tiesa atskleista. - Jis 
galutinai kuoktelėjo, bandė mane užpulti. Aš apsigyniau, bet Na- 
gornis paspruko. Dabar jis šlaistosi laive. Nė neįsivaizduoju, kur 
būtent. 

Kapitonas ilgam susimąstė. Voljova numanė, ką Braniganas 
galvojo. Gigantiškame laive nestigo sektorių, kuriuose buvo ne- 
įmanoma nieko susekti, kur nustodavo veikti sensoriai. Ieškoti 
besislapstančio žmogaus - praktiškai neįgyvendinama užduotis. 

- Tau teks jį surasti, - pagaliau prabilo kapitonas. - Nevalia 
palikti jo laisvėje, kai atsibus Sadžakis ir kiti įgulos nariai. 

- O kas tada? 

- Turėsi jį nužudyti. Atlik darbą švariai, įkišk Nagornio kūną 
atgal į šaldiklį ir sugadink agregatą. 

- Kad būtų panašu į nelaimingą atsitikimą? 

- Taip. - Pro konteinerio langelį įžiūrimas kapitono veidas 1š- 
liko šaltas it akmuo. Savo išraišką jis galėjo pakeisti tiek pat, 
kiek eilinė statula. 

Voljovai, įnirtingai narsčiusiai problemos prigimtį, šis puikus 
sprendimas nė nebuvo toptelėjęs į galvą. Triumvira būgštavo su- 
sidurti su Nagorniu, nes nujautė, jog privalės jį užmušti. Tokia 1š- 
eitis atrodė nepriimtina - tiesą sakant, žinant reikalo esmę, ne- 
galėjo tenkinti nė viena išeitis. 

- Ačiū kapitone. Labai man padėjai. Dabar, jei leisi, aš vėl 
tave užšaldysiu. 

- Tu dar sugrįši, Ilja? Man patinka mūsų pokalbiai. 

- Nieku gyvu jų neatsisakyčiau, - patikino Voljova ir perda- 
vė apyrankei nurodymą sumažinti smegenų temperatūrą pen- 
kiasdešimčia milikelvinų. Tik tiek tereikėjo, kad kapitonas vėl 
nugrimztų į tamsią, ramybę žadančią nebūtį. Bent ji taip vylėsi. 

Tylėdama triumvira baigė rūkyti, nusigręžė nuo Branigano ir 
įsistebeilijo į tamsų koridoriaus vingį. Kažkur ten, laivo gelmėje, 
lūkuriavo Nagornis, griežiantis ant Voljovos dantį. Jis visiškai 
neteko galvos. 

Kaip pasiutęs šuo, kurį reikia pribaigti. 


- Rodos, žinau, kas čia, - pareiškė Silvestis, kai nuo obelisko 
dangos pavyko nurėžti akmens luitus ir atidengti du metrus vir- 
šutinės objekto dalies. 

- Kas? 

- Povo sistemos žemėlapis. 

- Nuojauta man kužda, jog numanei, ką atrasi. - Žvairuoda- 
ma Paskalė įsispigino pro akinius į sudėtingą raštą, primenantį 
dvi nedideliu tarpeliu atskirtas koncentrinių apskritimų grupes. 
Stereoskopiškai susiliejusios į vieną visumą jos tarsi pakibo virš 
obsidiano. Akivaizdu, jog tai planetų orbitos. Pačiame viduryje 
buvo matyti Povo Deltos saulė - amarantinų simbolis, labai pa- 
našus į žmonių naudojamą penkiakampę žvaigždę. Aplink ją 
driekėsi linijos, kuriomis skriejo pagrindiniai vietinei sistemai pri- 
klausantys dangaus kūnai. Resurgamą atstojo amarantiniškas 
“pasaulį reiškiantis ženklas. Bet kokias abejones, jog apskriti- 
mai atsitiktinai sutampa su orbitomis, ištirpdė tiksliai pažymėti 
planetų palydovai. 

- Šį tą įtariau, - prisipažino Silvestis. Jis jautėsi nusiplūkęs, 
tačiau kiaurą naktį užsitęsę darbai, kurių jie ėmėsi rizikuodami 
gyvybėmis, nenuėjo perniek. Prie antrojo obelisko metro teko 
plušėti gerokai ilgiau nei prie pirmojo; kartais ūžianti audra pri- 
mindavo armiją šmėklų, savo riksmais bet kuriuo momentu ga- 
linčių išpranašauti mirtį. Vis dėlto uraganas neįsisiautėjo taip, 
kaip prognozavo Kiuvjė - ką gi, klaidų pasitaikydavo anksčiau, ir 

jų, be abejo, bus ateityje. Nuožmiausias pasiutvėjo šėlsmas jau 
atslūgo; nors danguje nelyginant juodos plevėsuojančios vėliavos 
tebesklendė dulkių juostos, nakties sutemas pamažu pradėjo 
sklaidyti rausva aušra. Atrodo, jiems pasisekė išgyventi. 

- Bet tai nieko nekeičia, - pastebėjo Paskalė. - Juk mes ži- 
nojome, jog amarantinai išmanė astronomiją. Diagrama papras- 
čiausiai įrodo, kad jie buvo atradę heliocentrinę visatą. 

- Ne tik, - paprieštaravo Silvestis. - Ne visas planetas gali- 
ma išvysti plika akimi, net ir atsižvelgiant į amarantinų fiziologi- 
ją. 

- Vadinasi, jie naudojosi teleskopais. 

- Ne taip seniai kažkas kalbėjo apie akmens amžiaus neže- 
miškus padarus. Nejau dabar esi pasirengusi pripažinti, kad jie 
mokėjo gaminti teleskopus? 

Silvesčiui pasirodė, jog Paskalė nusišypsojo, tačiau jis nebu- 
vo tikras, nes moters veidą dengė respiratorius. Staiga žurnalistė 
dirstelėjo aukštyn. Po dulkių debesimis, virš šachtų, skriejo ryš- 
kus trikampis pavidalas. 

- Sulaukėme svečių, - burbtelėjo Paskalė. 

Jie skubiai užsiropštė kopėčiomis. Pasiekę duobės viršų vos 
atgavo kvapą. Nors prieš porą valandų vėjas pradėjo silpnėti, jo 
gūsiai tebevertė iš kojų. Kasinėjimų teritorijoje viešpatavo cha- 
osas, aplinkui riogsojo apversti, sudaužyti prožektoriai bei gravi- 
tometrai, išsibarstę įrengimai. 

Virš galvų pakibęs orlaivis aiškiai ieškojo nusileidimo aikšte- 
lės. Silvestis akimoju suprato, kad jis atlėkė iš Kiuvjė. Mantelyje 
tokių milžinų nebuvo. Orlaivių atsargos pastebimai seko; deja, 
įveikti atstumus, siekiančius daugiau nei kelis šimtus kilometrų, 
padėdavo tiktai šios transporto priemonės. Kolonistams įsikūrus 
Resurgame, visus egzistuojančius skraidančius aparatus 1š vie- 
tinės žaliavos pagamino mechaniniai patarnautojai, kurie buvo 
sunaikinti arba pavogti per maištą. Nenuostabu, jog išlikę arte- 
faktai įgavo neįkainojamą vertę. Patyrę nereikšmingas avarijas 
orlaiviai patys susiremontuodavo, tad jų nereikėdavo prižiūrėti. 
Tačiau kiekvieną agregatą galėjo sunaikinti sabotažas arba ne- 
rūpestingas elgesys. Bėgant metams, kolonijoje skraidančių ma- 
šinų nenumaldomai mažėjo. 

Pažvelgus į trikampį pavidalą, archeologui ėmė skaudėti 
akis. Sparno apačia, nusėta tūkstančiais iki baltumo įkaitusių 
terminių elementų, kurių dėka lėktuvas atsiplėšdavo nuo žemės, 
taip švytėjo, jog Kalvino algoritmai nepajėgė apdoroti kontrasto. 

- Kas čia? - paklausė vienas iš studentų. 

- Kad aš žinočiau, - sumurmėjo Silvestis. Žinia, jog lėktuvas 
atšvilpė iš Kiuvjė, nė trupučio nedžiugino. Vyriškis stebėjo, kaip 
orlaivis leidosi užtemdydamas žemę ultravioletiniais šešėliais; ga- 
lop terminiai elementai išblėso, ir trikampis objektas nutūpė. Po 
akimirkos link žemės nuslydo trapas ir iš lėktuvo išžygiavo gru- 
pelė figūrų. Persijungęs akis infraraudonųjų spindulių režimu, Sil- 
vestis aiškiai įžiūrėjo atvykėlius, kurie pajudėjo jo kryptimi. Ap- 
sirengę tamsiais drabužiais, su respiratoriais, šalmais, šarvuotė- 
mis, blyksinčiomis Administracijos emblemomis: geresnio pakai- 
talo nereguliariajai kariuomenei kolonija nesugalvojo. Jie nešėsi 
ginklus - kiekvienas abiem rankomis gniaužė grėsmingai atro- 
dantį šautuvą, po kurio vamzdžiu švytėjo žibintas. 

- Tai nežada nieko gera, - visiškai teisingai pastebėjo Paska- 
lė. 

Būrys stabtelėjo už poros metrų nuo jų. 

- Daktare Silvesti? - nuskambėjo balsas, prislopintas tebe- 
riaumojančio vėjo. - Deja, sere, turiu jums blogų naujienų. 

Nieko kito jis nesitikėjo. 

- Kokių? 

- Visureigis, vakar pasitraukęs iš kasinėjimų teritorijos... 

- Kas jam nutiko? 

- Tie žmonės nenusigavo iki Mantelio. Mes aptikome maši- 
ną po purvo nuošliauža. Jie neturėjo jokios galimybės išsigelbėti. 

- Kaip Sluka? 

- Nė vienas neišgyveno, sere. - Žmogus iš Administracijos, 
prisilipdęs prie veido masyvų respiratorių, atrodė, lyg būtų kaž- 
koks dievas dramblio fizi0nomija. - Atleiskit. Kaip pasisekė, kad 
jūs ne visi bandėte sugrįžti tuo pačiu metu. 

- Dėkoti reikėtų ne vien sėkmei, - atsakė Silvestis. 

- Beje, sere. - Sargybinis tvirčiau suspaudė ginklą, tuo at- 
kreipdamas į jį pašnekovo dėmesį. - Jūs suimtas. 

* * * 


Gergždžiantis K. S. Ng balsas pervėrė kabelinės taksi salo- 
ną nelyginant uždaroje erdvėje įkalintos širšės zvimbimas. 

- Tau jis pradėjo patikti? Turiu omenyje švarųjį mūsų miestą. 

- Iš kur Žinai, kad jis švarus? - atšovė Kihurė. - Kada pas- 
kutinį kartą buvai išlindęs iš prakeiktos dėžės, Kasai? Tikriausiai 
pats nepameni. 

Be abejo, hermetikas nepalaikė jai draugijos fiziniu pavida- 
lų - mašinoje neužteko vietos neštuvams. Mašina buvo nedidu- 
kė, idant, medžioklei artėjant į pabaigą, ji niekam nekristų į akis. 
Kėpsodama ant stogo transporto priemonė panėšėjo į beuodegį 
sraigtasparnį, iš dalies suskleidusį savo mentes. Tačiau vietoj 
pastarųjų kabelinis taksi turėjo tris laibus teleskopinius stipinus, 
užsibaigiančius kabliais, kurie, grėsmingai išriesti, panėšėjo į tin- 
ginio nagus. 

Kihurei sėdus į mašiną, durelės užsitrenkė prislopindamos 
lietaus šniokštimą ir tylų miesto šurmulį. Ji nurodė, kur ketinanti 
keliauti - prie Monumento Aštuonioms Dešimtims, esančio Mul- 
čio gelmėje. Kurį laiką automobilis stovėjo vietoje; matyt, sten- 
gėsi įvertinti eismo sąlygas, nustatyti optimaliausią maršrutą ir 
kabelių išsidėstymą. Procesas mažumėlę užtruko, nes kompiute- 
rinės taksi smegenys nepasižymėjo sumanumu. 

Staiga mašinos svorio centras mažumėlę pakito, ir pro viršu- 
tinį pakeliamų durelių langą Kihurė išvydo, kaip vienas stipinas 
ištįso, tapo dvigubai ilgesnis, kabliu įsikibo į lyną, nudrikusį virš 
pastato. Kai antrasis stipinas panašiai prisitvirtino prie kaimyninio 
kabelio, automobilis šoktelėjo į viršų ir pakibo ore. Kurį laiką tak- 
si slydo kabeliais, bet po kelių sekundžių vienas lynas taip nukry- 
po į šoną, kad mašina neįstengė jo pasiekti. Ji atleido gniaužtus, 
bet apačion nenukrito, nes trečiasis stipinas akimoju prisijungė 
prie kito kelyje pasitaikiusio kabelio. Netrukus taksi vėl persiri- 
kiavo pasvirdama žemyn, bet po akimirkos sugrįždama į pradinę 
padėtį, ir į Kihurės skrandį įsismelkė nemalonus, pernelyg gerai 
pažįstamas pojūtis, kurį sustiprino tai, jog švytuojanti mašina, ro- 
dės, niekaip negalėjo apsispręsti dėl geriausios trajektorijos 1r tik 
atsitiktinai surasdavo reikiamus kabelius. Mėgindama išmesti iš 

galvos mintis apie pykinimą, apmalšinti nerimą, Kihurė atliko 
kvėpavimo pratimus, tuo pačiu juodomis odinėmis pirštinėmis 
standžiau apsitempė kiekvieną pirštą. 

- Tai tiesa, aš jau senokai neuodžiau natūralaus miesto aro- 
mato, - tarė Kasas. - Bet tau nederėtų taip nepagrįstai mane kri- 
tikuoti. Oras ne toks užterštas, kaip atrodo. Valymo įrengimai - 
vieni iš nedaugelio, kurie tebeveikė po maro. 

Kabeliniam taksi prasispraudus pro susigrūdusius jos kvar- 
tale iškilusius pastatus, priešais lėtai atsivėrė Bedugnės erdvės. 
Keista pagalvojus, jog šitas deformuotų struktūrų miškas kadaise 
garsėjo kaip didingiausias miestas žmonijos istorijoje, beveik du 
šimtmečius įkūnijo novatoriškų meninių ir mokslinių idėjų šaltinį. 
Nūnai netgi čionykščiai pripažindavo, jog Bedugnė matė geres- 
nius laikus, kone be jokios ironijos vadindavo ją Niekada Nepa- 
bundančiu Miestu, nes daugybė tūkstančių vietinių turtuolių at- 
gulė į kriokriptas ir ištisus amžius gulėjo sušalę į ledą su viltimi, 
kad nesėkmių periodas, kurį miestas išgyveno, kada nors užsi- 
baigs. 

Bedugnės miestas, įsikūręs krateryje, kurio skersmuo siekė 
šešiasdešimt kilometrų, buvo žiedo formos ir supo viduryje Žio- 
jinčią prarają. Jį dengė aštuoniolika kupolų, nusidriekusių nuo 
milžiniškos daubos skardžių iki kiaurymės ribų. Susijungę pa- 
kraščiais, šen bei ten prilaikomi atraminių bokštų, tie milžiniški 
skliautai priminė nukarusius apmušalus, kuriais užklojami nese- 
niai mirusiam žmogui priklausantys baldai. Miestiečiai juos vadi- 
no Uodų Tinklu, nors kitose kalbose egzistavo tuzinai skirtingų 
vardų. Kupolai užtikrino Bedugnės gyvavimą, apsaugojo nuo mir- 
tinos Geltakmenio atmosferos - chaotiško azoto ir metano miši- 
nio, paįvairinto ilgomis angliavandenių grandinėmis. Laimei, kra- 
terio sienos pristabdydavo pačius nuožmiausius vėjus ir staigius 
skysto metano potvynius, o karštas dujas, virstančias iš prarajos, 
buvo galima paversti kvėpuojamu oru pasitelkiant sąlygiškai pi- 
gias ir paprastas atmosferos perdirbimo technologijas. Kitos ke- 
lios Geltakmenyje išsibarsčiusios gyvenvietės buvo gerokai ma- 
žesnės už Bedugnės miestą, ir joms visoms kur kas sunkiau se- 
kėsi prižiūrėti savo biosferas. 

Senais laikais, ką tik apsistojusi Geltakmenyje, Kihurė retsy- 

kiais paklausinėdavo vietinių, kam išvis reikėjo apgyvendinti to- 
kią nesvetingą planetą. Skajaus Persvaroje neretai įsišėldavo ka- 
rai, tačiau ten bent jau galėjai gyventi be kupolų ir atmosferą ap- 
dorojančių sistemų. Ji veikiai suprato, jog tikėtis kažko panašaus 
į normalų atsakymą neverta, ypač jei klausimą čionykščiai palai- 
kydavo svetimšalio įžūlumu. Aišku tik tai, jog praraja patraukė 
pirmuosius tyrinėtojus ir aplink ją įsikūrė kolonistų miestelis. Iš- 
girdę miglotus gandus apie pragarmėje glūdinčius turtus, čia su- 
gužėjo pakvaišėliai, laimės ieškotojai, fantazuotojai paklaikusio- 
mis akimis. Vieni grįžo namo, kai į šipulius sudužo jų iliuzijos. Kiti 
žuvo karštose, nuodingose Bedugnės gelmėse. Tačiau kai kas 
nusprendė likti, nes grėsminga vieta, kurioje iškilo miestas, juos 
kažkuo žavėjo. Praėjo du šimtai metų, ir... štai kuo tapo netvar- 
kingas struktūrų spiečius. 

Miestas driekėsi visomis kryptimis kiek akys užmatė tary- 
tum tankus miškas, pilnas persipynusių, deformuotų pastatų. Pa- 
čios seniausios, struktūros-dėžutės, daugiau ar mažiau išsaugojo 
savo pavidalus, nes jos neturėjo autoremonto arba permodelia- 
vimo sistemų. Užtat modernūs pastatai dabar atrodė kaip keisti, 
vandenyje išmirkę rąstai arba seni, suvytę, išpuvę medžiai. Ka- 
daise tie dangoraižiai buvo tiesut tiesutėliai ir simetriški, tačiau 
maras privertė juos užsiauginti pasibjaurėtinus išgaubtus atsiki- 
šimus ir susinarpliojusias rauplėtas ataugas. Nūnai visos aukšto- 
sios konstrukcijos dunksojo negyvos, sutingusios nerimą žadi- 
nančiomis formomis. Prie jų šliejosi lūšnynai, žemutiniai lygiai 
virto suskretusių miesteliūkščių ir aptriušusių turgaviečių, kurio- 
se švytėjo laužai, labirintu. Tarp trobesių judėjo miniatiūrinės fi- 
gūros, kurios slankiojo arba važinėjo rikšomis vingiuotais virš 
griuvėsių padrikai nutiestais keliais. Gatvėse pasirodydavo labai 
mažai energetinių transporto priemonių, ir, kaip Kihurė pastebė- 
710, dauguma iš jų buvo varomos garais. 

Landynių kvartalai negalėjo išaugti aukščiau nei dešimties ly- 
gių, antraip būtų sukiužę nuo savo pačių svorio, taigi virš lūšnų 
kylantys pastatai porą trejetą šimtų metrų atrodė ganėtinai tie- 
sūs, ne itin nukentėję nuo maro transformacijų. Nebuvo matyti 
jokių įrodymų, jog viduriniuose miesto lygiuose kas nors gyventų. 
Žmonės vėl pasirodydavo tiktai pačiose viršūnėse: sujungtose 

struktūrose, užkartose tarp deformuotų dangoraižių atsišakojimų 
nelyginant gervių lizdai. Naujieji priestatai išsiskyrė žvilgančia 
prabanga, tviskančiais apartamentų langais, neoninėmis rekla- 
momis. Nuo pakraigių aplinkinę erdvę raižė prožektorių spindu- 
liai, retsykiais nušviečiantys mažutes tarp kvartalų nardančias 
kabelines mašinas. Šios zujo lynais, apraizgiusiais pastatus tar- 
si neuroninės skaidulos. Aukščiausiuose Bedugnės lygiuose įsi- 
kūrusį miestą vietiniai praminė Skliautu. 

Čia nuolat tvyrodavo prieblanda. Šiose vietose, skendinčiose 
niauriose amžinose sutemose, Kihurė visuomet jausdavosi truputį 
mieguista. 

- Kasai, kada jie pradės gremžti purvą nuo Uodų Tinklo? 

Ng krizenimas priminė garsus, kuriuos galima išgauti kibire 
kratant Žvyrą. 

- Tikriausiai niekada. Nebent kas nors sumąstytų, kaip iš to 
pasipelnyti. 

- Kas dabar iš mudviejų apšneka miestą? 

- Mes galime kritikuoti. Kai užbaigsime darbą, išsidanginsi- 
me atgal į karuseles, kur pilna žavingų Žmonių. 

- Pasislėpusių savo dėžėse. Atleisk, Kasai, bet tavo būsimi 
vakarėliai manęs nevilioja. Pramogos taip mane pakerėtų, kad 
mirčiau iš susijaudinimo. - Mašinai artėjant prie nuolaidaus ku- 
polo krašto, priešais atsivėrė bedugnė, gilus pamatinėje uolienoje 
žiojintis tarpeklis - iš pradžių nuožulniai besileidžiantys jo šlaitai 
veikiai tapo statmeni. Prarają išvagojo vamzdžiai, iš rūkstančių 
garų katilo nutįsę iki atmosferos perdirbimo stoties, kuri aprūpin- 
davo miestą oru bei šiluma. - Beje, jeigu jau prabilome apie mir- 
tį... kodėl pasirinktas toks ginklas? 

- Manai, jog nepajėgsi susidoroti su užduotimi? 

- Tu man sumoki, aš atlieku darbą. Bet norėčiau Žinoti, ką 
visa tai reiškia. 

- Jei tau iškilo sunkumų, verčiau kreipkis į Taraskį. 

- Jis apibūdino ginklą? 

- Su menkiausiomis smulkmenomis. 

Automobilis jau skriejo virš Monumento Aštuonioms Dešim- 
tims. Kihurė dar nebuvo šio mačiusi tokiu kampu. Tiesą sakant, 
praradęs didybę, kuri padarydavo įspūdį žiūrovui, spoksančiam į 

jį 1š gatvės lygio, nugairintas orų paminklas atrodė apgailėtinai. 
Ketursienė piramidė iš pirmo žvilgsnio asocijavosi su šventykla, 
kurios šone buvo iškalti laiptai, apatinius jos lygius supo landynės 
ir pastatą sutvirtinančios konstrukcijos. Netoli viršūnės marmu- 
rinės sienos užleido vietą vitražiniams langams, tačiau nemažai 
stiklų buvo sudaužyti arba uždengti metalo plokštėmis - iš gatvės 
ka. Tokių dalykų medžiotojas paprastai nežinodavo, bet Taras- 
kis, ko gero, nusprendė ir tai įtraukti į kontraktą. Klientas, nusi- 
samdantis Gaudynių žaidime dalyvaujantį žudiką, dažniausiai 
manydavo, jog per nustatytą laikotarpį be vargo įstengs išvengti 
persekiotojo. Štai taip praktiškai nemirtingi turtuoliai atsikratyda- 
vo nuobodulio: jie mėgindavo išsiveržti iš nusistovėjusios rutinos 
vėžių, kad vėliau girtųsi, jog sugebėjo, kaip ir dauguma, nepakliū- 
ti žŽmogžudžiui į nagus. 

Kihurė galėjo tiksliai pasakyti, kada įsitraukė į Gaudynes - 
tą dieną, kai atsipeikėjo Geltakmenio orbitoje, Ledyno vienuolių 
ordino valdomoje karuselėje. Skajaus Persvaroje šių vienuolių 
nebuvo, bet Kihurė girdėjo gandus ir apie juos pačius, ir apie jų 
veiklą. Tie žmonės priklausė religinei organizacijai, savanoriškai 
padedančiai nelaimėliams, kurie, kirtę tarpžvaigždinę erdvę, pa- 
tirdavo kokias nors traumas: pavyzdžiui, pabudusius po šaltojo 
miego kankindavo amnezija, gana dažnas šalutinis poveikis. 

Užteko ir tokių nemalonumų, kad atsikėlusį iš šaldiklio pri- 
slėgtų prasta nuotaika. Galbūt jos galvą persmelkusi amnezija 
tikrai ištrynė visus ankstesnio gyvenimo metus, kita vertus, Ki- 
hurė nė neprisiminė, kaip leidosi į tarpžvaigždinę kelionę. Iš at- 
minties gelmių tepavyko iškrapštyti konkretų vaizdą - ji gulėjo 
lauko ligoninės palapinėje, stovinčioje Skajaus Persvaroje, šalia 
savo vyro Fazilo, kuris tysojo gretimoje lovoje. Abu sužeidė per 
susišaudymą; žaizdas, nors ir ne mirtinas, derėjo gydyti vienoje 
iš orbitinių ligoninių, kurios galėjo suteikti geriausią pagalbą. Sa- 
nitaras pranešė, jog jiems trumpam reikės patūnoti šaldikliuose. 
Kosminis keltas nugabens porelę į orbitą: kriogeninėje saugojimo 
bazėje juodu privalės luktelėti, kol gydymo įstaigoje atsiras laisvų 
operacinių stalų. Procesas veikiausiai užtruks ne vieną mėnesį, 

ma, jog karas tebesitęs, kai vyras su žmona vėl taps tinkami tar- 
nybai. Juk jie - profesionalūs kareiviai. 

Vėliau ją atgaivino. Bet, užuot pakirdusi sanatoriniame orbi- 
tinės ligoninės skyriuje, Kihurė susidūrė su Ledyno vienuoliais, 
šnekančiais Geltakmenio tartimi. Ne, aiškino tie žmonės, ji ne- 
prarado atminties, šaldiklyje nepatyrė jokių sveikatos sutrikimų. 
Padėtis kur kas blogesnė, nei galima įsivaizduoti. 

Anot vienuolių vadovo, viskuo kalta kanceliarijos klaida, įvy- 
kusi Skajaus Persvaroje po to, kai į kriogeninę saugojimo bazę 
įsirėžė priešų raketa. Kihurei ir Fazilui pasisekė išgyventi, vie- 
niems iš nedaugelio, tačiau antpuolis sunaikino visus bazės duo- 
menis. Vietiniai nėrėsi iš kailio mėgindami nustatyti sušaldytų 
žmonių tapatybes, bet jie, suprantama, neišvengė klaidų. Kihurę 
sumaišė su demaršistų stebėtoja, kuri atvyko į Skajaus Persvarą 
tyrinėti karą ir jau ketino skristi namo į Geltakmenį, kai jos pla- 
nus nutraukė ligoninę taranavusi raketa. Kihurę skubiai operavo 
ir išsiuntė erdvėlaiviu. Deja, Fazilo atveju tikrintojai tos pačios 
klaidos nepadarė. Kol ji miegojo keliaudama šviesmečius, ski- 
riančius Persvarą nuo Eridano Epsilon sistemos, Fazilas nenu- 
maldomai seno, metų metus. Aišku, tvirtino vienuolių vyresnysis, 
klaidą veikiai pavyko aptikti, tačiau tuo metu jau nieko nebuvo 
įmanoma pakeisti. Jai reikalingon pusėn laivai nesiruošė lėkti 
mažiausiai porą dešimtmečių. Net jei Kihurei būtų pavykę tuč- 
tuojau sugrįžti į Skajaus Persvarą (apie tai nevertėjo nė svajoti 
žinant, kokiomis kryptimis rengėsi skristi Geltakmenio apylinkė- 
se esantys erdvėlaiviai), nuo paskutinio susitikimo su vyru būtų 
praėję kone keturi dešimtmečiai. Nenutuokdamas, kas atsitiko 
žmonai, Fazilas galėjo susitvarkyti į šipulius subyrėjusį gyveni- 
mą, vėl vesti, užauginti savo vaikus - gal net turėtų anūkų, kai 
praeities šmėkla, kurią jis beveik būtų užmiršęs, parsigautų at- 
gal. Su sąlyga, jog Fazilas nežuvo grįžęs į mūšį. 

Iki to momento, kai Ledynų vienuoliai išaiškino padėtį, Kihu- 
rė retai kada susimąstydavo, koks lėtas šviesos greitis. Visatoje 
niekas nejudėdavo sparčiau... bet dabar jis priminė ledynmetį 
palyginti su tuo greičiu, kurio moteriai reikėjo norint išsaugoti sa- 
vo meilę. Pakako vienos žiaurios apvaizdos akimirkos, idant ji 

suvoktų tiesą: dėl siaubo ir netekties kalta esminė visatos struk- 
tūra, elementarūs fizikos dėsniai. Nuo širdies nusiristų akmuo, 
jeigu ji žinotų, jog Fazilas negyvas. Bet dabar juodu skyrė erdvės 
ir laiko praraja. Viduje išsikerojęs akinantis pyktis būtų pribaigęs 
Kihurę, jei šioji nebūtų radusi kur nukreipti neigiamas emocijas. 

Tą pačią dieną vienas žmogus pasidomėjo, ar ji nenorėtų iš- 
bandyti jėgų samdomos žudikės kailyje, ir moteris stebėtinai 
lengvai priėmė pasiūlymą. 

Vyriškis prisistatė Tanerio Mirabelo vardu. Kitados, kaip 1r 
Kihurė, jis kariavo Persvaroje. Vėliau atrado savyje gebėjimų 
žvalgytis naujų potencialių žudikų. Iš slaptų informacijos šaltinių 
sužinojęs apie atšildytą kariškę Mirabelas padėjo jai užmegzti 
ryšius su būsimu verslo partneriu: ponu Ng, amžinuoju hermetiku. 
Po susitikimo ir pokalbio su Ng moteris atliko aibę psichometri- 
nių testų. Paaiškėjo, jog žudikai turėjo būti itin sveiko proto ir 
analitinio mąstymo žmonės. Jie privalėjo tiksliai žinoti, kada ga- 
lima sudoroti auką, nes jei peržengtum ne visada aiškią ribą, ski- 
riančią teisėtą medžioklę nuo paprasčiausios žmogžudystės, tave 
nusamdžiusios kompanijos akcijos nusiristų žemyn ir prasmegtų 
Mulčio gelmėse. 

Ji be vargo išlaikė patikrinimą. 

Tiesą sakant, išbandymų pasitaikydavo įvairiausių. Retsy- 
kiais aukomis panūdę tapti turčiai kontraktuose nurodydavo kon- 
krečius, bet neįprastus medžioklės būdus, kuriais žudikai naudo- 
tųsi juos persekiodami. Be abejo, būsimos aukos slapta vildavosi 
esančios pakankamai sumanios ir išradingos, kad įstengtų per- 
gudrauti medžiotojus, net jei slapstytis reikėtų ištisas savaites ar 
mėnesius. Bet Kihurė nesunkiai išmokdavo valdyti pačius keis- 
čiausius ginklus, ji nė neįtarė turinti tokį talentą. 

Vis dėlto nieko panašaus į dantukų fėjos paliktą ginklą anks- 
čiau regėti neteko. 

Moteris tesugaišo minutę, kol suprato, kaip atskiras detales 
priderinti vienas prie kitų. Surinktas ginklas panėšėjo į snaiperio 
šautuvą su absurdiškai storu perforuotu vamzdžiu. Dėtuvėje ji 
aptiko daugybę strėlyčių formos kulkų: juodas kardžuves. Kiek- 
vienos iš jų antgalis puikavosi miniatiūriniu simboliu, perspėjan- 
čiu apie pavojų gyvybei - holografine kaukole, kurią išvydus ją 

apėmė nuostaba. Per savo, žudikės, karjerą Kihurė nė sykio ne- 
pliekė į taikinius apnuodytais šaudmenimis. 

Be to, kurių galų reikėjo belstis į Monumentą? 

- Kasai, - prabilo ji. - Noriu aptarti dar vieną smulkmeną... 

Kihurė neužbaigė sakinio, nes mašina, pabaidydama rikšas, 
su trenksmu nusileido ant gatvės. Akies tiklainėje nušvito mo- 
kestis už kelionę. Moteris brūkštelėjo mažąjį pirštelį per kredito 
automato plyšį, šiuo gestu nurašydama tam tikrą sumą nuo sau- 
gios Skliaute atidarytos sąskaitos, kurios sąsajų su “Omegos taš- 
ku“ niekas neįstengtų aptikti. Nė vienas žudikas nenorėjo, kad 
ryšių ir pažinčių turinti auka stebėtų jo manevrus per raibulius, 
paliktus planetos finansinėje sistemoje, štai kodėl derėjo pasirū- 
pinti priedanga. 

Kihurė kilstelėjo dureles ir nėrė iš taksi. Lauke kaip visada 
krapnojo. Niekuomet nesibaigiantis vidinis lietus, pasak vietinių. 
Šnerves akimoju nutvilkė Mulčio tvaikas - jūržolių ir prakaito, 
verdamo pikantiško maisto, ozono bei dūmų mišinys. Ausis už- 
gulė triukšmas. Nuolatinį garsų foną, sudarytą iš vežimėlių, ku- 
riuos stūmė rikšos, bilsnojimo, jų varpelių ir signalų skambėjimo, 
paįvairino prekeivių šūksniai, narvuose įkalintų gyvulių klegesys, 
gatvės dainininkų staugimas ir hologramos, ūkaujančios įvairio- 
mis - pradedant šiuolaikine ispanglų ir baigiant prakantajų - kal- 
bomis. | 

Ji užsimaukšlino plačiakraštę kepurę, tvirčiau įsisupo į pakeltą 
kelius siekiančio apsiausto apykaklę. Kabelinė mašina įsikibo į 
artimiausią lyną ir atsiplėšė nuo žemės. Neilgai trukus įsimaišė 
tarp kitų taškelių, nardančių rudame skliautuotame danguje. 

- Ką gi, Kasai, - pratarė Kihurė, - parodyk, ką sugebi. 

Ng balsas pervėrė jos kaukolę: 

- Pasikliauk manimi. Nujaučiu, jog užduotį įvykdysime be jo- 
kio vargo. 


Kapitono patarimas buvo puikus, pamanė Ilja Voljova. Vie- 
nintelę išeitį žadėjo Nagornio mirtis. Išprotėjęs artileristas pa- 
lengvino užduotį mėgindamas pirmas užmušti triumvirą ir tuo 
pačiu išvaduodamas ją nuo moralinių dvejonių. 

Dvikova įvyko prieš kelis mėnesius, skaičiuojant laivo laiku; 

iki šiol ji atidėliojo darbą, kurį neišvengiamai privalėjo atlikti. Ta- 
čiau netrukus, kai laivas nusigaus iki Geltakmenio, iš šaldiklių pa- 
kils kiti įgulos nariai, ir tuomet galimybės meluoti, esą Nagornis 
mirė miegodamas dėl kažkokio gedimo kriogeninėje įrangoje, bus 
gerokai apribotos. 

Dabar derėjo pasiryžti ir susidoroti su užduotimi. Ji tyliai 
kiurksojo laboratorijoje kaupdama valios jėgas. Nors “Begalybės 
nostalgija" buvo milžiniškas žvaigždėlaivis, Voljova gyveno ga- 
nėtinai ankštoje kajutėje. Panorėjusi ji galėjo apsistoti salės dy- 
džio kambaryje. Bet kokia prasmė? Kai nemiegodavo, triumvi- 
ra dažniausiai krapštydavosi prie ginklų sistemų. Sumerkusi akis 
ginklus sapnuodavo. Kartkartėmis, jei turėdavo laiko, leisdavo 
sau šiokią tokią ištaigą - žodis “mėgautis" būtų pernelyg stiprus, 
- be to, erdvės jai nestigo. Voljova turėjo lovą, porą baldų, prak- 
tiškų ir neišvaizdžių, nors laivas įstengtų aprūpinti paties įman- 
triausio stiliaus reikmenimis. Ypatingas dėmesys smulkmenoms 
buvo matyti tiktai prie miegamojo prijungtoje nedidelėje labora- 
torijoje, kur Voljova mėgino išrasti kapitonui skirtus vaistus ir 
eksperimentavo su antivirusinėmis priemonėmis, pernelyg nepa- 
tikimomis, kad pasakotų kitiems įgulos nariams apie savo bandy- 
mus ir pakurstytų jų viltis. 

Būtent čia ji laikė užmušto Nagornio galvą. 

Sušaldytą, be abejo. Įkalintą skafandro šalme, kuris užfiksa- 
vęs, jog kūno dalis priklauso negyvam žmogui, bematant įjungė 
avarinį kriogeninio konservavimo režimą. Voljova girdėjo, jog 
egzistuoja šalmai su aštria it skustuvo ašmenys į kaklą įmontuo- 
ta diafragma, kuri, įvykus nelaimei, žaibiškai ir švariai atskirdavo 
galvą nuo likusios kūno dalies - tačiau šis buvo seno modelio. 

Vis dėlto Nagornio mirtį lydėjo gan įdomios aplinkybės. 

Prikėlusi kapitoną triumvira paaiškino, jog dėl jos eksperi- 
mentų galutinai kuoktelėjo artileristas. Išklojo Braniganui apie 
problemas, kilusias tuomet, kai per mikroschemas, implantuotas 
į jo galvą, Voljova bandė sujungti Nagornį su ginklų sistemomis. 
Netgi užsiminė, kad jam ramybę drumsčia pasikartojantys koš- 
marai, bet, užuot plėtojusi šią temą, skubiai papasakojo, kaip 
naujokas ją užpuolė 1r spruko į laivo gilumą. Kapitonas nesigilino 
į baisius sapnus tuo pradžiugindamas Voljovą, nes jai pačiai nė 

kiek nesinorėjo aptarinėti košmarų ir juo labiau analizuoti jų tu- 
rinio. 

Galų gale moteris suprato daugiau negalinti ignoruoti opios 
temos. Bėda ta, jog Nagornis regėdavo ne atsitiktinius, o tuos 
pačius, itin konkrečius košmarus, susijusius su esybe, vardu Sau- 
lės Vagis, kuris, regis, tapo, asmeniniu artileristo kankintoju. Ne- 
žinia, kaip tas Saulės Vagis jam pasirodydavo, tačiau nekilo jo- 
kių abejonių, kad pamėklė užliejo auką blogio banga. Apie tam 
tikrus šios atspindžius bylojo Nagornio kambaryje rasti eskizai: 
pieštuku karštligiškai pabraižyti kontūrai, kurie priklausė krau- 
pioms, kaulėtoms paukščio formos būtybėms su tuščiomis aki- 
duobėmis. Voljova tarsi gavo progą pamatyti fizinę jo beprotys- 
tės išraišką, ir vieno žvilgsnio pakako su kaupu. Kaip tos iliuzijos 
susijusios su mokomosiomis pratybomis ginklinėje? Galbūt į są- 
monės sritį, pažadinančią siaubingus vaizdus, įsiskverbė kažkoks 
gedimas jos neuroninėje sąsajoje? Dabar, kai pagalvodavo apie 
praeitį, Voljova suprasdavo pernelyg spaudusi Nagornį, tačiau ji 
tiesiog pakluso Sadžakiui, kuris liepė pasirūpinti, jog visa gin- 
kluotė veiktų kovinės parengties režimu. 

Galop Nagornis palūžo ir išsinešdino į neprižiūrimus laivo 
sektorius. Kapitono rekomendacija - surasti ir nudėti pabėgėlį - 
sutapo su Voljovos instinktais. Tačiau ji užtruko gausybę dienų 
sensorine įranga užversdama kiek įmanoma daugiau koridorių, 
klausydamasi žiurkių, kurios galėjo pranešti Nagornio koordina- 
tes. Padėtis atrodė beviltiška. Bėglys tebebus laisvėje, kai erd- 
vėlaivis nukaks į Geltakmenio sistemą ir kai pabus įgulos na- 
riai... 

Laimei, jis padarė dvi klaidas - matyt, sveiką protą galutinai 
aptemdė beprotystės migla. Visų pirma įsibrovė į jos kambarį ir 
savo arteriniu krauju ant sienos pakeverzojo Žinutę. Labai pa- 
prastą. Voljova iš anksto būtų galėjusi pasakyti, kokius du žo- 
džius Nagornis nuspręs užrašyti. 

SAULĖS VAGIS. 

Paskui, nugrimzdęs į pamišimo liūną, jis pavogė triumviros 
šalmą, tačiau paties skafandro nelietė. Įsilaužimas patraukė Vol- 
jovos dėmesį; nors, grįždama į kajutę, moteris ėmėsi visų atsar- 
gumo priemonių, Nagornis netikėtai ją užgriuvo, išplėšė iš rankų 

ginklą ir užlaužęs rankas nuvarė ilgu vingiuotu koridoriumi iki ar- 
timiausios lifto šachtos. Voljova bandė priešintis, tačiau artileris- 
tas, kurio jėgas sustiprino psichozė, laikė moterį geležiniuose 
gniaužtuose. Jai beliko tikėtis, jog pasiseks išsivaduoti, kai atvyks 
liftas. 

Tačiau Nagornis neketino laukti lifto. Ginklo buože išlaužęs 
duris jis atvėrė aidinčias šachtos gelmes ir be jokių ceremonijų - 
netgi neatsisveikino - nustūmė Voljovą į kiaurymę. 

Tai buvo didžiausia jo klaida. 

Tunelis driekėsi per visą erdvėlaivio ilgį; triumvira būtų kri- 
tusi ne vieną kilometrą prieš pasiekdama dugną. Kelias širdį 
stingdančias akimirkas moteris manė, jog taip ir nutiks. Koks 
skirtumas, kiek laiko tęsis skrydis - porą sekundžių ar beveik 
minutę, - jeigu ji vis vien išsitėkš. Į stačias, glotnias šachtos sie- 
nas taip pat niekaip nepavyks įsikibti. 

Jai lemta mirti. 

Staiga kažkuri sąmonės dalis iš naujo įvertino problemą, ir 
tai darė pribloškiančiai abejingai. Voljova išvydo save sustingu- 
sią, žvaigždžių atžvilgiu plūduriuojančią erdvėje. Judėjo pats lai- 
vas: triumvirą supančios sienos švilpė aukštyn. Didėjo ne jos, o 
“Begalybės nostalgijos"* greitis. Šį savo ruožtu įtakojo varomoji 
jėga. 

Kurią Voljova galėjo kontroliuoti per apyrankę. 

Ji neturėjo laiko apsvarstyti smulkmenų. Sąmonėje susifor- 
mavusią, tiksliau sakant, išsprogusią mintį reikėjo įgyvendinti ne- 
delsiant arba paprasčiausiai susitaikyti su likimu. Tariamą kritimą 
įmanoma sustabdyti priverčiant erdvėlaivio variklius veikti atbu- 
line eiga. Laivas skriejo 1 g pagreičiu, štai kodėl Nagorniui jis 
panėšėjo į labai aukštą pastatą. Jai pasisekė surikiuoti mintis 
maždaug per dešimt sekundžių. Ko gi griebtis? Pasukti “Bega- 
lybės nostalgiją" atbuline eiga 1 g pagreičiu? Ne, pernelyg kon- 
servatyvu. Gali būti, jog dugnas pasiekiamas ranka. Verčiau 1š- 
vystyti 10 g per sekundę - varikliai nesunkiai su tuo susidoros. 
Įgulos nariams, saugiai tūnantiems šaldikliuose, manevras nepa- 
kenks. Jai irgi nieko bloga nenutiks: tiesiog šachtos sienos neti- 
kėtai nustos lėkti į viršų. 

Užtat Nagorniui grėsė rimti nemalonumai. 

Lengva nebuvo - Voljovai rėkiant nurodymus į apyrankę, 
balsą mažne nustelbė veržlus oro srautas. Po kelių kankinančių 
akimirkų laivas teikėsi atkreipti į ją dėmesį. 

Ir nuolankiai pakluso įsakymui. 

Vėliau ji rado Nagornio lavoną. Sekundę trukęs 10 g pagrei- 
tis šiaip jau nekėlė grėsmės gyvybei, tačiau Voljova neįstengė 
sumažinti savo greičio vienu ypu. Užduotį atliko bandymų ir klai- 
dų metodu; sulig kiekvienu impulsu traukos jėga blaškydavo Na- 
gornį tarp lubų ir grindų. 

Ji pati susižeidė. Taip tvojosi į šachtos sieną, kad susilaužė 
koją, bet šioji jau buvo užgijusi, ir iš skausmo beliko migloti atsi- 
minimai. Lazeriniu grandikliu triumvira nukirto artileristo galvą 
žinodama, kad ją teks prapjauti, norint iš smegenų iškrapštyti 
trapius implantus. Šiems užgimti padėjo varginantis molekulių 
auginimo procesas, todėl Voljova nė kiek netroško užsiimti ne- 
mažiau sekinančiais kopijavimo darbais. 

Atėjo metas pašalinti implantus. 

Triumvira ištraukė galvą iš šalmo, panardino ją į vonelę su 
skystu azotu. Tuomet įgrūdo rankas į pirštines, pakibusias virš 
darbastalio. Atgijo ir suzirzė miniatiūriniai žvilgantys chirurginiai 
instrumentai, pasiruošę perpjauti kaukolę į kelias dalis, kurias po 
operacijos ji turės velniškai tiksliai sulipdyti. Bet prieš tai pagei- 
dautina įstatyti netikrus implantus, idant panūdusiems apžiūrėti 
smegeninę nesusidarytų įspūdis, jog Voljova kišo prie jos nagus. 
Paskui reikės sujungti galvą su kūnu, tačiau dėl to labai nerimau- 
ti nevertėjo. Sužinoję, kas nutiko Nagorniui - tiksliau, patikėję jos 
pasakojimu, - kiti įgulos nariai neskubės tyrinėti lavono. Klausimų 
galėtų kilti nebent Sudžikai, kuri buvo Nagornio meilužė prieš 
jam išprotėjant. 

Ką gi, priėjus tiltą tenka jį kirsti. Voljova bus ne pirma ir ne 
paskutinė, privalanti tai padaryti. 

Dabar, Nagornio smegenyse ieškodama jai priklausančių 1m- 
plantų, triumvira pirmą kartą įniko svarstyti, kas užims artileristo 
vietą. 

Be abejo, tiktai ne tie, kurie skrido laivu. 

Galbūt naujoką pavyks aptikti Geltakmenio apylinkėse. 

- Kasai, ar jau šilčiau? 

Atsklidęs masyvaus pastato prislopintas balsas nuskambėjo 
diskantu: 

- Mes jau įkaitę iki baltumo, brangioji. Drožk pirmyn ir pasi- 
stenk veltui nešvaistyti nuodingųjų strėlyčių. 

- Jeigu jau apie jas prašnekome, Kasai... 

Kihurė nėrė į šoną pastebėjusi atžygiuojančius tris naujuo- 
sius komusus, kurių galvos slypėjo pintines primenančiuose šal- 
muose. Priešakyje, tarytum užgrojus pučiamųjų orkestrui, orą 
perskrodė šakuhakių - bambukinių fleitų - garsai, pabaidę kapu- 
činus ir privertę beždžionėles sprukti į šešėlius. 

- Kas bus, - pratęsė ji, - jei šūvis pataikys į atsitiktinę auką? 

- Nieko baisaus, - nuramino Ng. - Toksinas pagamintas taip, 
kad apnuodytų tik Taraskio organizmą. Jei paleisi strėlytę į bet 
kurį kitą žmogų, gyvenantį šioje planetoje, jis atsipirks bjauria 
durtine žaizda. 

- Net jei nupilčiau Taraskio kloną? 

- Manai, jog taip ir įvyks? 

- Aš tik paklausiau. - Kasas jai pasirodė neįprastai sudirgęs. 

- Šiaip ar taip, jeigu jis turėtų kloną, kurį netyčia nužudytu- 
me, problemų turėtų Taraskis, o ne mes. Kontrakte viskas para- 
šyta smulkiu šriftu. Tau derėtų kartais jį paskaityti. 

- Gal ir užmesiu akį, - atsiliepė Kihurė, - kai mane apims eg- 
zistencinis nuobodulys. 

Staiga ji įsitempė, nes Ng balsą pakeitė tylus, blogį lemian- 
tis pulsavimas, kokį išgauna grobuonį užfiksavęs echolokatorius. 
Per pastarąjį pusmetį teko jį girdėti tuziną kartų. Tai reiškė, jog 
Kihurė artėjo prie taikinio. Taraskis turėtų būti netoliau kaip už 
penkių šimtų metrų. Iš visko sprendžiant, jis slankiojo Monu- 
mento pastate. 

Nuo šiol žaidimo eigą galėjo stebėti ir platus visuomenės ra- 
tas. Taraskis tą Žinojo, nes jo galvoje pulsavo panašus įtaisas, 
implantuotas patikimoje Skliauto klinikoje. Visame Bedugnės 
mieste žiniasklaidos tinklai, sutelkę dėmesį į Gaudynių žaidimą, 
numatomon akistatos vieton skubiai išsiuntė žurnalistų brigadas. 
Kaimynystėje jau veikiausiai sukiojosi keli laimės kūdikiai. 

Traukiant gilyn į pastato salę, pulsavimas sustiprėjo, bet ne 
itin sparčiai. Taraskis kažkur viršuje - turbūt pačiame Monu- 
mente, - todėl sąlyginis juos skiriantis atstumas mažėjo labai lė- 
tai. 

Didžiąją salę suaižė žemių sluoksniai, nusėdę pavojingai arti 
prarajos. Kadaise po masyviąja struktūra veikė prekybinis kom- 
pleksas, bet į jį įsiskverbė puvėsiai. Apatinius lygius užliejo van- 
duo, iš kurio išnirę pėsčiųjų takai tapo karamelės atspalvio. Ke- 
tursienis Monumentas dunksojo virš užtvindytos aikštės, ant ap- 
verstos, giliai į uolų pagrindą įsirėžusios piramidės. Į statinį vedė 
tiktai vienas įėjimas, todėl Taraskiui nebus kur pabėgti. Bet no- 
rėdama jį pasiekti Kihurė privalėjo įveikti centrinę aikštę kertantį 
tiltą, tad Monumento viduje tūnantis žmogus nesunkiai pastebės 
artėjančią medžiotoją. Įdomu, pamanė ji, kokios pirmykštės min- 
tys dabar šmėkščioja aukos galvoje? Kihurė neretai sapnuoda- 
vo atsidūrusi apleistame, pusmiriame mieste, kur ją persekioda- 
vo nepermaldaujamas žmogžudys, tačiau šį siaubą Taraskis iš- 
gyveno tikrovėje. Tuose sapnuose medžiotojui niekada nereikėjo 
skubėti, ir tai pakurstydavo baimę. Ji desperatiškai leisdavosi te- 
kina, bet dėl sutirštėjusio oro ir apsunkusių kojų vos sugebėdavo 
pajudėti, tuo tarpu žudikas judėdavo lėtai, demonstruodamas 
kantrybę ir išmintį. 

Pulsavimas padažnėjo, kai Kihurė atsidūrė kitoje tilto pusėje; 
po kojomis žliūgsojo šlapia, žvyru nusėta žemė. Netolygus 1m- 
pulsų dažnis liudijo, jog Taraskis klaidžioja didžiojoje struktūroje. 
Na, jam vis vien nelemta išsigelbėti. Aišku, auka galėjo pasirū- 
pinti, kad ant Monumento stogo ją kas nors pasitiktų, tačiau pa- 
sinaudodamas oro transportu Taraskis pažeistų kontrakto sąly- 
gas. Žmonės, besilankantys Skliauto salonuose, verčiau mirtų, 
nei užsitrauktų tokią gėdą. 

Kihurė nužingsniavo atriumu, plytinčiu atraminėje Monu- 
mento piramidėje. Prireikė poros sekundžių, kol akys įprato prie 
viduje tvyrančios tamsos. Iš apsiausto užančio medžiotoja išsi- 
traukė ginklą, dirstelėjo išėjimo pusėn, idant įsitikintų, jog Taras- 
kis nemėgina slapta išsprukti. Suvokusi, jog kol kas nematė au- 
kos, ji nenustebo; atrodė, kad marodierių išknistame atriume ne- 
buvo nė gyvos dvasios. Į metalo plokštes barbeno lietus. Kihurė 

nukreipė akis viršun, į spiečių surūdijusių, apdaužytų skulptūrų, 
kurios kabėjo ant varinių nuo lubų nukarusių kabelių. Keletas jų 
drybsojo nukritusios ant marmurinės terasos; nuo smūgio meta- 
liniai paukščių sparnai sulindo į grindis. Tarp plunksnų tarsi kal- 
kės bolavo plonas dulkių sluoksnis. 

Ji įsispigino į lubas. 

- Taraski? - sušuko. - Ar girdi mane? Aš ateinu. 

Keista, dingtelėjo medžiotojai, kad iki šiol nepasirodė žmo- 
nės iš televizijos. Paprastai, artėjant lemiamam momentui, žurna- 
listai kartu su jų priviliota žioplių minia būriuodavosi aplinkui rei- 
kalaudami kraujo. 

Taraskis neatsiliepė. Bet Kihurė nujautė atrasianti jį kažkur 
prie lubų. Įveikusi atriumą žudikė priėjo prie spiralinių laiptų. 
Paskubomis užkopė aukštyn, sustojo ir apsidairė akimis ieško- 
dama didžiulių objektų, kuriuos įstengtų pastumti. Išvydusi su- 
daužytus eksponatus ir aplūžusius baldus ėmė juos versti ant 
laiptų. Užtvara gal ir nesutrukdys Taraskiui pabėgti, tačiau pri- 
stabdys auką, o Kihurei daugiau nieko nereikėjo. 

Įpusėjusi darbą moteris jau žliaugė prakaitu, nuo įtampos 
įskaudo nugaros raumenis. Ji nutarė trumpam atsipūsti ir apsi- 
žvalgyti. Galvoje padažnėjęs pulsavimas priminė, jog netoliese 
slapstosi Taraskis. 

Viršutinė piramidės dalis buvo paskirta relikvinėms Aštuonių 
Dešimčių šventykloms - nedidukams memorialams, įmūrytiems 
į akį traukiančias juodo marmuro sienas, kurios kilo link svaigi- 
nančiai aukštų lubų, parimusių ant dviprasmiškomis pozomis 1š- 
kaltų kariatidžių. Nuo visų sienų, išvarstytų arkiniais praėjimais, 
ją teskyrė pora dešimčių metrų. Pro angas, atsivėrusias trikam- 
pių lubų šonuose, į patalpą smelkėsi tamsiai rusva šviesa, pro di- 
desnius plyšius plūdo lietus. Kihurė pastebėjo nemažai tuščių ni- 
šų; matyt, šventyklas išgrobstė plėšikai arba Aštuonioms Dešim- 
tims priklaususių narių giminės nusprendė perkelti memorialus į 
saugesnes vietas. Išliko tiktai pusė paminklų. Maždaug du treč- 
daliai jų atrodė panašiai - žuvusiųjų atvaizdai, biografijos, atmini- 
mo dovanos. Kiti eksponatai buvo įmantresni, su hologramomis 
arba statulomis. Medžiotoja netgi išvydo du šiurpinančius balza- 
muotus kūnus, kuriuos, be jokių abejonių, apdorojo iškamšų 

meistrai, pasistengę kaip reikiant išdailinti garsių žmonių lavo- 
nus. 

Kihurė apėjo gerai prižiūrimus memorialus, bet apleistus pa- 
minklus kruopščiai išnaršė, nors ir nesidžiaugė vandalės vaid- 
meniu. Biustai galėjo praversti - medžiotoja įstengė juos kilste- 
lėti tik tada, kai po pagrindu įkišo pirštus. Užuot tvarkingai padė- 
jusi sunkius objektus ant krūvos, moteris paprasčiausiai leido 
jiems nusiridenti ant laiptų. Dauguma akmeninių veidų nebeturė- 
jo akių, kurias atstojo brangakmeniai. Natūralaus dydžio statulos 
pasirodė besančios gerokai sunkesnės; Kihurė sugebėjo pajudinti 
tik vieną iš jų. 

Neilgai trukus ji baigė statyti barikadą. Daugiausia vietos 
užėmė suskeldėjusios, vienos ant kitų sukrautos galvos, orūs vei- 
dai, kurių nesutrikdė vandališkas Kihurės elgesys. Krūvą supo 
mažesnės po kojomis pasipainiojusios senienos: vazos, Biblijos, 
ištikimieji mechaniniai patarnautojai. Medžiotoja neabejojo, jog 
išgirs Taraskį, jei tas pradės ardyti užtvarą, ir atlėks prie laiptų 
anksčiau, nei jis pajėgs prasibrauti į kitą pusę. Būtų gerai, jeigu 
pasisektų užmušti auką ant galvų kalno, kadangi šis truputį pri- 
minė Golgotą. 

Plušėdama žudikė visą laiką klausėsi jo žingsnių, dunksinčių 
už juodų sienų. 

- Taraski, - vėl riktelėjo Kihurė, - tau neverta slapstytis. Vis 
tiek neišsigelbėsi. 

Jai atsakė neįtikėtinai skambus, savimi pasitikinčio žmogaus 
balsas: 

- Tu klysti, Ana. Išsigelbėjimą žada mudviejų akistata. 

Velniava. Aukai nederėjo žinoti medžiotojo vardo. 

- Šneki apie mirtį? 

Regis, klausimas jį pralinksmino. 

- Kažką panašaus. 

Žudikė ne pirmą kartą buvo susidūrusi su narsos demonst- 
ravimu mirtino pavojaus akivaizdoje. Ji netgi tuo žavėjosi. 

- Nori, kad tave surasčiau? 

- Kodėl gi ne, jeigu jau sukorei tokį kelią? 

- Aišku. Pageidauji gauti tai, už ką sumokėjai pinigus. Už 
kontraktą, turintį tiek daug papildomų sąlygų, tikriausiai paklojai 
nemenką sumą. 

- Papildomos sąlygos?... - jos galvoje tvinksintis pulsavimas 
iškilmingai sulėtėjo. 

- Kalbu apie ginklą. Apie tai, jog esame vienui vieni. 

- O... - atsiliepė Taraskis. - Teisingai. Sutartis kainavo ne- 
mažai. Paprasčiausiai nenorėjau, kad baigiamąjį veiksmą stebė- 
tų žiūrovai. 

Kihurė suirzo. Jai dar nė sykio neteko taip bendrauti su au- 
komis. Įprastomis aplinkybėmis pokalbius užgožtų kraujo ištroš- 
kusios minios riaumojimas. Atstačiusi ginklą žudikė lėtai nuslinko 
tarp paminklų. 

- Kodėl atsisakei viešumos? - paklausė neįstengdama nu- 
traukti pašnekesio. 

- Dėl orumo. Aš įsitraukiau į žaidimą, bet jo eigoje nenorė- 
jau prarasti garbės. 

- Tu labai arti, - pastebėjo Kihurė. 

- Taip. 

- Nebijai? 

- Aišku, bijau. Bet ne mirties, o gyvenimo. Man prireikė iš- 
tisų mėnesių, kol pasiekiau tokią būseną. - Taraskio žingsniai nu- 
tyko. - Ką manai apie šią vietą, Ana? 

- Jai trūksta priežiūros. 

- Pripažink, kad mano pasirinkimas puikus. 

Medžiotoja pasuko į kitą tarpueilį. Taikinys stovėjo prie vie- 
no paminklo, nenatūraliai santūrus, iš išvaizdos net ramesnis už 
jųdviejų susidūrimą stebinčią statulą. Nuo lietaus, pro stogo ert- 
mes srūvančio į Monumentą, patamsėjo puošnūs bordo spalvos 
drabužiai, prie kaktos netvarkingai prilipo sušlapę plaukai. Išoriš- 
kai jis atrodė jaunesnis už kitas Kihurės aukas, o tai reiškė, jog 
savo amžiumi Taraskis išties joms nusileido arba buvo pakanka- 
mai turtingas, kad prailgintų gyvenimą pačiomis tobuliausiomis 
gydymo priemonėmis. Kažkodėl ji labiau linko prie pirmojo va- 
rianto. 

- Tikiuosi, neužmiršai, kodėl mudu čia susitikome? - paklau- 
sė vyriškis. 

- Ne... tik nesu tikra, jog man tai patinka. 

- Tu vis vien privalai atlikti užduotį. 

Staiga, tarsi mostelėjus burtų lazdele, taikinį palytėjo šviesos 

srautas, besiveržiantis pro plyšį lubose. Vos akimirkai, tačiau to 
užteko, kad medžiotoja pakeltų ginklą ir nusitaikytų. 

Ji iššovė. 

- Šaunuolė, - pratarė Taraskis, nė menkiausiu balso virpte- 
lėjimu neparodydamas skausmo. Jis ištiesė vieną ranką ir įsirė- 
mė į sieną, kita ištraukė iš krūtinės strėlytes, taip abejingai, tarsi 
būtų nukrapštęs nuo rūbų dagį. Smailus, nuodų lašeliais žvilgan- 
tis šaudmens antgalis nukrito ant grindų. Žudikė vėl kilstelėjo gin- 
klą, bet Taraskis ją sustabdė pamojęs krauju ištepliotu delnu. 

- Nepersistenk. Pakaks ir vieno šūvio. 

Kihurę apėmė šleikštulys. 

- Kodėl tu nemiršti? 

- Dar šiek tiek pagyvensiu. Ne vieną mėnesį. Nuodai veikia 
labai lėtai. Turėsiu daug laiko, kad viską apmąstyčiau. 

- Apie ką ketini mąstyti? 

Taraskis persibraukė delnais šlapius plaukus, paskui dulkėtas 
ir kruvinas rankas patrynė į kelnes. 

- Apie tai, ar aš prie jos prisijungsiu. 

Pulsavimas nelauktai pranyko, dėl ko Kihurei apsvaigo gal- 
va. Kone alpdama moteris susmuko ant grindų. Sutartis įvykdy- 
ta. Ji laimėjo - kaip visada. Bet auka liko gyva. 

- Tai mano motina. - Taraskis mostelėjo į artimiausią pamin- 
rė neįžiūrėjo nė menkiausios dulkelės, tarytum prieš susitikimą 
jas būtų nuvalęs pats Taraskis. Alebastrinio veido neraizgė trū- 
kio linijos, akiduobėse tebespindėjo brangakmeniai, aristokratiškų 
bruožų nebjaurojo įrantai arba dėmelės. - Nadina Veng-da Silva 
Taraski. 

- Kas jai nutiko? 

- Ji žuvo, suprantama, per skenavimą. Pragaištingas topo- 
grafijos procesas vyko taip žaibiškai, kad viena smegenų pusė 
tebefunkcionavo, kai kita jau buvo sudraskyta į skutelius. 

- Užjaučiu... nors ir Žinau, kad ji pasisiūlė savanore. 

- Nereikia užuojautų. Mano motinai dar pasisekė. Ar tu Ži- 
nai visą Istoriją, Ana? 

- Aš kilusi ne iš vietinių kraštų. 

- O taip, teisingai - kadaise buvai kariškė, bet vėliau patyrei 

šį tą siaubinga. Ką gi, tuojau supažindinsiu tave su esminiais fak- 
tas. Pats skenavimas nieko nesužalojo. Problemos slypėjo pro- 
graminėje įrangoje, kuri turėjo apdoroti nuskenuotą informaciją, 
leisti alfoms tobulėti, išsivystyti į sąmoningas, emocijas ir prisimi- 
nimus turinčias, esybes, žmogaus atitikmenis. Paskutinis iš Aš- 
tuonių Dešimčių buvo nuskenuotas praėjus metams nuo darbų 
pradžios. Tuomet paaiškėjo, jog pirmuosius savanorius apniko 
keistos patologijos. Jų programos nepataisomai “lūždavo" arba 
įstrigdavo uždarame cikle. 

- Sakei, jog tavo motinai pasisekė. 

- Kai kurie iš Aštuonių Dešimčių tebeveikia. Jau pusantro 
šimtmečio. Jie išvengė netgi maro, persikėlė į saugius kompiute- 
rius, į tokią vietą, kurią mes vadiname Rūdžių Juosta. - Taraskis 
nutilo ir po trumpos pauzės pratęsė: - Seniai nebeužmezga tie- 
sioginio ryšio su realiu pasauliu - vystosi vis įmantresnėse dirb- 
tinėse aplinkose. 

- O kaip tavo motina? 

- Siūlo prie jos prisijungti. Šiais laikais skenavimo technolo- 
gijos pažangesnės; joms nė nebūtina tavęs užmušti. 

- Kas gi tau trukdo? 

- Juk motina bendrautų ne su manimi, o tik su antrininkų, ir 
pati tą suprastų. Bet dabar... - jis brūkštelėjo pirštu žaizdelę. - 
„.„dabar aš mirsiu realiame pasaulyje, ir po manęs neliks nieko, 
išskyrus kopiją. Laiko užteks, kad būčiau nuskenuotas anksčiau, 
negu toksinas pastebimai pakenks mano neuroninei struktūrai. 

- Kodėl paprasčiausiai nesusišvirkštei nuodų? 

Taraskis nusišypsojo. 

- Manęs neviliojo perdėm klinikinė procedūra. Juk aš žu- 
dausi - kad ir kokio tikslo siektum, reikia įdėti pastangų. Įtrauk- 
damas tave pratęsiau apsisprendimui skirtą laiką ir pasirūpinau, 
kad egzistuotų atsitiktinumo faktorius. Visai įmanoma, jog būčiau 
nutaręs išsaugoti gyvybę ir tau pasipriešinti, tačiau tu vis vien 
galėjai laimėti. 

- Rusiška ruletė būtų atsiėjusi pigiau. 

- Tokia mirtis pernelyg greita, pernelyg įtakojama atsitiktinu- 
mo ir visiškai nestilinga. - Jis žengė artyn, griebė Kihurę už ran- 
kos - medžiotoja nė nespėjo atsitraukti - ir šią pakratė lyg žmo- 


61 


gus, kuris ką tik sudarė sėkmę žadantį verslo sandėrį. - Ačiū, 
Ana. 

- Už ką? 

Neatsakydamas Taraskis ją apėjo ir nupėdino laiptų pusėn, 
iš kur atsklido klegesys. Galvų kalnas pamažėle trupėjo, ant pa- 
kopų ėmė bildėti žingsniai. Barikadai kiūžtant, sudužo kobalto 
vaza. Kihurė išgirdo skraidančių kamerų švilpesį, tačiau kai pa- 
sirodė žmonės, ji išvydo ne tuos veidus, kuriuos tikėjosi pamaty- 
ti. Padorūs atėjūnų drabužiai neatrodė pretenzingi kaip senųjų 
Skliauto turčių apdarai. Trys pagyvenę vyrai su pončais ir minkš- 
tomis fetrinėmis skrybėlėmis buvo pasibalnoję nosis gremėzdiš- 
kais vėžlio kiauto akiniais, per kuriuos regėjo virš galvos pakibu- 
sių kamerų perduodamus vaizdus. Jų užnugaryje iškilo pora 
bronzinių neštuvų - vienoje nedidelėje stačiakampėje dėžėje 
greičiausiai tebūtų tilpęs vaikas. Vyriškis, dėvintis slyvų spalvos 
matadoro žaketą, rankoje laikė miniatiūrinę kamerą. Dvi paaug- 
lės nešėsi skėčius, nutapytus gervėmis ir kinų piktogramomis. 
Tarp mergaičių svyravo moteris tokiu išblyškusiu veidu, kad ji 
panėšėjo į žmogaus dydžio origamį - išlankstytą, baltą ir lengvai 
suglamžomą. Kūkčiodama ji suklupo priešais Taraskį. Kihurė 
nebuvo susitikusi su šia moterimi anksčiau, bet nujautė, jog mato 
aukos žmoną, iš kurios mažutė, nuodų pritvinkusi kardžuvė at- 
ėmė vyrą. 

Ašaras liejanti atvykėlė įbedė padūmavusias akis į Kihurę ir 
prabilo pykčio atmiežtu balsu: 

- Tikiuosi, tau gerai sumokėjo. 

- Aš tik atlieku savo darbą, - vargais negalais išspaudė me- 
džiotoja. Žmonės nuvedė Taraskį prie laiptų, ir gana greitai visi 
pranyko iš akiračio. Prieš pasišalindama jo žmona paskutinį sykį 
priekaištingai dėbtelėjo į Kihurę. Šios ausis pasiekė žingsnių ai- 
das, kai grupelė su neštuvais nukulniavo per terasą. Praėjo ke- 
lios minutės, ir ji suprato likusi viena. 

Staiga už nugaros kažkas krustelėjo. Kihurė atsisuko ins- 
tinktyviai atstatydama toksinu besispjaudančią savo šaudyklę. 

Tarp dviejų paminklų išdygo kvadratinis neštuvų pavidalas. 

- Kasai? - moteris nuleido ginklą - iš jo vis tiek jokios naudos, 
nes nuodai galėjo pakenkti tiktai Taraskio organizmui. 

Tačiau juodi neštuvai be skiriamųjų ženklų Ng nepriklausė. 
Dėžė prasivėrė - medžiotojai dar neteko matyti, kad hermetikas 
drįstų lįsti išorėn - ir iš jos ryžtingai išniro vyriškis slyviniu mata- 
doro žaketu. Žmonės, bijantys maro, paprastai vilkėdavo kito- 
kius rūbus. Vienoje rankoje jis gniaužė madingą priedą: mažutę 
vaizdo kamerą. 

- Kasu pasirūpinta, - tarė nepažįstamasis. - Išmesk jį iš gal- 
vos, Kihure. 

- Kas tu toks? Esi kažkaip susijęs su Taraskiu? 

- Ne... tiesiog panūdau įsitikinti, jog nuogirdos apie tavo re- 
putaciją neprasilenkia su tiesa. - Sprendžiant iš vos pastebimo 
akcento, jis kilęs ne iš vietinės sistemos ir tikrai ne iš Persvaros, 
pagalvojo Kihurė. - Gandas pasitvirtino. O tai reiškia, kad mano 
darbdavys tave nusamdo. 

Ji paspėliojo mintyse, ar sugebėtų paleisti šūvį tiesiai į žmo- 
gėno akį. Strėlytė, ko gero, jo nepribaigtų, bet gal prislopintų per- 
dėtą pasitikėjimą savimi. 

- Kam tokiam? 

- Madmuazelei, - atsakė vyriškis. 

- Nesu apie ją girdėjusi. 

Nepažįstamasis pakėlė kameros lęšį, kuris suskeldėjo tary- 
tum itin išmoningas Faberžė kiaušinis; šimtai elegantiškų žalsvų 
dalelių pakeitė padėtis ir vėl sulipo į vieną visumą. Kihurė ūmai 
suvokė žvelgianti į ginklo vamzdį. 

- Užtat ji girdėjo apie tave. 


3 
Kiuvjė, Resurgamas, 2561-ieji 


Jį pažadino riksmai. 

Silvestis apčiuopomis sugraibė prie lovos stovintį laikrodėlį. 
Šiandieną jo laukė susitikimas; beveik po valandos. Iš lauko at- 
sklidęs šurmulys prikėlė pora minučių anksčiau, nei ėmė zirzti 
žadintuvas. Jis sviedė šalin antklodes ir pasiremdamas į sieną 
nukėblino prie grotuoto palubėje įsprausto lango. Kaip ir kiek- 
vieną rytą, kai akys pradėdavo funkcionuoti žadinimo sistemos 
režimu, Silvestis jautėsi pusaklis. Aplinka nusidažė pagrindinių 

spalvų plokštumomis, todėl atrodė, tarsi naktį kambaryje būtų 
plušėję entuziazmu trykštantys kubizmo šalininkai. 

Jis atitraukė užuolaidas. Silvestis buvo aukštas, tačiau pro 
mažąjį langelį nieko gera neįžiūrėjo. Net ir palypėjus ant malkos 
knygų, iš lentynų iškrapštytų senų popierinių leidinių, vaizdas ne- 
sužavėjo. Kiuvjė įsikūrė aplink geodezinį kupolą ir jo viduje. Di- 
džiumą skliautuotos teritorijos užėmė šešių arba septynių aukštų 
stačiakampės struktūros, statytos atsižvelgiant į patvarumą, ta- 
čiau visiškai nekreipiant dėmesio į estetinį aspektą. Automatiškai 
susiremontuojančių namų kolonistai nerentė, štai kodėl, siekiant 
apsisaugoti nuo galimų kupolo gedimų, teko montuoti tokius pa- 
status, kuriems nepakenktų smėlio audros ir kuriuose būtų įma- 
noma palaikyti normalų oro slėgį. Pilkas struktūras jungiančiais 
keliais paprastai pravažiuodavo viena kita elektrinė transporto 
priemonė. 

Bet ne šiandieną. 

Kalvinas aprūpino akis vaizdo pritraukimo/įrašymo režimu, 
tačiau norėdamas šiuo pasinaudoti Silvestis privalėjo susikaupti, 
kaip ir tuomet, kai turėdavo apdoroti optinę iliuziją. Miniatiūrinės, 
dėl nedėkingo kampo dar labiau sumažėjusios figūrėlės veikiai iš- 
augo ir tapo labiau panašios į atskirus įsiaudrinusius individus 
negu į amorfinius minios elementus. Aišku, jis negalėjo atpažinti 
veidų ar įžvelgti išraiškų, bet dabar gatvėje Zzujančių žmonių ta- 
patybes charakterizavo tai, kaip jie judėjo, o Silvestis puikiai iš- 
moko perprasti tokių niuansų prasmę. Būrys slinko centrine 
Kiuvjė gatve, pasislėpęs už plakatų su šūkiais ir greitosiomis pa- 
dirbtų vėliavų sienos. Neskaitant poros ištepliotų parduotuvių vit- 
rinų ir su šaknimis išrautų kamelijų, žmonės daugiau nieko neap- 
gadino. Deja, jie nematė, jog tolimajame prekybos centro gale 
pradėjo mobilizuotis Žirardjė paklūstantys atsargos kariškiai, ku- 
rie išvirto iš furgono, įniko sagstytis maskuojamąsias uniformas, 
reguliuoti spalvų režimus, kol visų iki vieno apranga nusidažė ra- 
minančiu geltonu chrominiu atspalviu. 

Pamirkęs kempinę į šiltą vandenį Silvestis išsitrynė kūną, 
kruopščiai pasilygino barzdelę ir į kasytę susirišo plaukus. Pe- 
čius apsigaubė velvetiniais marškiniais, užsitraukė kelnes ir įsi- 
supo į kimono, papuoštą litografiniais amarantinų skeletais. Tuo- 

met papusryčiavo - sargybiniai įkišdavo maistą pro durų plyšį 
prieš nuaidint žadintuvui, - vėl dirstelėjo į laikrodį. Ji galėjo pasi- 
rodyti bet kuriuo momentu. Silvestis sulankstė antklodes, apver- 
tė lovą taip, kad ši virto kušete, aptraukta raukšlėta rausva oda. 

Kaip įprastai Paskalę lydėjo asmens sargybinis ir keletas 
ginkluotų patarnautojų, bet jie į kambarį nėjo. Užtat pro duris 
įzvimbė mechaninę širšę primenantis pavidalas. Jis atrodė ne- 
kenksmingas, tačiau Silvestis žinojo, jog užsidirbtų papildomą 
skylę viduryje kaktos, jei bent pirstelėtų biografės kryptimi. 

- Labas rytas, - pasisveikino moteris. 

- Nesakyčiau, kad jis būtų labas, - Silvestis linktelėjo lango 
pusėn. - Stebiuos!, jog tu išvis sugebėjai čia atsibelsti. 

Paskalė prisėdo ant suolelio, paminkštinto aksomine pagal- 
vėle. 

- Saugumo sistemoje nestokoju pažinčių. Galėjau čia ateiti 
nepaisydama komendanto valandos. 

- Pagaliau prisireikė komendanto valandos? 

Paskalė buvo užsidėjusi moterišką potvinistų mėgstamos 
purpurinės spalvos skrybėlaitę, lygiai pakirpti juodi kirpčiukai su- 
darė kontrastą išblyškusiam, šaltam veidui. Ji dėvėjo aptemtas 
kelnes ir juodą, purpuriniais dryžiais išraizgytą striukę. Aplink 
moterį pleveno rasos lašų, jūros arkliukų, žuvų skrajūnių, įkandin 
kurių driekėsi rausvi ir alyviniai žėručiai, hologramos. Paskalė 
sėdėjo pasukusi pėdas taip, kad vienas prie kito lietėsi kojų nykš- 
čiai, visu kūnu pasvirusi link Silvesčio. Šis irgi sustingo panašia 
poza. 

- Laikai pasikeitė, daktare. Kam kitam, jei ne tau derėtų tuo 
džiaugtis? 

Jis, žinoma, nesielvartavo. Jau dešimt metų tūnojo kalėjime, 
pačiame Kiuvjė centre. Naujasis režimas, sėkmingai įvykdęs 
perversmą, pradėjo trupėti, kaip ir senasis. Kitaip tariant, sulau- 
kė įprastos visų revoliucijų baigties. Tačiau, nors politinis klima- 
tas išliko nevienalytis, bendras topologinis vaizdas tapo kiek ki- 
toks. Tuo metu, kai vadovavo Silvestis, viena iš suskilusių gru- 
puočių norėjo tyrinėti amarantinus, kita troško pakeisti Resurga- 
mo aplinką ir šiame pasaulyje sukurti normaliai funkcionuojančią 
žmonių koloniją, kuria virstų laikinasis mokslinių tyrimų avanpos- 

tas. Netgi potvinistai buvo pasiryžę pripažinti, jog mokslininkams 
galbūt vertėjo atkreipti dėmesį į amarantinus. Tais laikais politi- 
nės frakcijos skyrėsi tarpusavyje tik tuo, kaip sparčiai jos siekė 
koreguoti aplinką. Kai kurios siūlė neskubėti ir įgyvendinti šimt- 
mečius užtruksiančius projektus, kitos ragino užsiimti atmosfe- 
rine alchemija, tokia radikalia, kad, įgyvendinant pokyčius, iš pla- 
netos tektų evakuoti žmones. Dėl vieno nekilo jokių abejonių: 
netgi patys nekalčiausi pasiūlymai amžiams sunaikintų amaran- 
tinų paslaptis. Tiesa, tai mažai kam rūpėjo - o tie, kurie geidė 
užsiimti archeologiniais darbais, buvo pernelyg išsigandę, kad 
drįstų protestuoti. Neskaitant pasipiktinusių, finansavimą prara- 
dusių mokslininkų branduolio, dabar amarantinais beveik niekas 
nesidomėjo. Per dešimt metų tyrimo darbai, susiję su pražuvu- 
siomis nežemiškomis būtybėmis, atsidūrė intelektiniame užuteky- 
je. 

Padėtis tik blogėjo. 

Preš penkerius metus į vietinę sistemą užklydo prekybinis 
laivas. Suskleidęs tarpžvaigždinio vandenilio gaudykles šviesaei- 
gis ėmė skrieti Resurgamo orbitoje; padangėse nušvito nauja 
ryški, bet laikina žvaigždė. Erdvėlaivio kapitonas Remiliodas pa- 
siūlė aibę technologinių stebuklų: įvairių produktų, atgabentų iš 
kitų sistemų, tokių smulkmenų, kurias kolonistai paskutinį kartą 
regėjo prieš maištą. Deja, Resurgamo gyventojai nepajėgė į51- 
gyti visų Remiliodo parduodamų gėrybių. Užvirė karšti ginčai, ką 
labiau apsimokėtų pirkti: mašinas ar vaistus, orlaivius ar aplinkos 
keitimo įrangą. Sklandė gandai apie machinacijas, ginklų ir netei- 
sėtų technologijų prekybą. Nors nuo Silvesčio laikų kolonijoje 
gyvenimo lygis gerokai pakilo - dabar mechaninius patarnauto- 
jus ir implantus Paskalė laikė savaime suprantamais dalykais, - 
tarp potvinistų atsivėrė nesutarimų praraja. 

- Žirardjė turbūt išsigandęs, - tarstelėjo Silvestis. 

- Iš kur ar žinau, - pernelyg skubotai atšovė ji. - Man svar- 
biausia tai, jog tuoj baigsis mums skirtas terminas. 

- Apie ką norėtum šiandieną pašnekėti? 

Paskalė nudūrė akis į delninuką, padėtą ant kelių. Per šešis 
amžius kompiuteriai buvo įgavę pačius keisčiausius pavidalus ir 
konstrukcijas, tačiau elementari, grifelinę lentą primenanti, plokš- 

telė, į kurią reikėdavo ranka įvesti duomenis, retai kada ilgam iš- 
eidavo iš mados. 

- Mane domina, kas nutiko tavo tėvui, - atsiliepė Paskalė. 

- Kalbi apie Aštuonias Dešimtis? Nejau tau nepakanka in- 
formacijos, surinktos oficialiuose dokumentuose? 

- Šio to trūksta. - Rašomąja lazdele moteris palietė tamsiai 
raudonas savo lūpas. - Aš, be abejo, patikrinau visas standarti- 
nes ataskaitas. Gavau atsakymus į daugumą man ramybės ne- 
davusių klausimų. Beliko viena smulkmena, kurios neįstengiau 
perprasti. 

- Kokia? 

Reikėjo pripažinti, jog Paskalė nestokojo talento. Nuskambė- 
jęs balsas neišdavė jokio rimto susidomėjimo, tarytum jai iš tik- 
rųjų tebūtų rūpėję iki galo užbaigti darbą. Meistriška vaidyba 
mažne uųžliūliavo jo budrumą. 

- Turiu omenyje tavo tėvo alfa lygio įrašą. 

- Tęsk. 

- Norėčiau sužinoti, kas jam nutiko. 


Krapnojant lietučiui, vyriškis su ginklu paragino Kihurę sės- 
tis į kabelinę mašiną, neišvaizdžią, nekrentančią į akis, kaip ir 
stačiakampė neštuvų dėžė, kurią jis paliko Monumente. 

- Lipk vidun. 

- Minutėlę... - Kihurei prasižiojus, vyriškis stuktelėjo pistole- 
to buože jai per sprandą. Neskausmingai - smūgis buvo pakan- 
kamai stiprus, bet moters nesužeidė, - tik tam, kad primintų, ką 
jis laiko rankoje. Gan švelnus elgesys liudijo, jog šis Žmogus tik- 
ras profesionalas. Jis, ko gero, ryžtingiau pasinaudotų ginklu nei 
tas, kuris agresyviai pultų auką. - Gerai jau, gerai, aš lipu. Beje, 
kas toji Madmuazelė? Ji priklauso konkuruojančiai Gaudynių žai- 
dimą rengiančiai grupuotei? 

- Ne; juk aš tau aiškinau: praplėsk savo akiratį. 

Jis aiškiai nesirengė suteikti bent kiek vertingesnės informa- 
cijos. Suvokdama, jog nieko neišpeš, Kihurė paklausė: 

- Kuo tu vardu? 

- Karlas Manukianas. 

Atsakymas pakurstė didesnį nerimą nei jo pasišvaistymas 

ginklu. Vyriškis ištarė tuos du žodžius pernelyg nuoširdžiai. Var- 
das akivaizdžiai neišgalvotas. Kadangi Kihurė jį sužinojo - be to, 
spėjo, kad vyriškis geriausiu atveju priklausė kažkokiam nusikal- 
tėlių ratui, o šios kategorijos žmonės visiškai nepaisė Bedugnės 
miesto įstatymų, - tai reiškė, jog Manukianas vėliau ketino ją nu- 
dėti. 

Kai užsitrenkė kabelinės mašinos durelės, prietaisų skyde 
vyriškis spūstelėjo mygtuką įjungdamas kondicionavimo sistemą, 
kuri salone išvalė Bedugnės miesto orą. Iš automobilio, besitrau- 
kiančio prie artimiausio kabelio, dugno plūstelėjo garų čiurkšlės. 

- Kas tu toks, Manukianai? 

- Aš padedu Madmuazelei. - Atsakymas nuskambėjo taip, 
tarsi tai būtų aišku kaip dieną. - Mudu sieja ypatingi santykiai. 
Mes labai seniai vienas kitą pažįstame. 

- Ko jai reikia iš manęs? 

- Negi dar nesupratai? - jis tebelaikė ginklą nukreiptą į Kihu- 
rę, nors viena akimi stebėjo prietaisų skydelį. - Ji nori, jog tu kai 
ką užmuštum. 

- Būtent taip aš užsidirbu pragyvenimui. 

- Aha. - Manukianas šyptelėjo. - Skirtumas tas, kad numa- 
tyta auka nesumokėjo už savo mirtį. 


Neverta nė sakyti, jog mintis apie biografiją toptelėjo ne Sil- 
vesčiui. Iniciatyvą parodė žmogus, iš kurio jis mažiausiai to tikė- 
josi. Prieš šešis mėnesius, per vieną iš retų pasimatymų su kali- 
niu, Nilsas Žirardjė tarsi atsitiktinai užsiminė jaučiąs nuostabą, 
jog iki šiol niekam nešovė į galvą atlikti tokios užduoties. Šiaip ar 
taip, jis praleido Resurgame penkias dešimtis metų, todėl dabar, 
nors ir sulaukęs gėdingo epilogo, galėjo kitomis akimis pažvelgti 
į senąjį gyvenimą Geltakmenyje. 

- Bėda ta, - aiškino Žirardjė, - jog ankstesni tavo biografai 
buvo pernelyg susiję su aplinka, kurią jie bandė analizuoti, per 
daug žavėjosi Kalu arba tavimi, kad išliktų objektyvūs, o klaust- 
rofobiška kolonija nepajėgė įžiūrėti bendro perspektyvų vaizdo. 

- Pasak tavęs, Resurgamas mažiau klaustrofobiškas? 

- Ne, aišku, kad ne. Tačiau mums suteikta proga pažvelgti į 
save iš tam tikro atstumo - tiek laiko, tiek erdvės atžvilgiu, - at- 

sakė Žirardjė, kresnas, raumeningas vyriškis su kupeta raudonų 
plaukų. - Pripažink, Denai, nejau, kai susimąstai apie gyvenimą 
Geltakmenyje, tau kartais neatrodo, jog visa tai įvyko kažkam ki- 
tam, tolimoje praeityje? 

Užuot atsainiai suprunkštęs Silvestis pajuto, jog pritaria Ži- 
rardjė. Akimirkai jį apėmė nerimas - rodės, tarytum būtų pažeis- 
tas vienas iš esminių visatos dėsnių. 

- Aš vis dar nesusigaudau, kam prisireikė mano biografijos. 
- Silvestis pakreipė galvą į jųdviejų pokalbį stebintį sargybinį. - 
Ketini išpešti sau naudos? 

Žirardjė linktelėjo. 

- Jei atvirai, pataikei tiesiai į dešimtuką. Tau tikriausiai ne- 
praslydo pro akis tas faktas, jog iki šiol trauki kolonijos gyvento- 
jų dėmesį. 

- Nepamiršk, kad dauguma tenori pamatyti, kaip kadaruoju 
kartuvėse. 

- Tu iš dalies teisus, bet jie pirmiausia mėgintų paspausti tau 
ranką ir tiktai paskui užmautų kilpą. 

- Manai, sugebėsi numalšinti jų apetitą? 

Žirardjė patraukė pečiais. 

- Na, kam bus leista susipažinti su tavo praeitimi, spręs nau- 
jasis režimas. Mums priklauso visi tavo įrašai ir archyvinė me- 
džiaga. Taigi turime nuo ko pradėti. Galime gauti Geltakmenio 
laikų dokumentus, apie kurių egzistavimą nežino niekas, išskyrus 
artimiausius tavo gimines. Be abejo, informaciją pasistengtume 
naudoti diskretiškai, tačiau būtume kvailiai, jeigu neatkreiptume 
ją dėmesio. 

- Suprantu. - Silvesčiui staiga viskas paaiškėjo. - Tau maga 
mane apjuodinti. 

- Na, jei faktai tave sukompromituos... - Žirardjė nutilo leis- 
damas jam įsisąmoninti žodžių potekstę. 

- Nejau tau neužteko mane nuversti? 

- Tave pašalinome prieš devynerius metus. 

- Na, ir kas? 

- Tas, kad bėgant laikui žmonės linkę užmiršti praeitį. Mums 
derėtų švelniai ją priminti. 

- Nes dabar kilo nauja nepasitenkinimo banga. 

Žirardjė krūptelėjo, tarytum jo pastaba būtų visiškai netaktiš- 
ka. 

- Negalvok, jog Tikrojo Kelio šalininkai žada tau išsigelbėji- 
mą. Jie nebūtų sukliudę tavęs įkalinti. 

- Na, gerai. - Silvesčiui pradėjo įkyrėti pokalbis. - Kas man 
iš to? 

- Galvoji, jog tau kažką pasiūlysiu? 

- Šiaip jau, taip. Antraip kurių galų man visa tai pasakoji? 

- Tau nepakenktų bendradarbiauti. Žinoma, mes patys galė- 
tume apdoroti turimą medžiagą... bet papildoma tavo suteikta in- 
formacija būtų vertinga. Ypač nagrinėjant tam tikrus neaiškius 
epizodus. 

- Pakalbėkime tiesiai šviesiai. Tu prašai, kad leisčiaus ap- 
šmeižiamas? Ne vien palaiminčiau jūsų darbą, bet ir padėčiau 
galutinai save sudoroti? 

- Jei panorėsiu, tavo gyvenimas taps įvairesnis, - Žirardjė 
apsidairė po Silvesčio kamerą. - Pavyzdžiui, Žanekenui sutei- 
kiau leidimą toliau tyrinėti povus. Tavo atveju irgi pasirodyčiau 
sukalbamas, Denai. Gautum naujausius duomenis apie amaran- 
tinus, galėtum užmegzti ryšį su kolegomis, pasidalinti savo nuo- 
mone - gal net retsykiais ištrūkti už pastato ribų. 

- O kaip kasinėjimo darbai? 

- Tai per daug reikšmingas dalykas, kad iš karto atsaky- 
čiau... - Silvestį užvaldė įsitikinimas, jog Žirardjė maivosi. - Šiek 
tiek luktelėsime ir pažiūrėsime, ar tu nusipelnei malonės. Biogra- 
fija jau rašoma, tačiau tavo pagalbos prireiks neanksčiau kaip po 
kelių mėnesių. Gal pusmečio. Palauksime, kol suteiksi vertingų 
žinių. Suprantama, tu dirbsi kartu su biografijos autore, ir jeigu ji 
nutars, jog padedi kiek išgalėdamas, tuomet mes pašnekėsime 
apie trumpas išvykas į kasinėjimų zoną. Įsidėmėk, tiktai pašne- 
kėsime - aš nieko nežadu. 

- Pasistengsiu sutramdyti savo entuziazmą. 

- Netrukus mudu vėl susitiksime. Ar nori ką nors pridurti 
prieš man išeinant? 

- Tik vieną dalyką. Užsiminei, kad biografe bus moteris. 
Kas ji tokia? 

- Jei neklystu, žmogus, besitikintis, jog bus išsklaidytos jo iliu- 
Zijos. 


Voljova plušėjo netoli pabūklų saugyklos mąstydama apie 
ginklus, kai ant jos peties švelniai nusileido žiurkė prižiūrėtoja, 
kuri šnipštelėjo į ausį: 

- Draugija. 

Tokios žiurkės, kokios knibždėjo “Begalybės nostalgijoje“, 
turbūt nesiveisė jokiame kitame erdvėlaivyje. Jos tebuvo nežy- 
miai protingesnės už savo laukinius protėvius, tačiau biochemi- 
nė sąsaja, jungianti gyvius su šviesaeigio valdymo matrica, pa- 
vertė kenkėjus naudingais padarais. Kiekviena žiurkė turėjo 
adaptuotus feromoninius receptorius bei siųstuvus, kurie leisdavo 
jai gauti nurodymus ir perduoti laivui informaciją, užkoduotą pai- 
niose molekulių grandinėse. Tos būtybės ieškodavo atliekų, su- 
rydavo visus gyvus arba merdinčius organizmus. Prieš keliauda- 
mos į kitas laivo sritis, medžiagas iš dalies apdorodavo savo vi- 
duriuose, o išmatų gumulėliai vėliau patekdavo į didesnes perdir- 
bimo sistemas. Kai kurios netgi buvo aprūpintos balso funkcijo- 
mis ir ribotu kiekiu naudingų frazių, kurias vartoti paskatindavo 
išoriniai biochemiškai nustatytas sąlygas atitinkantys impulsai. 

Voljova užprogramavo žiurkes taip, kad šios duotų žinią ap- 
tikusios žmonių liekanas, pavyzdžiui, negyvas odos ląsteles, ku- 
rios nepriklausė triumvirai. Net ir nutolusi nuo šaldymo įrengimų 
ji sužinotų, jog pabudo kiti įgulos nariai. 

- Draugija, - vėl sucypė žiurkė. 

- Aš nesu kurčia. - Voljova padėjo graužiką ant denio ir iš- 
sikeikė visomis žinomomis kalbomis. 


Apsauginė Paskalę lydinti širšė suzirzė šiek tiek arčiau Sil- 
vesčio, vos tik pajuto įtampos gaideles, nuskambėjusias jo balse. 

- Tu nori išgirsti apie Aštuonias Dešimtis? Aš tau papasako- 
siu. Man nė kiek jų negaila. Visi iki vieno žinojo, kuo rizikuoja. 
Beje, savanoriais pasisiūlė septyniasdešimt devyni, o ne aštuo- 
niasdešimt. Žmonėms patogiau užmiršti, kad vienas jų buvo ma- 
no tėvas. 

- Tu negalėtum jų kaltinti. 


71 


- Ne, negalėčiau, su sąlyga, jog kvailumas yra paveldima 
savybė. - Silvestis pabandė atsipalaiduoti. Užduotis ne pati leng- 
viausia. Kažkuriuo metu, jiems bekalbant, nereguliariosios armi- 
jos kareiviai pradėjo teršti skliauto atmosferą baimės dujomis, dėl 
kurių rausvą dienos švytėjimą ištirpdė kone juodos sutemos. - 
Klausyk, - ramiu balsu pratarė Silvestis, - vyriausybė pasisavino 
Kalviną, kai mane suėmė. Lai jis pats atsako už savo poelgius. 

- Mane domina ne tavo tėvo poelgiai, - tarstelėjo Paskalė 
delninuke užsirašydama pastabą, - o tai, kuo jis vėliau tapo. Kal- 
bu apie alfa lygio simuliaciją. Kiekvieną alfą sudaro iki dešimties 
pakelto aštuonioliktuoju laipsniu informacijos baitų. - Ji kažką 
apibrėžė kompiuterio ekrane. - Iš Geltakmenio gautuose įrašuose 
netrūksta spragų, bet man pasisekė šį tą išsiaiškinti. Šešiasde- 
šimt devynios alfos apsistojo šalia Geltakmenio esančiose orbi- 
tinėse duomenų bazėse, karuselėse, sietynų miestuose, kiberdan- 
gių ir ultrų prieglobsčiuose. Dauguma programų “lūžo"', bet nie- 
kas, suprantama, jų neištrynė. Dar dešimt aptikau pažeistuose 
planetos archyvuose. Beliko surasti keturis. Trys iš jų priklauso 
septyniasdešimt devyniems savanoriams, susijusiems su labai 
neturtingomis arba išnykusiomis šeimomis. Ketvirtasis yra Kal- 
vino alfa lygio įrašas. 

- Kokia tavo pasakojimo prasmė? - paklausė Silvestis nutai- 
sęs tokią intonaciją, lyg aptariama tema jam ne itin rūpėtų. 

- Tiesiog netelpa galvoje, jog Kalvinas pražuvo, kaip ir kiti. 
Man nesueina galai. Silvesčio institutui nereikėjo kreditorių ar 
patikėtinių, kad užsitikrintų palikimo saugumą. Iki maro toji orga- 
nizacija buvo viena turtingiausių visoje planetoje. Taigi kas nutiko 
Kalvinui? 

- Tavo manymu, aš atskraidinau jį į Resurgamą? 

- Ne. Įrodymai liudija, jog tavo tėvas pradingo labai seniai. 
Paskutinį sykį jis buvo užfiksuotas sistemoje, likus daugiau nei 
šimtmečiui iki ekspedicijos į Resurgamą. 

- Tu klysti, - paprieštaravo Silvestis. - Jei įdėmiau patikrin- 
si dokumentus, pamatysi, jog alfą perkėlė į orbitinę duomenų 
saugyklą dvidešimt ketvirtojo amžiaus pabaigoje. Po trisdešim- 
ties metų institutas perkraustė savo turtą. 39-aisiais ar 40-aisiais 

organizaciją užpuolė Raivikų klanas, kuris ištrynė pagrindinius 
duomenis. 

- Ne, - krestelėjo galva Paskalė, - ši informacija neesminė. 
Aš puikiai Žinau, jog 2390-aisiais Silvesčio institutas perkėlė į or- 
bitą dešimtį pakeltą aštuonioliktuoju laipsniu baitų. Po trisdešimt 
septynerių metų tą patį duomenų kiekį išgabeno kitur. Bet tai ne- 
reiškia, jog mes kalbame apie Kalviną. Galbūt dešimtį pakeltą 
aštuonioliktuoju laipsnių baitų sudarė metafizinė poezija. 

- Žodžiu, tu neradai jokių įrodymų. 

Paskalei perduodant Silvesčiui delninuką, ją supantys jūrų ar- 
kliukai ir žuvytės išsibarstė į šalis nelyginant jonvabaliai. 

- Neradau. Tačiau visa tai kelia pagrįstų įtarimų. Kodėl al- 
fa pranyko tuo metu, kai išvykai susitikti su migločiais? Gali bū- 
ti, kad abu įvykiai turi tarpusavyje kažką bendra. 

- Sakai, jog aš į tai įsivėlęs? 

- Vėlyvesnį duomenų srauto judėjimą galėjo suklastoti as- 
muo iš Silvesčio organizacijos. Tu esi akivaizdus įtariamasis. 

- Būtų ne pro šalį išgirsti motyvą. 

- O, dėl to nesijaudink. - Paskalė atsiėmė kompiuterį. - Ne- 
abejoju, kad jį sugalvosiu. 

Praėjus trims dienos nuo tada, kai žiurkė prižiūrėtoja prane- 
šė apie pabudusius įgulos narius, Voljova galų gale pasiryžo su 
jais susitikti. Ji niekuomet netrykšdavo džiaugsmu žinodama, jog 
teks pasimatyti su bendražygiais. Moteris nepriklausė gretoms 
tų, kurie niekino Žmonių draugiją, tačiau vienatvė jos irgi nevar- 
gino. Bet dabar padėtis kur kas bjauresnė nei paprastai - kiti jau 
bus sužinoję apie artileristo mirtį. 

Neskaitant žiurkių ir nužudyto Nagornio, laivu keliavo šeši 
įgulos nariai. Veikiau penki, atmetus kapitoną. Kurių galų reikė- 
tų įtraukti jį į bendrą skaičių, jei, daugumos nuomone, Braniga- 
nas tysojo be sąmonės ir, suprantama, su niekuo nepajėgė ben- 
drauti. Jie rūpinosi tuo, kas liko iš Branigano, nes tikėjosi jį pa- 
gydyti. Visais kitais atžvilgiais erdvėlaivį teisėtai valdė triumvi- 
ratas. Tiksliau, Judžis Sadžakis, Abdula Hegazis ir, žinoma, Vol- 
jova. Trijulės nurodymams paklusdavo dvi savo padėtimi lygia- 
vertės chimeros, Kadžarvala ir Sudžika, kurios prisijungė prie 

įgulos visai neseniai. Žemiausias, artileristo, laipsnis priklausė 
Nagorniui. Pastarajam atsisveikinus su gyvybe, jo vieta tapo sa- 
votiškai svarbi - it koks neužimtas sostas. 

Tuo metu, kai negulėdavo šaldikliuose, įgulos nariai darbuo- 
davosi tik tam tikrose šviesaeigio zonose, visus kitus sektorius 
palikdami Voljovai ir jos mašinoms. Nūnai žvaigždėlaivio laiku 
išaušo rytas: įgulos deniuose apšvietimas vis dar funkcionavo 
dvidešimt keturias valandas trunkančios paros ciklu. Pirmiausia 
ji nudrožė į šaldymo patalpą, kur, be abejo, nieko nerado. Visi 
kriogeniniai konteineriai Žiojėjo atviri - visi, išskyrus vieną, kuria- 
me tūnojo Nagornis. Prilipdžiusi galvą prie kaklo Voljova pagul- 
dė lavoną į kamerą ir jį atšaldė. Vėliau pasirūpino, kad agrega- 
tas sugestų, dėl ko Nagornis sušilo. Aišku, jis mirė gerokai anks- 
čiau, tačiau tą nustatyti būtų įstengęs tik patyręs patologas. Tuo 
tarpu įgulos nariai nedegė noru įdėmiau ištirti kūną. 

Triumvira vėl pagalvojo apie Sudžiką. Kurį laiką ją ir Nagor- 
nį siejo artimi santykiai, tad nuo chimeros nevertėtų nuleisti akių. 

Išėjusi iš krioskyriaus Voljova patikrino kelias vietas, kur ti- 
kėjosi rasti bendražygius, galop nupėdino į mišką ir ėmė brautis 
pro negyvos augmenijos tankmes, kol nusigavo iki laukymės, vis 
dar apšviestos ultravioletinėmis lempomis. Ji artėjo prie miško 
progumos leisdamasi nelygiais mediniais laiptais. Atviroje terito- 
rijoje, regis, viešpatavo idilė - juo labiau kad likusi girios dalis at- 
rodė mirusi. Palmių lapiją skrodė auksiniai saulės spinduliai. To- 
lumoje riaumojo krioklys, plūstantis į stačiais skardžiais apsuptą 
tvenkinį. Tarp medžių retsykiais pralėkdavo papūgos bei araros, 
kurios, jei neskraidydavo, tiesiog tupėdavo ant šakų ir čerkšda- 
vo. 

Voljova sugriežė dantimis - ji niekino dirbtinumą, kuriuo 
trykšte tryško laukymė. 

Keturi gyvieji įgulos nariai pusryčiavo prie ilgo medinio stalo, 
apkrauto duona, vaisiais, supjaustyta mėsa ir sūriu, apelsinų sul- 
čių ąsočiais bei kavos termosais. Kitoje progumos pusėje kovėsi 
porelė holografinių riterių, kurie iš visų išgalių stengėsi paleisti 
vienas kitam vidurius. 

- Labas rytas, - tarė Voljova nuo laiptų nužengdama ant ra- 
sotos žolės. - Spėju, jog kavos nebeliko. 

Jie kilstelėjo galvas, keli netgi pasisuko ant savo kėdžių, kad 
ją pamatytų. Triumvira fiksavo bendražygių reakcijas, kai į stalą 
taktiškai sudzingsėjo peiliai ir šakutės. Trys iš jų murmtelėjo pa- 
sisveikindami. Sudžika tylėjo. Vienintelis Sadžakis prabilo gar- 
siau: 

- Džiaugiuosi tave matydamas, Ilja. - Jis čiupo dubenį. - No- 
rėsi greipfruto? 

- Dėkui. Gal ir norėsiu. 

Voljova žengė artyn, paėmė iš Sadžakio lėkštę, kurioje žvil- 
gėjo cukruoti vaisiai. Specialiai atsisėdo tarp dviejų moterų: Su- 
džikos ir Kadžarvalos. Šiuo metu abi buvo juodaodės ir plikos, 
neskaitant ugninio atspalvio iš pakaušio styrančių dredų. Pasta- 
riesiems ultros teikė didelę reikšmę: juos suskaičiavus, galima 
sužinoti, kiek kartų dredų savininkas miegojo šaldiklyje... kiek 
kartų mažne pabučiavo šviesos greitį. Porelė persikraustė į “Be- 
galybės nostalgiją", kai jų laivą apiplėšė Voljovos komanda. Ul- 
tros iškeisdavo šeimininkus lygiai taip pat lengvai, kaip vietoj va- 
liutos naudojamą suledėjusį vandenį, magnetines daleles arba 
duomenis. Sudžika ir Kadžarvala nestokojo chimeriškų savybių, 
nors jų transformacijos, palyginti su Hegaziu, atrodė kuklios. Že- 
miau alkūnių Sudžikos rankos virto puošniai išgraviruotomis 
bronzinėmis pirštinėmis su įmontuotais pseudoauksiniais ekranė- 
liais, kuriuose tviskėjo nuolat kintantys holografiniai vaizdai; iš 
pernelyg laibų pirštų styrojo deimantiniai nagai. Didžioji Kadžar- 
valos kūno dalis buvo organinė, tačiau savo akimis, raudonomis 
kryžmai subrūkšniuotomis elipsėmis, ji priminė katę; plokščia no- 
sis neturėjo tikrų šnervių, tiktai mažutes skylutes, tarytum mote- 
ris būtų iš dalies prisitaikiusi prie gyvenimo vandenyje. Kadžar- 
vala nevilkėjo jokių drabužių, bet jos oda panėšėjo į vientisą juo- 
dą neopreno sluoksnį. Krūtims trūko spenelių, dailiems pirštams 
- nagų, pėdos užsibaigė trumpučiais strampais, tarsi prie jos pa- 
vidalo padirbėjo skulptorius, kuris nekantravo imtis kito užsaky- 
mo. Kai Voljova įsitaisė už stalo, Kadžarvala vos teikėsi atsai- 
niai į ją žvilgtelėti - tiesa, žvilgsnis pasirodė perdėm akylas, kad 
jį būtų įmanoma pavadinti abejingu. 

- Malonu, jog pagaliau prie mūsų prisijungei, - pareiškė Sa- 

džakis. - Manau, tau nestigo darbų, kol mes miegojome. Gal įvy- 
ko kas nors įdomaus? 

- Šis bei tas. 

- Tu mane suintrigavai. - Sadžakis nusišypsojo. - Tarp “šio" 
bei “to" greičiausiai nepastebėjai nieko tokio, kas galėtų paaiš- 
kinti Nagornio mirtį? | 

- O aš spėliojau, kur prapuolęs Nagornis. Dabar tu atsakei į 
mano klausimą. 

- Užtat tu neatsakei į manąjį. 

Voljova suleido dantis į greipfrutą. 

- Paskutinį kartą, kai mačiau Nagornį, jis buvo gyvas. Aš 
nenutuokiu... kaip jis mirė. Dėl nelaimingo atsitikimo? 

- Kriogeninė kamera per anksti pradėjo atšildymo procedūrą, 
kuri įtakojo įvairius bakteriologinius pokyčius. Bet mums nerei- 
kalingos smulkmenos, ar ne? 

- Tik ne per pusryčius. - Atrodo, įgulos nariai nesistengė ati- 
džiai ištirti lavono, antraip neabejotinai būtų pastebėję prieš mirtį 
patirtus sužeidimus, kad ir kaip Voljova stengėsi juos užmaskuo- 
ti. 

- Užjaučiu, - kreipėsi triumvira į Sudžiką. - Aš nieko nenorė- 
jau įžeisti. 

- Žinoma, ne, - sulinksėjo Sadžakis ir pusiau perplėšęs duo- 
nos kampą įsmeigė į Sudžiką savo elipsoidines, arti viena kitos 
įspraustas akis lyg Žmogus, spoksantis į pasiutusį šunį. Tatuiruo- 
tės, kuriomis jis išsigražino įsiskverbęs tarp Seliavos kiberdangių, 
jau buvo išnykusios, tačiau odoje vis dar bolavo vos pastebimos 
žymės, nors gydomieji mechanizmai stengėsi jas išnaikinti, kol 
triumviras gulėjo šaldiklyje. Galbūt Sadžakis specialiai nurodė 
mašinoms palikti įžiūrimus ženklus, kaip atminimą apie ekonomi- 
nę naudą, kurią jis gavo 1š kiberdangių, dingtelėjo Voljovai. - 
Vargu ar kas nors iš mūsų mano, jog Ilja atsakinga dėl Nagornio 
mirties... tiesą sakau, Sudžika? 

- Kodėl turėčiau ją kaltinti dėl nelaimingo atsitikimo? - atšo- 
vė chimera. 

- Būtent. Užteks šnekėti apie šitą reikalą. 

- Dar ne, - įsiterpė Voljova. - Gal dabar ne pats tinkamiau- 
sias metas apie tai užsiminti, bet... - ji šiek tiek patylėjo prieš 

pratęsdama. - Ketinau pasakyti, jog norėčiau ištraukti implantus 
iš Nagornio galvos. Net jeigu tam neprieštarausite, jie veikiausiai 
bus sugadinti. 

- Gali pagaminti naujus? - paklausė Sadžakis. 

- Jei turėsiu pakankamai laiko. - Ji atsiduso tarsi susitaikyda- 
ma su esama padėtimi. - Be to, man prireiks naujo artileristo. 

- Galėsi pasiieškoti kandidato, kai pasieksime Geltakmenį, - 
prabilo Hegazis. 

Riteriai tebesigrūmė kitoje laukymės pusėje, bet niekas ne- 
bekreipė į juos dėmesio, nors vieno iš karžygių antveidyje styrojo 
strėlė. 

- Esu tikra, jog ką nors atrasime, - tarė Voljova. 


Šaltas oras Madmuazelės namuose buvo toks švarus, kokiu 
Kihurei neteko alsuoti nuo pat atvykimo į Geltakmenį. Švarus, 
bet anaiptol ne kvapnus. Traukdama jį į šnerves medžiotoja pri- 
siminė jodo, kopūstų, chloro tvaiką, persmelkusį ligoninės palapi- 
nę Skajaus Persvaroje, kur ji išsiskyrė su Fazilu. 

Kabelinė mašina nešė juodu per visą miestą. Pro dalinai už- 
tvindytą akveduką automobilis nusileido į požeminę olą, kur Ma- 
nukianas paragino Kihurę kulniuoti į liftą. Šis taip žaibiškai nu- 
švilpė aukštyn, jog užgulė ausis. Galų gale sustojo tamsiame ai- 
dinčiame koridoriuje. Moterį apėmė nuojauta, kurią veikiausiai 
pakurstė vietinė akustika, kad ji atsidūrė milžiniškame neapšvies- 
tame mauzoliejuje. Aukštai virš galvos buvo matyti ornamentais 
išpuošti langeliai, tačiau pro juos skverbėsi pilkšva, vidurnakčiui 
būdinga, prieblanda. Žinant, jog lauke nė nevakarėjo, keistas 
efektas truputį trikdė. 

- Madmuazelė nesižavi dienos šviesa, - paaiškino Manukia- 
nas stumtelėdamas ją pirmyn. 

- Ką tu sakai! - Akims įpratus prie sutemų, Kihurė pradėjo 
įžvelgti masyvius koridoriuje stūksančius objektus. - Jei neklystu, 
esi kilęs ne iš čionykščių kraštų? 

- Kaip ir tu. 

- Į Geltakmenį patekai dėl kanceliarinės klaidos? 

- Ne visai. - Akivaizdu, jog Manukianas svarstė, kiek infor- 
macijos galima jai išduoti. Tai vienintelė jo silpnybė, pagalvojo 

Kihurė. Kaip samdomas žudikas, šitas žmogėnas per daug šne- 
kus. Visą kelionę daugiau nieko neveikė, tiktai gyrėsi ir pliurpė 
apie savo žygdarbius Bedugnės mieste - porino apie tokius da- 
lykus, į kuriuos medžiotoja būtų nuomojusi ranka, jeigu juos pa- 
sakotų ne šaltakraujis, ginkluotas tipas, kalbantis nevietiniu ak- 
centu. Bėda ta, jog Manukianas veikiausiai nemelavo. - Ne, - 
pakartojo jis. Poreikis plepėti nugalėjo profesinius atšiauraus pa- 
niurėlio instinktus. - Ne dėl kanceliarinės, o kiek kitokios klaidos. 
Tiksliau, nelaimingo įvykio. 

Koridoriuje nestigo gremėzdiškų objektų. Įžiūrėti pavidalus 
sekėsi gana sunkiai, tačiau Kihurė pastebėjo, kad jie kėpso ant 
plonų stulpų, kyšančių iš juodų cokolių. Kai kurie atrodė kaip su- 
daužyto kiaušinio lukštai, kiti priminė smegenis dengiantį kevalą. 
Prieblandoje nuo visų sklido bespalvis metalinis žvilgesys. 

- Tave ištiko nelaimė? 

- Ne... ne mane. Madmuazelę. Štai kaip mudu susitikome. 
Ji... man nederėtų tau pasakoti, Kihure. Jeigu ji išsiaiškins, ką 
tau sakiau, aš - lavonas. Negyvėliais lengva atsikratyti, pradan- 
ginant juos Mulče. Ei, žinai, ką neseniai ten aptikau? Tu nepati- 
kėsi, bet aš radau visą sumautą.... 

Jis vėl įniko malti liežuviu. Kihurė perbraukė pirštais vieną 
skulptūrą, užčiuopė šaltą metalinį paviršių, itin aštrias briaunas. 
Atrodė, tarsi juodu su Manukianu būtų aistringi meno gerbėjai, 
vidurnaktį įsibrovę į muziejų. Skulptūros, regis, kažko laukė, ta- 
čiau jų kantrybė pamažėle seko. 

Kihurė suglumo pajutusi, kad ją džiugina samdomo žudiko 
draugija. 

- Ar visa tai sukūrė Madmuazelė? - paklausė medžiotoja nu- 
traukdama Manukiano žodžių srautą. 

- Galbūt. Tokiu atveju galima sakyti, jog dėl savo meno ji ir 
nukentėjo. - Staiga sustojęs vyriškis patapšnojo jai per petį. - 
Matai tuos laiptus? 

- Nori, kad jais lipčiau? 

- Tu greitai mokaisi. 

Jis švelniai bakstelėjo vamzdžiu Kihurei į nugarą - vien tam, 
kad primintų tebeturįs ginklą. 

* * * 


Stypsodama šalia negyvėliui priklausiusio kambario Voljova 
žvelgė pro langelį į oranžinę gigantišką dujų planetą; šešėlyje sly- 
pintis pietų ašigalis blyksėjo audrų sukeltomis pašvaistėmis. 
“Begalybės nostalgija" jau sklendė Eridano Epsilon sistemos gi- 
lumoje, po truputį keisdama nedidelį skrydžio kampą į ekliptinę 
trajektoriją. Iki Geltakemnio liko tiktai poros dienų kelias. Nuo 
vietinio transporto eismo juos skyrė vos viena kita šviesos minu- 
tė. Laivas jau įsiskverbė į tiesioginio ryšio tinklą, jungiantį kiek- 
vieną bent kiek reikšmingesnę apgyvendintą teritoriją arba erd- 
vėlaivį. Pakito ir “Begalybės nostalgijos" išvaizda. Pro tą patį 
langelį Voljova matė vieno iš jungėjų variklių priešakį. Kai laivas 
pastebimai sumažino greitį, varikliai automatiškai išjungė gau- 
dyklių laukus ir subtiliai pakeitę formas ėmė funkcionuoti tokiu 
režimu, kuriuo veikdavo saulės sistemos ribose - energiją įsiur- 
bianti ryklė susiskleidė it gėlės žiedlapiai artėjant sutemoms. Vis- 
gi varomoji jėga niekur nedingo. Cheminėms reakcijoms būtinos 
masės arba energijos šaltinis, reikalingas tam, kad būtų išvysty- 
tas atitinkamas pagreitis, įkūnijo dar vieną technologinę jungėjų 
paslaptį. Aišku, varikliai negalėjo taip veikti amžinai, antraip 
jiems nereikėtų perdirbti kosminės erdvės į kurą, erdvėlaiviui 
skriejant tarpžvaigždinės kelionės režimu... 

Galvoje kirbėjo padrikos mintys, ir jai niekaip nesisekė su- 
telkti dėmesio į svarbiausius reikalus. 

- Man rodos, ji pridarys mums rimtų rūpesčių, - tarstelėjo 
Voljova. 

- Vargu. - Triumviras Sadžakis išsišiepė. - Sudžika pernelyg 
gerai mane pažįsta. Žino, kad nesivarginčiau priekaištaudamas, 
jeigu ji drįstų pakelti ranką prieš triumvirato narį. Netgi neleis- 
čiau išsinešdinti iš laivo, kai nusigautume iki Geltakmenio. Pa- 
prasčiausiai ją nudėčiau. 

- Ar toks elgesys nebūtų per griežtas? 

Voljova jautė kalbanti neryžtingai ir už tai pyko ant savęs, 
tačiau nieko negalėjo pakeisti. 

- Aš nuoširdžiai ją užjaučiu. Prieš Nagornio mirtį mūsų san- 
tykiai buvo normalūs. Bet jeigu Sudžika mėgintų man pakenkti, 
ar negalėtum tiesiog jos sudrausminti? 

- Apie tai neverta net kalbėti, - atšovė Sadžakis. - Jei Sudži- 
ka griežia ant tavęs dantį, smulkiomis eibėmis ji neapsiribos. 
Drausminimas nepadės. Net ir nubausta mūsų bičiulė sumąstys, 
kaip tave suluošinti. Vienintelė protinga išeitis būtų ją nužudyti. 
Hmm, keista, jog supranti Sudžikos požiūrį. Ar tau nešovė į gal- 
vą, kad jai persidavė kai kurios Nagornį kankinusios problemos? 

- Klausi, ar, mano nuomone, ji sveiko proto? 

- Koks skirtumas? Sudžika tavęs nepalies - duodu savo žodį. 
- Sadžakis patylėjo. - Gal jau baikime apie tai šnekėti? Man įgri- 
so kalbos apie Nagornį. 

- Puikiai Žinau, kaip tu jautiesi. 

Nuo pirmojo susitikimo su įgula praėjo keletas dienų. Nūnai 
juodu stovėjo prie negyvėlio kajutės, 821-ajame lygyje, pasirengę 
įeiti į kambarį, kuriame niekas nesilankė nuo Nagornio mirties - 
tiksliau, dar ilgesnį laiko tarpą, nes beveik visi įgulos nariai ne 
vienerius metus pratūnojo šaldikliuose. Netgi Voljova nevarstė 
šių durų būgštaudama, kad pamišėlio būste gali palikti savo pėd- 
sakus. 

Ji prabilo į apyrankę: 

- Išjungti apsaugą; asmeninis artileristo Boriso Nagornio 
kambarys; leidimą suteikia Voljova. 

Durys prasivėrė, ir pro ertmę padvelkė žvarbus skersvėjis. 

- Siųsk juos vidun, - paliepė Sadžakis. 

Ginkluoti patarnautojai tesugaišo porą minučių, kol išnaršė 
kambarį. Grįžę pranešė, jog nieko pavojinga neaptiko. Tiesą sa- 
kant, labai abejotina, jog Nagornis būtų paspendęs pinkles - juk 
tuo metu, kai beprotis užpuolė Voljovą, jis nesiruošė žūti nuo 
triumviros rankos. Tačiau iš tokių tipų galima tikėtis visko. 

Jie žengė į kambarį, kuriame patarnautojai jau buvo įjungę 
šviesas. 

Kaip ir daugumai jos matytų psichopatų, Nagorniui nereikė- 
jo erdvių patalpų. Kajutė atrodė ankštesnė nei Voljovos aparta- 
mentai. Regint skrupulingai palaikomą švarą susidarė įspūdis, 
j0g čia paplušėjo geranoriškai nusiteikęs bildukas. Pamišėlio 
daiktai - ne tiek jau daug - glūdėjo dėžėse, todėl per laivo ma- 
nevrus, dėl kurių Nagornis atsisveikino su gyvybe, jie neišsibars- 
tė. 

Sadžakis perkreipė lūpas ir prie nosies prisispaudė rankovę. 

- Fu, koks tvaikas. 

- Barščiai. Burokėlių sriuba. Nagornis juos dievino. 

- Primink, kad šito patiekalo neragaučiau. 

Patalpoje tvyrojo vėsa. Nors termometrai rodė normalią 
kambario temperatūrą, oro molekulėse, regis, įsigėrė ilgus mėne- 
sius vyravęs šaltis, kurio negalėjo ištirpdyti ir perdėm asketiška 
aplinka. Palyginti su šia sterilia buveine, Voljovos kajutė buvo 
puošni ir prabangi. Net jei Nagornis ir siekė kambaryje sukurti jo 
jaukumo sampratą atspindinčią atmosferą, gauti rezultatai netu- 
rėjo nieko bendra su įprastais standartais, todėl patalpa tapo ny- 
kesnė, nei būtų buvusi tuščia. 

Nuotaikos nepakėlė ir karstas. 

Tuo metu, kai ji užmušė Nagornį, kambaryje buvo nepritvir- 
tintas tik šis pailgas objektas. Jis neatrodė apgadintas. Voljovai 
dingojosi, jog masyvus, lyg ir iš geležies nukaltas karstas anks- 
čiau dunksojo stačias, išsiskirdamas savo gąsdinančia, bloga le- 
miančia didybe. Juodas metalo paviršius tarsi sugerdavo šviesą 
kaip migločius gaubianti danga. Ant visų jo plokštumų puikavosi 
bareljefai, tokie įmantrūs, kad iš pirmo žvilgsnio Voljova nepajė- 
gė suvokti jų prasmės. Nejau čia Boriso Nagornio rankų darbas, 
pagalvojo triumvira. 

- Judži, - prašneko ji. - Man tai nepatinka. 

- Negalėčiau tavęs kaltinti. 

- Koks beprotis meistrauja sau karstą? 

- Sakyčiau, užkietėjęs psichas. Kad ir kaip ten būtų, mes tik- 
riausiai sulaukėme vienintelės progos pažvelgti į jo sąmonę. Ką 
manai apie pagražinimus? 

- Tai jo psichozės išraiška, sukonkretinimas. - Voljovą teigia- 
mai paveikė Sadžakio spinduliuojama ramybė. - Man derėtų 1š- 
tirti atvaizdus. Galbūt ką nors įžvelgčiau. - Po pauzės ji pridūrė: 
- Juk mes nenorėtume antrą kartą suklysti. 

- Išmintingas sprendimas. - Sadžakis priklupo, pirštine ap- 
trauktų smiliumi brūkštelėjo per graviruotą rokoko stiliaus pavir- 
šių. - Mums labai pasisekė, jog nereikėjo jo užmušti. 

- Aha, - linktelėjo į jį pašnairavusi Voljova. - Ką tu galvoji 
apie raižinius, Judži-san? 

- Būtų įdomu sužinoti, kas yra Saulės Vagis, - atsiliepė Sa- 
džakis rodydamas į du žodžius, kirilica išbraižytus ant karsto. - 
Ar šis pavadinimas tau ką nors sako? Kaip jis susijęs su psicho- 
ze? Ką reiškė Nagorniui? 

- Neįsivaizduoju. 

- Pabandysiu spėti. Gal Nagornio sąmonėje Saulės Vagis 
įkūnijo kažką iš laivo. Aš tematau dvi galimybes. 

- Jis arba aš, - atsiliepė Voljova gerai žinodama, jog Sadža- 
kio dėmesio nepavyks taip lengvai išblaškyti. - Taip, taip. Tokia 
išvada akivaizdi... bet mums iš jos jokios naudos. 

- Tu tikra, kad jis niekada neminėjo Saulės Vagies? 

- Kažką panašaus tikrai prisiminčiau. 

Gryna tiesa. Voljova neužmiršo žodžių, kuriuos išprotėjęs 
artileristas savo krauju užrašė ant jos kambario sienos. Pavadi- 
nimas triumvirai skambėjo beprasmiškai, bet tai nereiškė, kad jis 
buvo negirdėtas. Artėjant nemaloniai jųdviejų profesinių santy- 
kių pabaigai, Nagornis tik apie tai ir klejodavo. Nuolat sapnuoda- 
vo Saulės Vagį ir, kaip visi paranojikai, banaliose, erzinančiose 
bės įtaką. Jei ūmai perdegdavo lemputė arba liftas nugabenda- 
vo jį ne į tą lygį, kaltę versdavo Saulės Vagiui. Ne, ne, gedimai 
čia niekuo dėti, tai užkulisinių machinacijų, kurias regzdavo tik 
Nagorniui pastebima būtybė, įrodymai. Voljova nesugebėdavo 
įžvelgti ženklų dėl savo kvailumo. Ji vylėsi, tiksliau sakant, be- 
maž meldėsi, jog šmėkla grįžtų į tamsiausius jo pasąmonės užka- 
borius. Tačiau Saulės Vagis neketino trauktis iš Nagornio. Tą 
liudijo ant grindų riogsantis karstas. 

Taip... kažką panašaus ji tikrai prisimintų. 

- Nė kiek tuo neabejoju, - supratingai atsiliepė Sadžakis ir vėl 
nukreipė žvilgsnį į raižinius. - Visų pirma mums reikėtų nusiko- 
pijuoti žymes, nes prakeikto Brailio rašto plika akimi neišgvilden- 
si. Kas tai, tavo manymu? - jis palietė delnu spindulinį raštą. - 
Paukščių sparnai? Iš viršaus švytinčios saulės spinduliai? Ne, la- 
biau panašu į paukščių sparnus. Kodėl jie neiškrito iš Nagornio 
galvos? Ir kokia čia kalba? 

Voljova nenuleido akių nuo masyvaus objekto, bet painių 
keverzonių perprasti nepajėgė. Esmė ne ta, jog radinys nedomi- 

no. Anaiptol. Jai knietėjo apžiūrėti karstą be Sadžakio draugijos. 
Juodieji bareljefiniai paviršiai galėjo pateikti nemažai įrodymų 
apie tarpeklį, kuriame prasmego Nagornio sąmonė. 

- Mano nuomone, jį būtina kruopščiau ištirti, -neryžtingai ta- 
rė Voljova. - Tu pasakei “visų pirma". Ką ketini daryti, kai turėsi 
kopijas? 

- Nejau neaišku? 

- Mes sunaikinsime šitą nelemtą griozdą, - spėjo ji. 

Sadžakis šyptelėjo. 

- Arba atiduosime Sudžikai. Aš asmeniškai labiau linkęs prie 
pirmojo varianto. Laivuose nederėtų laikyti karstų. Ypač sava- 
darbių. 


Laiptai kilo aukštyn ištisą amžinybę. Įveikusi porą šimtų pa- 
kopų, Kihurė nutarė jų nebeskaičiuoti. Tačiau, kai galų gale pra- 
dėjo linkti keliai, ji netikėtai atsidūrė ilgame baltame koridoriuje, 
kurio sienas išvarstė skliautuotos nišos. Medžiotoją apėmė jaus- 
mas, tarsi ji stypsotų portike nutvieksta mėnulio šviesos. Aidinčiu 
tuneliu teko kulniuoti gana ilgai, kol jis pagaliau užsibaigė dvigu- 
bomis durimis, papuoštomis organiniais juodais, šiek tiek tamsin- 
tą stiklą išmarginusiais ornamentais. Pro jas iš kito kambario 
smelkėsi šviesiai violetinis žvilgesys. 

Ką gi, kelionės tikslas pasiektas. 

Suprantama, nevertėjo atmesti tikimybės, jog tai kažkokie 
spąstai, ir įsiveržusi į kambarį ji turbūt pasirašytų sau mirties 
nuosprendį. Bet atsitraukti Kihurė irgi negalėjo - kad ir kaip mei- 
liai Manukianas elgėsi, jis aiškiai parodė, jog atgal kelio nėra. 
Štai kodėl ji stvėrė rankeną ir žengė pro duris. Šnerves ūmai pa- 
kuteno malonus žiedlapių kvapas, nustelbęs sterilumo tvaiką, 
tvyrantį likusioje namo dalyje. Apsvaiginta aromato Kihurė pa- 
sijuto nešvari, nors Ng ją prikėlė ir paragino užmušti Taraskį vos 
prieš kelias valandas. Per tą laiką dėl Bedugnės mieste pliaupu- 
sio lietaus ant kūno nusėdo mėnesinis purvo kiekis, sumišęs su 
jos prakaitu ir baime. 

- Kaip matau, Manukianas sugebėjo tave pristatyti sveiką 
gyvą, - pasigirdo moteriškas balsas. 

- Jo paties saugumas jums nerūpėjo? 

- Žinoma, rūpėjo, - užtikrino nematoma balso savininkė. - Tu 
taip pat garsėji kaip grėsmingas Žmogus. 

Spragtelėjusios užsirakino dvigubos durys. Akims pamažėle 
įprantant prie keistos šviesos, Kihurė ėmė dairytis po kambarį, 
kuris pasirodė besantis virdulio formos. Įgaubtoje sienoje ji pa- 
matė du tapačius aklinai uždarytus langus. 

- Būk pasveikinta mano buveinėje, - paskelbė balsas. - 
Jauskis kaip namuose. 

Kihurė priėjo prie langų. Šalia jų stovėjo pora chromu žvil- 
gančių kriogeninių kamerų. Vienas agregatas veikė, kitas žiojėjo 
atviras it kokonas, į kurio glėbį nugrims drugelio lėliukė. 

- Kur aš esu? 

Langinės akimoju prasiskyrė. 

- Ten, kur visada buvai, - atsiliepė Madmuazelė. 

Priešais atsivėrė Bedugnės panorama. Kihurė dar nė sykio 
nebuvo žvelgusi į miestą iš taip aukštai. Dabar dėmėtas Uodų 
Tinklo paviršius driekėsi apačioje, maždaug už penkiasdešimties 
metrų. Pats miestas glūdėjo po Tinklu nelyginant fantastiškas 
dygliuotas formaldehide užkonservuotas jūros padaras. Kihurė 
neįsivaizdavo, kur atsidūrusi. Suprato tik tiek, jog stovi viename 
iš aukščiausių dangoraižių, kuris, jos įsitikinimu, turėjo būti negy- 
venamas. 

- Šią vietą praminiau Chateau des Corbeaux, Varnų rū- 
mais, - vėl prabilo Madmuazelė. - Dėl juodos išorės. Tu grei- 
čiausiai esi juos mačiusi. 

- Ko iš manęs norite? - galiausiai pasidomėjo Kihurė. 

- Kad atliktum vieną užduotį. 

- Ar būtinai reikėjo tiek vargti? Grasindami ginklu mane pa- 
grobėte, nes užsimanėte pasiūlyti darbą? Ar negalėjote užmegzti 
ryšio kaip dauguma klientų? 

- Tai neįprastas darbas. 

Kihurė linktelėjo į atidarytą šaldiklį. 

- Kam prireikė šito? 

- Tik nesakyk, kad jis tave gąsdina. Juk į mūsų pasaulį at- 
keliavai sušaldyta. 

- Aš tik klausiau, kam jis reikalingas. 

- Viską paaiškinsiu vėliau. Prašyčiau atsisukti. 

Kihurė išgirdo, kaip už nugaros subildėjo mechanizmai - gar- 
sas toks, tarytum kažkas būtų mėginęs atidaryti dokumentų 
spintą. 

Kambaryje pasirodė hermetiko neštuvai. O gal jie čia buvo 
kampė dėžė panėšėjo į metronomą; juodo negrabiai suvirinto pa- 
viršiaus nepuošė jokie ornamentai. Ji neturėjo jokių priedų ar 
pastebimų sensorių, išskyrus mažutį, tamsų lyg ryklio akis langelį. 

- Tu, žinoma, esi bendravusi su hermetikais, - atsklido balsas 
iš neštuvų. - Tikiuosi, tavęs netrikdau. 

- Nė kiek, - užtikrino Kihurė. 

Tačiau ji melavo. Nerimą kurstė kažkokia dėžės ypatybė, 
kuria Ng ar kiti hermetikai neišsiskyrė. Galbūt glumino asketiška 
neštuvų išvaizda arba pasąmoningas įsitikinimas, kad jų savinin- 
kė retai kada palikdavo savo slėptuvę. Slegiantiems apmąsty- 
mams peno suteikdavo ir mažasis langelis bei pojūtis, kad už ne- 
permatomo stiklo tūno siaubinga baidyklė. 

- Dabar negaliu atsakyti į visus tavo klausimus, - pratęsė 
Madmuazelė. - Žinoma, liepiau tave atvesti ne tam, kad išvys- 
tum, į kokią keblią padėtį esu papuolusi. Galbūt tai padės mums 
lengviau bendrauti. 

Pradėjus veikti kambario mechanizmams, prie pat neštuvų 
materializavosi žmogaus figūra. Ji priklausė moteriai, supranta- 
ma - jaunai, bet vilkinčiai tokius prabangius drabužius, kokius 
Geltakmenio aukštuomenė nešiodavo prieš marą. Aplink projek- 
ciją sūkuriavo hologramos. Juodus plaukus, sušukuotus atgal nuo 
iškilios, aristokratiškos kaktos, prilaikė švytinčiomis gijomis iš- 
raizgyta sagė. Moteris dėvėjo melsvą, elektros atspalvio, pečius 
apnuoginusią suknelę su gilia iškirpte. Palei žemę jos kontūrai iš- 
sisklaidė į nebūtį. 

- Štai taip atrodžiau prieš marą, - pareiškė figūra. 

- Kas jums trukdo pasirodyti fiziniu pavidalu? 

- Pavojus gyvybei egzistuoja netgi šiose hermetiškose patal- 
pose. Aš nepasitikiu vietinėmis saugumo priemonėmis. 

- Kodėl mane čia atitempėte? 

- Negi Manukianas tau neišaiškino? 

- Na, ne visai. Tiktai perspėjo, jog turėčiau jam paklusti, jei 
rūpinuosi savo sveikata. 

- Koks nemandagus. Visgi tenka pripažinti, kad jis elgėsi tei- 
singai. - Blyškų moters veidą perkreipė šypsena. - Dėl kokių 
priežasčių, tavo manymu, čia atsidūrei? 

Nežinia, kas nutiks vėliau, pagalvojo Kihurė, bet ji išvydo 
per daug, kad sugrįžtų į normalų miesto gyvenimą. 

- Aš esu profesionali žudikė. Manukianas stebėjo, kaip dirbu, 
paskui užtikrino, kad savo reputaciją pateisinu. Pataisykite, jei 
klystu, bet, man rodos, jūs norite, jog kažką užmuščiau. 

- Taip, tu teisi, - linktelėjo figūra. - Ar Manukianas sakė, jog 
darbas truputį skirsis nuo įprastų užduočių? 

- Svarbiausią skirtumą paminėjo. 

- Ar tai tave trikdytų? - Madmuazelė nudelbė ją akylu žvilgs- 
niu. - Įdomi problema, ar ne? Aš puikiai Žinau: tavo taikiniai su- 
tinka būti nužudyti, bet slapta tikisi nuo tavęs pasprukti, kad vė- 
liau galėtų girtis savo pasiekimais. Kai pagaliau priremi juos prie 
sienos, abejoju, jog dauguma mielai atsisveikina su gyvybe. 

Kihurė prisiminė Taraskį. 

- Paprastai ne. Dažniausiai meldžia pasigailėti, bando pa- 
pirkti... 

- O kaip tu elgiesi7 

Medžiotoja gūžtelėjo. 

- Aš vis vien juos pribaigiu. 

- Tikro profesionalo požiūris. Tu tarnavai armijoje, Kihure. 

- Kadaise. - Ji nenorėjo galvoti apie praeitį. - Ką apie mane 
žinote? 

- Pakankamai daug. Tavo vyras, vardu Fazilas, irgi buvo ka- 
riškis. Jūs kovojote Skajaus Persvaroje, kol įvyko nelaimė. Dėl 
kanceliarinės klaidos pakliuvai į laivą, skrendantį Geltakmenio 
pusėn. Nelemta klaida išaiškėjo tuomet, kai pabudai, po dviejų 
dešimtmečių. Keliauti atgal nevertėjo, nes, tau grįžus į Persva- 
rą, Fazilas jau būtų pasenęs keturiasdešimčia metų. Jei tik nebū- 
tų padėjęs galvos viename iš mūšių. 

- Dabar jūs žinote, kodėl, tapus žudike, manęs nevargina 
košmarai. 

- O taip. Tu nesijautei skolinga nei visatai, nei jokiam kitam 
gyvam padarui. 

Kihurė nugurgė seiles. 

- Tokiam darbui jums nebūtina kariškė. Jums nė nereikia 
manęs. Nenutuokiu, ką privalėsiu nudėti, bet šią užduotį galėtų 
atlikti ir geresni savo srities specialistai. Na, taip, man nestinga 
įgūdžių. Į taikinį nepataikau tik kartą iš dvidešimties. Bet aš pa- 
žįstu žmonių, kurie pro šalį paleidžia vos vieną šūvį iš penkiasde- 
šimties. 

- Tu patenkini kiek kitokius mano poreikius. Noriu nusamdyti 
žmogų, kuriam labai knieti ištrūkti iš miesto. - Figūra kryptelėjo 
galva į šaldiklį. - Turiu omenyje labai ilgą kelionę. 

- Už sistemos ribų? 

- Taip. - Ji šnekėjo kantriu, globėjišku balsu, tarytum šį po- 
kalbį būtų repetavusi tuzinus kartų. - Jei konkrečiau, teks skristi 
dvidešimt šviesmečių. Iki Resurgamo. 

- Pavadinimas negirdėtas. 

- Aš būčiau nemaloniai nustebusi, jei tu žinotum, apie ką kal- 
bu. - Madmuazelei ištiesus ranką, už poros colių nuo jos delno 
nušvito gaublys, mirtinai pilkšvas pasaulis be jokių vandenynų, 
upių ar žalumos. Atmosferą atstojo plonytė arkos formos sruo- 
ga, matoma ties horizontu. Balzgana ašigalius užklojusi ledo dan- 
ga liudijo, jog Kihurė viso labo temato beorį palydovą. - Tai net- 
gi ne viena iš naujųjų kolonijų - bent jau ne kolonija mūsų supra- 
timu. Iki šiol Resurgamu niekas rimtai nesidomėjo. Bet dabar 
viskas pasikeitė. - Madmuazelė nutilo turbūt panūdusi surikiuoti 
savo mintis, svarstydama, kiek informacijos galima atskleisti šio- 
je stadijoje. - Į planetą kai kas atkeliavo - žmogus, pavarde Sil- 
vestis. 

- Jis priklauso garsiai giminei. 

- Vadinasi, žinai, kokią padėtį Geltakmenyje užima jo klanas. 
Puiku. Tai gerokai supaprastina reikalą. Silvestį rasi nesunkiai. 

- Tačiau darbas neapsiribos jo paieškomis? 

- Aišku, ne. - Madmuazelė sugriebė gaublį ir jį sutraiškė - 
tarp pirštų plūstelėjo dulkės. - Tikrai neapsiribos. 

4 
Naujosios Brazilijos karuselė, Geltakmenis, 
Eridano Epsilon sistema, 2546-ieji 


Voljova išlipo iš kelto, priklausančio “Begalybės nostalgijai", 
ir kartu su triumviru Hegaziu nužingsniavo tuneliu, išrantytu her- 
metiškais tarpikliais. Koridorius atvedė juos į besvorę pačiame 
karuselės centre esančią sferą, kurioje įsikūrė tranzitiniams ke- 
leiviams skirtas laukiamasis. 

Čia knibždėjo visos susiskaldžiusios žmonijos atmainos; re- 
gint stulbinantį sklandančių spalvų margumyną, susidarydavo 
įspūdis, lyg priešais nardytų išbadėjusios tropinės žuvelės. Ul- 
tros, kiberdangiai, jungėjai, demaršistai, vietiniai prekeiviai, kelei- 
viai, atsibeldę iš kitų sistemų, veltėdžiai, mechanikai lakiojo iš pir- 
mo žvilgsnio padrikomis trajektorijomis, bet niekuomet nesusi- 
durdavo, kad ir kaip grėsmingai priartėdavo vieni prie kitų. Kai 
kurie - jei tik leisdavo kūno struktūra - turėjo permatomus spar- 
nus, pritvirtintus po rankovėmis arba tiesiog prie odos. Ne taip 
linkę į avantiūrizmą skraidė su plonytėmis kuprinėmis, iš kurių 
veržėsi pagreitį suteikiančios dujų čiurkšlės, arba įsikibdavo į iš- 
sinuomotus miniatiūrinius vilkikus. Minioje zujo asmeniniai patar- 
nautojai, nešantys bagažą ir sulankstytus skafandrus, tuo tarpu 
sparnuoti, livrėjomis pasipuošę kapucinai ieškojo šiukšlių ir visas 
atliekas kišosi į sterbles. Orą virpino kiniška muzika, kuri išla- 
vinta klausa nepasižyminčiai Voljovai priminė vėjo blaškomų, itin 
nedarniai skambančių kurantų garsus. Po kojomis, už tūkstančių 
kilometrų, švytėjo Geltakmenis tarsi grėsmingas rusvai geltonas 
fonas. 

Voljova su Hegaziu kirto laukiamąjį ir pro materijai pralai- 
džią membraną pateko į muitinės sektorių, dar vieną sferą, kur 
tvyrojo nesvarumo būklė. Kiekvieną atvykėlį stebėdavo automa- 
tiniai sienas girliandomis išpuošę ginklai. Centrinę dalį užėmė 
perregimi burbulai, maždaug trijų metrų skersmens, ties pusiauju 
įtrūkę. Pora nusklendė link atvykėlių ir įtraukė juos į save. 

Voljovos burbule kybojo mažas mechaninis patarnautojas, 
japoniško kabuto šalmo formos, su galybe sensorių ir iš po apva- 

do styrančiais informaciją nuskaitančiais įrengimais. Triumviros 
nervai sudilgsėjo prietaisui pradėjus ją tikrinti - apėmė jausmas, 
tarytum jos galvoje kažkas būtų elegantiškai dėliojęs gėles. 

- Užfiksavau įsišaknijusias rusanglų lingvistines struktūras, 
tačiau akivaizdu, kad jūs dažniausiai naudojatės šiuolaikine is- 
panglų kalba. Ar ji tiks biurokratinėms procedūroms? 

- Taip, - patvirtinto Voljova pyktelėjusi, jog įtaisas sugebėjo 
aptikti netašytą gimtąją jos kalbą. 

- Tuomet šnekėsiu ispangliškai. Neskaitant šaltajam miegui 
reikalingų sistemų, neradau jokių smegenų implantų ar egzoso- 
matinės, jutimus modifikuojančios, įrangos. Galbūt, prieš pratę- 
siant pokalbį, jums reikėtų paskolinti implantą? 

- Tiesiog parodyk ekraną ir veidą. 

- Kaip pageidausite. 

Po šalmo apvadu nušvito veidas - moteriškas, baltas, su 
užuominomis į mongoliškus bruožus ir trumpais kaip Voljovos 
plaukais. Hegazis veikiausiai šnekėjos1 su ūsuotu, tamsiaodžiu, 
chimerišku vyriškiu, kuris savo išore priminė jį patį. 

- Jūsų asmens tapatybė, - tarė moteris. 

Voljova prisistatė. 

- Šioje sistemoje paskutinį kartą lankėtės... hmm, tuojau pa- 
tikrinsiu. - Veidas trumpam nudūrė akis žemyn. - Prieš aštuo- 
niasdešimt penkerius metus, 2461-aisiais. Ar aš teisi? 

Nekreipdama dėmesio į savo instinktus, Voljova pasviro ar- 
čiau ekrano. 

- Aišku, teisi. Juk tu - gama lygio simuliacija. Apsieikime be 
teatrališkų nesąmonių ir užbaikime reikalus. Aš turiu prekių; kuo 
ilgiau mane užlaikai, tuo daugiau esu priversta mokėti už tai, kad 
mūsų laivas sukasi aplink niekam tikusią mėšliną jūsų planetą. 

- Fiksuoju agresyvumą, - tarė moteris, rodos, brūkštelėdama 
pastabą į nematomą užrašų knygutę. - Jūsų žiniai, Geltakmenyje 
dauguma įrašų nepilni, nes duomenų bazes pažeidė maras. Pa- 
teikdama jums klausimą norėjau įsitikinti, jog atsidariau man rei- 
kalingą nepatikrintą bylą. - Patylėjusi ji pridūrė: - Beje, mano pa- 
vardė Vavilova. Sėdžiu skersvėjų varstomoje kontoroje su ap- 
kartusios kavos puodeliu ir paskutine cigarete. Mano dešimties 

valandų pamaina baigsis tiktai po kelių valandų. Viršininkas pa- 
galvos, jog žiūriu į darbą pro pirštus, jei neatmesiu dešimties žmo- 
nių prašymų. Kol kas pavariau tik penkis, bet per likusį laiką vi- 
liuosi įvykdyti savo normą. Todėl prašyčiau, kad gerai pagalvo- 
tumėte prieš nuspręsdama vėl pratrūkti pykčiu. - Moteris užsi- 
traukė cigaretę ir papūtė dūmus Voljovos pusėn. - Na? Pratęsi- 
me? 

- Atleiskit, aš maniau... - triumvira užsikirto. - Ar jūs dau- 
giau nesinaudojate muitininkų simuliacijomis? 

- Anksčiau naudojomės, - atsakė Vavilova. - Bėda ta, kad 
jos įsileisdavo per daug mėšlagalvių. 


Iš centrinės stoties dalies Voljova 19 Hegazis keliavo namo 
dydžio liftu, slystančiu vienu iš keturių spindulinių atšakų. Artė- 
jant link karuselės pakraščio, jų svoris pamažu didėjo. Vietinė 
traukos jėga prilygo Geltakmenio gravitacijai ir ne itin skyrėsi 
nuo ultroms įprasto žemiškojo standarto. 

Naujosios Brazilijos karuselė apskriedavo planetą per ketu- 
rias valandas - lėkdavo orbita, neturinčia jokių sąlyčio taškų su 
Rūdžių Juosta, kitaip tariant, šiukšlių žiedais, kurie susiformavo 
aplink Geltakmenį po maro. Ji buvo rato formos, labiausiai papli- 
tusio karuselės modelio, dešimties kilometrų skersmens, tūkstan- 
čio šimto metrų storio. Žmonių veikla kunkuliavo ratą supančia- 
me trisdešimties kilometrų ruože. Tokioje erdvėje tilpo padrikai 
išsimėtę miesteliai, nedidukės gyvenvietės, dekoratyviniai bonsai 
viršūnės slypėjo po melsvo sniego kepurėmis. Pastarieji stūksojo 
išraižyti kylančiose gyvenamojo ruožo sienose, idant būtų sukur- 
ta milžiniško atstumo iliuzija. Įgaubtąją rato dalį ir skliautinį per- 
matomą stogą skyrė pusė kilometro. Po lubomis, išraizgytomis 
metaliniais bėgiais, plaukė kompiuterio generuoti debesys. Šių 
sluoksniai ne tik imitavo planetinę atmosferą, bet ir padėdavo at- 
sikratyti slegiančio įspūdžio, kurį darydavo kreivo pasaulio vaiz- 
das. Voljovos manymu, jie neatrodė dirbtiniai, antra vertus, sa- 
vo akimis ji nė sykio nematė tikrų debesų, bent jau ne iš apa- 
čios. 

Pasišalinę iš lifto juodu atsidūrė terasoje, iškilusioje virš ka- 

ruselės pagrindo; pastatų, kurie grūdosi tarp stačių slėnio skar- 
džių, tankmėje. Pakraščio mieste, anot čionykščių. Akis rėžė ka- 
ruselės gyventojų įvairovę atspindinčių architektūrinių stilių gau- 
sa. Žemutiniame lygyje rikiavosi eilė rikšų, artimiausios vairuo- 
tojas malšino troškulį siurbdamas bananų sultis iš skardinės, kuri 
kiurksojo laikiklyje tarp taksi rankenų. Hegazis įteikė jam popie- 
riaus skiautelę su užrašytu kelionės tikslu. Vairuotojas prisikišo 
popiergalį prie juodų arti viena kitos įspraustų akių ir suurzgė tuo 
parodydamas, jog suprato, kur reikės važiuoti. Netrukus porelė 
jau dardėjo tarp elektrinių ir pedalinių nuolat susiduriančių trans- 
porto priemonių bei praeivių, kurie narsiai zujo iš pirmo žvilgsnio 
padrikame eismo sraute. Bent pusė Voljovos pastebėtų žmonių 
buvo ultranautai - blyškūs, laibo sudėjimo tipai, besipuikuojantys 
puošalų, tatuiruotėmis bei prekybiniais trofėjais. Niekas iš ultrų 
neišsiskyrė perdėm chimeriškomis savybėmis; na, nebent Hega- 
zis, ko gero, atstovaujantis pustuziniui labiausiai transformuotų 
žmonių visoje karuselėje. Ant daugumos viršugalvių, kaip įprasta 
ultroms, styrojo storos suveltos kasytės, iš kurių skaičiaus buvo 
galima spręsti, kiek sykių jiems teko lindėti šaldikliuose. Nema- 
žai jų vilkėjo apiplyšusius drabužius, idant pro dryksnius būtų ma- 
tyti protezai. Spoksodama į tuos keistuolius Voljova turėjo sau 
priminti, kad ji priklauso tai pačiai kultūrinei terpei. 

Ultros, žinoma, ne vieninteliai klajojo tarp žvaigždžių. Minio- 
je nestigo ir kiberdangių. Jie gyveno kosmose, tačiau nesiveržda- 
vo tapti erdvėlaivių įgulos nariais, todėl savo išvaizda nė iš tolo 
nepriminė pamėkliškų, dredus nešiojančių, senamadiškus požiū- 
rius puoselėjančių ultranautų. Akiratyje pasirodydavo ir kitų kul- 
tūrų žmonės. Pavyzdžiui, kiberdangiams giminingi ledlaužiai, su 
svetimomis padermėmis nenorintys bendrauti atsiskyrėliai, psi- 
chomodifikuoti taip, kad, plušant Koiperio žiedų zonoje, jų nekan- 
kintų slegianti vienatvė. Žiauniai, prie gyvenimo vandenyje pri- 
sitaikę žmonės, kvėpavo skystu oru ir skraidydavo nedideliems 
atstumams skirtais laivais, kur tvyrodavo aukšta traukos jėga. 
Vietinę sistemą prižiūrinčias policijos pajėgas sudarė nemenkas 
jų procentas. Kai kurie Žiauniai nė negalėjo alsuoti normaliu oru 
ir neįstengė judėti sausumoje, todėl laisvu nuo tarnybos metu jie 

keliaudavo milžiniškuose, roboto funkcijomis aprūpintuose rezer- 
vuaruose. 

O kur dar jungėjai, kilę iš grupuotės Marsą apgyvenusių 
eksperimentatorių, kurie metodiškai tobulino savo smegenis, ląs- 
teles keitė į mechanizmus, kol įvyko šis tas drastiška. Kažkuriuo 
momentu jungėjų sąmonė ėmė veikti nauju - pasak jų, transšvie- 
čiamuoju - režimu; šiuos pokyčius paspartino trumpas, tačiau 
daug aukų pareikalavęs karas. Iš minios jungėjai išsiskirdavo 
bioinžinierių gerokai padidintu kaukolės kiaušu; pro pakaušį va- 
gojančias gyslas išsisklaidydavo karščio perteklius, susikaupęs 
dėl galingų smegeninėje įmontuotų mechanizmų. Pastaruoju me- 
tu didžiagalvių gretos praretėjo, todėl jie traukdavo smalsuolių 
dėmesį. Kitos žmonijos grupuotės - pavyzdžiui, demaršistai, se- 
niai suvieniję jėgas su eksperimentatorių palikuonimis, - puikiai 
žinojo, kad gaminti šviesaeigių variklius mokėjo tiktai jungėjai. 

- Sustok čia, - įsakė Hegazis. Rikša nėrė link šaligatvio, kur 
prie sulankstomų staliukų įsitaisę raukšlėti seniai lošė kortomis ir 
žaidė dėliones. Tėškęs užmokestį į mėsingą vairuotojo delną 
Hegazis nusekė paskui Voljovą į barą. 

- “Žonglierius ir miglotis“, - perskaitė moteris holografinį 
ženklą. Projekcijoje, keistų ir fantasmagoriškų vaizdų fone, pa- 
matė nuogą iš jūros išbrendantį žmogų. Virš jo, danguje, kybojo 
juoda sfera. - Kokia čia skylė? 

- Ultros lankosi būtent tokiose užeigose. Verčiau prie to 
įprask. 

- Aišku. Geriau pagalvojus, smagiai nesijausčiau nė viename 
ultrų bare. 

- Ilja, tu nesijaustum smagiai niekur, kur nėra navigacinės 
sistemos ir aibės visagriaunančių pabūklų. 

- Tavo žodžiai man skamba kaip sveiko proto apibūdinimas. 

Į gatvę išsiveržė jaunuoliai, pažliugę prakaitu ir apsilieję kaž- 
kokiu skysčiu - Voljova slapta vylėsi, jog tai viso labo alus. Tur- 
būt užeigoje jie laužė rankas. Vienas spaudė prie krūtinės nuo 
peties nuplėštą protezą, kitas šlamino pluoštelį kupiūrų, matyt, 
laimėtų užeigoje. Abu puikavosi įprastais dredais, iš kurių spren- 
džiant, jiems dažnai tekdavo atsigulti į šaldiklius, ir tatuiruotėmis, 
simbolizuojančiomis tarpžvaigždines keliones. Žvelgdama į tuodu 

Voljova jautėsi kaip tikra senolė. Be to, ją apėmė pavydas. Var- 
gu ar porelė turėjo rimtų problemų; vyrukams turbūt terūpėda- 
vo, kur rasti patogią lovą ir gauti alkoholio. Hegazis teikėsi vieną 
sykį į juos dėbtelėti. Jaunuolius, nors ir siekiančius atrodyti kaip 
tikros chimeros, jis greičiausiai gąsdino, kadangi pašalietis nebū- 
tų galėjęs tiksliai pasakyti, kurios Hegazio kūno dalys nemecha- 
ninės. 

- Eime, - paragino jis Voljovą droždamas pirmyn. - Nekreipk 
dėmesio į trikdančias smulkmenas. 

Tamsiame bare plaukė dūmų debesys. Dėl sinergistinio 
triukšmingos muzikos poveikio - pulsuojančio burundiško ritmo, 
kurį paįvairino žmogaus dainavimas - ir kvapnių silpnų haliucino- 
genų Voljovai prireikė šiek tiek laiko, kol ji susiorientavo aplin- 
koje. Staiga Hegazis mostelėjo į užeigos kampą, kur atsilaisvino 
(tikras stebuklas!) vienas staliukas, ir moteris, nė kiek netrykš- 
dama entuziazmu, nusekė paskui jį. 

- Tu, žinoma, ketini prisėsti? 

- Neturiu iš ko rinktis. Mes privalome apsimesti, jog paken- 
čiame vienas kito draugiją - juk nenorėtume vietiniams pasirody- 
ti įtartini. 

Hegazis palingavo galva ir nusišypsojo. 

- Tu, Ilja, kažką turi savyje, antraip senų seniausiai būčiau 
tave nudėjęs. 

Voljova atsisėdo. 

- Nepatarčiau taip kalbėti prie Sadžakio. Jį siutina grasinimai 
triumvirato nariams. 

- Ne man reikėtų saugotis Sadžakio, jei kartais užmiršai. 
Tiek to, keiskime temą. Ką gurkšnosi? 

- Tai, ką sugebės apdoroti mano virškinimo traktas. 

Hegazis užsakė kelis gėrimus - nors organizme netrūko me- 
chaninių dalių, vartoti skysčius jis galėjo, - ir laukdamas, kol pri- 
statymo sistema juos atskraidins, pasiteiravo Voljovos: 

- Tave tebegraužia nerimas dėl Sudžikos? 

- Nesijaudink, - atšovė triumvira ant krūtinės sukryžiuodama 
rankas. - Sudžika man nekelia rūpesčių. Sadžakis vis vien pri- 
baigtų mūsų bendražygę anksčiau, nei man pavyktų ją paliesti 
pirštu. 

- Nenustebčiau, jeigu jis tau leistų pasismaginti su likučiais. 
- Gėrimai pasirodė organinio stiklo debesėlyje, kurį atgabeno ve- 
žimaitis, riedantis prie lubų pritvirtintais bėgiais. - Tu tikrai ma- 
nai, kad Sadžakis ją užmuštų? 

Voljova užsivertė gėrimą su malonumu nuplaudama kelio- 
nės dulkes. 

- Atvirai kalbant, jis be jokio sąžinės graužimo galėtų sudo- 
roti mus visus. 

- Anksčiau tu juo pasitikėdavai. Kodėl tavo požiūris pasikei- 
tė? 

- Nes nuo tada, kai vėl pašlijo kapitono sveikata, pasikeitė ir 
pats Sadžakis. - Ji nervingai apsidairė puikiai žinodama, jog ap- 
tariamas įgulos narys gali slankioti kur nors netoliese. - Ar žinai, 
jog prieš nelaimę jie abu lankėsi pas žonglierius? 

- Tavo nuomone, žonglieriai kažkaip pakoregavo Sadžakio 
sąmonę? 

Triumvira pagalvojo apie nuogą žmogų, brendantį iš žonglie- 
rių vandenyno. 

- Būtent tai jie ir daro, Hegazi. 

- Taip... jei pats nori. Anot tavęs, Saždakis nusprendė tap- 
ti žiauresnis? 

- Ne šiaip Žiauresnis. Tiesiog atsidavęs vienam reikalui. Da- 
bartinė kapitono būklė... - triumvira papurtė galvą, - ji simboliš- 
ka. 

- Ar pastaruoju metu kalbėjai su Sadžakiu? 

Klausimo potekstę Voljova suprato. 

- Ne... vargu ar jis rado, ko ieškojo. Šiaip ar taip, netrukus 
tai sužinosime. 

- O kaip tavosios paieškos? 

- Manęs nedomina koks nors konkretus individas. Svarbiau- 
sia, jog kandidatas būtų sveikesnio proto negu Borisas Nagornis. 
Nemanau, jog dėl to kils keblumų. - Ji nužvelgė baro lankytojus. 
Nors jie nepriminė tikrų pamišėlių, nė vienas nebuvo panašus į 
stabilios psichikos žmogų. - Bent aš taip viliuosi. 

Hegazis prisidegė cigaretę, pasiūlė užsirūkyti ir Voljovai. Ši 
pasimėgaudama traukė dūmą penkias minutes, kol tarp pirštų be- 

liko žėruojanti nuorūka. Per kitą sustojimą būtinai teks papildyti 
cigarečių atsargas, priminė sau triumvira. 

- Aš tik pradėjau ieškoti, - pagaliau prabilo ji. - Šitą reikalą 
privalėsiu sutvarkyti itin subtiliai. 

Hegazis supratingai nusišypsojo. 

- Nori pasakyti, jog rekrūtams nepasakosi, kokiu darbu jie 
užsiims? 

Voljova pašaipiai vyptelėjo. 

- Aišku, ne. 


Safyrais nusėtam kosminiam keltui nereikėjo skristi toli: at- 
siplėšęs nuo šeimyninio Silvesčių modulio laivas atliko trumpą 
tarporbitinį šuolį. Visgi suorganizuoti kelionę buvo pakankamai 
sunku. Kalvinas griežtai draudė sūnui bendrauti su padaru, nūnai 
tūnančiu institute, tarytum per savotišką užuojautos rezonansą 
jis pajėgtų apkrėsti Silvestį savo psichine būkle. Tačiau dvidešimt 
vienerių sulaukęs Silvestis pats spręsdavo, su kuo užmegzti pa- 
žintį. Kalvinas galėjo pasikarti arba sudeginti savo neuronus be- 
protystės lauže, į kurį ruošėsi šokti kartu su kitais septyniasde- 
šimt devyniais pasekėjais... tačiau jis nenurodinės sūnui, su kuo 
šiam matytis. 

Silvestis regėjo artėjantį MTI pavidalą ir suprato, jog vaizdi- 
nys nesusijęs su tikrove. Tai tik epizodas 1š jo biografijos. Paska- 
lė šiurkščiai nutraukė pasakojimą ir pareikalavo komentarų. Da- 
bar, tebekiurksodamas Kiuvjė kalėjime, mintimis jis klaidžiojo 
praeityje, matė save jauną. Iš sąmonės gelmių nelauktai išniro 
prisiminimai. Žmonės, besidomintys jo biografija, kurią Paskalė, 
žinoma, dar negreitai užbaigs, galės ją tirti įvairiausiais požiūriais 
ir interaktyvumo lygiais. Silvesčio istorija bus tokia įvairialypė ir 
smulkmeniška, jog mėgindami išanalizuoti bent vieną periodą iš 
jo praeities, tyrinėtojai turės paaukoti visą gyvenimą. 

Tiesą sakant, MTI atrodė lygiai taip pat, kaip Silvestis jį pri- 
siminė. Migločių Tyrimo Institutas, arba, paprasčiau kalbant, Sil- 
vesčio institutas, įkūrė savo organizacinį centrą rato formos 
amerikanų laikus menančioje struktūroje, nors per šimtmečius 
kiekvienas kubinis jo nanometras buvo daugybę sykių perdirb- 
tas. Iš rato stebulės kyšojo du pilki grybo kontūrų pusrutuliai, iš- 

varpyti dokais ir kukliomis apsaugos sistemomis, kurių egzistavi- 
mui neprieštaraudavo etinės demaršistų normos. Instituto pa- 
kraščiuose nestigo padrikai išsibarsčiusių gyvenamųjų modulių, 
laboratorijų, įstaigų, kurias dengė storas polimerinio chitino 
sluoksnis ir jungė raizginys tunelių bei vamzdžių, apgaubtų bliz- 
gančiu kalogenu. 

- Viskas gerai. 

- Tikrai taip manai? - iš tolumos atsklido Paskalė balsas. 

- Mano prisiminimuose jis išliko būtent toks, - atsakė Silves- 
tis. 

- Dėkui, aš... na, šis darbas buvo lengvas. Dokumentuose 
radome MTI brėžinius, be to, Kiuvjė gyvena keli žmonės, paži- 
noję tavo tėvą. Pavyzdžiui, Žanekenas. Sunkiausia nustatyti, kas 
nutiko vėliau - mes Žinome tik tiek, ką jiems papasakojai sugrį- 
Žęs. 

- Esu tikras, jog nuodugniai išnagrinėjote kiekvieną mano 
žodį. 

- Pats pamatysi... anksčiau ar vėliau. 

Kosminis keltas susijungė su doko šliuzu. Koridoriuje lūku- 
riavo instituto saugumu besirūpinantys patarnautojai, kurie patik- 
rino jo tapatybę. 

- Kalvinas neapsidžiaugs, - pareiškė Gregoris, instituto ūk- 
vedys. - Bet tave, žinoma, jau per vėlu siųsti namo. 

Per pastaruosius porą mėnesių jie kartojo tą patį ritualą du 
ar tris sykius. Gregoris visuomet nusiplaudavo rankas. Palydo- 
vo, galinčio nuvesti Silvestį tuneliais ten, kur instituto darbuotojai 
saugojo tą būtybę, daugiau nereikėjo. 

- Tau nėra ko jaudintis, Gregori. Jei tėvas ant tavęs užsirūs- 
tins, tiesiog pasakyk jam, kad liepiau mane įleisti. 

UŪkvedys kilstelėjo antakius; aplink jį sūkuriuojančiose emo- 
cijas fiksuojančiose hologramose nušvito šypsenos. 

- Argi tai ne tiesa, Denai? 

- Aš tik stengiuos elgtis draugiškai. 

- Neverta, berneli. Mums visiems būtų geriau, jei sektum 
tėvo pėdsakais. Kai gyveni normalaus totalitarinio režimo sąly- 
gomis, bent jau Žinai savo vietą. 

Jis sugaišo dvidešimt minučių, kol įveikė tunelius, judėdamas 

link pakraščio zonos, aplenkdamas mokslininkų sektorius, kur 
pagrindinę Miglynų mįslę bergždžiai bandė įminti mąstytojų - 
žmonių ir mašinų - komandos. Nors visus iki šiol aptiktus Migly- 
nus supo MTI stebėjimo stotys, didžiuma informacijos buvo ap- 
dorojama ir kaupiama Geltakmenio apylinkėse. Čia užgimdavo 
įmantrios teorijos, kurias mėgindami pagrįsti mokslininkai kruopš- 
čiai analizuodavo skurdžius, bet nepaneigiamus faktus. Visos te- 
orijos gyvuodavo neilgiau kaip kelerius metus. 

Čionykščiai laikė būtybę, kurią Silvestis ketino aplankyti, 
saugomame priestate, pačiame instituto pakraštyje; vietiniai pa- 
sistengė, idant kalinys gyventų erdvioje patalpoje, bet vargu ar jis 
pajėgė įvertinti tokią dovaną. Tas padaras buvo vardu... tiksliau, 
jis buvo vardu Filipas Laskajas. 

Nūnai pas jį mažai kas lankydavosi. Nors pirmosiomis die- 
nomis po Laskajaus sugrįžimo svečių netrūko. Jų srautas atslūgo 
paaiškėjus, jog kvotėjai nesugebės išgauti visiškai jokios infor- 
macijos. Tas faktas, jog paskutiniu metu Laskajumi beveik nie- 
kas nesidomėjo, buvo į naudą Silvesčiui. Be abejo, sąlygiškai re- 
tų viešnagių - vieną ar porą sykių per mėnesį - neužteko, kad 
pavyktų užmegzti bent kiek artimesnį ryšį tarp Silvesčio ir to pa- 
daro, kuriuo tapo Laskajas. 

Priestate, po dirbtiniu dangumi, žvilgančiu tamsiai mėlynu ko- 
balto atspalviu, vešėjo sodas. Švelnaus generuojamo vėjo šuo- 
ruose tilindžiavo varpeliai, kybantys ant arkos formos atžalyną 
supančių medžių. 

Projektuotojai aprūpino sodą takeliais, alpinariumais, kalve- 
lėmis, medžių šakas prilaikančiais pinučiais, tvenkiniais su auk- 
sinėmis žuvytėmis, todėl kulniuojant keliu, vedančiu iš šio labirin- 
to link Laskajo, tekdavo užtrukti nemažiau kaip minutę. Galų 
gale nusigavęs iki tikslo Silvestis visada rasdavo Filipą tokios pa- 
čios būsenos: nuogą arba pusnuogį, purviną, pirštus išsitepliojusį 
įvairiomis pieštukų ir kreidelių spalvomis. Svečias žinodavo, jog 
artėja prie Laskajaus, kai pamatydavo ant tako grindinio prike- 
verzotus sudėtingus simetrinius raštus ar kažką panašaus į kali- 
grafinius kinų - o gal sanskrito - ženklus. Kartais pastarieji pri- 
mindavo simbolius iš Būlio algebros arba semaforą. 

Kažkuriuo momentu už kelio vingio jis pastebėdavo Laskają, 

braižantį eilinį piešinį arba įnirtingai trinantį kraigalionę, ties kuria 
ką tik plušėjo. Veide atsispindėdavo susikaupimą spinduliuojanti 
grimasa, įsitempdavo kiekvienas kūno raumuo, pats procesas 
vykdavo visiškoje tyloje, neskaitant varpelių skambesio, vandens 
teškėjimo ar tylaus gremžimo, kurį jis išgaudavo kreidelėmis 
braukydamas grindinį. 

Silvestis turėdavo laukti ištisas valandas, kol Laskajas at- 
kreipdavo į svečią dėmesį - tiesiog trumpam pasukdavo galvą. 
Veido bruožai visuomet sušvelnėdavo, o lūpose vienai sekundei 
nušvisdavo šypsena, bylojanti apie pasididžiavimą savimi, o gal 
pasitenkinimą arba apie kažką tokio, ko Silvestis nepajėgė suvokti. 

Po akimirkos Laskajas vėl puldavo teplioti taką kreidelėmis. 
Žvelgdamas į jį niekas neatspėtų, jog tai - vienintelis žmogus, ku- 
ris sugebėjo nusigauti iki Miglyno paviršiaus ir sugrįžti gyvas. 


- Aš nesitikiu, jog užduotį įvykdysiu lengvai, - tarė Voljova, 
pagaliau numalšinusi troškulį, - bet anksčiau ar vėliau vis vien ką 
nors užverbuosiu. Jau paskleidžiau informaciją apie numatomą 
mūsų kelionės tikslą. Apie darbą užsimenu tik tiek, kad jį atlie- 
kančiam žmogui reikės implantų. 

- Tačiau tu nesiruoši priimti pirmo pasitaikiusio po ranka? - 
paklausė Hegazis. 

- Aišku, ne. Nors kandidatai to nežinos, aš tikrinsiu, ar jie tu- 
ri karinės patirties. Mums nereikalingi tokie, kurie palūžtų dėl 
menkiausių nesklandumų arba nebūtų įpratę prie drausmės. - Ji 
pamažu atsipalaidavo, prisivertė išvyti iš galvos slegiančias min- 
tis apie Nagornį. Ant scenos grojo mergina, auksiniu trikūgiu 1š- 
gaunanti įmantrias, susipynusias ragas. Voljovos niekada per 
daug netraukė muzika, bet dabar matematiškai tikslus, melodinis 
induistų modelis privertė ją trumpam užmiršti išankstinį savo nu- 
sistatymą. - Neabejoju, jog mums pasiseks. Šiuo metu derėtų 
nerimauti tiktai dėl Sadžakio. 

Hegazis ūmai linktelėjo į tarpdurį, tokį tviskantį, kad Voljova 
turėjo prisimerkti. Šviesos fone juodavo didingos figūros silue- 
tas. Žmogus vilkėjo tamsų kulkšnis siekiantį apsiaustą; ant gal- 
vos buvo užsimaukšlinęs šalmą, dėl švytėjimo primenantį nimbą. 


98 


Jo profilį įstrižai kirto ilga, lygi lazda, kurią vyriškis gniaužė abie- 
jomis rankomis. 

Komusas paniro į tamsą. Tai, kas priminė kendo, pasirodė 
besąs bambukinis šakuhakis, tradicinis muzikos instrumentas. 
Žaibiškais įgudusiais judesiais jis įkišo fleitą į makštis, po ap- 
siausto klostėmis, ir lėtai, iškilmingai nusiėmė pintinį šalmą. Ko- 
muso veidas slypėjo prieblandoje. Nuo briliantino žvilgantys 
plaukai buvo surišti į dalgio formos uodegėlę. Akis dengė apta- 
kūs žudiko akiniai, kuriuose, prisitaikydami prie užeigos apšvie- 
timo, sušmėžavo infraraudonuosius spindulius fiksuojantys sen- 
soriai. 

Muzika bematant nutilo. Mergina su trikūgiu išgaravo 1š sce- 
nos, tarsi mostelėjus burtų lazdele. 

- Jie mano, jog tai policijos reidas, - burbtelėjo Hegazis. Ba- 
ro lankytojai taip prityko, kad jam nė nereikėjo kelti balso. - Vie- 
tiniai farai siunčia krepšiagalvius, kai patys nenori teptis rankų. 

Komusas nužirgliojo per patalpą, užtamsintomis akimis ieš- 
kodamas Hegazio ir Voljovos staliuko. Jo galva, regis, judėjo at- 
skirai nuo kūno kaip tam tikros rūšies pelėdų. Vyriškis tarsi sly- 
do grindimis, užuot Žžingsniavęs. Jam artėjant prie ultrų, tebuvo 
girdėti apsiausto šiugždėjimas. Hegazis atsainiai išspyrė iš po 
staliuko laisvą kėdę ir abejingai užsitraukė cigaretę. 

- Malonu tave matyti, Sadžaki. 

Atvykėlis padėjo pintinį šalmą šalia jų stiklų, nusiplėšė nuo 
veido akinius. Prisėdo ant kėdės ir spragtelėjęs sau į pasmakrę 
paragino aplinkinius užsiimti savais reikalais. Gan greitai salėje 
įsitvyrojo įprastas triukšmo lygis, nors baro svečiai protarpiais vis 
dėlto pašnairuodavo į trijulę. 

- Gaila, kad negalime išgerti atšvęsdami sėkmingą darbų pa- 
baigą, - pratarė Sadžakis. 

- Negalime? - Hegazis nutaisė tokią nevilties išraišką, kokią 
tik įstengė pademonstruoti modifikuotas jo veidas. 

- Deja, ne. - Sadžakis pažvelgė į nugertus stiklus, ištiesė 
ranką, čiupo Voljovos porciją ir išmaukė likučius. - Aš truputį 
pasižvalgiau, kaip patys supratote iš mano maskuotės. Silvesčio 
niekur neradau. Jo netgi nėra čionykštėje sistemoje. Tiesą sa- 
kant, jis dingo iš šito regiono prieš penkiasdešimt metų. 

- Penkiasdešimt metų? - švilptelėjo Hegazis. 

- Silvesčio pėdsakai seniausiai atšalę. - Voljova stengėsi ne- 
išduoti piktdžiugos, tačiau ji visada Žinojo, jog tokios galimybės 
atmesti nevalia. Kai Sadžakis liepė nuskraidinti šviesaeigį į Gel- 
takmenio sistemą, jis rėmėsi turima informacija, kuri jau tuomet, 
prieš kelis dešimtmečius, buvo gerokai pasenusi. 

- Taip, - atsakė Sadžakis, - bet ne tokie atšalę, kaip tu gal- 
voji. Aš tiksliai žinau, kur Silvestis nukeliavo. Nėra jokio pagrin- 
do manyti, kad jis iš ten išsikraustė. 

- Apie ką tu kalbi? - sunerimusi pasitikslino Voljova. 

- Apie Resurgamo planetą. - Sadžakis padėjo jos stiklą ant 
stalo. - Štai kur link skrisime, brangūs kolegos. Ir turiu pridurti, 
jog mūsų laukia ilga kelionė. 


Jis vėl nugrimzdo į praeitį. 

Šį kartą sugrįžo į senesnius laikus, kai jam tebuvo dvylika. 
Paskalė pateikdavo prisiminimus nenuosekliai. Akivaizdu, jog 
sudarinėjo biografiją neatsižvelgdama į tokias smulkmenas, kaip 
linijinis laikas. Iš pradžių Silvestis jautėsi praradęs orientaciją, 
nors kam kitam, jei ne jam, derėjo pažinti savo paties istoriją. 
Tačiau sąmyšis po truputį užleido vietą suvokimui, jog Paskalė 
elgėsi teisingai vertindama jo praeitį kaip sutrupėjusią įvairiai 
traktuojamų įvykių mozaiką, kaip akrostichą, pilną galimų inter- 
pretacijų. 

Ėjo 2373-ieji metai. Pirmąjį Miglyną Bernsodotiras atrado 
vos prieš porą dešimtmečių, per kuriuos užgimė visiškai nauji su 
šia paslaptimi susiję akademiniai dalykai, aibė valstybinių ir pri- 
vačių tyrimo agentūrų. Be Migločių Tyrimo Instituto, arba Sil- 
vesčio instituto, egzistavo tuzinai panašių organizacijų, tačiau jį 
rėmė viena turtingiausių ir galingiausių šeimų visose žmonių ko- 
lonijose. Tiesa, persilaužimą nulėmė ne gerai apgalvoti milžiniškų 
mokslinių centrų veiksmai, o vienas beprotiškai savo darbui at- 
sidavęs žmogus, Filipas Laskajas, MTI mokslininkas, triūsęs sto- 
tyje šalia Miglyno - dabar pavadinto jo pavarde, - Banginio Tau 
sektoriuje. Negana to, Laskajas priklausė komandai delegatų, 
kurie buvo ruošiami keliauti į Miglyną, nors niekas netikėjo, jog 
tokia diena kada nors išauš. Šiaip ar taip, egzistavo tiek delegatai, 

tiek laivas, turintis juos nuskraidinti likusius penkis šimtus milijo- 
nų kilometrų iki planetos, jei tiktai stebėtojams būtų atsiųstas 
kvietimas. 

Laskajas nusprendė nelaukti. 

Jis pavogė kontaktui skirtą MTI erdvėlaivį. Aplinkiniai per 
vėlai susigaudė, kas atsitiko. Niekas nenorėjo sunaikinti laivo 
nuotolinio valdymo būdu, nes baiminosi, jog Miglynas galėtų tai 
palaikyti agresijos protrūkiu. Štai kodėl instituto galvos apsi- 
sprendė viską palikti likimo valiai. Niekas nesitikėjo, kad Laska- 
jas įstengs parsigauti atgal gyvas. Ir nors fiziškai jis nenukentėjo, 
skeptikai iš dalies buvo teisūs, kadangi narsuolis grįžo praradęs 
didžiumą sveiko proto. 

Laskajas beveik pasiekė Miglyną, kai kažkokia jėga nustū- 
mė jį šalin - nuo paviršiaus kontaktinį laivą beskyrė vos kelios 
dešimtys tūkstančių kilometrų, nors stoties mokslininkai negalėjo 
tiksliai pasakyti, kur užsibaigdavo kosminė erdvė ir prasidėdavo 
Miglynas. Visgi niekas neabejojo, jog Laskajas tapo pirmuoju 
žmogumi - tiesą pasakius, pirmąja gyva būtybe, - kuriam pavyko 
taip priartėti prie Miglyno. 

Tačiau jam teko sumokėti siaubingai aukštą kainą. 

Tai, kas sugrįžo į MTI stotį, sunku buvo pavadinti žmogumi. 
Priešingai nei ankstesnius keliauninkus, Miglyno pasienyje vieš- 
pataujanti jėga nepavertė jo kūno mėsos koše ir neišdraskė į sku- 
telius, užtat taip paveikė sąmonę, kad iš Laskajo asmenybės nie- 
ko neliko - na, nebent vienas kitas menkavertis aspektas, kuris 
tik išryškino visumos stoką. Smegenys funkcionavo pakankamai 
normaliai, kad jis galėtų egzistuoti be mechanizmų pagalbos; ju- 
dinamuosius raumenis Laskajas tebevaldė. Deja, intelektas išsi- 
trynė. Į aplinką jis pradėjo reaguoti kaip paprastas gyvulys; ro- 
dės, nė nesuvokė, kas atsitiko; nejautė laiko tėkmės; neišsaugojo 
gebėjimo įsiminti įvykius ir atgaivinti tuos, kuriuos patyrė prieš 
skrydį į Miglyną. Įgarsinti mintis vis dar pajėgė, bet žodžiai ar 
netgi sakinių nuotrupos, retsykiais išsprūstantys iš jo burnos, 
skambėjo visiškai beprasmiškai. 

Laskają - arba tai, kas iš jo liko - sugrąžino į Geltakmenio 
sistemą, vėliau į MTI stotį, kur medicinos ekspertai desperatiš- 
kai bandė sumąstyti teoriją, galinčią paaiškinti, kas nutiko. Paga- 

liau, veikiau užvaldyti nevilties, negu padarę logiškas išvadas, jie 
nutarė, kad Laskajo smegenyse sukauptos informacijos tanku- 
mo nepalaikė fraktalinis, pakoreguotas Miglyną supantis erdvė- 
laikis. Į jį įsiskverbusi sąmonė buvo padrikai išnarstyta kvanti- 
niame lygmenyje, nors molekuliniai organizmo procesai pastebi- 
mai nepasikeitė. Laskajas tapo panašus į tekstą, kurį neteisingai 
transkribavo - taip prastai, kad jis prarado didžiumą prasmės, - 
paskui vėl suteikė įprastą pavidalą. 

Vis dėlto Laskajas buvo ne paskutinis, siekęs įgyvendinti sa- 
vižudišką misiją. Nenumaldomai augo jį garbinančių sekėjų gre- 
tos, tarp kurių sklandė gandas, jog nors išoriškai iš kelionės su- 
grįžęs narsuolis priminė silpnaprotį, atsidūręs arti Miglyno jis pa- 
tyrė kažką panašaus į nirvaną. Kartą ar porą sykių per dešimt- 
metį žinomų Miglynų apylinkėse atsirasdavo entuziastų, trokš- 
tančių pakartoti Laskajo žygdarbį. Deja, visais atvejais rezultatai 
būdavo apgailėtinai vienodi; nutrūktgalviai neįstengdavo nuke- 
liauti toliau nei pats Laskajas. Laimingieji grįždavo netekę pusės 
smegenų vingių; tie, kuriems nepasisekdavo, išvis neparsigauda- 
vo atgal arba juos atskraidindavo tokie sumaitoti laivai, kad šiuo- 
se žlegsinčios žmonių liekanos atrodydavo kaip lašišos spalvos 
košė. 

Laskajo kultas klestėjo, bet jį patį žmonės greitai užmiršo. 
Matyt, mintis apie besiseiliojantį, pamišėliškai vapantį garbinimo 
objekto prototipą priversdavo juos pasijusti nejaukiai. 

Bet Silvestis neišvijo Laskajo iš savo galvos. Netgi priešingai 
- užsidegė noru išgauti iš bepročio gyvybiškai svarbią tiesą. Dėl 
savo šeimyninių ryšių galėjo su juo matytis, kada užsimanęs, su 
sąlyga, jog nepaisys Kalvino draudimų. Taigi Silvestis užsukdavo 
į instituto priestatą, kantriai lūkuriuodavo, kol Laskajas teplioda- 
vo takelį, akylai ieškodavo bent menkiausios užuominos, kurią 
keistuolis, be jokių abejonių, turėjo kada nors palikti ant grindi- 
nio. 

Už parodytą kantrybę jam buvo atsidėkota ne šiaip kokia 
menkaverte užuomina. 

Nežinia, kiek laiko Silvestis praleido priestate, kol laukimas 
pagaliau atsipirko. Kad ir kaip atidžiai jis stengėsi stebėti Laskajo 
braižinius, kuo toliau, tuo sunkiau sekėsi tai daryti. Dėmesys ne- 
numaldomai atslūgdavo lygiai taip pat kaip spoksant į abstrakčius 

paveikslus. Tą dieną Laskajas įpusėjo keverzoti šeštąją ar sep- 
tintąją beprasmišką mandalą darbuodamasis su sau būdingu 
karštligišku atsidavimu, kai netikėtai, be jokio įspėjimo, jis atsisu- 
ko į Silvestį ir paskelbė: 

- Išeitį gali pasiūlyti žonglieriai, daktare. 

Nustėręs Silvestis nepajėgė išspausti nė žodelio. 

- Visa tai man paaiškino, - nerūpestingai tęsė Laskajas, - kai 
buvau Apreiškimų Erdvėje. 

Silvestis prisivertė linktelėti, kiek įmanoma natūraliau. Kaž- 
kuri, ramybę tebespinduliuojanti, sąmonės dalis atpažino ištartą 
frazę. Kiek tyrinėtojams pavyko susigaudyti, būtent taip dabar 
Laskajas vadino Miglyno pasienį - “erdve"', kurioje jam teko re- 
gėti “apreiškimus"", itin painius ir nesuvokiamus. 

Nūnai rodės, kad jo liežuvis atsirišo. 

- Kadaise migločiai keliavo tarp žvaigždžių, - kalbėjo Laska- 
jas. - Panašiai kaip mes. Jie priklausė senovinei rasei ir klajojo 
kosmose daugybę milijonų metų. Žinai, savo išvaizda tos būty- 
bės nė iš tolo nepriminė žmonių. - Nutilęs jis pakeitė mėlyną 
kreidelę į purpurinę, kuria, įkišta tarp kojų pirštų, toliau braižė sa- 
vo mandalą. Ant švarios tako dalies laisvąja ranka įniko paišyti 
šarvuoto nesimetriško padaro su gausybe galūnių bei čiuptuvų 
kontūrus. Ir čia nežemiška kosmosą išbraidžiusi būtybė? Vei- 
kiau kažkoks monstras iš prekambro vandenyno. 

- Tai miglotis? - virpėdamas iš susijaudinimo paklausė Sil- 
vestis. - Tu išties buvai su juo susitikęs? 

- Ne, juk aš nesugebėjau prasiskverbti į Miglyną, - atsakė 
Laskajas. - Tačiau jie su manimi bendravo. Atskleidė mano są- 
monei, kas esantys, pateikė daug informacijos apie savo istoriją 
ir prigimtį. 

Silvestis atplėšė akis nuo košmariško pavidalo. 

- Kuo čia dėti žonglieriai? 

- Sąmonės žonglieriai egzistuoja jau ilgą laiką, ir jie aptinka- 
mi įvairiuose pasauliuose. Šioje galaktikos dalyje visoms kosmo- 
se keliaujančioms kultūroms anksčiau ar vėliau teko su jais su- 
sidurti. - Laskajas patapšnojo eskizą. - Ir mums, ir, žinoma, mig- 
ločiams. Ar supranti, ką sakau, daktare? 

- Taip... - bent jis tuo tikėjo. - Bet ne pačią esmę. 

Laskajas šyptelėjo. 

- Žonglieriai atsimena visus, kurie juos aplanko - iki pasku- 
tinės ląstelės ir neuroninės jungties. Tokie jau tie žonglieriai. Ne- 
įsivaizduojamo masto biologinė archyvavimo sistema. 

Taiklus pastebėjimas, dingtelėjo Silvesčiui. Žmonės ne itin 
daug žinojo apie žonglierius, jų funkcijas ir kilmę. Bet nuo pat 
pradžių buvo akivaizdu, jog savo vandenynų matricose jie pajė- 
gia išsaugoti Žmonių asmenybes. Tad bet kuris, paniręs į žonglie- 
rių jūrą - per maudynes leisdamas sunaikinti ir vėl atkurti savo 
esybę, - tam tikra prasme tapdavo nemirtingas. Vėliau jo sąmo- 
nės įrašą žonglieriai galėdavo perkelti į kitą žmogišką būtybę. 
Per biologinį sudėtingą procesą saugojami įrašai užsikrėsdavo 
milijonais svetimų, subtiliai vienas kitą įtakojančių įspūdžių. Vos 
pradėjus tyrinėti žonglierius paaiškėjo, kad vandenyne slypi ir ne- 
žemiškų padarų sąmonės; į plaukikų mintis prasismelkdavo 
užuominų nuotrupos į svetimumą. 

- Ką gi, žonglieriai įsiminė migločius, - tarė Silvestis. - Kokia 
mums iš to nauda? 

- Didesnė, nei įsivaizduoji. Gal migločiai ir atrodė kitoniškai, 
tačiau jų sąmonės sandara iš dalies priminė mūsiškę. Nekreipk 
dėmesio į fizinę išraišką, pasistenk suprasti, jog tai - visuomeniš- 
kos būtybės, turėjusios kalbą ir panašiai suvokusios aplinką. 
Žmogui galima įkvėpti migločių mintis, bent jau iki tam tikro 
laipsnio, tuo pačiu jo nenužmoginant. - Laskajas vėl įsmeigė 
žvilgsnį į Silvestį. - Žonglieriai sugebėtų įdiegti neuroninę miglo- 
čių kopiją į žmogiškas smegenis. 

Negi Laskajas turėjo omenyje, jog norėdamas užmegzti ryšį 
su svetimu padaru privalėtum juo tapti? Nuo tokios minties nu- 
kratė šiurpas. 

- Kaip tai mums padėtų? 

- Miglynas jūsų nenužudytų. 

- Kodėl? 

- Suprask, jog Miglynas tėra apsauginė struktūra. Šioje glūdi 
ne vien migločiai, bet ir technologijos, pernelyg galingos, kad 
joms būtų galima leisti pakliūti į blogas rankas. Ištisus milijonus 
metų migločiai šukavo galaktiką ieškodami kenksmingų išnyku- 
sių kultūrų paliktų dalykų, kurių nė nepajėgčiau apibūdinti... kurie 
kitados tarnavo gėriui, bet galėjo būti panaudoti kaip neapsako- 

mai siaubingi ginklai. Jie stengėsi, jog naujosios rasės negautų tų 
technologijų: priemonių, suteikiančių galimybę manipuliuoti erd- 
vėlaikiu, judėti greičiau už šviesą... tokių dalykų, kokius tik suge- 
bi įsivaizduoti. 

Nejau tai tiesa, paklausė savęs Silvestis. 

- Vadinasi, Miglynai įkūnija lobių skrynias, kurių raktus gau- 
na tiktai labiausiai išsivysčiusios rasės? 

- Ne tik. Jie ginasi nuo įsibrovėlių. Miglyno pasienis tarsi gy- 
va būtybė, reaguojanti į mintis tų, kurie mėgina į ją įsiskverbti. 
Jei sąmonės modelis neprimena migločiaus... ji 1masi atsakomųjų 
veiksmų. Taip iškreipia vietinį erdvėlaikį, kad gravitacinė jėga 
galėtų perplėšti tave perpus, daktare. Tačiau esybę su tinkamu 
sąmonės modeliu Miglynas įsileidžia, apsaugo ją ramios erdvės 
nišoje. 

Logiškos išvados Silvestį pritrenkė. Jei mąstysi kaip miglo- 
tis, prasmuksi pro apsaugą... ir pažvelgsi į spindintį lobyno turinį. 
Na ir kas, kad, migločių įsitikinimu, žmonės dar nepribrendę už- 
valdyti šių turtų? Jei tau pakanka proto sugalvoti, kaip atverti lo- 
bių skrynią, nejau tai neduoda teisės pasisavinti radinius? Anot 
Laskajo, migločiai įsijautė į galaktikos globėjų vaidmenį nuspren- 
dę įslaptinti kenksmingas technologijas. Bet kas jų prašė? Staiga 
Silvesčio galvoje sukirbėjo dar vienas klausimas. 

- Kodėl jie tau suteikė tokias Žinias, jei visa tai, kas slypi 
Miglynuose, reikia bet kokia kaina apsaugoti? 

- Aš nenutuoktu, ar jų žingsnis buvo iš anksto apgalvotas. 
Užtvara, supanti mano vardu pavadintą Miglyną, klaidingai nu- 
statė, jog nesu svetimas. Bent jau trumpam. Galbūt ji sugedo, o 
gal tenykščius mechanizmus... hmm... sutrikdė mano sąmonės 
būsena. Kai pradėjau skverbtis į Miglyną, tarp mūsų ėmė cirku- 
liuoti informacija. Štai kaip sužinojau, kas tūno kitoje užtvaros 
pusėje ir kokiu būdu galima pergudrauti gynybinę sistemą. Šitų 
duomenų mašinos neišgautų. - Paskutinė pastaba, regis, atskli- 
do iš niekur; žodžiai akimirką tarsi kybojo ore, kol Laskajas vėl 
pratęsė: - Tačiau Miglyną apėmė įtarimas, jog esu nepageidau- 
jamas svečias, todėl jis išspyrė mane atgal į kosminę erdvę. 

- Kodėl paprasčiausiai neužmušė? 

- Turbūt ne visiškai pasikliovė savo nuomone. - Jis šiek tiek 

patylėjo. - Apreiškimų Erdvėje pajutau abejones. Aplink mane 
kunkuliavo ginčai; argumentai šmėkščiojo greičiau už mintį. Ga- 
lop pergalę pasiekė atsargumas. 

Atėjo eilė klausimui, kuris Silvesčiui sukosi ant liežuvio ga- 
lo nuo tada, kai Laskajas prasižiojo. 

- Kodėl taip ilgai nieko nepasakojai? 

- Atsiprašau dėl savo uždarumo. Pirmiausia privalėjau apdo- 
roti žinias, kurias migločiai perdavė mano sąmonei. Informacija 
pateikta jų kalba, o ne mūsiške. - Jis padvejojo, žvilgtelėjo į dė- 
melę, sudarkiusią matematiškai tyrą mandalą. Po sekundės pa- 
laižė pirštą ir ištrynė nereikalingą brūkšnį. - Šią užduotį atlikau 
nesunkiai. Vėliau turėjau prisiminti, kaip žmonės bendrauja, - 
Laskajas įbedė į Silvestį gyvuliškas akis, kurias pridengė nean- 
dertalietiški kaltūnai. - Tu gražiai su manimi elgeisi, priešingai ne- 
gu kiti. Buvai kantrus. Pamaniau, jog mano žinios tau praverstų. 

Silvestis pajuto, jog užsižiebusi sveiko proto kibirkštis gali 
netrukus užgesti. 

- Kaip įtikinti žonglierius, kad jie mums įdiegtų migločių są- 
monės modelį? 

- Visai paprastai. - Laskajas kinktelėjo galva piešinio pusėn. 
- Įsidėmėk figūrą ir plaukdamas jūroje atgaivink ją mintyse. 

- Daugiau nieko nereikia? 

- To užteks. Sąmonėje užfiksuotas figūros vaizdas nurodys 
žonglieriams, ko tau reikia. Žinoma, neužmiršk atsidėkoti. Tokių 
reikšmingų paslaugų jie nedalina veltui. 

- Atsidėkoti? 

Įdomu, pagalvojo Silvestis, kaip įmanoma įsiteikti esybei, ku- 
ri primena jūržolių ir dumblių salą? 

- Ką nors sugalvosi. Tik pasirūpink, kad dovanoje nestigtų 
informacijos. Antraip sukelsi žonglieriams nuobodulį. Siūlyčiau 
jiems neįgristi. - Silvesčiui knietėjo pateikti dar ne vieną klausi- 
mą, bet Laskajas įsispigino į savo piešinius. - Tai viskas, ką no- 
rėjau pasakyti, - užbaigė. 

Jis nutilo ir daugiau nė sykio nekalbėjo nei su Silvesčiu, nei 
su kitais žmonėmis. Po mėnesio Filipą Laskają rado nuskendu- 
sį tvenkinyje. 

* * * 


- Ei! - sušuko Kihurė. - Ar čia kas nors yra? 

Ji suprato tik tiek, kad pabudo. Iš gilaus, ilgo ir šalto miego, 
neturinčio nieko bendra su snauduliu. Atsikėlus iš šaldiklio, są- 
monė trumpam įstrigdavo amnezijos stadijoje - neužmirštamą bū- 
seną teko patirti anksčiau, kai ji atsigaivelėjo Geltakmenio apy- 
linkėse. Fiziologinių ir nervų sistemos pakitimų su niekuo nesu- 
maišysi. Kriogeninės kameros niekur nebuvo matyti - Kihurė gu- 
lėjo ant kušetės su drabužiais, - kita vertus, ją, dar neatgavusią 
sąmonės, bet kas galėjo čia atnešti. Kas? Ir kur ji atsidūrė? Mo- 
terį užvaldė jausmas, tarytum prisiminimus į šukes būtų išsprog- 
dinusi granata. Visgi aplinka iš dalies atrodė pažįstama. 

Kažkieno koridorius? Kad ir kas tai būtų, jame stūksojo dau- 
gybė klaikių skulptūrų. Galbūt ji praėjo pro šiuos objektus prieš 
kelias valandas, o gal iš sąmonės gelmių iškrapštė siaubingus 
vaikystėje prasimanytus vaizdus? Kreivi, rantyti, apdegę, virš 
jos iškilę pavidalai metė demoniškus šešėlius. Kihurė intuityviai 
suvokė, jog tie objektai kitados puikiai derėjo vieni prie kitų, bet 
dabar jie atrodė pernelyg deformuoti ir apšiurę. 

Koridoriuje sučežėjo neryžtingi Žingsniai. 

Ji kryptelėjo galvą į artėjantį žmogų. Vos sugebėjo pakrutinti 
sumedėjusį kaklą. Kihurė iš patirties žinojo, jog po šaltojo miego 
kurį laiką sąstingis bus apėmęs visus kūno raumenis. 

Vyriškis sustojo už poros žingsnių nuo lovos. Balzganoje 
kambario šviesoje įžiūrėti veido bruožus sekėsi sunkiai, tačiau, 
regint šešėliuose slypinčius žandikaulius, sąmonėje sušmėžavo 
prisiminimai. Su šituo žmogumi ji buvo susidūrusi prieš daugelį 
metų. 

- Čia aš, - nuskambėjo vangus, flegmatiškas balsas, - Manu- 
kianas. Madmuazelė manė, jog apsidžiaugsi, kai pabudusi išvysi 
pažįstamą veidą. 

Vardai lyg ir žinomi, nors kol kas Kihurė neįstengė tiksliai 
pasakyti, kur juos girdėjo. 

- Kas atsitiko? 

- Nieko baisaus. Ji pateikė tau pasiūlymą, kurio negalėjai at- 
sisakyti. 

- Kiek laiko aš miegojau? 

- Dvidešimt dvejus metus, - atsakė Manukianas ištiesdamas 
ranką. - Eime susitikti su Madmuazele? 


Kai Silvestis pramerkė akis, prieš save jis išvydo pusę dan- 
gaus prarijusią sieną, tokią juodą, kad ji, rodės, įkūnijo nebūtį. 
Anksčiau to nematė, bet dabar pastebėjo - bent taip galvojo, - 
jog įprasta tarp žvaigždžių tvyranti tamsa žvilga blyškiu švytėji- 
mu. Tuo tarpu apvaliame tuštumos telkinyje, vadinamame Las- 
kajo Miglynu, nebuvo nei žvaigždžių, nei kitokio šviesos šaltinio. 
Jokių fotonų, atklystančių iš žinomo elektromagnetinio spektro, 
jokių neutrinų, elementariųjų ir kitų dalelių. Jokių gravitacijos 
bangų, elektrostatinių arba magnetinių laukų - nė menkiausio 1a- 
šelio Hokingo radiacijos, kuri, anot kelių išlikusių teorijų apie 
Miglyno mechaniką, turėtų sruventi iš pasienio atspindėdama 
entropinę paviršiaus temperatūrą. 

Juodoje tuštumoje nieko panašaus neegzistavo. Kiek moks- 
lininkams pavyko nustatyti, Miglynas užtverdavo kelią visoms 
spinduliavimo formoms ir, žinoma, sudraskydavo į skutelius kiek- 
vieną objektą, išdrįsusį pernelyg priartėti prie pasienio. 

Pakirdęs po šaltojo miego jis turėjo iškęsti pykinantį dez- 
orientacijos periodą, kuris lydėjo staigų atgaivinimo procesą. 
Jaunas organizmas pakankamai greitai atsikratė neigiamo povei- 
kio: fiziologinių požiūriu Silvestis buvo vos trisdešimt trejų, nors 
nuo tikrosios gimimo datos jau spėjo praeiti daugiau nei šešias- 
dešimt metų. 

- Ar man... viskas gerai? - paklausė jis medikų neatitrauk- 
damas akių nuo nebūties, kuri viešpatavo už stoties lango, it žmo- 
gus, spoksantis į juodą pūgos atitikmenį. 

- Tavo būklė beveik normali, - atsiliepė šalia stovintis medi- 
kas. Jis stebėjo ore slenkančius nervų sistemos parodymus ir ra- 
šomąja lazdele baksnojo per apatinę savo lūpą virškindamas gau- 
namą informaciją. - Deja, Valdezas atkrito. Tai reiškia, kad jo 
vietą užims Lefevra. Tikiuosi, judu sutarsite? 

- Jau per vėlu trauktis, ar ne? 

- Aš tik juokauju, Denai. Sakyk, ką tu prisimeni? Kol kas ne- 
nuskenavau amnezijos duomenų. 

Klausimas pasirodė kvailas, bet netrukus Silvestis suprato, 

kad jo atmintis vangi nelyginant dokumentų paieška apkerpėju- 
sioje biurokratinėje sistemoje. 

- Ar tu pameni Purslus? - sunerimusiu balsu pasiteiravo me- 
dikas. - Labai svarbu, kad prisimintum Purslus. 

Taip, pavadinimas girdėtas, tačiau kurį laiką niekaip nepavy- 
ko jo susieti su praeities vaizdais. Šiuo momentu Silvestis aiš- 
kiausiai atsiminė Geltakmenį, iš kurio jie išvyko praėjus dvylikai 
metų nuo Aštuonių Dešimčių žūties, dvylikai metų nuo fizinės 
Kalvino mirties, dvylikai metų nuo pokalbio su pirmuoju arčiau- 
siai Miglyno nusigavusiu žmogumi, dvylikai metų nuo tų laikų, 
kai Filipas Laskajas nusiskandino, matyt, įgyvendinęs savo tikslą. 

Negausią, bet gerai pasiruošusią ekspediciją sudarė šviesa- 
eigio įgula - dalinai chimeriški, su kitais žmonėmis retai bendrau- 
jantys ultranautai, - dvidešimt mokslininkų, didžiuma kurių anks- 
čiau darbavosi MTI, ir keturi potencialūs delegatai. Tik dviem iš 
pastarųjų bus lemta keliauti link Miglyno paviršiaus. 

Prieš pradedant tyrinėti Laskajo Miglyną, pirmiausia reikėjo 
apsilankyti kitoje vietoje. Misijoje gyvybiškai svarbų vaidmenį at- 
liko sąmonės žonglieriai, todėl ekspedicijai visų pirma teko skristi 
į jų pasaulį, nutolusį nuo Miglyno per dešimtis šviesmečių. Sil- 
vestis neįsivaizdavo, ko tikėtis, tačiau žinojo turįs paklausyti Las- 
kajo patarimo. Tas žmogus nebūtų nusprendęs nutraukti tylos dėl 
niekų. 

Žonglieriai žadino smalsumą ilgiau nei šimtmetį. Jie egzista- 
vo gausybėje pasaulių, kiekviena iš planetų skendėdavo milžiniš- 
kame vandenyne. Biocheminė sąmonė, sudaryta iš trilijonų tar- 
pusavyje sąveikaujančių mikroorganizmų, išplitusi vandenyne sa- 
lų pavidalu - štai ką žmonės pavadino žonglieriais. Visi jų pasau- 
liai buvo tektoniškai aktyvūs, todėl atsirado teorijų, pasak kurių, 
tos esybės gaudavo energijos iš hidroterminių srautų, plūstančių 
pro jūros dugne atsivėrusias angas - kitaip tariant, karštį pavers- 
davo bioelektrine energija, 0 šią į paviršių perduodavo superlai- 
džiais ūseliais, kurie driekėsi į juodas, šaltas, ne vieną kilometrą 
siekiančias gelmes. Žonglierių tikslai - su sąlyga, kad jie buvo už- 
sibrėžę kažkokius tikslus - liko nežinomi. Akivaizdu, jog keistieji 
padarai galėjo įtakoti savo pasaulių biosferas funkcionuodami 
kaip protinga fitoplanktono masė, tačiau niekas nenutuokė, ar jie 

turėjo kokių nors slaptų siekių. Tiesa, paaiškėjo - nors žmonės 
vėlgi neįstengė to perprasti, - jog žonglieriai pajėgūs išsaugoti ir 
atgaminti informaciją nelyginant gigantiškos kompiuterinės siste- 
mos. Duomenis užfiksuodavo daugybėje lygių, tiek paviršiuose 
plūduriuojančiuose superlaidžiuose ūseliuose, tiek palaidose RNR 
grandinėse. Jokie tyrinėtojai negalėjo pasakyti, ar vandenyne eg- 
zistavo nors viena sritis, kurios jie nebūtų užpildę. Lygiai taip pat 
niekas neįstengė nustatyti - vandenų pasaulyje veisiasi aibė žon- 
glierių ar tiktai vienas savarankiškas individas? Juk salas jungė 
organiniai tiltai. Jie įkūnijo gyvas planetos dydžio informacijos 
talpyklas, kurios, vaizdžiai tariant, sugerdavo įvairiausius duome- 
nis. Kad ir kas patekdavo į žonglierių terpę, mikroskopiniai ūse- 
liai įsiskverbdavo į objektą, dalinai jį suskaidydavo, paskui, išsi- 
aiškinę chemines ir struktūrines savybes, persiųsdavo gautas Ži- 
nias į biocheminę paties vandenyno saugyklą. Kaip minėjo Las- 
kajas, žonglieriai gebėjo ne vien užkoduoti, bet ir įdiegti sąmonės 
modelius kitiems. Įskaitant kitų rasių, užmezgusių su jais ryšį - 
pavyzdžiui migločių, - mentalitetą. 

Mokslininkai tyrinėjo žonglierius ne vieną dešimtmetį. Žmo- 
nės, panirę į jų vandenyną, susiliedavo su organizmu, kai mikro- 
ūseliai laikinai įsmigdavo į žmogiškas smegenis užmegzdami kva- 
zineuroninį ryšį tarp plaukikų sąmonių ir likusios vandenyno da- 
lies. Pasak eksperimento dalyvių, jausmas toks, tarsi bendrautum 
su protą turinčiais dumbliais. Apmokyti plaukikai pranešdavo, 
kad jų sąmonė išplisdavo iki planetos apimčių, o galvą užliedavo 
galybė senovinius laikus menančių atsiminimų. Suvokimo ribos 
įgaudavo lankstumo, nors vandenynas nė akimirkai neatrodė 
esąs savimonę turinti būtybė. Jis veikiau priminė žmogišką sąmo- 
nę atspindintį veidrodį, įkūnijo patį tikriausią solipsizmą. Plauki- 
kai priblokšdavo netikėtais matematiniais gebėjimais, tarytum 
vandenynas būtų gerokai sustiprinęs kūrybines jų galias. Kai ku- 
rie tvirtino, jog, atsisveikinus su vandenų matrica ir sugrįžus į sau- 
sumą arba orbitą, poveikis iš karto neišnykdavo. Nejau jų sąmo- 
nes apdorodavo kažkokie fiziniai pokyčiai? 

Štai taip užgimė “žonglierių transformacijų"* sąvoka. Papil- 
domai apmokyti, plaukikai galėjo atsirinkti konkrečias permainas. 
Žonglierių pasaulyje įsikūrę neurologai pabandė išnagrinėti sme- 

genų pakitimus, bet jiems pasisekė tiktai iš dalies. Transtorma- 
cijos buvo neįtikėtinai subtilios - lyg kažkas mėgintų perstyguoti 
smuiką, užuot jį sudraskęs ir iš naujo suklijavęs. Bėgant laikui - 
po kelių dienų, savaičių arba, išskirtiniais atvejais, metų - jos iš- 
garuodavo. 

Būtent tokią informaciją turėjo Silvestis, kai ekspedicija pa- 
siekė žonglierių pasaulį, vadinamą Purslais. Dabar jis prisiminė 
planetą - vandenyną, bangas, vulkaninių uolų grandines ir nuola- 
tinį nosį riečiantį paties organizmo tvaiką, panašų į jūržolių kva- 
pą. Keturi potencialūs kandidatai į delegatus, kurie turėjo už- 
megzti ryšį su migločiais, įsikalė į galvas kreidele nubraižytus pa- 
daro kontūrus. Ilgus mėnesius ketveriukė treniravosi su patyru- 
siais plaukikais, kol pagaliau, mintyse teregėdama Laskajo pa- 
paišytos būtybės vaizdą, murktelėjo į vandenyną. 

Žonglieriai dalinai išskaidė jų sąmones, kurias perdirbo pagal 
savuosius modelius, ir netrukus atkūrė. 

Kai visi keturi išniro iš vandens, iš pradžių atrodė, jog Las- 
kajas vis dėlto buvo kuoktelėjęs. 

Jie nedemonstravo keisto, nežemiškiems padarams būdingo 
elgesio, negavo jokių atsakymų į didžias kosmines paslaptis. Nė 
vienas nesijautė kitoniškas ir apie migločių kilmę žinojo nedau- 
giau nei anksčiau. Bet žmogaus intuicija neprilygo jautriems neu- 
rologiniams zondams. Anot šių parodymų, orientacija erdvėje ir 
kognityviniai įgūdžiai pasikeitė - glumino tik tai, kad niekaip ne- 
sisekė nustatyti permainų masto. Slinko dienos, ir keturi delega- 
tai paeiliui pradėjo tvirtinti patiriantys tam tikras sąmonės būse- 
nas, kurios, kad ir kaip paradoksalu, buvo pažįstamos ir tuo pa- 
čių svetimos. Akivaizdu, jog po maudynių plaukikų galvose kaž- 
kas pakito, nors niekas negalėjo garantuoti, jog permainos sąmo- 
nėse susijusios su migločiais. 

Šiaip ar taip, ekspedicijai derėjo kuo skubiau pratęsti darbus. 

Po pradinių testų keturi delegatai atsigulė į kriogenines ka- 
meras. Šaltis neleido žonglierių transformacijoms išblėsti, nors, 
ketveriukei pabudus, jos neišvengiamai ims nykti. Padėties neiš- 
gelbės net eksperimentiniai nervų sistemą stabilizuojantys vais- 
tai. Per skrydį iki Laskajo Miglyno delegatai tūnojo šaldikliuose. 
Ten pat praleido dar ne vieną savaitę, kol tyrimų stotis manev- 

ravo artėdama prie objekto, siekdama išlaikyti saugų 3 astrono- 
minių vienetų atstumą. Kitaip tariant, ketveriukę pažadino tik ke- 
lionės į Miglyno paviršių išvakarėse. 

- Aš... prisimenu, - atsiliepė Silvestis. - Aš prisimenu Pur- 
slus. 

Akimirką medikas plekšnojo rašomąja lazdele sau per lūpas 
tikrindamas informacijos srautus, plūstančius iš medicininės ana- 
lizės sistemos, pagaliau linktelėjo galva ir pripažino jį tinkamu 
misijai. 


- Senoji vieta šiek tiek pasikeitė, - tarė Manukianas. 

Jis sakė tiesą. Kihurė žvelgė į priešais atsivėrusį vaizdą ir 
vos sugebėjo atpažinti Bedugnės miestą. Uodų Tinklas prapuo- 
lė. Nūnai pastatai nevaržomai stiebėsi vietinėje atmosferoje, nors 
kadaise juos dengė į vieną visumą susilieję kupolai. Juodieji 
Madmuazelės rūmai daugiau nepriklausė aukščiausiems stati- 
niams. Rudas įkaitusias dausas tarsi ryklių pelekai skrodė dan- 
goraižiai, nusėti daugybe mažyčių langelių, spindintys gigantiš- 
kais jungėjų naudojamais Būlio logikos simboliais. Pastatai iškilo 
Mulčio liekanose kaip vėjo išpūstos jachtų burės. Iš senosios 
gremėzdiškos architektūros 1r Skliauto beveik nieko neliko. Se- 
namiesčio mišką į istoriją nugramzdino tviskantys ašmenų for- 
mos bokštai. 

- Vietiniai kažką užaugino prarajos gelmėse, - paaiškino 
Manukianas, - ir pavadino tai Lelija. - Vyriškio balse nuskambė- 
jo susižavėjimą išduodančios gaidelės, kurios sumišo su pasibjau- 
rėjimu. - Ją matę Žmonės teigia, jog tai panašu į milžiniškus al- 
suojančius vidaus organus - Dievo skrandžio dalelę. Toji me- 
džiaga pritvirtinta prie bedugnės sienų. Kai iš kiaurymės besi- 
veržiantys nuodai prasiskverbia pro Leliją, jie tampa pakenčia- 
mu, kvėpavimui tinkamu oru. 

- Ir visa tai įvyko per dvidešimt dvejus metus? 

- Taip, - atsiliepė moteris. Šalia blizgančių juodų langinių su- 
šmėžavo pavidalas. Apsisukusi Kihurė įžiūrėjo hermetiko neštu- 
vų kontūrus. Kai juos išvydo, prisiminė Madmuazelę... ir ne tik 
ją. Rodės, jog nuo paskutinio jųdviejų susitikimo tepraėjo minu- 
tė. - Ačiū, kad ją atvedei, Karlai. 

- Jums manęs nebereikės? 

- Manau, ne, - tyliai nuaidėjo moters balsas. - Dabar svar- 
biausia - laiko faktorius. Netgi po tiek metų. Aš aptikau įgulą, 
ieškančią tokio Žmogaus, kaip Kihurė, tačiau jų erdvėlaivis žada 
pasišalinti iš sistemos po kelių dienų. Mūsų bičiulę teks kuo sku- 
biau apmokyti, padėti įsijausti į vaidmenį ir pristatyti laivo įgulai, 
antraip prarasime palankią progą. 

- O Jeigu aš atsisakysiu? - pasiteiravo Kihurė. 

- Juk to nebus, ar ne? Tikiuosi, pameni, ką galėčiau dėl ta- 
vęs padaryti? 

- Tokių dalykų lengvai neužmirši. - Medžiotoja puikiai prisi- 
minė, ką Madmuazelė parodė: kitame uždarame šaldiklyje tysojo 
Fazilas, jos vyras. Kanceliarinė klaida, regis, nebuvo tokia jau 
baisi, nes iš Skajaus Persvaros išskraidino juos abu. Tačiau ją vis 
vien apgavo. Šią klastą neabejotinai sumąstė Madmuazelė. Ki- 
hurė pernelyg paprastai gavo žudikės darbą Gaudynių žaidime: 
žvelgiant į praeitį tapo aišku, kad ji teturėjo pademonstruoti, ar 
sugebės įvykdyti būsimą užduotį. Norą bendradarbiauti užtikrino 
tas faktas, jog Madmuazelės rankose atsidūrė Fazilas. Jei Kihu- 
rė nepaklus, ji nebematys savo vyro. 

- Aš žinojau, kad paklausysi sveiko proto balso, - pratęsė 
Madmuazelė. - Mano prašymą tu įgyvendinsi nesunkiai. 

- Kokią įgulą radote? 

- Tai prekeiviai, - nuramino medžiotoją Manukianas. - Ka- 
daise pats tuo užsiiminėjau. Štai kaip išgelbėjau... 

- Pakaks, Karlai. 

- Atleiskite. - Jis atsigręžė į neštuvus. - Tiesiog norėjau pa- 
sakyti - argi tie tipai gali būti labai blogi? 


Nežinia, ką reikėtų kaltinti - atsitiktinumą ar dizainerių pasą- 
monę, - kad savo išore MTI kontaktinis laivas panėšėjo į bega- 
lybės simbolį. Erdvėlaivį sudarė lezgelio formos moduliai, užgrūs- 
ti gyvybės palaikymo sistemomis, sensoriais bei ryšių įranga, at- 
skirti žiedu, kurį supo varikliai ir papildomi sensorių rinkiniai. Bet 
kuriame iš modulių tilpo po du žmones. Jei, įpusėjus misijai, būtų 
kilę nesklandumų dėl delegatų nervų sistemos, erdvėlaivis galėjo 
juos katapultuoti. 

Didindamas greitį kontaktinis laivas nulėkė link Miglyno, tuo 
tarptu stotis atsitraukė lūkuriuojančio šviesaeigio pusėn. Paskalei 
pasakojant praeities įvykius, nušvitusioje hologramoje Silvestis 
matė, kaip mažėjo laivas, kol iš jo beliko melsvas variklių blizge- 
sys ir žalių bei raudonų švieselių pulsavimas, kuris pamažu blėso 
skęsdamas juodoje, lyg rašalo dėmė išplitusioje nebūtyje. 

Niekas tiksliai nežinojo, kas nutiko vėliau, nes didžiuma S1l- 
vesčio ir Lefevros gautos informacijos prapuolė, įskaitant ir duo- 
menis, perduotus tyrimo stočiai bei šviesaeigiui. Klausimų kilo ir 
dėl skrydžio trukmės, ir dėl įvykių eiliškumo. Pavyko išsaugoti tik 
tai, ką prisiminė Silvestis, kuriam Miglyno prieigose ne kartą ap- 
temo ir pakito sąmonė. Būtent todėl jo atsiminimus derėjo ver- 
tinti itin atsargiai. 

Štai ką pasisekė išsiaiškinti. 

Silvestis ir Lefevra priartėjo prie Miglyno labiau nei bet kuris 
kitas žmogus, netgi Laskajas. Jei šis sakė tiesą, transformacijos 
suklaidino Miglyno apsaugos priemones, privertė įsileisti modu- 
lius į įprasto erdvėlaikio nišas, aplink kurias kunkuliavo nuožmios 
gravitacinio potvynio bangos. Netgi dabar niekas nebandė apsi- 
mesti suprantąs, kaip tai įvyko: kokiu būdu Miglyne slypintys 
mechanizmai sugebėjo iškreipti erdvėlaikį į tokias beprotiškas 
konfigūracijas, kai milijardus kartų menkesniems pokyčiams rei- 
kėtų daugiau energijos, nei šios buvo sukaupta visoje galaktikos 
masėje. Juo labiau niekas nesuvokė, kaip sąmonė turėtų smelk- 
tis į juodą tuštumą supantį erdvėlaikį, kad Miglynas ją įsileistų ir 
tuo pačiu apdorotų tos sąmonės prisiminimus bei mintis. Matyt, 
pastarąsias ir erdvėlaikio struktūrą jungė kažkokia sąsaja. Sil- 
vesčiui pavyko aptikti nuorodas į senovišką, prieš šimtmečius 
pamirštą, teoriją, pasak kurios kvantinius sąmonės procesus ir 
kvantinius gravitacinius erdvėlaikio mechanizmus vienijo kažko- 
kia Veilo kreivė... visgi tai nepadėjo geriau suprasti sąmonės; te- 
orijos, kaip ir anksčiau, nepatvirtino jokie konkretūs faktai. Gal- 
būt Miglyno kaimynystėje vos pastebima minčių ir erdvėlaikio 
jungtis neapsakomai sustiprėdavo. Silvestis ir Lefevra skverbėsi 
pro audrą dėka perdirbtų sąmonių, kurios apmalšino gravitacines 
vos už poros metrų nuo laivo korpuso šėlstančias jėgas. Jie pa- 
nėšėjo į gyvačių kerėtojus, tipenančius kobrų duobėje, muzikos 

garsais valančius siaurutį, saugų kelią. Bet jei melodija nutils ar- 
ba ims rėžti ausį, hipnotinė gyvačių ramybė išsisklaidys. Moks- 
lininkai taip ir neišsiaiškino, koks atstumas skyrė delegatus nuo 
Miglyno, kai pasigirdo pirmieji nedarnūs sąskambiai ir sukruto 
gravitacinės kobros. 

Silvestis teigė, esą juodu nenusigavo iki pačios Miglyno ribos 
- jo akiratyje daugiau nei pusę dangaus užėmė tviskančios 
žvaigždės. Tačiau 1š laivo išgautos duomenų nuotrupos bylojo, 
jog kontaktinis modulis buvo atsidūręs fraktalinėje Miglyną su- 
pančioje jūroje, už išskydusių objekto ribų, toje zonoje, kurią Las- 
kajas praminė Apreiškimų Erdve. 

Lefevra pajuto artėjančią nelaimę. Persigandusi, bet šaltu 
kaip ledas balsu bendražygė pranešė Silvesčiui naujienas. Pra- 
dėjo tirpti jos svetimybės šydas, po kuriuo glūdėjo žmogiškos 
mintys. Įvyko tai, ko jie labiausiai bijojo ir ko tikėjosi išvengti. 

Delegatai skubiai perdavė žinią tyrimų stočiai ir atliko psi- 
chologinius testus, kad patikrintų, ar ji neklysta. Šiurpinantys fak- 
tai badyte badė akis. Transformacijos poveikis akivaizdžiai sil- 
pnėjo. Po kelių minučių migločių komponentas išnyks iš Lefev- 
ros sąmonės. Ji užmirš gyvates raminančią melodiją. 

Jie vylėsi, jog nieko panašaus nenutiks, tačiau neužmiršo ir 
atsargumo priemonių. Lefevra persikraustė į kitą modulį, paleido 
sprogstamuosius užtaisus ir atsiplėšė nuo tos laivo dalies, kurioje 
liko Silvestis. Tuo metu transformacija jau buvo beveik išblėsusi. 
Per garso-vaizdo sąsają, jungiančią atskirtus modulius, bendra- 
žygė pranešė, kad jaučia, kaip stiprėja gravitacinės jėgos, kurios 
nenusakomais būdais pradeda deformuoti kūną. 

Varikliai pabandė išstumti Lefevros modulį iš perkreiptos 
erdvės, tačiau Miglynas buvo pernelyg didelis, 0 ji - per maža. 
Po minutės kitos spaudimas įniko draskyti ploną laivelio korpu- 
są; kol kas Lefevra išliko gyva, kaip embrionas susigūžusi ma- 
žėjančioje ramios erdvės nišoje. Silvestis prarado su ja ryšį, kai 
modulis sprogo į gabalus. Dekompresija, nors ir staigi, nebuvo 
pakankamai greita, kad akimoju užgniaužtų jos riksmus. 

Lefevra negyva, dėl to nekilo nė menkiausių abejonių. Jo 
transformacija tebefunkcionavo atbaidydama gyvates. Silvestis 

jautėsi vienišesnis nei bet kuris kitas Žmogus visatos istorijoje, 
tačiau kelionės į Miglyno gilumą nenutraukė. 

Silvestis parado sąmonę. Vėliau, atsipeikėjęs savo tyliame 
laivelyje, sunkiai orientuodamasis aplinkoje, pamėgino užmegz- 
ti ryšį su jo laukiančia tyrimų stotimi. Neišgirdo jokio atsakymo. 
Gyvybės ženklų nerodė nei stotis, nei šviesaeigis. Juos abu, ly- 
giai taip pat kaip Lefevros modulį, sudorojo kažkoks gravitacinis 
impulsas, kuris aplenkė jo laivą. Žuvo visi įgulos nariai ir prie 
ekspedicijos prisijungę mokslininkai. Gyvas išliko vienintelis Sil- 
vestis. 

Bet kodėl? Kad mirtų, tik gerokai lėčiau? 

Jis nuvairavo savo modulį prie stoties ir šviesaeigio liekanų. 
Kuriam laikui išmetė iš galvos visas mintis apie migločius, sutelkė 
dėmesį į tai, kaip išgyventi. 

Tūnodamas ankštoje gelbėjimosi valtyje Silvestis ištisas sa- 
vaites mokėsi įjungti apgadintą remontinę šviesaeigio sistemą. 
Miglyno impulsas pavertė garais ar tiesiog sunaikino tūkstančius 
tonų erdvėlaivio masės, bet dabar sumaitotam griozdui tereikėjo 
nuskraidinti namo vieną žmogų. Kai įsibėgėjo remonto darbai, 
Silvestis pagaliau įstengė normaliai numigti - nors dar nedrįso pa- 
tikėti sėkme. Sapnų karalystėje jis pamažu suvokė didingą, para- 
lyžiuojančią tiesą. Po Lefevros žūties, prieš jam atsigaunant, 
kažkokia neįsivaizduojamai svetima esybė įsibrovė į sąmonę ir 
perdavė žinią, kurios Silvestis niekaip nepajėgė išversti į žmonių 
kalbą. 

Jis lankėsi Apreiškimų Erdvėje. 


5 
Naujosios Brazilijos karuselė, Geltakmenis, 
Eridano Epsilon, 2546-ieji 


- Aš prie baro, - pareiškė Voljova į apyrankę stabtelėdama 
šalia “Zonglieriaus ir migločiaus". Ji pyko ant savęs dėl pasirink- 
tos susitikimo vietos, nes bjaurėjosi tiek pačia įstaiga, tiek šios 
klientūra, bet organizuodama pasimatymą su kandidate į artile- 
risto postą jokios alternatyvos pasiūlyti negalėjo. 

- Naujokė jau pasirodė? - atsiliepė Sadžakio balsas. 

- Ne... nebent nusprendė ateiti anksčiau. Jeigu ji atvyks su- 

tartu laiku ir pokalbis baigsis taip, kaip tikiuosi, mes iškeliausime 
po valandos. 

- Būsiu pasiruošęs. 

Pasitempusi ji žengė pro duris; mintyse užfiksavo prie staliu- 
kų įsitaisiusius lankytojus. Ore tebekybojo šleikščiai salsvas kva- 
pas. Trikūgiu grojanti muzikantė dirgliai purtėsi. Iš merginos 
smegenų žievės sklindančius keistai drumzlinus garsus sustiprino 
instrumentas ir sumoduliavo jos pirštai, spaudžiantys sudėtingus 
spalvotus lytėjimui jautrius dalmenis. Melodija vingiavo aukštyn 
nelyginant ragos, kažkuriuo momentu ją nutraukė ausį rėžiantys 
atonalūs pasažai, kurie skambėjo taip, tarytum tuntas liūtų galąs- 
tų savo nagus į surūdijusias metalo plokštes. Voljova girdėjo, jog 
reikia turėti specialius neurogarsinius implantus, jei nori mėgautis 
trikūgio muzika. 

Ji atsisėdo už baro ir užsisakė degtinės stiklą. Kišenėje lai- 
kė poodinės injekcijos dozę, kuri, esant reikalui, galėjo kaipmat 
išblaivinti. Ultra susitaikė su mintimi, jog laukti teks labai ilgai, 
kol pasirodys naujokė. Paprastai ji nestigtų vietoje, bet dabar, di- 
delei savo nuostabai, jautėsi atsipalaidavusi ir dėmesinga. Ne- 
trikdė net aplinka. Gal viskuo kalti ore tvyrantys psichotropiniai 
chemikalai, tačiau tokia puiki nuotaika jos nebuvo aplankiusi iš- 
tisus mėnesius. Nors žinia, jog įgula privalės keliauti į Resurga- 
mą, lyg ir turėjo prislėgti. Kaip gera vėl atsidurti Žmonių draugi- 
joje. Na, ir kas, kad šią sudarė bare maksintys tipeliai. Praėjo 
ne viena minutė, kol Voljova stebėjo veidus ir jų savininkus, įsi- 
traukusius į negirdimus pokalbius, veikiausiai porinančius keliau- 
tojų istorijas. Kaljaną rūkanti mergina išpūtė dūmų čiurkšlę ir 
pratrūko krizenti, kai jos partneris baigė pasakoti kažkokį anek- 
dotą. Plikis, ant kurio skalpo juodavo ištatuiruotas drakonas, gy- 
rėsi, kaip jis skrido dujų milžinės atmosferoje sugedus autopilotui 
ir žonglierių transformuota sąmone be vargo sprendė aplinkinių 
srautų lygtis. Dar viena grupelė ultrų, kurie dėl melsvos jų stalą 
apšvietusios lempos tapo panašūs į šmėklas, įsikarščiavę lošė 
kortomis. Vienas Žmogėnas privalėjo sumokėti skolą - atsisvei- 
kinti su savo plaukų sruoga. Bendrai laikė ji prispaustą prie kė- 
dės, kol laimėtojas, atsiimdamas teisėtą laimikį, kišeniniu peiliu 
nurėžė dredą. 

Kaip vis dėlto Kihurė atrodė? 

Striukės kišenėje Voljova sužvejojo kortelę ir vogčiomis dirs- 
telėjo į delną, kuriame ją gniaužė. Vardas, pavardė - Ana Kihurė 
- ir kelios eilutės šykščių biografinių duomenų. Įprastame bare 
moteris niekam nekristų į akis, bet šioje užeigoje ji išsiskirs savo 
normalumu. Sprendžiant iš nuotraukos, Kihurė čia nepritaps 1a- 
biau nei pati Voljova. 

Dėl to nevertėjo kvaršinti galvos. Visi įrodymai liudijo, jog 
naujokė kaip niekas kitas tiko užimti artileristo postą. Įsilaužusi 
į vietinės sistemos duomenų bazes - tuos tinklus, kurie tebefunk- 
cionavo po maro, - Voljova sudarė jos poreikius tenkinančių in- 
dividų sąrašą. Įtraukė ir Kihurę, buvusią kariškę iš Skajaus Per- 
svaros, bet jos, deja, nepavyko aptikti. Galų gale triumvira nu- 
mojo į ją ranka ir sutelkė dėmesį į kitus kandidatus. Nė vienas jų 
nepateisino lūkesčių, bet Voljova pratęsė paieškas, sulig kiekvie- 
na nesėkme vis labiau nusimindama. Sadžakis ne sykį siūlė tie- 
siog jėga ką nors nugabenti į laivą - tarytum meluoti verbuoja- 
mam žmogui būtų menkesnis nusikaltimas. Be to, pagrobimas 
negarantuotų, kad ji ras naujoką, su kuriuo galės dirbti. 

Staiga lyg iš niekur išdygo Kihurė. Ji išgirdo, jog “Begalybės 
nostalgijai"' reikėjo papildymo, ir pranešė esanti pasirengusi iš- 
vykti iš Geltakmenio. Apie savo karinę patirtį neužsiminė, bet 
Voljova jau turėjo šią informaciją. Matyt, Kihurė paprasčiausiai 
stengėsi būti atsargi. Keista tik tai, kad ji pasirodė, kai Sadžakis, 
laikydamasis standartinių prekybos protokolų, paskelbė apie pa- 
sikeitusį kelionės tikslą. 

- Kapitonė Voljova? 

Liesa, bet raumeninga Kihurė vilkėjo neišvaizdžius tamsius 
drabužius ir aiškiai neprijautė jokiai ultrų mados pakraipai. Juodi 
jos plaukai tebuvo coliu ilgesni nei Voljovos, pakankamai trumpi, 
kad būtų matyti švarus, jokiais lizdais ir neuroninių sąsajų įrengi- 
mais neišvarstytas viršugalvis. Tai dar nereiškė, jog smegeninė 
neužgrūsta ūžiančiais miniatiūriniais mechanizmais, tačiau Kihu- 
rė jais nesididžiavo. Moters veidas - simpatiškas, bet ne stulbi- 
nančiai gražus - atspindėjo mišinį genotipų, dominuojančių gim- 
tojoje jos planetoje, Skajaus Persvaroje. Su tiesiomis, neišraiš- 
kingomis lūpomis kontrastavo akys, tamsios, kone bespalvės, bet 

žvilgančios nuginkluojančia nuovoka. Vieną sekundės dalį Vol- 
jovai pasidingojo, jog moteris kiaurai permato pasibjaurėtiną jos 
melagysčių šydą. 

- Taip, - patvirtino triumvira. - O tu, ko gero, esi Ana Kihu- 
rė. - Ji šnekėjo tyliai, nes dabar, susisiekusi su kandidate į artile- 
risto postą, nė kiek netroško, kad jų pokalbį nugirstų kiti galimi į 
laivą besiveržiantys pretendentai. - Kiek suprantu, tu teiravaisi 
prekybos tarpininko apie galimybes prisijungti prie mūsų įgulos. 

- Aš ką tik atvykau į karuselę. Pamaniau, jog visų pirma tu- 
rėčiau užmegzti ryšį su jumis ir tik paskui mėginti laimę kituose 
laivuose, kurie ieško žmonių. 

Voljova pauostė degtinę. 

- Nepyk, bet tavo strategija keistoka. 

- Kodėl? Daugumą įgulų užvertė tokia gausybė prašymų, 
kad jos apklausia pretendentus tiktai pasitelkusios simuliacijas. - 
Ji siurbtelėjo vandens. - Aš mieliau bendrauju su žmonėmis. Juo- 
lab kad viena laivo įgula nedaug kuo skiriasi nuo kitos. 

- Patikėk, mūsiškė skiriasi, - atsiliepė Voljova. 

- Bet jūs esate prekybininkai, ar ne? 

Voljova energingai pakinkavo galva. 

- Taip. Geltakmenyje jau sutvarkėme beveik visus komer- 
cinius reikalus. Turiu pripažinti, jog didelės naudos neišpešėme. 
Rinka apimta stagnacijos. Sugrįšime į sistemą po poros šimtme- 
čių ir pažiūrėsime, ar čionykštė ekonominė padėtis pagerėjo, bet 
aš asmeniškai nesisieločiau, jei daugiau niekada nepamatyčiau 
šios vietos. 

- Vadinasi, jei noriu prisišlieti prie jūsų, privalau kuo greičiau 
apsispręsti. 

- Pirmiausia turėsime nutarti, ar mums tinki. 

Kihurė nudelbė ją įdėmiu žvilgsniu. 

- Jums netrūksta kitų kandidatų? 

- Šios temos negvildensime. 

- Esu tikra, kad netrūksta. Juk tai Skajaus Persvara... ten 
turbūt veržiasi daugybė Žmonių, kurie mielai sumokėtų už skrydį. 

Skajaus Persvara? Netikėdama savo sėkme Voljova sten- 
gėsi išsaugoti abejingą veido išraišką. Kihurė susisiekė su jais dėl 
vienintelės priežasties - ji manė, jog “Begalybės nostalgija" lėks 

į Persvarą, o ne į Resurgamą. Kažkaip sugebėjo neišgirsti Sa- 
džakio skelbimo apie pasikeitusį kelionės tikslą. 

- Egzistuoja ir bjauresnių pasaulių, - tarstelėjo Voljova. 

- Nekantrauju juos aplankyti. - Virš galvos, čiuoždamas lu- 
bas išraizgiusiais bėgiais, praslinko organinio stiklo debesėlis, pil- 
nas gėrimų ir narkotikų. - Kokios pareigos man atiteks? 

- Verčiau viską paaiškinsiu laive. Tikiuosi, neužmiršai savo 
kelionmaišio? 

- Aišku, ne. Pati Žinai, jog man reikia to posto. 

Voljova nusišypsojo. 

- Labai džiaugiuosi tai girdėdama. 


Kiuvjė, Resurgamas, 2563-ieji 


Kalvinas Silvestis materializavosi kameros gale, kaip visada 
įsitaisęs savo prabangiame soste. 

- Turiu įdomių naujienų, - tarė jis glostydamasis barzdelę. - 
Tik abejoju, ar jos tau patiks. 

- Kalbėk greičiau; netrukus duris pravers Paskalė. 

Amžinoji pašaipi šypsenėlė dar giliau įsirėžė į Kalvino veidą. 

- Apie ją ir kalbu. Tau Paskalė patinka, tiesa? 

- Ne tavo reikalas. - Silvestis atsiduso; jis žinojo neišveng- 
siąs sunkumų. Juk pats prisidėjo prie didžiosios jau beveik baig- 
tos savo biografijos dalies. Nors teoriškai tiksli, nestokojanti po- 
žiūrių, kuriais ją galima vertinti, biografija teįkūnijo tobulą Žirard- 
jė geidžiamą propagandos ginklą. Žvelgiant pro subtilų jos filtrą, 
kiekvienas praeities aspektas parodys jį kaip egoistišką, vienam 
reikalui atsidavusį tironą - žmones beširdiškai išnaudojusį inte- 
lektualą. Paskalei nestigo sumanumo. Jei Silvestis nežinotų visų 
faktų, jis nedvejodamas pritartų įtaigiai autorės traktuotei. 

Akivaizdžią tiesą pripažinti nemalonu, bet dar sunkiau susi- 
taikyti su tuo, jog daugiausia žalos pridarė jį pažinojusių žmonių 
liudijimai. Ypač prislėgė Kalvino parodymai. Nors ir nenoromis, 
Silvestis leido Paskalei bendrauti su beta lygio simuliacija. Mai- 
nais už prievarta išgautą sutikimą sulaukė tam tikrų kompensa- 
cijų. 

- Man reikia, kad jūs vėl surastumėte ir atkastumėte obelis- 

ką, - pareiškė Silvestis. - Žirardjė prižadėjo, jog gausiu visus 
duomenis iš kasinėjimų zonos, jei padėsiu apdergti savo vardą. 
Duoto žodžio laikiausi. Ar vyriausybei ne laikas atsimokėti tuo 
pačiu? 

- Lengva nebus... - pradėjo Paskalė. 

- Sutinku, bet finansiniai potvinistų ištekliai dėl to labai nenu- 
kentėtų. 

- Aš su juo pašnekėsiu. - Balso intonacija bylojo, kad žurna- 
listė nieko negarantuoja. - Jei leisi bendrauti su Kalvinu, kada 
užsimanysiu. 

Jau tuomet jis žinojo, jog tai šėtoniškas sandėris. Viską at- 
pirko viltis vėl pamatyti obeliską - ir ne vien menkutę artefakto 
dalį, kurią pavyko atrausti prieš perversmą. 

Kad ir kaip keista, Žirardjė ištesėjo pažadą. Praėjo keturi 
mėnesiai, tačiau archeologai sugebėjo aptikti senąją kasimvietę 
ir išrausti obeliską. Žinoma, jie dirbo ne itin kruopščiai, bet nie- 
ko kita Silvestis nesitikėjo. Svarbiausia, jog objektas išliko svei- 
kas. Dabar savo vienutėje jis galėjo išvysti holografinį radinio at- 
vaizdą kada tiktai panūdęs; jei norėdavo ištirti vieną ar kitą pa- 
viršiaus dalį, nesunkiai ją padidindavo. Dėmesį visuomet pri- 
kaustydavo tekstas, nors niekaip nesisekė sintaksiškai jo išnag- 
rinėti. Kaip ir anksčiau, sudėtingas saulės sistemos brėžinys Sil- 
vesčiui atrodė bauginančiai tikslus. Šiek tiek žemiau - toje vieto- 
je, kurios prieš daugelį metų jis nebuvo atkasęs - puikavosi tas 
pats, tik gerokai didesnis žvaigždėlapis, apimantis visą sistemą 
iki pat kometinio ūko. Povą sudarė dvi žvaigždės, nutolusios vie- 
na nuo kitos dešimties šviesvalandžių atstumu. Amarantinai, re- 
gis, tą žinojo, kadangi aiškiai pažymėjo antrosios žvaigždės orbi- 
tą. Kurį laiką Silvestis spėliojo, kodėl niekada nematydavo jos 
naktimis - toji dangaus spingsulė būtų blausoka, bet vis vien ryš- 
kesnė už kitus žėruojančius taškelius. Staiga jis prisiminė, jog 
antroji žvaigždė, kuri kadaise tviskėjo skaisčiai mėlynu atspalviu, 
nebešviečia, nes virto sudegusia neutronine nykštuke, tokiu tam- 
siu taškeliu, kad jį įstengė aptikti tiktai pirmieji tarpžvaigždiniai 
zondai. Obeliske pulsaro orbitą papildė grupelė grafinių simbolių. 

Silvestis neturėjo jokio supratimo, ką jie reiškė. 

Nuostabą kurstė panašūs erdvėlapiai, nubraižyti apatinėje 

artefakto dalyje, iš pažiūros primenantys kitas saulės sistemas. 
Be abejo, jis negalėjo to įrodyti. Iš kur amarantinai ištraukė šią 
informaciją - apie kitas planetas, neutronines žvaigždes, siste- 
mas, - jei niekada nebuvo pakilę į kosmosą kaip, pavyzdžiui, 
žmonės? 

Galbūt esmė slypėjo obelisko amžiuje? Ištyrus kontekstinį 
lygmenį, piršosi išvada, kad jam devyni šimtai devyniasdešimt 
tūkstančių metų, vadinasi, tą momentą, kai objektas buvo užkas- 
tas, ir Įvykį skyrė ne daugiau kaip tūkstantmetis. Vis dėlto, no- 
rint patvirtinti teoriją, reikėjo tikslesnių apskaičiavimų. Per pas- 
kutinį Paskalės apsilankymą Silvestis paprašė nustatyti artefak- 
to amžių įkalintų elektronų, trumpiau tariant, ĮE metodu; dabar 
vylėsi, jog atėjusi ji pateiks atsakymą. 

- Paskalė buvo man naudinga, - paaiškino jis Kalvinui, kuris 
atsakė pašaipiu žvilgsniu. - Nesitikiu, jog mane suprasi. 

- Gal ir nesuprasiu. Bet vis vien siūlyčiau išklausyti, ką suži- 
nojau. 

Silvestis susitaikė su likimu. 

- Ką gi? 

- Jos pavardė ne Diubua, - Kalvinas nusišypsojo užtęsdamas 
tylos pauzę, - o Žirardjė. Ji - Nilso duktė. Tave, berneli, tiesiog 
apkvailino. 


Pasišalinus iš “Žonglieriaus ir migločiaus“, jas apgaubė ka- 
ruselės sukurtos karštos planetinės nakties atitikmuo. Nuo me- 
džių, išsirikiavusių prie parduotuvės, ėmė leistis sulaukėję kapu- 
cinai, savo kibiomis uodegomis ketinantys panaršyti praeivių ki- 
šenes. Kažkur už posūkio dundėjo burundiški būgnai. Dirbtinių 
debesų sluoksnį perskrodė gyvačių pavidalo žaibai. Kihurė gir- 
dėjo, jog čia retsykiais nulydavo, bet kol kas jai neteko pačiai pa- 
justi šio tikroviško klimato. 

- Karuselės centre mūsų laukia keltas, - tarė Voljova. - 
Mums tereikia sėsti į liftą, o vėliau pereiti muitinės zoną. 

Moterys žengė į atvirą barškančią, nešildomą, šlapimu dvo- 
kiančią lifto kabiną, kurioje nebuvo jokių kitų pakeleivių, išskyrus 
komusą pintiniu šalmu, sėdintį ant suolelio, pasidėjusį ant kelių 
šakuhakį, nutaisiusį mąslią veido išraišką. Matyt, pagalvojo Ki- 

hurė, vien jo išvaizda priversdavo žmones laukti kitų kabinų, be 
paliovos kursuojančių tarp karuselės centro ir pakraščio. 

Šalia komuso išdygo Madmuazelė, globėjiškai sunėrusi už 
nugaros rankas, dėvinti grindis siekiančią elektros žydrumo suk- 
nelę, juodus plaukus susirišusi į standų kuodą. 

- Nebūk tokia įsitempusi, - perspėjo ji, - antraip Voljova 
įtars, jog kažką slepi. 

- Pranyk. 

Voljova į ją atsigręžė. 

- Ką sakei? 

- Sakiau, jog čia šalta. 

Vieną užsitęsusią akimirką triumvira varstė Kihurę akylu 
žvilgsniu. 

- Aha, tikriausiai. 

- Tau nebūtina kalbėti balsu, - atsakė Madmuazelė, - ar 
mintyse suformuluoti žodžių. Tiesiog įsivaizduok tarianti tai, ką 
norėtum, kad aš išgirsčiau. Implantai užfiksuos impulsus, ku- 
riuos generuos už kalbą atsakinga smegenų sritis. Nagi, paban- 
dyk. 

- Pranyk, - pakartojo Kihurė, tiksliau, įsivaizdavo tai sakanti. 
- Nešdinkis iš mano galvos. Šio punkto į kontraktą neįtraukėme. 

- Brangioji, - atsiliepė Madmuazelė, - juk mes nepasirašėme 
jokio kontrakto. Dėl darbo sąlygų sutarėme žodžiu kaip dvi... 
hmm... padorios moterys. Tiesa? - ji įsistebeilijo į Kihurę tarsi ti- 
kėdamasi kokios nors reakcijos, bet medžiotoja tylėjo nuožmiai į 
ją spoksodama. - Na, gerai, aš pasitrauksiu. Bet pažadu greitai 
sugrįžti. 

Madmuazelė išgaravo. 

- Laukiu nesulaukiu, - burbtelėjo Kihurė. 

- Ką? - paklausė Voljova. 

- Sakau, laukiu nesulaukiu, kada išlipsime 1š prakeikto lifto. 

Neilgai trukus jos pasiekė centrinę karuselės dalį, perėjo 
muitinę ir nudrožė į kosminį, skrydžiams atmosferoje nepritaiky- 
tą, keltą, kurį sudarė sfera su keturiomis lygiais tarpais vienos 
nuo kitų atskirtomis variklių sekcijomis. Laivas vadinosi “Išvyki- 
mo melancholija'' - ultros dažnai suteikdavo savo laivams tokius 
ironiškus vardus. Interjeras priminė briaunotus banginio vidurius. 

Paraginta Voljovos, atvykėlė turėjo brautis pro pertvaras ir 
šliaužti ryklės pavidalo koridoriais, kol pasiekė tiltelį. Šiame tebu- 
vo keli kaušo formos krėslai ir prietaisų skydas, rodantis su avia- 
cine įranga susijusią, subtiliomis hologramomis apipintą informa- 
ciją. Voljova dūrė pirštu į vieną iš vaizdinių, ir iš juodos prorėžos, 
esančios prietaisų skydo šone, išniro padėkliukas su senamadiš- 
ka klaviatūra. Ultros pirštai ėmė šokčioti per klavišus, avionikos 
duomenų sraute pakeisdami vieną kitą smulkmeną. 

Kihurė virptelėjo suvokusi, jog moteris neturi jokių implantų 
- kad ji bendrauja su laivo sistemomis per savo pirštus. 

- Prisisek diržą, - liepė Voljova. - Aplink Geltakmenį lakio- 
ja tokia gausybė šiukšlių, kad mums reikės brautis pro jų debe- 
sis didžiausiu įmanomu greičiu. 

Medžiotoja pakluso. Nors kelionė šiek tiek vargino, Kihurė 
pirmą kartą per daugelį dienų galėjo atsipalaiduoti. Nuo pabudi- 
mo momento teko patirti nemažai beprotiškų akimirkų. Tuo me- 
tu, kai ji miegojo Bedugnės mieste, Madmuazelė lūkuriavo laivo, 
kuris skrietų į Resurgamą. Žinant, jog pastaroji planeta buvo vi- 
siškai nereikšminga nuolat kintančioje tarpžvaigždinės prekybos 
sistemoje, ji turėjo laukti labai ilgai. Bėda su tais šviesaeigiais. 
Joks individas, kad ir koks galingas, negalėjo valdyti tokio tipo 
erdvėlaivio, nebent būtų jį įsigijęs prieš šimtmečius. Jungėjai ne- 
begamino savo variklių, tad žmonės, kuriems priklausė šviesaei- 
giai, nė už ką neketino jų parduoti. 

Kihurė žinojo, jog Madmuazelė neapsiribojo pasyviu lauki- 
mu. Kaip ir Voljova. Anot Madmuazelės, į Geltakmenio duome- 
nų bazę ultra infiltravo paieškos programą, vadinamą skaliku. 
Vos pastebimo šuns šniukštinėjimo nebūtų užfiksavęs nei papras- 
tas Žmogus, nei elementari kompiuterizuota priežiūros sistema. 
Tačiau Madmuazelė pajuto skaliką, kaip čiuožikas raibulius van- 
dens paviršiuje. 

Ji pasielgė labai sumaniai: švilpė šuniui, kol tas atkurnėjo ar- 
tyn, tuomet nerūpestingai perlaužė padaro sprandą, bet prieš tai 
jį išskrodė ir patikrinusi informacinius vidurius išsiaiškino, ką 
skalikas privalėjo sužinoti. Esmė ta, jog paieškos programa turėjo 
išgauti tariamai slaptus duomenis apie individus, kurie paklusniai 

vykdytų visus nurodymus; būtent to galima tikėtis iš ultrų grupe- 
lės, kuriai reikėjo naujo įgulos nario. Madmuazelės smalsumą 
pakurstė viena keista smulkmena. 

Kodėl jie ieškojo žmogaus, praeityje užsiėmusio karine veik- 
la? 

Galbūt tie ultranautai buvo griežtos drausmės šalininkai - 
profesionalūs prekybininkai, kur kas rimčiau žvelgiantys į darbą 
nei dauguma komersantų, savo srities specialistai, besinaudojan- 
tys suktomis priemonėmis, idant surinktų reikalingą informaciją, 
nusiteikę keliauti į tokią provincinę koloniją, kaip Resurgamas, 
su sąlyga, jog 1š ten jie sugrįš su įspūdingu laimikiu, net jeigu šio 
teks laukti šimtmečius. Matyt, jų organizacijoje viešpatavo karinė 
drausmė, 0 ne pseudoanarchija, egzistuojanti daugumoje preky- 
binių laivų. Tad, ieškodami žmogaus su kariška patirtimi, jie pa- 
prasčiausiai norėjo užsitikrinti, jog kandidatas pritaps prie įgulos. 

Tai logiška išvada. 

Kol kas viskas klojosi sėkmingai. Tik truputį keista, kad Vol- 
jova nepataisė Kihurės, kai toji suklydo paminėjusi kelionės tiks- 
lą. Medžiotoja puikiai žinojo, kur skris “Begalybės nostalgija", 
bet jeigu ultros būtų numanę, jog Kihurei knieti apsilankyti Re- 
surgame, jai būtų reikėję paporinti vieną iš kelių legendų, kuri 
paaiškintų, kuo naujokę viliojo gūdi provincija. Vis dėlto savo ta- 
riamų motyvų ji neišklojo, nes Voljova nepataisė klaidos turbūt 
norėdama, kad rekrūtė ir toliau galvotų keliausianti į Skajaus 
Persvarą. 

Padėtis išties neįprasta, nors ir suprantama, jei ultroms des- 
peratiškai magėjo ką nors užverbuoti. Na, taip, jie - tikri slapu- 
kai, antra vertus, Kihurei neprisireikė meluoti. Dėl tokių men- 
kniekių neverta kvaršinti galvos, nusprendė medžiotoja. Tiesą 
sakant, ateitis atrodytų nuostabi, jei ne dovanėlė, kurią Madmu- 
azelė paliko Kihurės galvoje tuo metu, kai ji miegojo. Miniatiūri- 
nis i1mplantas neturėtų sukelti ultroms įtarimų, nes savo išvaizda 
ir funkcijomis priminė standartinį hologramų projektorių. Jeigu 
jie nutars pašalinti prakeiktą niekutį, Kihurę demaskuojantys 
duomenys akimoju išsitrins. Bet ne tai svarbiausia. Medžiotoja 
prieštaravo dėl implanto ne todėl, kad bijojo rizikos - jai papras- 
čiausiai nesinorėjo regėti Madmuazelės kasdien. Net ir beta ly- 

gio simuliacijos, tikrosios asmenybės kopijos, kurios projekcija 
pasirodydavo Kihurės akiratyje, be to, palaikydavo ryšį su akus- 
tiniais centrais, kad i1mplanto savininkė girdėtų, ką sako šmėkla. 
Holografinės moters niekas kitas nematydavo, o Kihurė galėjo 
su ja bendrauti pati neišspausdama nė garselio. 

- Tarkim, mano elgesį nulėmė poreikis gauti naujausią infor- 
maciją, - tarė pamėklė. - Esu tikra, jog tu, kaip buvusi kariškė, 
mane suprasi. 

- Taip, aš suprantu, - susitaikiusi su lemtimi niūriai atsiliepė 
Kihurė. - Tenka pripažinti, jog tai bjaurus akibrokštas, nors su- 
mauto implanto, aišku, nepašalinsi vien todėl, kad jis man nepa- 
tinka. 

Madmuazelė šyptelėjo. 

- Nenoriu apkrauti tavęs per dideliu informacijos kiekiu. Dar 
netyčia išsiduosi ultroms, kas esi. 

- Minutėlę, - nustebo Kihurė. - Jei neklystu, man tereikia už- 
mušti Silvestį. Ką dar turėčiau Žinoti? 

Madmuazelės veide nušvito ta pati siutinanti šypsena. Kaip 
ir daugumos beta lygio simuliacijų, pamėklės veidas nepasižy- 
mėjo išraiškų gausa, todėl jos neišvengiamai kartojosi lyg pras- 
tos aktorės, neišsivaduojančios iš vieno tipažo rėmų. 

- Deja, - atsiliepė ji, - tu težinai menkiausias visos istorijos 
nuotrupas. 


Kai kameros duris pravėrė Paskalė, Silvestis palygino jos 
bruožus su prisiminimuose išlikusia Nilso Žirardjė fizionomija. 
Kaip visada problemų kėlė regėjimas. Jo akys prastai įžiūrėdavo 
vingius, todėl kiekvieną veido niuansą paversdavo aštria briauna. 

Kalvinas, atrodo, sakė tiesą. Juodi lygūs Paskalės plaukai 
skyrėsi nuo raudonų Žirardjė garbanėlių, tačiau kaulų struktūros 
turėjo per daug panašumų, kad šie būtų atsitiktiniai. Jei ne tėvo 
pastaba, Silvestis veikiausiai nebūtų atspėjęs, kas juos sieja... bet 
dabar naujiena apie giminystės ryšius daug ką paaiškino. 

- Kodėl man melavai? - paklausė jis. 

Moteris nuoširdžiai nustebo. 

- Apie ką? 

- Apie viską. Pradedant nuo tavo tėvo. 

- Mano tėvo? - ji nutyko. - O... vadinasi, tu Žinai. 

Silvestis linktelėjo kietai sučiaupęs lūpas. Galop pratarė: 

- Bendraudama su manąja beta lygio simuliacija turėjai su- 
prasti, kuo rizikuoji. Kalvinas labai gudrus. 

- Jis prisijungė prie mano kompiuterio ir iššniukštinėjo asme- 
nines bylas? Šunsnukis. 

- Dabar įsivaizduoji, kaip aš jaučiuosi. Kodėl taip elgeisi, Pa- 
skale? 

- Nes neturėjau kitos išeities. Aš norėjau tave pažinti. Galė- 
jau nusipelnyti tavo palankumo tik prisidengdama svetimu vardu. 
Nedaug kas girdėjo, jog aš egzistuoju, dar mažiau Žmonių žino- 
jo, kaip atrodau. - Ji patylėjo. - Juk man pasisekė, ar ne? Aš 
įgavau tavo pasitikėjimą ir jo neišdaviau. 

- Nejaugi? Tu nieko nepasakojai Nilsui, kas būtų jam padė- 
ję? 

Paskalė aiškiai įsižeidė. 

- Nepamiršk, tave įspėjo dėl perversmo. Jei kas ir liko iš- 
duotas, tai - mano tėvas. 

Silvestis pabandė įžvelgti kokias nors spragas jos teiginiuo- 
se, tačiau be didelio entuziazmo. Gal Paskalė išties nemelavo? 

- O kaipgi biografija? 

- Ją parašyti sumąstė tėvas. 

- Nes panūdo mane apjuodinti? 

- Tavo biografijoje nėra nė vieno neteisingo fakto, nebent 
pats kažką nuslėpei. - Moteris vėl trumpam nutilo. - Ji beveik 
užbaigta. Kalvino pagalba nepaprastai pravertė. Resurgame at- 
siras pirmas rimtas vietinio meno kūrinys... pirmas nuo amaran- 
tinų laikų, be abejo. 

- Pritariu, tai išties meno kūrinys. Išleisi jį savo tikruoju var- 
du? 

- Nuo pat pradžių taip planavau. Tikėjausi, jog iki tol tiesos 
nesužinosi. 

- O, dėl to nesijaudink. Mūsų darbiniai santykiai nepasikeis. 
Galų gale aš visada žinojau, kad autorystė priklauso Nilsui. 

- Tau norėtųsi galvoti, jog esu nereikšminga, ar ne? 

- Turi ĮE datavimo testų duomenis? Žadėjai juos pristatyti. 

- Taip. - Ji įteikė kortelę. - Aš tesiu duotą žodį, daktare. De- 
ja, tie pagarbos, kurią tau jaučiau, likučiai gali labai greitai išga- 
ruoti. 

Suspaudęs kortelę nykščiu ir smiliumi, Silvestis spoksojo į 
elektroninę joje užfiksuotą santrauką. Kažkuri sąmonės dalis te- 
bevirškino skaičius netgi tuomet, kai jis kreipėsi į Paskalę: 

- Tavo tėvas tvirtino, esą mano biografiją rašysianti moteris 
trokšta, kad būtų išsklaidytos jos iliuzijos. 

Ji atsistojo. 

- Atidėkime pokalbį kitam kartui. 

- Ne, palauk. - Silvestis čiupo žurnalistę už rankos. - Atleisk. 
Man būtina su tavimi pašnekėti. 

Nuo prisilietimo Paskalė krūptelėjo, paskui lėtai atsipalaida- 
vo, tačiau jos veide vis dar atsispindėjo budri išraiška. 

- Apie ką? 

- Apie tai. - Jis pabaksnojo nykščiu į datavimo testų santrau- 
ką. - Tu man pateikei labai įdomios informacijos. 


Voljovos keltas artėjo prie laivų statyklos - netoli Lagranžo 
taško, tarp Galtakmenio ir jo palydovo, Marko Akies, - kur 
sklendė maždaug tuzinas šviesaeigių, daugiau erdvėlaivių nei Ki- 
hurė matė per visą savo gyvenimą. Statyklos centre sukosi pa- 
grindinė karuselė; prie rato pakraščio tarsi žindukliai paršiukai 
buvo prisitvirtinę mažesni, skrydžiams sistemoje pritaikyti, laivai. 
Keletą šviesaeigių dengė skeletinės struktūros, liudijančios, jog 
remontininkų brigados nuodugniai tikrina apsauginius ledo sky- 
dus arba jungėjų variklius (Kihurė pastebėjo ir jungėjų laivus: 
glotnius, juodus, tarytum iškaltus iš pačios kosminės erdvės), o li- 
kusieji žvaigždėlaiviai tiesiog lėtai ir tingiai slinko savo orbitomis, 
aplink Lagranžo tašką, tiksliau, jo gravitacijos centrą. Kihurė 
spėjo, jog tie laivai išsidėstę pagal painias etiketo taisykles, nuro- 
dančias, kam reikia pasitraukti iš kelio, idant būtų išvengta susi- 
dūrimo, kurį senų seniausiai galėjo išpranašauti kompiuteris. 
Šiuo atveju nereikėtų išdeginti tiek kuro, kad ženkliai sumažėtų 
iš prekybos gautas pelnas... tačiau susigrąžinti nuplėštą garbę ne 
taip jau lengva. Skajaus Persvaros apylinkėse niekada nesisukio- 
jo daug laivų, bet netgi ten ji girdėjo, jog įgulos nuolat riedavosi 

dėl pirmumo stovėjimo vietose ir prekybos teisių. Kolonistai, re- 
tai pakylantys nuo planetų paviršiaus, klysdavo manydami, kad 
ultros priklauso vienam Žmonijos porūšiui. Tiesą sakant, susiskal- 
džiusios jų grupuotės tarpusavyje puoselėjo paranojiškus santy- 
kius, kaip ir bet kurios kitos Žmonių atmainos. 

Nūnai abi moterys artėjo prie Voljovos erdvėlaivio. 

Savo aptakiomis formomis jis niekuo nesiskyrė nuo kitų švie- 
saeigių. Kosmosą prilyginti vakuumui galima tik tuomet, kai lai- 
vas skriedavo lėtai. Beveik pasiekę šviesos greitį tie erdvėlaiviai 
tarsi skrosdavo riaumojantį, atmosferos sluoksniuose šėlstantį 
uraganą. Štai kodėl jie atrodė nelyginant durklai: kūginis korpusas 
smailėjo iki aštraus it adata smailės, perveriančios tarpžvaigždinę 
erdvę, galugalyje pritvirtinti du jungėjų varikliai priminė orna- 
mentais papuoštą rankeną. Laivą dengiantis ledo sluoksnis bliz- 
gėjo lyg deimantas. Keltas ūmai smigo žemyn link Voljovos švie- 
saeigio, ir Kihurė akimirką galėjo gėrėtis įspūdingomis jo apim- 
timis. Erdvėlaivis panėšėjo į skraidantį miestą. Staiga prasiskyrė 
vienas iš “Begalybės nostalgijos" liukų, ir Voljova įgudusiais ju- 
desiais nuvairavo keltą į atsivėrusį žvilgantį doką. Kihurė išgir- 
do dunkstelėjimą, kai savo vietose prisitvirtino žarnos bei jungia- 
mieji elementai. 

Pirmoji iš apsauginių diržų išsivadavo Voljova. 

- Eime, - šiurkštokai paragino. Kihurė tikėjosi, kad ji šnekės 
mandagiau. 

Išnėrusios iš kelto, jos atsidūrė erdvioje šviesaeigio aplinkoje. 
Minutę kitą abidvi sklendė; koridoriaus gale Kihurė įžiūrėjo 
įmantrų mechanizmą, kur tarpusavyje jungėsi stacionarios ir su- 
kamosios dalys. 

Medžiotoją pradėjo pykinti, bet ji nė už ką neketino parodyti 
Voljovai savo silpnumo. 

- Prieš pratęsdama kelionę, - tarė ultra, - turėtum su kai kuo 
susipažinti. 

Ji žvelgė bendražygei per petį, į koridorių, vedantį atgal link 
kosminio kelto. Kihurės ausis pasiekė šiugždėjimas, bylojantis, 
jog kažkas įsikibęs į turėklus slenka artyn. Tai galėjo reikšti tik 
vieną dalyką: mažajame laivelyje tūnojo nematomas pakeleivis. 

Kihurę apėmė negera nuojauta. 

Voljova nesielgė taip, tarytum bandytų padaryti įspūdį po- 
tencialiai rekrūtei. Jai, rodės, visiškai nerūpėjo, ką naujokė gal- 
vojo. Apsisukusi Kihurė išvydo tuo pačiu liftu keliavusį komusą. 
Jo veidas slypėjo po pintiniu šalmu. Sulenktoje rankoje žmogus 
laikė savo šakuhakį. 

Kihurė prasižiojo, bet Voljova ją nutildė. 

- Sveika atvykusi į “Begalybės nostalgiją", Ana Kihure. Tu 
ką tik tapai naująja mūsų artileriste. - Ultra linktelėjo komuso 
pusėn. - Padarysi man paslaugą, triumvire? 

- Kokią? 

- Nokautuok mūsų bičiulę, kol ji nepabandė nužudyti kurio 
nors iš mūsų. 

Prieš prarasdama sąmonę Kihurė spėjo pamatyti išskydusius 
auksinius bambuko kontūrus. 


Silvesčiui pasidingojo, kad jo šnervės užuodė Paskalės kve- 
palus anksčiau, nei akys įžiūrėjo ją Žmonių jūroje, tyvuliuojančioje 
už kalėjimo sienų. Jis instinktyviai žengtelėjo moters kryptimi, 
tačiau pora žaliūkų sargybinių kalinį kaipmat sulaikė. Iš minios, 
susispietusios kitoje užkardos pusėje, atsklido patyčios ir prislo- 
pinti įžeidimai, bet Silvestis beveik jų nepastebėjo. 

Paskalė diplomatiškai pakštelėjo jį į lūpas, pridengdama bu- 
činį nėriniuota pirštinaite. 

- Kol dar nepaklausei... - dėl įsivyravusio triukšmo jos bal- 
sas vos buvo girdėti, - aš neįsivaizduoju, ką visa tai reiškia. 

- Čia nagus prikišo Nilsas? 

- Kas gi dar? Tik jis turi pakankamai politinės įtakos, kad iš- 
krapštytų tave iš kalėjimo ilgesniam nei viena diena laikotarpiui. 

- Gaila, jog nesiveržia sukliudyti man grįžti į vienutę. 

- Gal ir veržtųsi... jei nereikėtų apraminti savo šalininkų ir 
opozicijos. Užteks apie jį galvoti kaip apie nuožmiausią priešą. - 
Sėdus į mašiną ir užtrenkus dureles, juodu apgaubė palaiminga 
tyla. Transporto priemonė buvo perdaryta iš vieno mažesnio, ty- 
rimams skirto, bagio: ant keturių baliono formos ratų riogsojo 
glotnus kėbulas, stogą puošė juodas ryšių įrangos kauburys. Au- 
tomobilis puikavosi purpurine potvinistų spalva ir priešakyje sty- 
rančiomis Hokusajaus, japonų dailininko, piešiniais nutapytomis 

vėliavėlėmis. - Jei ne mano tėvas, - pratęsė Paskalė, - tave būtų 
nudėję per maištą. Jis apsaugojo tave nuo pikčiausių priešų. 

- Kaip revoliucionieriui, jam trūksta kompetencijos. 

- Ką tai sako apie režimą, kurį jis sugebėjo nuversti? 

Silvestis gūžtelėjo. 

- Taikliai pastebėta. 

Sargybinis įsitaisė priekinėje sėdynėje, už neperšaunamo 
stiklo sienelės, ir mašina pajudėjo iš vietos. Iš pradžių skverbėsi 
pro minią, paskui didindama greitį nurūko link miesto pakraščio. 
Pravažiavę vieną medelyną jie ėmė leistis nuožulniu pandusu, 
kuris driekėsi po sodu palei visą jo perimetrą. Prie Silvesčio au- 
tomobilio prisijungė dar du vyriausybiniai modifikuoti bagiai. Juo- 
dai nudažytuose salonuose slypėjo kariškiai, pro langus iškišę 
šautuvus. Kilometrą dardėjęs neapšviestu tuneliu konvojus pa- 
siekė šliuzą - ten luktelėjo, kol kvėpavimui tinkamą miesto orą 
pakeis Resurgamo atmosfera. Nesitraukdami 1š savo postų sar- 
gybiniai užsidėjo respiratorius bei akinius. Neilgai trukus maši- 
nos vėl nuriedėjo pirmyn ir ėmė kilti aukštyn kitu nuožulniu taku. 
Jos išniro į pilkšvą dienos šviesą; apibus kelio stūksojo betoninės 
nuo vėjo šuorų apsaugančios sienos, kurios driekėsi raudonomis 
ir žaliomis švieselėmis nusėtu paviršiumi. 

Aikštelėje ant trikojų pavažų stovėjo jų laukiantis orlaivis. 
Pradėjusi jonizuoti orą vidinė sparnų pusė taip paryškėjo, kad 
žvilgesys spigino akis. Vairuotojas iš dėtuvės ištraukė respi- 
ratorius, kuriuos pro grotuotą langelį įteikė Paskalei ir Silvesčiui. 

- Vargu ar jų prireiks, - tarė kariškis. - Nuo tada, kai pasku- 
tinį kartą lankėtės už Resurgamo miesto ribų, daktare Silvesti, 
deguonies lygis pakilo dviem šimtais procentų. Kai kurie Žmonės 
gali alsuoti čionykščiu oru dešimtis minučių nesibaimindami jokių 
ilgalaikių šalutinių poveikių. 

- Turite omenyje disidentus, apie kuriuos mane pasiekė gan- 
dai? - pasitikslino Silvestis. - Žirardjė išduotus atskalūnus, neva 
palaikančius ryšį su Kiuvjė likusiais Tikrojo Kelio vadovais? Aš 
jiems nepavydžiu. Nuo dulkių turėjo užsikimšti ne tik jų smege- 
ninės, bet ir plaučiai. 

Kandi replika nepadarė sargybiniui jokio įspūdžio. 

- Dulkių daleles perdirba enzimai. Švara rūpinasi senos, 


131 


Marse naudotos, biotechnologijos. Šiaip ar taip, dulkių tankumas 
sumažėjęs. Dėl drėgmės, pripumpuotos į atmosferą, jų dalelės 
sulimpa į didesnes smiltis, kurių vėjas nepajėgia taip lengvai 1š- 
nešioti. 

- Žavinga, - pagyrė Silvestis. - Tik apmaudu, jog planeta iki 
šiol primena apgailėtiną pragaro skylę. 

Jis prisidengė burną respiratoriumi, luktelėjo, kol atsivers du- 
relės. Lauke pūtė vidutinio stiprumo vėjas, kurio gūsiai tiktai tru- 
putį žnaibė odą. 

Paskalė su Silvesčiu bėgte įveikė atstumą, skiriantį bagį nuo 
pakilimo aikštelės. 

Orlaivis įkūnijo erdvią ramybės oazę. Ištaigingas interjeras 
tviskėjo vyriausybine purpurine spalva. Kariškiai iš dviejų paly- 
dinčių mašinų pateko į lėktuvą pro kitas duris. Silvestis pastebė- 
jo Nilsą Žirardjė, kertantį aikštelę. Paskalės tėvas stypčiojo pla- 
čiais žingsniais nelyginant skriestuvas, kurį savo braižymo lento- 
je nematomas architektas vedžiojo nuo vieno taško prie kito. Jis 
trykšte tryško energija ir spinduliavo didybę tarsi iki žmogaus ap- 
imčių suslėgtas ledkalnis. Potvinistų vadovas pranyko iš akira- 
čio, ir po kelių minučių arčiausio sparno pakraštys, apgaubtas 
įaudrintų jonų aureolės, įgavo violetinį atspalvį. Orlaivis atsiplėšė 
nuo žemės. 

Pro langelį Silvestis stebėjo, kaip mažėja Kiuvjė - dabar jis 
vadinosi Resurgamo miestu, - į kurį iš viršaus žvelgė pirmą kartą 
nuo perversmo... nuo tų laikų, kai buvo nugriauta prancūzų na- 
tūralisto statula. Senovinės paprastos kolonijos išvaizdos nebeliko. 
Už kupolo ribų jis matė netvarkingai išsibarsčiusias gyvenamą- 
sias erdves: hermetiškas struktūras, sujungtas dengtais keliais 
bei galerijomis. Atokiau nuo miesto ribų pūpsojo mažesni, sma- 
ragdinės augmenijos kupini skliautai. Kai kur akį rėžiančiais ge- 
ometriniais raštais, kurie ateityje išplis toli už Kiuvjė, driekėsi at- 
viri bandomiesiems organizmams skirti sklypai. 

Orlaivis apsuko ratą virš miesto ir nulėkė šiaurės kryptimi. 
Žemės paviršių vagojo tarpekliai. Retsykiais jie praskrisdavo virš 
vienos kitos gyvenvientės, kurią paprastai dengdavo matinis kų- 
polas arba aptakus gaubtas. Bet dažniausiai lėktuvo keleiviai te- 
matė tyrus, neišraizgytus keliais, vamzdžiais ar elektros laidais. 

Silvestis protarpiais nusnūsdavo; pabudęs apačioje išvysdavo 
tropines ledo dykumas arba tundrą. Galų gale, kai ties horizon- 
tu pasirodė gyvenvietė, orlaivis ėmė tingiomis spiralėmis leistis 
žemyn. Silvestis atidžiau įsižiūrėjo pro langelį. 

- Aš atpažįstu šį regioną. Mes čia aptikome obeliską. 

- Teisingai, - atsakė Paskalė. 

Uolingoje teritorijoje augmenija beveik nežėlė. Tiesią hori- 
zonto liniją temdė suskeldėjusios akmeninės arkos ir keistos uolų 
kolonos, kurios, rodės, tuojau subyrės. Plyšiais išrantyta žemė pri- 
minė sukalkėjusią nepaklotą lovą. Lėktuvas paliko užnugaryje 
sustingusios lavos ruožą ir nutūpė šešiakampėje aikštelėje, ap- 
suptoje armuotais pastatais. Dulkės net ir vidurdienį taip prislo- 
pino saulės spindulius, jog aikštelę teko užlieti prožektorių šviesa. 
Orlaivį pasitinkantys kariškiai prisidengė akis, idant šių nespigin- 
tų iš po sparnų sklindantis tviskėjimas. 

Silvestis stvėrė respiratorių, po akimirkos nusviedė kaukę ša- 
lin, galop padėjo ją ant sėdynės. Iki pastato ne taip jau toli. 
Trumpą atstumą galima įveikti ir be pašalinės pagalbos. Net jei- 
gu šios reikėtų, niekas to nesužinos. 

Sargybiniai nuvedė kalinį į apšiurusį trobesį. Silvestis nė ne- 
prisiminė, kada paskutinį kartą iš taip arti matė Žirardjė, kuris 
dabar atrodė pribloškiančiai mažas. Savo sudėjimu senasis var- 
žovas panėšėjo į gremėzdišką kasybose naudojamą agregatą, 
galintį pragremžti kelią pro storą bazalto sieną. Trumpi, į garba- 
nėles susisukę plaukai vietomis pražilo. Jis įsmeigė į Silvestį 1š- 
plėstas, pašaipiai klausiamas akis it koks pekinų veislės šunytis. 

- Kaip keistai susiklosto gyvenimas, - pratarė Žirardjė, kai 
vienas iš sargybinių sandariai uždarė duris. - Kas galėjo pama- 
nyti, Denai, jog mus sies tiek daug bendrų dalykų? 

- Mažiau, nei tu įsivaizduoji, - atšovė Silvestis. 

Žirardjė nusivedė atvykėlius koridoriumi, kurio šonus rėmė 
paliktos be priežiūros, purvo sluoksniais aplipusios mašinos. 

- Manau, tau knieti sužinoti, ką visa tai reiškia. 

- Šį tą įtariu. 

Nuo apleistų įrengimų aidu sugrįžo griausmingas Žirardjė 
juokas. 

- Prisimeni šiose vietose atkastą obeliską? Žinoma, prisimeni 

- juk būtent tu atkreipei dėmesį į fenomenologines problemas, 
susijusias su mėginimais nustatyti uolos datą ĮE metodu. 

- Taip, - urgztelėjo Silvestis. 

Datavimas įkalintais elektronais galėjo pateikti neapsakomai 
svarbios informacijos. Gamtoje neegzistuoja tobulos kristalinės 
struktūros. Jose visuomet atsiranda spragų, kuriose trūksta ato- 
mų, ir, laikui bėgant, į tuos plyšius įsiterpia elektronai. Iš kitų 
struktūrų šias daleles išstumia jas bombarduojantys kosminiai 
spinduliai arba natūralus radioaktyvumas. Kadangi spragos lin- 
kusios užsipildyti elektronais pastoviu greičiu, pagal įkalintų da- 
lelių kiekį įmanoma nustatyti neorganinių artefaktų amžių. Su 
tam tikra išlyga, žinoma: ĮE metodas praverčia tik tuo atveju, jei 
praeityje, kažkuriuo momentu, elektronų spąstai buvo išvalyti. 
Norint aptuštinti kristalo gaudykles, tereikia nušviesti objektą. 
Ištyrus obeliską paaiškėjo, jog tai nutiko maždaug prieš devynis 
šimtus devyniasdešimt tūkstančių metų. Tokio gigantiško arte- 
fakto paviršių galėjo nutvieksti, pavyzdžiui, Įvykis. 

Nieko nauja archeologai nesužinojo. Naudojantis tuo pačiu 
metodu pavyko išsiaiškinti, jog tūkstančių amarantinams priklau- 
siusių objektų amžius siekia Įvykio laikus. Bet nė vienas jų nebu- 
vo specialiai užkastas. Tuo tarpu obeliską įmūrijo į akmeninį sar- 
kofagą. Po Įvykio. 

Atradimas pakurstė netgi Žirardjė vyriausybės smalsumą. 
Pastaruoju metu mokslininkai vėl susidomėjo įrašais, aptiktais 
ant obelisko. Savo jėgomis Silvestis nedaug ką pajėgė išversti, bet 
dabar jam į pagalbą atskubėjo archeologų bendruomenės liku- 
čiai. Kiuvjė padvelkė nauji vėjai. Žirardjė režimas atsisakė kai 
kurių su amarantinų tyrimais susijusių draudimų, nors priešiškai 
nusiteikusiose Tikrojo Kelio gretose nenumaldomai daugėjo fa- 
natikų. 

Gryna tiesa, kaip keistai kartais susiklosto gyvenimas. 

- Iššifravę obeliske užfiksuotą žinią, - pratęsė Žirardjė, - mes 
suskirstėme teritoriją į dalis ir išrausėme šešiasdešimties septy- 
niasdešimties metrų gylio duobes. Radome tuzinus kitų artefaktų 
- Visi apšviesti anksčiau, nei užkasti, visi su vienodais įrašais. In- 
formacija neturi nieko bendra su tuo, kas atsitiko šiame regione. 
Gauti duomenys liudija, jog čia, po žeme, kažkas slypi... 

- Neįtikėtinai didelis objektas, - nutraukė jį Silvestis, - kurį 
amarantinai sukūrė - gal net užkasė - prieš Įvykį. Paskui pasirū- 
pino orientyrais. Tai paskutinis kultūrinis sunaikintos visuomenės 
palikimas. Apie kokias apimtis mes šnekame? 

- Įspūdingas. - Žirardjė papasakojo, kaip jie tyrinėjo regioną 
kultuvais: prietaisais, kurie generavo dirvą persmelkiančias, į už- 
kastų objektų tankumą reaguojančias Reilio bangas. Teko nau- 
dotis stambiausiais kultuvais, aiškino Žirardjė, o tai reiškė, jog 
objektas glūdėjo giliai po žeme, kelių šimtų metrų gelmėje. Vė- 
liau tyrinėtojai atsigabeno pačius jautriausius gravitometrus ir tik 
tada ėmė susigaudyti, ko ieško. 

Radinys pasirodė besąs milžiniškas. 

- Ar kasinėjimai įtraukti į potvinistų programą? 

- Visiškai nepriklausomi. Darbuojamės išimtinai mokslo var- 
dan. Tave tai stebina? Juk aš tau žadėjau, kad mes nepamiršime 
amarantinų. Jei būtum manimi pasikliovęs prieš daugelį metų, gal 
dabar mudu petys į petį kovotume su nepramanytais priešais - 
Tikrojo Kelio šalininkais. 

- Tu susidomėjai amarantinais tik tuomet, kai aptikome obe- 
liską, - atkirto Silvestis. - Ir išsigandai, ar ne? Pirmą kartą turė- 
jau nenuginčijamą įrodymą, kurio negalėjau suklastoti. Pirmą 
kartą tau teko pripažinti galimybę, jog aš nuo pat pradžių buvau 
teisus. 

Jie žengė į erdvų, paminkštintomis sėdynėmis aprūpintą liftą, 
kurio sienas puošė potvinistų akvatintos. Griausmingai užsitrenkė 
storos metalinės durys. Vienas iš Žirardjė palydovų atidarė prie- 
taisų skydo dangtelį ir delnu vožtelėjo per mygtuką. Grindys žai- 
biškai nėrė žemyn nusitempdamos inertiškus jų kūnus. 

- Ar giliai leisimės?? 

- Nelabai, - atsakė Žirardjė. - Tiktai keletą kilometrų. 


Kai Kihurė atsipeikėjo, šviesaeigis jau buvo pasišalinęs iš 
Geltakmenio orbitos. Žvelgdama pro savo kambario langelį ji 
matė planetą, gerokai mažesnę nei kada nors anksčiau. Regio- 
nas aplink Bedugnės miestą priminė šlakais nusėtą odos lopinėlį. 
Rūdžių Juosta, panaši į gelsvai rusvą dūmų žiedelį, buvo per toli, 
kad pavyktų įžiūrėti ją sudarančias struktūras. Dabar laivo nie- 

kas nesustabdys: jis skris pastoviu 1 g pagreičiu, kol išsiverš iš 
Eridano Epsilon sistemos; tuomet lėks vis sparčiau, kol beveik 
pasieks šviesos greitį. Ne veltui šiuos erdvėlaivius vadino švie- 
saeigiais. 

Ji pakliuvo į spąstus. 

- Iškilo tam tikrų sunkumų, - po ilgos tylos pauzės prabilo 
Madmuazelė. - Bet jie ne itin rimti. 

Kihurė pasitrynė gumbą, pūpsantį ant viršugalvio, kur savo 
šakuhakiu ją pašventino komusas - vėliau paaiškėjo, kad jis var- 
du Sadžakis. 

- Ką reiškia “tam tikrų"'? - sustūgo moteris. - Jie mane pa- 
grobė, idiote! 

- Prikąsk liežuvį, širdele. Čionykščiai nežino, jog aš egzistuo- 
ju, ir jiems nebūtina apie mane pasakoti. - Holograma kreivai nu- 
sišypsojo. - Tiesą pasakius, šiuo metu aš tikriausiai esu vienintelė 
tavo draugė. Tau derėtų išsaugoti mūsų paslaptį. - Ji apžiūrėjo 
savo nagus. - Na, pasamprotaukime. Ko mes siekėme? 

- Pati žinai, velniai rautų. 

- Taip. Tu privalėjai įsiskverbti į šitą laivą ir drauge su įgu- 
la keliauti į Resurgamą. Kokia tavo padėtis? 

- Toji kalė Voljova nesiliauja vadinusi manęs rekrūte. 

- Kitaip tariant, infiltracijos procesas užsibaigė stebėtinai 
sėkmingai. - Nūnai pamėklė atsainiai vaikštinėjo po kajutę vieną 
ranką įsirėmusi į šoną, kitos smiliumi tapšnodama per apatinę sa- 
vo lūpą. - Kurgi mes traukiame? 

- Iš visko sprendžiant, į Resurgamą. 

- Taigi neįvyko nieko tokio, dėl ko grėstų pavojus misijai. 

Kihurei knietėjo pasmaugti moterį. Lygiai taip pat sėkmingai 
ji būtų galėjusi uždusinti miražą. 

- Ar tau nešovė į galvą, kad jie turi savų planų? Žinai, ką 
paskelbė Voljova prieš man atsijungiant? Jog tapau naująja ar- 
tileriste. Ką, tavo manymu, tai reiškia? 

- Dabar aišku, kodėl jiems reikėjo žmogaus su karine patir- 
timi. 

- O jeigu aš jiems nepaklusiu? 

- Vargu ar jai rūpi tavo nuomonė. - Madmuazelė sustojo ir 
nutaisė rimtą veidą, kurį, matyt, rado savo vidinėje išraiškų sau- 

gykloje. - Tu bendrauji su ultromis... o ultros gali naudotis tech- 
nologijomis, kurios draudžiamos kolonijiniuose pasauliuose. 

- Kokiomis? 

- Pavyzdžiui, instrumentais, manipuliuojančiais ištikimybės 
jausmu. 

- Labai ačiū, kad iš anksto pateikei šią svarbią informaciją. 

- Nesijaudink - aš numaniau, jog tokia tikimybė egzistuoja. - 
Madmuazelė palietė savo smilkinį. - Ir ėmiausi atsargumo prie- 
monių. 

- Kaip man palengvėjo. 

- Tau įdiegtas implantas gamins antigenus ir tokiu būdu pa- 
naikins neurologinių medi-mašinų poveikį. Be to, jis veiks tavo 
pasąmonę. Ištikimybės terapijos, kuriomis užsiims Voljova, bus 
neutralizuotos. 

- Kam išvis varginies tai pasakodama? 

- Nes, Voljovai pradėjus procedūras, tu, širdele, privalėsi ap- 
simesti, kad jos veikia. 


Kelionė žemyn teužtruko kelias minutes, oro slėgis ir tempe- 
ratūra veikiai stabilizavosi. Šachtos, kuria leidosi liftas, skersmuo 
siekė dešimt metrų, jos sienas dengė deimanto sluoksniai. Šen 
bei ten žiojėjo įrengimams arba valdymo būdelėms skirtos nišos, 
vietomis vertikalaus tunelio šonai buvo įdubę, idant vienas pro ki- 
tą galėtų prasibrauti priešingomis kryptimis lekiantys liftai. Dei- 
mantinę dangą lygino mechaniniai patarnautojai, užklojantys ją 
atomo storumo siūleliais, kuriuos į vieną visumą sulipdydavo pro- 
teinizuotos molekulinės mašinos. Žvelgiant pro stiklines kabinos 
lubas susidarydavo įspūdis, jog blyški, pusskaidrė šachta nutįsusi 
iki begalybės. 

- Kodėl anksčiau nepasakojai, ką radai? - paklausė Silves- 
tis. - Kiek suprantu, jūs kasinėjate jau ištisus mėnesius. 

- Tarkim, jog tavo indėlis nebuvo gyvybiškai svarbus, - atsa- 
kė Žirardjė ir patylėjęs pridūrė: - Iki šiol. 

Šachtos apačioje išlipę iš lifto jie patraukė kitu koridoriumi, 
blizgančiu sidabro sienomis, švaresniu ir vėsesniu nei tas, kuriuo 
teko kulniuoti viršuje. Pro langus, iškaltus palei visą jo ilgį, atsi- 
vėrė panorama į gluminančiai erdvią, pilną geodezinių pastolių ir 

pramoninių struktūrų olą. Paėjęs koridoriumi dešimt žingsnių S1l- 
vestis savo akimis sustabdė pastebėto vaizdo kadrą, jį apdorojo 
1r išplėtė. Už gerą darbą urgztelėjimu padėkojo Kalvinui. 

Tai, ką jis išvydo, privertė sparčiau plakti širdį. 
saugos hologramų - besiraitančių, regis, šnypščiančių gyvačių. 
Visi sugužėjo į prieškambarį, kurio gale pamatė dar vienerias 
duris, šįsyk sergėjamas kariškių. Žirardjė rankos mostu nuvijo 
juos šalin ir atsisuko į Silvestį. Šiam nelauktai pasidingojo, jog dėl 
suapvalėjusių akių ir pekino šunyčio bruožų senasis priešininkas 
tapo panašus į nutapytą japonišką velnią, bet kuriuo momentu 
ketinantį atsirūgti ugnimi. 

- Pagaliau sulaukėme akimirkos, - prabilo Žirardjė, - kai tau 
reikės rinktis: pareikalauti pinigų, sumokėtų už bilietą į atrakcioną, 
arba stovėti ir nuščiuvus žavėtis. 

- Nustebink mane, - kiek įmanoma atsainiau tarstelėjo Sil- 
vestis, nepaisydamas energingai pulsuojančių smilkinių ir karšt- 
ligiško viduje išsikerojusio susijaudinimo. 

Žirardjė atidarė duris, ir po kelių sekundžių grupelė atsidūrė 
nedidelėje patalpoje, perpus mažesnėje už krovininį liftą, tuščioje, 
neskaitant paprastų, prie sienų pritvirtintų rašomųjų staliukų. Ant 
vieno iš jų, šalia delninuko, kurio ekrane buvo matyti nubraižytos 
techninės diagramos, gulėjo ausinės su mikrofonu. Kildamos 
aukštyn sienos iškrypo išorėn, todėl savo plotu lubos gerokai 
pranoko grindis. Keista kambario forma ir milžiniški į tris sienas 
įstatyti langai privertė Silvestį pasijusti taip, lyg jis tūnotų orlaivio 
gondoloje, kuri, prisidengusi bežvaigždės nakties skraiste, sklen- 
dė virš neištirto vandenyno. 

Žirardjė išjungė šviesas leisdamas visiems pažiūrėti, kas sly- 
pi už stiklo. 

Erdvios salės viršuje užsižiebę prožektoriai nušvietė amaran- 
tinų objektą, kuris kyšojo iš beveik statmenos olos sienos - juo- 
das pusrutulis, apsuptas keliamųjų kranų rėmais ir geodeziniais 
pastoliais. Jo paviršių tebedengė pavieniai sukietėjusios magmos 
luistai, tačiau švariai nuvalyti plotai atrodė glotnūs ir tamsūs kaip 
obsidianas. Sprendžiant iš atkastos artefakto dalies - mažiau nei 
pusės, - jis buvo sferos pavidalo, bent jau keturių šimtų metrų 
skersmens. 

- Žinai, kieno tai darbas? - pagaliau sukuždėjo Žirardjė. Ne- 
laukdamas atsakymo pratęsė: - Jis senesnis už žmonių kalbą, bet 
daugiau įbrėžimų galėčiau rasti ant savo prakeikto vestuvinio 
žiedo. 

Sekdami paskui Žirardjė jie grįžo prie lifto, kuris nugabeno 
visus žemyn, iki valdymo centro, įsikūrusio olos apačioje. Kelio- 
nė truko vos trisdešimt sekundžių, bet Silvesčiui ji prilygo ilgai, 
varginančiai homeriškai odisėjai. Jis žvelgė į radinį lyg į asmeninį 
trofėjų, kurį iškasė iš po Žemių savo paties sukruvintais nagais. 
Nūnai išlinkęs, akmens sluoksniu apsitraukęs, niekuo neparem- 
tas artefakto šonas tarsi kybojo virš jų galvų. Objektą supo vos 
pastebimas pjūvis. Iš tos vietos, kur stovėjo Silvestis, jis priminė 
plauko storio liniją, nors iš tiesų rėžio plotis ir gylis siekė nema- 
žiau kaip metrą. 

Žirardjė paragino juos žygiuoti į artimiausią betoninę struk- 
tūrą, turinčią savus vidinius kambarius ir su artefaktų besišlie- 
jančius valdymo centrus. Statinio gilumoje teko lipti į dar vieną 
liftą, kuris nuskriejo aukštyn pro labirintą pastolių, styrančių virš 
struktūros stogo. Nuo prieštaringų klaustrofobinių ir agorafobi- 
nių pojūčių Silvesčiui sutraukė skrandį. Jis kone fiziškai jautė 
megatonas sveriančių viršuje pakibusių uolienų spaudimą ir tuo 
pačiu nedrįso nukreipti akių į gelmes, atsivėrusias po kojomis, nes 
tuomet galvą persmelkdavo svaigulys. 

Geodezinių pastolių karkase šmėkščiojo būdelės bei įrengi- 
mais užgrūstos patalpos. Liftas susijungė su viena iš šitų struk- 
tūrų, ir jie nužygiavo per kompleksą kambarių, kuriuose vis dar 
buvo pastebimi neseniai kunkuliavusios veiklos pėdsakai. Holo- 
gramų generatoriams ne vieta tokiose laikinose konstrukcijose, 
todėl visus perspėjančius ženklus atstojo lipdukai arba tiesiog 
skydai su ranka nutepliotais užrašais. 

Jie žengė drebančiu tilteliu, kuris driekėsi tarp pastolių link 
tamsaus amarantinų objekto paviršiaus. Žmonės artėjo prie vi- 
durinės artefakto dalies pjūvio lygyje. Objektas daugiau neatro- 
dė sferos formos, labiau panėšėjo į juodą kelią užstojusią sieną, 
tokią pat gigantišką ir bedugnę kaip Laskajo Miglynas. Neilgai 
trukus tiltas susiliejo su rėžiu. 

Takas akimoju pakrypo į dešinę. Iš trijų pusių - kairės, vir- 

šaus ir apačios - juos supo keistai glotni, juoda artefakto mate- 
rija. Eiti reikėjo medinėmis grotelėmis nuklotu keliu, kadangi ne- 
žemiškos prigimties medžiaga buvo slidi it ledas. Iš dešinės, už 
turėklų, žiojėjo kelių šimtų metrų gelmė. Kas penkis šešis metrus 
švytėjo lempos, priklijuotos prie vidinės sienos. Maždaug kas 
dvidešimt metrų Silvestis pastebėdavo kažkokiais simboliais iš- 
margintus panelius. 

Jie kilo aukštyn stačiu taku dar tris ar keturias minutes, kol 
Žirardjė sustabdė bendražygius prie kabelių, prožektorių, ryšių 
įrangos raizginio. Šioje vietoje kairioji koridoriaus siena buvo įdu- 
busi. 

- Mums prireikė ne vienos savaitės, kol aptikome įėjimą, - ta- 
rė Žirardjė. - Iš pradžių tranšėja slypėjo po bazaltu. Tačiau nu- 
valę magmos sluoksnį pamatėme, jog viename sektoriuje bazal- 
tas susmegęs, tarytum jis dengtų kažkokį spindulinį, išorėn išny- 
rantį tunelį. 

- Kaip matau, laiko veltui negaišote. 

- Sunkiausiai sekėsi atkasti šį objektą, - atsakė Žirardjė. - 
Rausti tranšėją - sąlygiškai lengva. Tačiau po gręžimo darbų 
tekdavo pašalinti skaldą pro tą pačią siaurą skylę. Kai kas 1š 
mūsų norėjo pasinaudoti bozonų pjovikliais ir iškirsti šalutinius tu- 
nelius, bet galų gale nusprendėme nepersistengti. Beje, mūsų 
gręžtuvai su mineraliniais antgaliais niekaip neįsiskverbė į tą ma- 
teriją. 

Užvaldytas mokslininko smalsumo, Silvestis atsispyrė norui 
sumenkinti Žirardjė mėginimus padaryti jam įspūdį. 

- Ar Žinai, iš ko sudaryta ta medžiaga? 

- Daugiausia iš anglies, truputį geležies, niobio ir vieno kito 
retesnio metalo dalelių. Bet struktūra mums nepažįstama. Tai ne 
šiaip alotropinė deimanto ar net hiperdeimanto forma, kurios iki 
šiol neišradome. Pats paviršius, pora dešimčių milimetrų, gal ir 
primena deimantą, bet kuo giliau, tuo labiau medžiagos struktūra 
transformuojasi. Nenustebčiau, jei neištirtose gelmėse ji išvis ne- 
būtų panaši į kristalą. Gal šis subyra į trilijonus anglies nestoko- 
jančių makromolekulių, kurios jungiasi į vieną masę. Kartais tos 
molekulės, rodos, bando išsiveržti į paviršių - tik tuomet sulaukia- 
me progos jas užfiksuoti. 

- Pasak tavęs, jos veikia kryptingai. 

- Nieko nėra neįmanoma. Gal tos molekulės įkūnija savotiš- 
kus miniatiūrinius enzimus, kurie privalo užlopyti pažeistą dei- 
manto dangą. - Žirardjė gūžtelėjo. - Mums taip ir nepavyko iš- 
skirti nė vienos makromolekulės, bent jau ne stabilios formos. 
Pašalintos iš bendros masės jos suyra anksčiau, nei spėjame at- 
likti analizę. 

- Atrodo, tu pasakoji apie molekulinės technologijas. 

Žirardjė vyptelėjo tuo parodydamas, jog ketina paklusti as- 
meninio jųdviejų žaidimo taisyklėms. 

- Tačiau, kiek mes žinome, amarantinai buvo pernelyg primi- 
tyvūs, kad sukurtų kažką panašaus. 

- Būtent. 

- Būtent. - Šį kartą Žirardjė nusišypsojo visai grupelei. - Na, 
eime vidun? 

Orientuotis sistemoje tunelių, vedančių iš tranšėjos į objek- 
to gilumą, pasirodė sunkiau, nei Silvestis įsivaizdavo. Viltis, jog 
spindulinis koridorius kirs artefakto kiautą ir jie gan greitai nusi- 
gaus iki interjero tuštymės, neišsipildė. Žmonės atsidūrė labirinte. 
Maždaug už dešimties metrų tiesus kelias pakrypo į kairę ir ne- 
ilgai trukus išsišakojo į daugybę tunelių. Takai buvo pažymėti 
tam tikrų spalvų ženklais, tačiau kodavimo sistemos Silvestis ne- 
perpato. Jau po penkių minučių jis nebesuvokė, kur esąs, nors 
įtarė, jog į objekto gilumą nepasistūmėjo. Atrodė, lyg tunelius 
būtų graužęs kažkoks pakvaišęs vikšras, kuris teikė pirmenybę 
obuolio minkštimui, glūdinčiam iš karto po žievele. Galų gale jie 
įveikė plyšį, atsivėrusį artefakto materijoje. Pasak Žirardjė, ob- 
jektą dengė koncentriniai kiautai. Vesdamas bendražygius pro 
eilinį tunelių raizginį jis porino neįtikėtinas istorijas apie įvykius, 
nutikusius pradinėse tyrimų stadijose. 

Arecheologai žinojo apie artefakto egzistavimą jau dvejus 
metus - nuo tada, kai Silvestis atkreipė Paskalės dėmesį į praei- 
ties momentą, kuriuo obeliskas buvo užkastas. Daugiausia laiko 
mokslininkai paaukojo atrausdami erdviąją olą; nuodugniai ana- 
lizuoti klaidų objekto interjerą pradėjo tiktai prieš porą mėnesių. 
Deja, nepavyko išvengti mirčių. Nelaimėlių žūties negaubė pa- 
slaptys - jie paprasčiausiai klajodavo neištirtose labirinto srityse 

ir įsmukdavo į neuždengtas vertikalias šachtas. Viena darbininkė 
pasimirė iš bado, nes per toli nuklydo, įkandin savęs nepalikusi 
jokių pėdsakų. Mechaniniai patarnautojai rado kūną, praėjus 
dviem savaitėms nuo jos dingimo. Moteris maklinėjo kreivais ra- 
tais, ir kartais nuo saugių zonų ją teskirdavo pora minučių kelio. 

Pro paskutinį koncentrinį kiautą Žirardjė draugija slinko kur 
kas ilgiau nei pro pirmus keturis. Jie traukė nuožulniu taku, kol 
pasiekė malonią akiai horizontalią tunelio atkarpą, kurios gale 
žvilgėjo balzgana šviesa. 

Žirardjė tarstelėjo žodelį į rankovę, ir švytėjimas išblėso. 

Įsitvyrojo prieblanda. Koridoriui erdvėjant, nuo sienų nustojo 
aidėti jų alsavimas, ir netrukus tebuvo girdėti tylus netoliese vei- 
kiančių oro siurblių urzgimas. 

- Tuojau kai ką išvysite, - perspėjo Žirardjė. 

Silvestis įsitempė pasirengęs neišvengiamoms dezorientaci- 
jos sekundėms, kai netikėtai užsižiebė lempos. Šį kartą neerzino 
netgi teatrališkas Žirardjė elgesys, kuris leido patirti atradėjo 
džiaugsmą - na, ir kas, kad ne jam pirmam. Žinoma, Silvestis 
vienintelis pajuto akimirkos dirbtinumą, bet dabar kitiems nepa- 
vydėjo, juo labiau kad aplinkiniai vis vien nenumanė, ką reiškia 
susidurti su tikru atradimu. Jis kone užjautė vargšelius... staiga 
iš galvos visas mintis išvaikė nušvitęs vaizdas. 

Priešais atsivėrė nežemiškų būtybių sukurto miesto panora- 
ma. 


6 
Pakeliui į Povo Deltą, 2546-ieji 


- Tikiuosi, jog esi viena 1š tų protingų Žmonių, kurie netiki vai- 
duokliais, - paskelbė Voljova. 

Kihurė pažvelgė į ją truputį susiraukusi. Ultra iš pat pradžių 
žinojo, jog rekrūtė nekvaila, tačiau vis vien norėjo pažiūrėti, kaip 
ji reaguos į klausimą. 

- Vaiduokliais, triumvira? Juokauji? 

- Tu greitai suprasi, jog dažniausiai aš kalbu rimtai. - Voljo- 

va pamojo į rūdžių atspalvio sieną, kurioje Kihurė išvydo storas 
sluoksnius. - Pirmyn. Aš seksiu paskui tave. 

Kihurė nedvejodama pakluso ir tuo pradžiugino Voljovą. 
Nuo moters pagrobimo - arba užverbavimo, mandagiau šnekant, 
- praėjo trys savaitės, per kurias triumvira apdorojo ją sudėtingo- 
mis, lojalumą užtikrinančiomis, terapijomis. Gydymo procesas 
beveik baigėsi, nors papildomas dozes naujokei teks gerti neri- 
botą laiko tarpą. Netrukus ištikimybės jausmas taip įsišaknys, 
kad praras bet kokį panašumą į elementarų nuolankumą ir taps 
neįveikiama manija, principu, kuris jai bus svarbus kaip oras. Jei 
iškiltų būtinybė, Voljova įstengtų pakoreguoti naujokės pojūčius 
taip, kad ši ne tik geistų vykdyti įgulos narių valią, bet ir mylėtų 
juos už suteiktą galimybę pasireikšti. Tiesa, triumvira vylėsi, jog 
kraštutinių priemonių neprireiks, nes jai nė kiek nemagėjo visiš- 
kai perprogramuoti Kihurės. Prisimindama, kiek nemalonumų 
sulaukė iš Nagornio, Voljova baiminosi sukurti dar vieną niekuo 
neabejojančią eksperimentų auką. Būtų neblogai, galvojo ji, jei 
Kihurė išsaugotų bent truputį apmaudo. 

Triumvira ištesėjo pažadą ir įkandin Kihurės žengė pro du- 
ris. Naujoji artileristė sustojo už kelių metrų nuo slenksčio, ūmai 
suvokusi, jog daugiau nėra kur eiti. 

Voljova uždarė didžiules geležines diafragmines duris. 

- Kur mes esame, triumvira? 

- Asmeniniame mano prieglobstyje, - atsakė Voljova. Ji krei- 
pėsi į apyrankę, ir po sekundės užsižiebė apšvietimas, tačiau 1n- 
terjeras liko slypėti šešėliuose. Iš išvaizdos kambarys priminė tor- 
pedą, ilgiu dvigubai pranokstančią savo plotį. Ištaigingoje patal- 
poje vieni šalia kitų dunksojo prie grindų primontuoti purpurinė- 
mis pagalvėlėmis apkloti keturi krėslai. Dar pora turėjo stovėti 
šių užnugaryje, tačiau įtvirtinimams skirtos vietos buvo tuščios. 
Ten, kur išsirietusių sienų nedengė aksominiai apmušalai, jos at- 
rodė tamsiai matinės, lyg išlietos iš obsidiano arba juodo marmu- 
ro. Ant priešakinės sėdynės, kurioje įsitaisė Voljova, ranktūrio 
kėpsojo juodmedžio prietaisų skydelis. Ji atvožė panelį ir perbrau- 
kė ranka per varinius jungiklius bei ciferblatus su etiketėmis, ku- 
rias puošė iš medžio ir dramblio kaulo išraižyti gėlių ornamentai. 

Žinoma, ultra puikiai mokėjo naudotis visomis prietaisų skydelio 
funkcijomis, nes pakankamai dažnai apsilankydavo kambaryje- 
vore, tačiau jai patiko pirštų galais lytėti mygtukais išmargintą 
plokštelę. 

- Siūlyčiau tau atsisėsti, - pratarė Voljova. - Tuojau pajudė- 
sime. 

Kihurė pakluso ir pritūpė šalia triumviros, kuri pasukusi jun- 
giklius įsistebeilijo į porą rožiniu atspalviu nušvitusių ciferblatų - 
šių adatėlės suvirpėjo, kai plūstelėjusi energija atgaivino kamba- 
rio-voro schemas. Ultra pajuto savotišką sadistišką pasitenkini- 
mą matydama Kihurės sąmyšį, nes moteris aiškiai nesusigaudė, 
kokioje erdvėlaivio dalyje ji atsidūrė ir kas dabar įvyks. Ausis 
pasiekė žvangesys, ir patalpa sudrebėjo it gelbėjimosi valtis, at- 
siplėšianti nuo laivo. 

- Kambarys juda, - konstatavo Kihurė. - Kas čia - praban- 
gus triumvirato liftas? 

- Tokiais dekadentiškais menkniekiais nesidomime. Mes at- 
sidūrėme senoje šachtoje, vedančioje link išorinio korpuso. 

- Jums reikia kambario, kad nusigautumėte iki korpuso? - 
Kihurės balse vėl nuskambėjo vos pastebima panieka ultrų gy- 
venimo vingrybėms. Voljovą apėmė iškrypėliškas džiaugsmas. 
Naujokės klausimas liudijo, jog ištikimybės terapijos tiesiog pa- 
koregavo asmenybę, užuot ją sunaikinusios. 

- Mes ne šiaip keliaujame link korpuso, - atsakė Voljova. - 
Antraip paprasčiausiai nužygiuotume pėstute. 

Patalpa slinko be jokių trukdžių, tik kartais pasigirsdavo 
dunkstelėjimai atsivėrus oro šliuzams ir pradėjus veikti traukos 
sistemoms. Kaip ir anksčiau, šachtos sienos išliko visiškai juodos, 
bet Voljova žinojo, jog padėtis greitai pasikeis. Nūnai ji stebėjo 
Kihurę ir bandė atspėti, ar moteris išsigandusi. O gal nestygsta 
vietoje iš smalsumo? Jei rekrūtė turi užtektinai smegenų vingių, 
ji greičiausiai jau susigaudė, kad Voljova, paaukojusi atileristei 
tiek laiko, neketina jos užmušti. Antra vertus, Skajaus Persvaro- 
je įgyta karinė patirtis turėjo išmokyti moterį niekuo nepasitikėti. 

Patekus į “Begalybės nostalgiją", jos išvaizda gerokai pasi- 
keitė. Anksčiau plaukus kirpo trumpai, dabar jie visiškai išgara- 
vo, tačiau ne dėl terapijų. Žvelgiant iš arti, ant pliko pakaušio 

tebuvo matyti rausvi ataugę pūkeliai. Kaukolę išvagojo plonyčiai 
oranžiniai randai - tose vietose Voljova prapjovė jos galvą, idant 
įstatytų implantus, kurie kitados priklausė Borisui Nagorniui. 

Be abejo, netrūko ir kitų chirurginių procedūrų. Tarnaujant 
kariuomenėje, Kihurės kūną ne sykį buvo išvarstęs šrapnelis; 
šen bei ten odą bjaurojo vos matomi randeliai, kuriuos paliko kul- 
kos arba iš spindulinių ginklų paleisti šūviai. Kai kurios šrapne- 
lio skeveldros glūdėjo pernelyg giliai, kad Skajaus Persvaros me- 
dikai sugebėtų jas išgriebti. Dauguma biologiškai inertiškų ele- 
mentų įstrigo atokiau nuo gyvybiškai svarbių organų ir nekėlė jo- 
kio pavojaus. Vis dėlto gydytojai triūsė aplaidžiai. Poodiniame 
sluoksnyje Voljova aptiko kelias šukes, kurias derėjo pašalinti. 
Jai pačiai teko atlikti šį darbą. Prieš nunešdama radinius į labo- 
ratoriją, triumvira atidžiai visus ištyrė. Tiktai viena aptikta ske- 
veldra galėjo sutrikdyti jos sistemų veiklą. Artilerijos sąsajos pa- 
sižymėjo jautriais indukciniais laukais, tačiau jie nereagavo į ne- 
metalines daleles. Visgi Voljova iškrapštė ir metalinę šukę, ku- 
rią, keikdama nevėkšlas medikus, padėjo šalia kitų. 

Ji plušėjo ilgai ir sunkiai, bet chirurginės operacijos ne taip 
vargino kaip darbas su nervų sistema. Ištisus amžius 1mplantai 
būdavo auginami jiems skirtoje vietoje arba sukuriami taip, kad 
neskausmingai įsiskverbtų pro jau egzistuojančias angas, tačiau 
tokios procedūros netiko unikaliems ir trapiems artilerijos sąsa- 
jos implantams. Norint juos įdiegti arba ištraukti, teko paprakai- 
tuoti su kaulų pjūkleliu, skalpeliu ir virveline šluota - pastarosios 
reikėjo tam, kad būtų išvalytas ant grindų nutekėjęs kraujas. 
Darbo nepalengvino ir standartiniai mikrolustai, slypintys Kihurės 
kaukolėje; paviršutiniškai ištyrusi senuosius implantus Voljova 
nusprendė jų netraukti, antraip vėliau būtų privalėjusi įstatyti pa- 
kaitalus, idant artileristė galėtų normaliai funkcionuoti už ginkli- 
nės ribų. Operacija puikiai pasisekė. Tą pačią dieną triumvira 
pasodino Kihurę - vis dar be sąmonės - į ginklinės krėslą, patik- 
rino, ar laivas galės užmegzti ryšį su implantais ir atvirkščiai. Ki- 
tus bandymus ji nutarė atlikti tik užbaigusi ištikimybės koregavi- 
mą, bet anksčiau, nei pabus įgulos nariai. 

Žodis “atsargumas" tapo Voljovos šūkiu, nes būtent dėl bud- 

rumo stokos teko patirti tiek nemalonių su Nagorniu susijusių 
įvykių. 

Sios klaidos ji daugiau nepakartos. 

- Kodėl man atrodo, jog aš dalyvauju kažkokiame išbandy- 
me? - sumurmėjo Kihurė. 

- Nuojauta tave apgauna. Mes tik... - Voljova numojo ran- 
ka. - Padaryk man paslaugą. Juk aš nedaug prašau. 

- Kokią paslaugą? Patvirtinti, jog mačiau vaiduoklius? 

- Kihure, tu jų nepamatysi. Tu juos išgirsi. 

Juodos judančio kambario sienos pašviesėjo. Aišku, pačias 
sienas atstojo stiklas, bet iki šiol jas supo tamsi šachta. Nūnai 
žvilgesys sklido iš tunelio galo. Likusią trumpos kelionės dalį mo- 
terys nepratarė nė žodžio. Po kurio laiko iš visų pusių jas apsupo 
atšiauriai žydras švytėjimas, ir kambarys išniro korpuso išorėn. 

Kihurė atsistojo, baugščiai virptelėjusi priartėjo prie stiklo. 
Šis, žinoma, buvo nulietas iš nedūžtančio hiperdeimanto, bet at- 
rodė absurdiškai plonas ir trapus. O Žmogaus sąmonė nedrįso 
viskuo besąlygiškai pasikliauti. Žvelgdama šonu ji įžiūrėjo aštuo- 
nias šarnyrines kambario kojas, kurios prisitvirtino prie laivo kor- 
puso, ir suprato, kodėl Voljova vadino šią vietą kambariu-voru. 

- Aš nežinau, kas jį sukūrė, - prisipažino triumvira. - Manau, 
modulį instaliavo, kai montavo patį šviesaeigį, arba tuomet, kai 
laivas turėjo pakeisti savininką, su sąlyga, jog kažkas galėjo jį įsi- 
gyti. Kambarys greičiausiai tapo papildomu masalu, turinčiu pri- 
vilioti potencialius klientus - štai kam reikalinga prabanga. 

- Kažkas juo naudojosi norėdamas sudaryti prekybinį san- 
dėrį? 

- Ko gero - nors neaišku, kas galėtų užsimanyti šlaistytis už 
erdvėlaivio ribų. Kai laivo varikliai įjungti, išorinis stebėjimo mo- 
dulis privalo lėkti tuo pačiu greičiu, antraip jis atsiliks. Ne bėda, 
jei tą modulį sudaro tik vaizdo kamerų sistema. Keblumų iškyla, 
jeigu jame atsiduria žmonės. Juk kažkam reikia Žinoti, kaip skrai- 
dinti prakeiktą skardinę, ar bent jau mokėti užprogramuoti auto- 
pilotą. Kambarys-voras susidoroja su problemomis prisijungda- 
mas prie laivo paviršiaus. Jį valdyti pajėgtų kiekvienas vaikas. 
Tarsi šliaužiotum ant visų aštuonių. 

- Kas atsitiks, jeigu... 


146 


- ...jis atsiklijuos nuo korpuso? To dar nebuvo. Jei įvykiai vis 
dėlto pakryptų tokia nenumatyta eiga, nieko baisaus: kambarys 
aprūpintas magnetinėmis jungtimis. Net jeigu šios nesuveiktų - 
nors garantuoju, jog tai neįmanoma, - modulis turi autonominę 
variklių sistemą, todėl šviesaeigį pasivytų be vargo. Jei sugestų 
ir varikliai... - ultra patylėjo. - Ką gi, tuomet tarčiau vieną kitą 
piktesnį žodelį savo lemties deivei. 

Paprastai Voljova nenuvesdavo kambario toliau nei už poros 
šimtų metrų nuo išėjimo angos, tačiau voro pavidalo kajutė galė- 
jo apropoti visą laivą. Vargu ar tai išmintinga, nes skriedamas 
kone šviesos greičiu erdvėlaivis verždavosi pro radiacijos pūgą, 
nuo kurios įgulą sergėdavo hermetiškas korpusas. Plonos kam- 
bario-voro sienos pristabdydavo tiktai dalelę energijos srauto, o 
tai savo ruožtu iškylai laivo išorėn suteikdavo keistoko, gyvybei 
pavojingo žavesio. 

Šio modulio egzistavimą triumvira saugojo paslaptyje. Pagrin- 
diniuose laivo brėžiniuose kambarys-voras nebuvo pažymėtas, ir, 
kiek Voljova žinojo, niekam iš įgulos narių neteko apie jį girdėti. 
Idealiame pasaulyje tokia padėtis ją visiškai tenkintų, tačiau pro- 
blemos dėl ginklinės privertė imtis būtinų, nors ir neprotingų 
veiksmų. Laivas nenumaldomai nyko, bet Sadžakiui priklausanti 
stebėjimo sistema visgi aprėpė nemenką jo plotą. Laimei, žval- 
gybiniai įtaisai neiššniukštinėjo Voljovos slaptavietės, vienos iš 
nedaugelio, kurioje ji galėjo pašnekėti su savo rekrūtais apie rei- 
kalus ir būti tikra, jog pokalbio nenugirs likę įgulos nariai. Trium- 
vira parodė kambarį-vorą Nagorniui, kad turėtų galimybę atvirai 
paanalizuoti problemas dėl Saulės Vagies, ir ilgus mėnesius, ar- 
tileristui grimztant į pamišimo liūną, ji gailėjosi priėmusi tokį 
sprendimą, būgštavo, jog beprotis išplepės apie modulį Sadža- 
kiui. Baimės pasirodė besančios nepagrįstos. Nagornis taip pa- 
sinėrė į savo košmarus, kad visiškai nekreipė dėmesio į subtilų 
triumvirų politikavimą. Jis nusinešė paslaptį į kapus, tad kurį lai- 
ką Voljova galėjo miegoti ramiai, atsikračiusi gąsdinančių minčių 
apie išdavystę. Galbūt dabar ji elgėsi neteisingai - juk sau prisie- 
kė daugiau niekam nepasakoti apie slėptuvę, - bet kaip visada 
pakoreguoti sprendimą vertė nenumatytos aplinkybės. Jai reikė- 

jo Šį tą aptarti su Kihure; vaiduokliai tebuvo dingstis, turinti nu- 
slopinti naujosios artileristės įtarimus dėl tikrųjų Voljovos moty- 
vų. 

- Kol kas nematau jokių vaiduoklių, - paskelbė rekrūtė. 

- Netrukus juos pamatysi, tiksliau, išgirsi, - patikino Voljova. 

Triumvira elgėsi keistai, pamanė Kihurė. Ne vieną sykį laidė 
užuominas, jog šitas kambarys įkūnijo jos slaptavietę, apie kurios 
egzistavimą nežinojo nei Sadžakis su Hegaziu, nei kitos dvi mo- 
terys. Tiesiog nuostabu, jog taip trumpai pabendravusi su Kihure 
ultra nutarė parodyti jai kambarį. Polinkiu į vienatvę ir maniakiš- 
ką elgesį Voljova išsiskyrė net iš čionykščio militaristiškai nusi- 
teikusių chimerų kontingento. Galima sakyti, jog ultrai stigo įgim- 
to pasitikėjimo instinkto. Ji bandė demonstruoti bičiuliškus jaus- 
mus, tačiau pastangos atrodė dirbtinės... pernelyg suplanuotos, 
stokojančios spontaniškumo. Kai Voljova mėgindavo įsiteikti Ki- 
hurei - draugiškai pleptelėti, papasakoti laive sklandančius gan- 
dus arba anekdotą, - pastarajai visuomet susidarydavo įspūdis, 
jog triumvira paaukojo repeticijoms ne vieną valandą su viltimi, 
kad jos kalbos primins improvizacijas. Kihurė pažinojo tokių 
žmonių kariuomenėje; paaiškėdavo, jog iš pažiūros nuoširdūs ti- 
pai būdavo priešų šnipai arba klapčiukai, renkantys informaciją 
vadovybei. Demonstruodama kambarį-vorą Voljova stengėsi 
kalbėti nerūpestingai, tačiau Kihurė neabejojo atėjusi čia ne vien 
dėl vaiduoklių. Moters galvoje sušmėžavo daugybė nerimastin- 
gų minčių, kurias užgožė nuogąstavimas, jog iš kambario jai ne- 
lemta ištrūkti... bent jau gyvai. 

Tačiau Voljova neketino jos žudyti. 

- Beje, norėjau tavęs šio to paklausti, - neva abejingai prata- 
rė ultra. - Frazė “Saulės Vagis'' tau kol kas nieko nereiškia? 

- Ne, - atsakė Kihurė. - O turėtų? 

- Ne, Žinoma, ne... aš tiktai paklausiau. Dabar neverta gaišti 
laiko ir aiškinti, kodėl mane tai domina. Tau nėra ko jaudintis. 

Ji kalbėjo lygiai taip pat įtikinamai kaip Mulče knibždantys 
ateities būrėjai. 

- Aš ir nesijaudinu... - Kihurė trumpam nutilo ir po pauzės 
pridūrė: - Kodėl sakai “kol kas"? 

* * * 

Voljova mintyse save išplūdo: negi ji susimovė? Gal ir ne. 
Klausimą pateikė kiek įmanoma atsainiau, o Kihurės reakcija 
nepasirodė įtartina. Kad ir kaip ten būtų, dabar derėtų vengti 
net menkiausių klaidų. 

- Ar aš taip sakiau? - atsiliepė mėgindama nutaisyti nuosta- 
bos sklidiną ir tuo pačiu nerūpestingą intonaciją. - Matyt, nety- 
čia išsprūdo. - Ji tučtuojau pakeitė temą: - Matai tą žvaigždę, 
blyškiai raudoną? 

Jų akys pagaliau įprato prie blankaus kosminėje erdvėje tvy- 
rančio švytėjimo, kurio neužtemdė net melsvas iš laivo variklių 
sklindantis spinduliavimas. 

- Ten Geltakmenio saulė? 

- Taip, Eridano Epsilon. Nuo sistemos ribų mus skiria trijų 
savaičių kelias. Neilgai trukus ją įžvelgti seksis gerokai sunkiau. 
Šiuo metu mūsų greitis nedidelis - vos keli procentai šviesos 
greičio, - bet jis nuolat didėja. Veikiai žvaigždės taip deformuo- 
sis, kad primins švytinčius dryžius. Atrodys, jog skrendame vidu- 
ryje tunelio, apsupto šviesos juostomis. Pasikeis ir kiekvienos 
žvaigždės spalva, priklausomai nuo spektrinės klasės, nuo išski- 
riamos energijos tipo, įskaitant infraraudonuosius bei ultraviole- 
tinius spindulius. Bet priešakyje esantys žvaigždynai bus linkę 
pamėlynuoti; tie, kurie pasiliks užnugaryje, nusidažys raudonu 
atspalviu. 

- Esu tikra, jog mūsų laukia nuostabus vaizdas. - Išgirdusi 
šaltai skambantį Kihurės balsą, Voljova truputį apniuko. - Tik 
nesuprantu, kuo čia dėti vaiduokliai'? 

Triumvira šyptelėjo. 

- Jie man visai iškrito iš galvos. Būtų apmaudu, jeigu jų 
nepasiklausytume. 

Kihurė neišgirdo, ką į savo apyrankę sukuždėjusi ultra per- 
davė laivui, tačiau po akimirkos patalpą užliejo pasmerktųjų bal- 
sal. 

- Vaduokliai, - pareiškė Voljova. 


Virš užkasto miesto Silvestis pleveno bekūniu pavidalu. 
Aplinkui stūksojo sienos, kurių graviūros pateikė tiek duome- 

nų, kiek jų tilptų dešimtyse tūkstančių tomų su spausdintais ama- 
rantinų raštais. Nors grafinių simbolių storis siekė porą milimet- 
rų, O pats Silvestis sklendė už kelių šimtų metrų nuo sienos, jam 
tereikėjo nukreipti žvilgsnį į vieną ar kitą sektorių, kad aiškiai pa- 
matytų tekstą. Vertimo algoritmai apdorodavo žodžius, kad šie 
bent iš dalies panėšėtų į prakantajų kalbos atitikmenis, tą pačią 
užduotį atlikdavo ir intuityvūs jo mąstymo procesai. Dažniausiai 
Silvestis sutikdavo su programų pateiktais variantais, nors retsy- 
kiais jos galėdavo praleisti svarbias konteksto smulkmenas. 

Kiuvjė, savo apartamentuose, jis miklino ranką greitraščiu 
pildydamas vieną puslapį po kito. Pastaruoju metu pirmenybę 
teikė plunksnakočiui ir popieriui, o ne šiuolaikiniams įrašymo 
prietaisams, nes priešai pernelyg lengvai galėtų manipuliuoti 
skaitmeninėmis terpėmis. Jei užrašai bus sunaikinti, jie pranyks 
amžiams, užuot vėliau tapę kokios nors ideologijos įrankiu. 

Jis liovėsi vertęs, kai priartėjo prie tašką atstojančio sukry- 
žiuotų sparnų ženklo. Tuomet atsitraukė nuo svaiginančios teks- 
tinės bedugnės. 

Silvestis kyštelėjo sugeriamąjį popierių į bloknotą, šį savo 
ruožtu padėjo į lentyną, paėmė kitą bloknotą, atvertė jį ties pus- 
lapiu, pažymėtu spaustuku, pirštais perbraukė eilutes iki tos vie- 
tos, kur išgaravo rašalo palikti nelygumai. Pakreipęs užrašų kny- 
gą lygiagrečiai stalui vėl čiupo plunksnakotį. 

- Tu pernelyg sunkiai dirbi, - pastebėjo Paskalė. 

Ji įžengė į kambarį be jokio garso. Silvesčiui teko įsivaizduo- 
ti, kur moteris dabar stovi... arba sėdi. 

- Man rodos, esu kelyje į tikslą. 

- Tebetrankai galvą į senųjų įrašų sieną? 

- Vienas iš mūsų tuojau palūš. - Savo bekūniu pavidalu jis 
nusigręžė nuo sienos ir atsisuko į uždaro miesto centrą. - Nė ne- 
galvojau, jog reikės sugaišti tiek laiko. 

- Aš taip pat. 

Silvestis suprato užuominą. Praėjo aštuoniolika mėnesių nuo 
tos dienos, kai Nilsas Žirardjė aprodė užkastą miestą, ir metai 
nuo šnekų apie jų vedybas, kurias visi nutarė atidėti, kol vertimo 
darbe pavyks pasiekti reikšmingą pažangą. Ką gi, savo užduotį 
jis įvykdė... ir dabar negalėjo atsikratyti nuogąstavimų. Daugiau 

jokių atsikalbinėjimų - ji tą žinojo neblogiau už būsimą sutuokti- 
nį. 

Ir kas čia bloga? Gal problemas jis paprasčiausiai išsigalvo- 
j07 

- Tu vėl raukaisi, - tarė Paskalė. - Kilo sunkumų dėl įrašų? 

- Ne, neliko jokių sunkumų. - Silvestis nemelavo. Jis visa 
galva pasinėrė bandydamas sujungti dvimodalinius amarantinų 
rašmenų srautus į vieną visumą ir šiuo atžvilgiu panėšėjo į kar- 
tografą, tyrinėjantį stereografinius vaizdus. 

Jis girdėjo, kaip Paskalė kirto kambarį ir kreipėsi į rašomą- 
jį stalą liepdama atidaryti lygiagretų kanalą jos sensoriniam cen- 
trui. Prietaisų skydas - Silvestis išties galėjo tyrinėti kiekvieną 
miesto maketo kampelį - pasirodė netrukus po pirmojo apsilan- 
kymo kasinėjimų teritorijoje. Pirmą kartą sumanymas priklausė 
ne Žirardjė, o Paskalei. “Skrydžio į tamsą", neseniai išleistos 
biografijos, sėkmė ir numatomos vedybos sustiprino dukters įta- 
ką tėvui, todėl Silvestis nė nemanė prieštarauti, kai ji tiesiogine 
prasme pasiūlė miesto raktus. 

Apie sutuoktuves liežuviu plakė visa kolonija. Pasak daugu- 
mos gandų, kurie jį pasiekdavo, Silvestis užmezgė artimus san- 
tykius su Paskale grynai politiniais sumetimais ir ją vesdamas 
norėjo kiek įmanoma labiau priartėti prie valdžios. Cinikai skel- 
bė, esą vedybos viso labo tebuvo priemonės tikslui pasiekti: su- 
rengti ekspediciją į Cerberį/Hadą. Itin retais atvejais Silvestis 
paspėliodavo, ar tiktai jo pasąmonė nepakurstė šiltų jausmų Pa- 
skalei puoselėdama kažkokius slaptus ketinimus. Galbūt šiame 
pastebėjime vis dėlto slypėjo krislas tiesos. Laimė, nežinia, ar 
tokie išvedžiojimai teisingi. Jis jautė, jog myli Paskalę - o tai nie- 
kuo nesiskyrė nuo tikros meilės, - tačiau aiškiai matė ir vedybų 
privalumus. Nūnai Silvestis vėl galėjo spausdinti trumpus moks- 
linius straipsnius, paremtus išverstomis amarantiniško teksto 
nuotrupomis. Autoryste dalinosi su Paskale. Žirardjė tvirtino irgi 
prisidedąs prie darbo. Prieš penkiolika metų Silvestis būtų tuo 
pasibaisėjęs, bet dabar bjaurėjimąsi savimi be vargo užgniaužė. 
Svarbiausia, jog miestas įkūnijo dar vieną kelio atkarpą, vedan- 
čią link Įvykio suvokimo. 

- Aš jau prisijungiau prie sistemos. - Paskalė kalbėjo garsiau; 
ji tapo bekūnė, kaip ir Silvestis. - Mes matome tą patį? 

- Į ką tu žiūri? 

- Į smailę... šventyklą... nežinau, kaip tai pavadinti. 

- Ji irgi mano akiratyje. 

Šventykla, iš išorės atrodanti kaip trečdalis kiaušinio, stūkso- 
jo viduryje miesto. Viršutinė jos dalis susmailėjo į bokštą, kuris 
kilo aukštyn link erdviosios olos lubų. Aplinkiniai pastatai buvo 
panašūs į paukštelių audėjų lizdus ir, matyt, atspindėjo kažkokią 
evoliucinę stadiją. Jie supo centrinę, iš šventyklos styrančią, 
smailę lyg deformuoti maldos namai. 

- Kas tave trikdo? 

Silvestis jai pavydėjo. Paskalė lankėsi tikrame mieste tuzinus 
kartų. Netgi pasinaudojo galimybe užkopti į bokštą lipdama spi- 
raliniu jį apsivijusiu taku. 

- Figūra ant smailės. Ji nedera prie bendro vaizdo. 

Palyginti su kitais miesto artefaktais, skulptūra atrodė nedi- 
dukė, dailiai iškalta, nors, žinoma, jos aukštis siekė dešimt ar pen- 
kiolika metrų. Silvesčiui susidarė įspūdis, tarsi jis žvelgtų į egip- 
tietišką statulą, dunksančią Karalių šventykloje. Savo forma už- 
kastas miestas priminė pusmėnulį. Natūralaus dydžio figūros ko- 
pija būtų nemažesnė kaip keturiasdešimties metrų. Bet jeigu 
miestas kada nors egzistavo planetos paviršiuje, neaišku, kaip 
jis išliko sveikas per ugnines Įvykio audras, jau nekalbant apie 
erozinius procesus, ledynmečius, meteoritus, tektoninius poky- 
čius, kurių netrūko per devynis šimtus devyniasdešimt tūkstan- 
čių metų. 

- Nedera? 

- Ji ne amarantiniška - bent jau man neteko matyti nieko pa- 
našaus. 

- Gal tai kokia nors dievybė? 

- Galbūt. Bet aš nesuprantu, kodėl ji su sparnais. 

- O... štai kur problema? 

- Patyrinėk miesto sieną, jei manimi netiki. 

- Verčiau pats man ją parodyk. 

Jųdviejų žvilgsniai nukrypo nuo bokšto smailės į svaiginan- 
čias olos gelmes. 

X * * 


Voljova stebėjo Kihurės reakciją neabejodama, jog naujokės 
savikliovą persmelkė nuogąstavimas - mintis, kad ji iš tiesų girdi 
vaiduoklius, kuriuos triumvira kažkaip sugebėjo įgarsinti. 

Šmėklos aimanavo lyg iš po žemių sklindančiais balsais; pra- 
tisus gūdžius stūgavimus tarsi galėjai pajusti fiziškai. Tokius sle- 
giančius garsus veikiausiai išgautų vėjas, žiemos naktį tvoskian- 
tis oloje, kuri nusidriekusi per tūkstantį mylių. Tačiau jie neturėjo 
nieko bendra su gamtos reiškiniu; tai ne laivą gairinanti garsų 
pavidalą įgavusi dalelių vėtra ir ne subtiliai subalansuotų varik- 
liuose vykstančių reakcijų svyravimai. Pamėklių staugime atsi- 
spindėjo sielos, naktį perskrodę balsai. Nors nepavyko suprasti 
nė vieno žodžio, dejonėse aiškiai buvo įžvelgiama žmogiškos kal- 
bos struktūra. 

- Ką pasakysi? - paklausė Voljova. 

- Čia balsai, ar ne? Žmonių balsai. Bet jie tokie... išsekę ir 
liūdni. - Kihurė įdėmiai klausėsi. - Kartais man rodos, kad gir- 
džiu vieną kitą žodį. 

- Manau, akivaizdu, ką tai reiškia. - Voljova pritildė garsus 
tiek, kad šie virto prislopintu, sielvartingu kauksmu. - Tie balsai 
priklauso įgulų nariams, tokiems kaip tu ir aš, kurie bendrauja su 
kitais laivais. 

- Tuomet kodėl... - Kihurė patylėjo. - O, minutėlę. Dabar 
aišku. Jie juda sparčiau už mus. Bet balsai vis vien skamba lė- 
tai. Erdvėlaiviuose, kurie skrenda beveik šviesos greičiu, laikro- 
džiai tiksi vangiau. 

Voljova linktelėjo tuputį nusiminusi, jog Kihurė taip žaibiškai 
viską suvokė. 

- Laiko išsiplėtimas. Žinoma, kai kurie laivai lekia link mūsų, 
todėl poveikį susilpnina Doplerio reiškinys, bet dažniausiai nugali 
išsiplėtimo faktorius... - ji patraukė pečiais matydama, jog Kihu- 
rė dar nepasirengusi nagrinėti subtilių principų, kuriais rėmėsi 
mėginimai užmegzti ryšį tarp laivų, beveik pasiekusių šviesos 
greitį. - Paprastai "Begalybė" atlieka visas reikalingas korekci- 
jas, pašalina Doplerio reiškinio ir laiko plėtimosi iškraipymus ir 
pateikia rezultatą kuo puikiausiai suprantamais garsais. 

- Gali pademonstruoti? 

- Neverta. Tavęs nesudomintų įvairūs niekai, technikų šne- 
kos, įgrisęs pagyrūniškas prekeivių tuščiažodžiavimas. Nors pa- 
sitaiko ir smulkmenų, kurios patraukia dėmesį. Kai galutinai pa- 
bosta klausytis kalbų, protarpiais nuskamba paranojikų skleidžia- 
mi gandai arba pradeda burbuliuoti puskvaišiai, panūdę atverti 
širdį. Dažniausiai girdi, kaip sveikinasi vienas pro kitą prasilen- 
kiantys erdvėlaiviai; pasikeičia nereikšmingomis mandagiomis 
frazėmis. Rimtesni dialogai retai kada užsimezga - juk laivus ski- 
ria atstumas, kurį norint įveikti, šviesos greičiu tektų skristi ištisus 
mėnesius. Šiaip ar taip, didžiuma balsų iš anksto įrašyti, nes ke- 
lionėje įgulos miega šaldikliuose. 

- Kitaip tariant, įprasti žmonių pliurpalai. 

- Taip. Kad ir kur keliautume, noras plepėti niekada neiš- 
blėsta. 

Voljova atsipalaidavo savo krėsle, pagarsino širdgėlos kupi- 
nus laiko ištęstus balsus. Signalai, liudijantys, jog kosmose pilna 
žmonių, turėjo savotiškai priartinti tolimas žvaigždes, bet kažko- 
dėl jie darė visiškai priešingą įspūdį. Priminė baisias istorijas, ku- 
rias pasakojant stovykloje, prie laužo, regis, sutirštėdavo lieps- 
nas supanti tamsa. Vieną žavingą akimirką triumvira bemaž ga- 
lėjo įtikėti, jog už stiklo tvyrančioje tarpžvaigždinėje erdvėje iš 
tikrųjų klaidžioja šmėklos. Ir visiškai nesvarbu, ką apie tai manė 
Kihurė. 


- Ką nors pastebi? - pasiteiravo Silvestis. 

Siena buvo sumūryta iš ševrono formos granito blokų. Pen- 
kiuose taškuose, prie vartų, kėpsojo sarginės, papuoštos akme- 
niniais amarantinų biustais, kurie panėšėjo į realizmą nelinkusio 
Jukatano pusiasalyje gyvavusio meno kūrinius. Sienos išorėje 
puikavosi keraminių plytelių freska, kurioje Paskalė išvydo ama- 
rantinų funkcionierius, atliekančius nesuvokiamas visuomenines 
pareigas. 

Ji patylėjo prieš atsakydama, akylai nužvelgė įvairias fres- 
koje pavaizduotas figūras. 

Kai kurios laikė žemės ūkio įnagius, beveik tokius pačius, 
kokius senovėje turėjo žmonės, arba ginklus - ietis, lankus, lyg ir 
muškietas, nors, užuot atrodžiusios kaip mūšyje dalyvaujantys 

kareiviai, jos labiau priminė egiptietiškas statulas. Moteris pama- 
tė ir amarantinų chirurgus, akmenskaldžius, astronomus - kasi- 
nėjimai patvirtino, jog šie išrado teleskopus, - kartografus, stik- 
lapūčius, aitvarų gamintojus, menininkus. Virš kiekvienos simbo- 
linės figūros auksu ir melsvu kobalto atspalviu žvilgėjo grafiniai 
ženklai, nurodantys, kokios pareigos priklausė vienos ar kitos 
profesijos atstovui. 

- Nė vienas iš jų neturi sparnų, - pagaliau atsiliepė Paskalė. 

- Teisingai, - linktelėjo Silvestis. - Jų sparnai pavirto ranko- 
mis. 

- Kuo gi tau nepatinka sparnuotos dievybės statula? Žmo- 
nės niekada nemokėjo skraidyti, bet tokia smulkmena mums ne- 
sutrukdė išrasti angelų. Kuo blogesnė būtybių rūšis, kuri iš tiesų 
kadaise turėjo sparnus? 

- Tu pamiršai sukūrimo mitą. 

Pagrindinį amarantinų mitą archeologai įstengė atskleisti tik 
pastaruoju metu, išnagrinėję vėlesnes, pagražintas, versijas. Anot 
legendos, kitados čionykščiai sklandė padangėse kartu su kitais 
skrajojančiais padarais, kurie tuo metu egzistavo planetoje. Bet 
jų karta buvo paskutinė, pažinusi skrydžio laisvę. Amarantinai 
sudarė sandėrį su dievu, vadintu Paukščių Kūrėju, ir paaukojo 
gebėjimą pakilti į orą vardan proto. Vieną dieną jie visiems lai- 
kams pasišalino iš erdvės stichijos atidavę dangun sparnus, ku- 
riuos ugnies liežuviai pavertė pelenais. 

Paukščių Kūrėjas įteikė amarantinams beverčius, nagais už- 
sibaigiančius strampus, kad jie amžiams prisimintų, ko atsisakė, 
ir galėtų užrašyti savo istoriją. Sąmonėse užsižiebė negęstanti 
minties ugnis, kuri liepsnos visada, užtikrino Paukščių Kūrėjas, 
su sąlyga, kad jie paklus dieviškajai valiai ir nebandys sugrįžti į 
dausas. Išdrįsę ignoruoti šitą priesaką amarantinai praras sielas, 
kurias gavo Degančių Sparnų Dieną. 

Silvestis žinojo susidūręs su vietinės kultūros mėginimais pa- 
matyti veidrodinį savo atspindį. Esmė ta, jog nūnai išnykusius 
padarus buvo apsėdusi manija - tiksliau sakant, jie propagavo 
vieną vienintelę religiją, užtemdžiusią visas kitas, gyvavusią, anot 
įvairių šaltinių, neapsakomai daug šimtmečių ir suformavusią 
keistą, nesuvokiamą amarantinų mąstyseną bei elgseną. 

- Aišku, - atsiliepė Paskalė. - Rūšis, neįstengusi susitaikyti 
su sparnų stoka, sugalvojo istoriją apie Paukščių Kūrėją, kad 
galėtų jaustis pranašesnė už skraidančias būtybes. 

- Taip. Nors tikėjimas pasiteisino, jis turėjo vieną netikėtą 
šalutinį poveikį: atgrasino amarantinus nuo bandymų skraidyti. 
Mitas panašus į legendą apie Ikarą, tik jis gerokai labiau užvaldė 
kolektyvinę sąmonę. 

- Tokiu atveju ant bokšto pavaizduota figūra... 

- Ja išreiškiama panieka dievui, kuriuo tikėjo amarantinai. 

- Kam to reikėjo? - patraukė pečiais Paskalė. - Juk religijos 
išnyksta, užleidžia vietą naujoms. Negaliu patikėti, kad jie pasta- 
tė miestą vien tam, kad įžeistų senąją dievybę. 

- Aš irgi tuo netikiu. Vadinasi, tai visai kas kita. 

- Kas? 

- Spėju, kad užgimė naujas dievas. Su sparnais. 


Voljova nusprendė, jog atėjo metas parodyti Kihurei, kokiais 
instrumentais naudojasi jos profesijos atstovai. 

- Neišsigąsk, - perspėjo triumvira, lifiui priartėjus prie pabūk- 
lų saugyklos. - Iš pirmo žvilgsnio ši vieta niekam nepatinka. 

- Dieve, - išspaudė Kihurė ir instinktyviai įsirėmė į galinę sie- 
ną, kai priešais ūmai atsivėrė beribė erdvė. Liftas atrodė kaip 
mažytis vabalėlis, ropojantis gigantiškos patalpos siena. - Šita 
salė per didelė, kad tilptų erdvėlaivyje! 

- Nieko ypatinga. “Begalybėje" yra dar keturios tokio dy- 
džio saugyklos. Antrojoje treniruojamės operacijoms išorėje. Ki- 
tos dvi tuščios arba pusiau hermetizuotos; ketvirtojoje stovi kos- 
miniai keltai ir transporto priemonės, pritaikytos funkcionuoti 
žvaigždės sistemos ribose. O čia saugojami pabūklai. 

- Kalbi apie tuos objektus? 

- Taip. 

Patalpoje stovėjo keturiasdešimt pabūklų, nepanašių vieni į 
kitus. Tačiau jų konstrukcijos visgi turėjo tam tikrų bendrų bruo- 
žų. Visas mašinas dengė žalsvai bronzinio lydinio sluoksnis. Sa- 
vo apimtimis kiekviena prilygo vidutinio dydžio erdvėlaiviui, bet 
Kihurė nepastebėjo jokių požymių, bylojančių, kad mašinos išties 
būtų kosminiai laivai. Nei langų ar durelių, nei įtaisų, priklausan- 

čių ryšių sistemoms. Nors kai kurių pavidalai buvo nusėti objek- 
tais, primenančiais tūtas, pastarosios, matyt, tiesiog koreguodavo 
mašinų padėtį erdvėje kaip šarvuotlaivis, kuris atitinkamon pusėn 
nukreipdavo savo didžiuosius ginklus. 

Pabūklai išties niekuo nesiskyrė nuo kovinių laivų. 

- Pragaro klasės ginklai, - tarė Voljova. - Tokį vardą sugal- 
vojo jų kūrėjai. Prieš keletą šimtmečių. 

Triumvira pastebėjo, kokiu vertinančiu žvilgsniu rekrūtė nu- 
delbė artimiausią pabūklą. Pakibęs statmenai (ilgoji ginklo ašis 
priminė laivo variklių ašį) jis atrodė kaip ceremonialinis kardas, 
kadaruojantis po lubomis kokio nors karo vado apartamentuose. 
Kaip ir visus saugyklos objektus, šį supo karkasinė Voljovos 
pirmtakų primontuota struktūra, prie kurios buvo prijungtos val- 
dymo, stebėjimo, manevravimo sistemos. Kiekvienas pabūklas 
riogsojo ant bėgių - trimačiame atsarginių kelių ir iešmų labirinte, 
- kurie patalpos gilumoje susiliejo ir nusidriekė link nišos, pakan- 
kamai erdvios, kad joje tilptų vienas ginklas. Iš ten pastarasis ga- 
lėjo būti perkeltas į kosminę erdvę. 

- Kas gi juos sukūrė? - paklausė Kihurė. 

- Tiksliai nežinome. Gal jungėjai vienu iš savo tamsesnių 1s- 
torijos periodų. Aptikome juos paslėptus asteroide, sukančiame 
ratus aplink rudąją nykštukę, tokią nuošalią, jog kataloge ji pažy- 
mėta tiktai numeriu. 

- Tau pačiai teko ten vykti? 

- Ne. Ginklai rasti labai seniai. Aš paveldėjau juos iš pasku- 
gebėjau prasiskverbti iki valdymo sistemų, priklausančių trisde- 
šimt vienam pabūklui, ir apytiksliai išsiaiškinau aštuoniasdešimt 
procentų reikalingų aktyvacijos kodų. Išbandžiau tik septynioli- 
ka ginklų, ir vos porą iš jų - kovinėmis sąlygomis. 

- Tu tikrai jais naudojaisi? 

- Be didelio malonumo. 

Neverta, pamanė ji, varginti Kihurės pasakojimais apie Žiau- 
rius praeities įvykius, bent jau ne dabar. Netrukus rekrūtė pažins 
ginklus neblogiau už pačią Voljovą, gal net geriau, kadangi arti- 
leristė užmegs su jais ryšį per tiesioginę neurologinę sąsają. 

- Koks jų pajėgumas? 

- Kai kurie įstengtų nesunkiai sudraskyti planetas į gabalus. 
Kiti... nenoriu net spėti. Nenustebčiau, jeigu jie turėtų galios pa- 
kenkti žvaigždėms. Neaišku, kam būtent prisireikė tokių ginklų... 
- nutęsė triumvira. 

- Sakei, kad jais naudojais. Prieš ką? 

- Prieš priešus, Žinoma. 

Kihurė ilgą laiką spoksojo į ją tylėdama. 

- Nežinau, - galop prabilo, - ar man baisėtis, jog tokie daly- 
kai egzistuoja... ar jausti palengvėjimą, kad gaidukus liečia mūsų 
pirštai. 

- Siūlau rinktis palengvėjimą, - atsiliepė Voljova. - Taip bus 
ramiau gyventi. 


Silvestis ir Paskalė vėl nusklendė prie šventyklos smailės. 
Dabar sparnuotasis amarantinas, regis, žvelgė į miestą spindu- 
liuodamas valdovams būdingą abejingumą. Mintis, jog tai naujas 
dievas, pasirodė įtikinama - kas dar galėjo įkvėpti tokio monu- 
mento statybas, jei ne dievybės baimė? Deja, šifruoti po statula 
išgraviruotą tekstą sekėsi velniškai sunkiai. 

- Štai užuomina į Paukščių Kūrėją, - tarė Silvestis. - Egzis- 
tuoja didelė tikimybė, jog smailės atsiradimas 1š dalies susijęs su 
Degančių Sparnų mitu, nors sparnuotoji dievybė neįkūnija paties 
Paukščių Kūrėjo. 

- Teisingai, - sutiko Paskalė. - Ana ten pažymėtas simbolis 
reiškia ugnį, o gretimas - sparnus. 

- Ką dar matai? 

Moteris sutelkė dėmesį į tekstą. 

- Nuorodą į atskalūnų būrį. 

- Kokių atskalūnų? - Silvestis bandė ją ir pats tą Žinojo, ta- 
čiau treniruotės galėjo duoti naudos - išgirdus Paskalės interpre- 
taciją paaiškės, ar jo analizės ne per daug subjektyvios. 

- Kurie nesutiko derėtis su Paukščių Kūrėju arba vėliau su- 
laužė dievui duotą žodį. 

- Ir aš taip pagalvojau. Tik baiminausi, kad galėjau suklysti. 

- Tuos perbėgėlius praminė tremtiniais. - Ji atidžiai skaitė 
įrašus, tikrino savo hipotezes, koregavo išvadas. - Ko gero, iš 
pradžių jie pritarė Paukščių Kūrėjo sąlygoms, bet vėliau pakei- 
tė nuomonę. 

- Ar įskaitai jų vedlio vardą? 

- Jiems vadovavo individas, vardu... - Paskalė neužbaigė 
sakinio. - Ne, atleisk, šitų simbolių man nepavyks išversti. Tik ne 
dabar. Beje, ką visa tai reiškia? Manai, kad jie iš tikrųjų egzista- 
vo? 

- Galbūt. Jei manęs paprašytum spėti, sakyčiau, jog tremti- 
niai suvokė akivaizdžią tiesą - istorija apie Paukščių Kūrėją te- 
buvo mitas. Vargu ar toks požiūris patiko fundamentalistams. 

- Štai kodėl juos ištrėmė? 

- Jei tiktai jie egzistavo. Man ramybės neduoda viena mintis: 
0 jeigu tremtinių būrį sudarė kažkokia technologinė sekta, tam 
tikra mokslininkų grupė? Amarantinai, pasiruošę eksperimentuo- 
ti, tirti savo pasaulio kilmę? 

- Lyg viduramžių alchemikai? 

- Taip. - Palyginimas Silvesčiui patiko. - Tarkim, tremtiniai 
mėgino pakilti į orą kaip Da Vinčis. Amarantinų kultūros fone 
taip elgdamiesi jie tarsi spjovė dievui į veidą. 

- Sutinku. Jei atskalūnai vis dėlto gyvavo ir buvo ištremti, 
kas gi jiems nutiko? Negi tos būtybės paprasčiausiai išmirė? 

- Nežinau. Viena aišku: mite apie Paukščių Kūrėją tremtiniai 
atliko reikšmingą vaidmenį. Jie paminėti ant visos smailės, visa- 
me prakeiktame mieste. Tiesą sakant, kur kas dažniau nei ki- 
tuose amarantinų reliktuose. 

- Tačiau miestas sukurtas gerokai vėliau nei dauguma mūsų 
atrastų artefaktų. Savo amžiumi prilygsta Įvykiui. Tremtiniai il- 
gam buvo išnykę; kurių galų jie vėl susibūrė? 

- Gal tiesiog nusprendė sugrįžti? 

- Po dešimčių tūkstančių metų? 

- Galbūt... - Silvestis mintyse šyptelėjo, - ...jų sugrįžimas 
įkvėpė sukurti šią statulą? 

- Tavo manymu, monumente pavaizduotas tremtinių vado- 
vas? Vardu... - Paskalė vėl įsistebeilijo į grafinius ženklus. - Čia 
saulės simbolis, ar ne? 

- Kaip išverstum kitus? 

- Nesu tikra. Regis, jais apibūdinti vogimo veiksmai? Aš tei- 
si? 

- Sujunk žodžius. Ką gausi? 

Jis įsivaizdavo, kaip Paskalė išsisukinėdama patraukė pe- 
čiais. 

- Tas, kuris gvelbia saules? Saulės Vagis? Ką tai reiškia? 

Silvestis irgi gūžtelėjo. 

- To paties savęs klausinėju visą rytą. Man ramybę drums- 
čia dar vienas dalykas. 

- Koks? 

- Kažkodėl šitas vardas atrodo girdėtas. 


Pasišalinusi iš ginklų saugyklos trijulė kitu liftu nušvilpė į 
centrines laivo sritis. 

- Tau puikiai sekasi vaidinti, - pagyrė Madmuazelė. - Voljo- 
va nuoširdžiai tiki, jog palenkė tave į savo pusę. 

Per triumviros suorganizuotą ekskursiją ji beveik visą laiką 
tylėjo; tik retsykiais tarstelėdavo pastabėles, skirtas Kihurės au- 
sims. Šioji niekaip negalėjo atsikratyti erzinančio jausmo, jog 
triumvira irgi girdi pamėklės kuždesius. 

- O jeigu ji teisi? - mintyse atsakė Kihurė. - Gal Voljova 
stipresnė už tave? 

Madmuazelė paniekinančiai suprunkštė. 

- Nejau nesiklausei, ką tau sakiau? 

- Lyg turėčiau kitą išeitį. 

Mėginimai užčiaupti Madmuazelę, kai toji užsimanydavo pa- 
šnekėti, prilygo pastangoms nutildyti galvoje skambančią įkyrią 
melodiją. Kihurė žinojo nuo šmėklos niekur nepabėgsianti. 

- Jei atsakomosios priemonės, kurių ėmiausi, neslopintų išti- 
kimybės terapijos poveikio, tu seniai būtum mane išdavusi Vol- 
jovai. 

- Ne vieną kartą jaučiau tokią pagundą. 

Holografinė moteris piktai pašnairavo, ir Kihurę persmelkė 
pasitenkinimo dilgsnis. Dažniausiai Madmuazelė - kitaip tariant, 
implante kristalizuota esybė - atrodė visažinė. Tačiau gauti nau- 
jos informacijos ji galėjo tik per implanto savininkės pojūčius. Vi- 
sai įmanoma, kad vaiduoklis pajėgė įsibrauti į duomenų tinklus, 
net jeigu Kihurė nebuvo prie jų prisijungusi, bet vargu ar Madmu- 
azelė ryžtųsi tokiam žingsniui - tos pačios sistemos lengvai ją de- 
maskuotų. Implante slypinti esybė girdėjo Kihurės mintis, kai toji 

sutikdavo bendrauti, tačiau neįstengė perprasti psichinės būse- 
nos. Fiksuodavo tik paviršutiniškus biocheminius signalus, atklys- 
tančius į nervų sistemą, kurioje ji tūnojo. Štai kodėl Madmuazelė 
negalėjo būti visiškai tikra, kad jos atsakomosios priemonės 
veiksmingos. 

- Voljova tave nužudytų. Jei dar nesusigaudei, pranešu, kad 
ji užmušė tavo pirmtaką. 

- Galbūt tam turėjo svarią priežastį. 

- Kaip ir aš, tu nieko apie ją nežinai - nei apie ją, nei apie ki- 
tus įgulos narius. Mes iki šiol nebuvome susitikusios su kapitonu. 

Tiksliai pastebėta. Kapitono Branigano vardas nuskambėjo 
vos keletą kartų, tais atvejais, kai Kihurės akivaizdoje jis neap- 
dairiai išsprūsdavo iš Sadžakio ar kitų lūpų. Dažniausiai jie neš- 
nekėdavo apie savo vadovą. Čionykščiai aiškiai nepriklausė 
įprastų ultrų gretoms, nors taip skrupulingai puoselėjo savo 
įvaizdį, jog šio kiaurai nepermatė netgi Madmuazelė. Jie netgi 
užsiėmė prekyba kaip normali ultrų įgula. 

Tačiau kas iš tiesų glūdėjo po apgaulinga išore? 

Tu tapsi naująja artileriste, taip sakė Voljova. Ir dabar Kihu- 
rė išvydo dalį saugykloje stūksančių pabūklų. Sklido gandai, jog 
slapta ginkluotė, kuria buvo galima išspręsti nemaloniausias su 
klientais susijusias problemas arba ją nukreipti į plėšiamus kolegų 
šviesaeigius, egzistavo daugumoje prekybinių laivų. Bet šios ma- 
šinos atrodė pernelyg galingos, kad būtų naudojamos per pa- 
prastas rietenas. “Begalybėje"' nestigo standartinių, tokiems at- 
vejams skirtų, ginklų. Tuomet kam reikalingas keistasis arsena- 
las? Matyt, Sadžakis turi ilgalaikių planų, sudirgusi pagalvojo Ki- 
hurė. Dar labiau erzino mintis, kad jis galbūt nepuoselėja jokių 
tikslų ir tiesiog 1eško progos paleisti į darbą saugykloje sergėja- 
mus pabūklus it koks galvažudys, kuriam niežti nagus ką nors 
sužaloti. 

Ilgą laiką naujoji artileristė kūrė įvairias teorijas ir jas atmes- 
davo kaip neįtikinamas. Žinoma, nerimą pakurstė ne militaristi- 
niai šviesaeigio aspektai. Kihurė buvo gimusi kovoti; karas mo- 
teriai asocijavosi su įprastu reiškiniu, nors ji pripažino galimybę, 
kad galaktika nestokoja malonesnių aplinkų. Tačiau mūšius, įsi- 
liepsnojusius Skajaus Persvaroje, sunku lyginti su scenarijais, 

kuriuose būtų panaudoti “Begalybės nostalgijos" pabūklai. Per- 
svara išsaugojo ryšius su tarpžvaigždinės prekybos tinklu, bet 
savo technologiniu išsivystymu tenykštės armijos šimtmečiais at- 
siliko nuo ultrų, kartais atklystančių į orbitinę planetos erdvę. 
Karinės kampanijos pergalę galėjo nulemti viena smulkmena iš 
ultranautų ginkluotės... deja, tokių smulkmenų pasitaikydavo re- 
tai; dėl savo neįkainojamos vertės jos būdavo itin tausojamos. 
Pavyzdžiui, branduolinės bombos drebino koloniją tiktą porą sy- 
kių, prieš gimstant Kihurei. Ji matė daug pasibaisėtinų dalykų, 
kurių vaizdai iki šiol atklysdavo į sapnus, bet niekada neregėjo 
ginklo, galinčio akimoju sukelti genocidą. Ką jau kalbėti apie 
Voljovos žaisliukus, dunksančius “Begalybės" saugykloje. 

Triumvira minėjo, kad jais vis dėlto teko keletą kartų naudo- 
tis - tikriausiai tuomet, kai reikėdavo imtis piratams būdingų ope- 
racijų. Galaktikoje netrūko retai apgyvendintų, beveik jokių są- 
sajų su prekybos tinklais nepalaikančių sistemų, kur įmanoma 
tyliai ir ramiai sunaikinti priešus. Galbūt kai kurie iš jų pasižymė- 
jo tokiu pat amoralumu kaip Sadžakio įgula, galbūt jie išmargino 
praeitį žvėriškumo pėdsakais... taip, labai tikėtina, jog Voljovos 
bendražygiai išbandė vieną kitą pabūklą. Nors Kihurė įtarė, kad 
jie paprasčiausiai siekė nuo kažko apsisaugoti arba suduoti prie- 
šams taktinius smūgius. Galingesne ginkluote naudotis nemėgi- 
no. Kaip įgula planavo atsikratyti visagriaunančiomis mašinomis, 
ko gero, nežinojo nė pats Sadžakis. Iš visko sprendžiant, erdvė- 
laivyje aukščiausia valdžia priklausė ne jam. Matyt, tam tikra 
prasme vienas iš triumvirato narių tebetarnavo kapitonui Brani- 
ganui. 

Kad ir kas būtų paslaptingasis Braniganas. 


- Sveika atvykusi į ginklinę, - paskelbė Voljova. 

Jos atsidūrė maždaug laivo viduryje. Triumvira atidarė angą 
lubose, nuleido sustumiamas kopėčias ir paragino Kihurę ropš- 
tis aštriabriauniais skersiniais. 

Artileristė kyštelėjo galvą į erdvų sferos formos melsvai si- 
dabrišką kambarį, pilną sujungtų įmantraus pavidalo mechaniz- 
mų. Pačiame centre ji išvydo juodą krėslą su gaubtu, apsuptą 

prietaisų girliandomis ir kabelių raizginiu. Sėdynė buvo įsprausta 
tarp elegantiškų giroskopinių ašių, kurios galėjo suktis neįtakoja- 
mos laivo judėjimo. Gniužulas kabelių, prasiskverbusių pro slan- 
kiojančius šarvus, kurie paskirstydavo elektros energiją tarp kon- 
centrinių karkasų, įsmigo į mašinomis apstatytą sferinę sieną. 
Kambaryje tvyrojo ozono tvaikas. 

Visi ginklinėje pastebėti objektai atrodė mažiausiai poros 
mi. | 

- Būtent tam mane ruošei? - Kihurė įlipo pro liuko ertmę į 
patalpą ir prasibrovusi pro karkasinius skydus pasiekė krėslą, 
nors ir masyvų, bet iš pažiūros patogų bei saugų. Ji neatsispyrė 
pagundai įsitaisyti sėdynėje, leidosi įsupama į juodą medžiagą - 
procesą lydėjo tyliai suburzgę pagalbiniai mechanizmai. 

- Kaip jautiesi? 

- Taip, lyg man būtų tekę čia sėdėti anksčiau, - atsiliepė ji 
mąsliu balsu, kurį prislopino juodas ant galvos nuslydęs šalmas. 

- Tu sėdėjai, - atsiliepė Voljova, - kai dar buvai be sąmonės. 
Tavo galvoje esantis implantas yra susijungęs su ginkline, štai 
kodėl aplinka tau atrodo pažįstama. 

Triumvira sakė tiesą. Kihurę apėmė pojūtis, tarytum ji būtų 
prasmegusi kažkokiame fotelyje, kuriame apstu šimtus sykių 
matytų raukšlelių ir įdrėskimų. Moteris jautėsi visiškai atsipalai- 
davusi ir rami; sulig kiekviena sekunde vis labiau knietėjo kažko 
1mtis - pasinaudoti krėslo suteikta galia. 

- Iš čia galiu kontroliuoti saugyklos pabūklus? 

- Atspėjai, - linktelėjo Voljova. - Bet ne tik juos. Tu kontro- 
liuosi visas pagrindines ginklų sistemas, esančias “Begalybėje", 
instrumentus valdysi lygiai taip pat lengvai kaip savo kūno galū- 
nes. Kai ginklinė galutinai tave įtrauks, tu praktiškai tapsi laivu. 
nis kūnas tuojau susilies su krėslu. Kad ir kaip magėjo išbandyti 
save artileristės kailyje, ji neketino pratęsti įsiurbimo proceso. 
Sutelkusi valios jėgas pabandė išsivaduoti iš krėslo glėbio; mote- 
rį įsupusios klostės sudūzgė ir ją paleido. 

- Nesu tikra, jog man tai patinka, - nuskambėjo Madmuaze- 
lės balsas. 

7 
Pakeliui į Povo Deltą, 2546-ieji 


Nė akimirkai neužmiršdama, kad ji skrenda laivu (akivaizdų 
faktą primindavo vietinės gravitacijos pakitimai, įtakojami men- 
kučiais varomojoje jėgoje pasitaikančiais pusiausvyros sutriki- 
mais, kuriuos savo ruožtu nulemdavo paslaptingi kvantiniai jun- 
gėjų variklių demonstruojami kaprizai), Voljova pasiekė nuoša- 
liąją laukymę ir stabtelėjo medinių link žolės vedančių laiptų vir- 
šuje. Jei Sadžakis pajuto esąs ne vienas, jis nusprendė to nepa- 
rodyti ir toliau sustingęs klūpėjo prie gembėto kelmo, kur juodu 
paprastai susitikdavo. Tačiau triumviras neabejotinai ją užfiksa- 
vo. Voljova žinojo, jog Sadžakis lankėsi vandeniniame sąmonės 
žonglierių pasaulyje, Žiemjūrėje, lydėdamas kapitoną Braniganą, 
kai pastarasis dar turėjo jėgų išvykti iš laivo. Ji nenutuokė, kokiu 
tikslu porelė ten keliavo, bet sklido gandas, jog žonglieriai pako- 
regavo jo smegenų žievę; atitinkamai permodeliavę nervų siste- 
mą apdovanojo neįtikėtinai stipriu susivokimu erdvėje - gebėjimu 
mąstyti keturiais arba penkiais matmenimis. Šioji transformacija 
buvo itin reta: priešingai negu kitos, ji išlikdavo. 

Voljova tyliai nusileido laiptais, sugirgždėti leido tik paskuti- 
nei pakopai. Sadžakis atsigręžė nė trupučio nenustebęs. 

- Kažkas atsitiko? - paklausė jis skvarbiu žvilgsniu tyrinėda- 
mas Voljovos veidą. 

- Norėjau pakalbėti apie s/av/enik, - užbaigė triumvira sakinį 
rusanglų kalba. - Tai yra apie savo statytinę. 

- Aš klausausi, - abejingai atsiliepė Sadžakis. Jis vilkėjo pe- 
lenų spalvos kimono; dėl drėgnos žolės keliai patamsėjo. Komu- 
so šakuhakis gulėjo ant lygaus it veidrodis kelmo paviršiaus. Jie- 
du vieninteliai iš visos įgulos dar negulėjo šaldikliuose, nors iš 
Geltakmenio orbitos pasišalino prieš du mėnesius. i 

- Dabar ji - viena iš mūsų. - Voljova atsiklaupė priešais jį. - 
Esminiai apmokymai užbaigti. 

- Naujienos džiuginančios. 

Kitoje laukymės pusėje sučerškė arara, kuri veikiai purpte- 
lėjo nuo šakos suraibuliuodama raudona, geltona ir mėlyna spal- 
va. 

- Galėtume pristatyti ją kapitonui Braniganui. 

- Pats laikas. - Sadžakis išlygino kimono raukšlelę. - Galbūt 
tu tam nepritari? 

- Kam? Pasimatymui su kapitonu? - ji nervingai sukrizeno. 
- Kodėl gi, pritariu. 

- Vadinasi, turi slaptų minčių. 

- Ko? 

- Tave kažkas neramina, Ilja. Klok, kas yra. 

- Aš labai nenorėčiau, jog Kihurei pakriktų psichika kaip 
Nagorniui. - Ji patylėjo tikėdamasi - netgi vildamasi - sulaukti 
kokios nors reakcijos, bet vietoj atsakymo teišgirdo krioklio 
šniokštimą. Tuo tarpu šalta bendražygio išraiška nepasikeitė. - 
Abejoju, ar šioje stadijoje ji mums tinkama, - neryžtingai suleme- 
no Voljova. 

- Šioje stadijoje? - Sadžakio lūpos vos krustelėjo. 

- Na... keliauti į ginklinę iš karto po Nagornio nėra labai sau- 
gu, 0 ji pernelyg vertinga. - Triumvira nurijo seiles, įtraukė į 
plaučius oro, galų gale pasiryžusi išrėžti esmę. - Manau, mums 
reikia kito rekrūto - ne tokio talentingo. Turėdama vidutinioką 
susidoročiau su visais nesklandumais ir tik tada imčiaus Kihurės, 
pagrindinės kandidatės. 

Sadžakis pakėlė šakuhakį, nudelbė jį mąsliu žvilgsniu. Lazdos 
gale pastebėjo atplaišėlę, matyt, likusią nuo to momento, kai 
bambuku pašventino Kihurę, nelygumą patrynė nykščiu ir pra- 
šneko tokiu šaltu balsu, kad šis pašiurpino labiau nei pyktis, kurio 
Voljova tikėjosi. 

- Tu nori ieškoti kito artileristo? 

Triumviro intonacija bylojo, jog tokio absurdiško, beprotiško 
pasiūlymo jam niekada neteko girdėti. 

- Tik šiam laikotarpiui. - Voljova suprato kalbanti pernelyg 
greitai, pyktelėjo ant savęs už tai, kad nelauktai pradėjo rodyti 
nuolankią pagarbą savo bendražygiui. - Kol stabilizuosis padėtis. 
Tuomet pasinaudosime Kihure. 

Sadžakis sulinksėjo. 

- Ką gi, aš tave suprantu. Dievaži, kodėl anksčiau apie tai 
nepagalvojome? Turbūt kvaršinome savo galvas kitais dalykais. 
- Jis nuleido šakuhakį, nors ranką tebelaikė arti tuščiavidurės laz- 

dos. - Kas buvo, tas pražuvo. Dabar privalome ieškoti naujo rek- 
rūto. Dėl to neturėtų kilti sunkumų, tiesa? Juk Kihurę užverba- 
vome labai lengvai. Na, ir kas, kad jau du mėnesius skriejame 
tarpžvaigždinėje erdvėje, o artimiausią prieglobstį mums suteiks 
beveik niekam nežinoma kolonija? Kitą artileristą surasime be 
jokio vargo. Pretendentai užgrius mus pulkais, ar ne? 

- Pakalbėkime rimtai. 

- Triumvira, iš ko tu sprendi, jog aš juokauju? 

Prieš akimirką ji buvo išsigandusi, nūnai įsiuto. 

- Tu pasikeitei, Judži-san. Nuo tada... 

- Nuo kada? 

- Nuo tada, kai su kapitonu lankeisi pas žonglierius. Kas ten 
įvyko, Judži? Ko tos būtybės prigrūdo į tavo galvą? 

Triumviras keistai nužvelgė Voljovą, tarytum šitas klausi- 
mas, nors ir visiškai natūralus, niekuomet nebūtų jam dingtelė- 
jęs. Deja, Sadžakis apsimetinėjo. Jis užsimojo šakuhakiu taip žai- 
biškai, jog moteris ore teišvydo rusvą šmėkštelėjimą. Smūgis į 
šoną buvo sąlygiškai švelnus - paskutinę sekundę jis prilaikė laz- 
dą, - bet pakankamai galingas, kad Voljova išsidrėbtų pievoje. 
Tą akimirką ją pribloškė ne skausmas ar pats užpuolimo faktas, 
o šnerves pakutenę drėgnos žolės stiebeliai. 

Sadžakis atsainiai apėjo kelmą. 

- Tu visada per daug klausinėdavai, - pratarė jis ir iš kimo- 
no užančio išsitraukė kažką panašaus į švirkštą. 


Nekhebeto sąsmauka, Resurgamas, 2566-ieji 


Silvestis kyštelėjo ranką į kišenę, apčiuopomis ėmė ieškoti 
ampulės, kurią manė pradanginęs. 

Laimei, netrukus ją palietė. 

Apačioje, amarantinų mieste, daugėjo aukštuomenės atsto- 
vų, lėtai traukiančių link šventyklos. Jo ausis pasiekė pokalbių 
nuotrupos, vienas kitas pakankamai aiškiai skambantis žodis. Sil- 
vestis stovėjo iškilęs virš atvykėlių per šimtus metrų, baliustra- 
doje, kurią kolonistai pritvirtino prie juodos miestą apgaubusios 
kiaušinio sienos. 

Išaušo jo vestuvių diena. 

Simuliacijoje regėti šventyklą teko daugybę sykių, tačiau lan- 
kytis mieste fiziniu pavidalu - labai seniai, todėl jis užmiršo, ko- 
kios pritrenkiančios statinio apimtys. Štai vienas iš keistų simu- 
liacijų trūkumų: kad ir koks tikslus būtų generuojamas vaizdas, į 
jį žvelgiantis žmogus visuomet suvoks, jog tai ne tikrovė. Silves- 
tis stypsodavo po šventyklos stogu ir spigindavo aukštyn, ten, 
kur susijungdavo akmeniniai skliautai, tačiau visiškai nejausdavo 
galvos svaigulio arba baimės, jog senovinė struktūra neatlaikys 
amžių naštos ir subyrės. Bet dabar, vos antrą kartą asmeniškai 
apsilankius mieste, jį užvaldė gniuždantis savo paties menkumo 
pojūtis. Amarantinų statinius įkalinusi kiaušinio formos danga 
bent jau priminė brandžių technologijų produktą - net jei potvinis- 
tai numodavo ranka į šitą faktą. Tačiau po kupolu glūdintis 
miestas labiau panėšėjo į penkiolikto amžiaus karštligės apimto 
fantazuotojo klejones, tokį įspūdį sustiprino ir nuostabioji spar- 
nuotoji figūra, įsitaisiusi ant šventyklos smailės, matyt, egzistuo- 
janti tam, kad būtų pagerbtas tremtinių sugrįžimas. 

Kažkokios kvailystės. Bent tiek gerai, kad jos padėjo trum- 
pam užmiršti numatomą ceremoniją. 

Kuo įdėmiau jis žvelgė į statulą, tuo labiau stiprėjo įsitikini- 
mas, jog sparnuotasis padaras vis dėlto buvo amarantinas, tiks- 
liau sakant, amarantino/angelo hibridas, kurį iškalęs menininkas, 
regis, puikiai nujautė, ką reiškia turėti sparnus. Akims nepritrau- 
kus vaizdo, statula įgaudavo šokiruojančius kryžiaus kontūrus. 
Šiuos padidinus, figūra tapdavo amarantinu didingais išskleistais 
sparnais - metaliniais, margaspalviais, su skirtingo atspalvio 
plunksnomis. Kaip ir Žmonių piešiamo angelo atvaizde, sparnai, 
užuot pakeitę rankas, atstojo trečią galūnių porą. 

Silvesčiui dingojosi, jog statula tikroviškesnė nei bet koks 
žmogiškojo meno sukurtas angelas. Nors toks teiginys skambėtų 
absurdiškai, galima sakyti, kad ji atrodė anatomiškai tiksli. 
Skulptorius ne tik prilipdė sparnus prie įprasto amarantino kūno, 
bet ir subtiliai pakoregavo fizinius duomenis. Manipuliacijoms 
skirtas priekines galūnes nuleido truputį žemiau ir pailgino. Krū- 
tinę gerokai praplatino, o vietoj pečių pavaizdavo naščių formos 
struktūrą, iš kurios kyšojo trikampiai, į aitvarus panašūs sparnai. 
Padaro kaklas buvo ilgesnis nei kitų archeologų aptiktų amaran- 

tinų, o galva - aptakesnė. Žiūrint į profilį, apimdavo jausmas, kad 
ji priklauso paukščiui. Tiesa, akys tebežvelgė pirmyn - nors ama- 
rantinams būdingas dviakis regėjimas, be abejo, turėjo tam tikrų 
apribojimų, - įspraustos į gilius kaulinius kanalus. Šnervių srity- 
je, viršutinėje posnapio dalyje, žiojėjo apvalios skylutės, tarytum 
norint plasnoti sparnais į plaučius reikėjo įtraukti papildomą oro 
kiekį. Visgi tokių pokyčių neužteko, kad būtybė galėtų pakilti į 
orą, jei tik jos svoris nesiskyrė nuo standartinės amarantiniškos 
kūno masės. Tuomet kam reikalingi sparnai? Kaip akį rėžiantys 
ornamentai? Negi tremtiniai ėmėsi radikalių bioinžinerinių korek- 
cijų, nes užsimanė prislėgti save nepraktiškomis galūnėmis? 

O gal jie buvo užsibrėžę kitokį tikslą? 

- Apniko dvejonės? 

Balsas išblaškė mintis ir privertė Silvestį krūptelėti. 

- Tu vis vien nemanai, jog tai teisingas sprendimas. 

Jis nusisuko nuo turėklų. 

- Jau per vėlu prieštarauti, ar ne? 

- Savo vestuvių dieną? - nusišypsojo Žirardjė. - Kol kas, 
Denai, tu nesi supančiotas santuokos įžadais. Bet kuriuo mo- 
mentu gali atsitraukti. 

- Kaip į tai reaguotum? 

- Supykčiau, žinoma. 

Žirardjė vilkėjo prabangius ceremonijų drabužius; nuo vaizdo 
kamerų, spiečiais skraidančių aplinkui, parausvėjo jo skruostai. 
Suėmęs Silvestį už dilbio Paskalės tėvas atitraukė jį nuo baliust- 
rados. 

- Ar ilgai mes draugaujame, Denai? 

- Na, mūsų santykių nepavadinčiau draugyste. Veikiau abi- 
pusiu parazitavimu. 

- Dėl Dievo meilės, - apniukęs purkštelėjo Žirardjė. - Gal aš 
ir apkartinau tavo gyvenimą, bet stengiaus nepaversti jo pragaru. 
Nejau galvoji, jog džiūgavau, kai tave įkalinau? 

- Tarkim, vykdei šią užduotį ne be entuziazmo. 

- Tik todėl, kad rūpinausi tavimi. - Pasišalinę iš balkono jie 
atsidūrė viename iš tunelių, vingiuojančių juodajame miesto 
skliaute. Žingsnių garsus sugėrė minkšta medžiaga užklotos grin- 
dys. - Jei iki šiol nesupratai, Denai, - pratęsė Žirardjė, - žinok, 

jog anuomet pernelyg stipriai kunkuliavo aistros. Privalėjau pa- 
sodinti tave už grotų, antraip kokia nors pakvaišėlių gauja būtų 
išliejusi ant tavęs įtūžį. 

Silvestis klausėsi netardamas nė žodžio. Žirardjė lyg ir tei- 
singai kalbėjo, bet kas dabar galėjo atspėti tikruosius motyvus, 
kurie įtakojo jo veiksmus? 

- Tuometinė politinė padėtis buvo kur kas paprastesnė. Pra- 
eityje jokių rūpesčių nekėlė Tikrojo Kelio šalininkai. - Juodu nu- 
sigavo iki statmenos šachtos, įlipo į lifto kabiną, antiseptiškai 
švarią ir naują. Ant sienų kabančiuose paveiksluose buvo matyti 
Resurgamo vaizdai - prieš ir po potvinistų transformacijų. Vie- 
name netgi puikavosi Mantelis. Nuo stalkalnio, prie kurio šliejosi 
atokus tyrimų centras, draikėsi augmenija ir šniokštė krioklys, o 
virš vandens srauto mėlynavo debesų sruogelėmis išmargintas 
dangus. Kiuvjė netgi egzistavo pramonės atšaka, pašvęsta pa- 
veikslams ir simuliacijoms su Resurgamo ateities panoramomis. 
Tuo užsiimdavo įvairūs menininkai, pradedant vandeniniais da- 
žais tapančiais dailininkais ir baigiant patyrusiais sensorinių įspū- 
džių kūrėjais. - Antra vertus, dabar atsiranda ir mokslininkų ra- 
dikalų. Aną savaitę Mantelyje nušovė Tikrojo Kelio atstovą, ir 
tai padarė ne mūsų agentas. 

Liftas nuskriejo žemyn, link miesto. 

- Ką turi omenyje? - paklausė Silvestis. 

- Tai, jog fanatikų netrūksta nei vienoje, nei kitoje pusėje. 
Palyginti su jų pažiūromis, mūsiškės itin nuosaikios. Liūdna, tie- 
sa? 

- Nori pasakyti, jog mes atsisakėme radikalizmo aspektų? 

- Panašiai. 

Pro juodą kupolo sieną jie išniro į miestą ir įsimaišė į svar- 
biam įvykiui besiruošiančių žurnalistų būrelį. Visi korespondentai 
nešiojo tamsiai geltonus akinius, į kuriuos filmuojamą vaizdą per- 
siųsdavo kameros, plevenančios virš galvų lyg pilki balionėliai. 
Vilkdamas plunksnų uodegą aplink grupę stypseno vienas iš Ža- 
nekeno genetiškai modifikuotų povų. Į priekį žengė du apsaugi- 
niai, dėvintys juodas uniformas su auksiniais potvinistų antpe- 
čiais, apsupti grėsmingos išvaizdos hologramų. Už porelės slam- 
pinėjo mechaniniai patarnautojai. Pareigūnai įjungė skenerius, 

patikrino Silvesčio ir Žirardjė tapatybes ir mostu paragino juos 
kulniuoti į laikiną struktūrą, įrengtą šalia lizdus primenančių ama- 
rantinų statinių. 

Patalpoje stovėjo tiktai dvi kėdės ir stalas, ant kurio dunkso- 
jo butelis raudonojo amerikaniško vyno bei pora taurių su peiza- 
žais, išgraviruotais ant matinio stiklo. 

- Prisėsk, - pasiūlė Žirardjė ir žengęs prie stalo šliūkštelėjo 
vyno į abi taures. - Nesuprantu, kodėl tu toks sudirgęs. Juk ne 
pirmą kartą tuokiesi. 

- Tiesą sakant, ketvirtą. 

- Visos ceremonijos vyko pagal akmenių tradicijas? 

Silvestis linktelėjo. Jis prisiminė pirmąsias dvejas vestuves 
su moterimis, kilusiomis iš nežinomų šeimų. Į atminties gelmes 
nugrimzdę jų veidai beveik susiliejo į vieną. Abi pernelyg slėgė 
visuomenės dėmesys, kurį patraukė garsios giminės pavardė. 
Tuo tarpu santuoką su Alicija, trečiąja žmona, aplinkiniai nuo pat 
pradžių vertino (visiškai pagrįstai) kaip akciją, reklamuojančią 
būsimą ekspediciją į Resurgamą. Tas faktas, kad juodu iš tikrųjų 
mylėjo vienas kitą, neturėjo jokios reikšmės - tiesiog tapo malo- 
niu sudarytą sandėrį papildžiusiu priedu. 

- Tavo galvą vargina per daug atsiminimų, - pastebėjo Ži- 
rardjė. - Ar prieš kiekvienerias vestuves nejausdavai noro už- 
miršti praeitį? 

- Ar tau ceremonija atrodo neįprasta? 

- Galbūt. - Žirardjė nusibraukė nuo lūpų vyno lašelius. - Juk 
aš niekada nepriklausiau akmenių kultūrai. 

- Tu skridai kartu su mumis iš Geltakmenio. 

- Bet ten negimiau. Mano šeima kilusi iš Didžiojo Tetono. 
Atvykau į Geltakmenį likus septyneriems metams iki ekspedici- 
jos į Resurgamą. Tiek laiko nepakako, kad prisitaikyčiau prie jū- 
sų tradicijų. Užtat mano duktė... na, Paskalė pažinojo tiktai ak- 
menių visuomenę. Bent jau tą variantą, kurį čia perkėlėme. - Jis 
prašneko tyliau: - Tu, be abejo, turi ampulę. Leisi ją pamatyti? 

- Kaip galėčiau tau atsakyti. 

Silvestis sužvejojo kišenėje stiklinį balionėlį, kurį nešiojosi vi- 
są dieną, įteikė jį Žirardjė. Šis baikščiai pavartė rankose ampulę 


170 


stebėdamas viduje slankiojančius burbuliukus. Skystyje įžiūrėjo 
tamsų pavidalą su skaidulomis ir ūseliais. 

Žirardjė padėjus ampulę ant stalo, pasigirdo tylus dzingtelė- 
jimas. Paskalės tėvas spoksojo į ją neįstengdamas nuslėpti pasi- 
baisėjimo. 

- Ar procedūra skausminga? 

- Aišku, ne. Mes gi ne sadistai. - Silvestis šyptelėjo mėgau- 
damasis Žirardjė sąmyšiu. - Gal tau labiau patiktų, jei pasikeis- 
tume kupranugariais? 

- Patrauk ją nuo mano akių. 

Silvestis įsikišo stiklinį balionėlį atgal į kišenę. 

- Na, Nilsai, kuris iš mūsų sudirgęs? 

Žirardjė vėl įsipylė vyno. 

- Atleisk. Apsauga velniškai įsitempusi. Nežinau, kas apsėdo 
sargybinius, bet jų nuotaika persidavė ir man. 

- Aš nieko nepastebėjau. 

- Nenuostabu. - Žirardjė patraukė pečiais; išraiškingas jude- 
sys prasidėjo kažkur nuo papilvės. - Anot jų, padėtis kontroliuo- 
jama, tačiau po dvidešimties valdymo metų perprantu kariškius 
geriau, nei jie gali įsivaizduoti. 

- Tavimi dėtas, taip nesijaudinčiau. Tie žaliūkai - puikūs spe- 
cialistai. 

Žirardjė pakratė galvą, lyg būtų atsikandęs ypač rūgščios cit- 
rinos. 

- Denai, aš nesitikiu, jog tarp mūsų tvyrojusi nesantaika ka- 
da nors galutinai išgaruos. Bet tau derėtų nors retsykiais mani- 
mi patikėti. - Jis linktelėjo atvirų durų pusėn. - Nejau tau neda- 
viau leidimo tyrinėti šitos vietos'? 

O taip, davė, 1r tuziną klausimų pakeitė tūkstančių. 

- Nilsai... - pradėjo Silvestis. - Ką galėtum papasakoti apie 
nūdienius kolonijos išteklius? 

- Kas būtent tave domina? 

- Kiek žinau, nuo tada, kai pasirodė Remiliodas, padėtis ge- 
rokai pakito. Dabar sugebėtume atlikti tokius darbus, apie kurių 
įgyvendinimą anksčiau nė nedrįsau svajoti. Tereika politinės va- 
lios. 

- Kokius darbus? - įtariai pasitikslino Žirardjė. 

Silvestis vėl įsigrūdo ranką į kišenę, bet šįsyk vietoj ampulės 
ištraukė popiergalį, kurį išskleidė ant stalo. Lapelyje juodavo 
įmantrios žiedo formos figūros. 

- Atpažįsti šituos ženklus? Radome juos ant obelisko ir visa- 
me mieste. Tai saulės sistemos erdvėlapiai. Juos sukūrė ama- 
rantinai. 

- Dabar, kai išvydau miestą, man tuo lengviau patikėti. 

- Puiku, tuomet prašyčiau mane išklausyti. - Silvestis brūkš- 
telėjo pirštu per didžiausio apskritimo liniją. - Čia neutroninės 
žvaigždės, Hado, orbita. 

- Hado? 

- Tokį vardą jai suteikė pirmieji sistemos tyrinėtojai. Aplink 
žvaigždę skrieja uolos luitas, dydžio sulig planetos palydovu. Jį 
pavadino Cerberiu. - Silvestis bedė smiliumi į grafinius simbolius, 
pažymėtus šalia dvigubos neutroninės žvaigždės/planetos siste- 
mos. - Kažkodėl amarantinai galvojo, jog tai labai svarbu. Man 
rodos, Hadas susijęs su Įvykiu. 

Žirardjė teatrališkai užsidengė delnais veidą, galop nuleido 
rankas. 

- Tu kalbi rimtai? 

- Taip. - Neatplėšdamas žvilgsnio nuo Nilso Žirardjė akių 
Silvestis sulankstė popieriaus lapelį ir įsidėjo jį į kišenę. - Mes 
privalome ištirti žvaigždę ir sužinoti, kas sunaikino amarantinus. 
Kol tai nepražudė mūsų. 


Užsukę į Kihurės kajutę triumvirai liepė jai apsirengti šilčiau. 
Moteris pastebėjo, jog tuodu vilkėjo storesnius nei įprastai dra- 
bužius - Voljova užsimetė palaidą striukę, Sadžakis įsisiautė į ter- 
minius rūbus su aukšta apykakle, nusėtus blizgančių žvaigždžių 
lopiniais. 

- Aš susimoviau, ar ne? - paklausė Kihurė. - Išspirsite mane 
pro oro šliuzą. Per kautynių simuliacijas surinkau per mažai taš- 
kų. Jūs manimi atsikratysite. 

- Nenusišnekėk, - atšovė Sadžakis. Virš kailinės apykaklės 
tebuvo matyti jo nosis ir kakta. - Jei ketintume tave nudėti, 
mums būtų nusispjauti, ar tu sužvarbsi. 

- Be to, - pridūrė Voljova, - tavo apmokymas seniai pasibai- 

gė. Dabar tu priklausai mūsų įgulai. Tave užmušdami mes pa- 
tys sau pakenktume. - Po kepurės snapeliu kyšojo tiktai jos bur- 
na ir smakras. Abiejų triumvirų bruožai papildė vieni kitus ir tar- 
si susiliejo į vieną veidą. 

- Kaip malonu, jog mane tausojate. 

Vis dar neatmesdama galimybės, kad juodu ketina jai iš- 
krėsti kokią nors šunybę, Kihurė įniko naršyti savo mantą, kol 
aptiko terminę striukę. Pagamintą laivo mechanizmų, panašią į 
arlekinišką Sadžakio apdarą, tik siekiančią kelius. 

Liftas nugabeno trijulę į neištirtas šviesaeigio sritis - toli nuo 
Kihurei pažįstamų teritorijų. Keletą kartų jiems teko persėsti į 
kitus liftus ir žygiuoti tuneliais. Voljova tvirtino, esą to neįmano- 
ma išvengti, nes virusas pakenkė didžiulėms tranzitinės sistemos 
dalims. Koridorių apstatymas bei technologijų lygis subtiliai tar- 
pusavyje skyrėsi, ir šis Kihurės pastebėjimas liudijo, jog per pas- 
taruosius porą šimtmečių įvairiais laikotarpiais buvo apleisti ištisi 
laivo regionai. Ji išliko sudirgusi, nors, sprendžiant iš triumvirų 
elgsenos, tuodu veikiau ketino surengti įšventinimo ceremoniją 
nei įvykdyti egzekuciją. Jie panėšėjo į vaikus, kurie ruošėsi iš- 
krėsti piktą išdaigą - bent jau Voljova. Tuo tarp Sadžakis atrodė 
gerokai valdingesnis, kaip funkcionierius, privalantis atlikti ne- 
malonią piliečio pareigą. 

- Dabar tu priklausai įgulai, - prabilo jis, - turėtume tave ap- 
šviesti apie tikruosius mūsų tikslus. Manau, tau būtų įdomu suži- 
noti, kodėl keliaujame į Resurgamą. 

- Ne prekiauti? 

- Tai viso labo tėra priedanga, tačiau tenka pripažinti, kad ji 
nelabai įtikinama. Resurgamo ekonomika niekam tikusi - šiaip ar 
taip, planetą kolonizavo tyrinėtojai, - ir tenykščiai neturi tiek iš- 
teklių, kad įstengtų nusipirkti mūsų siūlomus produktus. Be abe- 
jo, duomenys apie koloniją pasenusios; gali būti, jog pavyktų visai 
neblogai paprekiauti, tačiau norą skristi į Resurgamą pakurstė ki- 
tokia priežastis. 

- Kokia? 

Liftas, kuriame jie stovėjo, ėmė leistis žemyn. 

- Ar Silvesčio pavardė tau girdėta? 

Kihurė pasistengė atsakyti kiek įmanoma normaliau, tary- 

tum klausimas būtų buvęs visiškai natūralus, o ne toks, kuris nu- 
tvilkė jos smegeninę it magnio liepsna. 

- Suprantama. Geltakmenyje visi žino Silvestį. Tas tipas 
jiems įkūnija dievybę. O gal šėtoną. - Ji patylėjo vildamasi, jog 
sureagavo teisingai. - Minutėlę, apie kokį Silvestį kalbi? Apie 
vyresnįjį, kuris sumovė eksperimentus su nemirtingumu? Ar jo 
sūnų? 

- Tiesą pasakius, - atsiliepė Sadžakis, - apie abu. 

Liftas dundėdamas sustojo. Kai durys prasiskyrė, Kihurę 
apėmė jausmas, lyg kažkas būtų užvožęs per veidą šaltu šlapiu 
skuduru. Ji džiaugėsi, jog paklausė patarimo ir apsirengė šiltais 
drabužiais, nors žvarba vis vien nupurtė kūną. 

- Beje, jie ne visi buvo šunsnukiai. Senojo vyruko tėvas, Lo- 
reanas, masių akyse netgi po mirties išliko savotišku didvyriu. O 
sūnus... koks jo vardas? 

- Kalvinas. 

- Teisingai, Kalvinas, kuris užmušė tuos žmones. Jo atžala, 
regis, vardu Denas, tam tikra prasme bandė išpirkti tėvo kaltę 
nukeliaudamas į Miglyną. - Kihurė patraukė pečiais. - Aišku, tuo 
metu aš dar negyvenau Geltakmenyje. Žinau tik tiek, ką žmonės 
man papasakojo. 

Sadžakis paragino juos kulniuoti niauriais pilkšvai žalsvoje 
šviesoje skendinčiais koridoriais. Išgirdusios artėjančius žingsnius 
šalin nerdavo milžiniškos ir, ko gero, mutavusios žiurkės prižiū- 
rėtojos. Jis vedėsi bendražygius keliu, kuris priminė cholera ser- 
gančio žmogaus trachėją - koridorių sienas dengė storas, lipnus 
purvino ledo sluoksnis, išraizgė čiuptuvėlių formos vamzdeliai ir 
kabeliai, aptekę kažkokia medžiaga, panašia į skreplius. Pasak 
Voljovos, tai laivo gleivės - organinės išskyros, atsiradusios dėl 
gedimų biologinėse atliekų perdirbimo sistemose. 

Vis dėlto labiausiai Kihurės dėmesį prikaustė šaltis. 

- Silvesčio vaidmuo mūsų reikaluose gana sudėtingas, - pa- 
reiškė Sadžakis. - Užtrukčiau nemažai laiko, kol paaiškinčiau. Iš 
pradžių norėčiau, kad susitiktum su kapitonu. 


Silvestis asmeniškai patikrino, ar viskas gerai. Patenkintas 
tuo, ką išvydo, jis ištrynė vaizdą ir surenkamojo statinio laukia- 

majame prisijungė prie Žirardjė. Melodija pagarsėjo iki aukš- 
čiausio taško ir pamažėle nurimo iki čiurlenančio priedainio. 
Lempų skleidžiamas švytėjimas pakito, o žiūrovai prityko. 

Jie kartu žengė į akinančią šviesą, leidosi užliejami bosinių 
vargonų garsų. Kilimu apklotas kelias vedė link centrinės šven- 
tyklos. Abipus tako stūksojo apsauginiuose permatomo plastiko 
kupoluose įkalinti skambantys medžiai - taip vadino ištįsusias 
segmentines skulptūras su daugybe atšakų, kurių galuose tviskė- 
jo kreivi spalvoti veidrodėliai. Kartais, niekam to nesitikint, me- 
džiai spragtelėdavo ir pakeisdavo savo formą tarsi paklūsdami 
kažkokiam laikrodiniam mechanizmui, prieš milijoną metų įmon- 
tuotam į pjedestalus. Tyrinėtojų nuomone, tos skulptūros sudarė 
miestą aprėpiančią semaforų sistemą. 

Vargonų gausmas sustiprėjo, kai juodu įžengė į šventyklą. 
Kiaušinio formos kupole spindėjo vainiklapiu išdėstyti vitražai, 
kuriems, kad ir kaip būtų keista, nepakenkė nei laikas, nei gravi- 
tacija. Pro stiklus prasiskverbusį orą nudažė raminantis rausvas 
švytėjimas. Centrinę gigantiškos salės dalį užėmė virš šventyklos 
iškilusios smailės cokolis, platus lyg sekvojos pagrindas. Nuo vie- 
no kolonos šono puslankiu driekėsi eilės krėslų, ant kurių susėdo 
šimtinė žmonių iš Kiuvjė aukštuomenės. Jie lengvai tilpo pasta- 
te, nors šis ir buvo mėnulio pjautuvo pavidalo. Nukreipęs akis į 
žiūrovus Silvestis atpažino bent trečdalį. Prieš perversmą viena 
dešimtoji atvykėlių priklausė jo sąjungininkų gretoms. Didžiuma 
vilkėjo storus kailius. Jis atpažino Žanekeną, dėl savo smailios 
barzdelės ir ilgų žilų plaukų, krentančių nuo plikės, įgavusį gilia- 
minčio išvaizdą. Senis labiau nei bet kada anksčiau priminė si- 
muliaciją. Išleisti iš tuzino bambukinių narvų, salėje maklinėjo jo 
paukščiai. Silvestis turėjo pripažinti, jog povų kopijos atrodė pri- 
trenkiančiai tikslios, pradedant švytuojančia skiautere ir baigiant 
mirgančiomis turkio plunksnomis. Žanekenas sukūrė juos iš viš- 
čiukų manipuliuodamas genais. Žiūrovai, dauguma kurių anks- 
čiau nematė tų paukščių, sukėlė ovacijas. Seniui, nusidažiusiam 
kruvino sniego atspalviu, rodės, knietėjo susmegti savajame bro- 
kato apsiauste. 

Žirardjė ir Silvestis priartėjo prie auditorijos akiratyje stovin- 
čio senovinio stalo: medinį paviršių išmarginusios emblemos ir lo- 

tyniški užrašai siekė tuos laikus, kai Geltakmenyje apsigyveno 
pirmieji amerikanų kilmės kolonistai. Jo kampai buvo apdaužyti 
ir nusilupinėję. Ant stalo riogsojo blizganti raudonmedžio dėžutė 
su auksinėmis sagtimis. 

Abu vyrai sustojo priešais rūstokos išvaizdos moterį, įsisupu- 
sią į balzganą apsiaustą, kurio segėje atsispindėjo dviguba emble- 
ma - Resurgamo miesto/potvinistų vyriausybės herbas ir derin- 
tojų simbolis, dvi rankos, laikančios DNR lopšį. Silvestis žinojo, 
kad ji nepriklausė tikrųjų derintojų ratui, uždarai akmenių bioin- 
žinierių ir genetikų gildijai, nes nė Vienas šios narys neprisišliejo 
prie ekspedicijos į Resurgamą. Tačiau žmogus, besipuikuojantis 
jų simboliu, kuris buvo atskraidintas į koloniją, visgi išmanė genų 
modifikavimo subtilybes, chirurgiją bei kitas medicinos sritis. 

Rimtas moters veidas atrodė pageltęs, savo plaukus ji susi- 
rišo į kuodą, 0 šį sutvirtino dviem švirkštais. 

Muzika pritilo. 

- Aš esu klierikė Masindžer, - salėje nuaidėjo skambus bal- 
sas. - Resurgamo ekspedicijos taryba mane įpareigojo sutuokti 
individus, jei tik jų jungtuvės nepakenks genetinei kolonijos gero- 
vei. 

Klierikė atidarė raudonmedžio dėžutę. Po dangteliu glūdėjo 
į odą įrištas Biblijos dydžio objektas. Moteris jį padėjo ant stalo 
ir atvertė. Pilkuose, iš pažiūros drėgnuose paviršiuose spindėjo 
mikroskopiniai mechanizmai. 

- Prispauskite delnus prie jums artimiausio puslapio, ponai. 

Jie pakluso. Knygai skenuojant delnų atspaudus, blykstelė- 
jo fluorescensinis švytėjimas, odą pakuteno biopsijos įrengimai, 
paėmę audinių pavyzdžius. Kai jie atliko privalomą procedūrą, 
Masindžer pati nuleido ranką ant knygos. 

Moteris paprašė Nilso Žirardjė patvirtinti savo tapatybę. Sil- 
vestis pastebėjo blausias šypsenėles Žiūrovų veiduose. Ritualas 
buvo absurdiškas, nors Žirardjė atliko jį nesimaivydamas. 

Paskui klierikė liepė prisistatyti Silvesčiui. 

- Aš esu Denielis Kalvinas Loreanas Sutenas-Silvestis. - Jis 
turėjo pasirausti atminties gelmėje, kad prisimintų seniai netartą 
pilną savo vardą. - Vienintelis biologinis Rozalinos Suten ir Kal- 
vino Silvesčio, kilusių iš Bedugnės miesto, Geltakmenio, sūnus. 

Gimiau šimtas dvidešimt pirmaisiais standartiniais metais nuo 
Geltakmenio kolonizavimo sausio septynioliktą. Kalendorinis 
mano amžius - du šimtai penkiolika metų. Fiziologiškai, pagal Ša- 
ravio skalę, esu šešiasdešimties. 

- Į kokias formas esate įsikūnijęs? 

- Tiktai į biologinę. 

- Ar jūs patvirtinate, jog neturite alfa lygio arba kitokių pro- 
tauti gebančių savo simuliacijų nei šioje, nei bet kurioje kitoje 
saulės sistemoje? 

- Bent aš apie jas nesu girdėjęs. 

Rašomąja lazdele Masindžer kažką pažymėjo knygoje. Ji pa- 
teikė Žirardjė tuos pačius klausimus, kaip priderėjo vykdant 
standartinę akmenių ceremoniją. Nuo Aštuonių Dešimčių laikų 
akmeniai pradėjo vis labiau nepasitikėti simuliacijomis, ypač to- 
kiomis, kuriose neva išlikdavo nukopijuoto žmogaus esybė arba 
siela. Juos purtė nuo minties, jog vienai individo išraiškai susi- 
tuokus, visoms kitoms įžadai negaliotų. 

- Parengiamosios procedūros baigtos, - pranešė klierikė. - 
Nuotaka gali žengti į priekį. 

Rožinėje šviesoje atplaukiančią Paskalę lydėjo dvi moterys, 
pasipuošusios pelenų spalvos gobtuvais, spiečius skraidančių ka- 
merų, širšės asmens sargybinės ir perregimos hologramos: nim- 
fos, serafimai, žuvys skrajūnės, kolibriai, it žvaigždės blizgantys 
rasos lašai ir drugeliai. Visa tai kaskadomis pleveno virš vestu- 
vinės jos suknelės. Hologramas sukūrė Kiuvjė gyvenantys aukš- 
čiausios klasės dizaineriai. 

Žirardjė kilstelėjo savo stambią, mėsingą ranką ir mostu pa- 
kvietė dukterį prieiti arčiau. 

- Tu atrodai žavingai, - sumurmėjo jis. 

Silvestis tematė grožį, sumenkintą iki skaitmeninės tobuly- 
bės. Jis numanė, jog priešais Žirardjė akis atsivėrė kur kas žmo- 
giškesnis vaizdas. Vienas jų žvelgė į gulbę, o kitas regėjo stiklinę 
paukščio skulptūrą. 

- Nuleiskite ranką ant knygos, - įsakė klierikė. 

Drėgnas Silvesčio delno įspaudas vis dar buvo matyti tarsi 
jūros krantų linija, supanti blyškios Paskalės odos salelę. Masin- 
džer paprašė jos prisistatyti lygiai taip pat kaip jaunikio ir Žirard- 

jė. Nuotakai teko kalbėti gerokai trumpiau: ji ne tik gimė Resur- 
game, bet ir nė karto nebuvo išvykusi iš planetos. Klierikė vėl 
įkišo ranką į raudonmedžio dėžutę. (Tuo metu Silvestis nukreipė 
akis į auditoriją, pažvelgė į Žanekeną, blyškesnį nei paprastai, 
neramiai bruzdantį savo vietoje.) Dėžės gelmėje slypėjo melsvu 
antiseptiniu žvilgesiu tviskantis instrumentas, primenantis seno- 
višką su veterinaro švirkštu sukryžmintą pistoletą. 

- Štai vestuvių ginklas, - paskelbė klierikė iškeldama aukštyn 
dėžutę. 


Nors šaltis smelkėsi kiaurai kaulus, Kihurė gan greitai nu- 
mojo ranka į temperatūrą ir paprasčiausiai susitaikė su ore tvy- 
rančia žvarba. Jos dėmesį prikaustė velniškai keista istorija, ku- 
rią išklojo abu bendražygiai. 

Trijulė stovėjo šalia kapitono Džono Armstrongo Branigano. 
Jis buvo neįtikėtinai senas. Priklausomai nuo sistemos, kurią ga- 
lima pasitelkti matuojant pragyventus metus, kapitono amžius 
svyravo tarp dviejų šimtmečių ir pusės tūkstantmečio. Niekas 
nežinojo, kada tiksliai jis gimė. Informacija apie šitą įvykį bevil- 
tiškai susipainiojo su prieštaringomis politinės istorijos tiesomis. 
Anot paskalų, Braniganas išvydo dienos šviesą Marse, nors visai 
įmanoma, kad Žemėje, o gal miestais užgrūstame Mėnulyje arba 
viename iš kelių šimtų stočių, anuomet sklendusių tarp gimtosios 
žmonių planetos ir jos palydovo. 

- Jau tada, kai kapitonas išskrido iš Saulės sistemos, jis bu- 
vo įkopęs į antrą šimtmetį, - pasakė Sadžakis. - Prisišliejo prie 
tūkstančio žmonių, kurie sėdo į pirmąjį iš Fobo paleistą jungėjų 
erdvėlaivį. 

- Tiksliau, tuo laivu skrido asmuo, vardu Džonas Braniganas, 
- pridūrė Voljova. 

- Ne, - papurtė galvą Sadžakis, - dėl to nekyla jokių abejo- 
nių. Aš esu tikras, jog ten buvo jis. Vėliau... na, tolimesni biog- 
rafijos periodai skendi prieblandoje. Galbūt Braniganas specia- 
liai slėpė savo praeitį, kad jo nesusektų priešai. Kas porą dešimt- 
mečių jį pastebėdavo įvairiose sistemose... bet konkrečios infor- 
macijos atkapstyti neįmanoma. 

- Kaip jis tapo jūsų kapitonu? 


178 


- Po kelių amžių, praleistų klajonėse, jis pagaliau atsidūrė 
lėtino senėjimo procesą, tačiau galutinai jo nesustabdė, o tais lai- 
kais žmonija dar nebuvo sukūrusi tokių ilgaamžiškumą užtikri- 
nančių gydymo priemonių, kokias turime dabar. - Sadžakis paty- 
lėjo ir po pauzės pratęsė: - Jau tuomet didžiąją dalį kapitono kū- 
no sudarė protezai. Pasak gandų, Džonui Braniganui nebereikė- 
jo skafandro, kai tekdavo skraidyti laivo išorėje; žmonės kalbėjo, 
esą jis kvėpuodavo vakuumu, mėgaudavosi svilinančia kaitra ir 
stingdančiu šalčiu, sensoriniu akiračiu aprėpdavo visus žinomus 
spektrus, o vietoj įprastų smegenų savo galvoje turėjo tankų ki- 
bernetinių įrengimų tinklą - miniatiūrinių mąstančių mechanizmų 
ir neįkainojamų organinių elementų mišinį. 

- Ar tie gandai bent kažkiek panašūs į tiesą? 

- Labiau, nei žmonės norėtų tuo patikėti. Aišku, netrūko ir 
melagingų tvirtinimų, kad Braniganas lankėsi Purslų pasaulyje, 
pas žonglierius, anksčiau, negu jie buvo atrasti; kad nežemiškos 
būtybės stebuklingai transformavo kapitono sąmonės likučius; 
kad jis bendravo mažiausiai su dviem protingomis iki šiol žmoni- 
jai nežinomomis rūšimis. 

- Galų gale su žonglieriais jis susitiko, - įsiterpė Voljova 
kreipdamasi į Kihurę. - Braniganui draugiją palaikė triumviras 
Sadžakis. 

- Tai įvyko gerokai vėliau, - atšovė Sadžakis. - Dabar mums 
svarbiausia, kas kapitoną siejo su Kalvinu. 

- Kaip susikirto jų keliai? 

- Nežinome, - atsakė Voljova. - Aišku tik tai, kad jis susižei- 
dė per nelaimingą atsitikimą arba kažkokią nenusisekusią karinę 
operaciją. Pavojus gyvybei negrėsė, tačiau Braniganui reikėjo 
pagalbos. Kelionė į Geltakmenio sistemą su oficialiomis grupė- 
mis būtų prilygusi savižudybei. Jis įsigijo per daug priešų, kad ga- 
lėtų pasikliauti organizacijomis. Štai kodėl ieškojo patikimų indi- 
vidualistų. Matyt, vienas jų buvo Kalvinas. 

- Kalvinas bendravo su ultromis? 

- Taip, nors viešai niekada to nepripažino. - Voljova nusi- 
šypsojo, ir po kepurės snapeliu subolavo jos dantys. - Tuo metu 
Kalvinas buvo jaunas 1dealistas. Išvydęs sužeistąjį jis nusprendė, 

j0g tai likimo dovana. Iki tol savo keistų idėjų įgyvendinti nega- 
lėjo, tad Branigane įžvelgė idealų eksperimentų objektą. Iš Kal- 
vino kapitonas pareikalavo visiško slaptumo. Žinoma, tyrimai 
pravertė jiems abiem: Silvestis išmėgino radikalias kibernetines 
teorijas, o kapitonas pasveiko ir įgavo dar daugiau galių. Kitaip 
tariant, juodu siejo tobuli simbiotiniai ryšiai. 

- Nori pasakyti, jog kapitonas tapo bandomuoju triušiu siau- 
binguose to išperos eksperimentuose? 

Sadžakis patraukė pečiais, kurie, prislėgti sunkių drabužių, 
vos sukrutėjo. 

- Braniganui taip neatrodė. Likusios žmonijos požiūriu, jis 
jau prieš nelaimę buvo tikras monstras. Kalvinas tiesiog pastū- 
mėjo jį transfomacijų keliu. Patobulino, jei tau labiau patinka šis 
žodis. 

Voljova linktelėjo, nors moters išraiška bylojo, jog bendražy- 
gio draugijoje ji kažkodėl jaučiasi nesmagiai. 

- Šiaip ar taip, visa tai įvyko prieš Aštuonių Dešimčių pražū- 
tį. Kalvino reputacija išliko nesutepta, o tarp ultrų, perdėtai lin- 
kusių į kraštutinumus, Branigano trasnformacijos tik truputį bu- 
vo nukrypusios nuo normos. - Paskutinius žodžius triumvira išta- 
rė neslėpdama pasibjaurėjimo. 

- Tęskite. 

- Kitą kartą su Silvesčio klanu jis susidūrė beveik po šimt- 
mečio, - tarė Sadžakis. - Jau tapęs šito laivo kapitonu. 

- Kodėl? 

- Braniganą vėl sužeidė. Šįsyk rimtai. - Atsargiai tarsi žmo- 
gus, nuleidžiantis ranką virš žvakės liepsnos, jis perbraukė pirš- 
tais kapitono ataugas, sidabrines ir putotas kaip jūros purslai, ku- 
rie lieka uolėtoje pakrantėje atslūgus potvynio bangai. Sadžakis 
kruopščiai nusivalė pirštus į striukę, bet Kihurė galėjo duoti nu- 
kirsti galvą, jog triumvirui nepavyko atsikratyti nemalonaus po- 
odinio niežėjimo. 

- Deja, Kalvinas jau buvo negyvas, - vėl prašneko Voljova. 

Na, žinoma, jis žuvo kartu su kitais Aštuonių Dešimčių na- 
riais; tiesą sakant, paskutinis iš jų atsisveikino su fiziniu pavidalu. 

- Kiek žinau, Silvestis mirė tuo metu, kai jo smegenis skena- 
vo į kompiuterį, - pastebėjo Kihurė. - Nejau negalėjote pavogti 
įrašo ir įkalbėti jį padėti? 

- Mes taip ir būtume padarę. - Žemas Sadžakio balsas aidu 
sugrįžo nuo vingiuoto koridoriaus sienų. - Tačiau jo įrašas, alfa 
lygio simuliacija, pranyko. Kadangi alfos gerai apsaugotos nuo 
kopijavimo, dublikatų irgi neradome. 

- Vadinasi, - pareiškė Kihurė vildamasi išsklaidyti lavoninės 
atmosferą, - likę be kapitono jūs įklimpote į mėšlo krūvą. 

- Ne visai, - pakratė galvą Voljova. - Supranti, nelaimė atsi- 
tiko ganėtinai įdomiu Geltakmenio istorijos periodu. Dentelis Sil- 
vestis buvo ką tik grįžęs iš Miglyno, gyvas ir sveiko proto. Jo 
bendražygei ne taip pasisekė, tačiau kolegės mirtis tik pakurstė 
domėjimąsi didvyrišku Silvesčio sugrįžimu. - Ji nutilo, po akimir- 
kos smalsiai pasiteiravo: - Kihure, ar esi girdėjusi apie “trisde- 
šimt dienų tyruose“'? 

- Gal kokį kartą. Primink. 

- Prieš šimtą metų jis mėnesiui pradingo, - paaiškino Sadža- 
kis. - Vieną akimirką dar mėgavosi akmenių visuomenės dėme- 
siu, o kitą išgaravo kaip dūmas. Sklido nuogirdos, jog Silvestis 
pasišalino už miestą dengiančio kupolo ribų; apsivilko egzoterminį 
kombinezoną ir patraukė atgailauti už tėvo nuodėmes. Be abe- 
jo, šie gandai neturėjo nieko bendra su tiesa. O gaila - tokia įvy- 
kių eiga būtų griebusi už širdies. Iš tiesų visą mėnesį jis svečia- 
vosi pas mus. - Sadžakis kryptelėjo galva į grindis. 

- Jūs pagrobėte Deną Silvestį? - ultrų įžūlumas vos nepri- 
vertė Kihurės suprunkšti. Prisiminus, jog triumvirai kalba apie 
žmogų, kurį jai teks užmušti, noras juoktis bematant išblėso. 

- Veikiau pasiūlėme apsilankyti mūsų laive, - pataisė Sadža- 
kis. - Nors pripažįstu, kad nepriimti kvietimo jis negalėjo. 

- Kalbėkime tiesiai šviesiai, - tarė Kihurė. - Jūs pagrobėte 
Kalvino sūnų? Kokią naudą iš to išpešėte? 

- Prieš skenavimo procedūrą Kalvinas ėmėsi tam tikrų sau- 
gumo priemonių, - atsakė Sadžakis. - Pirmoji buvo elementari, 
nors ir pradėta likus dešimtmečiams iki projekto kulminacijos. 
Paprasčiau kalbant, jis ėmė įrašinėti kiekvieną savo gyvenimo 
sekundę - ir tuomet, kai miegodavo, ir tuomet, kai būdraudavo. 
Per daugelį metų mašinos išmoko kopijuoti jo elgsenos modelius. 
Bet kurioje situacijoje stulbinančiai tiksliai nuspėdavo Kalvino re- 
akcijas. 

- Tai beta lygio simuliacija. 

- Taip, tačiau nepalyginti sudėtingesnė nei visos kitos, sukur- 
tos anksčiau. 

- Iš esmės, - pertraukė triumvirą Voljova, - jau tada ji turėjo 
originalo sąmonę. Nežinau, tikėjo tuo Kalvinas ar ne, bet jis ne- 
siliovė tobulinęs simuliacijos. Beta lygyje atkuriama kopija atro- 
dė tokia tikroviška, jog išties susidarydavo įspūdis, tarsi būtum to 
žmogaus akivaizdoje. Beje, Kalvinas tuo neapsiribojo. Savo eg- 
zistavimą pratęsė kitais metodais. 

- Kokiais? 

- Klonavimu. - Sadžakis nusišypsojo ir beveik nepastebimai 
linktelėjo Voljovos kryptimi. 

- Taip, jis save klonavo, - patvirtino triumvira. - Pasinaudojo 
neteisėtomis genetinėmis technologijomis ir paprašė paslaugų iš 
buvusių abejotinos reputacijos klientų. Geltakmenyje klonavimas 
griežtai draudžiamas. Beveik visos naujosios kolonijos paskelbia 
jį už įstatymo ribų norėdamos užsitikrinti kiek galima didesnę 
genetinę įvairovę. Tačiau Kalvinas pasirodė gudresnis už val- 
džios atstovus ir turtingesnis už tuos, kuriuos teko papirkti. Tik 
dėl šių priežasčių jis sugebėjo kloną pavaizduoti savo sūnumi. 

- Denas... - dviskiemenis žodelis, ištrūkęs iš Kihurės burnos, 
pakibo žvarbiame ore garų pavidalu. - Denas yra Kalvino klo- 
nas? 

- Aišku, jis pats to nežino. Pseudotėvas nė už ką neketino iš- 
duoti paslapties savo klonui. Ne, Silvestis, kaip ir didžioji visuo- 
menės dalis, tapo Kalvino klastos auka. Jis įsitikinęs, kad yra ne- 
priklausoma asmenybė. 

- Ir nenutuokia esąs klonas? 

- Ne. Laikui bėgant vis mažėjo tikimybė, jog Denas Silves- 
tis atskleis paslaptį. Neskaitant sąjungininkų ultrų, to nežinojo be- 
veik niekas. Beje, Kalvinas materialiai paskatino bendražygius 
užmiršti tiesą. Silpnų grandžių išvengti nepavyko - jis buvo pri- 
verstas užverbuoti vieną 1š geriausių Geltakmenio genetikų, ku- 
rio jaunesnysis Silvestis paprašė dalyvauti ekspedicijoje į Resur- 
gamą nė nesuvokdamas, kokie artimi ryšiai juodu siejo. Kad ir 
kaip ten būtų, abejoju, ar Denas Silvestis įstengė išsiaiškinti tie- 
są. 

- Bet kiekvieną kartą, kai jis pasižiūri į veidrodį... 

- Mato save, o ne Kalviną. - Voljova šyptelėjo, aiškiai pa- 
tenkinta, jog netikėtos naujienos išsklaidė kai kuriuos stereotipi- 
nius Kihurės įsitikinimus. - Jis buvo klonas, bet tai nereiškė, jog 
turėjo priminti Kalą iki paskutinės odos poros. Genetikas, Žane- 
kenas, pasirūpino kosmetiniais Kalo ir Deno skirtumais, kurių už- 
bruožus. Be abejo, pasinaudojo ir tariamos motinos, Rozalinos 
Suten, genais. 

- Likusią užduoties dalį Kalas įvykdė be didelių sunkumų, - 
pratęsė Sadžakis. - Užaugino kloną aplinkoje, kurią jis nukopija- 
vo iš savo vaikystės - pridūrė netgi tuos pačius stimulus, neiš- 
vengiamus tam tikromis berniuko vystymosi stadijomis. Matyt, 
pats nežinojo, kas labiau įtakojo jo asmenybę: prigimtis ar auklė- 
jimas. 

- Aišku, - tarstelėjo Kihurė. - Tarkim, kad visa tai tiesa... bet 
kam taip reikėjo stengtis? Kalas privalėjo suprasti, jog Denas 
vystysis kitaip. Šiuo atžvilgiu nepadėtų jokios manipuliacijos ber- 
niuko gyvenimu. O kaipgi tie sprendimai, kurie priimami įsčiose? 
- Kihurė papurtė galvą. - Kokia beprotystė. Geriausiu atveju jis 
galėjo tikėtis išugdyti primityvų savo paties atitikmenį. 

- Man rodos, nieko kita Kalui nereikėjo, - pareiškė Sadžakis. 
- Klonavimo procedūra tebuvo apsisaugojimo priemonė. Jis Ži- 
nojo, jog skenavimo procesas, kuriam pasiryžo kartu su kitais 
Aštuonių Dešimčių nariais, sunaikins jį, kaip materialią būtybę, 
todėl norėjo kūno... norėjo turėti kur sugrįžti, jei nepatiktų gyve- 
nimas mašinoje. 

- Taip ir padarė? 

- Galbūt. Bet dabar tai nesvarbu. Aštuonių Dešimčių laikais 
neegzistavo technologijos, galinčios atlikti pakartotinės perkelties 
operaciją. Skubėti nevertėjo: Kalvinas bet kuriuo momentu ga- 
lėjo paguldyti kloną į šaldiklį arba iš berniuko ląstelių susikurti 
naują kopiją. Jis žvelgė toli į priekį. 

- Jei tiktai ateityje pakartotinė perkeltis taps įmanoma. 

- Na, Kalvinas numanė, kad toks žingsnis rizikingas. Svar- 
biausia, jog, be perkelties, jis turėjo kitą išeitį. 

- Kokią? 

- Beta lygio simuliaciją. - Sadžakis prabilo lėčiau, šaltu it vė- 
jai, varstantys kapitono kambarį, balsu. - Nors ir be tikrosios są- 
monės, ji įkūnijo tobulą Kalvino kopiją. Dėl sąlygiško paprastu- 
mo, užkoduoti jos taisykles į Deno smegeninę sekėsi nesunkiai. 
Kur kas lengviau negu, pavyzdžiui, bandant implantuoti įnoringas 
alfas. 

- Kiek man teko girdėti, pirminis įrašas, alfa, pradingo, - pa- 
stebėjo Kihurė. - Orkestrui diriguojančio Kalvino nebeliko. Spė- 
ju, jog Denas tapo savarankiškesnis, nei to būtų pageidavęs klono 
originalas. 

- Švelniai tariant, - linktelėdamas pritarė Sadžakis. - Nuo 
Aštuonių Dešimčių prasidėjo Silvesčio instituto nuosmukis. De- 
nas greitai išsivadavo iš savo grandinių, nes Miglyno paslaptis jį 
domino labiau negu kibernetinis nemirtingumas. Beta lygio simu- 
liaciją išsaugojo, nors niekada nesuvokė tikrosios jos reikšmės. 
Tiesiog manė, jog tai savotiška šeimos relikvija. - Triumviras 
vyptelėjo. - Paaiškėjus, ką palikimas įkūnija, Denas veikiausiai 
būtų jį sunaikinęs ir tuo pačiu ištrynęs dalelę savęs. 

Nenuostabu, pagalvojo Kihurė. Beta lygio simuliacija panė- 
šėjo į spąstuose įkalintą demoną, kuriam maga įsibrauti į naują 
kūną. Ne visiškai sąmoningą, bet dėl gebėjimo tobulai kopijuoti 
tikrąją asmenybę vis vien pavojingai galingą. 

- Mums pravertė Kalo apsisaugojimo priemonės, - tarė Sa- 
džakis. - Beta lygyje buvo užkoduota pakankamai jo įgūdžių, kad 
pavyktų išgydyti kapitoną. Mums tereikėjo įtikinti Deną, kad šis 
trumpam užleistų Kalui savo sąmonę ir kūną. 

- Denas greičiausiai pradėjo kažką įtarti pamatęs, kaip leng- 
vai jis atliko visas operacijas. 

- Anaiptol ne lengvai, - paprieštaravo Sadžakis. - Tie peri- 
odai, kai Kalas įsikūnydavo klone, primindavo... hmm... smurtinį 
užvaldymą. Daugiausia bėdų kilo dėl motorinės kontrolės. Mė- 
gindami užgniaužti Deno asmenybę, sugirdėme jam nervų siste- 
mą slopinantį kokteilį. O tai reiškė, jog Kalas galėjo naudotis 
narkotikų pusiau suparalyžiuotu kūnu. Įsivaizduok genialų chi- 
rurgą, kuris atlieka operaciją dalindamas nurodymus girtam pa- 


skausmingi. 

- Tačiau savo tikslą jūs pasiekėte. 
- Vargais negalais. Bet visa tai įvyko prieš šimtmetį. Metas 
vėl apsilankyti pas gydytoją. 


- Duokite jūsų ampules, - paliepė klierikė. 

Viena iš Paskalės palydovių žengė į priekį nešdama tokio 
paties dydžio ir formos stiklinį balionėlį, kokį Silvestis išsitraukė 
iš savo kišenės. Skyrėsi tiktai spalvos. Nuotakos ampulė buvo 
užpildyta raudonu skysčiu, jaunikio - gelsvu. Viduje pleveno pa- 
našūs tamsūs ūseliai. Masindžer paėmė abu balionėlius, šiek tiek 
palaikė rankose ir nuleido ant stalo taip, kad juos matytų audito- 
rija. 

- Galime pradėti jungtuvių ceremoniją, - pratarė ji. Tuomet, 

kokias nors bioetines priežastis, dėl kurių santuoka neturėtų 
įvykti. 

Norinčių prieštarauti vedyboms, suprantama, neatsirado. 

Tačiau tuo keistu, įtampos sklidinu momentu Silvestis paste- 
bėjo, kaip viena moteris atsuko brangakmeniu papuoštą dangtelį 
nuo elegantiško gintarinio kvepalų buteliuko. 

- Denieli Silvesti, - pratęsė klierikė. - Ar jūs, kaip numato 
Resurgamo įstatymai, imate šią moterį į žmonas, kol santuoką 
anuliuos dabartinė arba bet kuri kita dominuojanti teisinė siste- 
ma? 

- Taip, - patvirtino jis. 

Masindžer kreipėsi į Paskalę ir pakartojo klausimą. 

- Taip, - atsakė nuotaka. 

- Teįvyksta jungtuvės. 

Kllierikė Masindžer iš raudonmedžio dėžutės ištraukė vestu- 
vių ginklą ir jį atlaužė. Kai pistoletą užtaisė rausvąja Paskalės 
ampule, virš instrumento trumpam nušvito holograma su duome- 
nų parodymais. Žirardjė raminančiai suspaudė Silvesčio ranką 
klierikei priglaudus kūginį vamzdelį prie jaunikio smilkinio, virš 
akių lygio. Silvestis nemelavo teigdamas, esą ceremonija nebus 
skausminga, bet pasitenkinimo ji irgi nesuteikė. Atrodė, tarytum 
smegenų žievę nelauktai būtų užliejęs siaubingai šaltas skystas 
helis. Tiesa, nemalonus pojūtis tetruko akimirką, o nykščio dy- 

džio mėlynė, papuošusi smilkinį, išnyks po kelių dienų. Palygin- 
ti su visu kūnu, smegenų imuninė sistema buvo silpnoka, tad, pa- 
dedant medi-mašinoms, Paskalės ir Silvesčio ląstelės gana grei- 
tai susilies. Nors transplantuotų svetimkūnių kiekis sudarė ne- 
daugiau kaip vieną dešimtąją smegenų masės procento, juose iš- 
liko neišdildoma informacija apie savininkę: vaiduokliškos holog- 
rafiniu būdu paskleistų prisiminimų ir asmenybės gijos. 

Masindžer iškrapštė iš instrumento panaudotą ampulę ir vie- 
toj jos įstatė geltonąją. Paskalė pirmą kartą tuokėsi pagal akme- 
nių tradicijas, todėl savo susijaudinimo nepajėgė nuslėpti. Žirard- 
jė laikė dukrą už rankos, bet, klierikei leidžiant neurologinę me- 
džiagą, Paskalė krūptelėjo. 

Silvestis leido Žirardjė manyti, jog implantas ilgalaikis, nors 
svetimas ląsteles, papildytas nekenksmingais radioaktyviaisiais 
izotopais, galėjo nesunkiai sunaikinti skyrybų virusai. Pats Sil- 
vestis niekuomet nesirinko tokios išeities; nemanė, jog kada nors 
nuspręstų taip pasielgti. Ir visiškai nesvarbu, kiek dar vedybų 
žadėjo ateitis. Jis išsaugojo miglotas buvusių žmonų esybes, kaip 
ir šios - savo vyro. Paskalės irgi neatsisakys. Beje, į pastarąją 
taip pat įsismelks ankstesnių žmonų šešėliai. 

Tokias tradicijas puoselėjo akmeniai. 

Klierikė atsargiai įdėjo vestuvių ginklą atgal į dėžutę. 

- Remdamasi Resurgamo įstatymais, - pradėjo ji, - skelbiu 
jus vyru ir žmona. Jūs galite... 

Būtent tuo momentu kvepalų aromatas pasiekė Žanekeno 
paukščius. 

Moteris, atidariusi gintarinį buteliuką, dingo iš akiračio. Nosį 
pakutenęs rudeninis kvapas priminė Silvesčiui nukritusius, su- 
slėgtus lapus. Jis užsimanė nusičiaudėti. 

Kažkas čia ne taip. 

Kambaryje blykstelėjo turkio žydrynė, tarytum salėje kažkas 
būtų praskleidęs šimtą pastelinių vėduoklių. Povai pakėlė savo 
uodegas. Sužvilgo milijonas mėlynų akių. 

Oras papilkėjo. 

- Visi ant žemės! - suriko Žirardjė ir kaip paklaikęs įniko 
draskyti kaklą. Odoje styrojo miniatiūrinis spygliukas. Pastėręs 
Silvestis nukreipė akis į savo tuniką ir išvydo tuziną medžiagoje 

įstrigusių dyglių. Pro audinį strėlytės neprasiskverbė, bet Silves- 
tis nedrįso jų liesti. 

- Žudikų įnagiai! - vėl suriaumojo Žirardjė. Sukniubdamas po 
stalu iš paskos nusitempė dukterį ir naujai iškeptą jos vyrą. Au- 
ditorijoje įsiviešpatavo chaosas, aplinkui blaškėsi pasprukti ban- 
dantys Žmonės. 

- Savųjų paukščių uodegas Žanekenas užtaisė nuodingais 
spygliais, - Silvesčiui į ausį užstaugė Žirardjė. 

- Tu sužeistas, - išspaudė Paskalė, pernelyg priblokšta, kad 
jos balsas išduotų emocijas. Virš galvų sublykčiojo šviesa ir pa- 
sklido dūmai. Jie išgirdo klyksmą. Akies krašteliu Silvestis pa- 
stebėjo kvepalų buteliuką knebinėjusią moterį, kuri abiem ranko- 
mis gniaužė glotnų pragaištingą pistoletą. Šio vamzdis, slysčio- 
jantis per auditoriją, spjaudė šaltus bozonų energijos impulsus. 
Aplink ją skraidė vaizdo kameros, abejingai fiksuojančios sker- 
dynes. Tokio ginklo Silvesčiui neteko matyti anksčiau. Akivaiz- 
du, jog pistoletas pagamintas ne Resurgame. Vadinasi, kolonistai 
atsigabeno jį iš Geltakmenio arba nusipirko iš Remiliodo, prekei- 
vio, po perversmo užklydusio į čionykštę sistemą. Aukštybėse 
sudužo stiklas - amarantinų vitražai, sukurti prieš dešimt tūks- 
tančių metų. Auditoriją užliejo rantytų šukių liūtis. Silvestis pra- 
rado žadą žvelgdamas į rubino atspalvio druzgus, kurie smigo į 
žmonių kūnus. Skausmo riksmus užgožė pasibaisėjimo kupinas 
klegesys. 

Gyvi likę vyrai iš Žirardjė apsaugos ėmėsi atsakomųjų veiks- 
mų, tik klaikiai lėtai. Keturi kariškiai gulėjo ant grindų, iš jų veidų 
kyšojo spygliukai. Vienas, nusigavęs iki žiūrovų, grūmėsi su gin- 
kluota moterimi. Kitas, paleidęs šūvius iš savojo pistoleto, šiena- 
vo Žanekeno paukščius. 

Žirardjė dejavo vartydamas krauju pasruvusias akis, ranko- 
mis graibydamas orą. 

- Mes privalome nešdintis, - Paskalei į ausį sustūgo Silves- 
tis. Ji dar nebuvo atsigavusi nuo neurologinių jungtuvių 1r, rodės, 
nesusigaudė, kas vyksta. 

- Bet mano tėvas... 

- Jam galas. 

Silvestis nuleido Žirardjė kūną ant šaltų šventyklos grindų, 
pats neišlįsdamas iš po stalo. 

- Dygliai mirtinai nuodingi, Paskale. Mes jam niekuo nepa- 
dėsime. Jei nebėgsime, taip pat atsisveikinsime su gyvybėmis. 

Žirardjė kažką iškrenkštė. Galbūt “eikite", o gal paprasčiau- 
siai išleido paskutinį kvapą. 

- Negalima jo čia palikti! - užprotestavo Paskalė. 

- Privalome sprukti, antraip tavo tėvo žudikai pasieks perga- 
lę. 

Jos veidu pliūptelėjo ašaros. 

- Kurgi mes eisime? 

Denielis karštligiškai apsidairė. Salę užtvindė dūmai, turbūt 
pasklidę tuomet, kai Žirardjė apsauga susprogdino granatas. Jie 
leidosi žemyn tingiomis pastelinėmis spiralėmis nelyginant kak- 
lajuostės, kurias šalin nusviedžia šokėjai. Įsivyravus prieblandai, 
patalpa netikėtai nugrimzdo į visišką tamsą. Šventyklos išorėje 
kažkas išjungė prožektorius arba juos paprasčiausiai sunaikino. 

Paskalė aiktelėjo. 

Silvesčio akys kaipmat persijungė į infraraudonųjų spindulių 
režimą. 

- Aš nepraradau regėjimo, - sukuždėjo Silvestis. - Kol būsi- 
me kartu, dėl tamsos gali nesijaudinti. 

Nuoširdžiai vildamasis, jog paukščiai nebekelia grėsmės, jis 
lėtai atsistojo. Šventyklą nutvieskė pilkai žalsva šilumos šviesa. 
Moteris su kvepalais drybsojo negyva, jos šone žiojėjo kumščio 
dydžio išdeginta skylė. Šalia lavono kojų gulėjo sudaužyto ginta- 
rinio buteliuko šukės. Keistasis aromatas atstojo hormoninį 1m- 
pulsą, į kurį sureagavo povų receptoriai. Žanekenas aiškiai pri- 
sidėjo prie išpuolio. Silvestis apsidairė - senasis genetikas irgi pa- 
dėjo galvą. Jo krūtinėje styrojo mažučio durklo rankena, brokato 
švarku 1š žaizdos tekėjo karštas kraujas. 

Silvestis stumtelėjo Paskalę išėjimo kryptimi, link arkų gale- 
rijos, išmargintos paauksuotomis amarantinų figūromis ir grafinių 
simbolių bareljefais. Be Žanekeno, salėje buvo tiktai viena žudi- 
kė - kvepalus išlaisčiusi moteris. Nūnai į šventyklą brovėsi jos 
bendrai, vilkintys maskuojamuosius drabužius, burnas prisidengę 
respiratoriais, nosis pasibalnoję akiniais, pro kuriuos jie matė ap- 
linką infraraudonųjų spindulių režimu. 

Denielis nugriovė Paskalę už apverstų stalų. 

- Mūsų ieško priešai, - sušnypštė. - Bet jie tikriausiai galvo- 
ja, jog mudu žuvome. 

Išgyvenę Žirardjė apsauginiai atsitraukė ir užėmė gynybinę 
padėtį už puslankio formos auditorijos. Tačiau savo jėgomis jie 
neprilygo atvykėliams, kurie turėjo gerokai rimtesnę artileriją, 
galingus bozoninius šautuvus. Žirardjė kariškiai pleškino iš silpnų 
lazerinių bei šaunamųjų ginklų, tad priešai išpjovė juos be jokio 
vargo. Bent pusė žiūrovų tysojo be sąmonės arba negyvi. Di- 
džiumą pastarųjų pribaigė nuodingi povų spjūviai. Galbūt spygliai 
neatstojo tobulų žudymo įrankių, tačiau apsauga, įleisdama 
paukščius į šventyklą, visiškai jų netikrino. Silvestis pastebėjo, 
jog pora povų tebėra gyvi. Kadangi ore tebesklandė kvepalų mo- 
lekulės, jų uodegos išsprogdavo ir vėl susiskleisdavo lyg dirglių 
kurtizanių vėduoklės. 

- Ar tavo tėvas nešiojosi ginklą? - paklausė Silvestis ir be- 
matant pasigailėjo ištaręs žodžius būtuoju laiku. - Tai yra po per- 
versmo? 

- Nemanau, - atsakė Paskalė. 

Na, žinoma, Žirardjė nebūtų šnekėjęs su dukterimi apie to- 
kius dalykus. Silvestis paskubomis apieškojo lavoną su viltimi, jog 
po ceremonijų drabužiais pavyks užčiuopti kietą pistoleto dėklą. 

Deja, nieko nerado. 

- Teks apsieiti be ginklo, - pareiškė jis, tarsi fakto konstata- 
vimas padėtų išspręsti problemą. - Priešai mus užmuš, jei ne- 
bėgsime, - pridūrė. 

- Kur? Į labirintą? 

- Jie mus pamatys. 

- Bet gal supainios su kitais, - paprieštaravo moteris. - Gal- 
būt tamsoje mūsų neatpažins. - Nors ir apakusi, Paskalė spokso- 
jo tiesiai jam į veidą. Žvelgė prasižiojusi, be jokių emocijų... ir 
vilties. - Visų pirma privalau atsisveikinti su tėvu. 

Tamsoje ji susirado Žirardjė, paskutinį kartą jį pabučiavo. 
Silvestis nukreipė akis išėjimo pusėn. Tuo momentu nuo šven- 
tyklos apsaugos likučių driokstelėjo šūvis, pakirtęs galeriją ser- 
gėjantį kareivį. Kaukėta figūra sukniubo, kūno šiluma nusruve- 

no ant grindų ir terminėmis energijos gijomis susigėrė į šaltą 
grindinį. 

Kurį laiką kelio niekas nesaugojo. Paskalė sugraibė vyro 
ranką, ir juodu leidosi tekini. 

- Neabejoju, jog tu girdėjai naujienas apie kapitoną, - sumur- 
mėjo Kihurė, kai už nugaros pasigirdo mandagus Madmuazelės 
kostelėjimas. Neskaitant iliuzinės esybės, ji sėdėjo savo kajutėje 
viena ir virškino tai, ką Voljova bei Sadžakis papasakojo apie 
misiją. 

Madmuazelė kantriai šypsojosi. 

- Padėtis šiek tiek komplikuojasi, ar ne? Galimybės, jog įgu- 
la bus kažkaip su juo susijusi, be abejo, neatmečiau. Ji atrodė lo- 
giška žinant, kad laivas skrenda į Resurgamą. Tačiau tokios pai- 
niavos nesitikėjau. 

- Taikliai pastebėta. 

- Jų santykiai, hmm... - regis, vaiduoklis ieškojo tinkamo žo- 
džio, nors Kihurė žinojo, jog Madmuazelė apsimetinėja. - Įdo- 
mūs. Ir ateityje gali mums kliudyti. 

- Tu vis dar nori, kad jį užmuščiau? 

- Suprantama. Šios naujienos tik paskatins greičiau įvykdyti 
užduotį. Egzistuoja reali grėsmė, jog Sadžakis įsileis Silvestį į lai- 
vą. 

- Gal tuomet man būtų lengviau jį pribaigti? 

- Greičiausiai. Bet tokiu atveju neužteks vien nužudyti Sil- 
vestį. Tu turėsi sunaikinti ir šviesaeigį. Sumąstyti, kaip išsigelbė- 
ti, privalėsi pati. 

Kihurė susiraukė. Galbūt ji kažko nesuprato, tačiau Madmu- 
azelės pareiškimas atrodė absurdiškas. 

- Bet jeigu aš garantuočiau, kad Silvestis negyvas... 

- To nepakaks, - tiesiai šviesiai išrėžė šmėkla. - Nudėdama 
jį atliksi tiktai dalį užduoties. Užmušti Silvestį reikia tam tikru, 
konkrečiu būdu. 

Kihurė patylėjo laukdama pratęsimo. 

- Negalima jo perspėti apie savo ketinimus netgi likus ke- 
lioms sekundėms iki tikslo įgyvendinimo. Maža to, reikia jį pri- 
baigti, kai būsite vienui vieni. 

- Taip ir planavau. 

- Gerai. Tik neužmiršk - aš kalbu rimtai. Jei negalėsi garan- 
tuoti, jog likote visiškai vieni, nužudymo momentą reikės atidėti. 
Aš nenoriu jokių kompromisų. 

Jos pirmą kartą smulkmeniškai aptarinėjo Silvesčio mirtį. 
Matyt, Madmuazelė nusprendė, jog Kihurei bendro vaizdo žinoti 
nebūtina, tačiau jai bent jau derėtų gauti truputį daugiau informa- 
cijos. 

- O kaip ginklas? 

- Naudokis tokiu, koks tau labiausiai patinka, su sąlyga, kad 
jis neturės sudėtingų kibernetinių elementų, kurie man nepriim- 
tini. - Nespėjus Kihurei paprieštarauti ji pridūrė: - Dėl spinduli- 
nio ginklo neprieštaraučiau, jei tiktai juo nesipuikuosi prieš taikinį 
anksčiau, nei bandysi atlikti užduotį. Tiks ir kulkomis šaudantys 
pistoletai arba sprogstamieji užtaisai. 

Turint omenyje šviesaeigio prigimtį, pagalvojo Kihurė, tinka- 
mų ginklų čia netrūks. Veikiai ji įsigis mirtį sėjantį žaisliuką ir pa- 
sistengs perprasti jo subtilybes prieš nukreipdama vamzdį į Sil- 
vestį. 

- Esu tikra, jog ką nors surasiu. 

- Aš dar nebaigiau. Nemėgink suartėti su Silvesčiu ir nesi- 
naudok ginklu, kai jį sups kibernetinės sistemos - primygtinai ra- 
ginu įsiklausyti į mano reikalavimus. Kuo labiau jis bus izoliuotas, 
tuo geriau. Jei sugebėsi pričiupti Silvestį Resurgamo paviršiuje, 
vieną ir bejėgį, negalintį prisišaukti pagalbos, užduotį įvykdysi pa- 
gal visas mane tenkinančias taisykles. - Šmėkla padarė pauzę. 
Akivaizdu, jog šie nurodymai, Madmuazelės manymu, buvo labai 
svarbūs, ir Kihurė stengėsi juos įsidėmėti, tačiau pamėklės žo- 
džiai skambėjo lygiai taip pat logiškai kaip tamsiųjų amžių užkei- 
kimai, skirti karštligės gydymui. - Jo nevalia išleisti iš Resurgamo. 
Žinok, kad Silvestis bandytų įsibrauti į Resurgamo apylinkėse pa- 
sirodžiusį laivą - netgi į šitą šviesaeigį. Bet kokiomis priemonė- 
mis suturėk jį planetoje. 

- Tavo instrukcijos aiškios. Nudėti jį planetoje. Tai viskas? 

- Ne. - Vaiduoklis išspaudė šypseną - nieko kraupesnio Ki- 
hurė nebuvo mačiusi per visą gyvenimą. Galbūt, pamanė ji, Mad- 
muazelė neišeikvojo visų savo išraiškų atsargų ir keletą pasiliko 
tokioms progoms. - Be abejo, man reikės jo mirties patvirtinimo. 
Šis implantas įrašys įvykį, tačiau Geltakmenyje pageidausiu iš- 
vysti fizinius įrodymus. Noriu liekanų, ir ne vien pelenų. Išsaugo- 
si jas vakuume. Atliekas hermetizuok ir pašalink iš laivo. 
Įsprausk į uolienos luitą, jei nori, bet atgabenk man. Aš privalau 
pamatyti įrodymą. 

- Kas tuomet? 

- Tuomet, Ana Kihure, tu susigrąžinsi vyrą. 


Silvestis stabtelėjo atsikvėpti tik tada, kai su Paskale nusiga- 
vo iki juodo amarantinų miestą gaubiančio kupolo ir per porą 
šimtų žingsnių įsiskverbė į labirintą, išraizgiusį storąją dangą. Jis 
bėgo, kur vedė akys, nepaisydamas archeologų paliktų ženklų, 
desperatiškai vengdamas rinktis lengvai nuspėjamus kelius. 

- Neskubėk, - iškošė Paskalė. - Man baisu, jog mes galime 
pasiklysti. 

Denielis prispaudė delną prie moters burnos, nors ir žinojo, 
jog kalbėdama šioji tik mėgino išvyti iš galvos mintis apie tėvo 
žmogžudystę. 

- Ša, tyliau. Tuneliuose greičiausiai slapstosi Tikrojo Kelio 
kuopelės, kurios tyko bėglių. 

- Bet mes pasiklydome, - prislopintu balsu atsiliepė Paskalė. 
- Denai, šiose vietose žmonės mirdavo badu vien todėl, kad ne- 
rasdavo išėjimo. 

Silvestis nesiliovė jos stūmęs į tirštėjančias sutemas, ten, kur 
gličios tunelio grindys nebuvo užtiestos neslidžiu klojiniu. 

- Nieko panašaus neįvyks, - užtikrino jis. Kalbėjo ramiai, 
nors pats taip nesijautė. - Mes lengvai rasime kelią atgal. - Sil- 
vestis bakstelėjo pirštu į savo akis, tačiau dėl tamsos Paskalė 
nepastebėjo gesto. Kaip vienintelis regintis žmogus aklųjų būryje, 
jis užmiršo, jog pastangos užmegzti neverbalinį ryšį gali būti 
bergždžios. - Kiekvienas mūsų žingsnis įrašytas. Mudviem čia 
saugiau negu mieste. 

Ilgą laiką ji turseno šalia sunkiai šnopuodama ir nieko nesa- 
kė, galop burbtelėjo: 

- Žinoma, tu klysti retai. Tikiuosi, ir šį kartą esi teisus. Ant- 
raip mūsų santuokos pradžia būtų itin nesėkminga, ar ne? 

Jis nejautė jokio noro juoktis - sąmonę tebevarstė dar visai 
neseni atsiminimai apie skerdynes šventykloje, - bet vis vien 
prunkštelėjo ir tokiu būdu mažumėlę išsklaidė įtampą. Gal taip ir 
geriau, nes, blaiviai pagalvojus, Paskalės įtarimai visiškai pagrįs- 
ti. Netgi Žinant, kaip iš čia išsinėšinti, informacija pasirodytų ne- 
naudinga, jei tuneliai taptų pernelyg slidūs arba jei ganduose glū- 
dėjo krislas tiesos ir labirintas iš tikrųjų retsykiais pakeisdavo sa- 
vo konfigūraciją. Tuomet nepadėtų ir stebuklingos akys: jiems 
tektų badauti kaip kitiems kvaileliams, kurie drįso nuklysti nuo 
rodyklėmis pažymėto kelio. 

Juodu brovėsi gilyn į amarantinų struktūrą jausdami, jog tu- 
nelis tingiai vingiuoja tarsi urvelis, lervos išgraužtas po obuolio 
žieve. Kartu su dezorientacija į priešų gretas įsiliejo ir panika. 
Tačiau kuris galėtų pasigirti, jog sunkiais gyvenimo momentais 
be vargo pajėgia išsaugoti dvasios ramybę? 

- Kiek laiko turėtume čia pasilikti? 

- Kokią dieną, - atsakė Silvestis. - Paskui mėginsime pasi- 
traukti iš labirinto. Iš Kiuvjė jau bus atvykęs pastiprinimas. 

- Kieno - jų ar mūsų? 

Silvestis žengė į siaurą koridorių, kuris netrukus išsišakojo į 
tris tunelius. Mintyse metęs monetą pasuko kairiuoju keliu. 

- Geras klausimas, - atsiliepė taip tyliai, kad Žmona jo neiš- 
girdo. 

Kas, jeigu incidentas tebuvo koloniją sudrebinusio perver- 
smo dalis, o ne atskira teroristinė akcija? Kas, jeigu valdžią 
Kiuvjė iš dabartinės vyriausybės atėmė Tikrojo Kelio šalininkai? 
Dėl Žirardjė mirties griozdiška partijos mašina nebūtų subyrėjusi, 
tačiau daugumą pastarosios sraigtelių maištininkai sunaikino 
vestuvių salėje. Užtektų vienos silpnumo akimirkos, kad žaibo 
karą surengę revoliucionieriai pajėgtų nugriauti kalnus. Galbūt 
viskas baigta - senieji Silvesčio priešai nuversti nuo sosto, valdžią 
perėmė keisti nauji veidai. Jei tai tiesa, lūkuriuoti labirinte never- 

tėjo. Tik įdomu, kaip į jį reaguos Tikrojo Kelio pasekėjai? Gal 
puoselės dviprasmiškus jausmus kaip priešo priešui? 

Atvirai kalbant, paskutiniu metu Silvestis ir Žirardjė tarpu- 
savyje sutardavo pakankamai draugiškai. 

Pagaliau jaunavedžiai priėjo erdvią patalpą, į kurią vedė gau- 
sybė tunelių. Vietos atsisėsti nestigo; siurbliai, sumontuoti už ku- 
polo ribų, pumpuodavo gaivaus oro srautus netgi taip toli į labirin- 
to gilumą. Silvestis regėjo aplinką infraraudonųjų spindulių reži- 
mu, todėl aiškiai matė, kaip Paskalė pritūpė, įniko čiupinėti sli- 
džias grindis būgštaudama, kad neišsidrėbtų ant Žiurkių, smailių 
kaulų arba išsišiepusių kaukolių. 

- Nusiramink. Šiuo metu mums niekas negresia, - patikino 
vyras, tarsi savo žodžiais galėtų tai garantuoti. - Jei kas nors pa- 
sirodys, mes iš čia pabėgsime. Dabar patogiai įsitaisykime ir tie- 
siog laukime. 

Suprantama, gavusi progą atsipūsti ji vėl ims mąstyti apie tė- 
vą. 

- Idiotas Žanekenas, - urgztelėjo Silvestis su viltimi, jog bent 
trumpam pavyks atitraukti žmonos dėmesį nuo nemalonių min- 
čių. - Jį tikriausiai šantažavo. Argi ne taip paprastai nutinka? 

- Kas? - prisivertė paklausti moteris. - Kas nutinka? 

- Argi ne taip dori žmonės tampa parsidavėliais? - tyliai, 
mažne kuždėdamas atsiliepė jis. Per antpuolį naudotos dujos ne- 
pasiekė plaučių, bet gerklos tebejautė jų poveikį. - Žanekenas 
užsiiminėjo paukščių modifikacijomis daugelį metų, nuo tada, kai 
apsigyvenome Mantelyje. Pradėjo darbus nuo nekaltų gyvų 
skulptūrų. Tvirtino, esą visos kolonijos, skriejančios aplink 
žvaigždę, pavadintą Povu, privalo auginti šiuos paukščius. Rodos, 
kažkas sumąstė, kaip kitaip juos išnaudoti. 

- Gal jie visi buvo nuodingi. - Paskutinį žodį Paskalė ištarė 
kone šnypšdama. - Paversti vaikščiojančiomis bombomis. 

- Kažkodėl manau, kad jie patobulino tiktą keletą povų. - 
Staiga Silvestį užvaldė nenugalimas noras pamiegoti. Nūnai pa- 
vojai jiems negrėsė. Jei žudikai būtų sekę įkandin - su sąlyga, 
kad neieškojo jaunavedžių tarp lavonų, - jie jau būtų atsibeldę į ši- 
tą labirinto sritį. 

- Aš niekada netikėjau, kad jis turi tikrų priešų. - Paskalės 

frazė tarsi pakibo uždaroje erdvėje. Silvestis puikiai įsivaizdavo, 
kaip jai baisu: siaubą kurstė aklina tamsa. - Nė nemaniau, jog 
kažkas, siekdamas savo tikslų, galėtų ryžtis užmušti mano tėvą. 
Man visuomet atrodė, kad tokių drastiškų priemonių imtis never- 
ta. 


“Begalybės nostalgijai"? skriejant į Resurgamą, didžiąją laiko 
dalį Kihurė turės praleisti šaldiklyje, kaip ir kiti įgulos nariai. 
Prieš atsiguldama į kriogeninę kamerą ji nuolat kiurksodavo gin- 
klinėje - jei tiktai nemiegodavo, - kur atsiduodavo apmokymų si- 
muliacijoms. 

Netrukus jos pradėjo veržtis į sapnus ir taip įgriso, jog sąvo- 
ka “nuobodu" paprasčiausiai nebetiko norint apibūdinti Voljovos 
atrinktus pasikartojančius pratimus. Vis dėlto ginklinės aplinka 
Kihurei patiko, nes tiktai čia ji galėjo atsikvėpti nuo savo rūpes- 
čių, bent jau trumpam išmesti iš galvos su Silvesčiu susijusias 
problemas. Nors ir suvokdavo, kad atsidūrė pasibjaurėtinoje pa- 
dėtyje, šis faktas neatrodydavo gyvybiškai svarbus. Ginklinė su- 
teikdavo palengvėjimą, štai kodėl daugiau nebekėlė baimės. Po 
apmokymų Kihurė nesijausdavo kaip nors pasikeitusi; galų gale 
ėmė manyti, jog artileristės pareigos ne tokios jau reikšmingos - 
vargu ar jos pakenktų misijos įgyvendinimui. 

Visa tai pakito, kai pas šeimininkę sugrįžo šunys, Madmua- 
zelės skalikai: kibernetiniai agentai, kuriuos ji nusiuntė į ginklinę 
per Kihurės pratybas. Neuroninė sąsaja - neišvengiama silpnoji 
grandis - padėjo šunims įsibrauti į sistemą. Voljova aprūpino sa- 
vo įrangą saugumo priemonėmis, kurios įveiktų programų ant- 
puolį, bet ji neįsivaizdavo, jog atakos derėtų tikėtis iš Žmogaus, 
prijungto prie ginklinės, smegenų. Skalikai lojimais pranešė sėk- 
mingai įsiskverbę į ginklinės šerdį. Per tas pratybas, kurių metu 
jie buvo paleisti nuo grandinių, šunys negrįžo, kadangi naršydami 
bizantinškos architektūros sistemą ir šniukštinėdami kiekvieną 
kampelį jie sugaišo kelias valandas. Atgal parsibeldė tik kitą die- 
ną, kai Voljova vėl prijungė Kihurę prie ginklinės. Iššifravusi 
skalikų programas Madmuazelė sužinojo, ką jos aptiko. 

- Laivu keliauja neprašytas svečias, - pranešė pamėklė po 

pratybų, Kihurei likus vienai. - Kažkas slepiasi ginklinės sistemo- 
je, ir aš galėčiau lažintis, kad triumvira nieko apie tai nenutuokia. 

Būtent tada iš artileristės patalpos išsisklaidė dvasios ramy- 
bę užtikrinanti atmosfera. 

- Tęsk, - paragino Kihurė jausdama, kaip krenta jos kūno 
temperatūra. 

- Duomenų esybė; apibūdinti jos aiškiau nesugebėsiu. 

- Ją rado šunys? 

- Taip, bet... - vėl susidarė įspūdis, jog Madmuazelė negalėjo 
rasti tinkamų žodžių. Kartais Kihurei dingodavosi, jog šmėkla 
neapsimetinėja - juk implantui teko susidoroti su tokiomis užduo- 
timis, kurios pranoko bet kokius už šviesmečių likusios tikrosios 
Madmuazelės lūkesčius. - Mano skalikai tos esybės nepamatė. 
Ji beveik nepastebima, antraip Voljovos apsaugos sistemos se- 
niai būtų ją aptikusios. Ne... šunys veikiau užuodė jos pėdsakus, 
pajuto virpesius, kuriuos šioji sukėlė judėdama. 

- Padaryk vieną paslaugėlę, - pratarė Kihurė. - Ar galėtum 
manęs taip negąsdinti? 

- Atleisk, - atsiliepė Madmuazelė. - Drįstu tvirtinti, jog toji 
būtybė pakurstė mano nerimą. 

- Pakurstė tavo nerimą? O kaip aš turėčiau jaustis? - Kihurė 
papurtė galvą apstulbinta to, kaip atsainiai ją užgriuvo Žiauri re- 
alybė. - Na, gerai. Kokia tavo nuomonė? Mes aptikome virusą, 
vieną iš daugumos, kurie graužia laivą? 

- Šioji esybė gerokai sudėtingesnė. Voljovos saugumo prie- 
monės pasirūpino, kad virusinės infekcijos nepakenktų laivo 
funkcionalumui. Ji netgi neleido išplisti Mišinio marui. Bet šitai... 
- Madmuazelė įsistebeilijo į Kihurę nutaisiusi tobulą baimės iš- 
raiškos atitikmenį. - Šunys jos išsigando. Ji pademonstravo ste- 
bėtiną sumanumą mėgindama išvengti mano pėdsekių. Svarbiau- 
sia, kad jų nepuolė. 

- Ką tai reiškia? 

- Tai reiškia, jog paslaptingoji būtybė savo pasirodymui nu- 
matė tinkamesnę progą. 


Silvestis neįsivaizdavo, kiek laiko jie miegojo. Galbūt kelias 
minutes, kupinas karštligiškų, chaotiškų sapnų apie pabėgimą, o 

gal porą valandų ar net didesnę dalį dienos. Kad ir kaip būtų, už- 
merkti akis privertė ne nuovargis. Šį tą prisiminęs Silvestis ūmai 
suvokė, kad jie kvėpavo miego dujomis, kurias priešai pumpavo 
į tunelius. Nenuostabu, jog oras atrodė toks gaivus ir kvapnus. 

Ausis pasiekė garsas, primenantis žiurkių skrabenimą. 

Jis krestelėjo Paskalę. Moteris atsipeikėjo ir tyliai sudejavo. 
Vieną kitą sekundę mėgino suvokti, kur atsidūrusi. Silvestis ste- 
bėjo šilumos spalvomis nusidažiusį jos veidą, matė, kaip išraiš- 
kingą baimės ir sielvarto mišinį pakeičia vaškinis abejingumas. 

- Reikia judėti, - prabilo jis. - Jie mus persekioja - į tunelius 
prileido dujų. 

Krebždesys garsėjo sulig kiekviena sekunde. Paskalė vis dar 
buvo apsvaigusi, iki galo nepabudusi, tačiau moteris sugebėjo 
prasižioti ir paklausti tokiu balsu, lyg jos burną dengtų vilnos lo- 
pinys: 

- Kur eisime? 

- Čia. - Silvestis stvėrė ją už rankos ir nusitempė pirmyn, link 
artimiausios angos. Paskalė slystelėjo ir suklupo. Jis padėjo 
žmonai atsistoti, tvirtai suspaudė jos delną. Priešakyje viešpata- 
vo tokia tamsa, jog net Silvesčio akys tepajėgė įžiūrėti porą met- 
rų kelio. Nedaug trūko, kad jis būtų aklas kaip Paskalė. 

Visgi tai geriau negu nieko. 

- Luktelėk, - sukuždėjo moteris. - Už nugaros nušvito šviesa, 
Denai! 

Ir pasigirdo balsai. Bežodis energingas burblenimas. Metalo 
žvangesys. Chemosensoriai jau greičiausiai juos atsekė; fero- 
moniniai uosliai užfiksavo ore pasklidusią žmonių paniką ir diag- 
ramų pavidalu perdavė duomenis tiesiai į sensorinius persekioto- 
jų centrus. 

- Greičiau, - paragino Paskalė. Jis kryptelėjo galvą atgal, ir 
akis vienai sekundei perkrovė švytėjimas: melsvas spinduliavi- 
mas, sklindantis iš tolumos ir virpantis, tarytum kažkas laikytų 
rankoje fakelą. Silvestis bandė paspartinti žingsnį, tačiau tunelis 
statėjo ir ėmė panėšėti į ledo pluta apsitraukusią kamino ertmę. 

Švokštimas, džeržgėjimas, kurį išgavo į sienas besitrinantis 
metalas, įsakmūs krioktelėjimai. 

Pernelyg statu. Jam sunkiai sekėsi išlaikyti pusiausvyrą ir 
nenučiuožti atgal. 

- Slėpkis man už nugaros, - paliepė Silvestis atsigręždamas 
į melsvą šviesą. 

Moteris pakluso nurodymui. 

- Ką dabar darysime? 

Žvilgesys artėjo ir ryškėjo. 

- Mes neturime iš ko rinktis. Pabėgti nuo jų nepavys. Teks 
susitikti su persekiotojais. 

- Tai savižudybė. 

- Galbūt jie nepuls šaudyti, jei matys mūsų veidus. 

Jau keturis tūkstančius metų Žmonijos civilizacija klaidino sa- 
ve tokia viltimi, bet dabar tik šioji ir beliko. Žmona apsivijo ran- 
komis vyro krūtinę, prispaudė galvą prie jo peties, nukreipė akis 
ta pačia kryptimi, padažnėjusiu pūkštavimu spinduliavo siaubą. 
Silvestis neabejojo savo šniokštimu išduodąs panašius jausmus. 

Priešai tiesiogine prasme galėjo užuosti jų baimę. 

- Paskale, - sumurmėjo Silvestis. - Aš noriu tau kai ką pasa- 
kyti. 

- Dabar? 

- Taip, dabar. - Jųdviejų alsavimai, regis, susiliejo į vieną vi- 
sumą, oda suvirpėdavo nuo kiekvieno kvėptelėjimo. - Tam atve- 
jui, jei daugiau nebeturėsiu progos atskleisti savo paslaptį. 

- Tai yra jei mums lemta mirti? 

Užuot atsakęs į klausimą Silvestis mintyse paspėliojo, kiek 
sekundžių jiems liko. Gali būti, kad nepakankamai. 

- Aš melavau, - pagaliau prabilo jis, - apie tai, kas nutiko 
Laskajo Miglyne. 

Paskalė prasižiojo, bet Silvestis neleido jai kalbėti. 

- Ne, palauk. Išklausyk mane. Man būtina tai pasakyti. At- 
sikratyti našta. 

Moteris atsiliepė vos girdimu balsu: 

- Aš klausausi. 

- Tai, ką pasakojau apie Miglyno pasienį, yra gryna tiesa. - 
Šilumos spalvomis švytinčiame jos veide suapvalėjusios akys 
priminė ovalo formos bedugnes. - Tačiau viskas įvyko atvirkš- 
čiai. Prie pat Miglyno pradėjo blėsti ne Karinos Lefevros trans- 
formacija. 

- Ką turi omenyje? 

- Save. Būtent dėl mano kaltės mudu vos nežuvome. - Jis 
patylėjo laukdamas, kol Paskalė ką nors atsakys arba kol iš 
melsvos šviesos išnirs persekiotojai. Lūkesčiai nepasiteisino, 
tad Silvestis pratęsė išpažintį: - Sklaidytis ėmė transformacija, 
kuria žonglieriai apdovanojo mane. Link mūsų vis labiau artėjo 
gravitacijos laukai. Karina būtų atsisveikinusi su gyvybe, jei ne- 
būčiau atskyręs savosios kontaktinio modulio pusės. 

Jis įsivaizdavo, kaip Paskalė bando suderinti šiuos žodžius su 
visuotinės istorijos dalimi, kuria ji tikėjo nuo pat vaikystės. Negali 
būti, jog tai tiesa! Išblėso Lefevros transformacija, 1r ji pasiaukojo 
atskirdama savo modulį, kad Silvestis išgyventų po akistatos su 
protu nesuvokiamomis svetimybėmis. Štai tiesa, kurią Paskalė 
žinojo. 

Tačiau tai buvo melas. 

- Aš privalėjau taip pasielgti - po visų įvykių lengva taip kal- 
bėti. Deja, negalėjau, tik ne tuomet. - Paskalė nematė Silvesčio 
veido išraiškos, o jis nežinojo, džiaugtis dėl to ar liūdėti. - Nepa- 
jėgiau susprogdinti užtaiso, kuris atskirtų modulius. 

- Kodėl? 

Ko gero, toptelėjo Silvesčiui, ji galvoja, jog tai buvo fiziškai 
neįmanoma: dėl tykios, judesius varžiusios erdvės arba kūną su- 
paralyžiavusių, mėsą nuo kaulų plėšiančių gravitacijos sūkurių. 
Paskalė klydo, 0 jis šiuo metu tiesiog negalėjo meluoti. 

- Mane užvaldė baimė, - atsakė Silvestis. - Niekada anks- 
čiau taip nebijojau. Išsigandau, jog mirsiu, išsigandau dėl to, kas 
atsitiks mano sielai toje vietoje, kurią Laskajas praminė Apreiš- 
kimų Erdve. - Jis krenkštelėjo puikiai suprasdamas, kiek mažai 
laiko jiems liko. - Pripažįstu, kvaila taip galvoti, bet aš neįsten- 
giau atsikratyti tokių pojūčių. Simuliacijos nepadėjo pasiruošti 
siaubui. 

- Tačiau tu išgyvenai. 

- Sprogmenų darbą atliko gravitacijos jėgos, kurios ir perplė- 
šė laivą pusiau. Aš nemiriau, kaip priderėjo. Pats nesuvokiu, ko- 
kiu būdu man pasisekė išsaugoti gyvybę. 

- O Karina? 

Nespėjus sumąstyti atsakymo - vargu ar šis egzistavo, - juos 

užliejo šleikščiai saldus aromatas. Vėl miego dujos, tik šįsyk di- 
desnė dozė. Jos nusėdo plaučiuose, ir Silvestis panūdo nusičiau- 
dėti. Iš galvos iškrito mintys apie Laskajo Miglyną, Kariną ir 
bendražygės lemtį, kurią jis įtakojo. Svarbiausiu dalyku visatoje 
tapo čiaudulys... bei noras nagais nusidraskyti odą. 

Melsvame fone apibrėžtus kontūrus įgavo žmogaus figūra. 
Veidą dengė kaukė, todėl išraiškos nebuvo matyti, tačiau povyza 
spinduliavo abejingumą. Atėjūnas vangiai pakėlė kairiąją ranką. 
Iš pradžių atrodė, kad jis laiko megafoną, bet neilgai trukus pa- 
aiškėjo, jog prietaiso paskirtis visiškai kitokia. Žmogus gniaužė 
ginklą platėjančiu vamzdžiu, kurį šaltakraujiškai nutaikė tiesiai į 
Silvesčio tarpuakį. 

Matyt, persekiotojas spūstelėjo gaiduką, nes Deno Silvesčio 
smegenis pervėrė agoniškas skausmas. 


9 
Mantelis, Šiaurės Nekhebetas, 
Resurgamas, 2566-ieji 


- Atleisk dėl akių, - prabilo balsas po amžinybę užsitęsusios 
kančios ir tiek pat laiko trukusio judėjimo. 

Akimirką Silvestis skendėjo padrikų minčių verpete ir bandė 
atgaivinti paskutinius įvykius. Netolima praeitis asocijavosi su 
vedybomis, žudikais, pabėgimu į labirintą, raminančiomis dujo- 
mis... ir viskas. Jis jautėsi taip, lyg 1š begalės nuotrupų mėgintų 
atkurti vieną kankinančiai pažįstamą biografijos periodą. 

Kai žmogus kilstelėjo ginklą, galvą užliejo neįtikėtino skaus- 
mo banga ir... 

Ir jis apako. 

Pasaulis išnyko, spalvas pakeitė pilka, sustingusi mozaika; 
akys išsijungė avariniu režimu. Šūvis rimtai pakenkė Kalvino 
rankų darbui. Regėjimo programa ne šiaip “lūžo"'; ją kažkas spe- 
cialiai sugadino. 

- Bus geriau, jeigu mūsų nematysi. - Šį kartą balsas nu- 
skambėjo arčiau. - Mes galėjome užrišti tau akis, bet nežinojome, 
ką tos gražuolėlės sugeba. Galbūt medžiaga netrukdo joms ma- 
tyti aplinkos. Taip kur kas paprasčiau. Sufokusavome magnetinį 


200 


impulsą... turbūt mažumėlę skaudėjo. Pakenkėme vienai kitai 
schemai. Nepyk. 

Sprendžiant iš intonacijos, jis nė kiek dėl to nesigailėjo. 

- Kur mano žmona? 

- Žirardjė duktė? Nesijaudink, jos atveju tokių drastiškų 
priemonių imtis nereikėjo. 

Padidėjusį Silvesčio jautrumą aplinkai tikriausiai įtakojo ak- 
lumas. Regis, jie skrido orlaiviu, nardė tarpekliais ir sklendė virš 
slėnių, idant išvengtų dulkių audrų. Įdomu, dingtelėjo mintis, kam 
priklausė lėktuvas ir kas dabar atstovauja valdžiai? Ar vyriausy- 
binės Žirardjė pajėgos tebekontroliuoja Kiuvjė? Gal visa kolonija 
atiteko Tikrojo Kelio pasekėjams? Džiaugsmo neteikė nė vienas 
iš variantų. Jis galėjo sudaryti sąjungą su Žirardjė, bet šis buvo 
negyvas, o tarp potvinistų Silvesčiui niekuomet netrūko priešų, 
besipiktinusių gyvenimo sąlygomis, kurias po pirmojo perversmo 
Žirardjė užtikrino senajam ekspedicijos vadovui. 

Šiaip ar taip, gyvybę jis išsaugojo. Apakti teko ir anksčiau. 
Aklo žmogaus būsena pažįstama, ir prie jos įmanoma prisitaikyti. 

- Kur mes keliaujame? - paklausė Silvestis. Priešai įkalino jį 
stangriuose, kraujo apytaką trikdančiuose pančiuose. - Atgal į 
Kiuvjė? 

- O kas, jeigu taip? - atsiliepė balsas. - Nustebčiau, jei tau 
magėtų kuo greičiau ten nusigauti. 

Orlaivis pakrypo ir ėmė blaškytis tarytum žaislinė jachta, pa- 
kliuvusi į škvalo sūkurį. Silvestis mintyse mėgino prisiminti, kaip 
aplink Kiuvjė driekiasi tarpekliai, tačiau pastangos nedavė jokių 
rezultatų. Nuo užkasto amarantinų miesto jį veikiausiai skyrė 
mažesnis atstumas negu nuo namų. Antra vertus, lėktuvas galė- 
jo skristi bet kurioje planetos dalyje. 

- Ar tu... - Silvestis padvejojo. Gal jam reikėtų dėtis nesuvo- 
kiančiu, kas vyksta? Ne, apsimetinėti nevertėjo. - Ar tu potvinis- 
tas? 

- Kaip tau atrodo? 

- Manau, jog esi Tikrojo Kelio šalininkas. 

- Paplokime mūsų bičiuliui už jo įžvalgumą. 

- Jūs perėmėte valdžią? 

- O taip. - Sargybinis atsakė su pasididžiavimu, bet Silves- 

čiui pasidingojo, kad jo balsas išdavė abejonės užuominą. Netik- 
rumą. Gal tie žmonės nenutuokia, ar revoliuciją išties vainikavo 
sėkmė. Vyriško balso savininkas turbūt nemelavo, tačiau suteikti 
garantijų irgi negalėjo - juk planetą apraizgiusios ryšių sistemos 
sugadintos. Visai įmanoma, jog Žirardjė ištikimos pajėgos arba 
kokia nors kita grupuotė išsaugojo sostinę savo rankose. Tikrojo 
Kelio sekėjai paprasčiausiai vylėsi, kad jų sąjungininkai taip pat 
pasiekė pergalę. 
Žinoma, gali būti, kad jie teisūs. 


Kažkieno pirštai prispaudė prie veido respiratorių, kurio ašt- 
rūs pakraščiai įsirėžė į odą. Tai menkniekis, palyginti su nuola- 
tiniu akis varstančiu skausmu. | 

Norint normaliai kvėpuoti pro kaukę, reikėjo įdėti šiek tiek 
pastangų. Jam teko traukti orą pro dulkių surinktuvą, įmontuotą 
respiratoriaus antgalyje. Du trečdalius deguonies, patenkančio į 
plaučius, tiekė Resurgamo atmosfera, vieną trečdalį - po siurb- 
tukais pritvirtintas balionėlis. Šiame nestigo alsavimą skatinančio 
anglies dvideginio. 

Silvestis beveik nepajuto, kaip orlaivis nusileido - suvokė, 
kad jie atvyko į vietą, tik tuomet, kai atsidarė durys. Sargybinis 
atrišo pančius ir valdingai stumtelėjo kalinį link išėjimo, pro kurį 
dvelkė šaltas vėjas. 

Lauke šviesu ar jau sutemo? 

Jis neturėjo jokio supratimo. 

- Kur mes atsidūrėme? - sušuko Silvestis. Dėl kaukės, den- 
giančios veidą, prislopintas balsas skambėjo idiotiškai. 

- Koks tau skirtumas? - skardūs garsai bylojo, jog sargybinis 
buvo be respiratoriaus. - Net jei netoliese būtų miestas - nors taip 
nėra, - gyvas iki jo nenusigautum. 

- Aš noriu pakalbėti su žmona. 

Nepažįstamo balso savininkas taip užlaužė kalinio ranką, kad 
vos jos neišnarino. Silvestis suklupo, bet sargybinis neleido jam 
nugriūti. 

- Galėsi kalbėtis, kai mes leisime. Juk sakiau, kad jai nieko 
bloga neatsitiko. Nejau manimi nepasitiki? 

- Neseniai mačiau, kaip jūs nužudėte mano uošvį. Ką, tavo 
nuomone, aš turėčiau galvoti? 

- Mano nuomone, tau reikėtų pasilenkti. 

Stipri ranka privertė jį tūptelėti ir įstūmė į pastogę. Vėjas lio- 
vėsi gėlęs ausis. Balsai staiga pradėjo aidėti. Hermetiškos durys 
užsitrenkė, ir audros šniokštimas nutyko. Nors apakęs, Silvestis 
nujautė, jog Paskalės šalia nėra. Beliko tikėtis, kad ją atskraidino 
kiti palydovai, jei tiktai jo įkalintojas nemelavo tvirtindamas, esą 
žmonai niekas negresia. 

Kažkas nuplėšė nuo veido respiratorių ir privertė žygiuoti 
dvokiančiais siaurais koridoriais, tarp kurių sienų vos išsitelkė 
žmogaus pečiai. Sargybinis padėjo Silvesčiui nusileisti barškan- 
čiais laiptais, paskui jiems porą kartų teko keliauti žemyn girgž- 
dančiais liftais. Galop abu išniro aidinčioje požeminėje patalpoje, 
kurioje dvelkė vos juntamas metalo kvapu trenkiantis vėjelis. 
Netrukus juodu praėjo pro oro kondicionieriaus vamzdį; iš vir- 
šaus atsklido vėtros staugimas. Staiga Silvestis išgirdo balsus, bet 
tariamų žodžių kol kas nesuprato. 

Pagaliau sargybinis įstūmė kalinį į kambarį. 

Jis neabejojo, jog patalpa išdažyta baltai. Kone fiziškai jautė 
aklinų sienų spaudimą. 

Kažkas žengė artyn; šnerves nutvilkė kopūstų tvaikas. Sil- 
vesčio veidą atsargiai palietė pirštai, įsupti į glotnią medžiagą, 
šiek tiek atsiduodantys dezinfekcinėmis priemonėmis. Jie pa- 
baksnojo akių briauneles kietu objektu. 

Nuo kiekvieno takštelėjimo smilkiniuose išsprogdavo skaus- 
mo supernova. 

- Pataisysime jas, kai liepsiu, - pasigirdo neabejotinai pažįs- 
tamas balsas. Moteriškas, tačiau prikimęs kaip vyro. - Kol kas 
telieka aklas. 

Jo ausis pasiekė nutolstantys žingsniai; moteris turbūt gestu 
įsakė palydovui pasišalinti. Niekieno neprilaikomas Silvestis pa- 
juto, jog iš po kojų slysta grindys. Kad ir kur jis judėjo, priešais 
neišnyko pilkoji matrica. Kojos suglebo, tačiau rankos nerado į 
ką įsistverti. Kas Žino, galbūt jis stovėjo ant lentos, nutiestos virš 
prarajos. 

Silvestis susiūbavo bejėgiškai mataruodamas rankomis. 

Kažkas sugriebė kalinį už dilbio ir neleido nukristi. Jis išgirdo 
pulsuojantį džeržgesį tarytum pjūklo brūkštelėjimus, bet ne iš 
karto susigaudė, jog pats skleidžia tokius garsus. Savo alsavimu. 

Moteris sučepsėjo vėl prasižiodama. Dabar ji, ko gero, mąs- 
liai šypsojosi. 

- Kas tu tokia? - paklausė Silvestis. 

- Tai šunsnukis. Tu nė neprisimeni mano balso. 

Jos pirštai aptiko dilbyje nervų galiukus ir stipriai šiuos spūs- 
telėjo. Silvestis sucypė it šunytis, pirmą kartą užmiršęs akis 
varstantį sopulį. 

- Aš prisiekiu, jog tavęs nepažįstu. 

Moteris paleido jo dilbį. Nervų galiukams ir sausgyslėms 
grįžtant į savo vietas, Silvestį perskrodė skausmas, kuris atlėgo 
iki buko visą ranką nutirpdžiusio maudimo. 

- Klysti, - atsiliepė kimus balsas. - Tiesiog, Denai, tu galvo- 
jai, jog aš seniai žuvau. Po purvo nuošliaužomis. 

- Sluka, - išspaudė jis. 


Voljovai keliaujant pas kapitoną, įvyko šis tas keista. Dabar, 
kai visi įgulos nariai, įskaitant ir Kihurę, gulėjo šaldikliuose, ji vėl 
prisiminė seną įprotį bendrauti su truputėlį pašildytu Braniganu - 
kilstelėdavo smegenų temperatūrą kelvino dalele, idant laivo va- 
das atgautų bent sąmonės nuotrupas. Tokia tvarka nusistovėjo 
beveik prieš porą metų, ji nesikeis dar dvejus su puse metų, kol 
laivas nusigaus iki Resurgamo ir įgula prisikels iš kriogeninių ka- 
merų. Be abejo, Voljova kalbėdavo su kapitonu nedažnai, nes 
sulig kiekvienu pašildymu maras pasigrobdavo dar šiek tiek jo or- 
ganizmo ir aplinkinės materijos. Ryšį su Braniganu užmegzdavo 
tik kokį kartą per kelias savaites, o visą kitą laiką paskirdavo vi- 
rusų, ginklų, medžiagų, aptinkamų pažeistose laivo struktūrose, 
tyrinėjimams. 

Tam tikra prasme Voljova laukdavo šių pokalbių, nors kapi- 
tonas retai kada prisimindavo, apie ką juodu šnekėdavo anks- 
čiau. Deja, pastaruoju metu jų santykius persmelkė šaltukas. Iš 
dalies todėl, kad, Sadžakiui nepavykus rasti Silvesčio Geltakme- 
nio sistemoje, Braniganas privalės kankintis dar mažiausiai pen- 
kerius metus arba ilgiau, jei ieškomas asmuo nebus aptiktas Re- 
surgame - tokia tikimybė teoriškai egzistavo. Blogiausia, jog ka- 

pitonas nuolat klausinėdavo, kaip sekasi ieškoti Silvesčio, o 
triumvira turėdavo pranešti, esą sėkmė iki šiol jų neaplankė. 
Tuomet Braniganas paniurdavo - vargu ar jį galima dėl to kaltin- 
ti, - ir pašnekesys kone nutrūkdavo. Kai po kelių dienų arba sa- 
vaičių ji vėl kreipdavosi į kapitoną, šis būdavo visiškai užmiršęs 
naujienas ir nemalonią procedūrą tekdavo pakartoti. Tiesa, Vol- 
jova stengdavosi pateikti žinią kuo atsargiau, su optimizmo užuo- 
minomis. 

Jų bendravimą temdė ir tai, jog triumvira primygtinai stengė- 
si iškamantinėti kapitoną apie jo ir Sadžakio apsilankymą žon- 
glierių planetoje. Kelionės smulkmenos ją sudomino prieš kele- 
rius metus, nes būtent tuomet Sadžakio asmenybė pradėjo kisti. 
Be abejo, pas žonglierius svečiuodavosi tie, kurie užsigeisdavo 
transformuoti savo sąmonę, bet kodėl triumviras leidosi pakeičia- 
mas į blogąją pusę? Jis tapo Žiauresnis, despotiškas ir nesukal- 
bamas, nors kažkada buvo griežtas, tačiau garbingas vadovas, 
itin vertinamas triumvirato narys. Dabar ji negalėjo pasitikėti Sa- 
džakiu. Vis dėlto, užuot praskleidęs paslapties skraistę, kapito- 
nas agresyviai atmesdavo klausimus ir tokiu būdu dar labiau pa- 
kurstydavo Voljovos smalsumą. 

Taigi ji vėl žygiavo šnektelėti su pusgyviu “Begalybės nostal- 
gijos" vadovu svarstydama, kaip elgtis jam pasiteiravus apie Sil- 
vestį ir kaip išgauti daugiau informacijos apie viešnagę žonglierių 
pasaulyje. Voljova traukė įprastu keliu, todėl turėjo praeiti pro 
pabūklų saugyklą. 

Būtent tada ji pamatė, jog vienas iš ginklų - vienas iš pačių 
baisiausių - pajudėjęs iš vietos. 


- Turiu naujienų apie tam tikrus įvykius, - tarė Madmuazelė. 
- Tiek atsitiktinius, tiek suplanuotus. 

Keista, kad Kihurė atgavo sąmonę, jau nekalbant apie tai, 
kad girdėjo pamėklės balsą. Paskutinis vaizdas, kuris artileristei 
įstrigo į galvą prieš atsigulant šaldiklin, buvo Voljovos, įvedančios 
į apyrankę nurodymus, veidas. Dabar ji nieko nematė ir nejautė, 
netgi šalčio, bet kažkaip suprato tebetysanti kriogeninėje kame- 
roje ir vis dar mieganti, bent jau iš dalies. 

- Kur... aš esu? 

- Laive. Pusiaukelėje iki Resurgamo. Mes judame labai 
sparčiai. Tik vienu procentu lėčiau negu šviesos greitis. Truputį 
pakėliau tavo smegenų temperatūrą, kad galėtume kalbėtis. 

- Voljova to nepastebės? 

- Deja, dėl to mažiausiai reikėtų jaudintis. Ar prisimeni pa- 
būklų sandėlį? Pameni, kaip ginklinės struktūroje aptikau besi- 
slapstantį neprašytą svečią? - Madmuazelė nelaukė, kol ji atsa- 
kys. - Man sunkiai sekėsi iššifruoti skalikų perduotą pranešimą. 
Bet po trejų metų... na, jų Žinia tapo aiškesnė. 

Kihurė nejučia ėmė įsivaizduoti, kaip šmėkla, išskrodusi sa- 
vo šunis, tyrinėja jų vidurius. 

- Vadinasi, ginklinėje iš tiesų tūno kažkokia esybė? 

- O taip. Beje, ji priešiškai nusiteikusi. Bet apie tai pakalbė- 
sime vėliau. 

- Ar bent numanai, su kuo susidūrėme? 

- Ne, - dvejodama atsakė pameklė. - Tačiau sužinojau kito- 
kių įdomių dalykų. 

Madmuazelė supažindino Kihurę su ginklinės topologija. Ar- 
tileristo buveinę sudarė gausybė sudėtingų tarpusavyje sujungtų 
kompiuterių: per dešimtmečius, skaičiuojant laivo laiku, susikau- 
pę sluoksniai. Vargu ar vieno žmogau protas, net jeigu šis pri- 
klausė Voljovai, pajėgtų suvokti daugiau nei tos topologijos esmę 
- kaip įvairūs sluoksniai įsiskverbę vieni į kitus. Tačiau tam tikrą 
ginklinės aspektą buvo visiškai nesunku suprasti, kadangi ji 
funkcionavo nepriklausomai nuo likusios šviesaeigio dalies. Bū- 
tent dėl šios priežasties įspūdingųjų pabūklų funkcijomis tegalėjo 
pasinaudoti asmuo, fiziškai įsitaisęs artileristo krėsle. Ginklinę 
supo ugniasienė, todėl ji gaudavo duomenis iš laivo, bet pati jo- 
kios informacijos nesiųsdavo. Tokią padėtį nulėmė taktiniai su- 
metimai. Naudojami pabūklai (ne tik iš erdviosios saugyklos) iš- 
nirdavo šviesaeigio išorėn; tuomet priešų ginklai turėdavo poten- 
cialią progą virusinėmis priemonėmis prasibrauti į laivą. Todėl 
ginklinę teko izoliuoti, apsaugoti nuo erdvėlaivio duomenų bazės 
iš vienos pusės atidaromomis durelėmis, pro kurias informacija 
įsismelkdavo, tačiau atgal ištrūkti negalėdavo. 

- Kaip žinia, ginklinėje mes kažką aptikome. Kokia peršasi 
logiška išvada? - paklausė Madmuazelė. 

- Toji esybė pakliuvo ten per klaidą. 

- Teisingai. - Šmėklos balse nuskambėjo pasitenkinimo gai- 
delės, tarytum tokia mintis nė nebūtų šovusi jai į galvą. - Manau, 
atmesti galimybės, kad ji pateko į ginklinę per pabūklus, never- 
tėtų. Bet labiau tikėtina, jog ten įsiskverbė pro duris. Aš netgi Ži- 
nau, kada paskutinį kartą šios buvo pravertos. 

- Kada? 

- Prieš aštuoniolika metų. - Nespėjus Kihurei įsiterpti, Mad- 
muazelė pridūrė: - Laivo laiku, be abejo. Skaičiuojant standarti- 
niu laiku - nuo aštuonerių iki devyniasdešimties metų. 

- Silvestis... - mąsliai nutęsė Kihurė. - Sadžakis tvirtino, jog 
Silvestis buvo dingęs iš Geltakmenio, nes “Begalybės" įgulos na- 
riai atsigabeno jį į laivą pagydyti kapitoną Braniganą. Ar datos 
sutampa? 

- Sakyčiau, taip. Visa tai įvyko maždaug 2460-aisiais, pra- 
ėjus dvidešimčiai metų nuo tada, kai Silvestis grįžo iš Miglyno. 

- Ir tu manai, kad jis atskraidino tą esybę? 

- Mes teturime Sadžakio suteiktą informaciją - Silvestis už- 
leido savo kūną Kalvino simuliacijai, kad pagydytų kapitoną Bra- 
niganą. Kažkuriuo momentu per operaciją Silvestis prisijungė 
prie laivo duomenų bazės. Štai kaip “Begalybėje" atsidūrė ne- 
prašytas svečias, kuris vėliau prasmuko į ginklinę pro vienpuses 
dureles. 

- Ir nuo tų laikų ten slapstosi. 

- Turbūt. 

Tai jau tapo įprastu reiškiniu: kiekvieną kartą, kai Kihurė 
manydavo perpratusi padėtį, bent jau iš dalies, netikėtai paaiš- 
kėdavo nauji faktai, dėl kurių visos mintyse regztos schemos su- 
byrėdavo į druzgus. Ji jautėsi tarytum viduramžių astronomė, ku- 
rianti vis įmantresnes kosmologines teorijas, kad galėtų į jas 
įtraukti naujas pastebėtas keistenybes. Taigi dabar pavyko išsi- 
aiškinti, jog Silvestis kažkaip susijęs su ginkline, nors... kai neži- 
nai, tai ir širdies neskauda. Bent tiek malonu, kad apmulkinta li- 
ko ir Madmuazelė. 

- Pasak tavęs, toji esybė priešiška, - lėtai ištarė Kihurė abe- 
jodama, ar jai maga pateikti daugiau klausimų. O jeigu atsakymai 
pasirodys perdėm sudėtingi, kad juos pavyktų suvirškinti? 

- Taip. - Nūnai pamėklė pati dvejojo. - Aš suklydau paleidu- 
si šunis. Aiškiai paskubėjau. Man derėjo suprasti, jog Saulės 
Vagis... 

- Saulės Vagis? 

- Taip jis save vadina. Nekviestas svečias. 

Nieko gera. Iš kur jai pažįstami šiuodu žodžiai? Staiga Kihu- 
rė prisiminė, kaip Voljova teiravosi, ar vardas jai ką nors sako. 
Tačiau ne vien tai drumstė ramybę. Jau kurį laiką artileristei din- 
gojosi, jog vardą girdi savo sapnuose. Kihurė prasižiojo, bet 
Madmuazelė ją aplenkė. 

- Jis pasinaudojo šunimis, kad išsinešdintų iš ginklinės. Tiks- 
liau, pabėgo tiktai dalis Saulės Vagies... įsiskverbė į tavo galvą. 


Naujoje belangėje Silvestis niekaip negalėjo nustatyti, kiek 
laiko praėjo nuo įkalinimo pradžios, nors būtų guldęs galvą, jog 
daugybę dienų. Regis, jį svaigindavo narkotikais, nugramzdinda- 
vo į komą primenančią būseną. Sapnuose, kuriuos dėl nelemtų 
kvaišalų matydavo itin retai, Silvestis turėdavo regėjimą, bet Ži- 
nodavo neišvengiamai šį prarasiąs. Kai pabusdavo, prieš save 
teišvysdavo pilką miglą, kuri vienu momentu, po kažkiek dienų, 
prarado savo geometrinę struktūrą. Smegenys paprasčiausiai iš- 
filtravo mozaikos vaizdą, palikdama nespalvotą begalybę - netgi 
ne pilką, tiesiog praradusią visus atspalvius. 

Kartais Silvestis spėliodavo, ar dabar regėjimas jam pra- 
verstų. Vienutė veikiausiai nuobodi ir asketiška, todėl smegenys 
anksčiau ar vėliau būtų atlikusios tą patį filtravimo triuką. Jį supo 
tiktai storos uolos sienos. Mintys nuolat sukdavosi apie Paskalę, 
tačiau sulig kiekviena diena sąmonėje vis sunkiau sekėsi atgai- 
vinti žmonos vaizdą. Pilkas rūkas aptemdė ir prisiminimus, už- 
tepliodamas juos lyg šlapio betono sluoksnis. 

Vieną dieną, kai Silvestis užbaigė maisto atsargas, prasivėrė 
kameros durys ir nuskambėjo du balsai. 

Pirmasis priklausė Džilijanai Slukai. 

- Daryk, ką gali, - krenkštelėjo ji. - Sveiko proto ribose, žino- 
ma. 

- Jį reikėtų užmigdyti, kol aš operuosiu, - atsiliepė kitas bal- 
sas - vyriškas, saldus kaip sirupas. Silvestis atpažino kopūstais 
atsiduodantį jo kvapą. 

- Gal ir reikėtų, bet to nebus. - Sluka padvejojo ir pridūrė: - 
Aš nesitikiu stebuklų, Folkenderi. Tik noriu, kad šitas šunsnukis 
mane pamatytų. 

- Luktelėk porą valandų, - paprašė Folkenderis. Pasigirdo 
pokštelėjimas, kai žmogus kažką padėjo ant stalo. - Aš pasi- 
stengsiu atlikti darbą kiek įmanoma geriau, - kone suvebleno. - 
Iš to, ką Žinau, tuomet, kai jo dar neapakinote, tos akys nebuvo 
niekuo ypatingos. 

- Duodu vieną valandą. 

Išeidama ji užtrenkė duris. Silvestis, kuris nuo įkalinimo pra- 
džios skendėjo tyloje, pajuto, kaip nuo griausmo suvibravo kau- 
kolė. Jis pernelyg ilgai mėgino įsiklausyti į tyliausius garsus, išsi- 
aiškinti, kaip šie įtakos likimą. Be abejo, nieko neišgirdo, tačiau 
procesas padidino jautrumą tylai. 

Folkenderiui žengus artyn, šnerves nutvilkė jo tvaikas. 

- Man malonu su jumis dirbti, daktare Silvesti, - mažne dro- 
viai ištarė vyriškis. - Esu tikras, jog turėdamas laiko galėčiau pa- 
gydyti jūsų sužalojimus. 

- Ji leido tau dirbti vieną valandą, - atsiliepė Silvestis apim- 
tas jausmo, tarsi girdi svetimą balsą. Jis per daug laiko praleido 
su niekuo nebendraudamas, nerišliai burblendavo tiktai per mie- 
gus. - Ką tu sugebėsi nuveikti per valandą? 

Sprendžiant iš garsų, Folkenderis ėmė knistis tarp savo in- 
strumentų. 

- Šį tą pakoreguočiau, - sukudakavo jis. - Pasiekčiau dau- 
giau, jeigu jūs nesipriešintumėte. Bet negaliu pažadėti, kad jums 
bus malonu. 

- Neabejoju, jog savo darbą išmanai. 

Vyriškio pirštai švelniai palietė jo akis. 

- Aš visada žavėjausi jūsų tėvu. - Vėl pasigirdo kvaksėjimas, 
Silvesčiui priminęs Žanekeno paukščius. - Visi žino, kad būtent 
jis apdovanojo jus tokiomis akimis. 

- Jo beta lygio simuliacija, - pataisė Silvestis. 

- O taip, suprantama. - Jis matė mintyse, kaip Folkenderis 
numoja ranka į nereikšmingą pastabą. - Ir ne alfa, kuri labai se- 
niai pranyko. 

- Pardaviau ją žonglieriams, - šaltai pratarė Silvestis, išspjo- 

vęs tiek metų slėptą tiesą tarsi erzinantį vaisiaus kauliuką. 

Folkenderis išspaudė keistą gargaliavimą, matyt, atstojantį 
jam būdingą juoką. 

- O taip, be abejo. Stebiuosi, kad niekas jūsų tuo neapkalti- 
no. Ach, tas Žmonių cinizmas. - Kameroje pasigirdo veriantis 
dūzgimas ir jį lydinti šiurpi vibracija. - Spalvoto vaizdo, deja, ne- 
matysite, - pareiškė Folkenderis. - Turėsite tenkintis monochro- 
mija. 


Kihurė troško mentalinės erdvės, kažkiek laiko, per kurį ji 
galėtų surikiuoti savo mintis, įsiklausyti į galvon įsibrovusios esy- 
bės alsavimą, tačiau Madmuazelė neketino nutilti. 

- Aš įsitikinusi, jog Saulės Vagis bandė tai padaryti anks- 
čiau. Kalbu, žinoma, apie tavo pirmtaką. 

- Nori pasakyti, jog toji esybė mėgino įsigauti į Nagornio gal- 
vą? 

- Būtent. Tačiau Nagornio atveju pakeleivio nepernešė jokie 
skalikai. Saulės Vagis privalėjo griebtis tiesmukiškesnių veiks- 
mų. 

Kihurė prisiminė, ką apie incidentą pasakojo Voljova. 

- Pakankamai tiesmukų, kad išvarytų Nagornį iš proto? 

- Taip, - linktelėjo bendražygė. - Galbūt Saulės Vagis mėgi- 
no tam Žmogui primesti savo valią. Pabėgti iš ginklinės buvo ne- 
įmanoma, tad Vagis paprasčiausiai užsimanė paversti Nagornį 
marionete. Pasąmoningai jį įtakodamas. 

- Kalbėkime atvirai. Koks pavojus man gresia? 

- Kol kas nieko baisaus. Ginklinės sistemoje šniukštinėjo tik- 
tai pora skalikų - per mažai, kad jis pridarytų rimtos žalos. 

- Kas nutiko šunims? 

- Aš juos iššifravau, suprantama - perėmiau sukauptą infor- 
maciją... ir tuo pačiu atsivėriau Saulės Vagiui. Šunys kažkaip jį 
varžė, nes man teko susidurti su anaiptol ne subtiliais antpuo- 
liais. Gal ir gerai, antraip nebūčiau spėjusi laiku pasinaudoti ap- 
saugos priemonėmis. Vagį įveikiau galėtinai lengvai, nors, Žino- 
ma, kovojau tik su menkute jo dalimi. 

- Taigi man pavyko išvengti nemalonumų? 

- Ne, ne visai. Aš jį išvariau, bet tik iš savo implanto. O ma- 

no saugumo sistemos nesiekia kitų implantų, įskaitant ir tuos, ku- 
riuos tau instaliavo Voljova. 

- Tai reiškia, kad jis tebetūno mano galvoje? 

- Jam veikiausiai nė nereikėjo šunų, - atsakė Madmuazelė. 
- Saulės Vagis galėjo įsibrauti į Voljovos implantus tuomet, kai ji 
pirmą kartą pasodino tave į artileristės krėslą. Tačiau šunys jam 
pravertė. Jeigu toji esybė nebūtų mėginusi jų išnaudoti, ko gero, 
nė nebūčiau užfiksavusi, kad ji įsismelkė į kitus tavo implantus. 

- Aš jaučiuosi taip pat kaip anksčiau. 

- Gerai. Vadinasi, atsakomosios mano priemonės veiksmin- 
gos. Pameni, kaip pasipriešinau Voljovos ištikimybės terapi- 
joms? 

- Taip, - niūriai patvirtino Kihurė. Širdyje ji truputį abejojo, 
ar Madmuazelė išties sugebėjo sėkmingai įveikti lojalumo pro- 
gramas. 

- Panašiai susidorojau ir su Saulės Vagimi. Skirtumas tas, 
kad naudojuosi šiomis priemonėmis prieš sąmonės sritis, kurias 
jis jau užvaldė. Galima sakyti, jog prieš dvejus metus mes įsivė- 
lėme į savotišką... - po pauzės ją tarsi aplankė apvaizda, - ... šal- 
tąjį karą. 

- Nenuostabu, kad jis šaltas. 

- Ir lėtas, - pridūrė Madmuazelė. - Žvarba išsiurbė iš mūsų 
energiją. Ir, žinoma, abu turėjome veikti atsargiai - nei man, nei 
Saulės Vagiui nesinorėtų, kad tu būtum sužalota. 

Kihurė prisiminė, kaip pamėklė atgaivino jos sąmonę. 

- Bet dabar, kai mane sušildei... 

- Tu puikiai viską supratai. Pakilus temperatūrai, mūsų kova 
tapo įnirtingesnė. Manau, Voljova gali ką nors įtarti. Paieškos 
programa naršo tavo smegenis netgi šiuo momentu. Gal jau už- 
fiksavo smegenyse vykstantį mano ir Saulės Vagies karą. Atsi- 
traukti neturiu teisės, net jei labai norėčiau, nes jis pasinaudotų 
ta akimirka, kad įveiktų mano apsaugos sistemą. 

- Tačiau tu pajėgi jo neprileisti... 

- Tikiuosi. Visgi tu privalai išgirsti, kas vyksta, tam atvejui, 
jei mano jėgos išsektų. 

Protingai sugalvota: verčiau žinoti, jog Saulės Vagis įsibro- 
vė į smegenis, nei klaidingai manyti, kad yra švari. 

- Be to, norėjau tave perspėti. Didžioji jo dalis tebeslypi gin- 
klinėje. Esu tikra, jog sulaukęs tinkamos progos Vagis mėgins 
įsiskverbti į tave visas. 

- Tai yra kai kitą kartą prisijungsiu prie ginklinės sistemų? 

- Sutinku, tu neturi, iš ko rinktis, - atsiliepė Madmuazelė. - 
Bet maniau, jog tau būtina suvokti, kokioje padėtyje atsidūrei. 

Iki to toli šaukia, pagalvojo Kihurė. Tačiau šmėkla sakė tie- 
są. Pavojus reikia pripažinti, užuot jų nepaisius. 

- Žinai, - prabilo ji, - jeigu Silvestis iš tikrųjų už tai atsakingas, 
nužudysiu jį be jokio sąžinės graužimo. 

- Gerai. Užtikrinu, jog naujienos ne tokios jau baisios. Kartu 
su šunimis į ginklinę išsiunčiau ir savo avatarą. Iš skalikų prane- 
šimų aišku, jog Voljova neaptiko mano avataro, bent jau ne tuo 
metu... tai yra ne prieš dvejus metus. Šiaip ar taip, neturiu jokio 
pagrindo manyti, jog per tą laiką jis buvo demaskuotas. 

- Su sąlyga, kad jo nesunaikino Saulės Vagis. 

- Taikliai pastebėta, - pripažino Madmuazelė. - Bet jeigu 
Vagis toks protingas, kaip aš įtariu, jis nesiims jokių veiksmų, 
kuriais patrauktų į save dėmesį. Iš kur jam Žinoti, jog šio avataro 
į sistemą nenusiuntė Voljova? Galų gale triumvira irgi nestokojo 
abejonių. 

- Kodėl taip pasielgei? 

- Kad, esant reikalui, galėčiau užvaldyti ginklinę. 


Jei tėvas gulėtų kape, pamanė Silvestis, vartytųsi jame kaip 
vilkelis, greičiau, negu Cerberis apsisuka aplink neutroninę Hado 
žvaigždę, pasipiktinęs tuo, kaip išsityčiota iš jo rankų darbo. Tie- 
sa, Kalvinas seniai buvo negyvas, tiksliau, praradęs fizinį pavida- 
lą, kai jo simuliacija pakoregavo Silvesčio regėjimą. Tokios min- 
tys padėdavo trumpam primiršti skausmą, kuris, tiesą pasakius, 
kankino nuo pat įkalinimo pradžios. Folkenderis bandė paglostyti 
savo savimeilę, jei galvojo, kad jo operacija reikšmingai sustipri- 
no Silvesčio agoniją. 

Galop - koks stebuklas - skausmas pradėjo slūgti. 

Atrodė, tarytum sąmonėje atsivėrė vakuumas - šalta, anks- 
čiau neegzistavusi tuštuma. Pranykstant sopuliams, Silvestis jau- 
tėsi taip, lyg iš jo atimtų kažkokį vidinį ramstį, kurio neprilaikomi 

ėmė kežti sunkūs sąmonės sluoksniai. Prireikė šiek tiek pastan- 
gų, kol jam pasisekė iš dalies atgauti dvasios pusiausvyrą. 

Pagaliau prieš akis sušmėžavo bespalviai migloti vaiduokliai. 

Po sekundės jie įgavo apibrėžtus kontūrus, kurie priklausė 
kambario - tokio tuščio ir niauraus, kaip jį įsivaizdavo Silvestis, - 
sienoms bei kaukėtai pasvirusiai figūrai. Folkenderio ranką den- 
gė chrominė pirštinė, užsibaigianti ne pirštais, o galybe į vėžio 
žnyples panašių blizgančių manipuliatorių. Viena žmogaus akis 
slėpėsi po lęšių sistemos monokliu, plieniniu kabeliu prijungtu prie 
pirštinės. Jo oda buvo blyški kaip driežo papilvė. Vienoje mato- 
moje akyje spindėjo į tolumą nukreiptas žvilgsnis. Kaktą išmar- 
gino sukrešėjusio kraujo taškeliai. Nors jie įgavo pilkšvai žalsvą 
atspalvį, Silvestis puikiai žinojo, ką regis. 

Tiesą sakant, aplinkui viskas skendėjo pilkšvai žalsvoje prie- 
blandoje. 

Folkenderis atitraukė nuo paciento akių pirštinę, nusimovė ją 
nuo rankos, kuri žvilgėjo lubrikantu. 

Jis ėmė krautis savo instrumentus. 

- Na, aš nežadėjau stebuklų, - pratarė. - Jums ir nederėjo jų 
tikėtis. 

Vyriškio judesiai atrodė kapoti, ir Silvestis tik po kurio laiko 
susigaudė matąs vos tris ar keturis kadrus per sekundę. Pasau- 
lio vaizdas užsikirtinėjo kaip paveiksliukai, kuriuos vaikai paišo 
knygų kampučiuose ir kurie atgyja, perbraukiant puslapius nykš- 
čių. Kas porą sekundžių gelmės pojūtis erzinančiai iškrypdavo, ir 
tuomet Folkenderis panėšėdavo į sienoje išgremžtą žmogaus for- 
mos nišą. Kartais vaizdas užstrigdavo ir nesikeisdavo dešimt ar 
daugiau sekundžių, net jeigu belaisvis pažiūrėdavo į kitą kamba- 
rio pusę. 

Visgi tai buvo regėjimas, bent jau deformuotas jo atitikmuo. 

- Ačiū, - padėkojo Silvestis. - Ačiū... kad pagydei. 

- Mums laikas į kelią, - paragino jį Folkenderis. - Nuo grafi- 
ko atsiliekame penkiomis minutėmis. 

Silvestis linktelėjo, ir vien nuo šio judesio smegeninę per- 
skrodė pulsuojančios migrenos dūriai. Tačiau jie neprilygo kan- 
čiai, kurią teko patirti iki operacijos. 

Jis pakilo nuo gulto ir nulingavo išėjimo pusėn. Veiksmai pa- 
sirodė nenatūralūs ir svetimi, gal todėl, kad Silvestis pagaliau 

matė duris, pro kurias ketino žengti. Apėmė jausmas, tarsi jis 
ruoštųsi nerti nuo skardžio krašto. Rodės, jog vidinė, su aklumų 
susitaikiusi, pusiausvyra niekaip negalėjo įprasti prie sugrąžinto 
regėjimo. Galvos svaigulys atlėgo, kai iš koridoriaus atbildėjo du 
Tikrajam Keliui priklausantys žaliūkai, kurie stvėrė jį už alkūnių. 

Folkenderis pėdino iš paskos. 

- Atsargiau. Saugokitės apgaulingų, jutimų sistemą persmel- 
kiančių signalų... 

Tie žodžiai, nors ir pasiekė ausis, nieko nereiškė. Dabar S1l- 
vestis žinojo, kur atsidūręs, ir akimirką negalėjo galvoti apie nie- 
ką kita. Po dvidešimties tremties metų jis grįžo namo. 

Silvestis kalėjo Mantelyje, kurio nematė - ir retai kada prisi- 
mindavo - nuo pat perversmo. 


10 
Artėjant prie Povo Deltos, 2564-ieji 


Voljova sėdėjo milžiniškoje tiltelio sferoje, po holografine 
Resurgamo sistemos projekcija. Jos krėslas, kaip ir kiti tušti, bu- 
vo pritvirtintas prie ilgo teleskopinio šarnyrinio stipino, todėl ga- 
lėjo judėti bemaž po visą sferą. Pasirėmusi smakrą ranka trium- 
vira ištisas valandas spoksojo į planetariumą nelyginant blizgan- 
čio žaisliuko pakerėtas vaikas. 

Povo Delta priminė šiltu raudonu atspalviu nusidažiusį amb- 
ros lašelį; ją supo vienuolika pagrindinių atitinkamomis orbitomis 
skriejančių planetų; savo elipsėmis lėkė asteroidinės šiukšlės ir 
kometinės nuoskalos; visa tai balzganoje aureolėje įkalino ledinės 
Koiperio žiedų liekanos; simetriškas formas šiek tiek iškreipė 
neutroninė žvaigždė, tamsioji Povo dvynė. Voljova prieš save 
matė simuliaciją, o ne padidintą Deltos sistemos vaizdą. Pakan- 
kamai jautrūs laivo sensoriai, žinoma, būtų nesunkiai perdavę rei- 
kiamus duomenis, tačiau projekciją galėjo iškreipti reliatyvumo 
poveikiai arba - kas dar blogiau - ji įkūnytų sistemos vaizdą, eg- 
zistavusį prieš daugelį metų, su tuometiniu planetų išsidėstymu, 
kuris neturėtų nieko bendra su dabartine padėtimi. Kadangi lai- 
vas privalėjo artėti prie Resurgamo prisidengdamas Povo siste- 
mai priklausančiomis dujų milžinėmis, Voljovai reikėjo pačios 

naujausios informacijos. Prieš nusigaunant iki Resurgamo, padė- 
tį ištirs nematomumo plėvele apsigaubę šviesaeigio pasiuntiniai, 
kurių kursą būtina nustatyti pagal tai, kaip išsirikiavusios plane- 
tos. 

- Paleisk akmenėlius, - įsakė ji užtektinai prisižvalgiusi į si- 
muliacijas. Paklusdama “Begalybės nostalgija" iššovė tūkstan- 
tį miniatiūrinių zondų, kurie plėtėsi priekyje lėtėjančio laivo tar- 
si vėduoklė. Voljova burbtelėjo nurodymą į apyrankę, ir priešais 
atsivėrė langelis - į jį vaizdą perdavė ant erdvėlaivio korpuso pri- 
montuota kamera. Akmenėliai nutolo lyg tempiami neregimos 
jėgos. Debesis nenumaldomai mažėjo, kol susitraukė iki išskydu- 
sių kontūrų, sparčiai blėstančio nimbo. Mažne šviesos greičiu 
skriejantys zondai pasieks Resurgamo sistemą mėnesiais anks- 
čiau nei “Begalybė". Jų spiečius išplis tokioje erdvėje, kurios ap- 
imtys pranoks Resurgamo orbitą. Kiekvienas mažutis akmenė- 
lis nutaikys sensorius į planetą ir visame elektromagnetiniame 
spektre ims fiksuoti fotonus. Tuomet siauru lazeriniu impulsu 
perduos duomenis laivui. Skiriamoji vaizdo, kurį atsiųs vienas 
zondas, geba bus menkutė, tačiau, sujungę gautus rezultatus į vi- 
sumą, šviesaeigio kompiuteriai pateiks ryškų ir smulkų Resurga- 
mo paveikslą. Aišku, tokiu būdu Sadžakis nesuseks Silvesčio, ta- 
čiau sužinos, kokiose planetos vietose įsikūrę valdžios centrai ir 
- kas svarbiausia - kokias apsaugos priemones jie gali pasitelkti. 

Šiuo atžvilgiu Voljova visiškai pritarė Sadžakiui. Net jeigu jie 
ras Silvestį, vargu ar tas savo noru sutiks persikraustyti į laivą. 


- Ar tu žinai, kaip laikosi Paskalė? - paklausė Silvestis. 

- Jai niekas negresia, - atsakė akių chirurgas vesdamas jį 
trachėjos pavidalo, uolų sluoksniais užklotais Mantelio tuneliais. 
- Bent taip girdėjau - pridūrė ir savo pastaba vėl pakurstė Silves- 
čio nerimą. - Visai įmanoma, jog aš klystu. Sluka nebūtų nužu- 
džiusi jūsų žmonos be rimtos priežasties, bet galėjo ją užšaldyti. 

- Užšaldyti? 

- Iki to momento, kada iš jos pavyktų išpešti naudos. Jūs tik- 
riausiai jau supratote, jog Sluka žvelgia toli į priekį. 

Silvestį nuolat užplūsdavo pykinimo bangos. Akis maudė, ta- 
čiau jis bent jau kažką matė ir nebuvo visiškai bejėgis, nepajėgus 

vykdyti netgi elementariausių nurodymų. Apie pabėgimą never- 
tėjo net svajoti, antra vertus, dabar nereikėjo taikstytis su žemi- 
nančia aklo žmogaus padėtimi. Suprantama, tokio regėjimo gė- 
dytųsi net pats menkiausias bestuburis gyvis. Erdvės pojūtis be- 
veik neegzistavo, pasaulį tesudarė dvi spalvos - pilka ir žalsva. 

Štai ką jis žinojo, tiksliau, ką prisiminė. 

Paskutinį kartą Silvestis regėjo Mantelį prieš dvidešimt me- 
tų, kai įvyko maištas. Pirmasis sėkmingas maištas, pasitaisė jis. 
Nūnai, po Žirardjė žūties, apie savo paties nuvertimą teks mąstyti 
istoriniu požiūriu. Paskalės tėvo režimas ne iš karto uždarė Man- 
telį, nors su amarantinais susijusių tyrimų potvinistai neįtraukė į 
savo darbų sąrašą. Stotis veikė dar penkerius šešerius metus po 
perversmo, bet laikui bėgant geriausi Silvesčio mokslininkai bu- 
vo priversti grįžti į Kiuvjė, ir juos pakeitė ekoinžinieriai, botani- 
kai bei geoenergijos specialistai. Galų gale Mantelis virto retai 
apgyvendinta bandymų stotimi, kurios ištisus sektorius potvinistai 
užkonservavo arba paliko likimo valiai. Niekas nebūtų pasikeitę, 
jei ne ramybę drumsčiantys atskalūnai. Jau ne vienerius metus 
sklandė gandai, esą Tikrojo Kelio vadovai, gyvenantys Kiuvjė, 
Resurgamo mieste - ar kaip ten dabar vadinosi toji vieta, - pa- 
klusdavo už sostinės ribų įsikūrusiai klikai individų, kurie kitados 
prijautė Žirardjė, bet prarado jo palankumą dėl machinacijų, vyk- 
dytų per pirmąjį perversmą. Tie banditai neva patobulino savo 
organizmus, kad prisitaikytų prie dulkių sklidinos, mažai deguo- 
nies turinčios planetos atmosferos, naudodamiesi iš kapitono Re- 
miliodo įsigytomis biotechnologijomis. 

Panašių legendų buvo galima tikėtis. Tačiau pavieniai avan- 
postų antpuoliai bylojo, kad šiose istorijose slypi tiesa. Kažkuriuo 
momentu potvinistai visiškai apleido Mantelį, o tai reiškė, jog da- 
bartiniai gyventojai čia įsikūrė gerokai anksčiau, nei žuvo Žirard- 
jė. Gal prieš mėnesius ar net metus. 

Čionykščiai bent jau elgėsi taip, tarytum stotis jiems priklau- 
sytų. Kartu su palyda įžengęs į kambarį Silvestis akimoju supra- 
to, jog būtent šioje vietoje su juo pirmą kartą susitiko Džilijana 
Sluka. Patalpos, be abejo, neatpažino: galbūt kadaise, plušėda- 
mas Mantelyje, ne kartą čia lankėsi, bet dabar nepastebėjo jokių 

užuominų, kurios padėtų susiorientuoti aplinkoje. Kambario ap- 
statymas buvo visiškai pakeistas. Sluka stovėjo šalia stalo atsu- 
kusi jam nugarą, pirštinėtas rankas manieringai sunėrusi virš klu- 
bų. Moteris vilkėjo kelius siekiantį siaurą apsiaustą; ant pečių 
puikavosi odiniai lopiniai, kurie Silvesčio akims pasirodė purvinos 
alyvų spalvos. Virš jos nepleveno holografiniai papuošalai. Prie- 
šingose kambario pusėse aplink liaunus ilgus stulpus sukosi pla- 
netos gaubliai. Nuo lubų sklido kažkas artima dienos šviesai, 
nors jo akys neužfiksavo jokių šilumos atspalvių. 

- Kai po tavo įkalinimo mudu pirmą sykį šnekėjomės, - su- 
krenkštė ji, - lyg ir atrodė, jog manęs nepažinai. 

- Aš visada galvojau, jog tu negyva. 

- Nes to norėjo Žirardjė žmonės. Istorija apie visureigį, pa- 
kliuvusį po purvo nuošliaužomis... visa tai melas. Mus užpuolė - 
jie tikėjosi, jog tu drauge su kitais grįžti į Mantelį. 

- Kodėl manęs neužmušė vėliau, kai suėmė kasinėjimų teri- 
torijoje? 

- Suvokė, jog labiau jiems praversi gyvas negu miręs. Žirard- 
jė ne kvailys - jis mokėjo tave išnaudoti. 

- Jei būtum pasilikusi su manimi, nieko panašaus nebūtų nu- 
tikę. Beje, kaip tu išgyvenai? 

- Nedidelė mūsų grupelė paspruko iš visureigio anksčiau, nei 
ji sudorojo Žirardjė pakalikai. Mes prigriebėme kiek įmanoma 
daugiau įrangos, nusigavome iki Paukščio Nago tarpeklių, kur 
pasistatėme burbulines palapines. Kiaurus metus nieko daugiau 
nemačiau, išskyrus palapinės vidų. Per antpuolį mane rimtai su- 
žeidė. 

Silvestis brūkštelėjo pirštais per dėmėtą vieno iš Slukos 
gaublių paviršių. Jie vaizdavo skirtingas Resurgamo epochas, 
per kurias bus vykdoma potvinistų suplanuota aplinkos tobulinimo 
programa. 

- Kodėl tu negrįžai į Kiuvjė ir neprisijungei prie Žirardjė? 

- Tas tipas manė, jog pastatyčiau jį į nepatogią padėtį, jei vėl 
priimtų mane į savo ratą, - atsakė Sluka. - Buvo pasirengęs do- 
vanoti mums gyvybes vien todėl, kad mus nužudydamas pa- 
trauktų per daug dėmesio. Kurį laiką palaikėme su juo ryšį, bet 
šis galų gale nutrūko. - Moteris patylėjo. - Laimei, įsigijome ke- 

letą Remiliodo niekučių. Naudingiausi iš jų - atliekų enzimai. 
Dulkės mums nebekenkia. 

Denielis vėl apžiūrėjo gaublius. Dėl savo vargano regėjimo 
tegalėjo spėti, kokiomis spalvomis planetos nusidažiusios, tačiau 
numanė, jog pasaulius pamažu užvaldė mėlyna ir žalia. Dabarti- 
nės plynaukštės taps sausumos masyvais, apsuptais vandenynų. 
Stepes užkariaus miškai. Silvestis nukreipė akis į tolimiausius 
gaublius, įkūnijančius Resurgamą, kuris egzistuos po kelių šimt- 
mečių. Naktinėje pusėje tviskėjo miestų grandinės, planetą juosė 
spiečius kosminių modulių. Nuo pusiaujų link orbitos driekėsi 
perregimi žvaigždžių tiltai. Resurgamo vizija subliūkš, pamanė jis, 
jei čionykštė saulė vėl sprogs, kaip prieš devynis šimtus devy- 
niasdešimt tūkstančių metų, kada amarantinų civiliazacija artė- 
jo prie žmonių išsivystymo lygio. 

O taip, tokiu atveju ateitis nežadėtų nieko gera. 

- Ką dar Remiliodas jums davė, neskaitant biotechnologijų? 
- pasiteiravo Silvestis. - Pati supranti, man smalsu. 

Regis, Sluka buvo pasirengusi atsakyti. 

- Keista, kad neklausinėji manęs apie Kiuvjė, - tarė ji. Kiek 
patylėjusi pridūrė: - Arba apie savo žmoną. 

- Folkenderis minėjo, jog Paskalei niekas negresia. 

- Gryna tiesa. Galbūt kažkuriuo momentu leisiu tau su ja su- 
sitikti. Bet dabar norėčiau tavo dėmesio. Mes neperėmėme sos- 
tinės. Likusi Resurgamo dalis priklauso mums, tačiau Kiuvjė iki 
šiol valdo Žirardjė žmonės. 

- Miestas nenukentėjęs' 

- Ne, - atsakė Sluka. - Mes... - ji pažvelgė per Silvečio petį, 
tiesiai į Folkenderį. - Atvesk Delonėjų. Ir tegul jis nepamiršta pa- 
siimti vienos iš Remiliodo dovanėlių. 

Folkenderis paliko juos vienus. 

- Kiek Žinau, judu su Nilsu sudarėte kažkokį sandėrį, - vėl 
kreipėsi į jį Sluka. - Mus pasiekę gandai pernelyg prieštaringi, 
kad įstengčiau perprasti jų esmę. Gal sutiktum mane apšviesti? 

- Oficialiai mudu dėl nieko nesitarėme, - atšovė Silvestis, - 
kad ir ką tu girdėjai. 

- Jei neklystu, jis pasinaudojo savo dukterimi norėdamas nu- 
tapyti nepagražintą tavo paveikslą. 

- Nieko nuostabaus, - patraukė pečiais Silvestis. - Natūralu, 
jog biografiją rašė mane įkalinusios šeimos narys. Paskalė buvo 
jauna, bet pakankamai suaugusi, kad sugebėtų pasižymėti. Iš to 
išlošė visi. Mano Žmonai negalėjo nepasisekti, nors savo užduotį 
jį atliko stebėtinai sąžiningai. - Jis viduje krūptelėjo prisiminęs, 
kiek nedaug Paskalei trūko, kad ji atskleistų tiesą apie Kalvino 
alfa lygio simuliaciją. Silvestis tikėjo, labiau nei bet kada anks- 
čiau, jog žmona įžiūrėjo po paslapties skraiste slėptus faktus, ta- 
čiau į biografiją jų neįtraukė. Be abejo, dabar ji žinojo kur kas 
daugiau: kas įvyko prie Laskajo Miglyno ir kokios aplinkybės ly- 
dėjo Karinos Lefevros mirtį. Tačiau nuo pašnekesio labirinte Sil- 
vesčiui nė karto neteko vėl su ja pabendrauti. - Tuo tarpu pats 
Žirardjė džiaugėsi, jog duktė užsiėmusi išties svarbiu projektu. 
Jau neminint to fakto, kad mano istoriją galėjo atidžiai tyrinėti, 
kas užsimanęs. Jo drugelių kolekcijoje tapau pagrindine puošme- 
na, kurios iš pradžių, iki mano biografijos pasirodymo, jis nežino- 
j0, kaip demonstruoti kitiems. 

- Aš susipažinusi su biografija, - tarė Sluka. - Tik abejoju, ar 
Žirardjė gavo, ką norėjo. 

- Šiaip ar taip, savo žodį jis išlaikė. - Vaizdas Silvesčio aky- 
se užstrigo, ir akimirką jam dingojosi, jog Sluka tėra moters pa- 
vidalo skylė, išpjauta kambario erdvėje - skylė, kurioje glūdėjo 
beribė tuštuma. 

Po sekundės kitos jis atgavo sąlygiškai normalų regėjimą ir 
pratęsė: 

- Man reikėjo nusigauti į Cerberį/Hadą. Beveik esu tikras, 
jog Nilsas būtų suteikęs tokią galimybę, jei tiktai kolonija būtų tu- 
rėjusi atitinkamas transporto priemones. 

- Tavo nuomone, ten kažkas yra? 

- Jei esi susipažinusi su mano idėjomis, privalai pripažinti, 
kad jos logiškos. 

- Veikiau intriguojančios kaip bet kurios kitos iliuzijos. 

Jai bekalbant, atsivėrė durys, ir paskui Folkenderį į kambarį 
įžengė nematytas vyriškis. Greičiausiai Delonėjus, kurį iškvietė 
Sluka, buldogo sudėjimo žaliūkas, keletą dienų nesiskutęs, ant 
galvos užsimaukšlinęs purpurinę beretę. Akis supo raudoni ran- 
dai, po kaklu kadaravo nuo dulkių apsaugantys akiniai. Savo krū- 

tinę jis apraizgė brezentinėmis juostomis, kojos tūnojo ochros 
spalvos muklukuose. 

- Parodyk tą bjaurastį svečiui, - liepė Sluka. 

Delonėjus gniaužė aiškiai sunkaus juodo cilindro rankeną. 

- Imk, - paragino moteris Silvestį. 

Šis pakluso; dovanėlė išties svėrė nemažai. Po rankena, pri- 
tvirtinta prie cilindro viršaus, kyšojo žalias raktas. Nebegalėda- 
mas nulaikyti rankas prislėgusio objekto, Silvestis padėjo jį ant 
stalo. 

- Atidaryk, - tarė Sluka. 

Jis spūstelėjo raktelį, ir cilindras prasiskyrė lyg rusiška lėlytė: 
aukštyn pakilo viršutinė dalis, prilaikoma metalinių atramų, ku- 
rios supo mažesnį viduje glūdintį balioną. Tas atsidarė lygiai taip 
pat kaip pirmasis, atidengdamas kitą sluoksnį. Procesas tęsėsi, 
kol prasivėrė dar šeši ar septyni kiautai. Pačiame mažiausiame 
tūnojo plonas sidabrinis stulpelis su miniatiūriniu jo šone įmon- 
tuotu langeliu, pro kurį buvo matyti apšviesta ertmė. Šioje tvis- 
kėjo kažkas panašu į smeigtuko galvutę. 

- Tikiuosi, supranti, kas čia? - pasiteiravo Sluka. 

- Pagaminta ne Resurgame, dėl to nekyla jokių abejonių, - 
atsakė Silvestis. - Kiek žinau, ekspedicija neatsigabeno jo iš Gel- 
takmenio. Vadinasi, cilindrą jums pardavė mūsų geradarys Re- 
miliodas. 

- Šį ir dar devynis kitus, - pridūrė Sluka. - Tiksliau, aštuonis, 
nes dešimtąjį panaudojome prieš Kiuvjė. 

- Tai ginklas? 

- Remiliodo Žmonės praminė jį karštomis dulkėmis, - paaiš- 
kino moteris. - Antimaterija. Smeigtuko galvutėje tėra viena dvi- 
dešimtoji gramo antiličio, tačiau mūsų tikslams to užtenka. 

- Nė negalvojau, jog tokie ginklai įmanomi. Turiu omenyje, 
tokie maži. 

- Nenuostabu. Technologijos taip seniai paskelbtos už įsta- 
tymo ribų, jog niekas neprisimena, kaip jas pagaminti. 

- Koks sprogmenų galingumas? 

- Maždaug dvi kilotonos. Tiek pakaktų, kad Kiuvje išraustu- 
me kraterį. 

Silvestis linktelėjo puikiai suvokdamas, apie ką Sluka šneka. 


220 


Jis pabandė įsivaizduoti, ką turėjo patirti žmonės prieš tai, kai 
juos sudorojo arba apakino smeigtuko galvutė, kurią Tikrojo Ke- 
lio šalininkai panaudojo prieš sostinę. Kadangi kupoluose ir už jų 
ribų tvyrojo šiek tiek skirtingas slėgis, Kiuvjė perskrodė nuož- 
mios vėtros. Savo sąmonės akimi Silvestis regėjo, kaip uraganai 
su šaknimis išrovė medžius ir augalus, kaip nusinešė paukščius 
bei gyvūnus. Po kupolų sprogimo išgyvenę žmonės - tik nežinia, 
ar daug kam pavyko išsaugoti gyvybes - privalėjo tučtuojau slėp- 
tis po žeme, antraip Resurgamo atmosfera būtų veikiai juos už- 
dusinusi. Be abejo, dabartiniu oro kvėpuoti lengviau nei prieš 
dvidešimt metų, visgi net patyrę klajūnai sugebėdavo ištverti be 
respiratoriaus neilgiau nei porą minučių. Tuo tarpų dauguma 
sostinės gyventojų niekada nebuvo išvykę iš miesto. Egzistavo 
didelė tikimybė, kad nelaimė juos pribaigė. 

- Kodėl? - paklausė Silvestis. 

- Mes su... - ji trumpam prikando liežuvį. - Norėjau pasakyti, 
jog mes suklydome, tačiau tu pareikštum, jog kare klaidų nebūna 
- tik sėkmingi arba nelaimingi įvykiai. Atvirai kalbant, mes nesi- 
ruošėme sprogdinti smeigtuko galvutės. Žirardjė pasekėjai turėjo 
patys atiduoti miesto raktus sužinoję, koks ginklas atsidūrė mūsų 
rankose. Deja, planas neišdegė. Pats Žirardjė žinojo apie smeig- 
tukus, bet savo pavaldiniams informacijos neperdavė. Todėl nie- 
kas nebūtų patikėjęs mūsų grasinimais. 

Pasakoti likusios istorijos dalies jai nereikėjo. Įniršę, jog po- 
tvinistai rimtai nevertina jų ginklo, maištininkai susprogdino už- 
taisą. Tačiau sostinėje tebegyveno žmonės, bent jau taip tvirtino 
Sluka. Miestą tebevaldė Žirardjė šalininkai. Silvestis įsivaizdavo, 
kaip jie mėgina kontroliuoti padėtį slapstydamiesi bunkeriuose, 
virš kurių, įveikusios kupolų liekanas, siautėjo dulkių audros. 

- Pats matai, - pratęsė moteris. - Nuvertinti mūsų nederė- 
tų niekam, ypač tiems, kurie išsaugoję ryšius su Žirardjė valdžia. 

- Kam ketini panaudoti likusius užtaisus? 

- Infiltracijai. Be apsaugos sluoksnių smeigtuko galvutė to- 
kia mažytė, kad ją galima implantuoti į dantį. Svetimkūnio neap- 
tiktų netgi pats nuodugniausias skenavimas. 

- Ruošiesi perduoti ginklus aštuoniems savanoriams ir pa- 
siųsti juos į sostinę? Šį kartą priešininkai tavimi patikės. 

- Mums nė nereikia savanorių, - atsakė Sluka. - Jie pagei- 
dautini, bet nebūtini. 

Neklausydamas sveiko proto perspėjimų Silvestis iškošė: 

- Džiliana, tu man labiau patikai prieš penkiolika metų. 

- Nuvesk kalinį atgal į kamerą, - įsakė moteris Folkenderiui. 
- Man jis atsibodo. 

Chirurgas trūktelėjo Silvestį už rankovės. 

- Ar galėčiau dar padirbėti su jo akimis, Džiliana? Aš suge- 
bėčiau kur kas geriau pakoreguoti regėjimą, nors operacijos, Ži- 
noma, nesuteiks jam malonumo. 

- Elkis, kaip išmanai, - numojo ranka Sluka. - Bet nesijausk 
įpareigotas. Dabar, kai Silvestis pakliuvo į mūsų nelaisvę, tenka 
pripažinti, jog esu truputį nusivylusi. Praeityje, anksčiau, nei Ži- 
rardjė pavertė jį kankiniu, man daktaras irgi labiau patiko. - Mo- 
teris gūžtelėjo. - Mūsų bičiulis pernelyg vertingas, kad juo atsi- 
kratytume. Gal reikėtų jį užšaldyti? Atšildysime po metų arba 
penkerių, kai sumąstysiu, kokią naudą iš jo įmanoma išpešti. Te- 
noriu pasakyti, Folkenderi, jog neverta gaišti daug laiko tam, kas 
galbūt veikiai įgris. 

- Mane domina pati operacija, - atsakė chirurgas. 

- Aš pakankamai gerai matau, - įsiterpė Silvestis. 

- One, - pakinkavo galva Folkenderis. - Aš įstengčiau kaip 
reikiant patobulinti jūsų regėjimą. Kol kas rimtų darbų nė nepra- 
dėjau. 


Voljova viešėjo kapitono Branigano skyriuje, kai žiurkė-pri- 
žiūrėtoja pranešė, jog zondai atsiuntė informaciją. Ji rinko pavyz- 
džius nuo periferinės kapitono srities, padrąsinta sėkmingos ty- 
rimų eigos - visai neseniai maro ląsteles sunaikino vienas iš ret- 
roviruso štamų, kurį triumvira sukūrė iš karinių laivą užpuolusių 
kibervirusų, ir modifikavo taip, kad jo ir maro savybės sutaptų. 
Stebėtina, tačiau štamas buvo veiksmingas, bent jau tais atve- 
jais, kai Voljova juo apkrėtė miniatiūrinius pavyzdžius. Labiau- 
siai erzino tai, kad nuo eksperimentų ją atitraukė prieš devynis 
mėnesius iššauti zondai, kurie visiškai iškrito iš galvos. Akimir- 
ką triumvira negalėjo patikėti, jog praėjo tiek laiko. Bet netrukus 
užsidegė noru sužinoti naujienas. 

Liftas nugabeno Voljovą į viršutinius šviesaeigio lygius. 
Taip, devyni mėnesiai... Sunku tuo patikėti, kita vertus, dienos 
slenka nepastebimai, kai paskęsti darbuose. Jai derėjo tai numa- 
tyti. Žinoma, sveiku protu triumvira suvokė, kiek laiko prabėgo, 
tačiau informacija neprasibrovė į sąmonės dalį, atsakingą už to- 
kių duomenų apdorojimą. Tiesa, aplinkui nestigo užuominų. Nū- 
nai skrydžio tempai sumažėjo iki ketvirčio šviesos greičio. Maž- 
daug po šimto dienų laivas pasieks Resurgamo orbitą, ir tuomet 
jiems prisireiks atitinkamos strategijos. Štai kam reikalingi zon- 
dai. 

Tiltelyje daugėjo Resurgamo ir aplinkinės planetos erdvės 
kadrų, persiųstų įvairiais elektromagnetiniais ir elementariųjų da- 
lelių diapazonais, suteikiančių progą pirmą kartą pažvelgti į ga- 
limą priešą. Voljova leido pagrindiniams faktams įsiskverbti gi- 
liai į sąmonę, idant iškilus krizei instinktyviai juos prisimintų. Ak- 
menėliai-zondai apsupo Resurgamą, todėl duomenys sklido tiek 
iš šviesiosios, tiek iš tamsiosios pasaulio pusės. Be to, jų debesis 
ištįso taip, kad pirmąjį sensorių nuo paskutinio skyrė atstumas, 
prilygstantis penkiolikos valandų skrydžiui. Šviesiojoje pusėje Ie- 
kiantys zondai buvo nusisukę nuo Povo Deltos ir fiksavo neutri- 
nus, kuriuos skleidė Resurgame esantys branduolinę arba anti- 
materijos energiją naudojantys agregatai. Naktinėje planetos pu- 
sėje susispietę akmenėliai pagal išskiriamą šilumą tyrė gyvena- 
muosius centrus ir orbitinius įrengimus. Visi kiti šniukštinėjo at- 
mosferą, matavo deguonies, ozono, azoto lygius, tikrino, kaip ko- 
lonistai pakeitė ekologinę sistemą. 

Žinant, jog vietiniai praleido čia ilgiau nei pusę šimtmečio, 
tiesiog nuostabu, kad jie sugebėjo išsiversti be įprastų gyvenimo 
patogumų. Orbitoje zondai neaptiko jokių didelių struktūrų, nera- 
do nė vieno įrodymo, jog kolonistai skraidydavo sistemos ribose. 
Planetą supo vos keli ryšių palydovai - gedimo atveju Resurga- 
mo gyventojai negalėjo jų nei pataisyti, nei pakeisti, nes paviršiu- 
je stambių pramoninių objektų pastebėta nebuvo. Esant reikalui, 
tuos palydovus nesunkiai atjungs “Begalybės nostalgijos" siste- 
mos. 

Visgi kolonistai nedykinėjo. Atmosferoje zondai pastebėjo 
modifikacijų požymius, gerokai išaugusį - ir šiuo atžvilgiu gero- 

kai pranokusį Voljovos lūkesčius - deguonies kiekį. Infraraudo- 
nieji sensoriai parodė geotermines linijas, nudriektas sausumos 
regionuose, kitados seismiškai aktyviose zonose. Iš poliarinių sri- 
čių nutekantis neutrinas bylojo, jog tose vietose stovėjo deguo- 
nies fabrikai, naudojantys branduolinę energiją tam, kad van- 
dens-ledo molekulėse atskirtų vandenilį nuo deguonies. Pastara- 
sis įsiliedavo į atmosferą - arba būdavo perduodamas po kupo- 
lais pasislėpusioms bendruomenėms, - o vandenilį vėl perdirbda- 
vo reaktoriai. Voljova užfiksavo penkiasdešimt gyvenviečių, bet 
didžiuma jų savo apimtimis nė iš tolo negalėjo prilygti pagrindi- 
niam miestui. Ko gero, egzistavo ir dar mažesni avanpostai - 
šeimoms priklausančios stotys ir sklypai, - tačiau į bendrą vaiz- 
dą akmenėliai jų neįtraukė. 

Taigi ką ji galės pranešti įgulai? Jokių orbitinių apsaugos 
priemonių, jokių kosminių laivų, be to, didžiuma planetos gyven- 
tojų vis dar spiečiasi viename mieste. Jei teks derėtis jėga, įti- 
kinti resurgamitus išduoti Silvestį pavyks be didelio vargo. 

Jos dėmesį patraukė dar kai kas. 

Resurgamo sistema buvo dvinarė. Povo Deltą įkūnijo gyvy- 
bę įkvepianti žvaigždė, bet, Voljovos žiniomis, ji turėjo negyvą 
dvynę, neutroninę nykštukę, kurią nuo Povo skyrė dešimties 
šviesvalandžių atstumas, pakankamai didelis, kad aplink abi 
žvaigždes egzistuotų stabilios planetinės orbitos. Palei neutroninę 
nykštukę išties skriejo planeta. Tą faktą triumvira žinojo anks- 
čiau, nei gavo informaciją iš akmenėlių. Laivo duomenų bazė 
pateikė apie ją trumpą komentarą - skaitmenų eilutės pavidalu. 
Cheminiu požiūriu tokio tipo pasauliai kurstydavo nuobodulį; jie 
neturėdavo atmosferų, būdavo biologiškai inertiški, tapdavo ste- 
rilūs dėl vėtrų, kurias sukeldavo pulsaras. Neką įdomesni, pama- 
nė Voljova, negu žvaigždžių nuodegos. 

Tiesa, šalia tos planetos zondai aptiko neutrino šaltinį, silpną, 
vos pastebimą, tačiau krentantį į akis. Voljova virškino informa- 
ciją, kol galų gale padarė vienintelę įmanomą išvadą. Tik mašina 
galėjo palikti tokius pėdsakus. 

Ir tai ją neramino. 

* * * 


- Tu tikrai visą laiką būdravai? - paklausė Kihurė. Ji nese- 
niai pakilo iš šaldiklio ir dabar kartu su Voljova keliavo susitikti 
su kapitonu. 

- Ne visai, - atsakė triumvira. - Netgi mano organizmui kart- 
kartėmis reikia miego. Sykį bandžiau kurį laiką be jo išsiversti... 
galima išgerti tam tikrų vaistų arba į TAS, tai yra tinklainės ak- 
tyvacijos sistemą, už miegą atsakančią smegenų sritį, instaliuoti 
atitinkamus implantus, tačiau nuovargio nuodus vis vien būtina 
kažkaip išvalyti. - Ji krūptelėjo. Akivaizdu, jog pokalbiai apie im- 
plantus Voljovai teikė ne didesnį malonumą nei dantų skausmas. 

- Kas nauja įvyko? - pasidomėjo artileristė. 

- Nieko, kas tau turėtų rūpėti, - atsakė Voljova giliai į plau- 
čius įtraukdama cigaretės dūmą. Kihurė pamanė, jog tuo pašne- 
kesys ir baigsis, tačiau mokytoja pervėrė ją neramiu žvilgsniu. - 
Na, jeigu jau apie tai prabilome, šis tas atsitiko. Pora dalykų, 
nors nežinau, kuris iš jų reikšmingesnis. Pirmąjį aptarsime vė- 
liau. Užtat antrąjį... 

Kihurė įdėmiai tyrinėjo Voljovos veidą ieškodama konkrečių 
įrodymų, jog moteris paseno nuo tada, kai prieš septynerius me- 
tus jos paskutinį kartą matėsi. Nieko panašaus neišvydo, nė 
menkiausios užuominos. O tai reiškė, kad ji vartojo antisenėjimo 
vaistus. Triumvira pasikeitė nebent tuo, jog leido savo trumpiems 
plaukams mažumėlę ataugti. Ilgomis garbanomis, žinoma, nepa- 
sipuošė, tačiau papildomos sruogos sušvelnino kampuotas žan- 
dikaulių ir skruostikaulių linijas. Atvirai kalbant, Voljova atrodė 
septyneriais metais jaunesnė, pamanė Kihurė. Jau ne pirmą kar- 
tą ji bandė iš akies nustatyti fiziologinį moters amžių, bet visos 
pastangos nuėjo perniek. 

- Apie ką tu šneki? 

- Kol gulėjai šaldiklyje, tavo smegenų veikla man pasirodė 
neįprasta. Jos išvis neturėjo būti. Bet tai, ką mačiau, nebūdinga 
netgi nemiegančiam žmogui. Susidarė įspūdis, tarsi tavo galvo- 
je kažkas kariautų. 

Liftas nusileido iki kapitono skyriaus. 

- Įdomi analogija, - tarstelėjo Kihurė žengdama į žvarbų ko- 
ridorių. 

- Kad tik mano palyginimas nesutaptų su tiesa. Aišku, vargu 
ar tu ką nors jautei. 

- Aš nieko neprisimenu. 

Voljova tylėjo, kol jos nusigavo iki žmogiškojo ūko, įkūnijan- 
čio kapitoną. Žvilgantis ir nemaloniai gleivėtas, jis labiau primi- 
nė ne žmogų, o angelą, kuris nukritęs iš dangaus tėškėsi į kietą 
paviršių. Senovišką kriogeninę kamerą, kurioje Braniganas iki 
šiol lindėjo, vagojo plyšiai bei įtrūkimai. Ji tebefunkcionavo var- 
gais negalais - generuojamas šaltis nepajėgė pristabdyti maro 
plėtros. Kapitonas suleido į denį tuzinus ūselio formos šaknų, ku- 
rias Voljova atsekė, tačiau neįstengė sutrukdyti joms skverbtis į 
laivą. Be abejo, gijas įmanoma nupjauti, bet kaip tai paveiks Bra- 
niganą? Tos šaknys veikiausiai padėjo jam gyvuoti, jei taip gali- 
ma vadinti maro iškankinto žmogaus būseną. Laikui bėgant, aiš- 
kino savo artileristei Voljova, šaknys išvarpys visą šviesaeigį, Ir 
tuomet tarp kapitono bei laivo nebus jokio skirtumo. Supranta- 
ma, maro paplitimą ji gebėtų sustabdyti bet kuriuo momentu tie- 
siog atrėždama apkrėstą erdvėlaivio dalį tarytum senovės chirur- 
gas, kuris tokiu būdu susidorodavo su ypač piktybiškais, sveikus 
audinius sparčiai ėdančiais augliais. Šiuo metu Braniganas neuž- 
ėmė daug erdvės, ir “Begalybės nostalgija" jos nepasigestų. 
Kapitonas ir toliau keistųsi, tačiau dėl medžiagų trūkumo trans- 
formacijos galutinai sudarkytų jo organizmą, o entropijos proce- 
sas išsiurbtų paskutinius gyvybės syvus. 

- Ar tu rimtai ketinai tai padaryti? - nustebo Kihurė. 

- Tik svarsčiau tokią galimybę, - atsakė Voljova. - Tikiuosi, 
drastiškų priemonių neprireiks. Tie pavyzdžiai, kuriuos rinkau... 
regis, man pavyko kai ką nuveikti. Radau priešnuodį, kitaip ta- 
riant, retrovirusą, kuris pajėgus susidoroti bent jau su maro da- 
lelėmis. Apkrėčiau juo kelis mėginius. Išbandyti su kapitonu ne- 
drįsau, kadangi nesu kvalifikuota medikė. 

- Aišku, - pakinkavo galva Kihurė. - Vadinasi, tu viliesi, jog 
Braniganą pagydys Silvestis? 

- Tau nederėtų nuvertinti jo įgūdžių. Tiksliau, Kalvino. 

- Ir jis be išlygų sutiks mums padėti? 

- Ne. Aną kartą Silvestis irgi nedegė noru gydyti kapitono, 
tačiau mes sumąstėme būdą, kaip išprašyti jo pagalbos. 

- Įtikinėjote? 

Prieš atsakydama Voljova nugremžė drožlę nuo vamzdelio 
formos ūso, neriančio į laivo vandentiekio sistemą. 

- Silvestis nestokoja tam tikrų manijų. Tokie žmonės patys 
nesuvokia, kaip jais lengva manipuliuoti. Visas jėgas sutelkę sa- 
vo tikslui jie ne visada pastebi, jog pradeda paklūsti kažkieno ki- 
to valiai. 

- Tarkim, taviškei. 

Triumvira atidėjo į šalį skiedros plonumo pavyzdį, kurį vėliau 
rengėsi išanalizuoti laboratorijoje. 

- Ar Sadžakis pasakojo tau, jog tą mėnesį, kai Silvestis, anot 
gandų, dingo kaip į vandenį, jis praleido mūsų laive? 

- Trisdešimt dienų tyruose. 

Voljova sugriežė dantimis. 

- Kurių galų reikėjo sugalvoti tokį idiotišką biblinį pavadini- 
mą? Tarsi jis jau nebūtų turėjęs mesijo komplekso. Šiaip ar taip, 
mes perkėlėme Silvestį į “Begalybę"'. Įdomiausia, jog tuos laikus 
ir būsimą ekspediciją į Resurgamą skyrė trisdešimt metų. Dabar 
atskleisiu tau paslaptį. Apie ekspediciją sužinojome tik grįžę į 
Geltakmenį, kur tave užverbavome. Mes manėme, jog ten rasi- 
me ir Silvestį. 

Kihurė prisiminė savo vyrą Fazilą. O taip, ji gerai žinojo, su 
kokiais sunkumais susidūrė Voljovos įgula, tačiau nusprendė ap- 
simesti neišmanėle. 

- Reikėjo iš anksto pasitikrinti. 

- Taip ir padarėme. Tačiau gauta informacija buvo pasenusi 
keliais dešimtmečiais, kurių skaičius padvigubėjo, kol mes pasie- 
kėme Geltakmenį. 

- Na, rizika galėjo pasiteisinti. Toji šeima neatsiejama nuo 
Geltakmenio, todėl jūs pagrįstai tikėjotės, jog turtuolių atžala te- 
besišlaistys savo valdose. 

- Mes klydome. Vėlgi įdomiausia, kad ilgos kelionės galėjo- 
me išvengti. Tuo metu, kai Silvestis pirmą kartą svečiavosi “Be- 
galybėje", jis, ko gero, jau planavo ekspediciją į Resurgamą. 
Mums tereikėjo atidžiau klausytis. 


Kol jos kilo aukštyn liftais ir pėdino tuneliais, vedančiais iš 
kapitono sektoriaus į pievelę, Voljova nuolat kažką murmėjo į sa- 

vo apyrankę. Kihurė numanė, kad ji kreipiasi į vieną iš daugy- 
bės dirbtinių laivo asmenybių. Kad ir kaip būtų, triumvira nė žo- 
deliu neužsiminė, ką organizuojanti. 

Po šalčio ir prieblandos, kurioje skendėjo kapitono korido- 
rius, žalias laukymės apšvietimas suteikė neapsakomą malonu- 
mą. Šiltas oras kvepėjo gėlėmis, erdvėje nutapyti paukščiai atro- 
dė tokie ryškūs, kad blizgančios spalvos rėžė prie tamsos įpratu- 
sias Kihurės akis. Priblokšta moteris ne iš karto pastebėjo, kad 
jos su Voljova ne vienos. Aplink kelmą, nuo rasos žvilgančioje 
žolėje, klūpėjo dar trys Žmonės, įsitaisę vieni priešais kitus. Vie- 
nas jų buvo Sadžakis su anksčiau nematyta šukuosena: plaukų 
kuokšteliu, styrančiu plikos galvos pakaušyje. Antroji figūra pri- 
klausė Voljovai, trumpesniais, kampuotus bruožus išryškinusiais 
plaukais, dėl kurios ji atrodė vyresnė nei moteris, stovinti šalia 
Kihurės. Trečiasis asmuo - neabejotinai pats Silvestis. 

- Prisijungsime prie jų? - pasiūlė Voljova leisdamasi iškleru- 
siais į laukymę vedančiais laiptais. 

Kihurė nusekė iš paskos. 

- Susitikimas įvyko... - ji pabandė prisiminti, kada Silvestis 
buvo prapuolęs iš Bedugnės miesto. - Maždaug 2460-aisiais? 

- Tiesiai į dešimtuką. - Voljova nustebusi atsigręžė į Kihurę. 
- Gal tu tyrinėji Silvesčio gyvenimą? Na, tiek to. Svarbiausia, jog 
mes įrašėme jo viešnagę. Viena mūsų svečio pastaba ganėtinai 
įdomi, turint omenyje, ką dabar žinome. 

- Skamba intriguojančiai. 

Kihurė krūptelėjo, nes šiuos žodžius ištarė ne ji. Balsas, re- 
gis, atsklido iš užnugario. Pakreipusi galvą moteris išvydo Mad- 
muazelę, stypsančią laiptų viršuje. 

- Man derėjo numanyti, jog tu parodysi savo bjaurią fiziono- 
miją, - pareiškė Kihurė nė nesivargindama perduoti žinutės min- 
timis, nes Volojova pėdino toli priešakyje, be to, jos balsą užgožė 
paukščių čiulbėjimas. - Tavimi neįmanoma atsikratyti. 

- Bent jau Žinai, jog aš neišnykau, - atšovė pamėklė. - Ant- 
raip turėtum dėl ko nerimauti. Jei išgaruočiau, tai reikštų, jog 
Saulės Vagis įveikė mano apsaugos priemones. Vėliau eilė atei- 
tų tavo sveikam protui. Man visiškai nesinorėtų spėlioti, kaip į 
tokią padėtį reaguotų Voljova. 

- Užsičiaupk ir leisk klausytis Silvesčio. 

- Prašom, - atsiliepė Madmuazelė nesitraukdama iš savo 
apžvalgos vietos. 

Kihurė priartėjo prie triumviros. 

- Žinoma, - kreipėsi į ją šalia trijulės stovinti Voljova, - aš 
galėjau parodyti pokalbio įrašą bet kurioje laivo dalyje. Bet jis 
įvyko čia, štai kodėl pasirinkau šią vietą. - Kalbėdama ji kyšte- 
lėjo ranką į striukės kišenę ir išsitraukė užtamsintus gremėzdiš- 
kus akinius, kuriuos prisispaudė prie akių. Kihurė viską suprato: 
Voljova stokojo implantų, todėl hologramų vaizdą teko perkelti 
tiesiai į tinklainę. Be akinių ji iš viso nematė figūrų. 

- Suprask, - pasigirdo Sadžakio balsas, - tu privalai mums 
padėti savo paties labui. Ultrų paslaugomis naudojaisi praeityje 
- pavyzdžiui, kai keliavai į Laskajo Miglyną, - tad labai tikėtina, 
jog tau jų prisireiks vėliau. 

Silvestis įrėmė į kelmą alkūnes. Kihurė tyrinėjo vyriškį ati- 
džiu žvilgsniu. Nors jo projekcijas regėjo ne kartą, rodės, jog šioji 
kur kas tikroviškesnė nei visos kitos. Gal todėl, kad Silvestis ben- 
dravo su porele jai pažįstamų Žmonių, o ne anoniminėmis asme- 
nybėmis iš istorinių Geltakmenio epochų. Taip, ko gero. Jis atro- 
dė simpatiškas; matyt, toks ir buvo, nes vargu ar vaizdą kas 
nors kosmetiškai pakoregavo. Abipus iškilios kaktos krito susi- 
raizgiusios ilgų plaukų sruogos, akys spindėjo ryškiai žalia spal- 
va. Net jeigu tektų pažiūrėti į aukos veidą prieš ją nužudant - jei 
reikės paklūsti specifiniams Madmuazelės reikalavimas, to grei- 
čiausiai nepavyks išvengti, - būtų įdomu išvysti tas akis realybė- 
je. 

- Kažkodėl jaučiuosi, lyg mane šantažuotum. - Silvesčio bal- 
sas skambėjo tyliausiai iš visos trijulės. - Tu šneki taip, tarytum 
jus, ultras, vienytų bendras susitarimas. Galbūt kitus ir apmulkin- 
tum, Sadžaki, bet ne mane. 

- Tuomet užtikrinu, jog kitą sykį, kai prašysi ultrų pagalbos, 
tavęs lauks nemaloni staigmena, - pareiškė Sadžakis rankoje at- 
sainiai vartydamas medgalį. - Kalbėkime atvirai. Jei atsisakysi 
pagelbėti, tu ne šiaip prarasi mūsų palankumą. Mes pasirūpinsi- 
me, kad neturėtum nė menkiausios galimybės išskristi iš savo 
gimtosios planetos. 

- Abejoju, ar dėl to man kiltų didelių nepatogumų. 

Klūpinti Voljova papurtė galvą. 

- Mūsų šnipai sako ką kita. Anot gandų, daktare Silvesti, sa- 
vo ekspedicijai į Povo Deltos sistemą jūs ieškote finansavimo 
šaltinių. 

- Į Resurgamą? - purkštelėjo ilgaplaukis vyriškis. - Ten nie- 
ko nėra. 

Tikroji, stovinčioji, Voljova pastebėjo: 

- Jis aiškiai meluoja. Dabar tai akivaizdu, nors anuomet nu- 
sprendžiau, jog mane pasiekusios žinios tebuvo niekuo nepagrįs- 
tos paskalos. 

Sadžakis kažko paklausė, ir Silvestis įniko teisintis: 

- Klausykite, kad ir ką jūs girdėjote, tuo neverta tikėti. Ko- 
dėl turėčiau ten belstis? Toje sistemoje vis vien nerasčiau nieko 
įdomaus. Galite patys patikrinti duomenų bazes. 

- Štai kas keisčiausia, - pratarė stovinti Voljova. - Aš pasi- 
naudojau jo patarimu, ir... po velnių, jis sakė tiesą. Sprendžiant iš 
tuometinių duomenų, nebuvo jokios priežasties, dėl kurios reikėjo 
rengti ekspediciją į Resurgamą. 

- Ką tik minėjai, kad archeologas melavo... 

- Teisingai - deja, tai supratau po laiko. - Triumvira palinga- 
vo galva. - Žinai, apie tuos įvykius niekada nesusimąstydavau, 
nors jie, švelniai tariant, keistoki - netgi paradoksalūs. Ekspedi- 
cijos laivas išskrido į Resurgamą praėjus trisdešimčiai metų nuo 
mūsų pokalbio, vadinasi, ganduose vis dėlto slypėjo tiesa. - Vol- 
jova linktelėjo į Silvestį, audringai diskutuojantį su klūpinčia jos 
kopija. - Tačiau tais laikais apie amarantinus niekas nebuvo gir- 
dėjęs! Kas gi, velniai rautų, pakurstė jį keliauti į Resurgamą? 

- Silvestis turbūt numanė, jog ten kažką aptiks. 

- Taip, bet iš kur jis gavo informaciją? Dar prieš ekspediciją 
sistemą ištyrė automatiniai zondai. Nė vienas jų 1š arti neskena- 
vo Resurgamo paviršiaus, todėl neaptiko jokių įrodymų, jog pla- 
netoje kadaise gyveno protingos būtybės. Visgi Silvestis apie jas 
Žinojo. 

- Nesąmonės. 

- Būtent, - sutiko Voljova ir pritūpė prie savo dvynės, taip 
arti Silvesčio, kad užtamsintuose akiniuose Kihurė įžiūrėjo žalių 

jo akių atspindžius. - Ką tu žinojai? - paklausė triumvira. - Kur 
kas svarbiau, kaip sužinojai? 

- Jis tau neatsakys, - pastebėjo Kihurė. 

- Gal ne dabar, - sumurmėjo Voljova ir šyptelėjo. - Bet ne- 
ilgai trukus čia sėdės tikrasis Silvestis. Tada ir išgausime atsa- 
kymus. 

Staiga jos apyrankė ėmė skleisti skambius, varpo dūžius pri- 
menančius garsus. Nieko panašaus Kihurė anksčiau negirdėjo, 
tačiau buvo tikra, jog atsitiko kažkas negera. Virš galvos dirbtinė 
dienos šviesa nusidažė kruvinu ritmiškai pulsuojančiu atspalviu. 

- Kas tai? 

- Pavojaus signalas, - paaiškino Voljova pakeldama prie 
akių ranką. Ji nusiplėšė nuo veido akinius ir įsmeigė žvilgsnį į 
mažutį apyrankės ekranėlį. Šis taip pat pulsavo raudonai, prisi- 
derindamas prie dangaus ir bloga lemiančių dūžių. Triumviros 
palydovė matė ekrane slenkančius žodžius, bet neįstengė jų 
įskaityti. 

- Kokio pavojaus? - Voljovos reakcija išgąsdino. Kihurė nė 
nepastebėjo, kaip išnyko trijulė holograminių žmogystų, tyliai grį- 
žusių į tą laivo prisiminimų kertelę, kuri jas atgaivino. 

Triumvira atplėšė nuo apyrankės išblyškusį veidą. 

- Vienas iš pabūklų... 

- Taip? 

- Jis ginkluojasi. 


11 
Artėjant prie Povo Deltos, 2565-ieji 


Jos nuskuodė koridoriumi, kuris iš laukymės vingiavo link ar- 
timiausios spindulinės lifto šachtos. 

- Ką turi galvoje, - sušuko Kihurė mėgindama perrėkti sire- 
nų gausmą, - sakydama, kad jis ginkluojasi? 

Voljova neaušino tuščiai burnos. Pripuolusi prie lifto įsakė 
jam lėkti tiesiai į centrinę šachtą ir nepaisyti jokių greičio apribo- 
jimų. Kai kabina pajudėjo iš vietos, triumvira ir Kihurė įsirėžė į 
stiklinę sieną; pagreičio jėga taip prislėgė krūtines, kad jos beveik 
nebeturėjo kuo kvėpuoti. Lifte lempos taip pat nušvito raudoniu 

ir ėmė pulsuoti. Tokiu pačiu ritmu tvinkčiojo ir Voljovos širdis. 
Šiaip ne taip jai pasisekė išspausti: 
kažkuri iš jų ką tik užfiksavo, jog vienas ginklas atgijo. 

Triumvira nepridūrė, jog instaliuoti kontrolės programas pa- 
skatino sukrutėjęs ginklas. Ji iki šiol manė įsivaizdavusi judesį - 
išvydusi haliucinaciją, kurią pakurstė vienatvė ir miego stygius, 
- bet dabar žinojo, kad vaizduotės šėlsmas čia niekuo dėtas. 

- Kaip jis gali ginkluotis? 

Ką gi, klausimas visiškai natūralus. Bėda ta, jog Voljova ne- 
nutuokė, ką atsakyti. 

- Belieka tikėtis, kad stebėjimo sistemos pasiuntė netikrą sig- 
nalą, - burbtelėjo. 

- Kodėl jis ginkluojasi? 

- Nežinau! Nejau nematai, kokia aš sunerimusi? 

Liftas sulėtino greitį, grėsmingai braškėdamas persikėlė į 
centrinę šachtą ir taip sparčiai nurūko žemyn, kad jas mažne 
apėmė nesvarumo būsena. 

- Kur mes keliaujame? 

- Į pabūklų saugyklą, suprantama. - Voljova nudelbė rekrūtę 
piktu žvilgsniu. - Aš nesuvokiu, kas čia vyksta, Kihure, bet pri- 
valau tai pamatyti savo akimis. Noriu pažiūrėti, ką prakeikti gelž- 
galiai veikia. 

- Jeigu jis ginkluojasi, ką tu gali padaryti? 

- Nežinau, - kiek įmanoma ramiau atsakė Voljova. - Mėgi- 
nau išjungti programą, tačiau man nepasisekė. Padėtis, sakyčiau, 
kiek netikėta. 

- Negi jis bandys dislokuotis? Nejau ieškos taikinio? 

Voljova dirstelėjo į apyrankę. Galbūt pavojus 1š tiesų netik- 
ras? Gal paprasčiausiai sugedo priežiūros sistema? Jau verčiau 
taip ir būtų, antraip, sprendžiant iš parodymų, slenkančių ekranė- 
lyje, jų laukė rimti nemalonumai. 

Pabūklas judėjo. 


Folkenderis tesėjo savo žodį. Jo operacijos neteikė Silvesčiui 


nė menkiausio pasitenkinimo. Retsykiais nuolatinį sopulį užtem- 
dydavo agoniško skausmo pliūpsniai. Slukos chirurgas triūsė jau 

ne vieną dieną, vis žadėjo sugrąžinti pagrindines regėjimo funk- 
cijas - gebėjimą skirti spalvas, pajusti erdvę ir matyti vientisus, 
nenutrūkstančius judesius, - bet neįtikino savo paciento, jog tu- 
ri pakankamai priemonių arba įgūdžių, reikalingų tokiam darbui. 
Silvestis aiškino Folkenderiui, esą jo akys niekada nebuvo tobu- 
los. Kalvinui stigo technologiškai pažangių instrumentų. Visgi 
blausiomis spalvomis nusidažiusi, blykčiojanti pasaulio parodija, 
kurioje jis dabar atsidūrė, negalėjo prilygti netgi primityviam, tė- 
vo dovanotam, regėjimui. Silvestis ne kartą pajuto abejojąs, ar 
dėl miglotų rezultatų verta kęsti pasibjaurėtiną gydymo procesą. 

- Man rodos, tau reikėtų pasiduoti, - sykį pasiūlė jis chirur- 
gui. 

- Aš pastačiau ant kojų Sluką, - atsakė Folkenderis, melsvai 
pilkšva žmogaus formos kiaurymė, virpčiojanti Silvesčio akira- 
tyje. - Jūsų atvejis neką sudėtingesnis. 

- Kokia man nauda iš regėjimo? Sluka vis vien neleis susi- 
tikti su žmona, o kameros siena išliks kameros siena, kad ir kaip 
aiškiai ją matyčiau. - Jis prikando liežuvį, nes smilkinius nutvilkė 
skausmo banga. - Jei atvirai, pradedu manyti, jog būti aklam ge- 
riau, nes tuomet nereikia kankintis dėl realybės, kuri užgriūna 
optinius nervus kiekvieną kartą, kai atmerki akis. 

- Jūs neturite akių, daktare Silvesti. - Folkenderis kažką pa- 
suko, ir akiduobes pervėrė dieglys. - Todėl nustokite savęs gai- 
lėtis. Taip elgtis nedera. Be to, visai įmanoma, kad jums nebeil- 
gai reikės Žiūrėti į šitas sienas. 

Silvestis sukluso. 

- Ką tai reiškia? 

- Tai reiškia, jog netrukus reikalai pajudės į priekį, jei mano 
girdėtos naujienos bent iš dalies pasitvirtins. 

- Kaip informatyvu. 

- Atrodo, gana greitai mus aplankys svečiai. - Folkenderis 
pabrėžė savo žodžius dar vienu skausmo dūriu. 

- Man įkyrėjo tos paslaptingos užuominos. Kai sakai “mus"", 
kokią grupuotę turi galvoje? Ir apie kokius svečius kalbi? 

- Aš tik girdėjau gandus, daktare Silvesti. Esu tikras, jog ne- 
trukus Sluka viską jums papasakos. 

- Nė nesvajok. - Silvestis nepuoselėjo jokių iliuzijų dėl to, kuo 
jis buvo naudingas Tikrojo Kelio šalininkei. Jau iš pat pradžių, at- 
vykus į Mantelį, teko padaryti nemalonią išvadą, kad jį išsaugoti 
Sluką privertė kažkoks trumpalaikis įnoris - kalinys tarsi atstojo 
legendinę į spąstus įkliuvusią pabaisą, kuri negalėjo suteikti nau- 
dos, užtat kėlė susižavėjimą. Visiškai neaišku, ar Sluka kada 
nors su juo kalbėtųsi bent kiek rimtesniu reikalu. Na, geriausiu 
atveju šnektelėtų dėl dviejų priežasčių: dėl noro pabendrauti ne 
vien su sienomis arba todėl, kad būtų sumąsčiusi naujas žodines 
kankinimo priemones. Jau ne kartą ji baudėsi užmigdyti Silves- 
tį, kol sugalvos, kaip juo pasinaudoti. “Tave sugaudama elgiau- 
si teisingai, - tvirtindavo Sluka, - ir aš nesakau, jog iš tavęs ne- 
įmanoma išpešti naudos. Bėda ta, jog dar nežinau, kuo galėtum 
praversti. Štai kodėl leidžiu kitiems tave tyrinėti". Tokį požiūrį 
demonstruojančiai maištininkei ne itin rūpėjo, ar kalinys išgy- 
vens. Gyvas jis praskaidrindavo nuotaiką - be to, nevalia atmesti 
tikimybės, jog ateityje, kai kolonijoje įsitvirtins Tikrojo Kelio val- 
džia, jis vis dėlto pasirodys naudingas. Tačiau lygiai taip pat 
lengvai Sluka būtų sutikusi užmušti Silvestį. Tuomet iš akiračio 
pranyktų nelemtas kliuvinys, kuris niekada nepapultų į priešų na- 
gus. 

Pagaliau chirurgo sukeltos agoniškos kančios atlėgo, prieš 
akis nušvito švelnesnė šviesa ir daugmaž pakenčiamos spalvos. 
Silvestis apžiūrėjo savo ranką, pasukiojo gėrėdamasis jos mate- 
rialumu. Odą vagojo raukšlelės ir vingiuotos įsirėžusios linijos, 
kurias jis beveik buvo pamiršęs, nors vargu ar nuo tada, kai 
apako amarantinų tuneliuose, čia praleido daugiau nei porą de- 
šimčių dienų. Geriausiu atveju - keletą savaičių. 

- Dabar jūsų akys kaip naujos, - pareiškė Folkenderis krau- 
damas instrumentus į savo medinį autoklavą. Paskutinę įmetė 
keistąją pirštinę su galybe manipuliatorių. Nusmaukta nuo mote- 
riškų chirurgo pirštų, ji sutrūkčiojo nelyginant mėšlungiškai dre- 
banti medūza, kurią bangos išmetė į krantą. 


- Pašviesk, - įsakė Voljova apyrankei, kai liftas nusigavo iki 


sandėlio. 
Vos tik kabina sustojo, nesvarumo būsena bematant išgara- 

vo. Joms teko prisimerkti, nes patalpoje blykstelėjo lempos, nu- 
tvieskusios milžiniškus pabūklus. 

- Kur jis? - paklausė Kihurė. 

- Luktelėk, - atsiliepė Voljova. - Man iš pradžių reikia susio- 
rientuoti. 

- Rodos, niekas nejuda. 

- Aš irgi nieko nepastebiu... kol kas. 

Voljova prisiplojo prie kabinos stiklo mėgindama įžiūrėti, kas 
slypi už didžiausio ginklo kampo. Ji nusikeikė, liepė liftui leistis 
dar dvidešimt trisdešimt metrų, galop prisiminė kodą, kuris, per- 
duotas apyrankei, išjungė raudoną pulsavimą ir pavojaus sireną. 

- Pažvelk, - tarė Kihurė, kai įsitvyrojo sąlygiška tyla. - Ar 
ten kažkas kruta? 

- Kur? 

Ji dūrė pirštu kone statmenai žemyn. Voljova pašnairavo 
nurodyta kryptimi ir vėl prabilo į apyrankę: 

- Papildomas apšvietimas, penktasis ginklų saugyklos kvad- 
ratas. - Po pauzės kreipėsi į Kihurę: - Tuojau pamatysime, ką 
tas svinja sumąstė. 

- Ar tu kalbėjai nerimtai? 

- Apie ką? 

- Apie stebėjimo sistemų gedimą. 

- Be abejo, ne, - patvirtino Voljova ir vėl pažvairavo į patal- 
pą, kurios didelę dalį, tiesiai po kojomis, apšvietė papildomos lem- 
pos. - Tai vadinasi optimizmu... kuris manyje greitai tirpsta. 

Ginklas, anot triumviros, buvo iš tų, kurie pajėgtų susprogdin- 
ti visą planetą. Triumvira tiksliai nežinojo, kaip jis funkcionavo ir 
kokių šunybių galėjo iškrėsti, bet šį tą įtarė. Išbandė pabūklą se- 
nų seniausiai, nustačiusi pačią silpniausią naikinamąją galią ir nu- 
taikiusi jį į nediduką palydovą. Remiantis visais apskaičiavimais 
- matematines subtilybes Voljova puikiai išmanė, - ginklas būtų 
be vargo sudraskęs į skutelius planetą, net jeigu nuo taikinio jį 
skirtų šimto astronominių vienetų atstumas. Jo viduje sumontuota 
įranga turėjo kvantinių juodųjų skylių savybes, tačiau pati, nors ir 
labai keista, neišgaruodavo. Geodezinėje erdvėlaikio struktūro- 
je tas pabūklas kažkaip generuodavo solitoną - pavienę bėgan- 


čiąją bangą. 

Dabar ginklas atgijo, nors Voljova jo neįjungė. Gigantiškas 
objektas slydo bėgiais, kurie galų gale nuves jį į atvirą erdvę. Ki- 
hurei dingojosi, tarytum ji stebėtų dangoraižį, šliaužiantį per 
miestą. 

- Negi mes neįstengtume jo sustabdyti? 

- Aš atvira pasiūlymams. Ką turėjai omenyje? 

- Na, privalai suprasti, jog man trūko laiko ilgiems apmąsty- 
mams... 

- Klok, ką sugalvojai, Kihure. 

- Mes galėtume pabandyti užkirsti jam kelią. - Artileristė taip 
suraukė kaktą, lyg prie visų užgriuvusių problemų būtų prisidėjęs 
migrenos priepuolis. - Nejau šviesaeigyje nėra keltų? 

- Yra, bet... 

- Vienu iš jų užblokuok išėjimą. O gal tokios priemonės tau 
pernelyg primityvios? 

- Šiuo momentu posakio “pernelyg primityvu" mano žodyne 
nerastum. 

Voljova dėbtelėjo į apyrankę. Tuo metu ginklas tebečiuožė 
sandėlio siena panėšėdamas į šarvuotą šliužą, slenkantį savo pa- 
liktais gleivių pėdsakais. Sandėlio apačioje prasiskyrė didžiulė 
diafragma; bėgiai driekėsi tiesiai į kiaurymę, kurioje slypėjo tam- 
si patalpa. Pabūklas nenumaldomai artėjo prie angos. 

- Vieną iš keltų galėčiau pajudinti... bet sugaiščiau per daug 
laiko, kol perkelčiau jį laivo išorėn. Nemanau, kad mes spėtu- 
me... 

- Imkis darbo! - suriko Kihurė. Kiekvienas jos veido rau- 
muo spinduliavo įtampą. - Jei tempsi gumą, mes nebeturėsime 
nė tokios galimybės. 

Triumvira linktelėjo nudelbdama rekrūtę įtariu žvilgsniu. Ką 
Kihurė žinojo?/Ji atrodė mažiau suglumusi nei pati Voljova, bet 
kur kas labiau susijaudinusi, nei to buvo galima tikėtis. Visgi ben- 
dražygės 1dėja nebloga, ją vertėtų išbandyti, nors labai abejotina, 
ar pastangas lydės sėkmė. 

- Mums reikia dar kai ko, - pratarė Voljova bandydama už- 
megzti ryšį su kosminį keltą valdančiomis laivo sistemomis. 

Pabūklas jau čiuožė pro atsivėrusią diafragmą į kitą patalpą. 

- Ko? 

- Tam atvejui, jei tavo sumanymas neišdegtų. Problema slypi 
ginklinėje, Kihure. Gal būtent iš ten derėtų pradėti antpuolį? 

Artileristė išbalo. 

- Ką? 

- Aš noriu, kad sėstum į artileristo krėslą. 


Liftui skriejant ginklinės pusėn, taip sparčiai didinant greitį, 
jog kabinos grindys virto lubomis - o Kihurės skrandis baudėsi 
iškrėsti panašų triuką, - Voljova karštligiškai murmėjo į apyrankę 
instrukcijas. Keletą erzinančių sekundžių ji paaukojo mėgindama 
susisiekti su reikalingomis sistemomis; praėjo dar šiek tiek laiko, 
kol pavyko įveikti porą saugiklių, kurie prie nuotolinio keltų val- 
dymo neprileisdavo asmenų, neturinčių atitinkamų įgaliojimų, ir 
sušildyti vienos mašinos variklius. Galų gale pastaroji atsikratė 
savo pančiais ir iš doko išplaukė šviesaeigio išorėn, lėtai lyg snū- 
duriuodama. “Begalybės nostalgijos" varikliai tebeveikė, todėl 
manevruoti keltu reikėjo itin atsargiai. 

- Mane neramina tai, - prabilo Kihurė, - kokių veiksmų pa- 
būklas ketina griebtis išsiveržęs iš erdvėlaivio. Ar mes prie kaž- 
ko artėjame? 

- Prie Resurgamo, suprantama. - Voljova pakėlė akis nuo 
apyrankės. - Tikėsimės, jog dabar jis neturės progos paleisti šū- 
vio. 

Ūmai lifte nušvito Madmuazelės kontūrai; ankštoje kabinoje 
pamėklė kažkaip sugebėjo įsiskverbti tarp Kihurės ir triumviros. 

- Ji klysta. Tai nepadės. Aš kontroliuoju ne tik saugyklos pa- 
būklus. 

- Pagaliau prisipažinai. 

- Kodėl turėčiau tai neigti? - Madmuazelės fizionomiją nu- 
švietė pasididžiavimo sklidina šypsena. - Jei pameni, į ginklinę 
persiunčiau savo avatarą. Dabar jis valdo saugyklą. Aš niekaip 
negaliu įtakoti antrininkės veiksmų. Ji man nepasiekiama lygiai 
taip pat, kaip aš - Geltakmenyje likusiam originalui. 

Liftas pradėjo stabdymo procedūras; Voljova neatplėšė akių 
nuo sudėtingų rodmenų, slenkančių apyrankės ekranėlyje. Ho- 
lografinėje diagramoje buvo matyti, kaip keltas juda palei švie- 

saeigio korpusą - smulki žuvelė, prilipusi prie glotnaus ryklio šo- 
no. 

- Tačiau avataras vykdo tavo nurodymus, - atšovė Kihurė. 
- Tu velniškai gerai Žinai, ką jis planuoja. 

- O, mano įsakymai buvo labai paprasti. Jei užvaldžius gin- 
klinę pavyktų kontroliuoti sistemas, kurios paspartintų misijos įgy- 
vendinimą, avataras privalo jomis pasinaudoti. 

Nustėrusi Kihurė palingavo galva. 

- Man rodės, tu norėjai, kad aš nužudyčiau Silvestį. 

- Šią užduotį pabūklas atliktų anksčiau, nei to galėjau tikėtis. 

- Ne, - atrėžė Kihurė suvirškinusi Madmuazelės pastabą. - 
Tu nenušluosi planetos tam, kad užmuštum vieną žmogų. 

- Netikėtai prabilo sąžinės balsas? - šmėkla kietai sučiaupė 
lūpas ir krestelėjo galvą. - Į Silvestį numojai ranka. Kodėl pradė- 
jai nerimauti dėl kitų? Tave trikdo gerokai išaugsiantis mirčių 
skaičius? 

- Tiesiog... - Kihurė padvejojo žinodama, kad jos žodžiai ne- 
sujaudins Madmuazelės. - Tai nežmogiška. Aišku, aš nesitikiu, 
j0g pajėgsi mane suprasti. 

Kabina sustojo; prasiskyrus durims, atsivėrė vaizdas į pu- 
siau apsemtą ginklinės pusėn vedantį koridorių. Kihurei prireikė 
šiek tiek laiko, kol pasisekė susiorientuoti aplinkoje. Per visą ke- 
lionę liftu ją kankino bjauriausias, kokį įmanoma įsivaizduoti, gal- 
vos skausmas. Nors diegliai pamažėle atlėgo, moteris nedegė 
noru spėlioti, kas juos sukėlė. 

- Pirmyn, - paragino Voljova ir iškėblino iš lifto. 

- Tu nesuvoki, kodėl aš pasiryžusi sunaikinti visą koloniją, 
kad pribaigčiau vieną žmogų, - pareiškė Madmuazelė. 

Kihurė nusekė pavymui triumviros iki kelių grimzdama į 
vandenį. 

- Gryna tiesa, po velnių. Beje, nori to ar ne, aš vis tiek pa- 
bandysiu tave sustabdyti. 

- Neabejoju, jog atsisakytum savo sumanymo, jei žinotum 
faktus. Dėl tavęs esu priversta skubėti. 

- Pati kalta - juk nieko man nepasakoji. 

Braunantis pro pertvaras, skirtinguose sektoriuose tyvuliuo- 
jančio vandens lygis suvienodėdavo; bangelėse šoktelėdavo ne- 

paskutinį kvapą. 

- Kur keltas? - paklausė Kihurė. 

- Prie vartų į atvirą erdvę, - atsiliepė Voljova pažvelgdama 
tiesiai jai į akis. - Pabūklas dar nepasirodė. 

- Ar tai reiškia, jog mes laimėjome? 

- Bent jau nepralošėme. Bet aš vis tiek noriu, kad sėstum į 
ginklinės krėslą. 

Madmuazelė pranyko, tačiau jos balsas tebeskambėjo - 
keistai duslus, nesugrįžtantis aidu nuo ankštų koridoriaus sienų. 

- Jūs nieko nepešite. Ginklinėje man pavaldžios visos siste- 
mos. Veltui švaistote laiką. 

- Tuomet kodėl stengies mus sulaikyti? 

Šmėkla neatsakė į klausimą. 

Dar už dviejų pertvarų moterys išvydo lubose įmontuotą į 
ginklinę vedantį liuką ir leidosi link jo tekinos. Kai sudrumstas 
vanduo nustojo tikšti ant kampuotų koridoriaus šonų, Voljova su- 
raukė antakius. 

- Čia kažkas vyksta, - murmtelėjo ji. 

- Kas? 

- Nejau negirdi triukšmo? - triumvira pakreipė galvą. - Jis 
sklinda iš ginklinės. 


Kihurės ausis pasiekė veriantis mechanizmų cypimas, kokį 
galėtų išgauti sugedęs pramoninis agregatas. 

- Kas čia? 

- Nežinau. - Patylėjusi Voljova pridūrė: - Bent jau tikiuosi, 
kad nežinau. 

Triumvira atšovė liuką, ir nuo izoliacinio durelių sluoksnio 
pasipylė purvini šlakai, aptaškę jų pečius. Žemyn nusileido me- 
talinės kopėčios, triukšmas sustiprėjo. Akivaizdu, kad jis sklido iš 
ginklinės. Šios viduje tviskėjo lempos, kurios raibuliavo, tarytum 
tarp šviesos spindulių kažkas žaibiškai judėtų. 

- Ilja, - prasižiojo Kihurė, - man tai nepatinka. 

- Sveika įstojusi į klubą. 

Po akimirkos užgaudė apyrankė. Voljovai pasilenkus ir 
įsmeigus į ją akis, laivą nelauktai sudrebino galingas trenksmas. 

Abi moterys sudribo į vandenį, prisiplojo prie slidžių koridoriaus 
grindų. Kihurė pabandė atsistoti, tačiau užlieta glitėsių bangelės 
išsikėtojo ant denio. Sekundę kitą ji rijo tirštą masę, primenančią 
mėšlą, kuriuo teko springti kariuomenėje. Voljova trūktelėjo ben- 
dražygę už alkūnių ir pastatė ant kojų. Sužiaukčiojusi Kihurė iš- 
spjovė maurus, tačiau burnoje šlykštus prieskonis išliko. 

Triumviros apyrankė rėksmingai skelbė pavojų. 

- Kokia čia velniava... 

- Mes ką tik praradome keltą, - paaiškino Voljova. 

- Ką? 

- Jį paprasčiausiai susprogdino. - Moteris užsikosėjo. Šlapiu 
veidu žliaugė vandens lašai. Matyt, jai irgi teko paragauti glitė- 
sių. - Pabūklui nė nereikėjo jo doroti. Šitą darbą atliko pagalbiniai 
ginklai. 

Viršuje ginklinę tebevarstė gąsdinantys garsai. 

- Nori, kad ten pakilčiau? 

Voljova linktelėjo. 

- Dabar privalome pasodinti tave į prakeiktą krėslą, nes ki- 
tos išeities nėra. Nesijaudink, aš eisiu tau iš paskos. 

- Tik paklausyk, ką ji šneka, - staiga prabilo Madmuazelė. - 
Liepia tau imtis darbo, nes pačiai trūksta drąsos, kad jį atliktų. 

- Arba 1mplantų, - riktelėjo Kihurė. 

- Ką sakei? - sukluso Voljova. 

- Nieko. - Kihurė pastatė koją ant žemiausio skersinio. - Tik 
paprašiau senos bičiulės atsiknisti. - Pėda nuslydo nuo gleivėmis 
aptekusios pakopos. Antruoju bandymu ji sugebėjo tvirčiau įsi- 
stverti į kopėčias ir nuleisti antrąją koją ant to paties skersinio. 
Galva atsidūrė liuko ertmėje - kita kiaurymė, atsivėrusi ginklinės 
grindyse, Žiojėjo maždaug už dviejų metrų. 

- Tu nepateksi į vidų, - perspėjo Madmuazelė. - Aš kontro- 
liuoju krėslą. Jei bandysi lįsti į kambarį, prarasi galvą. 

- Tokiu atveju mielai pažiūrėčiau į tavo veido išraišką. 

- Kihure, nejau dar nesuvokei? Jei liktum begalvė, tatai te- 
būtų nereikšminga smulkmena. 

Jos galva beveik siekė ginklinės grindis. Pro angą Kihurė 
matė krėslą supantį žiedų formos karkasą, kuris arkomis sukinė- 
josi visoje patalpos erdvėje. Tokiems akrobatiniams triukams ar- 

tileristo sostas nebuvo pritaikytas. Moteris užuodė ozono tvaiką, 
plūstantį nuo perdegusių energetinių sistemų. 

- Voljova! - sušuko ji perrėkdama ūžesį. - Tu sukūrei šitą 
įrangą. Ar galėtum ją atjungti iš apačios? 

- Nutraukti energijos tiekimą krėslui? Žinoma... bet kokia 
mums iš to nauda? Juk tau reikia prisijungti prie ginklinės. 

- Ne visą - tik tiek, kad tas išpera liautųsi judėjęs. 

Stojo tyla. Kihurė įsivaizdavo, kaip Voljova stengiasi iškaps- 
tyti 1š atminties gelmių senovines montavimo schemas. Moteris 
pati viską instaliavo ginklinėje, tačiau tai įvyko prieš daugelį de- 
šimtmečių skaičiuojant subjektyviu laiku. Vargu ar nuo tada rei- 
kėjo modernizuoti tokį vulgariai funkcionalų dalyką, kaip pagrin- 
dinį energijos kanalą. 

- Na, - pagaliau prabilo Voljova, - užblokuoti energijos tieki- 
mo liniją galėčiau... 

Triumvira nukurnėjo šalin pranykdama iš akiračio. Užduotis 
atrodė elementari: atkirsti energijos tiekimą. Galbūt, pamanė Ki- 
hurė, Voljova nubėgo paieškoti kokio nors pjoviklio. Juk laiko li- 
ko ne tiek jau daug. Bet ne, bendražygė visuomet nešiodavosi 
mažutį lazerį, kuriuo nugremždavo audinių pavyzdžius nuo kapi- 
tono Branigano. Kol agoniškai lėtai slinko sekundės, Kihurė 
mąstė apie pabūklą, pamažu iščiuožiantį į atvirą erdvę. Dabar jis 
veikiausiai pakrypo į savo taikinį, Resurgamą, ir ruošėsi paleis- 
ti gravitacinės mirties impulsą. 

Viršuje nutyko triukšmas. Krėslas sustingo savo Žieduose - 
sostas, įkalintas elegantiškame arkų narve. 

Voljova suriko: 

- Kihure, jei ginklinė užfiksuos, kad užblokavau pagrindinę 
energijos tiekimo liniją, ji prisijungs prie pagalbinės, todėl siūly- 
čiau paskubėti. 

Artileristė iššoko į ginklinę nelyginant spyruoklė, visą kūno 
svorį perkėlė ant grindų. Liauni metaliniai žiedai dabar atrodė 
aštresni nei bet kada anksčiau. Ji sparčiai brovėsi pro kabelių 
raizginius ir nardė tarp krėslą supančių karkasų. Sėdynė nejudė- 
j0, bet kuo arčiau jos pavyks nusigauti, tuo mažiau bus erdvės, 
jei aparatas netikėtai atgytų. Sienas papuoštų lipnios krešančios 
raudonos dėmės, pagalvojo moteris, jeigu jis įsijungtų dabar. 

Kihurė pasiekė tikslą po akimirkos. Vos tik prisisegė diržus, 
krėslas suūžė ir šovė pirmyn. Aplinkui ėmė suktis žiedai varta- 
liodami sėdynę aukštyn žemyn ir į šonus, kol išgaravo bet koks 
orientacijos pojūtis. Trūkčiojantys judesiai, rodės, tuojau sulau- 
žys sprandą; nuo kiekvieno staigaus kūliavirsčio išsprogdavo 
akys. Vis dėlto konstrukcija sukinėjosi ne taip įnirtingai kaip 
anksčiau. 

Ji nori mane atbaidyti, dingtelėjo Kihurei, o ne užmušti... 
bent jau kol kas. 

- Nemėgink jungtis prie sistemos, - įspėjo Madmuazelė. 

- Bijai, kad pakenksiu tavo sumautam planui? 

- Anaiptol. Gal pamiršai Saulės Vagį? Jis tavęs laukia. 

Krėslas tebesipurtė, bet ne taip energingai, kad išvaikytų iš 
galvos mintis. 

- Gal jis neegzistuoja, - sąmonėje suformulavo žodžius Kihu- 
rė. - Galbūt tu jį sukūrei norėdama dar labiau mane įtakoti. 

- Na, tuomet pirmyn. 

Kihurė užsivožė ant galvos šalmą, ir iš akių pranyko besi- 
blaškančios kambario sienos. Delną priglaudė prie sąsajos val- 
dymo pultelio. Šį tereikėjo švelniai spūstelėti, norint užmegzti ry- 
šį su sistemomis, leisti savo sąmonę įsiurbti į karinę duomenų 
abstrakciją, žinomą ginklinės erdvės pavadinimu. 

- Nesiryžti, ar ne? Nes tiki manimi. Kai tiktai atsiversi siste- 
moms, atgal kelio nebus. 

Artileristės delnas dar labiau prilipo prie pultelio. Galų gale 
- nežinia, ar dėl nervinio raumenų virptelėjimo, ar todėl, kad ji Ži- 
nojo privalanti atlikti šią užduotį - Kihurė nuspaudė mygtuką ir 
bematant įsismelkė į ginklinės aplinką, kaip ir anksčiau, kai per 
apmokymus tekdavo susidoroti su tūkstančiais taktinių simulia- 
cijų. Iš pradžių užplūdo erdviniai duomenys: miglotą jos kūno 
vaizdą pakeitė šviesaeigis ir kosmoso sektorius, kuriame laivas 
skrido, vėliau įniko reikštis hierarchiniai trafaretai, informuojan- 
tys apie taktinę/strateginę padėties pusę, nuolat pateikiantys 
naujas žinias, tikrinantys savo prielaidas, atgaivinantys realiaja- 
me laike išbandytas simuliacijas. 

Moteris susiliejo su ginkline. 

Pabūklas sustingo už poros šimtų metrų nuo laivo. Jo virbai 
styrojo nukreipti į Resurgamą (su tam tikra menkute paklaida - 

viskuo kalti reliatyvistiniai šviesos iškreipimo poveikiai, įtakoja- 
mi gan kuklaus šviesaeigio greičio). Prie durų, pro kurias išniro 
ginklas, ant korpuso juodavo kosminio kelto palikta dėmė. Šen 
bei ten Kihurė pastebėjo įlenkimus. Ją apėmė nemalonus stingu- 
lys, kai į darbą kibo autoremontinės sistemos. Gravitacijos sen- 
soriai užfiksavo virpulius, sklindančius iš ginklo. Tuo tarpu Kihu- 
rę periodiškai - ir vis dažniau - užvaldydavo jausmas, tarsi į ją 
tvokstelėdavo vėjo gūsis. Matyt, pabūklo viduje, aplink savo ve- 
leną, sparčiau ėmė suktis juodosios skylės. 

Moterį apuostė kažkokia esybė, ne iš išorės, o iš pačios gin- 
klinės. 

- Saulės Vagis tave pastebėjo, - pranešė Madmuazelė. 

- Nusispjaut, - atšovė Kihurė, nematerialias rankas kišdama 
į kibernetiškai generuotas pirštines. - Aš užmezgiau ryšį su lai- 
vo apsaugos priemonėmis. Man pakaks kelių sekundžių. 

Deja, įvykiai klostėsi ne pagal planą. Ginklai elgėsi kitaip ne- 
gu simuliacijose ir spyriojosi nesiruošdami paklusti jos norams. 
Intuicija pakuždėjo Kihurei, jog dėl jų kažkas grumiasi, o ji tiesiog 
prisijungė prie kovos. 

Madmuazelė, tiksliau, jos avataras stengėsi atkirsti kelią nuo 
apsauginių korpuso ginklų, neleisti jų panaudoti prieš pabūklą, ku- 
rio Kihurė negalėjo pasiekti dėl storo ugniasienių sluoksnio. Ta- 
čiau kas Madmuazelei priešinosi, kas bandė pasukti ginklus rei- 
kiama kryptimi? Saulės Vagis, žinoma. Ji pajuto keistąją esybę 
- milžinišką, galingą, tačiau siekiančią išlikti nematoma, klastingą, 
maskuojančią savo veiksmus įprastais duomenų perdavimo pro- 
cesais. Ilgus metus tai būtybei puikiai sekėsi mulkinti Voljovą. 
Bet dabar Saulės Vagis buvo priverstas užmiršti apdairumą it 
krabas, kuris dėl atslūgstančios bangos kraustosi iš vienos slėp- 
tuvės į kitą. Jis nė iš tolo nepriminė žmogaus ar kasdieniškos as- 
menybės simuliacijos. Atrodė, jog Saulės Vagis įkūnijo gryną 
duomenų pavidalo sąmonę. 

Esybė asocijavosi su nebūtimi - gąsdinančiai sisteminga šios 
dalele. 

Negi Kihurė rimtai ketino suvienyti jėgas su tuo padaru? 

Gal ir taip. Jei tik tokiu būdu įmanoma sustabdyti Madmua- 
zelę. 

- Tu dar gali atsitraukti, - pasigirdo šmėklos balsas. - Dabar 
jis užsiėmęs ir nenori eikvoti savo energijos, kad į tave įsibrautų. 
Tačiau padėtis greitai pasikeis. 

Pagaliau Kihurė perėmė taikymo sistemų kontrolę, kuri, tie- 
sa, funkcionavo vangiai. Ji nustatė pabūklo koordinates ketinda- 
ma užtvindyti sektorių naikinamąja galia. Nūnai tereikėjo lukte- 
lėti, kol Madmuazelė nebevaldys ginklų, bent jau mikrosekundei, 
nusitaikyti ir iššauti. 

Regis, pamėklės gniaužtai atsileido. Artileristė drauge su 
Saulės Vagiu artėjo prie pergalės. 

- Liaukis, Kihure, tu nežinai, kas pastatyta ant kortos. 

- Apšviesk mane, kale. Išklok svarbias naujienas. 

Pabūklas tolo nuo korpuso, 1 Madmuazelė pabūgo dėl jo 
saugumo, tačiau gravitacinis pulsavimas taip paspartėjo, kad be- 
maž susiliejo į vieną visumą. Neaišku, kada ginklas turėjo drioks- 
telėti, bet Kihurė įtarė, jog laukti liko neilgiau kaip porą sekundžių. 

- Klausyk, Kihure, - prabilo Madmuazelė, - tau maga išgirsti 
tiesą? 

- Tu velniškai teisi. 

- Tuomet pasiruošk. Netrukus viską sužinosi. 

Staiga - vos moteris spėjo įprasti prie ginklinės erdvės - ją 
įsiurbė kažkur kitur. Keisčiausia, jog toji vieta pasirodė besanti 
jos dalimi, apie kurios egzistavimą Kihurė iki šiol nenutuokė. 


Ji atsidūrė kovos lauke apsupta burbulinių maskuojančiomis 
spalvomis nudažytų palapinių ir laikinų ligoninės skyriaus bei va- 
davietės funkcijas atliekančių aptvarų. Virš stovyklavietės švy- 
tėjo dangaus žydrynė, išvagota debesų sruogelėmis ir purvinų 
garų dryžiais. Rodės, jog į stratosferą savo vidurius išvertė kaž- 
koks gigantiškas kalmaras. Aukštybėse nardė gausybė strėlės 
formos reaktyvinių naikintuvų. Žemiau jų sklendė nuotoliniu bū- 
du valdomi dirižabliai, dar žemiau ūžė kolbos pavidalo transpor- 
tiniai sraigtasparniai, kreivasparniai ir vertikaliai kylantys orlai- 
viai, sutrumpintai vadinami vertikais, kurie skraidė stovyklos pe- 
rferijoje, retsykiais nutūpdavo, kad atsikratytų šarvuotais perso- 
nalo transporteriais, pėstininkų būriais, greitosios pagalbos įran- 
ga arba ginkluotais mechaniniais patarnautojais. Prie aptvertos 
teritorijos driekėsi žolėta, išdeginta aikštelė, kur tupėjo šeši del- 

tasparniai belangiai orlaiviai - savo atspalviu jų paviršiai niekuo 
nesiskyrė nuo saulės išblukintos žemės, diafragminės durys žio- 
jėjo atviros, pasirengusios priimti tikrintojus. 

Kihurė kluptelėjo ir vos nesudribo ant žolės. Ji vilkėjo kariš- 
ką uniformą, išmargintą chaki spalvos dėmėmis. Rankoje laikė 
lengvą šaunamąjį ginklą, kurio rankenos kontūrai sutapo su delno 
linijomis. Ant galvos kėpsojo šalmas, po jo apvadu kybančiame 
monoklyje buvo matyti dvimačiai rodmenys, šiluminis iš dirižablio 
persiunčiamas mūšio zonos žemėlapis. 

- Prašom eiti čia. 

Vyriškis balta kepure nuvedė ją į vieną burbulinę palapinę. 
Viduje adjutantas paėmė moters šaudyklę, ją identifikavo ir įgrū- 
do į karkasinį stovą prie kitų aštuonių skirtingos naikinamosios 
galios ginklų. Kihurė pastebėjo elementarius, tokius kaip jos, 
šautuvus, rimtesnius žaisliukus, galinčius vienu metu ištaškyti ka- 
reivių kuopas, ir baisiausią ant peties užverčiamą antimaterinį 
agregatą, kuriuo nesinorėtų naudotis, jei esi tame pačiame že- 
myne, kaip ir priešai. Dirižablių perduodamas duomenų srautas 
suraibuliavo ir išnyko, kadangi palapinę gaubė nuo šnipų apsau- 
gantys statiniai trikdžiai. Ji pakėlė monoklį virš šalmo apvado, 
tuo pačiu judesiu nusibraukė nuo akių prakaituotų plaukų sruo- 
£3. 

- Eikite čia, Kihure. 

Vyrai nuvedė ją pro palapinės skyrių, pilną gultų, ant kurių 
tysojo sužeistieji, ir medikų patarnautojų, svyruojančių virš pa- 
cientų lyg mechaninės žalios gulbės. Iš išorės atsklido reaktyvi- 
nių naikintuvų švilpimas ir sprogimų griausmas, tačiau palapinėje 
į garsus niekas nereagavo. 

Galop ją įleido į mažutį kvadratinį kambarėlį, kuriame testo- 
vėjo vienas stalas. Sienas puošė transnacionalinės Šiaurės Ko- 
alicijos vėliavos, o rašomojo stalo kampe, ant bronzinio pagrindo, 
sukosi didžiulis Skajaus Persvaros gaublys, veikiantis geologiniu 
režimu, kitaip tariant, švytintis įvairių sausumos masyvų ir kitų 
vietovių tipų spalvomis, užuot demonstravęs politinių vienetų sie- 
nas, dėl kurių vyko įnirtingi mūšiai. Kihurės jis nedomino, nes vi- 
są moters dėmesį prikaustė Žmogus, įsitaisęs už rašomojo stalo, 
dėvintis uniformą: susagstytą gelsvai žalią tuniką auksiniais ant- 

pečiais. Ant krūtinės puikavosi blizgantys Šiaurės Koalicijos me- 
daliai. Juodi jo plaukai žvilgančiomis sruogelėmis buvo sulaižyti 
atgal. 

- Atleisk, - tarė Fazilas, - jog mums tenka susitikti būtent 
taip. Jeigu jau čia esi... - jis pamojo į kitą kambario pusę. - Pri- 
sėsk. Mudu privalome šį tą aptarti. Ir kuo skubiau. 

Kihurė mintyse išvydo kitą vietą, lyg per miglą regėjo meta- 
lu apkaltą patalpą, kurioje kybojo kažkoks krėslas. Nors atsimi- 
nimai privertė sunerimti - tarytum būtų reikėję branginti kiekvie- 
ną sekundę, - jie atrodė nerealūs palyginti su šiuo kambariu. Mo- 
teris nepajėgė atplėšti akių nuo Fazilo, beveik nepasikeitusio nuo 
tada, kai teko paskutinį kartą (kur ir kada?) jį matyti. Tiesa, šiuo 
metu vyro skruostą vagojo anksčiau nepastebėto rando pėdsa- 
kai. Maža to, jis užsiželdino ūsus ar bent jau pakeitė savo juodus 
trumpus šerius, leisdamas jiems sutankėti ir taip ataugti, jog da- 
bar plaukeliai dabitiškai nukaro abipus viršutinės lūpos. 

Moteris priėmė pasiūlymą ir tūptelėjo ant sulankstomos kėdės. 

- Madmuazelė baiminosi, jog to neišvengs. - Fazilo lūpos vos 
krutėjo po ūsais. - Todėl ėmėsi tam tikrų priemonių. Geltakme- 
nyje tau implantavo prisiminimus, kuriuos nusprendė aktyvuoti 
tavo sąmonėje tuomet, kai galės iš jų išpešti naudos. - Kihurės 
vyras ištiesė ranką ir pasuko gaublį, po akimirkos staigiu judesiu 
jį sustabdė. - Beje, procedūra, atgaivinanti prisiminimus, jau se- 
niai prasidėjo. Pameni migrenos priepuolį, užpuolus; tave lifte? 

Kihurė suvokė, kad jai reikalinga kokia nors atrama, realy- 
bės pojūtis, kuriuo būtų galima pasitikėti. 

- Kas čia? 

- Patogi aplinka, - atsakė Fazilas, - dalinai suformuota iš ta- 
vo prisiminimų, kuriais pasinaudojo Madmuazelė. Pavyzdžiui, šis 
pasimatymas... argi ne taip pirmą kartą mudu susitikome, bran- 
gioji? Operacijų valdymo centre, ant septyniasdešimt aštuntosios 
kalvos, per centrinės provincijos kampaniją, prieš antrojo raudo- 
nojo pusiasalio puolimą? Tave atsiuntė į vadavietę, nes aš ieško- 
jau žmogaus infiltracijos misijai. Kareivio, pažįstančio neapsau- 
gotus Pietų Koalicijos kontroliuojamus sektorius. Mūsų komanda 
buvo šauni, ar ne? Visais atžvilgiais. - Fazilas pasiglostė ūsus, vėl 
bakstelėjo į gaublį. - Aišku, aš, tiksliau, ji perkėlė tave čia ne var- 

dan gerų senų laikų. Tas faktas, jog Madmuazelė atgaivino šiuos 
prisiminimus, reiškia vieną dalyką: tau bus atskleistos tam tikros 
tiesos. Svarbiausia, ar es1 joms pasirengusi? 

- Žinoma, aš... - Kihurė prikando liežuvį. Fazilo žodžiai 
skambėjo beprasmiškai, juolab kad ją glumino atsiminimai apie 
kitą vietą - metalinį kambarį, kuriame blaškėsi juodas krėslas. 
Viduje kirbėjo nuojauta, jog toje aplinkoje liko kažkokie neiš- 
spręsti reikalai. Kad ir kur egzistavo patalpa, moteris neabejojo 
privalanti ten grįžti, idant pratęstų kovą. Ji negalėjo prisiminti, į 
kokį mūšį įsivėlė, bet jautė, jog laiko atsargos nenumaldomai sen- 
ka ir šioji diversija atitraukia dėmesį nuo svarbesnių dalykų. 

- O, nesijaudink, - numojo ranka Fazilas, tarsi perskaitęs jos 
mintis. - Visa tai nevyksta tikrovėje - nevyksta netgi pagreitin- 
tu realiuoju ginklinės laiku. Nejau tau neteko susidurti su tokia 
būsena, kai miegi, o tave žadinantys aplinkos veiksniai įsilieja į 
sapną? Pavyzdžiui, tavo veidą laižo šuo, tuo tarpu tu sapnuoji, jog 
iškrenti iš laivo į jūrą. Nors tame laive praleidai visą sapną. - Jis 
patylėjo. - Prisiminimai, Kihure... prisiminimai atklysta į galvą 
akimirksniu. Sapnas atrodė tikroviškas, tačiau jį sukūrei tuo mo- 
mentu, kai šuo ėmė lyžčioti tavo skruostus. Atbuline eiga. Jis 
nesitęsė ištisas valandas, kol tu miegojai. Prisiminimai tapatūs 
sapnams. 

Fazilui užsiminus apie ginklinę, Kihurės sąmonėje kristaliza- 
vosi kambario sąvoka. Vis labiau tvirtėjo įsitikinimas, kad jai rei- 
kia ten būti - reikia sugrįžti į mūšį. Nors dar nepaaiškėjo kodėl. 

- Madmuazelė, - tęsė Fazilas, - galėjo pasirinkti bet kokį tavo 
praeities momentą arba sukurti aplinką iš atsiminimų nuotrupos. 
Tačiau ji manė, jog tavo sąmonei vertėtų suteikti atitinkamą bū- 
seną, kurioje karinių reikalų aptarimas atrodytų natūralus. 

- Karinių reikalų? 

- Jei konkrečiau, vieno karo. - Fazilas nusišypsojo, ir ūsų 
kampučiai pakilo aukštyn tarytum demonstruodami inžinerinius 
principus, pritaikytus gembinio tilto statybose. - Tokio, apie ku- 
rį tu niekada neskaitei. Deja, jis įvyko pernelyg seniai. - Kihurės 
vyras atsistojo, pasitaisė tuniką, trūktelėjo žemyn diržą. - Siūly- 
čiau pereiti į pasitarimų kambarį. 

Skajaus Persvara, 61 Gulbė-A, 2483-ieji (simuliacija) 


Nieko panašaus į pasitarimų kambarį, į kurį Fazilas ją atve- 
dė, Kihurei dar neteko regėti. Erdvi patalpa tiesiog negalėjo tilpti 
burbulinėje palapinėje. Nors moteris matė, kaip veikia patys įvai- 
riausi projekciniai įtaisai, nė vienas nebūtų įstengęs parodyti to, 
kas atsivėrė priešais jos akis. Dvidešimties metrų pločio grindis 
(virš jų, palei sienas, driekėsi tilteliai metaliniais turėklais) dengė 
galaktikos žvaigždėlapis. 

Kodėl šio žvaigždėlapio negalėtų pavaizduoti jokie jai žinomi 
projektoriai? Atsakymas labai paprastas. Įsmeigusi į jį akis mo- 
teris išvydo - kažkaip įžiūrėjo - kiekvieną galaktikos žvaigždę, 
nuo vėsiausios, vos smilkstančios rusvos nykštukės iki įkaitusios, 
baltos supermilžinės. Ne šiaip pastebėjo žėrinčius dangaus kū- 
nus, bet tiesiog aprėpė juos vienu žvilgsniu. Išvydo visus ir kiek- 
vieną atskirai. 

Kihurė suskaičiavo žvaigždes. 

Keturi šimtai šešiasdešimt šeši milijardai trys šimtai vienuo- 
lika milijonų dvidešimt du tūkstančiai aštuoni šimtai vienuolika... 
Staiga baltoji supermilžnė sprogo kaip supernova, ir iš gauto 
skaičiaus Kihurė atėmė vienetą. 

- Tai savotiška gudrybė, - pratarė Fazilas. - Kodifikavimas. 
Galaktikoje yra daugiau žvaigždžių nei ląstelių žmogaus smege- 
nyse, todėl bandymai pažinti jas visas pareikalautų iš tavęs per- 
nelyg daug jungiamosios atminties. Be abejo, tai nereiškia, jog vi- 
sažinystės pojūčio neįmanoma perteikti simuliacijos būdu. 

Galaktika atrodė pernelyg raiškinga, kad galėtų vadintis 
žvaigždėlapiu. Kihurė ne tik visiškai tiksliai užfiksavo žvaigždžių 
spalvas, apimtis, ryškumą, dvinarius ryšius, koordinates ir grei- 
čius, bet ir regionus, kurių centre, apgaubtos tirštėjančių dūmų 
šydo, užgimė kaistantys saulių embrionai. Naujai susiformavu- 
sias žvaigždes supo protoplanetinės medžiagos diskai ir pačios 
planetinės sistemos - mikroskopiniai trupinėliai, pagreitintai be- 
sisukantys aplink saules. Pasenusios žvaigždės atsikratė foto- 
sferų lukšto, išspjaudamos jį į tarpžvaigždinę terpę: pagrindinę 

protoplazminę talpyklą, iš kurios galų gale susikurs būsimos du- 
jinių dangaus kūnų, pasaulių ir kultūrų kartos. Ten pat savo ener- 
giją siuntė vėstančios supernovų liekanos. Šen bei ten žvaigž- 
džių sprogimų zonose ji pastebėdavo pulsarus, kurie šaudė radijo 
bangų pliūpsniais, vis lėčiau, bet stebėtinai ritmiškai, nelyginant 
laikrodžiai, užmiršti didinguose rūmuose ir pagaliau vėl aptikti - 
dabar jie tiksės iki mirties, o akimirkos tarp caksėjimų ilgės iki 
žvarbios amžinybės. Kai kuriose liekanose Kihurė pamatė juo- 
dąsias skyles; viena iš pastarųjų, itin masyvi (šiuo metu ramybės 
būklės), žiojėjo galaktikos viduryje, tarp daugybės pasmerktų 
žvaigždžių, kurios vieną dieną spiralėmis nušvilps link juodosios 
skylės ribos, įvykių horizonto, ir draskomos į gabalus pakurstys 
apokaliptinį Rentgeno spindulių sprogimą. 

Tačiau galaktika asocijavosi ne vien su astrofizikos mokslu. 
Rodės, jog senųjų atsiminimų sluoksnį tyliai užklojo naujas, nes 
Kihurė ūmai pajuto turinti gerokai daugiau žinių. Tarp žvaigždžių 
knibždėjo gyvybė; didingame, lėtai besisukančiame galaktikos 
diske pseudopadrikai išsibarstė milijonai kultūrų. Bet jos egzista- 
vo praeityje... labai tolimoje praeityje. 

- Maždaug prieš milijardą metų, - patikslino Fazilas. - Žinant, 
jog visata vos penkiolika kartų vyresnė, tai - nemenkas laiko tar- 
pas, ypač galaktikos mastu. - Kihurės vyras pasviro virš turėklų, 
šalia moters, ir nūnai juodu priminė įsimylėjėlių porelę, spoksan- 
čią į savo atspindžius tamsiame, duonos kruopelėmis nusėtame 
ančių tvenkinyje. - Jei tau reikia aiškesnio vaizdo, galiu pasakyti, 
jog prieš milijardą metų Žmonės neegzistavo. Kaip ir dinozaurai, 
kurie pradėjo vystytis vos prieš keletą šimtų milijonų metų. O 
mes regime gilų prekambrą. Gyvybė Žemėje jau atsirado, tačiau 
ne daugialąstė - geriausiu atveju viena kita pintis. - Fazilas vėl 
pažvelgė į galaktikos atvaizdą. - Bet taip buvo ne visur. 

Maždaug milijonas rasių (žinoma, Kihurė galėjo pateikti 
tikslų skaičių užsimaniusi pasirodyti pedantiškai konkreti kaip 
vaikas, sakantis savo amžių mėnesio tikslumu) neužgimė vienu 
metu; jų gyvavimo laikotarpiai irgi tarpusavyje skyrėsi. Anot Fa- 
zilo (nors kažkur pasąmonėje ji pati viską suprato), galaktikai 
prireikė keturių milijardų metų, kad pasiektų minimalią brandos 
stadiją, kurioje imtų vystytis protingos būtybės. Vis dėlto jos neiš- 

dygo sutartinai. Protui teko įveikti ilgą pažangos kelią. Kultūrų 
bendrijoje netrūko gyvenančių tokiuose pasauliuose, kuriuose dėl 
vienos ar kitos priežasties evoliuciniai procesai vyko lėčiau, o 
gyvybės rūšių dominavimą įtakodavo dažnos katastrofos. 

Bet pagaliau, porą ar trejetą milijardų metų besivysčiusios 
pasaulių paviršiuose, kai kurios iš kultūrų pakilo į kosmosą ir ne- 
trukus išplito po galaktiką, nors nestigo ir namisėdų, pasitenkinu- 
sių tuo, jog kolonizavo savo saulės sistemas arba artimąją gim- 
tųjų planetų erdvę. Šiaip ar taip, plėtros tempai tiesiog stulbino, 
laivai išvystydavo nuo vienos šimtosios iki vienos dešimtosios 
šviesos greičio. Iš pirmo žvilgsnio tai priminė vėžlio žingsnius, 
bet iš tiesų kolonizavimas vyko žaibiškai. Juk galaktikai buvo 
milijardai metų, o siauriausioje vietoje jos skersmuo siekė vos 
šimtą tūkstančių šviesmečių. Niekuo nesuvaržyti kosminiai kla- 
jūnai būtų okupavę visą galaktiką per kokius nereikšmingus porą 
dešimčių milijonų metų. Jei taip ir būtų atsitikę - tai yra jei val- 
džią būtų užgrobęs tikras imperialistas, - įvykiai galėjo pakrypti 
visai kitokia linkme. 

Tačiau pirmoji rasė, jau pristabdžiusi plėtrą, susidūrė su ki- 
tų, jaunesnių, gyvybės rūšių ekspansija. Antroji civilizacija nenu- 
sileido pirmajai nei technologijomis, nei agresyvumu. Nieko nuo- 
stabaus, jog kilo galaktinis karas, netikėta kibirkščiuojanti trintis 
tarp dviejų augančių imperijų, kurios įsirėžė viena į kitą kaip du 
milžiniški smagračiai. Laikui bėgant, konflikte ėmė dalyvauti 
daugiau sustiprėjusių kultūrų. Ir galop vienaip ar kitaip į mūšius 
įsitraukė keletas tūkstančių po kosmosą klajojančių civilizacijų. 
Jos suteikė kovai įvairiausius vardus - žmonių kalboje netgi ne- 
pavyktų rasti daugumos atitikmenų, - tačiau dažniausiai skambė- 
jo Aušros karo pavadinimas. Atsižvelgiant į tarprasinio bendra- 
vimo sunkumus, tai buvo pats tiksliausias vertimas. 

Karo veiksmai įsiliepsnojo visoje galaktikoje (ir netgi kelio- 
se mažesnėse, supančiose Paukščių Taką). Aršių grumtynių au- 
komis tapo ne vien planetos, bet ištisos saulių sistemos, žvaigž- 
džių spiečiai, spiralinės atšakos. Kihurė suprato, jog karo pasek- 
mes įmanoma pamatyti netgi dabar, jei tik žinojai, kur Žiūrėti. Pa- 
vyzdžiui, į galaktikos regionus, kur susikaupė nenormaliai daug 
negyvų nykštukių, kur žvaigždės atrodė keistai išsidėsčiusios, 
kur išliko šviesmečius aprėpiančių ginklų sistemų liekanos. Tam 

tikrose srityse tvyrojo tuščia erdvė, nors ten turėjo švytėti dan- 
gaus kūnai. Netrūko ir žvaigždžių, aplink kurias - pagal visuotinai 
priimtą saulės sistemų formavimąsi nulemiančią dinamiką - pri- 
valėjo suktis planetos, tačiau pastarųjų vietą užėmė šalti uolienų 
luitai. Aušros karas tęsėsi ilgiau nei karščiausių žvaigždžių evo- 
liucija. Tačiau galaktikos masteliu jis, laimei, prilygo trumpam 
transformaciniam spazmui. 

Nuo konflikto, ko gero, nukentėjo visos kultūros, ir pergalės 
neiškovojo nė vienas iš karo dalyvių. Skaičiuojant galaktikos lai- 
ku, kovos neprailgo, tačiau per tą laiką atskiros rūšys spėjo išsi- 
vystyti ir degeneruoti, susilieti su kitomis civilizacijomis arba jas 
asimiliuoti, neatpažįstamai modifikuotis, iš organinių būtybių virs- 
ti pusiau mechaninėmis. Kai kurios net apsuko visą ratą: tapo 
mašinomis, bet vėliau, pasikeitus aplinkybėms, susigrąžino orga- 
ninę prigimtį. Kitos ryžosi pasitraukti iš karo scenos. Atsirado ir 
tokių, kurios transformavosi į duomenis ir persikėlė į slaptas 
kompiuterines matricas. Arba paprasčiausiai susinaikino. 

Bet galų gale viena civilizacija taip sustiprėjo, kad savo jėgo- 
mis pranoko likusias. Kitados jos atstovai greičiausiai įkūnijo ne- 
reikšmingus pagrindinių kautynių veikėjus, tačiau paskui, visuo- 
tinio nuosmukio periodu, sugebėjo išsikovoti valdžią. O gal tą kul- 
tūrą sudarė kovų išvargintų rūšių koalicija. Jie turbūt patys netu- 
rėjo tikslios informacijos apie savo kilmę. Naujosios rasės būty- 
bės panėšėjo - bent jau tuomet - į mašinų ir chimerų hibridus, iš- 
saugojusius vos pastebimus stuburinių gyvūnų bruožus. Jos netgi 
nesivargino sumąstyti sau vardo. 

- Visgi tie padarai vardą gavo, - tarė Fazilas, - norėjo to ar 
ne. 

Kihurė pažvelgė į savo vyrą. Jam pasakojant Aušros karo 
istoriją, moteris pamažu pradėjo orientuotis, kur papuolusi, suvo- 
kė, jog atsidūrė simuliuotoje aplinkoje. Fazilo pastabos apie 
Madmuazelę galutinai pažadino prisiminimus apie realybę ir gin- 
klinės patalpą. Dabar Kihurė žinojo, jog šioji vieta, kupina pako- 
reguotų praeities nuotrupų, tebuvo sąmonės projekcija. Priešais 
stovėjo ne Fazilas, o pakankamai tikroviška iš jos atminties gel- 
mių išgriebta kopija. 

- Kaipgi jie vadinosi? 

Vyro simuliacija atsiliepė po pauzės, spinduliuodama teatra- 
lišką orumą: 

- Slopintojais. Taip buvo pavadinti dėl rimtos priežasties. Ir 
tu ją netrukus išgirsi. 

Savo žodį jis tesėjo. Žinios užgriuvo Kihurę kaip slegiantis 
ledynas - kaip amžinasis, niekada neištirpsiantis įšalas. Ji supra- 
to dar vieną dalyką, dėl kurio, žinoma, Madmuazelė ir atgaivino 
prisiminimų simuliaciją - suprato, kodėl Silvestis privalo mirti. 

Ir jei dėl jo žūties teks paaukoti visą planetą... ką gi, tokia 
kaina nebūtų per aukšta. 


Sargybiniai atšovė kameros duris tuo momentu, kai paskuti- 
nės operacijos išsekintas Silvestis užsnūdo. 

- Pabusk, miegaliau, - paragino aukštesnis iš jųdviejų, kres- 
nas vyriškis Žilstelėjusiais nukarusiais ūsais. 

- Ko jums reikia? 

- Mes nenorėtume sugadinti staigmenos, - atšovė kitas sar- 
gybinis, ginkluotas į žebenkštį panašus individas. 

Vyrai akivaizdžiai stengėsi, kad kalinys prarastų orientaciją, 
nes vedė jį klaidžiu, perdėm vingiuotu keliu. Savo tikslą veikiai 
pasiekė. Sektorius, į kurį trijulė nusigavo, atrodė nepažįstamas; 
galbūt jie atsidūrė kažkokioje senoje, Slukos žmonių restauruoto- 
je, Mantelio dalyje arba visiškai naujuose, po okupacijos išraus- 
tuose, tuneliuose. Kurį laiką Silvestis spėliojo, ar tik jo neper- 
krausto į kitą vienutę, tačiau tokia tikimybė buvo mažai tikėtina 
- kalinio drabužius sargybiniai paliko kambaryje, juolab kad ne 
taip seniai keitė paklodes. Folkenderis minėjo, esą Silvestį arti- 
miausiu metu gali aplankyti svečiai, bet maištininkai, matyt, nu- 
sprendė pakoreguoti planus. 

Neilgai trukus paaiškėjo, kad savo ketinimų jie nepakeitė. 

Sargybiniai atvėrė duris į kambarį, gryną jo kameros kopiją 
- identiška pilka aplinka, ertmė maistui. Širdyje netgi išsikerojo 
tas pats gniuždantis jausmas, jog sienas supa neapsakomai stori 
jo neapgavo. Visai įmanoma, jog sargybiniai paprasčiausiai ve- 
džiojo jį ratais, kol pagaliau sugrąžino į senąją belangę. Priekaiš- 
tauti porelei nė kiek nesinorėjo... bent jau pavyko pramankštinti 
kojas. 

Jis atidžiau įsižiūrėjo į patalpą ir suprato patekęs visai į kitą 
vietą. Ant lovos sėdėjo Paskalė. Kai moteris pakėlė akis, Silves- 
tis pamatė, kad žmona sukrėsta nemažiau už jį patį. 

- Jums skirta valanda, - paskelbė ūsuotis ir tėkštelėjęs savo 
partneriui per nugarą uždarė duris. Silvestis jau buvo įžengęs į 
kambarį. 

Paskutinį kartą, kai teko regėti Paskalę, ji puikavosi vestuvių 
suknele; plaukai krito žemyn tviskančiomis purpurinėmis bango- 
mis; aplink nuotaką lyg armija fėjų sklandė akį traukiačios holo- 
gramos. Dabar moteris vilkėjo kombinezoną, pilką ir apdribusį 
kaip Silvesčio drabužiai. Plaukai įgavo glotnaus juodo dubens 
formą; akys buvo paraudusios, tikriausiai nuo nemigos arba 
kraujosruvų, o gal nuo vieno ir nuo kito. Ji atrodė liesesnė ir ma- 
žesnė nei anksčiau - turbūt todėl, kad kiūtojo susikūprinusi, 
parietusi basas kojas... tarytum tamsus kupstelis baltos vienutės 
fone. 

Silvestis neprisiminė, kada matė ją tokią trapią ir gražią. 
Sunku patikėti, jog priešais sėdėjo žmona. Jis pagalvojo apie per- 
versmo dieną, kai Paskalė kantriai lūkuriuodama kasinėjimų te- 
ritorijoje pateikė klausimus, kurie vėliau Silvesčio esybėje - kuo 
jis buvo, ką darė ir ką pajėgė nuveikti - atvėrė kraujuojančią 
žaizdą. Kaip keista, jog iš pažiūros tarpusavyje nesusiję įvykiai 
atvedė juodu į šitą nuošaliausią, kokį tik galima įsivaizduoti, kam- 
barį. 

- Man vis tvirtino, kad esi gyva, - prabilo jis. - Bet aš tikriau- 
siai niekada iki galo jais netikėjau. 

- O man sakė, jog tu sužeistas, - tyliai atsiliepė Paskalė tarsi 
bijodama skambesniu balsu išsklaidyti sapną. - Į smulkmenas 
nesigilino. Aš pati nedrįsau klausti, nes būgštavau išgirsti tiesą. 

- Jie mane apakino. - Silvestis palietė kietą akių paviršių pir- 
mą kartą po operacijos. Vietoj įprastos skausmo supernovos te- 
pajuto miglotą peršulį. Šis išblėso atitraukus pirštus. 

- Bet dabar tu matai. 

- Taip. Tiesą pasakius, tavo vaizdas - pirmasis, dėl kurio ver- 
tėjo susigrąžinti regėjimą. 

Moteris pakilo nuo lovos, prigludo prie vyro krūtinės, koja 
užkabino jo blauzdą, tokia lengvutė ir gležna, kad Silvestis nedrį- 

so atsakyti tuo pačiu, baimindamasis ją sutraiškyti. Vis dėlto jis 
priglaudė prie savęs Paskalę, kuri irgi atrodė sunerimusi. Juodu 
priminė šmėklas, negalinčias patikėti viena kitos realumu. Abu 
sustingo ir labai ilgai - regis, ištisas valandas - stovėjo apsikabi- 
nę. Laiko tėkmė prarado reikšmę. Ją tarsi pavyko sustabdyti 
vien valios jėga. Silvestis gėrėjosi žmonos veidu, tuo, kaip Pa- 
skalė sugebėjo įžvelgti kažką žmogiška net jo tuščiose akyse. 
Kadaise ji nedrįsdavo žiūrėti į būsimo vyro veidą, jau nekalbant 
apie dirbtinius jo regėjimo organus, tačiau tie laikai seniai praėjo. 
Tuo tarpu jam niekada nebuvo sunku spoksoti į Paskalės akis, 
nes ji nepastebėdavo tiriančio žvilgsnio. Dabar Silvestis troško, 
kad žmona suprastų, į ką jis stebeilijasi; geidė, kad Paskalė žino- 
tų, kaip ji svaigina savo vyrą. 

Netrukus jie ėmė bučiuotis, dar po kurio laiko nerangiai nu- 
virto ant lovos. Paskubomis išsivadavo iš kombinezonų, sumetė 
drabužius į krūvą, šalia lovos. Įdomu, dingtelėjo Silvesčiui, ar juos 
stebi? Tokia galimybė įmanoma, netgi tikėtina. Tačiau kam tai 
rūpi? Šiai valandai juodu su Paskale liko visiškai vieni. Kameros 
sienos išties buvo neapsakomo storio, o pats kambarys įkūnijo 
vienintelę atvirą erdvę visatoje. Jie mylėjosi ne pirmą sykį, nors 
malonių momentų, deja, pasitaikydavo nedažnai, tais retais atve- 
jais, kai atsirasdavo proga pasišalinti iš aplinkinių akiračio. Da- 
bar - nuo netikėtos minties Silvestis prunkštelėjo - juodu susituo- 
kę, todėl gudrauti lyg ir nereikėjo. Bet, kaip ir anksčiau, vėl teko 
vogčiomis tenkintis intymumo akimirkomis. Širdį pervėrė kaltės 
dilgsnis, ir ilgą laiką Silvestis nepajėgė suvokti, kodėl taip jaučia- 
si. Priglaudęs galvą prie Paskalės krūtinės jis galų gale susigau- 
dė, kas pakurstė tokius pojūčius. Užuot kalbėję apie svarbius da- 
lykus, didžiumą laiko jie paaukojo karštligiškoms glamonėms. 
Tačiau taip 1r turėjo atsitikti, nusprendė Silvestis. 

- Gaila, kad pasimatymas toks trumpas, - sumurmėjo, kai at- 
gavęs laiko pojūtį ėmė spėlioti, kiek minučių jiems liko. 

- Prisimeni paskutinį mūsų pokalbį? - atsiliepė moteris. - Tu 
man šį tą papasakojai. 

- Apie Kariną Lefevrą, taip. Privalėjau tau pasakyti, supran- 
ti? Skamba absurdiškai, bet aš maniau, kad mes mirsime. Todėl 
panūdau kam nors išlieti širdį. Atskleisti paslaptį, kurią saugojau 
tiek metų. 

Paskalė prispaudė vėsią šlaunį prie Silvesčio kojos, pirštu 
įniko braukyti linijas jo krūtinėje. 

- Kad ir kas ten įvyko, nei aš, nei kas nors kitas neturi teisės 
tavęs smerkti. 

- Aš elgiausi kaip bailys. 

- Ne. Tiesiog pasidavei instinktui. Nepamiršk, tu skridai pa- 
čioje kraupiausioje visatos vietoje. Filipas Laskajas ten nukeliavo 
be žonglierių transformacijos... ir pažiūrėk, kokio likimo sulaukė. 
Tai, kad nepraradai sveiko proto, prilygsta savotiškai narsai. Nu- 
grimzdus į pamišimo liūną, tau būtų lengviau gyventi. 

- Karina galėjo išsaugoti gyvybę. Po velnių, aš įstengčiau su- 
sitaikyti su tuo, jog neištiesiau pagalbos rankos, jei vėliau būčiau 
turėjęs drąsos prisipažinti, ką iškrėčiau. Tam tikra prasme ištai- 
sęs klaidą. Dievas mato, ji nusipelnė geresnės lemties. Man ne- 
derėjo meluoti apie Kariną po to, kai ją užmušiau. 

- Ją nužudei ne tu, o Miglynas. 

- Aš netgi to nežinau. 

- Ką? 

Silvestis atsigulė ant šono, akimirką tyrinėjo žvilgsniu Paska- 
lę. Anksčiau Žmonos atvaizdą būtų sugebėjęs įamžinti akyse, kad 
jį išvystų palikuoniai, bet dabar šios funkcijos neteko. 

- Noriu pasakyti, - prabilo jis, - jog neįsivaizduoju, ar Kariną 
pražudė Miglynas, bent jau iš pradžių nesuvokiau. Galų gale 
man pavyko išgyventi, nors išblėso ne jos, o maniškė žonglierių 
transformacija. Ji turėjo truputį daugiau šansų likti gyva. Kas, jei- 
gu taip ir įvyko? Jeigu Karina nepadėjo galvos, tačiau nerado 
būdo, kaip man pranešti gerą žinią? Galbūt ji atsidūrė pusiauke- 
lėje iki Miglyno sienos prieš man atsigaivelėjant. Kai pataisiau 
šviesaeigį, nė nesusimąsčiau, kad vertėtų jos paieškoti. Buvau 
tikras, jog mano bendražygė negyva. 

- Taip galvoti turėjai rimtą priežastį, - pastebėjo Paskalė. - Ji 
tikrai neišgyveno. Dabar gali abejoti, ar teisingai elgeisi, bet 
anuomet intuityviai jautei, jog Karina žuvo, antraip ji būtų už- 
mezgusi su tavimi ryšį. 

- To niekada nesužinosiu. 

- Liaukis save graužęs. Praeities nepakeisi. 

- Klausyk, - pratarė jis ūmai prisiminęs Folkenderio žodžius, 

- ar tu šnekėjai dar su kuo nors, išskyrus sargybinius? Pavyz- 
džiui, su Sluka? 

- Sluka? 

- Moterimi, kuri mus įkalino. - Silvestis staiga susiprotėjo, jog 
čionykščiai beveik nieko jai nepasakojo. - Kadangi mūsų laiko 
atsargos senka, paaiškinsiu viską paprastai. Jei neklystu, tavo tė- 
vą užmušę žmonės priklauso Tikrojo Kelio potvinistų gretoms ar 
bent jau vienai judėjimo atšakai. Mudu esame Mantelyje. 

- Pati supratau, jog ne Kiuvjė. 

- Jie tvirtina užpuolę sostinę. - Silvestis prikando liežuvį, 
idant neišduotų visų smulkmenų - to fakto, jog žemės paviršiuje 
miestas greičiausiai tapo negyvenamas. Kol kas Žmonai nerei- 
kėjo žinoti, kad gimtasis miestas sugriautas iki pamatų. - Nesu 
tikras, kas dabar kontroliuoja Kiuvjė: tavo tėvo šalininkai ar kon- 
kuruojanti Tikrojo Kelio grupuotė. Bet sprendžiant iš Slukos žo- 
džių, užvaldęs sostinę Žirardjė nelaukė jos išskėstomis rankomis. 
Akivaizdu, ji puoselėjo pakankamai neapykantos, kad suorgani- 
zuotų tavo tėvo žmogžudystę. 

- Sakyčiau, dantį griežė labai ilgai. 

- Štai kodėl nepavadinčiau Slukos žmogumi, pasižyminčiu 
stabiliausia psichine būsena visoje planetoje. Jei atvirai, abejoju, 
ar ji planavo paimti mus į nelaisvę - dabar, kai mudu įkalino, ne- 
įsivaizduoja, ką daryti toliau. Mumis neatsikratys, kadangi esa- 
me pernelyg vertingi... bent šiuo metu... - Silvestis patylėjo. - Re- 
gis, artėja pokyčių metas. Chirurgas, kuris pagydė mano akis, 
minėjo girdėjęs gandus apie kažkokius svečius. 

- Kokius svečius? 

- Aš klausiau to paties. Bet jis daugiau nieko nesakė. 

- Nebandei spėlioti? 

- Na, Resurgame padėtį galėtų pakoreguoti nebent ultrų at- 
vykimas. 

- Vargu ar Remiliodas taip greitai grįžtų. 

Silvestis linktelėjo. 

- Jei planetos apylinkėse iš tikrųjų pasirodė laivas, guldau 
galvą, kad jis priklauso ne Remiliodui. Tačiau kas dar norėtų su 
mumis prekiauti? 

- Galbūt tie atvykėliai nė neketina užsiimti prekyba? 

* * * 


Matyt, Voljovai netrūko arogancijos, nes triumvira fiziškai 
nepajėgė susitaikyti, jog kažkas kitas atliks jos darbą. Na, ir kas, 
kad alternatyvos atrodė absurdiškos! Ji mielai - jei tik žodis 
“mielai" šiuo atžvilgiu tiko - leido Kihurei okupuoti ginklinę, idant 
artileristė pleškintų į pabūklą, kol tas išgaruos it dūmas. Netgi 
pripažino, jog kitos išeities paprasčiausiai nebuvo. Tačiau ramiai 
sėdėti sudėjusi rankas ir laukti, kuo incidentas baigsis, taip pat 
negalėjo. Jai knietėjo sugalvoti dar bent vieną būdą, kaip išgvil- 
denti problemą. 

- Svinja, - urgztelėjo ji, nes, kad ir kaip stengėsi, atsakymas 
nė už ką nenorėjo toptelėti į galvą. Kiekvieną kartą, kai triumvi- 
ra manydavo sugalvojusi, kaip pergudrauti pabūklą, kažkuri są- 
monės dalis loginėje veiksmų grandinėje akimoju aptikdavo spra- 
gą. Nūnai gebėjimas sklandžiai mąstyti, kritiškai įvertinti spren- 
dimus - kone anksčiau, negu suformuluodavo juos savo smege- 
ninėje - prilygo prakeiksmui. Voljovą apniko erzinantis pojūtis, 
kad ji visomis išgalėmis mėgina sabotuoti menkiausius sėkmę ža- 
dančius šansus. 

Be to, nereikėjo užmiršti ir proto užtemimo. Šiuodu žodžiai 
puikiai atspindėjo suvokimo stokos ir pasibjaurėjimo mišinį, kurį 
triumvira jausdavo svarstydama, kas vyksta Kihurės galvoje. 
Artileristei panirus į abstrakčią mentalinę ginklinės erdvę, “proto 
užtemimo“ sąvoka apėmė ginklų sistemas ir tam tikra prasme jų 
kūrėją, pačią Voljovą. Neatplėšdama akių nuo smegenų veiklos 
rodmenų, žvilgančių apyrankės ekranėlyje, ji atidžiai stebėjo pa- 
dėtį. Nekilo jokių abejonių, jog Kihurės kaukolėje įsisiautėjo aud- 
ra, kurios Žaibai skverbėsi į ginklinės erdvę. 

Nuojauta kuždėjo, kad viskas tarpusavyje susiję, pradedant 
Nagornio pamišimu, Saulės Vagies esybe ir baigiant automatiš- 
kai įsijungusiu pabūklu. Kihurės galvoje šėlstantis uraganas - 
proto užtemimas - kuo puikiausiai derėjo prie bendro vaizdo. Ta- 
čiau žinojimas, jog sprendimas - ar bent jau atsakymas, vienijan- 
tis atskiras mozaikos dalis - egzistavo, nė trupučio nepadėjo. 

Labiausiai erzino faktas, jog netgi tokiais momentais dalis jos 
sąmonės nagrinėjo būtent šias problemas, nors dabar visas min- 
tis reikėjo nukreipti į tai, kaip sutvarkyti svarbesnius reikalus. 

Voljovai dingojosi, tarytum jos smegenys atstojo klasę, pilną ne 
pagal metus subrendusių mokinių: protingų ir gebančių pade- 
monstruoti stulbinantį įžvalgumą, jei tiktai jie suvienydavo jėgas. 
Deja, kai kurie mokiniai spoksojo pro langą nepaisydami ragini- 
mų sutelkti dėmesį, pasinėrę į svajas, gerokai įdomesnes negu 
nuobodi jos paruošta mokymo programa. 

Į sąmonės paviršių nelauktai išniro mintis: atsiminimas, susi- 
jęs su ugniasienėmis, kurias Voljova instaliavo į šviesaeigį prieš 
keturis dešimtmečius skaičiuojant laivo laiku ir ketino jomis pa- 
sinaudoti kaip kraštutinėmis priemonėmis, skirtomis apsaugoti 
“Begalybės nostalgiją" nuo pražūtingų virusų antpuolio. Tiesą 
sakant, ji nesitikėjo, jog ugniasienių kada nors prireiks, tik jau ne 
tokiomis aplinkybėmis. 

Vis dėlto triumvira jas prisiminė. 

- Voljova, - mažne sušvokštė ji į apyrankę 1š sąmonės gelmių 
iškrapštydama reikalingas komandas. - Priešvirusinių protokolų 
paieška, lambda plius pavojaus laipsnis, maksimali kovinė ir pa- 
sipriešinimo parengtis, įjungti autonomines apsaugos sistemas, 
devynis numatytuosius Armagedono lygius, apeiti saugumo ko- 
dą “raudona-vienas-alfa", patvirtinti visas triumvirato privilegi- 
jas, anuliuoti triumviratui nepriklausančių asmenų privilegijas. - 
Ji nutilo, giliai įkvėpė vildamasi, jog užkeikimų grandinė atvėrė 
pakankamai durų, vedančių į laivo kontrolės matricą. - O dabar, 
- pratęsė, - surasti ir įjungti vykdomąją Paralyžiaus programą. - 
Panosėje sumurmėjo: - Ir paskubėk, velniai rautų! 

Voljova pati sukūrė Paralyžių, izoliuojantį instaliuotas ugnia- 
sienes. Parašė kodą taip seniai, kad beveik neprisiminė, kaip 
programa funkcionavo ir kaip ji įtakos erdvėlaivį. Nežinia, ar ri- 
zika pasiteisins - triumvira siekė sudaryti kiek galima daugiau ne- 
patogumų pabūklui, tačiau būgštavo, jog šie jai kliudys sustabdyti 
ginklą. 

- Svinja, svinja, svinja... 

Apyrankės ekrane slinko pranešimai apie klaidas, pasak ku- 
rių, Paralyžiaus bandymai aptikti ir atjungti įvairias sistemas nu- 
ėjo perniek. Programa neįstengė jų užblokuoti. Bent jau daugu- 
mos pagrindinių. Normaliai funkcionuodamas Paralyžius turėjo 
paveikti “Begalybę" lygai taip pat kaip galingas smūgis į galvą - 

masiškai uždaryti nesvarbiausias sistemas, nugramzdinti laivą į 
laikiną sąstingio būseną. Rimtos žalos nepavyktų išvengti, tačiau 
apgadinti būtų tiktai paviršutiniai lygiai, kuriuos Voljova sugebėtų 
pataisyti arba užmaskuoti anksčiau, nei pabus įgulos nariai. De- 
ja, Paralyžius veikė ne taip, kaip derėjo. Laivas bemaž nenuken- 
tėjo. Jis priminė žmogų, kuriam vaistai iš dalies užšaldė epider- 
mio sluoksnį. Įvykiai klostėsi anaiptol ne pagal triumviros planą. 

Antra vertus, pagalvojo ji, programa užblokavo autonomi- 
nius, korpuso išorėje sumontuotus, vieną kosminį keltą jau su- 
sprogdinusius ginklus, tad atsirado proga pakartoti išmėgintų 
veiksmų eigą. Žinoma, dabar pabūklui kelio lengvai neužkirsi, 
nes jis sklendė atokiau nuo šviesaeigio, bet jeigu pasiseks išsiųsti 
dar vieną keltą į atvirą kosmosą... ką gi, verta pabandyti. 

Po sekundės optimizmo banga atslūgo užleisdama vietą sle- 
giančiai nuotaikai. Neaišku, ar Paralyžius turėjo taip funkcionuo- 
ti, o gal per keturiasdešimt metų laivo sistemos pernelyg susipynė 
tarpusavyje, todėl programa sunaikino tas dalis, kurių Voljova 
niekada neketino liesti... visgi ugniasienių įkalinti keltai neveikė. 
Apeiti saugumo sistemas nepadėjo net triumvirato nario persiųsti 
nurodymai. Nieko stebėtina: komandų tinkle Paralyžius atvėrė 
tokias prarajas, kurių nepajėgtų įveikti jokios programinės inter- 
vencijos. Tam, kad atgaivintų keltus, Voljova privalės fiziškai už- 
taisyti tas spragas - norint atlikti šią užduotį, teks iškapstyti prieš 
keturis dešimtmečius nubraižytas instaliacijų schemas. Paieškos 
užtruktų mažiausiai porą dienų. 

O jai beliko kelios minutės. 

Triumvira ne šiaip paniro į nevilties liūną - ji tarsi nuskriejo į 
bedugnį gravitacijos šulinį. Tačiau grimzdama į pastarojo nasrus, 
leisdama praslinkti vienai kitai brangiai minutei, Voljova prisiminė 
akivaizdų dalyką, apie kurį derėjo pagalvoti senų seniausiai. 

Ji leidosi tekina. 


Kihurė nelauktai sugrįžo į ginklinę. 

Dirstelėjus į laikrodžio rodmenis paaiškėjo, jog Fazilas neme- 
lavo teigdamas, esą realiuoju laiku tepraslinks sekundės dalis. 
Tai bent pokštas; ji neabejojo tūnojusi palapinėje beveik valandą, 

nors tie potyriai iš tikrųjų truko vos akimirką. Sunku tuo patikėti. 
Tačiau dabar atsipalaiduoti nevalia - įvykių eiga kėlė šiurpą dar 
prieš Madmuazelei aktyvuojant prisiminimus, ir kritiška padėtis 
nepasikeitė nė per nago juodymą. 

Pabūklas tikriausiai pasiruošė šauti, nes laivas nebefiksavo 
gravitacinio jo spinduliavimo panašiai kaip Žmogaus ausis, kuri 
nebegirdi švilpimo, pasiekusio ultragarso ribas. Visai įmanoma, 
kad ginklas galėjo paleisti šūvį bet kuriuo momentu. Galbūt Mad- 
muazelė jį priturėjo? Kodėl pamėklei taip maga patraukti ją savo 
pusėn? Matyt, todėl, jog norėjo išsaugoti Kihurę kaip atsarginį 
variantą, jei pabūklas apviltų. 

- Liaukis kovojusi, - ragino Madmuazelė. - Nesipriešink. Su- 
prask, Saulės Vagis - visiškai svetimos kilmės esybė! O tu jam 
padedi! 

Kihurei prireikė visų valios jėgų, kad perteiktų žodžius min- 
timis. | 

- Aš tikiu, jog mes susidūrėme su svetimu padaru. Tik man 
neduoda ramybės klausimas, kas tu tokia esi? 

- Kihure, mes neturime tam laiko... 

- Atleisk, bet dabar pats metas viską išsiaiškinti. - Netgi 
bendraudama su Madmuazele ji nenustojo grumtis, nors prisimi- 
nimų parodyti vaizdai gundė pasiduoti ir leisti šmėklai galutinai 
užvaldyti pabūklą. - Tu verti mane patikėti, jog Silvestis atsiga- 
beno Saulės Vagį iš migločių. 

- Ne, tu susipažinai su faktais ir padarei vienintelę įmanomą 
išvadą. 

- Velniop faktus. - Kihurė įgavo antrąjį kvėpavimą, tačiau 
šio neužteko, kad ji sugebėtų pakreipti įvykius sau naudinga lin- 
kme. - Tau nuolat knietėjo nuteikti mane prieš Saulės Vagį. Gal- 
būt mano klausimas pasirodys keistokas, bet... iš kur galėčiau ži- 
noti, kad jis įkūnija blogį? Iš kur tu gali žinoti? Nebent pati būtum 
svetimos prigimties. 

- Trumpam tarkim, jog tai tiesa... 

Kihurės dėmesį patraukė kažkas nauja. Nors nuožmios 
grumtynės atėmė visą laiką, naujiena atrodė tokia svarbi, kad ji 
surizikavo akimirkai atsipalaiduoti ir sąmonės kertelėje įvertino 
padėtį. 

Į kovą įsitraukė dar vienas veikėjas, tačiau ne ginklinėje. 
Tai buvo ne kibernetinė esybė, o fizinis objektas, kuris iki šiol 
mūšio lauke nesireiškė. Tuo metu, kai Kihurė užfiksavo keistą 
pavidalą, šis sklendė pavojingai arti “Begalybės" - taip arti, kad 
priminė prie laivo prisiklijavusį parazitą. 

Savo apimtimis objektas prilygo nedideliam erdvėlaiviui, cen- 
trinės masės skersmuo siekė nedaugiau kaip dešimt metrų. Jis 
panėšėjo į torpedą su aštuoniomis šarnyrinėmis kojomis ir nūnai 
kėblino šviesaeigio korpusu. Kad ir kaip keista, keltą sunaikinę 
ginklai į vorą nešaudė. 

- Ilja, - pralemeno Kihurė. - Ilja, nejau tu rimtai manei... - 
po akimirksnio sustenėjo: - Tai velnias, išties rimtai... 

- Kokia kvailystė, - pareiškė Madmuazelė. 

Kambarys-voras vienu metu atplėšė nuo korpuso visas aš- 
tuonias kojas. Kadangi “Begalybės nostalgija" mažino greitį, 
kambarys, rodės, nuskriejo pirmyn. Įprastomis aplinkybėmis, pa- 
sak Vojovos, jis būtų iššovęs kobinius ir vėl prilipęs prie laivo. 
Matyt, triumvira atjungė šią funkciją, nes kambarys-voras te- 
besklendė į priekį, kol ėmė veikti jo varikliai. Nors Kihurė stebė- 
jo sceną iš įvairių kampų ir tokiais režimais, jog kai kurie žmo- 
nės, stokojantys ginklinės implantų, nė nepajėgtų jų įsisavinti, 
tam tikras sensorinio srauto aspektas buvo skirtas optiniams, iš- 
orinių kamerų perduodamiems, vaizdams. Tuo kanalu ji matė, 
kaip atgijo varikliai - torpedos formos objekte, aplink bokštelį, iš 
kurio kyšojo dabar nebenaudingos kojos, pro angas, dydžio sulig 
smeigtuko galvutėmis, pliūptelėjo violetinės ugnies čiurkšlės. 
Švytėjimas nutvieskė kojas, paryškino jas stroboskopiniais blyks- 
niais, kuriuos išgaunantis kambarys-voras sustingo erdvėje ir pa- 
mažu grįžo prie laivo. Bet užuot įsikibusi į šviesaeigio korpusą, 
Voljova padvejojo kelias sekundes ir nukreipė savo buveinę pa- 
būklo pusėn. 

- Ilja... aš nemanau, jog tau reikėtų... 

- Pasitikėk manimi, - atsiliepė triumviros balsas skambėda- 
mas taip, tarytum Kihurę nuo jo skirtų pusė visatos, o ne pora ki- 
lometrų. - Mano sumanymą netgi galėtum pavadinti planu. Jis 
bent jau suteiks galimybę pratęsti mūšį. 

- Nesu tikra, ar džiaugiuosi tai girdėdama. 

- Žinai, aš irgi netrykštu entuziazmu. - Voljova nutilo ir po 
trumputės pauzės tarė: - Beje, Kihure, kai visa tai baigsis - su 
sąlyga, jog mes išgyvensime, dėl ko, turiu pripažinti, nesu garan- 
tuota... mums derėtų truputį pasišnekėti. 

Triumvira nesiliovė kalbėjusi, nes jai, atrodo, magėjo nuslo- 
pinti savo baimę. 

- Apie ką? 

- Apie viską. Apie problemas dėl ginklinės. Tu sulauksi pro- 
gos nusimesti akmenį nuo širdies ir papasakoti man tai, ką turėjai 
iškloti anksčiau. 

- Pavyzdžiui? 

- Pirmiausia, kas tu tokia. 

Artėdamas prie pabūklo kambarys-voras sumažino greitį, 
tačiau išsaugojo standartinį 1 g pagreitį. Netgi išskėtęs kojas bu- 
vo dviem trečdaliais mažesnis už pabūklą. Dabar labiau priminė 
ne vorą, o nelaimėlį kalmarą, kuris netrukus pranyks milžiniško 
banginio nasruose. | 

- Trumpo pašnekesio neužteks, - atsakė Kihurė kažkodėl 
jausdama, jog daugiau neverta slėpti tiesos nuo Voljovos. 

- Gerai. Dabar trumpam atsiprašysiu. Ketinu išbandyti sudė- 
tingą, praktiškai neįmanomą triuką. 

- Ruošiasi nusižudyti, - patikslino Madmuazelė. 

- Tave tai džiugina, ar ne? 

- Neapsakomai, juo labiau kad tolimesnė įvykių eiga man 
nepavaldi. 

Voljova nuvairavo kambarį-vorą link atsikišusio pabūklo 
smaigo; kol kas skrido per toli, kad besirangančiomis mechani- 
nėmis kojomis pasiektų rauplėtą metalinį paviršių. Ginklas lėtai 
sukinėjosi, akivaizdžiai mėgino atsikratyti Voljova, bet jo judesius 
pančiojo inercija. Rodės, tarytum pragaro klasės pabūklas būtų 
išsigandęs mažučio voriuko. Kihurė išgirdo keturis beveik vienu 
metu nuskambėjusius pokštelėjimus. Panašūs garsai aidėtų, jei 
savo lizdą ištuštintų šautuvas. 

Keturi kobinių lynai nusidriekė nuo kambario-voro iki pabūk- 
lo smailės. Kabliai buvo sumontuoti taip, kad įsiskverbtų į taikinį 
per keliasdešimt centimetrų ir išsiskleistų. Tuomet jų niekas ne- 
pajėgtų ištraukti. Įtemptus trosus nušvietė spinduliavimas, sklin- 

dantis pro variklių angas, pats kambarys nenumaldomai artėjo 
prie pabūklo, kuris vis dar baudėsi nusipurtyti kobinių. 

- Nuostabu, - suniurzgė Kihurė. - Jau rengiausi paleisti šūvį 
į tą išperą. Ką man dabar daryti? 

- Šauk pasitaikius pirmai progai, - atsiliepė Voljova. - Jei į 
mane nesitaikysi, aš surizikuosiu - šito būsto šarvai storesni, nei 
tau atrodo. - Patylėjusi burbtelėjo: - O, gerai, pagaliau tave pri- 
čiupau, prakeikta skardine. 

Kambarys-voras apsivijo kojomis smaigą. Ginklas atsisakė 
bet kokios vilties nusikratyti Voljova, ir tikriausiai ne be priežas- 
ties: Kihurė suprato, jog narsios triumviros pastangos neduos jo- 
kių rezultatų. Menkas voriūkštis nesutrukdys masyviam pabūklui 
įgyvendinti savo tikslo. 

Vėl įsiliepsnojo kova dėl ginklų, sumontuotų šviesaeigio kor- 
puse. Retsykiais Kihurė pajusdavo, jog Madmuazelės sistemos 
trumpam nusilpdavo, tačiau tų momentų neužtekdavo, kad būtų 
įmanoma perimti ginklų kontrolę, nusitaikyti ir paleisti šūvį. Jei 
Saulės Vagis ir suteikė pagalbą, ji nieko nejautė, nors pojūčių 
stoka, ko gero, bylojo apie keistosios būtybės gebėjimą išlikti ne- 
matoma. Galbūt, jei tas padaras nepadėtų, ji bematant pralaimėtų 
mūšį, ir niekieno nevaržoma Madmuazelė paleistų nuo grandinės 
tai, kas slypėjo pabūkle. Šiuo momentu nė viena iš kovojančių 
pusių neįstengė pasiekti reikšmingos persvaros. Staiga Kihurė 
pastebėjo, kuo užsiima Voljova. Kambarys-voras, kurio varikliai 
dirbo visu pajėgumu, ėmė vilkti gremėzdišką pabūklą link laiva- 
galio, besispjaudančio melsvai baltais spinduliais. Triumvira ren- 
gėsi pačirškinti nelemtą monstrą išmetamosiose jungėjų variklių 
dujose. 

- Ilja, - prabilo Kihurė, - ar tu įsitikinusi, jog tavo sumany- 
mas išdegs? 

- Įsitikinusi? - moteris prunkštelėjo, bet jos juokas atrodė 
dirbtinis. - Gyvenime nesu dėl nieko labiau abejojusi. Bet šiuo 
metu neturiu kitos išeities. Nebent tučtuojau pradėtum pleškin- 
ti iš sumautų ginklų. 

- Na... aš bandau juos įjungti. 

- Bandyk toliau ir liaukis trukdžiusi. Jei dar nesupratai, dabar 
aš turiu apie ką pagalvoti. 

- Spėju, kad prieš akis ji išvydo visą savo gyvenimą. 

- Ir vėl tu. - Kihurė nepratęsė pokalbio suvokdama, jog 
Madmuazelė siekia atitraukti jos dėmesį, tokiu būdu įsiterpti į 
mūšio eigą ir įgauti pranašumą. 

Iki liepsnų, link kurių Voljova tempė pabūklą, beliko mažiau 
nei penki šimtai metrų. Ginklas priešinosi verždamasis iš kamba- 
rio-voro gniaužtų, tačiau savo variklių galingumu pastarajam ne- 
prilygo. Nieko nuostabaus, pagalvoįo Kihurė. Kai projektuotojai 
kūrė pagalbines sistemas, kurios padėtų judėti įtaisui, jie nė ne- 
sitikėjo, jog šiam teks eiti imtynių. 

- Kihure, - tarė triumvira, - po trisdešimties sekundžių aš 
paleisiu tą svinja. Jei mano apskaičiavimai teisingi, jam nepa- 
kaks varomosios jėgos, kad nenusklęstų į spindulio ruožą. 

- Ar tai gera naujiena? 

- Hmm, nebloga. Tiktai turėčiau tave perspėti... - Voljovos 
balsas išblėso ir vėl pasigirdo aiškiau. Priėmimo signalą per- 
smelkė trikdžiai, sukelti deginančių laivagalio spindulių, nuo ku- 
rių triumvirą skyrė organinėms būtybėms pernelyg pavojingas at- 
stumas. - Net jei pavyks sunaikinti pabūklą, man rodos, jog tam 
tikra sprogimo dalis - tarkim, elementariųjų dalelių pliūpsniai - 
gali būti nusiųsta į šviesaeigio variklius. - Ji nutilo ir tyčia užtęsė 
pauzę. - Jeigu taip atsitiks... optimalių rezultatų tikėtis neverta. 

- Ačiū, kad pakėlei man nuotaiką, - suurzgė Kihurė. 

- Po velnių, - tyliai ir ramiai keiktelėjo Voljova. - Mano pla- 
nas ne be trūkumų. Gindamasis ginklas veikiausiai pervėrė kam- 
barį-vorą kažkokiu elektromagnetiniu impulsu. O gal mano tech- 
ninei įrangai pakenkė variklių spinduliavimas. - Sprendžiant iš 
garsų, triumvira įniko maigyti antikvarinius prietaisų skyde su- 
montuotus metalinius jungiklius. - Noriu pasakyti, jog man nesi- 
seka atsiplėšti. Aš prisiklijavusi prie šitos skardinės. 

- Tuomet išjunk prakeiktą variklį. Juk tokią užduotį pajėgi 
įvykdyti? 

- Be abejo; kaip, tavo nuomone, aš sudorojau Nagornį? - 
visgi jos balse nebuvo girdėti optimizmo. - Niet... variklis man 
nepasiekiamas. Matyt, užblokavau tarpinius kelius, kai įjungiau 
Paralyžiaus programą. - Ji mažne vebleno. - Kihure, mano pa- 
dėtis tampa beviltiška... jei gali pasinaudoti ginklais... 


264 


- Jai galas, Kihure, - nuskambėjo pasipūtėliškas Madmuaze- 
lės balsas. - Jei bandysi šauti iš tokio kampo, pusė ginklų nepa- 
klus komandoms, kad nepakenktų laivui. Tau pasiseks, jei su li- 
kučiais nusvilinsi pabūklo korpusą. 

Pamėklė nemelavo. Kihurė nė nepastebėjo, kaip ištisos gru- 
pės potencialios ginkluotės persijungė į saugų režimą, kadangi ji 
reikalavo taikytis pavojingai arti svarbių šviesaeigio elementų. 
Jai beliko lengvoji artilerija, nepajėgsianti pridaryti rimtos žalos. 

Tai suprasdama Madmuazelė, regis, nutarė šiek tiek atsi- 
traukti. 

Kihurė perėmė ginkluotės kontrolę ir bematant sumojo, kaip 
pasinaudoti šaunamosios galios apribojimais. Planas pasikeitė. 
Dabar jai reikėjo chirurginio tikslumo, o ne jėgos demonstracijos. 

Skubėdama, kol Madmuazelė nesumąstė vėl susigrumti dėl 
artilerijos, Kihurė pakoregavo taikinių koordinates. Pateikė itin 
konkrečias instrukcijas. Ginklai užėmė naujas padėtis slinkdami 
taip, tarsi skendėtų tąsiame dumblyne, įbedė vamzdžius į jos nu- 
rodytus taškus. Taikiniu pasirinko ne pabūklą - visai kitas vie- 
tas... 

- Kihure, - pradėjo Madmuazelė, - aš tikrai manau, jog tau 
derėtų apsvarstyti... 

Nelaukdama, kol šmėkla užbaigs sakinį, Kihurė iššovė. 

Pliūptelėjo plazmos krešuliai, kurie, užuot perlieję ginklo kor- 
pusą, nusvilino visas aštuonias kambario-voro kojas ir keturis 
kobinių trosus. Voljovos buveinė su amputuotomis galūnėmis nė- 
rė šalin nuo deginančios išmetimo dujų strėlės. 

Tuo tarpu pabūklas nusklendė tiesiai į spindulį tarsi naktinis 
drugys, artėjantis prie kaitinamosios lempos. 

Tolimesni įvykiai tetruko kelias akimirkas, tokias nežmoniš- 
kai trumpas, jog Kihurė nespėjo jų užfiksuoti. Fizinė pabūklo iš- 
orė išnyko per milisekundę, virto metalo garais. Sunku pasaky- 
ti, kas išderino ginklo sistemas - sąlytis su spinduliu ar užprogra- 
muota prieš susinaikinimą įsijungusi komanda. 

Šiaip ar taip, jo kūrėjai nebūtų apsidžiaugę rezultatais. 

Beveik tuo pačiu metu iš pabūklo liekanų išsiveržė gravita- 
cinis raugėjimas, visatos materiją perskrodęs erdvėlaikio krioks- 
mas. Prie pat ginklo vyko kažkokie kraupūs, bet aiškiai nepla- 

nuoti dalykai. Aplink krekančią plazminės energijos masę blyks- 
telėjo iškreiptos žvaigždžių šviesos vaivorykštė. Ji įgavo sferos 
formą, kuri po milisekundės suvirpėjo nelyginant sprogti pasiruo- 
šęs muilo burbulas. Dar po dalelės milisekundės toji vaivorykštė 
ėmė kežti proporcingai didėjančiu greičiu ir netrukus pradingo iš 
akiračio. 

Įprastame žvaigždžių nusėtame kosmoso fone nebeliko nie- 
ko, netgi nuolaužų. 

Staiga užsižiebė šviesos tvyksnis, kuris, nusidažydamas ul- 
travioletiniu atspalviu, plito, kol išaugo į nieko gera nežadančią 
sferą. Plazmos banga taip sudrebino laivą, kad smūgio Kihurei 
nesutrukdė pajusti net apsauginiai krėslo žiedai. Artileristę užlie- 
jęs duomenų srautas pranešė - nors ji pati ne itin troško kapano- 
tis informacijos gelmėse, - jog sprogimas rimtai nepakenkė laivo 
korpuse sumontuotoms sistemoms, o sekundei išaugęs radiacijos 
fonas neviršijo leistinų ribų. Po akimirkos gravitometriniai skene- 
riai vėl ėmė normaliai funkcionuoti. 

Prieš išleisdamas paskutinį kvapą pabūklas kvantiniame lyg- 
menyje pervėrė erdvėlaikį - išspjovė menkutį Planko energijos 
kiekį. Menkutį, palyginti su erdvės ir laiko putoje kunkuliuojan- 
čios energijos srautais. Tie trupinėliai visgi panėšėjo į šalimais 
nugriaudėjusį atominį sprogimą. Skylė kaipmat užsitraukė ir erd- 
vėlaikiui rimtai nepakenkė. Apie įvykį bylojo tiktai magnetinių 
vienpolių perteklius, kvantinės, nedidelės masės juodosios skylės 
ir kitos anomalios/elementariosios dalelės. 

Pabūklas aiškiai suveikė ne taip, kaip turėjo. 

- Nuostabu, - neslėpdama nusivylimo pratarė Madmuazelė. 
- Tikiuosi, tu savimi didžiuojies... 

Tačiau Kihurės dėmesį patraukė ne šmėklos balsas, o tuštu- 
ma, besiveržianti link jos per ginklinės erdvę. Moteris bandė at- 
šlyti, išjungti sąsają... bet sureagavo nepakankamai greitai. 


13 
Resurgamo orbita, 2566-ieji 


- Atsiųsti krėslą, - pareikalavo Voljova įžengdama į tiltelį. 
Sėdynė nusileido prie triumviros. Sioji įsirėmė į atkaltę, pr1- 

sisegė diržus ir atsitraukusi nuo sienų pakilo prie milžiniškos pa- 
talpos viduryje švytinčios holografinės sferos. 

Prieš save Voljova regėjo Resurgamo projekciją, kuri, tiesą 
pasakius, priminė keletą šimtų kartų padidintą sudžiūvusį iš mu- 
mijos išpjautą akies obuolį. Šį kartą tikslų planetos paveikslą per- 
davė ne laivo duomenų bazė, o kameros, kurios, pritvirtintos prie 
šviesaeigio korpuso, siuntė vaizdą realiuoju laiku. 

Pavadinti Resurgamą gražiu pasauliu neapsivertė liežuvis. 
Planeta atrodė pilka kaip kaukolė, su boluojančiomis ašigalių ke- 
purėmis ir pusiaują išmarginusiais rūdžių spalvos šašais bei 
melsvomis dėmelėmis. Didžioji dalis vandenynų slypėjo po ledu; 
kur ne kur pasitaikydavo ir atvirų vandens ruožų, bet šiuos grei- 
čiausiai pašildė terminės sistemos arba atitinkamai modifikuoti 
metaboliniai procesai. Atmosferoje plaukė retos debesų sruo- 
gos, nė iš tolo negalinčios lygintis su storomis planetiniam klima- 
tui būdingomis dangomis. Jos sutirštėdavo tiktai gyvenviečių apy- 
linkėse, kur dirbo garų fabrikai, poliarinį ledą tirpdantys į vandenį, 
deguonį ir vandenilį. Šen bei ten Resurgame žaliavo augmenijos 
lopiniai, ganėtinai dideli, kad būtų regimi holografinėje projekci- 
joje. Tiesa, Voljova neįžiūrėjo požymių, liudijančių, jog šiame pa- 
saulyje vis dar gyvena žmonės, išskyrus miestelių žiburius, kurie 
sublizgėdavo kas devyniasdešimt minučių, kai tamsioji planetos 
pusė užleisdavo vietą šviesiajai. Netgi maksimaliai padidinus 
vaizdą pastebėti nausėdijas sekėsi nelengvai, nes dauguma jų 
tarsi užsikasė į žemę. Dažniausiai paviršiuje tebuvo matyti ante- 
nos, orlaiviams skirtos aikštelės arba šilinamiai. Kalbant apie sos- 
tinę... 

Štai kas kėlė Voljovai nerimą. 

- Kada galėsime užmegzti ryšį su triumviru Sadžakiu? - pa- 
klausė ji nukreipdama akis į kitus įgulos narius, kurie sėdėjo pa- 
drikai išsibarsčiusiuose krėsluose veidu vieni į kitus, nutvieksti 
pilkšvo hologramos atspindžio. 

- Po penkių minučių, - atsiliepė Hegazis. - Palūkėkime dar 
penkias minutes, ir mes sužinosime, ką įdomaus mielasis Sadža- 
kis papasakos apie naujuosius bičiulius kolonistus. Ar esi tikra, 
jog sugebės: iškentėti tiek laiko? 

- Atspėk, svinja.. 

ar bent jau pabandė išsišiepti. Užduotis pasirodė besanti sudė- 
tinga. Nieko stebėtina žinant, kiek chimerinių priedų įkalino jo 
veidą. - Keista... jei taip gerai tavęs nepažinočiau, sakyčiau, jog 
paieškomis nesidžiaugi. 

- Jeigu jis neras Silvesčio... 

Hegazis kilstelėjo šarvine pirštine aptrauktą ranką. 

- Kol kas Sadžakis nieko nepranešė. Neskubėk daryti išva- 
dų... 

- Ar esi įsitikinęs, jog Silvestį pavyks aptikti? 

- Ne, hmm... ne visai. 

- Žinai, ko aš nekenčiu? - Voljova įsmeigė į triumvirą šaltą 
žvilgsnį. - Kvailo optimizmo. 

- Pralinksmėk. Praeityje mums teko patirti rimtesnių nema- 
lonumų. 

Taip, jo tiesa, mintyse pripažino Voljova. Tik kažkodėl pro- 
blemos užgriūdavo ją, o ne kurį nors kitą. Maža to, erzinančiai 
reguliariai. Neaišku kodėl, bet kiekvienas nelaimių protrūkis bū- 
davo bjauresnis už savo pirmtaką. Pastaruoju metu triumvira net 
pradėjo nostalgiškai prisiminti Nagornio krėstas eibes. Anuomet 
tereikėjo susidoroti su pamišėliu, kuris baudėsi ją nužudyti. Ach, 
kokios smulkmenos! Įdomu, pamanė Voljova anaiptol netrykšda- 
ma entuziazmu, ar kada nors ateis diena, kai ji su ilgesiu galvos 
apie šį periodą? 

Dėl Nagornio iškilusios bėdos priminė pranašišką ženklą. Tai 
akivaizdus faktas. Anuomet triumvira būtų įvardijusi incidentą 
pavieniu atveju, nors iš tiesų jis įkūnijo pirmuosius negandų ku- 
piną ateitį žadančius simptomus, lygiai taip pat kaip širdies ūže- 
siai, kurie įspėja apie priepuolį. Voljova užmušė Nagornį, tačiau 
neišsiaiškino, dėl ko artileristas kuoktelėjo. Vėliau ji užverbavo 
Kihurę, ir šįsyk problemų banga užliejo nelyginant antra niūrios 
simfonijos dalis. Naujoji artileristė nekvaištelėjo... kol kas. Ji vei- 
kiau tapo rimtesnės, plintančios, beprotybės katalizatoriumi. Ki- 
hurės galvoje siautėjo tokios audros, su kokiomis triumvira dar 
nebuvo susidūrusi. Jau neminint atgijusio pabūklo, kuris vos ne- 
pražudė Voljovos - kuris galėjo sunaikinti ne tik “Begalybės nos- 
talgiją“", bet ir didžiumą Resurgamo gyventojų. 

- Metas atsakymams, Kihure, - paskelbė ji prieš pabundant 
likusiems įgulos nariams. 

- Kokiems atsakymams? 

- Užteks vaizduoti nekaltą vaikelį, - atkirto Voljova. - Man 
įgriso paslaptys. Užtikrinu, kad tiesą iš tavęs ištrauksiu, vienaip 
ar kitaip. Tuo metu, kai mėginome sustabdyti pabūklą, tu per 
daug prišnekėjai. Klysti, jei galvoji, kad užmiršiu tavo žodžius. 

- Kokius žodžius? 

Jos kulniavo viena iš Žiurkynu virtusių zonų. Voljova numa- 
nė, jog šiame sektoriuje, kaip bet kurioje kitoje laivo dalyje, ga- 
lėjo tūnoti Sadžakio pasiklausymo įrengimai, bet numojo į tai ran- 
ka. Taip pastūmė Kihurę, jog toji tvojosi nugara į sieną. Tokiu bū- 
du triumvira pademonstravo, kad jai netrūksta fizinės jėgos, už- 
tat stinga kantrybės. 

- Pakalbėkime atvirai. Aš užmušiau Nagornį, tavo pirmtaką, 
nes jis mane apvylė. Tiesą apie jo mirtį sėkmingai nuslėpiau nuo 
kitų. Jei suteiksi man dingstį, garantuoju, jog tavęs laukia panaši 
lemtis. 

Kihurė pasitraukė nuo sienos, išbalęs jos veidas iš dalies at- 
gavo įprastą spalvą. 

- Ką nori sužinoti? 

- Pirmiausia sakyk, kas esi. Kiek suprantu, tu privalėjai įsi- 
skverbti į mūsų laivą? 

- Dėl Dievo, argi ne tu mane užverbavai? 

- Aha, - patvirtino Voljova, kuri jau buvo viską apmąsčiusi. 
- Iš pradžių taip ir atrodė... tačiau mus apmulkino, teisingai? 
Kad ir kokia jėga tave remia, ji sugebėjo manipuliuoti mano pa- 
ieškos procedūromis. Sudarė įspūdį, tarytum pati tave pasirinkau, 
nors tai netiesa. - Triumvira neturėjo tiesioginių jos žodžius pa- 
tvirtinančių įrodymų, bet jautė, jog ši paprasta hipotezė kuo pui- 
kiausiai derėjo su faktais. - Nejau ketini visa tai paneigti? 

- Kodėl nusprendei, jog man liepė įsiskverbti į “Begalybę"? 

Voljova prisidegė cigaretę - rūkalų nusipirko iš akmenių, toje 
karuselėje, kur užverbavo, tiksliau sakant, surado Kihurę. 

- Todėl, kad per daug Žinai apie ginklinę. Ir esi kažką girdė- 
jusi apie Saulės Vagį... man tai kelia nerimą. 

- Tu užsiminei apie jį, kai atkeliavome į laivą. Gal užmiršai? 

- Neužmiršau. Tačiau tavo žinios gilesnės negu informacija, 
kurią tau pateikiau. Kartais rodos, jog dabartinė padėtis tau ge- 
rokai aiškesnė nei man. - Ji truputį patylėjo. - Ką jau kalbėti apie 
tavo smegenų veiklą, kurią fiksavau, kai gulėjai šaldiklyje. Man 
derėjo atidžiau ištirti tavo i1mplantus. Matyt, aš mažumėlę sukly- 
dau dėl jų paskirties. Na, ar pagaliau nustosi pūsti miglą man į 
akis? 

- Gerai... - atsiliepė Kihurė pasikeitusiu balsu. Turbūt su- 
prato, jog šį kartą meluodama neišsisuks. - Klausykis įdėmiai, Il- 
ja. Kiek Žinau, tu irgi turi paslapčių, kurių nenorėtum atskleisti nei 
Sadžakiui, nei kitiems. Jau anksčiau susiprotėjau, jog Nagornį 
pribaigei. Kaip matau, nesi linkusi kolegoms pasakoti ir apie pa- 
būklus, antraip nemėgintum nuslėpti, kad vienas jų pašėlo. 

Voljova linktelėjo suprasdama, jog neverta to neigti. Gali bū- 
ti, jog Kihurė net įtaria, kokie ryšiai ją sieja su kapitonu. 

- Ką nori tuo pasakyti? 

- Kad ir ką tau iškločiau, tegul šitas solsaikis lieka tarp mūsų. 
Argi aš daug prašau? 

- Kihure, ką tik minėjau, kad galėčiau tave nudėti. Dabar ne 
laikas derėtis. 

- Taip, tikriausiai galėtum, bet abejoju, ar sugebėtum išsklai- 
dyti įgulos įtarimus dėl mano mirties kaip Nagornio atveju. Kai 
netekai vieno artileristo, tau paprasčiausiai nepasisekė. Praradu- 
si antrą, pasirodytum aplaidi. 

Pro šalį pralėkusi žiurkė aptaškė jas purslais. Voljova 1rzliai 
nuspriegė nuorūką link graužiko, tačiau tas jau buvo pranykęs 
sienos ertmėje. 

- Vadinasi, neturėčiau apšviesti kitų, jog tyčia įsibrovei į mū- 
sų laivą? 

Kihurė patraukė pečiais. 

- Elkis, kaip išmanai. Bet kokia, tavo nuomone, bus Sadža- 
kio reakcija? Kam jis suvers kaltę dėl nesėkmingos rekrūtės pa- 
ieškos? 

Voljova patylėjo prieš atsakydama. 

- Tu pagalvojai apie viską, ar ne? 

- Triuvira, aš nujaučiau, jog anksčiau ar vėliau pateiksi man 
kelis klausimus. 

- Pradėkime nuo svarbiausių. Kas tu tokia ir kam dirbi? 

Kihurė atsiduso, nuolankiai susitaikiusi su likimu. 

- Didžioji dalis to, ką apie mane girdėjai, yra tiesa. Aš esu 
Ana Kihurė, kariavau Skajaus Persvaroje... tik dvidešimčia metų 
anksčiau, nei manei. Visa kita... - ji patylėjo. - Žinai, mielai išger- 
čiau kavos. 

- Mes jos neturime. Verčiau prie to įprask. 

- Na, gerai. Mane pasamdė kita įgula. Vardų nepasakysiu, 
nes tiesioginio ryšio su darbdaviais nepalaikiau. Tačiau jiems jau 
kurį laiką knieti prigriebti jūsų pabūklus. 

Voljova papurtė galvą. 

- Neįmanoma. Apie juos niekas nežino. 

- Tik tu taip galvoji. Juk tau teko anksčiau naudotis kai ku- 
riais saugyklos pabūklais. Neabejoju, kad išliko liudininkų, ir po 
truputį ėmė sklisti gandas, esą tavo laivas gabena rimtus žaisliu- 
kus. Gal niekas nebuvo susidaręs bendro vaizdo, bet atsirado 
žmonių, žinančių pakankamai daug, kad užsimanytų atsirėžti sa- 
vo dalį nuo “Begalybės" sandėlio. 

Voljova tylėjo. Kihurės žodžiai sukrėtė - tarsi kažkas būtų 
viešai paskelbęs tavo slaptus įpročius, - tačiau ji turėjo pripažinti, 
jog tokia tikimybė egzistavo. Informaciją galima nesunkiai nute- 
kinti. Šiaip ar taip, įgulos nariai pasišalindavo iš laivo - ne visa- 
da savo noru ir dažniausiai ne tie, kurie žinotų paslaptis. Visgi 
klaidų neįmanoma išvengti. O gal, kaip sakė Kihurė, kažkas ma- 
tė, kaip naudojami saugyklos pabūklai, išgyveno 1r perdavė žinias 
kitiems. 

- Tavo darbdaviai... tu nežinojai jų vardų. O laivo pavadini- 
mą? 

- Ne. Nejau manai, kad jie būtų tokie neatsargūs 1r man iš- 
siduotų? 

- Ką tu iš viso žinojai? Kaip jie tikėjosi iš mūsų pagrobti pa- 
būklus? 

- Naudodamiesi Saulės Vagimi - karinės paskirties virusu, 
kuriuo jie apkrėtė jūsų laivą, kai paskutinį kartą lankėtės Geltak- 
menio sistemoje. Tai labai sumani, prisitaikanti prie aplinkos in- 
filtracijos programa. Sukurta taip, kad prasmuktų į priešo insta- 
liacijas ir tuos asmenis, į kuriuos ji prasismelkia, išvarytų iš proto 

psichologinėmis, pasąmonę veikiančiomis, priemonėmis. - Kihu- 
rė trumpam nutilo leisdama Voljovai suvirškinti informaciją. - 
Tačiau tavo apsaugos sistemos buvo pernelyg geros. Saulės Va- 
gis susilpnėjo, ir šioji strategija nepasiteisino. Kitos geros progos 
mano darbdaviai sulaukė beveik po šimtmečio, kai jūs grįžote į 
Geltakmenį. Slaptosios agentės vaidmenį jie nusprendė pasiūlyti 
man. 

- Kokiu būdu virusas pateko į laivą? 

- Per Silvestį. Darbdaviai žinojo, kad jūs pasikvietėte Silvestį 
į šviesaeigį gydyti kapitoną. Implantavo jam programą, apie ku- 
rią “Begalybės"' svečias pats nieko nežinojo ir kuri įsiskverbė į 
jūsų sistemas, kai jis prisijungė prie medicininių agregatų. 

Voljovą apėmė nerimas, nes Kihurės istorija atrodė velniš- 
kai panaši į tiesą. Pritrenkiančių naujienų ji neišgirdo - tik tai, jog 
kiti ultranautai pasižymi nemenkesniu plėšrumu nei “Begalybės 
nostalgijos" įgula. Būtų perdėm arogantiška manyti, kad griebtis 
gudrybių pajėgia vienintelis Sadžakio triumviratas. 

- Kokia užduotis patikėta tau? 

- Nustatyti, ar Saulės Vagis labai pakenkė jūsų ginklų siste- 
mai. Jei įmanoma, užvaldyti laivą. Kelionės tikslas, Resurgamas, 
mus tenkino, nes planeta nepriklauso jokios policijos jurisdikcijai. 
Organizuoti perversmą galėčiau be liudininkų, neskaitant galbūt 
vieno kito kolonisto. - Kihurė atsiduso. - Patikėk manimi, šitas 
planas nuėjo šuniui ant uodegos. Saulės Vagies programa turi 
defektų, ji pernelyg pavojinga ir per daug gerai prisitaikanti prie 
kintančių sąlygų. Privertusi Nagornį išprotėti, patraukė į save 
dėmesį - antra vertus, jis buvo vienintelis, į kurį Saulės Vagis pa- 
jėgė įsismelkti. Bet vėliau virusas ėmė brautis prie pabūklų... 

- Įjungė ginklą, kurį vadinau Pasiutėliu. 

- Aha. Jis išgąsdino ir mane. - Kihurė suvirpėjo. - Tuo metu 
jau žinojau, koks Saulės Vagis galingas. Aš niekaip nebūčiau jo 
suvaldžiusi. 


Per kitas porą dienų Voljova pateikė artileristei dar keletą 
klausimų, lygindama įvairius jos istorijos aspektus su žinomais 
faktais. Be abejo, Saulės Vagis išties galėjo būti infiltracijos pro- 
grama... tokia subtili ir klastinga, su kokia triumvirai niekada ne- 

teko susidurti. Ar tai reiškia, jog nereikėtų kvaršinti dėl jos gal- 
vos? Ne, žinoma, ne. Svarbiausia, jog toji programa egzistavo. 
Bent tiek gerai, jog Kihurės istorija atskleidė tam tikras paslaptis 
ir išaiškino, kodėl esisekė pagydyti Nagornio. Jis pakvaišo ne 
todėl, kad buvo neigiamai įtakojamas ginklinės implantų. Artile- 
ristą išvarė iš proto tam tikslui sukurta esybė. Nenuostabu, jog 
Nagornio problemos atrodė nesuvokiamos. Erzinantis klausimas, 
kodėl pamišimas reiškėsi košmariškų sparnų eskizais ir karsto 
pavidalu, išliko, tačiau kas galėtų tvirtinti, kad Saulės Vagis ne- 
pakurstė jau egzistuojančios psichozės leisdamas Nagornio pa- 
sąmonei pačiai piešti siaubingus vaizdus? 

Be to, galvoje nuolat sukosi mintys apie paslaptinguosius ar- 
tileristės darbdavius. Pasak “Begalybės" įrašų, abiem kartais, 
kai jie lankėsi Geltakmenio sistemoje, ten pat viešėjo ir kitas lai- 
vas, pavadintas “Galatėja"'. Ar tik ne jo įgula nusamdė Kihurę? 

Kuriam laikui teks tenkintis šiuo paaiškinimu. Dėl vieno da- 
lyko nekilo jokių abejonių: Kihurė neklydo tvirtindama, esą in- 
formaciją reikėtų nuslėpti nuo triumvirato. Sadžakis iš tikrųjų ap- 
kaltintų Voljovą, neva saugumo srityje toji pademonstravo nedo- 
vanotiną aplaidumą. Jis nubaustų Kihurę... tačiau nepagailėtų ir 
triumviros. Kadangi pastaruoju metu jųdviejų santykiai įtempti, 
galima tikėtis, jog Sadžakis pabandytų ją nudėti ir užsibrėžtą tiks- 
lą, ko gero, įgyvendintų - savo jėgomis jis niekuo nenusileido 
Voljovai. Na, ir kas, kad prarastų pagrindinę ginklų ekspertę ir 
vienintelį asmenį, bent iš dalies perpratusį saugyklos pabūklų 
funkcijas. Jis teigtų, jog triumvira parodė kompetencijos stoką. 
Beje, Voljova nepajėgė užmiršti dar vienos smulkmenos. Neaiš- 
ku, kas kišo nagus prie pabūklo, bet akivaizdaus fakto nepaneig- 
si: Kihurė išgelbėjo jai gyvybę. 

Mintis kėlė pasibjaurėjimą, tačiau triumvira žinojo privalanti 
būti dėkinga slapukei. 

Šaltakraujiškai įvertinus padėtį, neliko kitos išeities, tik apsi- 
mesti, jog nieko neįvyko. Kihurei vis tiek nelemta įgyvendinti sa- 
vo misijos. Ji galėjo nė nesvajoti apie perversmą. Priežastys, pa- 
skatinusios moterį prasmukti į “Begalybės nostalgiją", nesutruk- 
dys atsigabenti Silvesčio į laivą. Dauguma atžvilgiu artileristės 
prisireiks kaip paprasčiausios įgulos narės. Dabar, atskleidusi 

tiesą Voljovai ir atsisakiusi savo tikslų, Kihurė padarys viską, 
kad deramai atliktų jai pavestą darbą. Visiškai nesvarbu, ar lo- 
jalumo terapijos suveikė: artileristė privalės spinduliuoti ištikimy- 
bę, kol pagaliau taip įsijaus į vaidmenį, kad pati nebesupras ap- 
simetinėjanti. Gal nė nenorės išsiskirti su laivu, jei pasitaikys to- 
kia proga. Galaktikoje egzistavo kur kas nemalonesnių vietų nei 
“Begalybė". Praeis mėnesiai arba metai skaičiuojant subjekty- 
viu laiku, 1r Kihurė taps tikra įgulos nare, o paslaptis apie dvivei- 
dišką praeitį išliks tiktai tarp jųdviejų. Galbūt kada nors Voljova 
iš VISO ją užmirš. 

Triumvira sugebėjo save įtikinti, jog klausimas dėl infiltrac1- 
jos išspręstas. Aišku, Saulės Vagis nesiliaus drumstęs ramybės, 
bet dabar su ja bendradarbiaus Kihurė, kuri padės nuslėpti viruso 
programą nuo Sadžakio. Šiuo metu derėjo pasirūpinti, kad 
triumviras nepastebėtų nė menkiausios užuominos apie įvykusį 
incidentą su saugyklos pabūklu. Voljova ketino sunaikinti įkal- 
čius anksčiau, nei pabus įgula, bet nemanė, jog užduotis pasiro- 
dys tokia sudėtinga. Iš pradžių reikėjo pataisyti šviesaeigį, užlo- 
pyti ginklo sprogimo pažeistas korpuso sritis. Kitaip tariant, ne 
tik paspartinti autoremonto procedūras, bet ir tiksliai atgaminti 
anksčiau egzistavusius rėžius, duobutes, kreivas siūles. Vėliau ji 
turėjo įsilaužti į autoremonto sistemos atmintį ir ištrinti visas Ži- 
nias apie atliktus darbus. Paskui teko pataisyti kambarį-vorą, 
nors Sadžakis drauge su likusiais įgulos nariais nieko apie jį ne- 
žinojo. Ką gi, atsarga gėdos nedaro, juolab kad primontuoti ko- 
jas prie amputuotų galūnių ir prijungti naujus kobinių trosus sekė- 
si be jokio vargo. Galų gale Voljova ištrynė visus įrodymus, jog 
buvo įjungusi Paralyžiaus programą - plušėjo ištisą savaitę. 

Bet kaip paaiškinti, kur prapuolė kosminis keltas? Kurį laiką 
triumvira svarstė, ar nevertėtų pagaminti naujo. Reikalingas me- 
džiagas paaukotų šviesaeigis, kuris prarastų tiktai vieną devy- 
niasdešimt tūkstantąją savo masės. Ne, tai per daug rizikinga. 
Vargu ar ji sugebės atitinkamai pasendinti keltą. Todėl Voljova 
pasirinko kitą išeitį ir tiesiog pakoregavo duomenų bazę taip, kad 
atrodytų, tarsi laive visada buvo vienu kosminiu keltu mažiau. 
Sadžakis veikiausiai pastebės pokyčius, kaip ir visa įgula, tačiau 
nieko negalės įrodyti. Galop ji sumontavo tikslią pabūklo kopiją, 
elementarų, bet grėsmingos išvaizdos maketą, kuris turėjo kėp- 

soti vietoje originalo tam atvejui, jei Sadžakis atsitiktinai užklystų 
į saugyklą. Naikindama pėdsakus triumvira sugaišo šešias die- 
nas. Septintąją nutarė pailsėti, idant atsigautų po sunkių darbų ir 
nesukeltų savo bendražygiams įtarimų. Aštuntąją dieną prabu- 
dęs Sadžakis pasiteiravo, ką Voljova veikė visus tuos metus, kol 
jis drunijo šaldiklyje. 

- O, nieko įdomaus, - atsakė moteris. 

Sadžakio reakcijos kaip visada paskutiniu metu nepavyko 
perprasti. Net jeigu šįsyk ji įstengs išsisukti, pamanė Voljova, 
daugiau nevalia taip rizikuoti. Vis dėlto jau dabar įvykiai klostėsi 
ne pagal numatytą planą, nors ryšio su kolonistais įgula kol kas 
neužmezgė. Triumvira mintyse nuolat sugrįždavo prie neutrino 
žymių, rastų šalia vietinės sistemos pulsaro. Vos pastebimas už- 
fiksuotas medžiagos šaltinis niekur nedingo. Ištyrus duomenis 
paaiškėjo, kad jis skrieja ne tik aplink neutroninę nykštukę, bet ir 
uolėto žvaigždės palydovo orbitoje. Prieš dešimtmečius, žvalgant 
sistemą, neutrinas nebuvo aptiktas, vadinasi, jis kažkaip susijęs 
su Resurgamo kolonija. Bet tenykščiai nepajėgė pakilti net į ar- 
timąjį kosmosą, ką jau kalbėti apie zondų siuntimą į sistemos pa- 
ribį. Pranyko ir kolonistus atskraidinęs erdvėlaivis. Voljova tikė- 
josi pamatyti “Loreaną" Resurgamo orbitoje, tačiau šviesaeigis 
dingo be pėdsakų. Nekreipdama dėmesio į įrodymus triumvira 
sau tvirtino, esą nuvertinti kolonistų negalima, nes jie pajėgūs iš- 
krėsti kokią nors netikėtą šunybę. Štai dar viena nemaloni smul- 
kmena, papildžiusi slegiančią rūpesčių naštą. 

- Ilja? - prabilo Hegazis. - Mes beveik pasiruošę. Sostinė 
tuojau išnirs iš naktinės planetos pusės. 

Ji linktelėjo. Laivo korpusą nusėjusios kameros pritrauks 
tam tikros teritorijos, plytinčios už keliolikos kilometrų nuo mies- 
to, vaizdą ir pakryps į tą vietą, dėl kurios jie sutarė prieš Sadžakio 
kelionę. Jei kojos nepakiš jokios nelaimės, jis turėtų laukti toje 
vietoje, stovėti ant stalkalnio ir žvelgti saulėtekio pusėn. Sadžakis 
būtinai privalėjo atvykti laiku. Na, bet jis visada pasižymėjo 
punktualumu, pamanė Voljova. 

- Kameros jį užfiksavo, - pranešė Hegazis. - Jungiu vaizdo 
stabilizatorius... 

- Parodyk mums. 

Gaublyje, netoli sostinės, atsivėrė langelis, kuriame iš pradžių 
tebuvo matyti blausus pavidalas, regis, priklausantis ant uolos at- 
sistojusiam žmogui. Neilgai trukus vaizdas paryškėjo, ir jie aiš- 
kiai išvydo Sadžakio figūrą. Vietoj masyvių šarvų, su kuriais Vol- 
jova paskutinį kartą matė triumvirą, jis vilkėjo pelenų spalvos ap- 
siaustą; ilgus skvernus aplink aulinius plaikstė švelnus virš stal- 
kalnio dvelkiantis vėjelis; ausys pradingo po pakelta apykakle, ta- 
čiau veido niekas nedengė. 

Prieš nusileisdamas į Resurgamą Sadžakis mažumėlę modi- 
fikavo savo bruožus, pakeitė juos taip, kad išoriškai panėšėtų į 
kolonistus, atkeliavusius iš Geltakmenio, turinčius franko-kinų 
genų. Triumviras, vidurdienį pėdinantis sostinės gatvėmis, nebūtų 
pakurstęs jokių įtarimų. Jis niekuo neišsidavė esąs pašalietis, net- 
gi tartimi. Lingvistinė programa išanalizavo maždaug tuziną ak- 
menių tarmių, kuriomis šnekėjo ekspedicijos nariai, ir pritaikius! 
sudėtingus leksikostatistinius modelius nustatė, į kokį naują Re- 
surgamą aprėpiantį dialektą išsivystė tie kalbos variantai. Jei Sa- 
džakis mėgintų bendrauti su kolonistais, jo išvaizda, sukurpta le- 
genda ir šnekėjimo maniera įtikintų vietinius, kad į juos kreipėsi 
žmogus, atsibeldęs į sostinę iš atokios planetos gyvenvietės. 

Bent jis taip vylėsi. 

Sadžakis nesigabeno į Resurgamą jokių pažangių technolo- 
gijų, išskyrus poodinius implantus. Įprasta ryšių sistema, jungianti 
planetos paviršių su orbita, pernelyg kristų į akis. Be to, dėl vie- 
nos ar kitos priežasties pakliuvus į nelaisvę, būtų sunkoka paaiš- 
kinti, iš kur jis gavo tokią įrangą. Bet dabar triumviras kalbėjo - 
vis kartojo tą pačią frazę. Tuo tarpu infraraudonieji šviesaeigio 
sensoriai ištyrė kraujotaką jo burnos srityje, įvertino raumenų ir 
žandikaulių judesius, kuriuos sugretinęs su archyvuose įrašytais 
įgulos narių pokalbiais, laivas pajėgė atgaminti garsus ir grama- 
tinius, sintaksinius, semantinius Sadžakio tariamų žodžių mode- 
lius. Procesas atrodė sudėtingas - toks ir buvo, - tačiau Voljova 
nepastebėjo nė menkiausio laiko intervalo tarp lūpų krustelėjimų 
ir skambios, keistai aiškios balso simuliacijos. 

- Tikiuosi, jūs mane girdite, - šnekėjo jis. - Oficialiai skelbiu, 
jog nuo Resurgamo paviršiaus pirmą kartą užmezgu ryšį su “Be- 
galybės nostalgija". Atleiskite, jei retsykiais nukrypsiu nuo pa- 

grindinės temos arba pavartosiu ne itin elegantiškus posakius. Iš 
anksto ataskaitos nesirašiau. Mano saugumui būtų grėsęs rimtas 
pavojus, jei, bandant ištrūkti iš sostinės, kas nors būtų aptikęs 
šias pastabas. Resurgame padėtis visiškai kitokia, nei galvojome. 

Gryna tiesa, dingtelėjo Voljovai. Kolonistai - ar kažkokia jų 
grupuotė - neabejotinai žinojo, jog prie Resurgamo artėjo erdvė- 
laivis, nes vogčiomis jį užfiksavo radaro spinduliu. Tačiau susi- 
siekti su “Begalybe"' nebandė, o laivo įgula irgi neieškojo kontak- 
tų su planetos gyventojais. Tai kėlė nerimą, kaip ir neutrino šal- 
tinis - bylojo apie čionykščių paranoją ir slaptus ketinimus. Vis 
dėlto šiuo momentu Voljovai labiau rūpėjo Sadžakio pranešimas, 
todėl ji išvijo slegiančias mintis iš galvos ir sutelkė dėmesį į pro- 
jekciją. 

- Aš turiu daug naujienų apie koloniją, - kalbėjo jis, - 1r mažai 
laiko. Tad pradėsiu nuo žinios, kurią labiausiai trokštate išgirsti. 
Mes aptikome Silvestį. Dabar tereikia jį perkelti į laivą. 


Sėdėdama už pailgo juodo stalo priešais Silvestį, Sluka nurijo 
kavos gurkšnį. Jos veidą ugniniais kontūrais nudažė neseniai pa- 
tekėjusios saulės spinduliai, kurie skverbėsi į kambarį pro pusiau 
praskirtas žaliuzes. 

- Man reikalinga tavo nuomonė. 

- Apie svečius? 

- Koks įžvalgumas. - Moteris stumtelėjo link jo kavos puodelį 
ir rankos mostu paragino prisėsti. Silvestis taip susmuko krėsle, 
kad buvo priverstas žvelgti į Sluką iš apačios. - Patenkink mano 
smalsumą, daktare Silvesti. Sakyk, ką apie juos girdėjai. 

- Visiškai nieko. 

- Tuomet ilgai tavęs negaišinsiu. 

Pasistengęs išnirti iš nuovargio miglos jis išspaudė šypseną. 
Jau antrą kartą per dieną Silvestį prižadino sargybiniai, mieguistą 
ir praradusi orientaciją ištempė iš kameros. Šnerves tebekuteno 
malonus Paskalės kvapas, ir jis nejučia pradėjo spėlioti, ar žmo- 
na miega savo belangėje, kitoje Mantelio pusėje. Vienatvės po- 
jūtis neišblėso, tačiau jį prislopino džiuginančios naujienos, kad 
Paskalė gyva ir nesužeista. Vietiniai be paliovos tvirtino, esą jai 
nieko nenutiko, bet kurių galų Slukos žmonės turėjo sakyti tiesą? 

Kokia nauda iš jo žmonos Tikrojo Kelio sekėjams? Dar menkes- 
nė negu iš paties Silvesčio - kuo toliau, tuo labiau aiškėjo, jog 
Sluka ėmė svarstyti, ar išvis apsimoka palikti jį gyvą. 

Nūnai pokyčiai badyte.badė akis. Jam leido susitikti su Pa- 
skale - nuojauta kuždėjo, kad pasimatymų bus daugiau. Negi Slu- 
ka nutarė parodyti elementarų žmogiškumą? Gal taip elgėsi, nes 
manė, jog netolimoje ateityje vienas jų pravers? Galbūt dabar už 
paslaugas reikalaus atsidėkoti? 

Silvestis siurbtelėjo kavos, kuri akimoju išblaškė nuovargį. 

- Girdėjau tik tiek, jog mus ketina aplankyti svečiai. Išvadas 
padariau pats. 

- Tu, žinoma, jomis pasidalinsi su manimi. 

- Siūlyčiau pirmiausia aptarti Paskalę. 

Pakėlusi puodelį prie akių ji kurį laiką stebeilijosi į Silvestį, 
kol pagaliau linktelėjo, mechaniškai nelyginant prisukama lėlytė. 

- Suteiksi mums žinių mainais... į ką? Pageidausi ne tokių 
griežtų įkalinimo sąlygų? 

- Mano noras suprantamas. 

- Viskas priklausys nuo to, kokias hipotezes išklosi. 

- Hipotezes? 

- Apie mūsų svečių kilmę. - Sluka pažvelgė į kylančią sau- 
lę ir primerkė akis, kurias spigino raudonas it rubinas švytėji- 
mas. - Nežinau kodėl, bet tavo nuomonę aš vertinu. 

- Visų pirma sakyk, ką tu žinai. 

- Prie to dar prisikasime. - Moteris vyptelėjo. - Turiu pripa- 
žinti, jog įstūmiau tave į nepatogią padėtį. 

- Kokia prasme? 

- Kas tie žmonės, jeigu jie nepriklauso Remiliodo įgulai? 

Sprendžiant iš pastabos, jo pokalbį su Paskale ir viską, kas 
tarp jųdviejų įvyko, įrašė stebėjimo kameros. Tai supratęs Silves- 
tis nustebo mažiau, nei tikėjosi. Ko gero, nuo pat pradžių įtarė 
vimų. 

- Šaunuolė, Sluka. Tu įsakei Folkenderiui užsiminti apie sve- 
čius, tiesa? Puikiai sumanyta. 

- Folkenderis tik atliko paskirtą darbą. Su kuo mes susidūrė- 

me? Remiliodas jau prekiavo su Resurgamu. Kodėl gi jis nega- 
lėtų sugrįžti? 

- Nes praėjo per mažai laiko. Per tiek metų Remiliodas vos 
bus spėjęs pasiekti kitą sistemą, ką jau kalbėti apie pačią preky- 
bą. - Silvestis išsivadavo 1š krėslo glėbio ir žengė arčiau lango. 
Pro geležines žaliuzes įžiūrėjo šiaurinius stalkalnių paviršius, 
spinduliuojančius šaltą oranžinį švytėjimą, tarytum knygų šūsnis, 
kurias tuojau praris liepsnos. Pamatė, jog dangus nusidažęs 
melsvai; purpurinio atspalvio nebeliko. Gal todėl, kad iš vėjo gū- 
sių pašalintas megatonas dulkių pakeitė vandens garai? O gal 
viskuo kaltas pakoreguotas spalvų jutimas? 

Bakstelėjęs pirštu į stiklą jis tarė: 

- Remiliodas nė už ką taip greitai negrįžtų. Jis - apsukriau- 
sias prekeivis, su kokiu man teko susidurti. Neskaitant kelių iš- 
imčių. 

- Kas gi mus aplankė? 

- Tos išimtys, dėl kurių man, atvirai kalbant, neramu. 

Sluka pakvietė adjutantą, kad šis išneštų kavos puodelius. 
Kai stalas liko tuščias, ji vėl pasiūlė Silvesčiui atsisėsti. Tuomet 
įteikė ant popieriaus lapo atspausdintą dokumentą. 

- Tau pateiktos naujienos, kurios mus pasiekė prieš tris sa- 
vaites. Informaciją atsiuntė iš Rytų Nekhebeto blyksnių stoties. 

Silvestis sulinksėjo. Jis žinojo, kas yra blyksnių stotys. Pats 
liepės jas įrengti - nedideles observatorijas, išsibarsčiusias po vi- 
są Resurgamą, stebinčias, ar žvaigždė neišskirs anomalaus spin- 
duliavimo. 

Mėginimai perskaityti dokumentą priminė pastangas iššif- 
ruoti amarantinų raštą: viena raidė pamažu jungėsi prie kitos, kol 
smegeninei galiausiai pavykdavo suprasti žodžio reikšmę. Kalas 
žinojo, jog skaitymas glaudžiai susijęs su mechaniniais procesais 
- eilute slenkančių akių fiziologija. Kad patenkintų Silvesčio po- 
reikius, tėvas jam instaliavo atitinkamas standartines programas. 
Deja, Folkenderis nebuvo apdovanotas tokiu chirurgo talentu, 
kad sugebėtų iki galo užbaigti visas rekonstrukcijos procedūras. 

Štai kas Silvesčiui paaiškėjo. 

Blyksnių stotis iš Rytų Nekhebeto užfiksavo energijos impul- 
są, patį ryškiausią per visą kolonijos istoriją. Žvaigždės tyrėjai 

trumpam persigando, jog Povo Delta ketina išspjauti nenusako- 
mą masės kiekį, tai yra pakartoti amarantinus sunaikinusį, Įvykio 
vardu pavadintą, sprogimą. Neilgai trukus mokslininkai susigau- 
dė, jog energijos pliūpsnis atsklido iš sistemos pakraščio, kurį 
nuo žvaigždės skyrė keletas šviesvalandžių. 

Spektrinė gama spindulių analizė paliudijo, jog Doplerio reiš- 
kinio neišvengta: spindulių bangos tempai siekė du procentus 
šviesos greičio, o tai reiškė, jog tvyksnį iššovė sparčiai lėtėjantis 
erdvėlaivis. 

- Kažkas atsitiko, - tarstelėjo Silvestis abejingai virškinda- 
mas naujienas apie laivo sprogimą. - Turbūt sugedo variklis. 

- Ir mes taip galvojome. - Sluka nagu pabaksnojo į popierių. 
- Po kelių dienų sužinojome, jog nieko panašaus neįvyko. Objek- 
tą, tiksliau, vos pastebimus jo pėdsakus aptikome savo vietoje. 

- Per sprogimą laivas nenukentėjo? 

- Ne, kad ir kas tai būtų. Nes vėliau pastebėjome, jog varik- 
lių liepsnose spektrinės bangos sutrumpėjusios. Erdvėlaivis toliau 
mažino greitį, lyg nieko nebūtų nutikę. 

- Tu, žinoma, turi teoriją. 

- Šiokią tokią. Mūsų manymu, sprogimą sukėlė ginklas. 
Koks? Neįsivaizduojame. Tačiau tiek energijos negalėtų išskirti 
niekas kitas. 

- Ginklas? - Silvestis stengėsi kalbėti ramiu balsu rodyda- 
mas natūralų smalsumą, tačiau neišduodamas tikrųjų savo emo- 
cijų - iki kaulų smegenų įsismelkiančio gryno siaubo. 

- Keista, ar ne? 

Jis pasviro į priekį apimtas jausmo, tarsi odą būtų nupurčiusi 
drėgna žvarba. 

- Tie svečiai... jie tikriausiai susipažinę su dabartine padėtimi 
Resurgame. 

- Su politinėmis aplinkybėmis? Vargu. 

- Tačiau jie turėjo užmegzti ryšį su Kiuvjė. 

- Štai kas labiausiai stebina. Jie nerodo jokio noro su mumis 
kalbėtis. Nė necypteli. 

- Kas dar apie tai žino? - sukuždėjo Silvestis bemaž negirdi- 
mu balsu, tarytum trachėjoje būtų kažkas užstrigę. 

- Maždaug dvidešimt žmonių visoje kolonijoje. Žmonės, ga- 

lintys patekti į observatoriją, koks tuzinas mūsiškių, keli iš Resur- 
gamo miesto... Kiuvjė. 

- Laivas priklauso ne Remiliodui. 

- Vadinasi, tu numanai, kas prie mūsų artėja? 

Silvestis nejučia ėmė spėlioti ar, užuot nusijuokęs, jis nepra- 
trūko isteriškai kvatoti. 

- Jeigu esu teisus, Sluka - o aš nedažnai klystu, - nemalonu- 
mai aplankė ne mane vieną. Mes visi sulaukėme prastų žinių. 

- Tęsk. 

- Tai 1lga istorija. 

Sluka patraukė pečiais. 

- Ar mes kur nors skubame? 

- Tik ne dabar. 

- Ką nori tuo pasakyti? 

- Aš turiu tam tikrų įtarimų. 

- Man atsibodo tavo žaidimai, Silvesti. 

Jis linktelėjo suvokdamas, jog neverta išsisukinėti. Savo bai- 
mes jau atskleidė Paskalei; bendraujant su Sluka, tereiks užpil- 
dyti spragas: smulkmenas, kurių slapta besiklausantys pokalbio 
neįstengė perprasti. Jei priešinsis, Tikrojo Kelio atstovė ras bū- 
dą, kaip išgauti informaciją. Arba iš jo, arba - apie ką baugu net 
pagalvoti - iš Paskalės. 

- Atvykėliai susiję su tolimais praeities įvykiais, - pratarė Sil- 
vestis. - Kalbu apie tuos laikus, kai iš Laskajo Miglyno buvau ką 
tiktai grįžęs į Geltakmenį. Pameni, kaip paskui pradingau? 

- Tu visuomet neigei, jog tuo metu kažkas įvyko. 

- Mane pagrobė ultros, - atsakė Silvestis ir nelaukdamas jos 
reakcijos pratęsė: - Perkėlė į savo šviesaeigį, kuris skriejo Gel- 
takmenio orbitoje. Vienas jų buvo sužeistas, ir įgulos nariai užsi- 
manė, kad jį, hmm... “pataisyčiau". 

- Pataisytum? 

- Kapitonas išsiskyrė chimerinių savybių pertekliumi. 

Sluka virptelėjo. Kaip ir daugumai kolonistų, kraštutinumus 
propaguojančius individus iš ultranautų visuomenės jai teko regė- 
ti nebent šiurpiose holodramose. 

- Tie ultros neįprasti, - pridūrė Silvestis su malonumu kurs- 
tydamas Slukos fobiją. - Jie per ilgai blaškėsi kosmose - ir per 

toli nuo to, ką mes laikome normalia žmonių aplinka. Mane pa- 
grobę tipai priminė atskalūnus netgi pagal ultrų standartus. Tai 
paranojiški militaristai... 

- Taip, tačiau... 

- Puikiai įsivaizduoju, ką galvoji - jie priklauso groteskiškai 
žmonių giminės atšakai, betgi negali būti visiški išsigimėliai. - Sil- 
vestis arogantiškai šyptelėjo ir papurtė galvą. - Iš pradžių ir aš 
taip maniau. Bet vėliau sužinojau apie juos šį tą daugiau. 

- Pavyzdžiui? 

- Tu minėjai ginklą? Na, šie ultros turi pabūklų su kaupu. Ir 
dar tokių, kurie ištaškytų planetą į skutelius. 

- Tačiau be priežasties jais nesinaudotų. 

Silvestis vėl nusišypsojo. 

- Tai paaiškės, kai jie nusigaus iki Resurgamo. 

- Na... - bemaž suvebleno Sluka, - svečiai jau pasibeldė į 
duris. Sprogimas įvyko prieš tris savaites, bet tuomet jo, hmm, 
reikšmės nesupratome. Dabar laivas skrenda Resurgamo orbi- 
toje. 

Silvesčiui prireikė kelių sekundžių, kol pasisekė atgauti savi- 
tvardą. Įdomu, dingtelėjo jam mintis, ar Sluka specialiai planavo 
tokiu būdu atskleisti tiesą? Negi ji iš tikrųjų užmiršo paminėti šią 
smulkmeną? Gal stengėsi supažindinti su faktais taip, kad jis 1š- 
liktų nuolatinio sąmyšio būsenos? 

Jei taip, Slukos sumanymas išdegė. 

- Minutėlę, - tarė Silvetis. - Ką tik sakei, jog apie atvykėlius 
žino tik siauras žmonių ratas. Nejau taip sunku pastebėti šviesa- 
eigį, skriejantį planetos orbitoje? 

- Sunkiau, nei tau atrodo. Jų laivas - tamsiausias objektas vi- 
soje sistemoje. Infraraudonuosius spindulius, be abejo, skleidžia, 
tačiau juos kažkaip suderina su atmosferinių garų dažniais, kurie 
neprasiskverbia iki paviršiaus. Jei pastaruosius dvidešimt metų 
nebūtume pumpavę tiek vandens į atmosferą... - Sluka liūdnai 
krestelėjo galvą. - Koks dabar skirtumas. Svarbiausia, jog Žmo- 
nės nesidomi, kas vyksta danguje. Ultrų laivas galėjo žaižaruo- 
ti neonu, ir vis vien niekas nebūtų jo pastebėjęs. 

- Bet kol kas jie neužmezgė ryšio su Resurgamu. 

- Dar blogiau - kiek įmanydami stengėsi atsėlinti vogčiomis. 

Jei ne prakeiktas sprogimas... - ji neužbaigė sakinio, trumpam 
įsmeigė akis į langą, galop vėl pažvelgė į Silvestį. - Jei pas mus 
nusprendė paviešėti žmonės, apie kuriuos pasakojai, turėtum nu- 
manyti, ko jiems reikia. 

- Į tavo klausimą atsakyti lengva. Jie nori manęs. 


Voljova įdėmiai klausėsi likusios Sadžakio pranešimo dalies. 

- Geltakmenis sulaukė iš Resurgamo labai nedaug žinių. Dar 
mažiau nei po pirmojo maišto. Mes Žinome, jog Silvestis jį išgyveno, 
tačiau po dešimties metų arba prieš dešimtmetį nuo dabartinės 
datos, kai įvyko perversmas, prarado vadovo pareigas. Naujasis 
režimas jį įkalino - beje, kameroje nestigo prabangos elementų - 
ir pasinaudojo belaisviu, kaip politiniu įrankiu. Tokios aplinkybės 
mums būtų itin palankios, nes galėtume nesunkiai nustatyti Sil- 
vesčio koordinates ir derėtis su žmonėmis, kurie jį perleistų be 
jokio sąžinės graužimo. Tačiau padėtis gerokai sudėtingesnė. 

Sadžakis nutilo ir visu kūnu šiek tiek pakrypo. Už jo nugaros 
atsivėrė naujas fonas. Šviesaeigiui slenkant į pietus, vaizdo kam- 
pas po truputį keitėsi, ir triumviras, puikiai tą suprasdamas, pri- 
valėjo nuolat sukiotis, kad jo veidas būtų atgręžtas į kameras. 
Pašaliniam stebėtojui, stovinčiam ant kito stalkalnio, jis atrodytų 
keistas: vieniša figūra, spoksanti į horizontą, kuždanti kažkokius 
užkeikimus, besisukanti ant kulnų, lėtai, bet preciziškai tiksliai it 
kokia laikrodžio rodyklė. Niekas nebūtų susiprotėjęs, kad jis pa- 
laiko vienpusį ryšį su orbitoje pakibusiu laivu. Veikiau manytų, 
jog regi beprotį, pasinėrusį į nesuvokiamus savo ritualus. 

- Kaip ir nustatėme iš skenerių parodymų, sostinę Kiuvjė 
nusiaubė galingi sprogimai. Įvertinę rekonstrukcijų mastą sužino- 
jome, jog tai nutiko sąlygiškai neseniai skaičiuojant kolonijos lai- 
ku. Mano tyrimai patvirtino, kad antrasis perversmas - kai buvo 
panaudoti tie ginklai - įvyko vos prieš aštuonis mėnesius. Bet vi- 
sos planetos maištininkai neužėmė. Senasis režimas vis dar kon- 
troliuoja Kiuvjė griuvėsius, nors jų vadovas, Žirardjė, žuvo per 
neramumus. Tikrojo Kelio potvinistai, atsakingi už antpuolius, 
okupavo didžiumą atokesnių gyvenviečių, tačiau jie glaudžiai ne- 
bendradarbiauja, be to, neretai įsivelia į tarpusavio pjautynes. 
Vien šią savaitę, kurią praleidau planetoje, sostinę puolė devynis 

kartus. Kai kas įtaria vidinius sabotuotojus: Tikrajam Keliui at- 
stovaujančius diversantus, kurie darbuojasi mieste. - Sadžakis 
vėl nutilo aiškiai panūdęs surikiuoti mintis, o Voljova ėmė spėlio- 
ti, ar tik jis nesijaučia iš dalies artimas minėtiems diversantams. 
Net jei ir taip, triumviro veido išraiška išliko neįskaitoma. 

- Pirmiausia, žiūoma, turėjau įsakyti savo skafandrui demon- 
tuotis. Aš atsisakiau minties juo vykti iki Kiuvjė. Negalėjau taip 
rizikuoti. Kelionė pasirodė lengvesnė, nei tikėjausi. Priemiesčiuo- 
se mane pavėžėjo iš šiaurės grįžtantys vamzdynų technikai. 
Taip ir prasmukau į sostinę. Iš pradžių jie žvelgė į mane įtariai, 
tačiau, suvilioti degtinės, leido man važiuoti savo mašina. Paaiš- 
kinau, jog alkoholį išvariau Fenikse, gyvenvietėje, iš kurios atsi- 
beldžiau. Apie Feniksą jie nieko negirdėjo, bet gėrimą mielai iš- 
maukė. 

Voljova linktelėjo. Degtinė kartu su daugybe visą krepšį už- 
pildžiusių pigių niekučių buvo pagaminta laive prieš pat Sadžakio 
išvykimą. 

- Dauguma žmonių gyvena po žeme, prieš penkiasdešimt ar 
šešiasdešimt metų iškastose katakombose. Oras beveik tinka 
kvėpavimui, bet šis procesas ne itin malonus, nes plaučiams nuo- 
lat trūksta deguonies. Gerokai nuvargau, kol užsiropščiau ant 
stalkalnio. 

Voljova nusišypsojo. Jeigu jau Sadžakis tai pripažino, vadi- 
nasi, mėginimai pasiekti kalvos viršūnę išsiurbė paskutinius jėgų 
likučius. 

- Sklinda kalbos, jog Tikrojo Kelio šalininkai turi marsietiškų 
genetinių technologijų, - tęsė jis, - padedančių lengviau alsuoti 
čionykščiu oru, bet aš negavau jokių gandus patvirtinančių įrody- 
mų. Bičiuliai technikai nuvežė mane į nakvynės namus, kuriuose 
paprastai apsistoja iš užmiesčio atkeliavę šachtininkai. Pasak 
mano legendos, būtent jų gretoms aš priklausiau. Savo aparta- 
mentų negalėčiau vadinti prabangiais, bet mano poreikius jie ten- 
kino. Rinkdamas informaciją, - pridūrė triumviras, - sužinojau 
daug prieštaringų, geriausiu atveju miglotų dalykų. 

Sadžakis jau buvo pasisukęs beveik šimto aštuoniasdešim- 
ties laipsnių kampu. Saulė švytėjo už dešiniojo peties, todėl jo 
veidą užtemdė šešėliai. Be abejo, laivo sistemos tiesiog persijun- 

gė infraraudonųjų spindulių režimu ir nė sekundei nesiliovė ske- 
navusios kraujotakos pokyčių aplink krutančias jo lūpas. 

- Liudininkai teigia, esą prieš aštuonis mėnesius Silvestis su 
žmona sugebėjo pasprukti nuo Žirardjė pribaigusių žudikų. Kal- 
binti žmonės ir slapti informacijos šaltiniai, kuriuos pasisekė ap- 
tikti, privertė mane padaryti išvadą, jog Silvestis vėl atsidūrė ne- 
laisvėje, tik šįsyk jį įkalino už miesto ribų. Turbūt viena iš Tikrojo 
Kelio grupuočių. 

Voljova įsitempė puikiai suprasdama, kur link jis krypsta. 
Nujautė, jog to nepavyks išvengti. Tiesa, dabar užuominas pa- 
kuždėjo ne jo ieškomas žmogus, o tai, ką ji žinojo apie Sadžakį. 

- Derėtis su oficialia valdžia - bergždžias reikalas, - pratęsė 
ant stalkalnio iškilusi figūra. - Abejoju, ar jos atstovai galėtų iš- 
duoti Silvestį, net jei labai norėtų. Deja, mums belieka vienintelė 
išeitis. 

Na, štai, prasideda, pamanė apniukusi Voljova. 

- Reikės viską suorganizuoti taip, kad kolonija mums įteiktų 
Silvestį ant padėkliuko, persigandusi dėl savo saugumo. - Sadža- 
- Žinoma, būtinus paruošiamuosius darbus jau pradėjau. - Jis 
kreipėsi tiesiai į triumvirą: - Voljova, tu pasirūpinsi oficialia įžan- 
ga. 

Įprastomis aplinkybėmis ji apsidžiaugtų taip tiksliai nuspėjusi 
Sadžakio ketinimus. Bet ne dabar. Moterį užvaldė vis stiprėjanti 
baimė suvokus, kad po tiek metų jis antrą kartą pareikalaus tos 
pačios paslaugos. Baisiausia, jog Voljova greičiausiai sutiks ją 
išpildyti. 


- Nagi, pirmyn, - paragino triumvira. - Jis nesikandžioja. 

- Aš esu mačiusi skafandrus, - atšovė Kihurė įžengdama į 
baltą patalpą. - Tik nemaniau, kad vėl juos išvysiu. Jau nekal- 
bant apie tai, kad į vieną jų teks įlįsti. 

Erzinančiai baltoje saugykloje, šešiais šimtais lygių žemiau 
tiltelio, prie pat antrojo sandėlio, kur vyks apmokymai, į sieną rė- 
mėsi keturi skafandrai. 

- Tik paklausykite jos, - suprunkštė viena iš kitų dviejų mo- 
terų. - Šneka taip, tarsi privalės tūnoti sumautame kokone ilgiau 

nei porą minučių. Tu nekeliausi į planetos paviršių kartu su mu- 
mis, Kihure, tad verčiau neprakaituok. 

- Ačiū už patarimą, Sudžika - turėsiu jį omenyje. 

Sudžika gūžtelėjo - matyt, paniekinančiam vypsniui nenorėjo 
eikvoti emocinio potencialo, pamanė Kihurė - ir nupėdino link jai 
paskirto skafandro drauge su bendražyge Sula Kadžarvala. Pa- 
sirengę priimti šeimininkes į savo glėbį skafandrai priminė be- 
kraujes prapjautas, išskrostas, prie vertikalaus stalo pritvirtintas 
varles. Nūnai jie buvo įgavę žmogaus formą, su aiškiai matomo- 
mis kojomis ir išskėstomis rankomis. Pastarosios atrodė panašios 
į aptakius pelekus, iš kurių galiukų, esant reikalui, galėjo išnirti 
manipuliatoriai bei pirštai. 

Kihurė nemelavo tvirtindama, jog su skafandrais susipažinu- 
si. Skajaus Persvaroje jie įkūnijo retenybes, nupirktas iš ultrų, 
kurie atklysdavo į karo nualintą planetą. Niekas iš tenykščių ne- 
mokėjo gaminti jų kopijų, todėl įsigyti egzemplioriai buvo nepa- 
prastai branginami tarytum stebuklingi, dievų dovanoti totemai. 

Skafandras ją nuskenavo, įvertinęs kūno apimtis perdarė sa- 
vo vidų, kad šis tiksliai atitiktų žmogaus kontūrus. Kihurė leidosi 
jo įsupama ir pasistengė užgniaužti procesą lydėjusį klaustrofo- 
bijos dilgsnį. Per kelias sekundes skafandras hermetizavosi ir už- 
sipildė drebučių pavidalo oru, kuris padės Kihurei išsaugoti svei- 
ką kailį per sudėtingus manevrus. Holograminė skafandro esy- 
bė pasiteiravo moters, ar toji nenorėtų pakeisti kokių nors smul- 
kmenų, tarkim, pakoreguoti ginkluotę ir suderinti autonominius 
jos veiklos režimus. Žinoma, antrajame sandėlyje teks naudotis 
pačiais lengviausiais ginklais. Mūšio scenarijai sujungs tikrus fi- 
zinius veiksmus su simuliuotu ginklų panaudojimu, vis dėlto tre- 
niruotes reikėjo vertinti visiškai rimtai, įskaitant ir beribes ska- 
fandro siūlomas galimybes, kurios pagelbėtų nudaigoti priešus, 1š- 
drįsusius prie jo priartėti. 

Be Kihurės, vienintelės, kuriai nebus lemta varžytis dėl ke- 
lialapio į Resurgamo paviršių, apmokymuose dalyvavo dar trys 
moterys. Vadovės pareigas atliko Voljova. Iš pokalbių su trium- 
vira Kihurė žinojo, kad ši gimė kosmose, tačiau pasauliuose vie- 
šėjo ne vieną sykį ir turėjo išvystytus, bemaž instinktyvius reflek- 
sus, kurie suteikė daugiau šansų išgyventi ekskursijose į plane- 

tas - iš visų pavojų ypatingą pagarbą kėlė traukos dėsnis. Tą patį 
galima pasakyti ir apie Sudžiką. Ji išvydo visatą kosminėje sto- 
tyje arba, kas labiau tikėtina, šviesaeigyje, bet aplankė pakanka- 
mai daug planetų, kad žinotų, kaip reikia jose judėti. Žvelgiant į 
liesutę moterį atrodydavo, tarsi žengusi pirmą žingsnį didžiuliame 
pasaulyje ji susilaužytų kiekvieną kaulelį, bet išglebėlės įvaizdis 
nė akimirkai neapgavo Kihurės. Sudžika priminė pastatą, supro- 
jektuotą genialaus architekto, kuris tiksliai žinojo, kokiose vietose 
būtina montuoti statramsčius bei sąnaras, idant tie atlaikytų 
spaudimą, ir jautė estetinį pasididžiavimą dėl to, kad nė per na- 
go juodymą neleido sau nukrypti nuo leistinų standartų. Kadžar- 
vala, visuomet palaikanti draugiją Sudžikai, skyrėsi nuo savo bi- 
čiulės. Ji nedemonstravo kraštutinių chimeros savybių - organi- 
nių galūnių neiškeitė į mechanines, - tačiau tokios Žmogaus iš- 
orės Kihurei neteko regėti per visą gyvenimą. Glotnus veidas, 
regis, buvo pritaikytas kažkokiai vandeninei aplinkai. Katės aky- 
se švytėjo raudoni obuoliai be jokių vyzdžių. Vietoj šnervių ir au- 
sų Žiojėjo paprastos skylutės, o burną atstojo brūkšnys, kuris vos 
krutėjo, kai moteris kalbėdavo, bet suteikdavo jos fizionomijai to- 
kią išraišką, kurioje atsispindėdavo nuolatinis dvasinis pakilimas. 
Sula Kadžarvala nevilkėjo drabužių netgi sąlygiškai vėsioje ska- 
fandrų saugykloje, bet, Kihurės požiūriu, ji neatrodė nuoga. Vei- 
kiau kaip nusirengusi, į neapsakomai lankstų, greitai džiūstantį 
polimerą panardinta moteris. Kitaip tariant, tikra ultra, neaiškios, 
nedarviniškos kilmės. Kihurė girdėjo istorijas apie biomodifikuo- 
tas žmonių rūšis, įsikūrusias po ledu tokiuose pasauliuose, kaip 
Europa, arba mišrūnus, biologiškai prisitaikiusius prie gyvenimo 
vandeniu užtvindytuose erdvėlaiviuose. Sula, rodės, įkūnijo gyvą 
išsigimusį abiejų mitų hibridą, bet visai įmanoma, kad šioms kul- 
tūroms ji nepriklausė. Galbūt chimeriška moteris transformavosi 
tenkindama savo užgaidas. Gal tos modifikacijos beprasmės, o 
gal jos turėjo užmaskuoti tikrąją Kadžarvalos tapatybę. Šiaip ar 
taip, ji išbraidžiojo ne vieną pasaulį, ir dabar šis faktas buvo 
svarbiausias. 

Sadžakis irgi lankėsi planetose, bet nūnai jis klaidžiojo Re- 
surgame. Tiesą pasakius, nežinia, kokį vaidmenį jis atliks įgulai 
bandant susiekti su Silvesčiu, jei tik šį pasiseks aptikti. Triumviro 

Hegazio Kihurė beveik nepažinojo, tačiau iš atsitiktinių užuominų 
susiprotėjo, jog per visą savo gyvenimą tas tematė laivus ir kos- 
mines stotis. Nenuostabu, jog Sadžakis ir Voljova leido Hegaziui 
užsiimti administraciniais jų profesijos aspektais. Niekas jam ne- 
siūlė - triumviras ir pats nedegė noru - keliauti į Resurgamo pa- 
viršių. 

Šiuo atžvilgiu Kihurei patirties nestigo. Priešingai nei liku- 
sieji įgulos nariai, artileristė gimė ir užaugo planetoje, negana to, 
dalyvavo antžeminėse karinėse kampanijose. Labai tikėtina - 
bent jau Kihurė negirdėjo nieko, kas paneigtų faktus, - jog kare 
ji turėjo kapstytis iš gerokai bjauresnių padėčių nei tos, kuriose 
buvo atsidūrusi įgula už erdvėlaivio ribų. Paprastai jie keliauda- 
vo apsipirkti, prekiauti arba tiesiog turistaudavo - nukakdavo į 
planetas, kur galėdavo piktdžiugauti stebėdami trumpučius, efe- 
meriškus tenykščių gyvenimus. Kihurė prisiminė ne kartą pakliu- 
vusi į tokias skerdynes, iš kurių nesitikėdavo ištrūkti gyva. Ta- 
čiau, būdama ne tik puikia kariške, bet ir laimės kūdikiu, ji visuo- 
met sugebėdavo išsigelbėti. 

Laive niekas dėl to nesiginčijo. 

- Tu, žinoma, mums praverstum, - aiškino Voljova, praėjus 
kelioms dienoms nuo incidento su pabūklu. - Neabejoju, jog su- 
gebėtum perprasti skafandro funkcijas neblogiau už mus ir rim- 
tose kautynėse nesustabarėtum iš baimės. 

- Tuomet kodėl... 

- Aš nenoriu vėl prarasti artileristo. Negaliu taip rizikuoti. - 
Jos kalbėjosi kambaryje-vore, bet Voljova vis vien prašneko ty- 
liau: - Į Resurgamą turės leistis tiktai trys žmonės, vadinasi, tavo 
paslaugų neprireiks. Neskaitant manęs, skafandrais naudotis 
moka ir Sudžika su Kadžarvala. Beje, mes jau pradėjome apmo- 
kymus. 

- Galėtum bent leisti prisijungti prie treniruočių. 

Triumvira kilstelėjo ranką aiškiai ketindama atmesti prašy- 
mą, bet akimirką pamąsčiusi persigalvojo. 

- Tebūnie. Tu dalyvausi apmokymuose kartu su mumis. Bet 
tai nieko nereiškia, supratai? 

O taip, ji suprato. Nuo tada, kai Kihurė paporino Voljovai 
pasakėlę, esą ji diversantė, jųdviejų santykiai pasikeitė. Madmu- 

azelė senų seniausiai paruošė ją atviram pokalbiui, ir instrukcijos 
puikiai suveikė. Pasitvirtino netgi gudrybė su “Galatėja", visiškai 
niekuo dėtu erdvėlaiviu. Kihurė specialiai neminėjo šviesaeigio 
pavadinimo leisdama Voljovai pačiai padaryti atitinkamas išva- 
das, suteikdama jai progą pasidžiaugti savo sumanumu. Svarbiau- 
sia, jog akivaizdus melas triumvirai pasirodė tikėtinas, kaip ir is- 
torija apie Saulės Vagį, neva Žmonių parašytą infiltracijos pro- 
gramą. Voljovos smalsumas buvo patenkintas. Nūnai jos bendra- 
vo kaip lygi su lygia; abi atskleidė viena kitai paslaptis, kurias 
siekė nuslėpti nuo įgulos, nors triumviros Žinios apie artileristę 
neturėjo nieko bendra su tiesa. | 

- Aš supratau, - atsakė Kihurė. 

- Spėju, jog nesi labai patenkinta, - vyptelėjo Voljova. - Man 
susidarė įspūdis, jog tau visada knietėjo pamatyti Silvestį. Nesi- 
jaudink, judu susitiksite laive... 

Kihurė nusišypsojo. 

- Ką gi, man teks palūkėti. 


Antrasis sandėlis visais atžvilgiais priminė pirmąjį, kur dunk- 
sojo pabūklai. 

Bet, skirtingai nuo ginklais užgrūstos patalpos, jame buvo pa- 
laikomas normalus atmosferos slėgis. Be abejo, tokią padėtį įta- 
kojo ne išlaidumas. Sandėlis atstojo didžiausią kvėpavimui tinka- 
mo oro talpyklą visame šviesaeigyje ir dalį savo atsargų perleis- 
davo vakuumu užpildytiems sektoriams, jeigu į juos privalėdavo 
patekti žmogus be skafandro. 

Paprastai 1g traukos iliuziją sukurdavo varikliai, ūžiantys pa- 
lei ilgąją laivo ir tuo pačiu cilindrinės patalpos ašį. Bet dabar, kai 
“Begalybė" pasiekė Resurgamo orbitą, variklius teko išjungti, to- 
dėl dirbtine gravitacija reikėjo pasirūpinti sukant visą patalpą. 
Kuo toliau nuo centro, tuo labiau stiprėjo traukos jėga. Vidury- 
je bemaž tvyrojo nesvarumo būklė. Objektai sklęsdavo erdvėje 
ištisas minutes, kol, veikiami pirminio postūmio, neišvengiamai 
nuplaukdavo link salės pakraščių. Dėl gūsių slėgio ir oro sūkurių 
jie skriedavo vis greičiau ir žemiau. Tačiau niekas “nekrisdavo"' 
tiesiomis linijomis, bent jau asmens, stovinčio ant besisukančios 
sienos, požiūriu. 

Moterys įžengė į cilindro formos salę pro šarvuotas duris, 
kurių vidinę pusę išgražino sprogimų žymės ir kulkų paliktos 
duobutės. Kihurė matė (skafandrui sustiprinus regėjimą, ji galėjo 
įžiūrėti bet ką), jog panašiai subjauroti visi paviršiai. Kiekvienas 
kvadratinis jų metras buvo nuniokotas, suraižytas, išskobtas, su- 
lankstytas, aptirpdytas arba išėstas rūdimis. Kitados salės danga 
tikriausiai spindėjo sidabru, bet šiuo metu akinantį blizgėjimą pa- 
keitė purpurinis atspalvis. Šviesą skleidė tuzinai aplinkui lakio- 
jančių zondų, kiekvienas iš kurių nutvieksdavo tam tikras sienų 
vietas aktinio spindulius primenančiu žvilgesiu. Jie nenustygo 
vietoje tarytum spiečius jonvabalių, todėl patalpoje šešėliai su- 
stingdavo tik vienai kitai sekundei; žvilgsnį reikėdavo be paliovos 
gręžioti į šalis, nes akis vis nuplieksdavo spiginantis švytėjimas. 

- Ar esi tikra, jog nepalūši per apmokymus? - pasiteiravo 
Sudžika, kai už nugaros hermetiškai užsidarė durys. - Jei suga- 
dinsi skafandrą, turėsi jį atpirkti. 

- Žiūrėk, kad nesugadintum savojo, - atšovė Kihurė ir persi- 
jungusi į asmeninį kanalą vėl kreipėsi į Sudžiką: - Gal klystu, bet 
manau, jog tu manęs nemėgsti. 

- Vaje, iš kur tokios mintys? 

- Tai kažkaip susiję su Nagorniu. - Kihurė prikando liežuvį 
ūmai susiprotėjusi, kad jųdviejų pokalbio gali kas nors klausytis. 
Asmeninis kanalas negarantavo visiško saugumo. Antra vertus, 
ji ketino šnekėti apie tokius dalykus, kurie kitiems, ypač Voljovai, 
akivaizdūs. - Tiksliai nežinau, kas jam nutiko, bet girdėjau, kad 
jūs buvote artimi. 

- “Artimi"' - ne tas žodis, Kihure. 

- Gerai, tebūnie meilužiai. Nenorėjau taip sakyti, kad tavęs 
neįžeisčiau. 

- Nebijok, vaikeli, neįžeisi. Tam jau per vėlu. 

- Atsispirkite, - įsiterpė Voljovos balsas, - ir leiskitės ant sie- 
nos. 

Trijulė pakluso. Šiek tiek sustiprino skafandrų galingumą ir 
šoko nuo atbrailos, styrančios cilindro galugalyje. Atsidūrusios 
sandėlyje jos sklendė apimtos nesvarumo, tačiau dabar, vis grei- 
čiau artėdamos prie sienos/grindų, pajuto sugrįžtantį svorį. Poky- 
čiai buvo menkučiai, beveik nepastebimi dėl drebutienos pavida- 

lo oro, bet pakankamai aiškūs, kad atgaivintų viršaus ir apačios 
pojūčius. 

- Aš suprantu, kodėl ant manęs pyksti. 

- Kurgi ne. 

- Nes užėmiau jo vietą. Perėmiau jo pareigas. Po to, kai... 
Nagorniui kažkas atsitiko, staiga išvydai mane. - Kihurė stengėsi 
šnekėti ramiai, tarsi Sudžikos panieka jos asmeniškai neskaudin- 
tų. - Tavimi dėta, jausčiaus panašiai. Tačiau tai nereiškia, kad 
esu tavo priešė. 

- Nepuoselėk kvailų iliuzijų. 

- Dėl ko? 

- Tu nesuvoki nė vienos dešimtosios to, kas vyksta. - Sudžika 
atsigręžė į Kihurę: palyginti su pilka apgadinta sandėlio siena, 
chimeros skafandras atrodė akinančiai baltas. Artileristė minty- 
se išvydo vaiduokliškai balzganus banginius, kurie gyvena - o gal 
gyveno anksčiau - Žemės jūrose. Atrodo, vadinosi baltaisiais 
delfinais. - Klausyk, - vėl prabilo Sudžika, - nejau laikai mane 
kvaišele, kuri tavęs nekenčia vien todėl, jog užėmei Nagornio 
vietą? Neįžeidinėk manęs, Kihure. 

- Nė neketinau. 

- Jei ir jaučiu tau neapykantą, tai dėl rimtos priežasties. To- 
dėl, kad tu priklausai jai. - Paskutinį žodį Sudžika išrėžė neslėp- 
dama priešiškumo. - Voljovai. Tu esi jos žaisliukas. Aš negaliu 
pakęsti triumviros, todėl jos nuosavybė man irgi kelia pasibjaurė- 
jimą. Ypač toji, kurią ji brangina. Žinoma, jei rasčiau būdą, kaip 
pakenkti Voljovos vasalams, nejau manai, jog to nepadaryčiau? 

- Aš ne vasalė, - atkirto Kihurė, - nei Voljovos, nei kieno 
nors kito. - Ji pyktelėjo ant savęs už tai, kad taip energingai puo- 
lė protestuoti, ir įniršo ant chimeros, kuri privertė ją gintis. - Be- 
je, koks tavo reikalas? Žinai, ką pasakysiu, Sudžika? 

- Degu noru išgirsti. 

- Man pasakojo, jog Borisas nebuvo sveikiausio proto indivi- 
das visoje galaktikoje. O Voljova, užuot pastūmėjusi jį beprotys- 
tės keliu, tiesiog norėjo išnaudoti pamišimą konstruktyviems dar- 
bams. - Kihurė pajuto, kaip skafandras numažino greitį ir švel- 
niai priglaudė kojas prie suraižytos sienos. - Jai nepavyko. Bai- 
sus daiktas. Gal judu buvote verti vienas kito. 

- Aha, galbūt. 

- Ką? 

- Negaliu tvirtinti, jog tavo žodžiai mane sužavėjo. Jei būtu- 
me vienos ir be skafandrų, parodyčiau, kaip lengvai pajėgčiau 
sulaužyti tavo kaklą. Kada nors ateityje turbūt reikėtų tuo užsi- 
imti. Vis dėlto turiu pripažinti - drąsos tau nestinga. Dauguma 
jos marionečių tampa bevalėmis, jei iš pradžių Voljova nepačirš- 
kina jų smegenų. 

- Susidarei apie mane klaidingą nuomonę? Atleisk, jei nepul- 
siu tau dėkoti. 

- Man rodos, triumvira apsirinka, jei galvoja, jog tu besąly- 
giškai jai paklūsti. - Sudžika nusijuokė. - Tai ne komplimentas, 
vaikeli - tik pastebėjimas. Spėju, kad tau gresia nemalonumai, 
jeigu ji susipras. Tiesa, kol kas aš tavęs neišbraukiau iš priešų 
sąrašo. 

Kihurė būtų atkirtusi, tačiau prasižioti nespėjo - bendruoju 
skafandro kanalu į trijulę kreipėsi Voljova, stovinti aukštai iški- 
lusioje apžvalgos aikštelėje, beveik sandėlio viduryje. 

- Apmokymai neturės jokio struktūrinio pagrindo, - pranešė 
ji. - Bent jau nieko tokio, apie ką jums reikėtų žinoti. Pagrindinė 
užduotis - išsaugoti gyvybes. Pratybos prasidės po dešimties se- 
kundžių. Jų eigoje į klausimus neatsakinėsiu. 

Kihurė ne itin jaudinosi. Skajaus Persvaroje teko dalyvauti 
gausybėje struktūros stokojančių pratybų, dar daugiau - ginklinė- 
je. Viena iš dviejų: arba scenarijaus tikslas užmaskuotas, arba 
apmokymai paprasčiausiai atspindės chaosą, kuris įsiviešpataus, 
jei nepasiseks operacija. 

Jos pradėjo nuo apšilimo. Trijulė įniko pleškinti į zondus-tai- 
kinius, išnyrančius pro slaptus sienų liukus. Numušdavo juos pa- 
kankamai lengvai, nes skafandras sureaguodavo į taikinį grei- 
čiau, nei objektą užfiksuodavo šeimininkės akys. Pastarajai te- 
reikėdavo perduoti nurodymą jį sudoroti. Pratybos po truputį 
sunkėjo. Zondai ėmė atsišaudyti, padrikai, bet vis energingiau, 
todėl pavojų kėlė netgi netaiklūs šūviai. Be to, taikiniai sumažėjo 
ir tapo mitresni, dažniau strykčiojo pro slaptus liukus. Kadangi 
priešų daugėjo, skafandrai neišvengė nuostolių. Po šeštojo ar 
septintojo antpuolio autonominės jų sistemos sugedo, o sensorių 

tinklai išsiderino, todėl skafandro šeimininkė turėjo pasikliauti sa- 
vo akimis. Visgi Kihurė tiek sykių buvo susidūrusi su panašiais 
scenarijais, kad nė akimirkai neprarado šaltakraujiškumo. Nūnai 
tereikėjo prisiminti, kokios skafandro funkcijos išliko, ir naudotis 
ginklais bei galimybe skraidyti. 

Per kautynių simuliaciją trijulė tarpusavyje nebendravo, nes 
kiekviena iš jų visa savo esybe atsidavė mūšiui. Galų gale jos 
tarsi įgavo antrąjį kvėpavimą, stabilumo būseną, į kurią įmanoma 
panirti tiktai viršijus įprastas savo jėgas. Tai priminė savotišką 
transą. Norint į jį nugrimzti, tekdavo griebtis tam tikrų triukų, pa- 
dedančių sutelkti dėmesį į vieną tikslą; pasinaudoti mechaniškai 
įsimenamomis mantromis. Į tokią būklę nepapuldavai tiesiog už- 
simanęs, veikiau mėgindavai ją pasiekti it kokią kreivašonę uo- 
los atbrailą. Kai ant šios pagaliau užsiropšdavai, judesiai įgauda- 
vo grakštumo, o iškyšulys daugiau neatrodydavo perdėm aukštas 
ir neprieinamas. Tačiau pats kopimo procesas atimdavo nemažai 
protinių pastangų. 

Būtent šioje stadijoje Kihurei pasidingojo, kad ji išvydo Mad- 
muazelę. 

Moteris netgi nepamatė šmėklos - ją tiesiog apėmė nuojau- 
ta, jog sandėlyje tūno dar kažkas, ir tos būtybės kontūrai galėjo 
priklausyti Madmuazelei. Pojūtis išblėso tetrukęs vieną sekun- 
dės dalį. 

Negi vaiduoklis išties nusprendė čia pasirodyti? 

Kihurė nešnekėjo su Madmuazele ir su ja nesimatė nuo pat 
incidento ginklinėje. Paskutiniai šmėklos žodžiai, nuskambėję po 
to, kai artileristė pagelbėjo Voljovai sunaikinti pabūklą, labiau nei 
bet kada anksčiau atspindėjo įžeistą jos savimeilę. Madmuaze- 
lė perspėjo, jog taip ilgai pratūnojusi savo krėsle ji įsileido į są- 
monę Saulės Vagį. Gryna teisybė - tuo momentu, kai Kihurė pa- 
bandė pasitraukti iš ginklinės erdvės, ji pajuto kažką atplūstant. 
Lyg ir augantį šešėlį, kurio bangai užliejus artileristę, šioji nieko 
nepajuto. Rodės, kad šešėlyje atsivėrė skylė ir moteris pro ją 
prasmuko nė trupučio nenukentėjusi, nors tuo tikėti greičiausiai 
nevertėjo. Akivaizdu, jog tiesa ne tokia maloni. Kihurė nenorėjo 
svarstyti galimybės, kad į šešėlį įsikūnijo Saulės Vagis, tačiau 
nuojauta tvirtino, esą tai - vienintelė įmanoma išvada, kurią pa- 

darius derėjo pripažinti, jog paslaptingoji būtybė įsismelkė į di- 
džiąją jos kaukolės dalį. 

Ji neapsidžiaugė sužinojusi, kad nekviestam svečiui pavyko 
prasiskverbti į sąmonę per Madmuazelės skalikus. Tačiau pa- 
mėklė sugebėjo įsprausti atvykėlį į kampą. Dabar Kihurė priva- 
lėjo susitaikyti, jog smegeninėje įsikūrė žymiai daugiau Saulės 
Vagies. Tuo tarpu Madmuazelė kažkur prapuolė - iki šio mo- 
mento, kai prieš akis kažkas šmėkštelėjo. Galbūt viskuo kalta 
pernelyg įsiaudrinusi vaizduotė? Galbūt ji pastebėjo tai, ką bet 
kuris sveiko proto žmogus palaikytų šviesos žaismu? 

Jei vis dėlto akiratyje pasivaideno nelemta šmėkla... kokią Ži- 
nią ji bandė perduoti? 

Galų gale pradinė apmokymų stadija baigėsi, ir skafandrai 
atgavo kai kurias savo funkcijas. Ne visas, bet pakankamai 
daug, kad visos trys moterys suprastų - žaidimo taisyklėms lem- 
ta pasikeisti. | 

- Ką gi, - prabilo Voljova, - mačiau ir prastesnių šaulių. 

- Tai skamba kaip komplimentas, - atsiliepė Kihurė vildama- 
si sulaukti iš savo bendražygių draugiškos reakcijos. - Bėda ta, 
jog Iljos žodžius visuomet reikia suprasti paraidžiui. 

- Bent viena iš jūsų demonstruoja proto užuomazgas, - su- 
murmėjo Voljova. - Siūlyčiau per daug neatsipalaiduoti, Kihure. 
Netrukus įsi1velsi į rimtą mūšį. 

Kitame patalpos gale atsivėrė dar vienerios durys. Dėl nuo- 
lat kintančios šviesos akys tepajėgė fiksuoti atskirus blykčiojan- 
čius kadrus. Iš ertmės išniro tirštėjanti elipsoidinių objektų masė. 
Kiekvieno jų 1lgis siekė maždaug pusmetrį, iš metalinių, skylutė- 
mis išvarpytų baltų paviršių styrojo įvairios formos atsikišimai, 
ginklų vamzdžiai ir manipuliatoriai. 

Zondai-sargybiniai. Kihurė prisiminė panašius regėjusi Ska- 
jaus Persvaroje. Dėl nuožmių įtaisų antpuolių ir bandos funkci- 
jos tenykščiai praminė juos vilkšuniais. Karinėse kampanijose 
šie instrumentai praversdavo norint demoralizuoti priešininkus, 
tačiau jie nestokojo galios, nuo kurios nebūtų apsaugojęs net 
skafandras. Vilkšuniai neprotaudavo, tiesiog puldavo. Jie naudo- 
davosi tiktai lengvąja artilerija, bet veikdavo sutartinai. Visa ban- 
da nukreipdavo ugnį į vieną individą, jei jų smegenis atstojantys 

procesoriai nuspręsdavo, jog tokia strategija žada sėkmę. Kryp- 
tingas tikslo siekimas - štai kuo jie labiausiai gąsdino. 

Pro angą plūstančių zondų sraute subolavo keli didesni ob- 
jektai, kurie stokojo sferinės vilkšunių simetrijos. Šviesos tvyks- 
niuose juos sunkiai sekėsi įžiūrėti, bet Kihurė veikiai susigaudė, 
ką reginti. Kitus skafandrus, vargu ar nusiteikusius draugiškai. 

Vilkšuniai ir tarp jų slypintys priešai nuo centinės ašies nu- 
sklendė link lūkuriuojančios trijulės. Nuo tada, kai atsidarė du- 
rys, praėjo gal dvi sekundės, tačiau atrodė, jog laiko tėkmė su- 
stojo. Per šią atkarpą Kihurė perjungė savo sąmonę į atitinkamą 
režimą, mūšio sąlygomis padedantį sparčiau reaguoti į aplinkos 
veiksnius. Didžiuma autonominių skafandro funkcijų buvo išves- 
ta iš rikiuotės, tačiau nusitaikymo programos tebeveikė. Moteris 
liepė savo ginkluotei nukreipti vamzdžius į vilkšunius, bet kol kas 
nešaudyti. Ji žinojo, jog skafandras aptars su kitais dviem part- 
neriais kovos strategiją ir pasidalins taikiniais, tačiau šeiminin- 
kėms jų ryšys išliks nepastebimas. 

Kur, po paraliais, dingo Voljova? 

Negi ji persikraustė iš vieno sandėlio galo į kitą, kad pasiro- 
dytų zondų būryje? Taip, tikriausiai - ankštoje erdvėje skafan- 
dras galėjo judėti taip žaibiškai, kad jame tūnantis žmogus pajėg- 
tų įveikti šimto metrų atstumą per vieną akies mirksnį. Bet Ki- 
hurė neabejojo, jog priešai išniro pro duris, vadinasi, triumvira 
būtų turėjusi išsinešdinti iš patalpos ir laivo koridoriais nusigau- 
ti iki kito galo. Net ir su skafandru - netgi iš anksto užprograma- 
vusi maršrutą - Voljova neįstengtų taip greitai skuosti. Nebent ji 
žinojo trumpesnį kelią, kokią nors tuščią lifto šachtą... 

Velnias. 

Į Kihurę pataikė šūviai. 

Vilkšuniai užliejo ją nedidelio galingumo lazerine ugnimi; iš 
viršutinio elipsoidinio korpuso pusrutulio kiekvienas išspjovė po 
du spindulius. Prieš tai spėjo užsimaskuoti įgaudami grindų at- 
spalvį, virto purpuriniais rombais, kurių kontūrai nuolat mirgėjo. 
Jos skafandras amalgamavo savo paviršių ir optiniu požiūriu ta- 
po tobulu, energijos pliūpsnius atremiančiu veidrodžiu. Deja, pir- 
mieji šūviai kaip reikiant pakenkė sistemų vientisumui. Už paro- 
dytą žioplumą Kihurei grėsė netekti vieno kito balo - ji per 1lgai 

spėliojo, kur išgaravo triumvira, ir laiku neatkreipė dėmesio į ant- 
puolį. Diversiją, be abejo, sumąstė Voljova. Apsidairius paaiš- 
kėjo, jog skafandro rodmenys teisingi - bendražygės išgyveno. 
Ją supančios Sudžika ir Kadžarvala priminė žmogaus pavidalo 
gyvsidabrio dėmes. Nė kiek nenukentėjusi porelė įnirtingai atsi- 
šaudė. . 

Kihurė nustatė puolimo protokolus taip, kad šie vienu žings- 
niu lenktų priešus, bet jų nesunaikintų. Iš skafandro, virš pečių, 
išniro žemo galingumo lazeriai, įmontuoti besisukančiuose bokš- 
teliuose. Ji matė, kaip erdvę perskrodę spinduliai susiliejo prieša- 
kyje. Po eilinio sprogimo pasklisdavo violetinės jonizuoto oro gi- 
jos. Numušti purpuriniai vilkšuniai pokštelėdavo į grindis ir pra- 
žysdavo liepsnų liežuviais. Dabar klaidžioti sandėlyje be skafan- 
dro būtų itin kvaila. 

- Tu per lėtai reagavai, - bendruoju kanalu prašneko Sudži- 
ka. - Jei dalyvautume tikrose grumtynėse, tave ištėkštų į sieną. 

- Kiek kartų esi dalyvavusi artimoje kovoje, Sudžika? 

Jas nutraukė Kadžarvala, kuri iki šiol nebuvo tarusi nė vie- 
no žodžio. 

- Mums visoms teko pakariauti, Kihure. 

- Tikrai? O priešus, klykiančius, kad pasigailėtum, girdėjai'? 

- Aš norėjau pasakyti.... o, šūdas. - Každarvalą ką tik nu- 
tvilkė šūvis. Jos skafandras kelias sekundes spazmiškai raibulia- 
vo, iš eilės persijungė į keletą maskuočių režimų: nusidažė juodai 
kaip kosmosas, baltai lyg sniegas, galop įgavo tropinių miškų 
spalvą, dėl kurio jo šeimininkė tapo panaši į duris, iš sandėlio ve- 
dančias į kažkokios atokios planetos džiungles. 

Po akimirkos skafandras vėl sužvilgo it veidrodis. 

- Man priešininkai kelia nerimą. 

- Būtent tam jie skirti. Kad priverstų tave nerimauti ir kaip 
reikiant supurtytų. 

- Mus reikia supurtyti? O, kažkas nauja. 

- Užsičiaupk, Kihure, ir sutelk dėmesį į prakeiktą mūšį. 

Ji be vargo įvykdė reikalavimą. 

Madžaug trečdalis vilkšunių nupilti kėpsojo ant grindų. Pro 
atviras duris naujos jų pajėgos neišniro. Kiti skafandrai - Kihurė 
suskaičiavo tris - kol kas sklendė šalia ertmės, pamažu leidosi 


296 


apačion, oro čiurkšlėmis, kurias purškė pro skylutes kulnuose 
koreguodami skrydį, tuo pačiu perimdami suaižytų grindų spalvą 
ir faktūrą. Sunku pasakyti, ar jų viduje slėpėsi šeimininkai. 

- Tai dalis scenarijaus. Anie skafandrai... jie kažką reiškia. 

- Juk liepiau tau prikasti liežuvį, Kihure. 

Tačiau artileristė pratęsė: 

- Mes dalyvaujame misijoje, ar ne? Bent jau turime daryti 
tokią prielaidą. Būtina perprasti pratybų struktūrą, antraip, vel- 
niai rautų, nesusigaudysim, kas mūsų priešai! 

- Gera mintis, - atsiliepė Sudžika. - Nuspręskime, kada ga- 
lėtume surengti pasitarimą. 

Nūnai vilkšuniai ir atsišaudantys moterų skafandrai naudo- 
josi elementariųjų dalelių spinduliais. Atmesti tikimybės, jog laze- 
riai buvo tikri, nevertėtų, tačiau gerokai galingesnius ginklus, ži- 
noma, atstojo simuliacijos. Juk niekam iš jų nesinorėjo patalpos 
sienoje išsprogdinti kiaurymę, pro kurią į kosmosą išsiveržtų 
oras. 

- Tarkime, - po pauzės prašneko Kihurė, - jog mes žinome, 
kas tokios esame ir kur patekome. Kitas klausimas - ar nutuokia- 
me, kokie kalės vaikai slepiasi anuose trijuose skafandruose? 

- Tu jau nuklydai į filosofines lankas, - pareiškė Kadžarva- 
la atšokdama šalin ir paleisdama šūvius. 

- Jeigu apie tai kalbame, - neatlyžo Kihurė, - vadinasi, ne- 
nutuokiame, su kuo susidūrėme. Težinome, kad jie priešiškai nu- 
siteikę. O tai reiškia, jog privalome nupilti išperas, kol jie nepri- 
krėtė mums šunybių. 

- Tu gali kaip reikiant susimauti, Kihure, - burbtelėjo Sudži- 
ka. 

- Na, kaip pati teikeisi paminėti, man vis vien nelemta ke- 
liauti į planetą. 

- Amen. 

- Hmm... žmonės... - pirmoji iš trijulės nemalonią staigmeną 
pastebėjo Kadžarvala. - Man tai nepatinka. 

Ji išvydo, kaip kitų trijų skafandrų riešai palaipsniui transfor- 
muojasi į kažkokius ginklus. Procesas vyko erzinančiai sparčiai. 
Susidarė įspūdis, tarsi jos dalyvautų vakarėlyje ir žiūrėtų, kaip 
pripučiamas balionas įgauna gyvūno kontūrus. 

- Pritrėkškite tuos šūdžius, - paragino Kihurė bendražyges 
tokiu šaltu balsu, kad šis išgąsdino ją pačią. - Visa ugnis į kairįjį 
skafandrą. Paleisti minimalaus galingumo antimaterijos impulsą. 
Kūgine sklaida. 

- Nuo kada tu pradėjai įsakinė... 

- Sudžika, daryk, kas liepta, velniai rautų! 

Abi chimeros jau pleškino iš savo ginklų. Visos trys stovėjo 
nutolusios viena nuo kitos per dešimt metrų ir šaudė į priešus. 
Paspartintos antimaterijos impulsai buvo simuliuoti, be abejo, 
antraip 1š grindų praktiškai nieko neliktų. 

Blykstelėjo akinanti šviesa, ir Kihurei teko ranka prisidengti 
akis. Sprogimas atrodė pernelyg galingas, kad būtų netikras. 
Nugriaudėjęs drioksmas buvo ganėtinai švelnus, palyginti su 
smogiamąja banga, kuri nubloškė ją į dėmėtą sandėlio sieną. 
Tiesa, sąlytis su pastarąja priminė šuolį ant minkšto čiužinio pra- 
bangiuose viešbučio apartamentuose. Akimirkai skafandras at- 
sijungė; kai vaizdas prieš akis pradėjo ryškėti, Kihurė pamatė, 
kad rodmenys virto neįskaitomu užšifruotu duomenų kratiniu. 
Sąstingio būsena tęsėsi kelias agoniškai ilgas sekundes, kol atgijo 
pagalbinės skafandro smegenys, kurios pasistengė perinstaliuoti 
kiek įmanoma daugiau programų. Netrukus akiratyje nušvito pa- 
prastesnis, tačiau suprantamas ekranas, perduodantis informa- 
ciją apie patirtą žalą. Sugedo didžiuma pagrindinių ginklų, išside- 
rino penkiasdešimt procentų autonominių funkcijų, holografinė 
skafandro esybė nugrimzdo į savotišką autizmo būklę. Trijuose 
sąnaros taškuose iš rikiuotės išėjo pagalbiniai mechanizmai. 
Sprogimas pakenkė ir skafandro gebėjimui skraidyti. Šį sugrąžin- 
ti galės remontinių darbų protokolai, tačiau jie užtruks mažiausiai 
porą valandų, kol ras būdą, kaip pataisyti gedimus. 

O, beje, anot biomedicininės įrangos parodymų, Kihurė pra- 
rado vieną ranką iki pat alkūnės. 

Nors instinktai liepė kuo skubiau susirasti saugią vietą, iš kur 
būtų galima ramiai įvertinti aplinką, ji vargais negalais atsisėdo ir 
apžiūrėjo amputuotą galūnę. Medicininės sistemos tiksliai nusta- 
tė, kur užsibaigė dešinioji ranka - tarpusavyje susilydžiusio kau- 
lo, mėsos ir metalo strampas. Drebučių pavidalo oras užšaldė 
žaizdą, kad išsaugotų spaudimą ir kraują, tačiau šią smulkmeną 

Kihurė laikė savaime suprantamu dalyku. Žinoma, jai nė trupu 
čio neskaudėjo - štai dar vienas aspektas, kuriuo simuliacijis i 
rodė visiškai tikroviška. Kad tir kaip rimtai ji būtų sužeista, sku 
fandras nedelsdamas lieptų skausmo centrams išsijungti. 

Įvertinti padėtį, įvertinti padėtį... 

Per sprogimą moteris prarado orientaciją. Ji pabandė apsi. 
dairyti, bet užsikirtusi skafandro galva nepajudėjo iš vietos. Pa- 
talpą nelauktai užplūdo tiršti dūmai, sruogomis pakibę ore. Trūk- 
čiojanti šviesa priminė stroboskopo tvyksnius. Tolėliau nuo Kihu- 
rės gulėjo du skafandrai, kuriuos, matyt, gerokai apgadino pa- 
spartintos antimaterijos impulsai. Žvelgiant į beformes mases, 
buvo neaišku, ar juose lindėjo žmonės. Nuo trečiojo, iš pažiūros 
ne taip smarkiai nukentėjusio, skafandro Kihurę skyrė dešimt 
penkiolika metrų; jis tupėjo už suraižytos sienos išlinkio. Vilkšu- 
niai išsinešdino iš sandėlio... o gal juos visus pavyko sunaikinti? 

- Sudžika? Kadžarvala? 

Niekas neatsiliepė. Ji sunkiai girdėjo netgi savo pačios bal- 
są. Tarpskafandrinis ryšys išsiderino - tik dabar akys užkliuvo už 
pastabos apie gedimą, įtrauktos į nuostolių sąrašą. Prastai, Kihu- 
re. Labai prastai. 

Kokie, po velnių, priešai jas užpuolė? 

Sužalota skafandro galūnė pasitaisė per sekundę. Nuodėgu- 
liai dribtelėjo žemyn, jų vietoje strampgalį apgaubė švari medžia- 
ga. Kihurė stebėjo procesą su tam tikru pasibjaurėjimu, nors dau- 
gybę kartų matė jį kituose simuliuotuose scenarijuose Skajaus 
Persvaroje. Labiausiai siutino tai, jog šiuo metu organinių žaizdų 
niekas nepagydys. Teks palaukti, kol ją evakuos iš mūšio zonos. 

Sekdamas Kihurės pavyzdžiu kitas, ne taip apgadintas, ska- 
fandras atsistojo. Jis buvo išsaugojęs visas galūnes; iš jo angų 1š- 
nirusių tebeveikiančių ginklų vamzdžiai pakrypo į artileristę ne- 
lyginant tuzinas nuodingų puolimui pasirengusių gyvačių. 

- Kas čia? - paklausė ji ir tik tuomet prisiminė, kad ryšys iš- 
jungtas. Akies krašteliu pastebėjo porelę skafandrų, išnyrančių 
iš tamsių dūmų marškos. Kam jie priklauso? Bendražygėms ar 
trijulei, pasirodžiusiai kartu su vilkšuniais? 

Ginkluotasis skafandras artėjo link Kihurės, slinko lėtai, ta- 
rytum ji būtų bomba, kuri bet kada gali sprogti. Staiga sustojo ir 

pabandė įgauti sandėlio sienos ir dūmų atspalvį. Pastangos buvo 
ne visai sėkmingos. Įdomu, pamanė Kihurė, kaip reaguoja jos 
skafandras? Antveidis matinis ar perregimas? Minimalus rod- 
menų kiekis tokios informacijos nepateikė. Ką darys toji figūra, 
pro šalmą išvydusi žmogaus veidą: pradės pleškinti ar neskubės 
šaudyti? Kihurė nukreipė funkcionuojančius ginklus į kitą ska- 
fandrą kol kas nenutuokdama, priešas tai ar viena iš bendražy- 
gių. 

Ji mostelėjo sveikąja ranka, šiuo gestu paprašydama nepa- 
žįstamojo praskaidrinti antveidį. 

Skafandras iššovė. 

Nematomam kumščiui įsirėžus į pilvą, Kihurė prisiplojo prie 
sienos. Nuo kurtinančio pavojaus signalų ėmė spengti ausyse; 
ekrane, prieš akis, plūstelėjo nesuvokiamų duomenų srautai. Dar 
prieš susidūrimą su siena įniko griausmingai tratėti jos ginklai. 

Velniava, pagalvojo Kihurė, man skauda. Ji intuityviai paju- 
to, jog dvikova neturi nieko bendra su simuliacija. 

Antrasis užpuoliko šūvis prašvilpė pro šalį, užtat trečiasis pa- 
taikė į šlaunį - tuo metu, kai moteris mėgino atsistoti. Praradusi 
pusiausvyrą Kihurė sumataravo rankomis ir ūmai pastebėjo, kad 
jos abi visiškai sveikos. Paaiškėjo, kad sprogimas nė vienos iš 
galūnių neamputavo. 

- Po šimts, - išspaudė ji. - Kas čia vyksta? 

Antpuolis tęsėsi. Kiekvienas šūvis nublokšdavo Kihurę at- 
gal. 

- Kalba Voljova, - nuskambėjo anaiptol ne ramus triumviros 
balsas. - Įdėmiai manęs klausykitės! Scenarijaus eiga pakriko! 
Tučtuojau nustokite šaudyti ir... 

Kihurė vėl atsitrenkė į denį, ir šįsyk smūgio nesušvelnino net 
drebutienos pavidalo oras. Rodės, tarytum kažkas lazda būtų už- 
vožęs per nugarą. Sužeistą šlaunį varstė diegliai, o skafandras 
nedarė nieko, kad apmalšintų skausmą. 

Galas simuliacijoms, dingtelėjo jai į galvą. 

Ginklai spjaudėsi tikrais šūviais, bent jau tie, kurie priklausė 
kitam skafandrui. 

- Kadžarvala! - suriko Voljova. - Kadžarvala! Liaukis šau- 
džiusi! Tu užmuši Kihurę! 


300 


Bet Kadžarvala - artileristė suprato, jog būtent ji tapo užpuo 
like - nesiklausė, galbūt negirdėjo triumviros arba, kas dar bai 
siau, tiesiog nepajėgė sustoti. 

- Kadžarvala, - vėl pasigirdo Voljovos balsas, - jei nenurimsi, 
būsiu priversta tave nuginkluoti. 

Nė neketindamas paklusti skafandras toliau pliekė į savo 
auką, kuri, čaižoma spindulių, desperatiškai rėpliojo pajuodusio 
mis grindimis link išėjimo. 

Akiratyje nelauktai išdygo Voljova. Besileisdama iš salės vi- 
durio, kur visą laiką tikriausiai tūnojo, ji pradėjo pleškinti į Ka- 
džarvalą. Iš pradžių pasitelkė lengvąją artileriją, bet šią gana 
greitai pakeitė rimtesniais ginklais. Dalį ugnies užpultoji nukrei- 
pė aukštyn, link triumviros. Skafandro šarvuose spindulių impul- 
sai paliko juodus dryžius, apdraskė lankstų apvalkalą, nupjovė 
vieną kitą ginklą, kuriais Voljova naudojosi, tačiau pastaroji iš- 
saugojo pranašumą, ir neilgai trukus Kadžarvalos, tiksliau, jos 
skafandro jėgos ėmė silpti. Nusitaikymo sistemos išsiderino, to- 
dėl dabar šūviai sklido kur papuola, po visą sandėlį. 

Galų gale, ne vėliau kaip po minutės nuo to momento, kai 
buvo užpulta Kihurė, Kadžarvala sudribo ant grindų. Vietomis 
pajuodusį, apsvilusį jos skafandrą išmargino psichodelinių, tarpu- 
savyje nederančių spalvų ir sparčiai kintančių hipergeometrinių 
tekstūrų lopiniai. Iš savo angų bergždžiai stengėsi išnirti ginklai. 
Iš beprotiškai besipurtančių galūnių ėmė lįsti įvairūs manipulia- 
toriai ir net miniatiūriniai žmogiški pirštai. 

Kihurė šiaip ne taip atsistojo, tuo pačiu mėgino užgniaužti 
skausmo riksmą - prieš judesius energingai protestavo sužeista 
šlaunis. Skafandras bemaž suakmenėjo, bet ji kažkaip sugebėjo 
nueiti, veikiau nubidzenti, iki tos vietos, kur gulėjo Kadžarvala. 
Ten jau stovėjo Voljova ir Sudžika, kurios, pasvirusios virš sub- 
jauroto skafandro, bandė suprasti, kokią informaciją pateikė 
diagnostiniai rodmenys. 

- Ji negyva, - pranešė triumvira. 

